
Capito lul i 
SPECTACOL ÎN NOUL AMFITEATRU 


Sus, pè pintenul împădurit al muntelui de pe care Maro- 
dava — cetatea tarabostelui Burio — străjuise altădată cîmpia 
mănoasă din vale, se inălţa bogată, albă şi lucitoare, în lumina 
potolită a soarelui de mai, villa noului stăpîn al plaiurilor 
din jur, Decimus Silvanus. Dedesubr, spre dreapta, la adăpos- 
tul pădurilor bătrine ce coborau pe povîrnişuri, se întindeau, 
depărtate la citeva sute de paşi, tre: pilcuri de case înşirate 
in lungul unui drum cu largi ocoluri pînă la Porolissum, noua 
colonie romană din cea mai îndepărtată parte a celei mai noi 
şi mai bogate provincii a imperiului: Dacia Traiana. Primul 
pile de case, și cel mai apropiat, pornea de sub pintenul de 
munte, era de fapt vechea aşezare a comaţilor daci, care trăi- 
seră pe lingă cetatea Marodava și ascultaseră de chemările 
la luptă ale tarabostilor din neamul Burio, de aceea rămăsese 
tot cu numele cel vechi de Marodava, deși noul stăpin al 
moșiei, devenită acum — ca la Roma — fermă, împinsese 
casele ceva mai departe de villa ce se înălța semeaţă şi sfidă- 
toare. Al doilea pile, vicul i Serdos, ceva mai mic decît primul, 
aduna casele colonilor, oameni proaspăt veniţi din provinciile 
pirjolite şi sărace din părțile de răsărit și miazăzi ale impe- 
riului, dornici de muncă şi de o viaţă tihnită. Cel de-al treilea 
crescuse o dată cu noua colonie şi primise numele de vicul 
Magnus, căruia adesea în batjocură i se spunea „mica Romă“. 
Aci se legaseră de påmint şi îşi înălțaseră case cei mai mulți 
dintre veteranii şi liberții — foști sclavi publici — care nu. 
se mai înduraseră să părăsească aceste plaiuri frumoase şi 


1 Vicus (vici) — așezări rurale ale populaţiei adusă de Roma în 
Dacia, 


bogate, după ce căpătaseră libertatea. De sus din villa se 
contura departe prin piclă colonia Porolissum, spre care ducea 
un drum mai larg peste cîmpie prin unduirile uşoare ale 
dealurilor, după ce sărea pe un pod de lemn peste undele 
învolburate ale piriului Zerdis. Apa trecea de vicul Serdos 
pe lingă povirnişul muntelui, făcea un ocol larg pe după vicul 
Magnus și se îndrepta spre răsărit, unde, unindu-se cu alta, 
se aruncau în rîul Samus. 

Într-o zi frumoasă de mai, puţin după vremea prînzului, 
cind soarele se înălțase mult deasupra plaiurilor, pe drumul 
ce urca șerpuind spre villa lui Decimus Silvanus, cale pe care 
altădată alergaseră în galopul cailor taraboştii din ncamul 
Burio însoţiţi de gărzile lor credincioase, mergeau mai mulţi 
sclavi legaţi unii de alții, urmînd la cîţiva paşi pe actorele! 
Ampliatus, un sclav mărunt, îndesat, cu gitul scurt şi gros, 
cu căutătură aspră, omul de încredere al stăpinului fermei. 
Ultimul din şirul de sclavi, un tînăr cu plete blonde, cu mustă- 
tile şi barba bine încheiate, de talie potrivită, pe a cărui față 
luminoasă ochii mari, adinci, albaştri jucau într-una, privea 
cu nesaţ cind într-o parte, cînd în alta, ca şi cum nu se mai 
sătura de minunatele privelişti ce-l înconjurau. 

Din faţa villei sale, Decimus Silvanus urmărise un timp 
de la înălțime apropierea sclavilor, pină îi văzuse dispărind 
sub frunzişul copacilor ce străjuiau drumul de cum începea 
urcușul, Stăpinul fermei sosise de curînd de la Roma, acolo 
fusese să-şi petreacă iarna. Nu plecase spre Porolissum decît 
după un lung popas la Ulpia Traiana Sarmizegetusa, unde 
așteptase ca vremea din miazănoapte să se mai încălzească, 
iar ploile de primăvară să se potolească. Decimus Silvanus, 
patrician scăpătat de la Roma, se imbogăţise în Dacia încă 
de pe timpul cînd imperiul se străduise să înăbușe răscoala 
dacilor şi a sclavilor, a căror căpetenie fusese Sarmis. Noul 
stăpîn al Marodavei cra abia trecut de patruzeci de ani, bine 
făcut, mai păstra însă întipărite pe faţă semnele chefurilor 
și orgiilor de prin cele mai rău famate taberne din cartierele 
mărginașe ale Romei. După ce admiră mult timp cîmpia cu 
ondulări uşoare din vale, din care cea mai mare parte era 


1 Actores (servi fidelissuni) — sclavi de încredere cărora stăpinii le 
încredinţau slujbe de administratori pe moşie sau supraveghetori În ate- 
liere, i 

acum ferma sa, se întoarse spre cel care îl însoțea, făcind o 
mișcare scurtă din umăr, ca şi cum încerca să-și așeze mar 
bine toga, mişcare pe care o repeta destul de des cu un tic. 
nervos, şi începu să zimbească, învăluindu-l cu privirea, 

— Aşadar, Verus, spui că te pregăteşti să deschizi la Poro- 
lissum o şcoală de gladiatori ? Pe toţi zeii, va fi ceva foarte 
frumos ! 

Lanistul Verus, un fost pladiator înalt şi musculos, cu faţa 
plină de urmele rănilor primite în arenele circurilor şi cu 
căutătură pătrunzătoare, își puse miinile la centură şi răspunse- 
fără prabă: 

— Da, aşa m-am gîndit, aici în Dacia trebuie să-mi fac 
şi eu un rost, murmură cu voce groasă, greu de modular. 

— Am văzut că noul amfiteatru e aproape gata, reluă. 
Decimus Silvanus. 

— Şi laniştii se pregătesc de zor. 

— Cum, vor fi mai multe şcoli de gladiatori ? 

— Se înţelege, Decimus Silvanus ! Procuratorul £ Plautins 
Priscus se gîndeşte că înveselind mulțumea va putea să facă 

e mulţi să se hotărască să rămină aici, în această parte a 
imperiului uitată de zei. 

— Da, Plautius Priscus vede bine lucrurile, adăupă Decimus 
Silvanus privind în jos, aici au venit mulți, dar au plecat tot 
atît de mulţi, deşi pămîntul şi frumuseţile acestor meleaguri: 
nu le mai găsești în altă parte. 

—  Loviturile ce se mai dau din cînd în cînd dinspre miază- 
noapte îi fac pe oameni să se giîndească mai mult la viaţă. 

— E-adevărat ce spui, au fost şi atacuri barbare, însă acum 
s-au rărit de tot. Și gladiatori ai găsit? Vreau să zic, ai făcut 
rost de sclavii pe care o să-i împingi să lupte în arenă ? 

Lanistul clătină uşor din cap. 

— Da, am reuşit să string cu greu vreo doisprezece. Ştii, 
Decimus Silvanus, nu e ușor să alegi sclavul care ar putea 
deveni un bun gladiator, deși la toţi le suride speranţa că prin 
victorii răsunătoare în arenă vor obţine libertatea, cînd mul- 
țimea înnebunită de plăcerile spectacolului ar cerc-o. 

— Şi atunci voi, laniştii, rămâîneţi în pagubă ? 


1 Ceva mai tirziu, centrul de conducere al Daciei Porolissensis s- 
mutat la Napoca. 

— Nu, procuratorul ne-a spus că pentru un gladiator eli- 
berat vom primi în schimb doi sclavi, din cei mai potriviți 
pentru a deveni buni luptători în amfiteatru, altfel nici nu 
s-ar putea, laniştii ar sărăci... 

— "Toţi zeii să te ţină, stăpine ! Am sosit. 

Decimus Silvanus se întoarse și privi în jos printre curpenii 
de iederă ce încolăceau coloanele de marmură. 

— Spune-mi ce i-ai făcut, Marsus, şi lasă zeii ! 

— L-am pus în furcă, stăpine, așa cum mi-ai poruncit, 

. — Şi nu i-ai tras şi douăzeci de lovituri de flagrun, scla- 
vule ? 

— Cum să nu, l-am biciuit, stăpîne, pînă i-a țişnit sîngele 
prin piele, dup-aia l-am pus în furcă, rînji vilicul ! satisfăcut 
că îl mulțumea pestăpin. 

— Bine. Pleacă, Marsus! Să te duci la bucătării, să spui 
că te-am trimis. eu să-ți dea să măninci și să bei bine. Nu 
uita să pornești repede înapoi pe cimp, să grăbeşti lucrul! 

— Zeița Diana să-ți dea sănătate, stăpine ! 

Fără-să-l mai privească, Decimus Silvanus se întoarse. spre 
“lanist: 

— E un sclav foarte supus vilicul, omoară pe oricine, intră 
în foc, sare în apă, numai să-i spun. Ştii, Verus, l-am pus 
să-l pedepsească pe un sclav nenorocit, care n-a putut să 
oprească un buştean pornit spre vale şi lemnul s-a rostogolit 
peste cel mai frumos strat de flori din partea cealaltă a villei. 
Aş fi fost în stare să-l omor ca pe un ciine, dacă nu m-ar fi 
oprit legile. De cind Senatul a hotărît ca aici, în Dacia, unde 
se simte mare nevoie de braţe de muncă, sclavii să nu mai 
poată fi omoriţi de stăpînii lor, nu prea te mai împaci ușor 
cu ei. Acum, poate știi și tu, fiecare sclav este însemnat pe 
tăblițe de tabularul ? de la Porolissum şi stăpînul lui răspunde 
de el. Hei, dar dacă nu pot să-i ucid, îmi descarc supărarea 
chinuindu-i, am grijă numai să nu moară. 

Dinspre vale începu să se deslușească zornăit de lanţuri. 
După puţin timp, sclavii legaţi care urcaseră drumul pătrun- 


1 Vilici (servi vilici) — sclavi de încredere, supraveghetori la munca 
pe un domeniu rural, 
 Tabularii — servi publici, sclavi folosiţi în cancelariile oficiilor de 


stat: fisc, vamă, cadastru etc. 

seră pe porţile larg deschise. Nerăbdător, Decimus Silvanus 
strigă actorelui : 

— Vino mai aproape, Ampliatus ! ! Să ştii că m-ai supărat 
mult. Cum de-aţi întârziat atita pe drum, s-a întîmplat ceva ? 

Acrorele strigă la sclavul din capul şirului să se abată 
la stinga şi să se oprească, apoi făcu cîţiva pași în fugă pînă 
sub coloane : 

— Zeul Apollo să te șină, stăpine ! După ce ne-ai părăsit 
la Ulpia Traiana Sarmizegetusa, am plecat și noi încet pe 
jos, dar în cale, nu departe de Apulum, am întîlnit cîţiva 
daci, care icşiseră de pe un drum lăturalnic, și ne-au „rugat 
să-l lăsăm să ne însoţească, spunînd că e mai bine să fim 
mai mulți, apoi... 

— Şi ce s-a-ntîmplat, au îndrăznit din nou să atace bar- 
barii ? 

— Nu, stăpine, i-am semuit că nu arătau a fi latroni, 
crau oameni care se duceau după lucru la minele de aur de 
la Ampelum. Au mers mult alături de noi și i-am auzit vor- 
bind de multe ori cu sclavul Gemellinus, cel care este legat 
la urma șirului. 

— Ce tot trăncănești | tu ? Și ce dacă au vorbit ? 

— Stăpine, la urmă dacii mi-au cerut să-l dezleg pe 
Gemellinus că vor să-l ia, nu ştiu ce aveau cu el... 

— Asta e bună ! ofză Decimus Silvanus. De aşa ceva 
nu s-a mai auzit de mult în Dacia ; de aproape cincisprezece 
ani dacii s-au potolit de tot. Ia adu-l mai aproape pe acel 
sclav ! 

Cu multă iuşcală, actorele îl dezlegă pe Gemellinus şi-l 
împinse în faţa stăpinului. Atent la cele ce se petreceau jos, 
Decimus Silvanus nu luă în seamă mișcarea scurtă a lanis- 
tului, de apropiere de coloanele villei, şi nici uimirea ce 
apăru pe faţa lui. 

— Spune, sclavule, pentru ce voiau acei barbari să te 
ia cu ei? 

— Nu ştiu, stăpine! răspunse scurt sclavul, fără să-l 
privească. 

— Tu eşti cumva dac? După nume... Gemellinus... nu 
pari să fii. 

— Nu ştiu, stăpîne, cînd am fost dus departe eram mic; 
am aflat mai tirziu că și tata a trăit ca sclav, iar pe mama 
„D-am văzut-o niciodată. 

Alături de Decimus Silvanus, lanistul îl cerceta cu mult 
interes pe sclavul care vorbea rar şi răspicat, fără teamă, cu 
oarecare nepăsare. Sclavul era bine legat, plin de. vioiciune 
şi de curaj. Prin privirea lui limpede, cu ochii albaştri, adinci 
şi blinzi, îl captivase pe Verus ; acesta avea în faţă un om 
în plină vigoare a tinereții, netrecut încă de treizeci: de ani. 

Decimus Silvanus își indrepă din nou privirea asupra 
actorelui. 

— Şi tor nu înţeleg, Ampliatus! Bine, au încercat să 
vă atace, însă văd că nu l-au luat pe sclav, atunci cum se 
explică întirzierea voastră ? 

— Pe toţi zeii, stăpine, nu ne-au atacat că n-au mai 
avut timp. Spre norocul nostru, la o cotitură a drumului am 
dar peste mai mulți legionari care se odihneau într-o poiană 
Şi, la vederea lor, dacii s-au făcu nevăzuţi în pădurea prin 
care tocmai treceam, Cum acei militari erau trimişi de la 
castrul lor încoace, la șantierul amfiteatrului de la Porolissum, 
am mers şi noi alături de ei; unde au poposit ei ne-am oprit 
şi noi și, cum nu prea se grăbeau... 

Mai potolit şi mulțumit că nu se întimplase altceva, 
Decimus Silvanus spuse înveselit : 

— Să-i duci pe toți în erpastule, să-i dezlegi şi să li se 
dea ceva să mănînce. Miine trebuie să meargă şi ei la muncă. 
Ce părere ai de povestea asta cu dacii, Verus, ne-am putea 
aştepta ca barbarii ăştia să se ridice din nou împotriva impe- 
riului ? continuă el, inrorcindu-se spre lanist cu privire in- 
trebătoare, 

— Eu unul mă indoiesc, Decimus Silvanus, se poate ca 
actorele tău să-ţi ascundă ceva. Giîndeşti că ar mai fi cu 
putință ca ferma să fie atacată de daci, aşa cum au fost date 
lovituri de cei ridicaţi la luptă de. acel barbar nesocotit, 
Sarmis ? Şi, ca să te scap de astfel de gînduri, îți fac o pro- 
punere, Decimus Silvanus ! 

— Vrei să spui că ar fi mai bine să locuiesc departe de 
fermă, la Porolissum ? Nici să nu te gindeșu ! 

— Te-nşeli, Decimus Silvanus, propunerea mea este cu 
totul alta. Ştii că sînt în căutare de sclavi sănătoși şi voinici, 
pe care vreau să-i fac gladiatori. Ce-ai zice dacă ţi-aş cere 
să mi-l vinzi pe Gemellinus ? Bănuiesc că s-ar putea ca acer 
daci să fie porniţi pe urmele lui cu gindul de a-l elibera: 

n-au decit să vină la mine şi vor avea de luptat cu o şcoală, 
de gladiatori. 

Decimus Silvanus săltă scurt umărul şi oftă lung : 

— Pe Jupiter, sclavul Gemellinus este tinăr, în plină” 
putere, şi mă aştept la multe din partea lui. Tu trebuie să 
mă înţelegi, Verus, el ar putea să ajungă un bun ajutor al 
meu la administrarea acestei ferme. Nu vezi de cine mă folo- 
sesc acum ? De o vită ca vilicul Marsus, care nu e bun decir 
să tortureze pe alții, şi de actorele Ampliatus, un viclean 
ascuns pe care de mult îl bănuiesc că mă fură. 

Lanistul nu socoti încercarea pierdută. Se apropie şi mai 
mult de Decimus Silvanus şi îi vorbi rugător : 

— Dar bine, Decimus Silvanus, nici nu mi-am îmchipuit 
că tu, cel care erai atît de dornic de un spectacol bun la 
Roma, să nu mă ajuţi să am cei mai buni gladiatori! Ai uitat 
poate că eu, atunci un nefericit gladiator, acolo, în capitala 
imperiului, ţi-am împrumutat bani de nenumărate ori, pe care 
adesea nu-ţi mai aduceai aminte să mi-i înapoiezi ? Însă nu 
vreau să te supăr, Decimus Silvanus! Mă leg în fața zeilor 
să-ți păstrez cel mai bun loc în amfiteatru la spectacolele 
organizate de mine, numai să-mi vinzi pe Gemellinus; sint 
gata să-ți dau doi sclavi în schimbul lu, dacă nu doreşti 
bani. 

Cu aceeaşi mişcare repezită, Decimus Silvanus săltă din 
nou umărul cu toga şi tuşi uşor. 

— S-a făcut, Verus! Îmi dai doi sclavi în putere, buni 
de muncă, şi-l iei pe Gemellhnus. Poate că asta este voia 
zeilor, ca acest sclav rătăcitor să treacă din stăpin în săpin. 
L-am luat de la un negustor venit la Ulipia Traiana din 
Callatis. Pierduse la jocuri mulți bani. Mi-a spus că pe sclav 
il ciştigase la zaruri de la un alt negustor de prin părțile de 
răsărit ale imperiului. 

— Aşa te-am cunoscut, Decimus Silvanus, ai noroc cu 
carul şi nu ştiu cum se face că... 

— Pe Cybela, ce vrei să spui? îl săgetă el cu privirea. 

Verus începu să ridă şi îl bătu pe umăr: 

— Am glumit, Decimus Silvanus! În loc de un sclav 
vei avea doi, te scap și de nelinişte, poate că acei daci incă 
îl mai urmăresc... Dar să mă grăbesc, se apropie seara şi trebuie 
să ajung devreme la Porolissum. Peste cîteva zile iţi aduc 

alţi sclavi în loc. Ar trebui să ştii, Decimus Silvanus, prin 
părțile astea barbare c bine ca cel mai apropiat prieten să-b 
ai pe un lanist. Dacă cineva încearcă să-ţi atace ferma, adică 
villa asta frumoasă, te poţi bizui pe gladiatori mei, numai 
să fiu înștiințat la timp. Cine luptă cu mai multă măiestrie şi 
cu mai mult curaj decit ei? Nu faci o plimbare pînă la Poro-. 
lissum ? Ziua e frumoasă şi pînă acolo, în trapul cailor, ne 
mai bucurăm de frumuseţea fermei acesteia ce se intinde 
cit cuprinde privirea. 

— Chiar la Porolissum nu te Însoţesc, dar, pînă în vale 
merg. Pornim pe jos. Voi da poruncă să-ţi aducă după noi calul. 

— Va fi minunat! De alfel, după masa bogată, cu vinu-. 
rile alese cu care m-ai ospătat, pentru care nu pot să nu rog 
zeii să-ți dea multă sănătate, puțină mişcare prinde tocmai 
bine. 

Mergeau liniștiți, în pas domol, pe drumul ce șerpuia şi 
cobora uşor, umbrit de frunzișul copacilor ce-l străjuiau, 
mâîngiiaţi din spate de razele soarelui ce se lăsa încet spre 
crestele munţilor. Mai aveau puţin de mers pînă la drumul 
neted şi drept din vale, cînd, de pe o potecă îngustă ce urca 
pieptiş printre colții de stincă, le ieși în cale un dac. Purta 
căciulă mare, rotundă şi barba stufoasă îi acoperea o parte 
din piepul păros ce se vedea prin gura larg căscată a cămășii 
din pînză aspră. 

— Încotro, dacule ? il întrebă Decimus Silvanus, mirat 
de faţa vinătă şi privirea împietrită a dacului, după ce se 
uită cu grijă înapoi, pentru a se convinge dacă sclavii săt 
îl urmau îndeaproape. 

— Eu... duc... Deciu... Sivan, rosti dacul taios, rupind 
greu şi ciuntit cîteva vorbe în limba Romei, fără să ştie cu 
cine vorbea. 

— Ce-i duci, mă dacule ? 

Sclavii din urmă se apropiară. Unul dintre ei înţelegea. 
destul de bine limba dacilor. Făcu pe tălmaciul : | 

— Dacul spune că vine la tine, stăpine, lămuri el. 

— Pentru ce? 

— Cică astăzi sclavii tăi au intrat şi au arat o parte 
din țarina lui din coasta dealului, de sub pădure. 

Decimus Silvanus izbucni într-un ris zgomotos. 

— Spune-i că n-am luat nimic din tarina lui, că el pusese 
stăpinire pe o parte de pămini din ferma mea. Pe dacul 
ăsta nu-l cheamă Gruno ? 

După ce sclavul reperă cele spuse de Decimus Silvanus, * 
dacul se trase un pas îndărăt şi se bătu cu pumnii în pieptul 
lat şi păros, vorbind cu minie abia stăpinită. 

— Da, tălmăci sclavul, spune că el e Gruno; cică i-ai 
luat din locul pe care l-au avut şi bunicii lui, că ei de cînd 
se ştiu au fost daci liberi, cu țarina lor. Îţi cere să-i dai îna- 
poi pămintul, că de nu va face moarte de om. 

— Aşa? Ne amoninţă barbarul ! strigă Decimus Silvanus. 
Uită că avem cu noi legiunile imperiului ? 

Dacul începu din nou să vorbească repede, aspru și tăios, 
fără teamă, şi din felul cum rostea cuvintele se înțelegea 
că revolta şi ameninţarea îi clocoteau în piept. 

— Ce mai spune barbarul ? 

Sclavul nu răspunse decit după o îndelungă şovăire. 

— Nici nu îndrăznesc, stăpine, murmură el. Poate că 
nu-şi dă seama ce vorbeşte... 

— Să-mi spui tot, sclavule, altfel pun să te biciuiască, 
să nu-mi ascunzi nimic ! 

— Stăpine, dacul zice că ei au priceput că tu ţi-ai pus 
de gind să-ţi întinzi ferma peste pămînturile lor, dar să ştii 
că nu-ți merge. Cică tot așa ai luat din pămîntul lui Boldio 
şi din al lui Sagades, dar pe el nu-l sperii. Îşi cere să-i dai 
înapoi pămîntul altfel... 

— Ce altfel ? Cum mă ameninţă barbarul ? 

— Nu îndrăznesc, stăpine... 

— Spune, sclavule ! 

Plin de minie, Decimus Silvanus îl ameninţă pe sclav cu 
amindoi pumnii ridicați. 

— Stăpine, dacul a zis că te va face el ori să fugi la 
Roma înapoi, ori te trimite sus, la zei... 

Ca o sfoară ce se rupe de prea multă încordare, minia 
lui Decimus Silvanus se muie dintr-o dată. Începu să ridă. 
Vorbi mult potolit, aproape în şoapră, dar cu hotărire, rotin- 
du-şi privirile pe feţele sclavilor care-l înconjurau : 

— Încercuiţi-l toţi deodată şi să mi-l snopiţi în bătaie 
pină-l schilodiţi ! 

Dacul reuşi să prindă ceva din ceea ce se punea la cale, 
cu puţinul ce-l ştia din limba Romei. Se trase repede alu 

cîţiva pași înapoi şi aşteptă cu încordare, privind în toate 
părţile. Cind văzu că sclavii se răsfiră în jurul său, pricepe 
că nu sc înşelase, mai făcu un salt înapoi şi trase fulgerător 
cuțitul de la briu. 

— Cine încearcă să se apropie de mine îl spintec fără 
milă ! strigă el de făcu să răsune valea. 

Momentul era plin de primejdie şi de urmări grave, de 
aceea lanistul, care tot timpul stătuse deoparte și privise, 
nu se mai putu stăpini, 

— Săvirşeşi o mare greșcală, Decimus Silvanus. Procu- 
ratorul de la Porolissum nu și-ar putea icrta omorirea unui 
dac. Fă-l mai bine scăpat şi haide să ne vedem de drum ! 

Cuvintele lanistului căzură ca un şuvoi de apă rece. Fără 
să mai spună ceva, Decimus Silvanus făcu semn sclavilor 
să-l urmeze şi porni mai departe în vale. Rămas singur, dacul 
privi îndelung după ci împietrit, apoi începu să coboare pe 
poteca abruptă pe care venise, ameninţind şi blestemind. 

La despărţire, lanistul îi spuse îndemnînd calul : 

— Poate că ar fi bine ca sus, lingă villa, să ridici o şcoală 
de gladiatori ; te-ai simţi în mai multă siguranță, Decimus 
Silvanus ! Toţi zeii să te țină ! 

Întilnirea cu dacul îl tulburase de tot. De cîtva timp 
începuse să uite de pericol la Marodava, de cind aflase 
că fostul stăpin al cetăţii şi moșiei murise în ultima luptă, 
în care fusese prins Sarmis, căpetenia dacilor şi a sclavilor 
răsculați. Aşa îl asigurase un tribun. În villa lui frumoasă 
şi bogată se simţea atît de bine incit de multe ori se credea 
în apropierea Romei, la Cumae sau la Tusculum. Fără să mai 
privească după lanistul care se îndepărta în galop, o luă 
inapoi în sus, spre villa, urmat de sclavi. 

Decimus Silvanus îşi construise villa din piatră şi mar- 
mură, întocmai ca la Roma, după modelul caselor de sul 
greco-roman, fără să ţină seama că în decorul și izolarea 
de la Marodava s-ar fi potrivii mult mai bine o casă mare din 
lemn, cu sculpturi şi ornamentaţii frumoase. Intrarea princi- 
pală, cu coloane de marmură, era monumentală. Înainte de a 
pătrunde în atriu, oaspetele citea scris în mozaic pe pardo- 
seală cuvintul de bună primire şi de bună despărţire: 

„SALVE*. În atriul prevăzut cu compulviu! și impulviu 2 
nu avea decit o măsuță de marmură cu un picior şi cîteva 
scaune, pe care cei veniţi așteptau să fie primiți de către, 
stăpîn. Apele care pătrundeau prin compulviu în impulviu 
se stringeau într-un canal ce trecea pe sub lespazile pardo- 
selii şi se scurgeau afară. Din atriu se pătrundea în tabliniu, 
o încăpere spațioasă destinată pentru primire, iar de aici, 
printr-un scurt coridor, se ajungea la peristylul înconjurat 
de portice uşoare, cu coloane subțiri îmbrăcate în iederă. 
În mijlocul peristylului era un bazin cu apă limpede, în 
jurul căruia se întindeau straturi de flori bine îngrijite. Din 
cealaltă parte a atriului se trecea în exedra sau alături, În 
tricliniul bogat, cu masă mare şi paturi comode, unde stă- 
pînul villei își îndestula oaspeţii cu multe feluri de bucate 
și cu vinuri alese. Mai departe se înşirau restul încăperilor 
şi dependinţele ville, între care se circula printr-un coridor 
îngust şi lung; pe aici umblau sclavii ce făceau parte din 
„familia domestica“ 3 a fermei. 

Pe măsură ce urca drumul şi se apropia de villa, Decimus 
Silvanus uita de supărarea pe care i-o pricinuise dacul şi un 
fior de plăcere începu să-i alerge prin tot trupul. Soarele 
se lăsase mult către crestele munţilor și frunzele copacilor, 
juminate dintr-o parte, păreau străvezii, de un verde palid, 
De sus sufla in lungul povirnişului o uşoară adiere răco- 
roasă. Departe, Porolissumul se vedea în lumina de seară 
ca o pată subțire, albă, ce se întindea prin albastrul piclos 
care acoperea văile. 

Decimus Silvanus urcă treptele de marmură cu nestă- 
pinită nerăbdare şi merse de-a dreptul în exedra. La intrarea 
lui o femeie se ridică de pe patul din apropierea ferestrei. 

— Ai venit, Decimus Silvanus, ţi-ai adus aminte că mă 
ai și pe mine aici? 

Năpădir de pofte aprinse, Decimus Silvanus se apropie 
de ci, o cuprinse peste mijloc şi o sărută pe unul din sîni, 
care îi ieşea mult de sub stola albă. 


1 Compulviu — partea fără acoperiş a atriului. 


? Impulviu — bazin dreptunghiular așezat sub compulviu, în care se 


aduna apa de ploaie. 
3 Familia domestica — sclavii de casă, 

— De-acum sînt numai al tău, scumpa mea Vetilla, lanis- 
tul Verus a plecat. Vom petrece o noapte de plăceri cum 
nici zeii nu pot să se înfrupte... 

Vetilla îl privi printre genele lungi, cu ploapele lăsate. 

— Ştii, Decimus Silvanus, am băgat de seamă că ai aici 
în villa multe sclave drăguțe, unele chiar adevărate fru- 
museți... 

— Şi ce te nelinișteşte, odorul meu ? 

Ea îi răspunse cu răceală și mîhnirc : 

— Pentru ce m-ai adus aici de la Porolissum? Tu nu 
duci lipsă de femei, sau, Decimus Silvanus, eşti chiar atit 
de nesăţios încît simţi nevoia să le schimbi într-una ? 

Decimus Silvanus o strînse cu mai multă patimă la piept. 

— Vezi tu, Veulla, asta nu-mi place la voi, femeile, nu 
vă puteţi stăpîni să nu priviți cu dușmănie pe acelea care 
sint În apropierea voastră, şi mai ales a bărbatului pe care 
vreți să-l subjugaţi. 

Ea se mişcă încet, încercînd să se desprindă din brațeie 
lui. 

— Miine să mă duci înapoi la Porolissum ! 

— Mai ai puţină răbdare, draga mea, noul amfiteatru 
încă nu s-a terminat, iar primul spectacol nici nu este pre- 
gătit, îi spuse el rîzînd. 

Se ridică de lingă ea, îşi lăsă toga şi îşi trecu prin păr 
pieptănul de argint ce se afla pe scrin. Se întoarse și o privi 
îndelung. Vetilla era un amestec de singe, al unci egiptene 
frumoase şi al unui voinic cavaler roman. Sînii plini şi tari, 
braţele rotunde şi bronzate, gura senzuală şi trupul mlădios 
il atrăgeau fără să se poată impotrivi. Uită cu totul de cele 
ce vorbeau, se apropie de ea, o cuprinse cu braţele și, säru- 
iînd-o cu patima dorinței nestăpinite, o răsturnă pe patul 
moale şi parfumat. 

La mică depărtare de locul unde drumul cel mare cobora 
A A a v A u . a e 
în cimpie, se răzlețea pe sub coasta împădurită a muntelui. 
drumeagul ce ducea la Marodava, trecea prin vicul Serdos și 

vicul Magnus şi, după un ocol larg, pătrundea prin partea de 
miazăzi tot în noua colonie. Pe partea cealaltă a drumului, 
spre stinga, la o depărtare nu mai mare decit zboară o să- 
geată trasă de un arcaș îndeminatic, se Îînșirau ergastulele, 
atelierele, grajdurile şi magaziile fermei. Drumeagul care 
se răzlețea la dreapta nu rămînea prea mult timp singur, 
căci, pe măsură ce înainta, se îndepărta de povîrnişul ușor 
al muntelui şi pătrundea printre ogrăzile dacilor după ce 
“făcea o cotitură, îndreptîndu-se spre răsărit. La intrarea în 
Marodava, drumul era străjuit pe partea dinspre munte de 
trei gospodării retrase de restul caselor, ceva mai mari, ară- 
tind a fi ale unor daci înstăriți şi vrednici, după ordinea și 
curăţenia ce se vedea în curţile şi ogrăzile lor, care se prelun- 
geau urcind uşor pină sub pădure. Prima casă era un fel de 
mică villa din lemn, în care se amestecau amănunte de con- 
strucție dacă şi romană. Mai ales acoperişul, sculpturile și 
coloritul viu de pe la stilpi, uși şi ferestre se asemănau cu 
cele de pe casele dacilor, însă atît împărțirea, cât şi lucrurile 
din interior erau aidoma unora dintr-o casă de plebeu mai 
înstărit din împrejurimile Romei. Aceasta era casa lui Stabe- 
rius, fostul sclav, şi a Canidiei, soția lui. Cea de-a doua, o 
căsuță de lemn, curată şi veselă, cu două încăperi, era a lui 
Butes, un dac despre care, un timp, mulți din Marodava nu 
ştiuseră nici de unde venise şi nici de ce vecinii între care se 
aşezase — Staberius şi Decibalos — îl ajutau cu atîta tragere 
de inimă, dragoste și respect. Cea de-a treia era a lui Deci- 
balos, o casă mare şi veche, înălțată din birne groase, aşa 
cum numai pe vremuri aveau comaţii înstăriți, mai înainte 
de cotropirea ţării de către legiunile imperiului. Cei mai bă- 
irîni ştiau în ce împrejurări fusese construită casa lui Deci- 
balos de către tarabostele Burio, cum i-o dăduse în dar în 
seara cînd flăcăul ieșise învingător în alergarea de la sărbă- 
toarea coroanei, cînd bunul taraboste îl unise cu Gumida, 
fata cea mai frumoasă de atunci din Marodava. Unii își mai 
aduceau aminte şi mai vorbeau cum în acea noapte sc ivise 
acolo Diegis, tocmai cînd era petrecerea în toi. Fiecare din 
cele trei gospodării aveau staule pentru vite şi alături grădini 
cu zarzavaturi, Dinaintea caselor, pină la gardul dinspre 
drum, erau aranjate brazde frumoase de flori, iar în spatele 
lor, dincolo de staule, se întindeau ogrăzile pline cu pomi, 

viță-de-vie şi stupi, în jurul cărora albinele zburau într-un 
zumzet prelung ce se amesteca plăcur cu foşnetul pădurii 
din apropiere. 

În aceeaşi zi de mai, spre seară, cei trei bărbaţi lucrau 
fiecare în ograda lui; de fapt nu era chiar treabă, ci mai 
degrabă o îndeletnicire de odihnă şi de liniștire după munca 
grea din țarină, de dimineaţă pînă după-amiază. În ogrăzi 
îi înconjura o linişte deplină. Soarele se lăsa încet spre cres- 
tele munţilor şi îi învăluia în lumina şi răcoarea zilei de 
sfirşir de primăvară. Sraberius curăța pomii de omizi ; Butes, 
care avea ograda la mijloc, îngrijea stupii și vorbea cînd 
cu unul, cînd cu altul, iar Decibalos plivea buruienele de prin 
vie şi lega mai bine curpenii de araci. Pe fețele și trupurile 
lor, timpul scurs și întîmplările își lăsaseră adinci urmele. 
Staberius arăta mult îmbătrinit, pletele şi barba erau aproape 
albe, numai privirea îi lucea vie, plină de bunătate şi de 
blindeţe. Decibalos devenise un bărbat în toată puterea cu- 
vintului, trecuse de patruzeci de ani, era voinic, puternic, 
plin de bucuria vieţii şi lacom de muncă. Butes se mai pinca 
încă bine la cei cincizeci de ani ai săi, deşi pe chipul lui se 
aşternuse pentru totdeauna o 1ristețe ce nu se mai ştergea nici 
în clipele celor mai depline mulțumiri şi veseli, pe care o 
accentua cicatricea lungă şi adincă ce-i brăzda faţa de la 
urechea stingă pină sub buza de jos, lăsîndu-i pe obraz o 
dungă lată alb-roşcată, încît firele cărunte din barbă şi pletele 
lungi ce-i cădeau pe umeri nu reușeau să o ascundă cu totul. 
Ceea ce nu se schimbase prea mult la Butes era sufletul; ră- 
măsese tot aşa de bun, de potolit şi de hotărit ca şi înainte 
de nenorocirea cea mare, cînd murise Sarmis şi se zdrobise în 
sufletele dacilor şi ultima speranță de libertate. Dar cine 
era acest Butes şi de ce îl priveau cu atîta dragoste şi respect 
Staberius şi Decibalos? Dacii mai bătrîni din Marodava o 
ştiau şi toţi păstrau taina ca pe ceva sfint: Butes era Burio, 
tarabhostele ce se ascundea sub înfățișarea unui comat dac 
venit de aiurea. ŞI, cum tumpul ştersese multe amintiri şi 
curmase multe dureri în sufletele dacilor, pentru toți el deve- 
nise Butes, iar numele cel vechi nu mai venea nimănui la 
îndemînă să-l rostească, asta cu atit mai mult cu cît fostul 
taraboste căutase să se contopească în totul cu ceilalți: să 
se poarte ca ei, să privească viața ca ci şi să muncească alà- 


turi de ei, numai focul ce-i mocnea în suflet şi tristețea ce-i 

umbrea faţa îl mai deosebeau de ci. Dar mai este de răspuns 
la o întrebare : Cum se făcea că Staberius îşi avea acum casa. 
jos, în vale, aproape de a lui Decibalos, cînd ştiut era că îns 
seara acelei zile de sărbătoare a coroanei, tarabostele Burio 
făcuse acea faptă frumoasă, care îi bucurase pe toți cei ce 
stătuseră la mesele încărcate cu bucate: îl auziscră spunînd 
că inălţase casă nouă sus în cetate alături de a sa pentru cei 
doi tineri ce se iubeau atit de mult și doreau să trăiască ală- 
turi de daci: Staberius şi Canidia? Povestea era scurtă şi 
limpede, cele ce se petrecuseră mai tîrziu îi uimiseră pe 
mulți, deși la nimic bun nu se putuseră aștepta. După ce răs- 
coala dacilor şi a sclavilor fusese înecată în trădare și singe 
şi după moartea năprasnică a lui Sarmis, cetatea Marodava 
fuscse cumpărată de la imperiu de către Decimus Silvanus. 
Imperiul se grăbise să i-o vindă la un preţ mic, numai să 
atragă pe cit mai mulți romani spre părțile tulburi şi nesi- 
gure din miazănoapte ale noii provincii, locul de unde se por- 
nise răscoala. Noul stăpîn al Marodavei luase parte la spec- 
tacolul din amfiteatrul de la Ulpia Traiana Sarmizegetusa, 
cînd la moartea lui Sarmis asistase însuşi împăratul Hadrian, 
şi cunoștea împrejurările în care fuseseră lăsaţi în viață 
și liberi cei doi soți, Staberius, sclavul, şi Canidia, fiica sena- 
torului Publius Octavianus — şi el prezent în tribună lîngă 
împărat — de aceea, din motive bine gîndite, noul stăpin 
socotise că nu ar fi fost bine să se poarte rău cu fostul sclav, 
şi mai ales cu soția acestuia, fiică de senator, deși atunci 
il auzise pe tatăl ei strigînd că nu mai avea fiică şi că latroana 
din arenă nu era copilul lui. Și se întrebase în sinca lui De- 
cimus Silvanus: Cine ar reuşi să înțeleagă frămiîntările şi 
întoarcerile ce puteau să se producă în sufletul unui părinte ? 
Luase drept un semn de bun augur pentru el faptul că sus, 
în cetatea arsă, era şi casa fostului sclav, îl găsise pe acesta 
încercînd să şi-o refacă. De la inceput se arătase foarte in- 
țelegător, le dăduse în vale o bucată de pămînt și le ridicase 
cu sclavii săi mica villa. Ca să le arate şi mai mult bunăvoința 
sa, le dăruise o dată cu villa şi un bătrin sclav, Protas, spre 
a-l avea ca ajutor la muncă. Mai tirziu, pe măsură ce se scur- 
sescră anii și Decimus Silvanus se convinsese că senatorul de la 
Roma nu dăduse nici un semn, din care ar fi rezultat că îşi 
căuta fiica, slăbise tot mai mult atenția pe care o acordase 
celor doi soţi. În acelaşi timp însă se îndepărtaseră de el și 

Staberius cu Canidia, de cînd se convinseseră cit era de rău 
și de depravat stăpinul cel nou al Marodavei. Amindoi se 
simțeau fericiți între daci, şi mai ales alături de fostul tara- 
boste, de Decibalos şi de familia acestuia, 

După ce Butes sfirşi treaba şi la ultimul buduroi — stupi 
lui erau niște scurtături de trunchiuri de copaci scobite mult 
pe dinăuntru, cu pereţii groşi nu mai mult de două degete, 
"aşezate cu gura în jos — se îndreptă din şale şi privi pe rînd 
cind spre' Staberius, cind spre Decibalos ; Staberius era mai 
„departe printre pomi, aproape de fundul ogrăzii, iar Decibalos 
stătea într-un genunchi între tufele de viță-de-vie de unde 
îi vedea numai puţin capul. Se apropie de gardul dinspre el 
'ŞI se propti cu braţele de un bulumac : 

— Eu zic că pentru astăzi e destul, vecine. 

Decibalos se ridică şi îşi şterse cosorul, trăgindu-l uşo 
ipe palmă. 

— Şi eu sînt gata, spuse el, apropiindu-se de gard. 

— Haide să mergem în sus, spre Staberius, acolo lingă 
pădure este mai răcoare şi aerul mai tare. 

Între ogrăzile lor erau porți mici, prin care îşi treceau 
unul altuia uneltele şi toate cele ce le erau de trebuință. Se 
apropiară de Sraberius şi se aşezară pe scaunul de sub măr 
— o scindură cioplită din bardă, așezată pe doi pari groși 
bătuţi adînc în pămînt — locul în care toți trei stăteau ade- 
„sea de vorbă în liniştea pădurii ce urca pe coasta domoală a 
muntelui. 

— Destul, alesul zeilor, ai muncit prea mult astăzi ! începu 
Butes în glumă, adresîndu-se lui Staberius. 

Acesta slobozi ramura pe care o curățase de omizi şi o 
urmări un timp cu privirea cum se ridica spre virf cu putere, 
scăpată din încordare. Porni apoi cu paşi rari spre ei, in- 
trebind din mars : 

— Alesul zeilor ? !... La ce te-ai gindit, Butes ? 

— La multe !... Vechea mea frămîntare,,. 

Butes ofră uşor şi se trase mai la o parte pentru a-i face 
loc şi lui. 

— Care veche frămiîntare ? Ştiu că sufletul tău este chi- 
nuit de multe... continuă Staberius. 

— M-am gindit la moartea lui Sarmis. Cu prețul vieţii, 
aş fi vrut să fi fost şi eu de faţă, să-i fi văzut chipul în clipa 

aceea îinfiorătoare, cind şi-a împlintat în inimă cuțitul. Cred 
că atunci a arătat mai presus decit un zeu ! 

— Se cutremurau tribunele, îşi aminti Staberius. Pe noi, 
pe mine şi pe Canidia, ne scoseseră din arenă, n-am putut 
să fim de faţă la ceea ce se petrecea acolo, dar, după strigă- 
tele şi huruitul bărăilor din picioare, am înțeles că se săvir- 
șise ceva care impresionaşe peste măsură mulțimea specta- 
torilor, dornici să vadă cît mai mult singe curgind. Am văzut 
numai cînd l-au scos din arenă pe acel bărbat minunat, pe 
Meavius, gemînd și blesremind pironit pe cruce. 

— Tor lucrînd la stupii mei, reluă Butes, m-a fulgerat 
adineauri gîndul : ce era acum în Dacia, dacă legiunile im- 
periului ar fi fost alungate, iar pe Sarmis l-am fi avut rege? 


„Nu s-au scurs nici douăzeci de ani de-atunci ; poate că ne-am 


fi putut măsura cu Roma. Ce ginduri mărețe nutrea el pen- 
tru ridicarea Daciei !... De multe ori sînt chinuit de gindul că 
zeii n-au vrut ca aici, între lanțurile de munţi ale Daciei, 
să se mute de la Roma şi Atena focarele de filozofie, de arhi- 
tectură şi de artă ale lumii, căci, sub conducerea lui Sarmis 
şi liberi, dacii ar fi putut să întreacă repede multe popoare... 

— De multe ori îmi spui „filozofule“, dar văd, Butes, că 
ai ajuns să mă întreci, îl întrerupse Staberius. Nu cumva, 
tot lucrind la stupi, te-a purtat gîndul şi la altceva ? îi întrebă 
cu un zimbet uşor, întorcîndu-se mai mult spre el. 

— Unde te poartă mintea, Staberius ? 

— Știu că Sarmis ne întrebase şi pe noi, sclavii, dacă, 
murind el în luptă, te-am urma pe une — căci pe tine el te 
lăsa să-i fii urmaș — ca rege. Tarabostele Burio era cel mai... 

Staberius tăcu, săgetat de privirea. mustrătoare a lui Bu- 
tes : 

— De ce mai rostești cuvinte și nume pe care cu toții 
am jurat să nu le mai pomenim niciodată, vrei să-mi pui 
viața in primejdie ? i 

— Iartă-mă, bunule Butes, a fost o clipă în care zeii cei 
răi mi-au făcut gîndurile să rătăcească ! Ah, zeii... oamenii !... 

Staberius privi lung, cu multă admiraţie, dragoste şi res- 
pect pe omul care îi făcuse atîta bine primindu-l în cetatea 
lui, după ce îl ajutase să fugă de pe șantierul de la Ulpia 
Traiana Împreună cu Canidia. În mintea sa gindurile înce- 
pură să se depene cu o iuţeală ameţitoare... 

După ce el şi Canidia scăpaseră cu viață în arenă și fu- 
seseră lăsaţi liberi din ordinul împăratului Hadrian, primul 
lui gînd fusese să afle ce se petrecuse cu tarabostele Burio. 
Încă înainte de ultima lovitură a legiunilor romane, îl şuuse 

e taraboste plecat spre triburile dace dinspre răsărit, unde 
il trimisese Sarmis. Mult timp rătăcise chinuit de presupuneri : 
fusese prins şi el şi își găsise moartea în amfiteatrul de la 
Sarmizegetusa sau scăpase liber? Se mai liniştise cind it 
întâlnise pe cei doi fraţi, pe Rhesos şi pe Dapyx, șI ei scăpaţi 
cu viață şi lăsaţi liberi după lupta din arenă, de la care af- 
lase că Burio era în viață şi că se ascundea ta munţii dins- 

re miazănoape. Socoteala pe care Staberius şi-o făcuse atunci 
fusese clară : tarabostele se găsea în acea parte a țării în 
care erau cetatea și moșia lui, de aceea pornise in grabă spre 
Marodava, cu convingerea că îl va găsi, dar nimic din cele 
ce aflase nu se adeveriseră, aici nimeni nu ştia nimic, el nu 
dăduse nici un semn că ar mai fi în viaţă, iar sus, pe pin- 
tenul de munte, cetatea fusese arsă de centuriile pornite să 
distrugă tot ce aparținuse dacilor care se revoltaseră şi îl 
urmaseră pe Sarmis. După citva timp sosise noul stăpîn al 
Marodavei, Decimus Silvanus, și viața incepuse să-și reia cursul 
în condiţii cu totul noi; imperiul îşi stabilise definitiv stă- 
pînirea în Dacia. El şi Decibalos, Canidia și Gumida deve- 
niseră nedespărțiţi la muncă şi la toate bucuriile şi durerile 
vieții, De taraboste nu mai auziseră nimic şi, pe măsură ce 
trecuseră anii, pierduseră orice nădejde că-l vor mai reve- 
dea vreodată. Dar, într-o zi de toamnă tirzie, cu vînt aspru 
Și picături reci de ploaie, la poarta lui Decibalos bătuse un 
dac înalt şi slab, cu barba mare şi încilcită, îmbrăcat într-o 
veghe veche și peticită, iar pe cap purtînd o glugă, ca ori- 
care dac sărac. Ceruse să fie lăsat să se adăpostească pină 
se mai potolea vremea. Voise să incerce buna-credinţă a lui 
Decibalos ? Nu-l mai socotise pe Staberius demn de încredere, 
de nu se oprise la poarta lui? Tarabostele sc arătase mult 
schimbat şi făcuse totul pentru a nu fi recunoscut. Decibalos 
îl primise cu multă milă, aşa cum l-ar fi ajutat pe oricare 
dac ajuns în nenorocire, şi dăduse fuga la vecin să-i spună. 
Nici Staberius nu-l recunoscuse, tarabostele stătuse tot timpul 
cu „capul aplecat şi privise în jos, vorbind rar. Dar tonul se 
spărsese într-o cutremurafe ce-i zguduise pe toți pînă în 
adîncurile sufletelor, în clipa cind se înapoiaseră Canidia şi 

Gumida. Fuseseră la Arghida, soția lui Sapitulp, cu care ef 
se ajutau mult la muncă. În acea clipă prin sufletele și ochii 
lor, cele două femei se dovediseră cu mai multă pătrundere, 
decît bărbaţii. Ca într-o străfulgerare, la vederea lui amin- 
două se prinseseră de miini şi strigaseră, fără să se mai poată 
stăpîni : „ Tarabostele !... Este el, tarabostele Burio !“ Mai tirziu, 
amîndouă spuseseră că nu-l recunoscuseră decir după pri- 
vire, în ochii lui îl văzuseră pe el întreg, pe tarabostele de 
alvădată, din vremurile bune. Mult timp după aceea nu știu- 
seră ce să facă. Îl ţinuseră ascuns şi-l îngrijiseră cit mai bine.. 
Pe măsură ce el prinsese putere, începuseră să spună prin 
vecini că la ei venise un dac sărac, Butes, care ar vrea să se 
aşeze la Marodava, apoi că se pindiseră să-i dea o bucăţică 
de pămînt pentru muncă şi în cele din urmă rupseseră cite 
o parte din curțile. și ogrăzile lor şi-l ajutaseră să-şi înalțe 
căsuţa. De multe ori, Staberius şi Decibalos, ca și Sagitulp, 
precum și femeile lor căutaseră să spulbere părerile celor 
care Încercaseră să spună că dacul Butes parcă aducea cu 


tarabostele Burio. Dar timpul a trecut — sînt mulți ani de 
atunci — unii ştiu că Butes este tarabostele şi ţin taina, alții: 
se mai indoiesc — cei mai tineri — dar păstrează îndoiala 


în sufletele lor și nu şoptesc ceva carc ar putea să fie aflat 
de romani, de cei din vicul Serbos şi din vicul Magnus sau 
de la Porolissum. 

Staberius îşi scutură capul pentru a-şi alunga gîndurile: 
şi amintirile ce-l năpădiseră. Ca sclav fugar, alături de scumpa: 
lui Canidia, se simţise fericit la Marodava înainte de răs- 
coală, iar recunoştinţa sa fusese atit de mare, încît trăise: 
momente cînd îl privise pe taraboste ca pe un zeu. Cit des- 
pre Decibalos, dragostea şi respectul lui şi al Gumidei pentru 
taraboste erau ca întotdeauna puternice, adinci, curate şi; 
sincere. Își reveni, ochii îi erau înecaţi într-un luciu sticlos, 
în piept simţea o apăsare și în git un nod părea că-l înabuşă. 
Ar fi vrut să-l stringă la piept pe bravul bărbat de lingă el, 
dar se stăpini, socotind că prin acest pest ar micşora ceva 
din tăria şi puritatea simțămintelor ce le nutrea pentru el. 
] prinse de mînă şi i-o strinse cu căldură. Căută să schimbe 
vorba : 

— Bunule Butes, de ce-ai spus că sint alesul zeilor? 

Cuvintele lu: Staberius îl făcură pe Butes să tresară. Sf 
gîndurile lui alergaseră departe în timp şi în spaţiu, la anib 

şi la locurile pe unde peregrinase ascuns de teama legionari- 
lor, care căutaseră pretutindeni pe toți cei ce luaseră parte 
la răscoală. Cum el fusese una din căpetenii, alături de Sar- 
mis, nu s-ar fi putut aştepta la nici o îndurare din partea 
guvernatorului Marcius Turbo de la Ulpia Traiana Sarmi- 
zegetusa. Cutreierase munţii, trăise pe la stînele ascunse prin 
văi prăpăstioase, se aciuise pe lingă daci săraci, împrăștiați 
și izolați pe dealuri şi de-a lungul riîurilor, fără să se stingă 
în sufletul lui speranța că odată tot va reuşi să se inapoieze 
la Marodava. 

— Da... cînd ţi-am spus aceste vorbe, îl vedeam în minte 
pe Decimus Silvanus. De multe ori m-am gîndit: ce va fi 
urmărit el de s-a purtat cu atîta bunăvoință cu tine? Mi-ai 
spus că la Roma, cît timp ai trăit în casa lui Publius Octa- 
vianus, nu l-ai văzut şi nu te-a cunoscut. 

Staberius îl privi mirat şi-l întrebă : 

— îl urăşu mult pe Decimus Silvanus ? Srăpin a tot ceea 
ce a fost al tău, chiar de n-ar fi atit de rău şi m-ar avea 

urtări atit de urite, nu l-ai îndrăgi. Cum ar putea cineva să 
iubească pe acela care i-a luat cetatea şi moşia ? 

— Să-l iubească ? Eu i-aş zdrobi oasele veneticului ! rosti 
Decibalos. Dacă n-ar fi legiunile imperiului... 

Butes nu-l lăsă să continue, vorbind fără pornire : 

— Nu-mi dau seama în ce măsură puteţi să mă înțelegeți, 
deși ştiţi cine am fost şi cum m-am purtat cu oamenii. 
Vedeți voi, dacă în sufletul meu s-a produs o rană mare şi 
adîncă, pe care o oglindește veșnica-mi tristeţe, ea nu a fost 
provocată de pierderea cetăţii și a moșiei, ci de deznădejde. 
Cu moartea lui Sarmis s-a spulberat orice speranță că Dacia 
va mai scăpa de sub jugul Romei. În fiecare clipă mă rog 
zeilor să facă o minune, să aud că se retrag legiunile dușmane 
dincolo de Danuvius, și m-aş lega să rămîn un comat ca ori- 
care dac, fără cetate şi fără moșie, dar fericit !... 

— Se aude ceva, şopti Decibalos, ridicîndu-se repede în 
picioare şi privind spre pădure. 

Asculrară atenţi. Pe poteca ce venea din sus, dinspre villa 
lui Decimus Silvanus, cineva se apropia vorbind tare, amc- 
nințind, înjurînd şi blestemînd : 

— Dacă nu-mi dă pămîntul îndărăr, mă jur in faţa Mare- 
lui zeu că îl omor pe tilhar!... Să sc ducă la duhurile rele 

care l-au adus de-acolo de la Roma!?... Îi tai beregata şi il 
fac ţărină !... , 

— E bietul Gruno, murmură Decibalos oftînd, i-a luat şi 
lui o parte din țarină ticălosul de Decimus Silvanus. 

— Ja să-i ieşim în cale, să aflăm de la el ce s-a întîmplat, 
îi îndemnă Butes, ridicîndu-se. 

Cind ieşiră în poteca ce trecea pe la marginea pădurii, 
dincolo de gardurile ogrăzilor, îl văzură pe Gruno apropiin- 
du-se priatre fagii rari, dînd din miini, bătindu-se cu pumnii 
în piept şi continuind să amenințe. Acesta îi zări, şovăi o 
clipă, parcă neștiind ce să facă, apoi se grăbi în fugă și se 
opri în faţa lor. Începu să le spună ce-i ardea sufletul : 

— M-am dus să mă pling că sclavii lui au tăiat din țarina 
mea, și Deciu Sivan a vrut să mă bată. Nu-l las pe venetic, 
ori îmi dă înapoi pămîntul, ori îl omor! Eu nu sînt ca cei- 
lalți, care s-au arătat fricoşi şi neputincioşi și l-au lăsat să 
pună stăpinire pe țarinile lor ! 

Butes şi Staberius priveau pieptul gol, lat şi păros al Jui 
Gruno. Şi el fusese unul din bravii luptători ai lui Sarmis. 

— E bine să te lnişteşti, Gruno, îl îndemnă Butes. Tu 
ești un luptător încercat și ştii că munţii au ochi, iar pădu- 
rile urechi. Ia dă-te încoace ! 

După ce le făcu semn și celorlalți, Butes intră înapoi în 
opradă şi nu se opri decît pe locul de sub măr. 

— Pe dușman îl avem în casă, începu fostul taraboste, 
sîntem în puterea lui și nu putem să-l atacăm fățiș. Trebuie 
să așteptăm un moment prielnic. Dacă poporul dac nu se 
poate lupta faţă-n faţă cu imperiul, nu înseamnă că ticăloşi 
ca acest Decimus Silvanus nu trebuie să fie loviți și pedep- 
siți, Totul este ca răzbunarea să se facă în așa fel, încît nici 
să nu fie bănuit cel care a comis-o, și cu atît mai mult un 
dac. 

— Şi, cum, să-l las să-mi ia pămintul, aşa, de sub ochii 
mei? şopti Gruno, stringîindu-și fălcile, abia stăpînindu-şi 
minta. 

— Poate că am putea să ne plingem procuratorului de la 
Porolissum, murmură Staberius, 

— O să te mai ajutăm noi cu ceva bucate, vecine Gruno, 
il încurajă Decibalos, încercînd să-l liniştească. Poate că 
Marele zeu nu şi-a întors de tot fața de la noi. 

Gruno continuă cu multă descurajare : 

— Marele zeu !... Am văzut cum ne-a ajutat în răscoală 
Zamolxis ! Dacă nu era trădarea, nu mai rămînea nici picior 
de dușman în Dacia! Şi, bunule Butes, spui că trebuie să 
mai aştept prilejul ? L.. Dar dacă nici o şansă nu se va ivi? 

Butes se întoarse spre el şi îi puse mîna pe umăr. 

— Prilejul nu-l așteptăm, trebuie să-l pregătim. Tu ce zici, 
Staberius ? Cu filozofia ta de învăţat de.la Roma, poţi să-i 
explici altfel... 

— Da, filozofii noştri greci au spus că, dacă cineva ţine 
cu îndărătnicie să săvirşească o anumită faptă, nu se poate 
să nu reuşească. Înţeleg supărarea lui Gruno și nu pot să-mi 
dau seama ce-o fi urmărind Decimus Silvanus. 

— Eu ştiu, reluă Butes, Încearcă să ia înapoi toate pămin- 
urile care făceau parte din moşia Marodava. Spune, Gruno, 
de cînd ai partea de țarină pe care caută să ţi-o ia Decimus 
Silvanus ? 

— De cînd am văzut că moşia rămăsese fără stăpin, 
adică dinainte să fi venit veneticul ăsta aici. Am mutat și 
eu pardul mai departe, ca să mă mai lărgesc niţel, cum au 
mai făcut şi alţii. 

— Tu ştii, Decibalos, cam pe unde se întindea moșia 
Marodava, continuă Butes, spune, pămînturile pe care le-a 
luat Decimus Silvanus — tot aşa cum l-a luat şi pe al lui 
Gruno — de la Boldio, de la Segades și de la ceilalți nu fă- 
ceau parte înainte din trupul moșiei ? 

— Cine poate să ştie mai bine decît tine, bunule Butes ? 
Da, toate au făcut parte din moșie şi mai sînt și altele pe 
care venericul încă nu le-a luat, răspunse Decibalos. 

După ce rămase mult timp pe gînduri privind în jos, Butes 
săltă capul şi se întoarse spre Staberius : 

— Acum înţelepi de ce nu are nici un rost să se facă 
plingere la procuratorul Plautius Priscus ? 

Gruno se potolise cu totul. Șua că pămintul pe care îl 
pierdea îl rupsese din moşie și îşi dădea scama de neputinţa 
sa. Numai revolta mai mocnea în el: „Dacă moşia nu mai 
era a tarabostelui, trebuie să fie a dacilor, a noastră, a celor 
care am muncit-o din bătrîni !* își spuse în gînd, privind cu 
mirare liniștea și stăpînirea de pe faţa tristă a lui Butes. 

Dinspre casă răsunară risete potolite de femei. Toţi pa- 
tru se ridicară şi priviră. Pe poteca dintre pomi se apropiau 
fără grabă Canidia, Gumida şi Sarmida. De cum îşi întoarse 


28 


<apul, privirea lui Decibalos se opri asupra fetei, Sarmida 
era pentru el soarele, cerul, zeii, totul. 

— Eu mă duc, şopti Gruno. Marele zeu să vă dea sănă- 
tate ! - 

Își strinse cămaşa la piept şi porni către portița din fundul 
ogrăzii, pentru a ieși în poteca îngustă care îl ducea pe sub 
pădure spre casă, 

— Moș Gruno! Moş Gruno, mai stai puţin! strigă Sar- 
mida, apropiindu-se în fupă. 

Părul ei blond flutura în vînt, ca şi capetele maramei 
care îi alunecase de pe cap în jurul gitului. Pe obrajii albi, 
sîngele tinereţii neimplinite zugrăvise un roşu ca al mereloi 
pirguite. Purta o cămașă înflorată cu albastru, strînsă la cin- 
gătoare în fota lungă de lină, încrețită în lungul dungilor 
negre și roşii ce o brăzdau de sus în jos. Sarmida abia îm- 
plinise șaptesprezece ani. 

— De ce să stau, zeiţa moşului? o întrebă Gruno, oprin- 
du-se din mers. 

— Moş Gruno, aş vrea să mai văd viţelul acela frumos şi 
ieduleţii... | 

— Vino cînd pofteşti, fata mea ! Pe babă, pe Getia, o gă- 
sești acasă oricind. De cînd cu boala, nu mai poate, sărmana 
să meargă cu mine la țarină. 

— Mama Getia ştie să lucreze flori frumoase în pinză 
și aş vrea să mă înveţe şi pe mine. 

— Te învaţă, zeița moşului, Getia te iubeşte atit de mult... 
mai ales de cînd fata noastră a plecat la Marele zeu !... 

Vorbind, Gruno închise portiţa și se îndepărtă printre 
fagii rari. Sarmida privi cîteva clipe după cl, apoi se întoarse 
la ceilalți. 

Canidia era acum femeie împlinită, pe faţa căreia frămin- 
tările vieţii nu lăsaseră urme prea adinci, Deşi se apropia de 
patruzeci de ani, mai păstra pe față ceva din fineţea şi dis- 
incţia fiicei senatorului de la Roma. De cind fugise cu Sta- 
berius la Marodava şi pînă îşi revăzuse părintele în amfi- 
teatul de la Ulpia Traiana Sarmizegetusa, suferise mult de 
dorul lui, însă din clipa cînd îl auzise că el nu mai avea fiică 
şi că latroana din arenă nu era fata lui, toată dragostea şi 
tot dorul din sufletul ei se spulberaseră ca fumul în vint. 
Mulți ani se iîmbrăcase la fel ca dacele, apoi, de cînd ve- 
nise Decimus Silvanus și sporise colonia de la Porolissum, 

unde negustorii aduceau de toate, în îmbrăcămintea ei apă- 
ruseră combinaţii de veșminte dace şi romane. În această zi 
era îmbrăcată cu cămașă dacă subțire şi fotă încrețită, iar 
pe umeri purta o palla ușoară din lină albă. Alături de Cani- 
dia, Gumida era adevărata femeie dacă: bine făcută, împli- 
nită, cu privire vie și limpede, fața curată, netedă şi albă 
nu arăta cei treizeci şi opt de ani ai ei. Părul blond, lung și 
bogat îl ţinea strîns într-un conci mare lăsat spre ceafă, 
peste care aruncase marama subțire, albă. Pe cămaşă şi pe 
fotă avea aceleaşi flori, cu aceleaşi culori, ca şi Sarmida. 

— Uite unde erau ascunși flăcăii noştri! glumi Canidia, 
răsucind între degete o ramură de trandafir înflorit. 

— Flăcău este Staberius, i-o întoarse Butes, noi, eu şi: 
Decibalos, sîntem ceva mai bătriiori... Dar ce-i cu voi, pen- 
tru ce ne căutaţi ? 

— Tu știi ce zi e astăzi, tată ? întrebă Sarmida, sărind în 
braţele lui Decibaios. 

El o privi cu dragoste şi o strînse la piept. 

— Ştiu... În seara asta sînt șaptesprezece ani de cînd nişte 
babe ne-au adus în casă o fetiţă urită, uriră foc... 

—  IHoţule, tu ştiai ! Mama credea că ai uitat... 

— Și ce-ar fi fost dacă uitam ? 

— Nimic, tot aia... 

— Adică ? 

— E un copil fără răbdare, interveni Gumida. Pentru că 
astăzi e ziua ei de naştere, am pregătit la noi cina pentru 
toți; am preparat-o toate trei, cu gindul că o să vă facem 
o mare bucurie, crezind că voi aţi uitat... 

— Eu n-aş putea să spun că am uitat, poate că ei, șopti 
Decibalos, stringindu-şi fiica la piept. 

— Sarmida o să vadă pentru ce eu și Staberius am fost 
ieri la Porolissum, zise Butes, și-o să înțeleagă că ne pregă- 
tisem pentru ziua de astăzi. 

— Ce mi-aţi adus ? sări Sarmida. 

— Răbdare, răbdare, nimfă a nopților de mai, dacă nu ne 
vei ospăta bine, nu vei vedea nimic de la noi! o ameninţă 
Staberius. 

— Dacă Marodava mai era ceea ce a fost și eu... așijderea, 
murmură Butes, Sarmida ar fi cea mai bogată fată din această 
parte a țării! Dar ce ne priveşti aşa, Canidia? Parcă abia 
îți stăpineşti risule 

— Mă uit la vot, vorbiţi de sărbătoare, de petrecere şi nu 
vă uitaţi cum arătaţi. Staberius nu-și vede tunica și pantalonii 
murdari, parcă s-a tăvălit prin vie ; tu, Butes, cu cămaşa ta 
largă şi ițarii de muncă, arăţi ca un dac care vine de la lucru" 
de pe șantierul de la Porolissum, iar Decibalos şi mai rău, 
parcă a lucrat la cărămidăria de lingă noul amfiteatru. Gu- 
mida, ițarii lui Decibalos nici să nu-i mai speli, mai bine îi 
arunci ! 

— Cine vrea să se ospăteze cu bucate bune să se spele 
bine şi să se îmbrace frumos, altfel nici nu-l primesc! îi 
ameninţă Sarmida, sărind zglobie din braţele lui Decibalos. 

— Dacă aşa stau lucrurile, să mergem să ne pregătim, 
spuse Butes, ridicindu-se de pe bancă. 

Porniră cu toţii spre casă prin ograda lui Staberius. Soa- 
rele scăpătase după crestele munţilor și în jurul lui cerul 
părea un joc de culori ce se schimbau de la roşul-cireşiu 
pînă la albastrul-verzui al înălțimilor fără sfârşit. Înaintau 
în tăcere cind din depărtare se auziră sunete melodioase de 
nai. 

— Mamă, trece moș Iarse ! strigă Sarmida şi plecă în fugă 
inainte. 

Cind sosiră ei din urmă, arse stătea cu fata în poarta lui 
Decibalos. 

— Tot binele cu voi, tarabostilor, îi salură bătrinul, că la 
zei de ce să mă gindesc ? 

— Astă-seară rămii la noi, moş arse, vei ospăta cu not 
şi ne vei cînta din nai, îl pofti Gumida, făcindu-i semn să 
intre. 

Decibalos îl prinse de braţul care îi ieşea de sub tunica 
ruptă şi îl indemnă să meargă cu el, 

— Mă mai adăp la înţelepciunea ta bunule Iarse, îi spuse; 
împingindu-l uşor spre poarta deschisă de Sarmida. 

— arse nu este un înțelept, băiete, începu bătrinul, oprin- 
du-se după ce intrară în curte, arse e un om pe care 
durerea, oamenii şi umbletul l-au făcut să învețe multe și 
să vadă şi mai multe; înţelepciunea nu e ceva cu care te 
naşti, ci ceea ce prinzi din miezul vieţii... 

Lingă ei, Staberius și Butes priveau miraţi spre bătrinul 
în zdrenţe care rostea cuvinte atit de adinci, pe care toţi îl 
socoicau a nu [Îi în toate minţile. 

Pe drumul ce trecea cu ocoluri mici şi dese printre casele 
dacilor din Marodava mergeau doi bătrîni : larse și Protas. 
După-amiază larse venise la Gumida, ziua sorocită de ea încă 
de la sărbătorirea zilei de naştere a Sarmidei, şi acum pleca 
încărcat de daruri: îmbrăcăminte, încălțăminte, o bucată de 
pînză lungă de cîţiva coţi, o glugă și cîte ceva de mîncare. Le 
strinsese toate într-o legătură şi o pusese în spate. Plecase 
o dată cu Protas, bătrinul sclav al lui Staberius, pe care Ca- 
nidia îl trimisese pină la tabernă, dincolo de vicul Serdos, 
după unele cumpărături. În lungul satului se înșirau case 
rare, mici, unele mai apropiate, altele mai depărtate de drum, 
uncle din lemn, altele din grădele și pămint, acoperite cu 
şindrilă sau cu paie, toate curate, albe şi înflorate cu albas- 
tru și roşu, Multe erau atît de scunde, încît acoperișurile 
lor abia se zăreau din verdeaţa ce le inconjura : iederă, viță- 
de-vie, flori de tot felul și pomi stufoşi aproape în toare 
curțile împrejmuite cu garduri împletite din nuiele sau din 
mărăcini. Printre merii şi prunii ce străjuiau drumul, soarele 
de sfîrşit de iunie mferbinta praful gros, cenuşiu-roşcat. 
Pe deasupra caselor, verdele viu al pădurii urca spre creste, 
acoperind o parte din albastrul nesfirșit al cerului. În Maro- 
dava, într-o astfel de zi, de obicei era linişte ; în zi de vară, 
bărbaţii şi femeile erau plecați în țarină la muncă, numai 
bătrinele şi copii mai rămîncau acasă. Liniştea era tulburată 
rar, şi asta se întîmpla mai ales atunci cînd trecea bătrinul 
Jarse. Pînă departe răsunau cîntecele lui din nai, pe care 
ecoul pădurii le aducea înapoi întărite, însoţite de strigătele 
copiilor şi de lătratul ciinilor. Se putea urmări uşor cum fna- 
inta el, după iuțeala cu care se întindea hărimălaia de-a lun- 
gul drumului. Dar astăzi Iarse nu cînta din nai. Mergea ală- 
turi de Protas, sprijinindu-se în toiag, puţin aplecat de greu- 
tatea legăturii din spate, cu un colţ al sagunului vechi şi 
rupt tîrîndu-se prin praf. Fără să ia în seamă larma ce se 
întărca şi se potolea în jurul lor după desimea caselor ce in- 
soțeau drumul, băirinii se priveau din cînd în cînd şi vor- 
beau rar. Dacă lătratul ciinilor se auzea cînd mai tare, cînd 
mai slab, cind mai gros, cînd mai subțire, în schimb strigă- 
tele copiilor erau aceleaşi : „arse nebunul !... arse nebunul !...* 

— Tu de cînd ai ajuns sclav la Decimus Silvanus? în 
intrebă arse, 

— De copil, răspunse Protas după o lungă pauză. 

— Atunci n-ai umblat prea mult prin lume, prin imperiu f... 

arse oftă, îşi săltă mai bine în spate legătura şi aşteptă 
răspunsul. 

— Ba, am umblat, am rătăcit tot atît de mult cît au 
umblat stăpinul şi tatăl lui. Dar de ce mă întrebi? 

— Pe-acolo pe unde-ai fost, n-ai auzit de o sclavă cu copii, 
Melantia... Melantia lui Iarse ? 

Bătrinul Protas se opri în loc și îl privi cu milă. Aflase 
şi el că larse întreba pe oricine intilnca dacă a auzit ceva 
despre Melantia, soţia lui, şi de copii. Povestea vicţii lui era 
tristă, zguduitoare : Fusese negustor begat în insula Lesbos 
şi îşi înălțase o casă frumoasă, cu coloane de marmură, aproape 
de țărmul mării. Atunci era tînăr, dragostea lui pentru Me- 
lantia şi pentru copii întrecuse orice închipuire. Plecase din 
insulă în Peloponez cu mărfuri pe care le primise de departe, 
dinspre răsăritul imperiului. Cind se înapoiase, abia sărise 
din corabie pe țărm şi aflase cutremurătoarea veste: soţia 
şi copiii îi fuseseră răpiți intr-o noapte de negustori de sclavi 
veniţi de pe mare. Din acea zi începuse să-i caute, la începur 
cu mai multe corăbii, în mai multe părți deodată, apoi cu o 
corabie mică şi, cînd rămăsese cu totul sărac, pornise sin- 
gur pe jos şi întrebase de ci pretutindeni, fără odihnă. Um- 

lase prin toate provinciile imperiului şi cunoştea toate cetă- 
ile. Se găsisc la Tomis cînd se întinsese vestea că Dacia de- 
venise povincie a imperiului și peste Danuvius erau trecuţi 
numeroşi sclavi. Piecase în Dacia şi continuase căutarea. Anii 
trecuseră şi bătrineţea îl ajunsese încetul cu încetul. La Po- 
rolissum se ivise numai de cițiva ani, se aciuise pe lingă Hylas, 
paznicul templului lui Mithras, din vicul Serdos, templu zi- 
dit de colonii care s-au legat de pămintul de aici pentru 
totdeauna. Și bătrinul cu naiul lui, în căutare nepotolită, 
ajunse să fie repede cunoscur de toată lumea, de la Marodava 
pînă la Porolissum. Dar totr atit de repede reuşi şi el să cu- 
noască pe mulţi de aici, şi din cei buni, și din cei răi, 

— Nu, bunule Iarse, n-am văzut şi n-am auzit de ei, răs- 
punsc Protas după ce merse mult în tăcere. 

„Deşi sclav, bătrinul Protas trecuse prin multe în viaţă și 
înțelesese că Decimus Silvanus îl dăruise lui Staberius nu- 

“2 — Dicomes 


mai pentru că văzuse cît ajunsese de neputincios. De multe 
ori, în nopţile lungite de nesomnul bătrineţelor, se ruga zeilor 
pentru sănătatea noilor stăpini, a căror bunătate credea că 
nu există decît sus în cer, la duhurile bune. De cînd îl pri- 
miseră, Canidia şi Staberius se purtau cu cl aşa cum respectă 
cineva pe un bunic sau o rudă mai în virstă. 

— Ai suferit mult şi încă te mai chinui, bunule arse? 
N-ai încercat să dai uitării totul ? continuă Protas după un 
răstimp. 

Iarse se întoarse spre el, oprindu-se in drum. 

— Cum să-i uit? Omul nu se poate uita pe el însuși 
niciodată ! Melantia... Lygia... Crixos..., soția şi copiii erau 
sufletul meu, erau carnea şi trupul meu ! 

Un şuvoi de lacrimi îi izvori din ochii înroşiţi de suferință, 
un fior îl săgetă prin tot trupul şi în urechi îi răsunară slabe, 
îndepărtate strigătele copiilor : „arse... Iarse nebunul ! Iarse... 
arse nebunul !& Se opri, puse jos legătura, trase naiul de la 
briu şi începu să cînte. 

— Să mergem, e tirziu şi nu vreau ca buna mea stăpină 
să mă aştepte. 

Bătrinul Protas ridică legătura lui Iarse, îi făcu semn să-l 
urmeze şi porniră mai departe. După ce icşiră dintre casele 
dacilor din Marodava, spre Serdos, se opriră la templul lui 
Mithars. Larsc îl căută pe Haylas, paznicul, îi lăsă legătura și 
plecă o dată cu Protas. 

Vicul Serdos era o aşezare nouă de oameni veniți din impe- 
riu din toate provinciile. Primele clădiri se ridicaseră abia 
cu zece ani în urmă. Cu timpul casele se mai îndesiseră și 
acum vicul era un amestec de tipuri şi stiluri de construcții 
romane, greceşti, trace şi de-ale altor neamuri subjugate de 
imperiu, Aici drumul era ceva mai drept, făcea numai un 
ocol larg pe sub coasta muntelui, casele erau mai strinse 
unele în altele şi mai apropiate de drum decit ale dacilor, însă 
nu prea multe, căci, după vreo trei sute de paşi, drumul ieșea 
în cimp, ţinind-o alături cu piriul şi pădurea şi, după ceva 
mai mult de două sute de pași intra în vicul Magnus. În- 
tre vicuri, dar ceva mai aproape de Serdos, cra taberna lui 
Theudotos, un grec venit de prin părțile Propontidei, stabilit 
in acest loc cu gindul unei îmbogăţiri cît mai grabnice. Spre 
taberna lui se îndreptă Protas, însoţit de Iarse. Theudotos îşi 
dăduse scama că se așezase într-un loc de răscruce, pe unde 

treceau oameni de toate neamurile, deşi formau totuşi două 
grupări distincte : romani şi daci, fiindcă, pentru daci, roman 
era oricare nou venit din imperiu, de orice neam ar fi fost, 
de aceea grecul îşi pusese deasupra uşii de la intrarea în 
tabernă o firmă pe care erau desenaţi în culori vii doi zei 
inchipuind pe Apollo și pe Mithras, iar dedesubt pusese să 
se scrie cu litere mari: „La împăcarea zeilor“. Dacă se îm- 
păcau zeii, de ce nu s-ar împăca şi oamenii? Taberna lui 
Theudotos nu era o baracă de lemn, cum fuseseră tabernele de 
pe lingă campurile legiunilor din Dacia, care se puteau des- 
face şi muta în altă parte de la o zi la alta, ci o construcție 
tare, din cărămidă arsă, zidită pe temelie de piatră și cu 
acoperiş de ţiglă. De formă aproape pătrată, avea patru în- 
căperi :; o sală mare în care servea mulțimea de consumatori 
coloni, veterani, liberţi şi daci, o sală ceva mai mică, unde 
erau primiți, anumiţi clienți mai aleși : libertul Eufemus, decu- 
rionul Fuscianus, tabularul Lucrinus, preoţii Horiens şi Hel- 
pizon de la cele două temple — al lui Apollo, din vicul Mag- 
nus, şi al lui Mithras, din vicul Serdos; în această încăpere 
se aranjau mai toate afacerile lor negustoreşti. Urmau ce- 
lelalte două încăperi mai mici : bucătăria şi camera de dormit 
a lui Theudotos, cu ieşiri în partea dinspre curte. În taberna 
lui 'Theudotos se găseau de vînzare nu numai diferite feluri 
de mincare şi vinuri, ci şi multe lucruri mărunte necesare 
într-o gospodărie : opaițe, amfore, cuțite, seceri, oale, mărgele, 
brățări şi cîte altele, ținute într-un colţ din sala mare, lingă 
masa ce-o avea ca tejghea pentru servitul vinului și al mîn- 
Cării, pe care pinca castroane mari cu carne afumată, pas- 
tramă, cirnaţi, alături de oale şi ulcele, de diferite forme şi 
mărimi, pline cu vin. De obicei Theudotos avea muşterii 
mai ales la băutură numai spre seară, cînd oamenii se înapo- 
iau de la muncă, unii din parini, alții de la Porolissum. Ca 
ajutoare avea doi sclavi: pe Atreus, pentru servit în sala 
cea mare, şi pe Lepida la bucătărie, pentru gătit şi curățitul 
vaselor. Tebernagiul putea să lipsească oricît de lîngă ei 
şi n-ar fi îndrăznit să pună în gură nici o fărîmitură de min- 
care sau picătură de vin, atit crau de îngroziţi de torturile 
la care îi supunea. 

În sala cea mare se strînseseră mai mulți coloni şi cîțiva 
daci, toți abia sosiți. Era către scară. În sala cea mică, la o 
masă mai retrasă într-un colţ, stăteau de vorbă Theudoros, 

Eufemus şi Lucrinus. Fiecare avea cîte o oală cu vin dinainte, 
din care sorbeau atunci cind discuția se mai muia sau cind 
supărarea ori veselia unuia era mai mare. 

— Am trecut aseară pe la „stăpinul“, zise Eufemus, mi-a 
spus să ne pregătim bine, anul ăsta se face recoltă bogată 
şi trebuie să punem mina pe griul celor de aici, mai ales 
pe al dacilor, la un preț cit mai mic, 

— Păi cu ce aştept ? Să vie cit mai mulți să-mi ceară vin 
pe datorie pentru griul ce-l vor stringe, întări Theudotos. 
Numai că dacii se lasă mai greu prinşi în aţ. 

Libertul Eufemus, mic și slab. şirer, cu ochii fără astim- 
păr, ridică oala şi sorbi cu poftă. Reluă în timp ce-şi şter- 
gea mustățile şi barba rară de vinul scurs : 

— Zici că nu prea vin dacii aici?! O să-i facă Lucrinus 
să se ducă da „stăpinul“, de ce este el tabular ? Mai întii 
să-i lăsăm să-şi vindă din griu cit vor crede că le prisoseşte, 
apoi sare Lucrinus pe ei şi le cere ce au de dat pentru cohorta 
de la Porolissum și pentru Roma, atunci vor fugi topi SUS 
la „stăpînul“ să cumpere griu, şi el va şti pe ce prep să-l dea. 

Cei doi îl ascultau „atenţi. Stiau că libertul fusese sclavul 
lui Decimus Silvanus, însă niciodată nu aflaseră cum de reu- 
şise să obţină de la cl actul de eliberare. De la Decimus Sil- 
vanus sclavii nu scăpau decit prin moarte. Ascultindu-l, ta- 
bularul Lucrinus clătnă de cîteva ori din cap, semn că ceva 
nu era în ordine. Eulemus înţelese încotro îl purta gindul: 

— Să-i încarci cit mai mult pe barbari! Pentru ce ești 
tu 1 tabular peste Magnus, „Serdos şi Marodava ? Și-apoi, Lucri- 

„ pe toţi zeii care mă apără, tu intotdeauna ţi-ai primit 
natie ce ți se cuvenea ! 

Tabularul, scurt şi îndesat, clipind mai des din ochiul 
sting, își mușcă buza de jos. Sclav public şi serib, i se incre- 
dinţaseră lucrările de impuneri și de taxe la oficiul public 
al imperiului pentru cele trei așezări. Murmură cu puţină 
descurajare : 

— Cu dacii aş face eu uşor ce-a; vrea, dacă n-ar fi cei 
trei la care dau fuga să le spună cele ce se întîmplă. 

— La cine ? întrebă Theudotos nerăbdător. 

— La Staberius..., la Butes..., la Decibalos ; s-au strins toți 
trei în capătul acela mai retras al Marodavei, sînt ca nişte 
căpetenii ale dacilor, mai ales Butes. Și-apoi, nu pot să in- 
yeleg de unde are atita trecere Staberius la Decimus Silvanus ? 

Cîteodară mă gindesc cu teamă să nu se ducă unul din ei la 
Porolissum la procurator... 

— Fii fără grijă, Lucrinus! Zeul Apollo mi-e martor, de 
curînd „stăpinul“ mi-a spus că se gîndeşte să-şi ia înapoi o 
parte din pămintul pe care l-a dat lui Staberius, îl linişti 
libertul. 

Pînrecos şi crăcănat, chel şi miop, Theudotos se ridică în 
picioare, gata să plece. Alături crescuse numărul consuma- 
torilor și în acecași măsură se întăriseră strigătele şi risetele, 
în astfel de situaţii, tabernagiul nu-l mai lăsa singur pe sclav. 
În acelaşi moment, zgomotul se schimbă acoperit de sunetele 
prelungi şi triste ascoase din nai de Iarse. 

— A venit iarăşi nebunul, rise Theudotos. 

— E singur ?î] întrebă Eufemus. 

Tabernagiul deschise ușa și privi peste capetele celor din 
sală. 

— E cu Protas, bătrinul sclav al lui Staberius. 

— Chiar cu el, Theudotos? şopti libertul, sărind de pe 
scaun. Mă duc la ei. Demult mi-a spus „stăpinul” să caut 
să stau de vorbă cu bătrinul sclav. 

Într-un colț din sala mare stăteau în picioare cei doi bătrini. 
Protas îşi făcuse cumpărăturile şi se pregătea să plece, iar 
Iarse cînta din nai cu atîta înfocare și suferinţă, încît aproape 
că nu mai vedea şi nu mai auzea nimic din ceea ce se petrecea 
în jurul lui. La o masă din apropierea lor, dacii — al căror 
număr se mai mărise Între timp — stăteau cu ulcelele de vin 
în miini şi ascultau melodia ce părea ruptă din adincul sufle- 
tului bătrinului. 

— Zeul Mithras şi zeița Libera să te ţină, bunule Protas! 
rosti libertul cu voce prefăcută la urechea bătrînului sclav, 
schițind un gest ca şi cum ar fi vrut să arate că-l stringea în 
braţe cu dor. De cînd am auzit că „stăpinul“ te-a dat în dar 
lui Staberius, m-am gîndit într-una să fac cumva să te văd, 
să te ajut... 

Bătrinul se înfioră. Îşi ridică spre el privirea parcă puţin 
încurcat. 

— De ce, Eufemus, de ce să mă vezi şi dle ce să mă ajuţi? 

— Cum, bătrine, crezi că am uitat de amarnicele zile de 
sclav trăite alături de tine > Să stăm puţin la o masă, să guşu 
o ulcică de vin ca să mai prinzi putere, 

arse încetase să mai cinte. Privea şi asculta mirat pe 
libert, îl cunoştea şi ştia ce fel de suflet avea, cuvintele lui 
păreau spuse din inimă, dorul de bătrîn sincer. Cind se așeză 
la masă alături de el şi-l ascultă, începu să creadă că libertul 
poate că era un om bun, nu cum vorbea gura lumii despre el, 

— Păi, bătrine Protas, crezi că am uitat cum mă îngrijeai 
cind eram suferind — şi, aşa slăbuţ cum sînt, mă imbolnăveam 
destul de des — cum îmi legai bubele, pe care puneai fel de 
fel de buruieni şi unsori? Haide, goliți ulcelele, bărrinilor, 
vreau să alerge mai repede sinpele prin vinele voastre. Voi 
aduce mulţumiri la toţi zeii pentru bucuria pe care mi-au 
pregătit-o pentru astă-seară ! 

Bătrinii incepură să se simtă mai bine după ce goliră 
ulcclele, Protas uită că trebuia să se grăbească. Libertul se 
lăsă cu brațele pe masă și se aplecă mai mult spre sclav: 

— Spune-mi, bătrîne, ce viaţă duci la noii stäpîni ? 

— Bine, tară! Iupiter să le dea sănătate și viață lungă 
la amindoi, că prea sint buni cu mine! Stăpîna Canidia îmi 
arătă atita bunătate şi grijă că, să mă ierte zeii, tată să-i fi 
fost şi nu ştiu dacă ar fi putut să se poarte mai bine. Cir des- 
pre stăpinul Staberius, el e un om potolit și înţelept, bun de 
pus la rană... 

Ochii vii şi lucitori ai libertulyi jucau repede pe faţa lui 
ascuţită şi mică. Împinse spre bătrini ulcelele pe care, la un 
semn al său, sclavul lui Theudotos le şi adusese pline. 

— Mai sorbiţi puţin vin. Mă bucur mult, moşule, că ai 
avut noroc, zeii nu ţi-au uitat bunătatea ! 

Cu mişcări repezi, libertul se apropie şi mai mult de bătrin, 
il prinse de braţ şi îl strînse uşor. 

— ŞI celălalt, dacul Butes, tot așa de bun este? îl întrebă 
cu voce prefăcută. 

Protas îl privi mirat, cu o undă de neincredere. 

— Poate că chiar mai bun! i-o luă înainte Iarse. Așa îi 
aud vorbind despre el pe roţi dacii. Mie, de cite ori l-am pri- 
vit, mi s-a părut că omul acela poartă o mare durere în 
suflet. Dar cine nu are o suferință, pe cine nu l-au încercat 
zeii ? 

Eufemus se miră auzind cuvintele porolite şi adinci pe 
care le rostea bătrinul din faţa lui, despre care toţi spuneau 
că era nebun, Reveni însă la ţinta pe care o urmărea ; 

— Tu n-ai aflar, moşule Protas, cine este acest Butes, 
adică ce-a fost, de unde-a venit, unde-a trăit ? 

— Cine să fie, tată, decît un dac necăjit, căruia legiunile 
i-or fi ars casa şi i-or fi dus femeia şi copii ? 

— Or fi şi-ai lui sclavi, ca Melania și copiii mei !... 

Ochii lui Iarse sclipiră, o lumină amestecată cu ape stic- 
loase începu să lucească în ei. Îşi trase naiul de la bîru şi 
începu să cinte cu ochii închiși, fără să mai audă ŞI fără să 
mai vadă nimic în jurul lui. Avea faţa împietrită, durerea 
din nou îl răscolise. 

Pe libert nu-l mișcă durerea lui Iarse. Se întinse și mai 
mult spre bătrînul sclav. Continuă să-i vorbească, după ce 
îl îndemnă să-şi golească ulcica : 

— Bătrîne Protas, mă gîndesc să te cumpăr de la Stabe- 
rius, pentru asta te-am intrebat să-mi spui ce fel de om este 
ȘI, ca să-ţi arăt dragostea şi recunoştinţa mea, jur pe toţi 
zeii, vreau să te fac om liber, să fii şi tu libert, moşule, un 
libert cu casa ta ŞI cu ograda ta. Poate că mă vei ajuta să 
aflu cine este acest Butes, de unde a venit el ? 

Bătrinul îşi retrase încet ulcica de la gură, mina incepu 
să-i tremure și, dacă n-ar fi avut barba atit de bogată și de 
albă, s-ar fi văzut izbitor cît de palid se făcuse. 

— Zeul Mithras şi zeița Venera să mă ferească de chinuri 
la bătrineţe ! Nu mi-a fost destulă sclavia ? Pai, feciorul mo- 
şului, cum aș mai putea să trăiesc eu singur, neajutat de 
nimeni ? Mai bine să mă, ia zeii sus la ei! Nu, Eufemus, să 
nu mă cumperi, să nu mă arunci pradă singurătăţii de bătrîn 
neputincios! Acum, la noii mei stăpîni, parcă nici nu mai 
sint sclav ! 

Din spate, tabularul Lucrinus se apropie de ei cu două 
ulcele pline cu vin din cel mai tare. Văzuse de departe după 
faţa libertului că nu putea să afle ceea ce urmărea. Îl îndemnă 
să bea pe bătrin şi-l rugă să mai spună din ce-și mai aducea 
aminte de cînd el şi Eufemus munciseră la Decimus Silvanus. 
Alături de ei, arse incetase să mai cinte. În ochi se potolise 
lucirea sticloasă şi mușchii feţei se destinseseră. 

— Ta şi tu, arse, ulcica asta ! îl indemnă tabularul. 

— Nu mai beau ! Să mergem, Protas, stăpina ta te aşteaptă, 
rosti, îndepărtind ulcica de lingă, el şi ridicîndu-se în picioare. 

L.ibertul „si tabularul se priviră unul pe altul. Îşi dădeau 
seama că scăpau o ocazie bună. În acel moment tocmai trecea 

prin apropierea lor tabernagiul. Lucrinus nu pierdu ocazia 
şi-i făcu semn : 

—  “Theudotos, ia-l pe bunul Iarse la bucătărie, dă-i ceva 
bun să măniînce că plătesc eu. Pînă atunci noi mai stăm de 
vorbă cu bătrinul Protas. 

Fără să facă o mişcare, Iarse il privi săgetător pe tabular. 
Ceva parcă se răscoli din nou în el. „Ce voiau ei să afle des- 
pre Butes ?* Cit fulgerul mintea îi mai rămase limpede, apoi 
totul începu să se intunece înaintea ochilor. Se ridică, luă 
ulcica cu vin din mîna lui Protas şi o făcu cioburi de lespe- 
zile de piatră ce pardoseau taberna. 

— Dacă te mai aud că-l întrebi ceva despre Butes, sparg 
şi oala cealaltă, dar în capul tău! strigă el, privind tăios spre 
libert. 

După un moment de linişte la mesele din jur, dacii dim 
apropiere izbucniră în hohote. Libertul își dădu seama că 
rideau de el şi furia începu să-l cuprindă. De cînd se îmbo- 
găţise, se ştia respectat și se simţea bine să-i privească pe 
cei săraci ceva mai de sus, numai dacii nu luaseră în scamă 
imbogăţirea lui. Nu se mai putu stăpini, strinse pumnii şi se 
întoarse spre ei. 

— Barbari nenorociţi ! le strigă pradă mîniei. 

În aceeași clipă, o oală aruncată de un dac tînăr, un flă- 
căiandru, zbură pe la urechea lui Eufemus şi se făcu cioburi 
de perete, împroşcind vinul. Alţi daci se repeziră spre el, 
dar nu putură înainta, în calea lor se aşezară citiva coloni 
Și cîțiva veterani, care nu încercau să-l apere pe libert, ci să 
oprească scandalul. 

— Viperă spurcată, te-ai îmbogăţit în Dacia? Dacă pun 
mîna pe tine, am să-ţi tai beregata ! strigă flăcăiandrul, strecu- 
rîindu-se printre doi coloni. Eu barbar in ţara mea, mă vene- 
ticule ? 

Reuși să-l prindă pe libert de sapun şi să-l lovească de 
citeva ori cu pumnul în cap. De o parte și de alta săriră 
ajutoare şi bătaia ajunse repede în toi. Disperat că se distruge 
totul, tabernagiul alergă afară să strige după ajutor şi în 
ușă se lovi în piept cu decurionul. Fuscianus şi legionarii 
lui răspundeau de paza și ordinea în Magnus, Serdos şi Ma- 
rodava. 

— Cine nu se potolește îndată nesocoteşte legile imperiu- 
lui ! strigă decurionul din uşă de răsună sala. 

Cei patru legionari ce-l însoțeau ina'ntară cu sulițele În- 
tinse, căutind să-i despartă pe romani de daci. 

— Te prind eu altă dată, Eufcmus! îl ameninţă flăcăian- 
drul dac. 

— Vreau să știu cine a început întîi ? întrebă decurionul. 

— Libertul, libertul ! strigară cîțiva daci. 

— Dacii ! adăugă un veteran. 

— Decurioane, trebuie să mă crezi pe mine, începu Iarse, 
libertul Eufemus i-a făcur pe daci barbari ; şi eu în locul lor 
aș fi aruncat cu orice mi-ar fi căzut în mină ! 

— Nu-l asculta pe nebun, decurioane ! interveni un colon 
ce stătea mai departe, în spatele celorlalți. 

Decurionul găsi o ieșire, îşi dădea seama că nu putea să 
facă dreptate pe loc. Se întoarse spre legionarii săi și le or- 
donă să-i scoată afară pe toţi, apoi să-i despartă: doi să 
mearpă cu dacii şi doi cu ceilalţi, pînă se depărtează bine 
unii de alţii. 

În tabernă nu mai rămaseră decît decurionul, tabularul 
și Jibertul ; Iarse și Protas se făcură şi ei nevăzuţi. 

Ca să-i liniştească, tabernagiul începu cu ton de glumă: 

— Ce dorește tribunul ? îl întrebă pe decurion. 

Era vorba obişnuită a lui Theudotos, pe oricare militar, 
fie el numai un simplu legionar care intra în tabernă, îl 
intimpina cu „tribune“, „centurioane“ sau „decurioane“, 

— Am adus un vin dac bun de prin părţile Apulumului 
şi nişte cîrnaţi ! adăugă el pocnind din limbă. 

— Da, da, îi luă vorba tabularul plin de supărare, servește-l 
pe decurion ! N-ai văzut că armata imperiului a început să-i 
apere pe barbari ? continuă cu multă ciudă. 

— Tocmai tu vorbeşti, Lucrinus ? i-o întoarse decurionul. 
De multe ori mi-am zis că n-ar strica să cer magistratului de 
la Porolissum să vină şi să se uite niţel în socotelile tale, 
poate descoperă cît de frumos re porţi cu dacii, cum știi 
să-i încarci la ceea ce trebuie să dea imperiului, şi mai ales 
cum ai grijă să primeşti sesterții de la coloni... pe sub mină... 
pentru ca apoi aceştia să vadă că au de dar foarte puțin... 

—  Vorbele tale nu mă ating, Fuscianus ! Nici nu mă miră 
de ce, cum ai intrat în tabernă şi i-ai văzut pe daci, şi mai 
ales pe Getio al lui Sagitulp, ai şi căutat să faci În așa fe} 

încit să nu-i pedepsești pe barbarii care loveau în nişte 
oameni aduşi aici de Roma şi muncesc pentru imperiu. Da... 
Ampelia, fata lui Sagitulp, i-a furat ochii decurionului și 
nu mai vede în daci nişte barbari... 

— Nici n-am văzut niciodată, Lucrinus ! Roma nu numai 
că nu oprește, ci chiar îi îndeamnă pe romani — pe meşte- 
şugari, pe veterani, pe liberți — să se unească cu dacele. 

— Şi pe decurioni ? 

— Pe oricine Lucrinus ! 

Alături de tabular stătea Eufemus. Își ştergea des cu limba 
buza umflară şi însîngerată de pumnul puternic al lui Getio, 
Decurionul se întoarse spre el. 

— Și tu, Eufemus, ai putea să-ţi găseşti o dacă, o femeie 
pe măsura ta, ori de cînd ai început să te îmbogăţeşti, vrei 
să-ți aduci una din acelea de prin tabernele păcătoase ale 
Romei ? Sau nu a: cugetul prea curat, ca Lucrinus, şi, după 
ce vă faceţi suma, amindoi vreți s-o ştergeţi de-aici ? Poate 
că procuratorul ar trebui să ştie... 

Tabernagiul căură să curme discuţia ce pornea pe o cale 
periculoasă. Pe cei trei îi servise de atitea ori la aceeaşi 
masă şi socotea că n-ar fi bine ca din cele întîmplate să ră- 
mină certaţi. 

— Pe Apollo, tribune, uite unde te împinge supărarea de 
o clipă! Voi trei doară sînteţi prieteni buni, haide, stai la 
masă, că numaidecit aduc vinul şi cîrnații fierbinţi. 

Theudotos făcu un semn cu ochiul libertului şi tabula- 
Tului, apoi se întoarse să plece spre bucătărie. 

— Nu beau şi nu măninc nimic, Iheudotos ! refuză decu- 
rionul. Plec, am treabă la Porolissum, eram în drum într-acolo 
cind ai strigat tu. Vreau numai să-i mai spun lui Lucrinuş 
că şi eu ştiu, ca toată lumea, de legătura lui cu Metiada. El 
e aici tabular, dar să nu uite că este şi „servus publicus“ — 
“sclav al imperiului. O are pe Metiada — femeie liberă — 
ca şi soție, cu care a şi făcut cei doi copii; tot ce stringe 
și cumpără ia numai pe numele ei, el sclavul are sclavi, că 
de, zeii nu văd şi nu aud... sclavii sint ai Metiadei... ca şi 
casa cea frumoasă... 

— Pe toți zeu, tribunule, ce-aveți azi de nu vreți să vă 
împăcați ? interveni Theudotos întorcindu-se din drum. Ce ai 
cu bietul Lucrinus ? Tu ştii că visul unui sclav e să trăiască 

alături de o femeie liberă, că de, aşa sint legile imperiului, 
copiii unei femei libere sînt și ei cetățeni liberi, chiar dacă 
tatăl lor a fost sclav. 

Theudotos tăcu auzind uşa trîntită cu putere. În tabernă 
intrase Meuada. 

— Bine, măi omule, ai uitat să mai vii acasă ? Te așteaptă 
nişte oameni din Marodava. 

Mcuada, o greacă brunetă și vioaie, cu ochi negri şi 
adinci, îşi roti privirea pe feţele lor. 

— Toţi zeii să vă ţină, şi mai ales Asclepios şi Cypris ! 
Să mă iertaţi, sînt atit de grăbită, încît am şi uitat să vă 
dau bineţe. Dar cum se face să sînteți numai singuri, s-a 
întîmplat ceva ? 

— I-am scăpat cu din mîinile dacilor infuriați, răspunse 
decurionul ieşind din tabernă. 


Lanistul Verus venise de mult şi centurionul Sextus încă 
nu-i spusese că putea să intre la procurator. Cu cft aştepta- 
rea se lungea, cu atit mai mult îl cuprindeau neliniştea şi 
teama, Ştia că se dădea o mare luptă în Porolissum atît fn- 
tre anişti, cît și între cei care îi susțineau, spre a primi în- 
sărcinarea de a organiza primul spectacol în noul amfirea- 
tru. El se socotea cel ales, așa înţelesese din tot ce-i spusese 
pină atunci procuratorul. Pregătirile erau în toi în şcolile de 
gladiatori, cei sortiți luptelor şi morţii făceau zilnic exerciţii 
de întărire a trupurilor, de iuțeală în mișcări şi de mînuire 
sigură a armelor şi scuturilor. 

Centurionul intră şi îi făcu semn să-l urmeze. 

— “Toţi zeii să-ți dea sănătate, Plautius Priscus ! salută el, 
întrind în încăperea din care procuratorul conducea treburile 
acestei părți a Daciei. Mi s-a spus să vin aici degrabă. 

— Da, lanistule, eu te-am chemat, confirmă procuratorul, 
ridicîndu-se în picioare de la masa mare la care lucra. 

Înalt şi slab, cu fața palidă şi cu părul cărunt, deși arăta 
destul de înaintat în virstă, procuratorul avea privirea plină 

de nervozitate şi de frămintare lăuntrică. Era cunoscut de 
toţi ca om stăpinit, bun şi drept. 

— Spune-mi, Verus, continuă el, după ce îi făcu semn să 
se apropie și să se aşeze pe scaun, cum merg pregătirile, ce-ai 
mai făcut ? 

— Totul merge bine, Plautus Priscus, aşa cum mi-ai spus, 
numai că lucrările de terminare a amfiteatrului cam intîrzie, 
încă nu sînt gata tribunele, iar în arenă nu s-a nivelat tere- 
nul şi nu s-a adus nisip mărunt. 

— Să nu te îngrijoreze asta, lanistule, toate se vor sfirşi 
la timp. Mă interesează mult cum stai cu pregătirea specta- 
colului ? Vreau ceva frumos şi măreņ, care să placă atit de 
mult romanilor de aici, încît să se creadă în acea zi la Roma, 
iar pe daci să-i uimească şi să-i incinte, să-i facem să se 
simtă bine între granițele imperiului. Mă înţelegi, Verus? îl 
întrebă, așezîndu-se şi el pe scaun. 

— Eu te-am înţeles de mult, Plautius Priscus, toată ziua 
nu fac altceva decit să mă gindesc cu ce să mai incarc spec- 
tacolul, să fie destul de lung și cir se poate de plăcut. Vor fi 
jupte purtate cu măiestrie şi, se înţelege, fără să curgă prea 
mult singe ; procuratorul ştie că nici mie și nici altor laniști 
nu ne convine să pierdem prea mulți gladiatori, şi mai ales 
dintre cei mai buni. 

— Tocmai asta vreau şi eu, Verus. Dacii — îi cunoaștem 
cu toţii — sînt niște oameni care nu se sperie de moarte 
în luptă și ştiu să-şi chinuie dușmanii, Însă ei privesc cu 
scirbă sîngele curs din trupurile unor oameni puşi să se 
bară pină la moarte, numai ca să înveselească mulțimea. Am 
început să-i cunosc destul de bine, tocmai de aceea îi pre- 
țuiesc. Jocurile noastre cu gladiatori ce se omoară și cu fiare 
care slirtecă în arenă pe niște nefericiți îi fac să ne vadă mai 
barbari decit îi socotim noi pe ei. 

— Nu te îngriji, Plautius Priscus, le-am pregătit ceva daci- 
lor de n-au să-l uite mulţi ani de aici inainte. 

Privirea procuratorului se învioră. 

— Ce-ai mai născocit ? 

— De fapt am vrut să fie o surpriză şi pentru tine, Plau- 
tius Priscus — pînă aseară n-am fost convins că va sosi la 
timp — va apărea în amfiteatrul din Porolissum, pentru prima 
dată în Dacia, un elefant, dar nu orice elefant, ci unul dresat, 

care ştie să se joace frumos cu un căţel. Va fi ceva de pomină, 
Plautius Priscus ! 

Faţa procuratorului se schimbă mult, o lumină plină de 
mulțumire luci în ochii lui. 

— Pe Jupiter, Verus, mă bucură cele ce-mi spui și mă 
mîndresc că te-am ales pe tine lanist al spectacolului ! În 
adevăr, dacii vor fi foarte uimaţi la vederea unui elefant, de 
care poate că nici n-au mai auzit, şi mai ales de jocul lui cu 
cățelul. Îmi pare bine, Verus ! Dar uite pentru ce te-am che- 
mar — e vorba tot de grija pe care o port dacilor, că ei sint 
ca finul cel uscat, bun să te odihneşti pe el, dacă nu-l aprinzi, 
iar dacă ia foc, nu-l] mai stingi — legionarii au „prins pe un 
colon, unul venit de prin Tracia, care a intrat în casa unui 
dac, în timp ce bărbatul era plecat de acasă, i-a omorît femeia 
şi l-a jefuit de tot ce avea. Pedeapsa se ştie, însă aș vrea ca 
moartea lui să ne folosească ; m-am gindit că ar fi bine să-l 
punem să lupte în arenă cu un gladiator, facem totodată 
şi spectacolul mai frumos, dind o pedeapsă meritată unuia 
care a ucis şi jefuit. Asta va fi pe placul dacilor, nu cred că 
se vor arăta scîrbiți de sinpele scurs al unui latron. Ce zici, 
ar fi în pericol gladiatorul care va lupta cu el? Omul incolțit, 
la disperare, îngrozit de moarte... 

Lanistul se lăsă pe spate şi îşi umflă pieptul : 

— Dacă nu ştie să lupte şi să se apere, cade ușor, Plau- 
tius Priscus. Îl doboară oricare gladiator din citeva mişcări. 

— Minunat, lanistule, spectacolul nostru va întrece orice 
aşteptare, pregăteşte-te, mai sint puţine zile pentru tine... 

— Nu cred, Verus mai are multe şi frumoase zile de trăit! 
se auzi o voce dinspre ușă. 

În încăpere intrase Decimus Silvanus. Odihnit, proaspăt 

s, purtind o togă albă cu chenare ce imitau pe acelea ale 
senatorilor, era impunător și frumos. Îşi strinse toga pe lingă 
el, sălră scurt umărul ca de obicei şi înclină uşor capul. 

— "Toţi zeii să-l ţină pe Plautius Priscus, cel ma: bun pro- 
curator din Dacia, chiar şi din imperiu ! 

— Bine-ai venit, Decimus Silvanus ! Ai picat la timp, toc- 
mai voiam să-ţi vorbesc. Tu poţi să pleci, Verus ! 

Procuratorul îl aprecia mult pe bogatul patrician ŞI fermier 
de la Marodava, încă de cînd acesta venise să cumpere moşia 
tarabostelui pe care îl credea mort în răscoală. Atunci dove- 
dise curaj, pentru că se hotărise să se stabilească într-un ținut 

în care pericolul se putea ivi din orice parte: de la dacii din 
imprejurimi, de la cei liberi rămaşi în afara graniţelor impe- 
riului, sau de la triburile sarmate şi germane din miazănoapte 
venite în apropierea hotarului. 

— Începe, Plautius Priscus, m-ai făcut să nu-mi pot stăpini 
curiozitatea ; nu uit că aici, în colţul acesta îndepărtat, unde 
nu cred că se mai obosesc zeii să vină, procuratorul este ca un 
guvernator, ca un stăpîn, ca să nu spun ca și împăratul... 

— Este şi slujba mea o povară, Decimus Silvanus ! Şui că - 
sînt nevoit să stau singur aici, soţia și copiii locuiesc la Napoca, 
iar eu mă duc destul de rar să-i văd. Pînă nu sînt convins că 
s-au liniştit barbarii, nu-i aduc încoace. Poate că ai auzit, săp- 
Tămina trecută s-a dat altă lovitură de către o ceată de sarmaţi 
sau de daci liberi, n-am aflat precis, şi din nou au fost omoruri 
și jafuri. Dar stai, Decimus Silvanus, așază-te pe scaun, astăzi 
am avut o zi grea şi sînt foarte obosit. 

__ Decimus Silvanus se lăsă încet, avînd grijă să-și stringă 
bine toga în jurul trupului. Tuşi ușor şi săltă din umăr : 

— Da, am auzit un zvon despre lovitura aceea. Spui că au 
fost omoruri şi jafuri ? Și anume cine au fost uciși sau jefuiți, 
romanii sau dacii ? 

— Mai mult dacii, romani nu prea sint pe-acolo, în afară 
de legionarii care păzesc granița. 

— Atunci e limpede, Plautius Priscus, cei care au năvălit 
n-au fost daci ; dacii nu se jefuiesc între ei, şi mai ales nu se 
omoară. Aşadar, au ajuns triburile sarmate și germane pină 
la hotarul imperiului !... 

Procuratorul se mişcă neliniștit în scaun. Îl privi lung pe 
Decimus Silvanus. 

— Pentru asta te-am chemat, Decimus Silvanus. 

— Dar cu ce pot să te ajut eu ? 

— Cu mult, Am auzit că săvirşeşti fapte care nu prea 
imi plac. 

— Cum ? Ce ? sări Decimus Silvanus. 

— Îţi spun numaidecit, dar mai întii să mă explic: Aici, în 
colţul acesta îndepărtat, uitat de zei, cum ai spus chiar tu 
adineauri, nu putem să avem duşmani și în faţă și în spate. 
În fața noastră sint triburile care dau într-una lovituri la 
graniţă, iar în spate îi avem pe daci, pe cei care sînt înlăuntrul 
hotarelor imperiului. Acum a trecut vremea de cucerire şi de 
răzbunare, dacii sint supuși ai Romei ca oricare cetăţean ro- 

man, de aceea m-am gindit să fac tot ce-mi stă in putere şi 
să liniştesc, adică... nu să-i potolesc, că sint destul de aşezaţi 
şi vrednici după răscoală, ci să-i ajut să se simtă mai în sigu- 
ranță pentru ziua de miine, să ne privească pe noi, romanii. 
cu mai multă încredere, și chiar cu înțelegere, că nu noi 
aceştia care sintem astăzi aici i-am cucerit, ci alții acum aproape 
treizeci de ani. În acest scop pregătesc cu atita grijă specta- 
colul ce se va da în noul amfiteatru. 

— Bine, te-am priceput, sînt de aceeași părere cu tinc, dar 
nu văd legătura cu faptele pe care spui că le săvirșesc şi care 
nu-ți plac?! 

Plautius Priscus se mişcă din nou în scaun și liniile ce-i 
crestau faţa prelungă şi slabă se adinciră şi mai mult. 

— Pentru ce nu-i lași pe daci să se liniştească, vre: să mai 
port și grija ta, să pun centuriile să te păzească ? Mi s-a spus 
că ai luat din pămînturile lor. Cine ţi-a permis ? Ai făcut asta 
încrezindu-te în prietenia și aprecierea mea ? 

În loc să se arate îngrijorat de tonul cu care procuratorul 
îi vorbea şi de cuvintele tăioase ce-i adresa, Decimus Silvanus 
izbucni într-un hohot de ris, pe care totuşi căută să şi-l stä- 
pinească : 

— Dar este ferma mea, Plautius Priscus, n-am nici o bucă- 
țică de pămint care să nu-mi aparțină ! 

— Cum așa ? Nu-nţeleg ! Mi s-a spus că ai luat din arinile 
mai multor daci... | 

— Pe toţi zen, Plautius Priscus, totul este simplu. N-am 
vrut să-ţi spun, să te mai supăr cu chestiuni atît de mărunte, 
dar altfel stau lucrurile. Ştii că mi-ai vîndut, adică am cumpă- 
rat de la imperiu, cetatea și moşia acelui taraboste care a luptat 
alături de căpetenia răsculaților. Cind m-am dus acolo, am 
luat în stăpinire numai pămîntul pe care l-am găsit liber. 
Mai tîrziu, prin oameni de încredere, am aflat că atunci cînd 
dacii și-au pierdut speranța că tarabostele lor ar mai fi în 
viaţă, s-a întins fiecare în moşie şi a luat pămint cît a putut 
să muncească. 

— Foarte bine au făcut, de ce să fi star cîmpul nelucrat. 

— Dar acela e tot pămîntul meu, rupt din moșia pe care 
am... 

— Da, acum te înțeleg, Decimus Silvanus ! Şi ai de gînd să-l 
iei chiar de la toţi? Nu te temi că-i vei aduce în stare să se 

dezlănțuie cu atita furie încît nici cohorta de la Porolissum 
nu te-ar mai putea scăpa ? 

— O iau uşor, Plautius Priscus, așa, cite unul, cite unul, 
pină obțin i inapoi tot ce este al meu. 

Procuratorul îşi sălră mina şi îşi frecă nervos frun tca. 

— O iei uşor... Tot ce este al tău... repetă el de citeva ori, 
murmurind, apoi săltă tonul: Dar de unde-au venit romanii 
cu pămint în Dacia ? Este peste putință, Decimus, Silvanus, să 
me purtăm astfel cu aceşti oameni numai pentru că au fost 
învinşi şi cuceriţi de i imperiu ! 

În vocea lui îşi făcuse loc minia şi indignarea. 

— Dacă senatul şi împăratul ar auzi ce spune un procurator 
imperial despre o provincie cucerită... 

— Vrei să mă ameninţi ? 

— Nu, Plautius Priscus, „departe de mine un astfel de gînd, 
mă întreb însă de unde a izvorit în tine atita grijă şi atita 
milă faţă de aceşti barbari ? Mă gindesc că ai sopie și copii, 
pe care ştiu că îi iubeşti mult, altfel, să mă trăsnească Jupiter, 
aş fi in stare să cred că ţi-a prins inima vreo împielițată de 
dacă. Dar de ce să te mai supăr : 2 Fie, Plautius Pricus, fac 
aşa cum doreşti n-am să le mai iau înapoi pămintul ! ! 

— Îl dai înapoi şi pe cel pe care l-ai luat ? 

— Asta n-o mai pot face, ar însemna că le arătăm slăbi- 
iune și teamă, iar ei ar prinde tot mai mult curaj. 

— Poate că ar crede că sintem niște oameni cu suflet. 

— Aproape că nu te mai recunosc astăzi, Plautius Priscus ! 
Pe toți zeii, nu pot să te înţeleg! 

Procuratorul se îndreptă în scaun şi ofră : 

— N-aş dori să vezi cetele unui trib barbar aici la porţile 
Porolissumului şi în acelaşi timp să fim loviți din spate de 
daci, atunci m-ai înțelege, dar ar fi prea tirziu. Bine, ne-am 
împăcat, nu mai iei pămint de la nici un dac. Dacă vei face 
altfel, supărarea mea n-ar mai putea fi potolită. Acum să-mi 
spui ce mai e nou pe la Marodava, am aflat că la Serdos într-o 
tabernă iarăşi s-au incăierat ai noştri cu dacii. 

— Nu ştiu, n-am auzit, răspunse în şoaptă Decimus Sil- 
vanus, desi aflase cu de- amănuntul toate cele intîmplate în 
taberna lui Theudotos. 

— Ài noştri nu-și ţin gurile, uită că dacii devin foarte fu- 
zioşi cind aud că sint numiţi „barbari“, Am dat ordin să fie 
pedepsiţi cu asprime toţi aceia care sînt dovediţi că aruncă da- 

cilor cuvinte de batjocură. Dar ce mai face fiica lui Publius 
Octavinus, tot aşa de mult îl pPrețuieşte pe acel fost sclav ? 

— Au aproape o viaţă trăită împreună, Plautius Priscus. 

— Totuşi, te-aş ruga să ai | grijă de ea. Un curier imperial 
venit de la Roma mi-a spus că tatăl ei, senatorul, e grav bol- 
nav, Mă, întreb, de ce nu i-o fi trimis fiicei un papyrus, s-o 
cheme să se ducă să-l vadă, iar el să-i ierte greșeala înainte 
de a muri? 

Vestea îl mai însufleți pe Decimus Silvanus. Dacă murea 
senatorul, i-ar fi dispărut teama, știa ce avea de făcut după 
aceea. 

— M-am purtat frumos, cu toată atenția, cu tot respectul 
ce se cuvine unei fiice de senator ; la fel voi face şi de-acum 
înainte. 

— Să te pregăteşti pentru spectacolul din amfiteatru, De- 
cimus Silvanus. Va fi ceva foarte frumos. Să dai sfoară peste 
tor să vină cît mai mulți daci, coloni, veterani, liberţi, în 
tribune poate să încapă multă lume. Dacă nu te prăbeşti, mi-ar 
face multă plăcere să golim cîteva cupe cu vin, ceva de Falern 
şi de Velitrae. 


După ce ieşise de la procurator, lanistul pornise întins spre 
amfiteatru, în apropierea căruia își avea şcoala de gladiatori. 
Era mulțumit de încrederea pe care i-o arătase procuratorul, 
precum şi de faptul că se simţea într-o poziţie întărită față 
de el. Se gindise cu recunoștință că la crearea acestei situaţii 
favorabile contribuise şi Decimus Silvanus. Nu-i mai rămînea 
decît să grăbească și mai mult pregătirile, mai ales exerci- 
viile de lupră şi de apărare ale pladiatorilor săi, pentru cum- 
părarea cărora îşi sacrificase aproape tot avutul. 

Şcoala de gladiatori a lui Verus era o înjghebare provizo- 
ric, formată din mai multe barăci de lemn, rinduite într-o 
poiană largă din pădurea ce se întindea de-a lungul drumului 
care lega amfiteatrul de centrul Porolissumului, locul unde 
se începuse construirea unui mic for şi a unor terme. Curtea 
se întindea pină la drum şi era împrejmuită cu gard puternic 
de mărăcini, închizînd un dreptunghi cu laturile mari de mai 
mult de două sute de paşi, iar cele mici de peste o sută de paşi. 
În lungul laturilor mari se înşirau barăcile, iar între ele se 
întindea terenul de exerciţii — de gimnastică şi de lupte — 
pentru cei pregătiți să devină gladiatori. Dincolo de gard, 

poiana era străjuită de trunchiurile groase şi frunzișul bogat 
al fagilor. De la intrare, prima baracă de pe partea dreaptă 
cra şcoala propriu-zisă, o sală mare pentru exerciții pe timp 
nefavorabil vara şi aproape pe tot timpul iarna, iar cea de-a 
doua, magazia, unde erau închise cu lacăte grele armele pe 
care ‘gladiatori urmau să le folosească în arenă. Se găscau 
acolo spade lungi şi scurte, sulițe, tridenți, scuturi, plase pen- 
tru retiari, armuri şi cîte altele, pe care lanistul le primise 
de la procurator din depozitul cohortei. Asupra celor care 
cran pregătiți să devină gladiatori nu se lăsa nici o armă, 
iar exerciţiile de luptă sc făceau cu spade de lemn şi sulițe 
fără virfuri de fier, aceasta din teama — pe care intotdeauna 
o aveau laniștii — ca sclavii să nu se răscoale ȘI să încerce 
să fugă. Tot de la intrare, însă pe partea stingă, prima, ba- 
racă cra bucătăria și sala unde mincau gladiaterii, iar alături, 
ca o prelungire, încăperea în care dormeau sclavii folosiţi 
pentru diferitele servicii din şcoală, mai alcs ca gardieni. 
Nu le lăsa arme şi erau păziți, pentru că mulţi dintre cei 
sortiți să moară în amfiteatre făceau exerciţiile torturați de 
gîndul că o moarte îngrozitoare îi aştepta în arenă. Unii 
ajungeau să comită cele mai nebănuite acte de disperare, ce 
mergeau pînă la sinucidere sau la omorîrea celor ce-i in- 
struiau. Printre ei se găseau întotdeauna însă şi unii care își 
dădeau seama că numai învăţind temeinic și exersind mult 
își creau cît mai multe şanse să scape cu viaţă în lupte și 
chiar să obțină libertatea de la procurator, la cererea mul- 
țimii satisfăcute. În cea de-a doua baracă de pe partea stingă 
era dormitorul gladiatorilor. 

Cînd sosi lanistul, gladiatorii făceau exerciții de luptă fo- 
losing spade de lemn, aşa cum era programul pentru această 

Soarele zilei de vară era arzător și le biciuia cu putere 
trupurile goale. Verus se opri la mică depărtare de ci şi căută 
să urmărească fiecare pereche cum mînuia spada, cum fanda 
Ja atac, cum facea mişcările de retragere din faţa adversarului 
şi mai ales cum ştia să pareze loviturile periculoase pe, care 


le-ar fi putut primi. Cînd socoti că se exersase destul — la- 
nistul ştia că în lipsa lui nu depuseseră atita energic, ci mai 
mult stătuseră sau simulaseră lupta — strigă să se stringă 


cu toții în şcoală, adică în baraca pe care o foloseau ca sală 
de gimnastică şi de exerciţii de luptă. Vesel şi plin de curaj, 
aşa cum ieșise de la procurator, avea poftă să le vorbească 

gladiatorilor, să le facă o lecţie ca la şcoala de la Roma, unde 
și el ascultase pe alți laniști. În sală gladiatori: se aşezară 
într-un careu imprejurul lui la distanţa și pe locurile ştiute 
de fiecare. 

— V-am privit cum minuiaţi spadele, începu el, și n-aş 
putea să spun că n-aţi învățat să luptaţi bine, totuși vă mai 
trebuie exerciții multe. Spurius loveşte destul de bine, însă 
mișcările de înaintare şi de retragere nu le face la timp, 
are picioarele cam grele, iar Sarpedon atacă numai cu lovi- 
turi puternice, fără să mînuiască spada cu mai multă repe- 
ziciune ; el va fi un bun gladiator, dacă va învăţa să folosească 
mai bine şi scutul. Galenzo se mişcă repede, are joc de picioare, 
dar încercările lui sînt lipsite de efect, lasă adversarului timp 
să prevadă dinainte ce mişcări va face şi din ce parte va 
primi lovitura. Cel care luptă mai bine decît roți, cu mult 
curaj şi multă hotărire, aşa cum trebuie să facă un gladiator, 
este Gemellinus. Să luaţi seama toţi, atacurile lui sint o le- 
gătură strinsă între mișcările miinilor şi jocul picioarelor, 
repede spada fulgerător şi fandează tot atît de iute ; îl stră- 
punge pe adversar cu virful spadci, apoi ca o săgeată se re- 
trage în afara loviturii acestuia și, în acelaşi timp, cu o iuțeală 
uimitoare, pregăteşte o nouă lovitură. 

Verus înaintă cîțiva paşi spre partea în care se afla Gemelli- 
nus, Toate privirile gladiatorilor erau îndreptate spre el. 

— Tu ai mai luptat cumva în circuri ? îl întrebă lanistul. 

— Nu, răspunse linişur Gemellinus. 

— Ai mişcări şi minuiri întocmai ca ale unui gladiator 
incercat în lupte, cum se explică asta ? 

— Pe vremuri am avut un stăpin căruia îi plăcea mult 
gimnastica şi minuirea spadei. De multe ori exersa punin- 
du-mă să lupt împotriva lui. Adesea îl învingeam... 

— Nici nu s-ar fi putut altfel. Se vede treaba că acel 
atlet, care poate că era un grec, devenise un adevărat maestru 
al spadei. 

Lanistul reveni spre mijlocul careului, în locul pe care 
fusese la început, 

— “Trebuie să ştiţi, continuă el, totdeauna în lupte veţi 
avea în faţă un adversar hotărit să nu moară, care va folosi 
tot ce-i stă in putere, va pune în joc toată istețimea spre a 
ieși învingător. Oricare dintre voi se va simţi plin de mîndrie 
cind, după ce-şi va învinge adversarul, va privi în tribune 

victorios, În aplauzele şi laudele mulţimii. Clipele acelea sint 
adevărata fericire a gladiatorului : laude, aplauze, bani... 

— Libertatea... murmură unul. 

— Da, chiar şi libertatea, dacă mulțimea satisfăcută o cere 
și procuratorul se arată mulțumit de felul cum a luptat învin- 
gătorul. Dar voi ştiţi că sînt şi cazuri cînd noi, laniştii, aran- 
jăm lucrurile în așa fel încît lupta să fie numai o simulare, 
cînd sfîrşitul ei nu trebuie să aducă nici un mort. Atunci să 
minuiţi spadele cu cît mai multă măiestrie şi să vă r:işcaţi 
cît mai repede, în așa fel încît spectatorii să creadă că numai 
datorită faptului că aţi luptat atit de bine n-a căzut nici unul 
dintre voi. Pe lingă roate acestea, trebuie să aveţi o încre- 
dere oarbă în mine ; îl pun pe ficcare să lupte cu un adversar 
ales pe măsura lui, de aceea mă duc în fiecare zi la şcolile 
celorlalți lanişti şi urmăresc cum luptă gladiatorii lor. De altfel 
şi pe ei îi vedeţi venind aici, urmărind același scop. Însă este 
necesar să ştiţi cît mai bine să vă apăraţi viaţa, şi cel mai 
bun lucru este ca fiecare să-l ia ca exemplu pe Gemellinus. 
Nu uitaţi că se apropie ziua primului spectacol în noul am- 
fiteatru. Acum vă las liberi, e timpul să vă duceți să mincaţi, 
apoi să vă odihniți. 

Spre scară mai mulți gladiatori se strinseră în jurul lui 
Gemellinus, la umbra unui fag mare ce-și întindea ramurile 
lungi şi groase peste o bună parte din terenul de exerciţii, 
Se culcară pe iarbă și așteptară. La unii, în loc de incura- 
jare, cuvintele lanistului le lăsascră în suflet o umbră de 
îngrijorare şi de nesiguranţă. 

— Ai auzit, Spurius, ce spunca lanistul, ai picioarele cam 
grele, începu Gemellinus, privind spre cel numit, un gladiator 
voinic şi mărăhălos. 

— Trebuia să spună şi el ceva, murmură Spurius cu vocea 
lui groasă şi răguşită. 

— Dacă tu, Spurius, ai picioarele grele, în schimb Sar- 
pedon are brațele încete, continuă Gemellinus, iar Galenze, 
deşi se mişcă repede ca o sfirlează, atacurile lui sint... 

— Şi tu ce vrei acum, Gemellinus, îl întrerupse Galenzo, 
ţii să ne amintești că lanistul a spus că tu lupţi cel mai bine? 

Gemellinus nu-i răspunse. Îl privi lung un timp, apoi își 
roti privirea peste fețele celorlalți. 

— Nu m-am gîndit la asta..., aş vrea să vă spun altceva... 
Pe voi nu vă revoltă soarta noastră ? Socotiţi că e bine ca un 

om, care ne-a cumpărat ca sclavi, să poată să facă ce vrea 
cu noi, să ne împingă în arenă şi acolo să ne pierdem vieţile, 
în strigătele înnebunite ale mulțimii setoase de sînge? Ştiţi 
că fiecare dintre noi este pentru Verus un obiect de joc de 
noroc, pe care el face pariuri şi caută să câştige cît mai mulți 
sesterţi ? Dacă un gladiator moare în arenă, supărarea lanis- 
tului — stăpinul lui — nu este provocată de mila că un om 
a fost răpus înfiorător, ci de pierderea cîștigului şi a banilor 
cu care îl cumpărase. A încercat să ne încinte cu laudele și 
aplauzele mulțimii, dar, spuneţi-mi, câți liberi aţi văzut dintre 
cei ce au fost gladiatori, care şi-au obținut libertatea în arenă ? 
însuşi cl, lanistul Verus, omul care se laudă cu victoriile cîș- 
tigate în circuri, n-a devenit om liber decît răscumpărîndu-se 
cu sesterți mulţi, strînși din daniile celor care, sarisfăcuţi de 
luptă, i-au aruncat bani în arenă. 

Gladiatorii din jurul lui il priveau împietriți. Pe feţele 
unora se ivise neîncrederea şi teama. Dacă acest Gemellinus 
era omul de incredere al lanistului, și dacă prin el îi punea 
"la încercare ? gîndeau ei. 

— Bine, să zicem că tu ai dreptate, dar ce vrei, unde cauţi 
să ajungi cu spusele tale? il întrebă alt gladiator, Liccaius. 

—— Acum aproape douăzeci de ani, sclavii au avut ferici- 
rea că au putut să se revolte şi să se alăture sub steagul unui 
conducător! rosti Gemellinus cu vorbe ce păreau rupte din suflet. 

— Poate că şi tu vrei să ajungi căpetenie de sclavi răscu- 
laţi, i-o întoarse Spurius cu puţină batjocură. 

— E departe... Oameni ca cel care a fost căpetenic a celor 
răsculați, numit Sarmis, nu aduc zeii pe pămint decît cite 
unul poate la o mie de ani! adăugă altul, gladiatorul Tullus. 

Cind auzi rostit numele lui Sarmis, ochii albaştri ai lui 
Gemellinus se umeziră şi în ei apărură luciri vii. 

— Vorbiţi ca nişte oameni care şi-au pierdut încrederea 
în ei. Cum, voi vreţi să ne lăsăm înpinşi la moarte spre a 
se înveseli mulțimea ? strigă el, privindu-i tăios. 

Din apropierea lui, Sarpedon îi făcu semn să se potolesacă. 

— Spune-ne mai bine ce vrei și nu ne mai zăpăci cu vorbe 
de-astea mari, care nu fac altceva decit să ne tulbure sufle- 
tele. Vrei să ne răsculăm, să te urmăm pe tine? 

— Da, vreau, rosti Gemellinus, vreau să ne ridicăm la 
luptă, dar nu să mă urmați pe mine. Cu voia twuror, vom 
alege pe unul căpetenie şi-l vom asculta ! 

— Vedeţi că l-am ghicit? se grăbi Spurius, rizind satisfă- 
cut. Vrea și el să ajungă căpetenie, ca acel Sarmis... 

— Nu cumva este pus de lanist să ne încerce buna-cre- 
dință ? Eu unul mă dau la o parte ! 

Liccaius se ridică şi plecă spre barăci. 

-- Dar cum să ne revoltăm şi ce să facem? îl întrebă 
"Tullus. 

— În ziua spectacolului, cînd ni se vor da armele, să-i 
doborim pe cei care vor încerca să ne oprească şi să por- 
nim prin păduri spre miazănoapte sau spre răsărit. Sînt acolo 
daci liberi şi între ei vom putea să trăim ca oamenii ! lămuri 
Gemellinus. 

— Planul n-ar fi rău, dacă ar reuși !... admise Tullus of- 
tind, 

— Pe mine nu mă băpaţi, eu n-am auzit nimic şi vă pä- 
răsesc, murmură Spurius, ridicîndu-se şi îndepărtindu-se. 
"După el plecară și alții. Gemellinus îi urmări cu privirea 
îndurerat. Rămase numai Tullus. Se înorase şi începu să-i 
zîmbească. Ochii îi luceau în orbitele adinci. 

— Cu sclavii de astăzi nu se poate încerca nimic ! șopti 
el, privind în ochi pe Tullus. 

— Cum vor fi reuşit cei de acum aproape douăzeci de 
ani să îndemne la revoltă atîtea mii de sclavi ? 

Gemellinus nu răspunse decît după ce se gîndi mult timp. 

— Explicaţia nu poate fi alta decit aceasta : atunci sclavii 
duceau o viață mult mai grea și, răsculindu-se, nu aveau 
nimic de pierdut, căci erau în pericol şi într-un caz şi în altul, 
acum, de cînd senatul a oprit pe stăpini de a-şi mai chinui 
și omori scalvii, se vede treaba că mulți dintre ei se împacă 
să trăiască așa și se tem de orice cale plină de primejdii. 

— Eu aș merge cu tine, Gemellinus ! 

— Nu, Tullus, uită ce-ai auzit, spune la ceilalți că am 
făcut numai o glumă și că s-au speriat degeaba. 

Gemellinus se ridică și porni fără ţintă spre barăci. În 
sufletul său se așternuse o umbră întunecoasă şi rece, gladiatorii 
erau lipsiți de curajul necesar pentru a se ridica să sfărime 
lanţurile sclaviei. Ciţi dintre ei vor muri în ziua primului 
spectacol din noul amfiteatru ? 

După revolta dacilor şi a sclavilor, răscoală în care tot ce 
construiseră romanii aici fusese ars şi dărimat, Porolissumul 
se refăcuse, la începur pe o parte din temeliile vechi, apoi 
se întinsese an de an tot mai mult, într-o continuă dezvoltare. 
În acest ţinut îndepărtat al Daciei, Roma urmărea să înte- 
meieze o aşezare militară şi civilă întărită, un adevărat pivot 
de apărare a graniţei de miazănoapte a imperiului. După Ul- 
pia Traiana Sarmizegetusa, numai la Porolissum și la Apulum 
se mai hotărise să se construiască amfiteatre și să se 
înalțe importante clădiri publice, ca astfel să atragă spre 
aceste meleaguri cît mai mulţi coloni şi pentru a face mai 
statornice familiile militarilor şi auxiliarilor din unitățile sta- 
bilite aici cu garnizoana. În anul cînd se construise noul 
amfiteatru, Porolissumul ajunsese de întinderea unei cetăţi 
— aşezare mare şi întărită a acelor vremuri — ale cărei căi 
de circulaţie principale se reduceau la două: via Hadriana, 
nume dat în cinstea lui Hadrian, împăratul sub care fusese 
infrintă răscoala, şi via Bassa, în amintirea lui Iulius Qua- 
dratus Bassus, fostul militar şi guvernator al Daciei. Alte 
uliye înguste și scurte porneau din cele două căi principale 
şi se limitau la a da coloniei forma unui dreptunghi prelung, 
formă pe care o avea și valul de pămînt cu şanţ plin cu apă, 
ridicat pentru apărare. Via Hadriana şi via Bassa se întretăiau 
în mijlocul coloniei formînd o largă deschidere liberă, pe care 
se incepuse construirea unui mic for şi a unei case a augus- 
talilor, iar ceva mai departe a termelor. De la for se putea 
vedea amfiteatrul înălțat în afara coloniei, dincolo de poarta 
de ieşire de pe via Hadriana, în partea ce ducea în cartierul 
de sus, spre castrul de pe virful muntelui. Amfiteatrul de la 
Porolissum nu avea mărimea 'celui de la Ulpia Traiana, iar 
numărul spectatorilor din tribune nu depășea jumătate din 
capacitatea aceluia, Era situat într-o mică vale în formă de 
găvan, astfel ca tribunele să fie așezate direct pe pămintul 
săpat în trepte ce coborau spre arenă, îmbrăcate cu lespezi 
de piatră bine netezite, de aceea sub ele nu se zidise oppidium 
şi carcere, iar luptătorii, jucătorii, saltimbancii și toți cei 
{folosiți la spectacol intrau pe o poartă anume săpată, ce răs- 

pundea la jumătatea arenei de formă ovală, venind din barăci 
construite în imediata apropiere. 

În ziua primului spectacol — era şi serbarea de inaugurare 
a amfiteatrului — încă nu se luminase bine de ziuă cînd dinspre 
Magnus, Serdos şi Marodava, precum și din alte părți, in- 
cepură să intre în Porolissum numeroase cete de oameni: 
bărbaţi, femei și copii. Coloni şi daci, veterani şi liberţi stră- 
băteau în lung via Hadriana și grăbeau nerăbdători paşii pe 
măsură ce se apropiau de amfiteatru, fiecare căutind să 
ajungă înaintea altuia şi să ocupe un loc cit mai bun. În 
revărsarea ci, mulţimea nu era îngrămădită, oprită sau brus- 
cară, ca la Roma, de gărzile ce însoțeau lectici luxoase în care 
stăteau magistrați şi senatori, şi nici de legionari îmbrăcați 
de paradă pentru menținerea ordinei. Soarele nu se ridicase 
mai mult de doua sulițe pe cer și tribunele erau pline pină 
la refuz. Şi, cum este în firea oamenilor să nu se oprească 
decît acolo unde mai văd și pe alţi cunoscuţi, fără ca cineva 
să le fi stabilit anume locul, dacii din Marodova formau o 
grupare aparte, o pată colorată pe partea ce răspundea în 
faţa tribunei procurorului. Erau ca un covor lucrat cu efecte 
frumoase, produse de amestecul de alb, negru, roșu şi al- 
bastru, culori ce predominau în îmbrăcămintea lor. În jurul 
tribunei procuratorului locurile erau ocupate de militari, func- 
ționari Şi romani bogați: fermieri, negustori şi meșteșugari, 
restul tribunelor, pe părţile laterale și spre capetele arenei, 
erau pline de coloni, veterani și liberi, precum și de sclavi 
veniţi o dată cu stăpînii lor. Cine-și purta privirile prin mul- 
țime vedea numeroase fețe cunoscute: în mijlocul dacilor 
erau Butes, Staberius şi Decibalos, împreună cu Canidia, Gu- 
mida şi Sarmida ; în apropierea lor stătea Sagiiulp cu familia, 
veneau apoi vecinii lor și alţii, iar printre coloni se aşeza- 
seră tabernagiul Theudotos, libertul Eufemus şi tabularul Lu- 
crinus cu Metiada și copiii. De-a lungul tribunelor umbla 
bătrînul Iarse cintind din nai într-o continuă căutare. Pe faţa 
lui împierrită, lipsită de orice expresie, jucau numai ochii cu 
care cerceta fețele femeilor pe lîngă care trecea; poate că 
mai spera să-și găsească soția în mulțimea adunată. Mergea 
fără să ia în seamă vorbele ce i se aruncau, unele bune, 
de prețuire şi compătimire, altele batjocoritoare, pline de 
Tăutate și desconsiderare. Totodată, cel ce-și purta privirile 
pe deasupra tribunelor vedea jocuri neregulate de cvantaie 

si de umbrare de toate culorile, ca nişte fluturi uriași ce bă- 
teau din aripi pe loc, — mulțimea începuse să simtă săseţile 
fierbinţi ale soarelui de început de iulie, deşi era încă de 
dimineață — amestecate cu mişcările răscolite de nerăbdare 
şi neliniștea ce-i srăpinea pe toţi în aşteptarea începerii spec- 
tacolului. Numai în tribunele celor bogaţi albul togelor se 
contopea într-o pată mare luminoasă, întreruptă de unifor- 
mele legionarilor ce stăteau de gardă în jurul tribunei procu- 
ratorului. 

Decimus Silvanus își petrecuse roată noaptea cu Vetilla. 
Dimineaţa se despărţiseră, ea pentru a-și găsi un loc cît mai 
bun în tribunele funcționarilor imperiului şi ale negustorilor, 
el pentru a-l însoţi în amfiteatru pe procurator. 

Murmurul, strigătele şi rîsetele ce umpleau tribunele în- 
cetară pentru o clipă, acoperite de trompetele ale căror sunete 
erau aduse înapoi de ecoul dealului și pădurii din apropiere, 
apoi totul se pierdu în ropotele de aplauze şi de puternice 
bătăi din picioare. De sus, printr-o intrare rezervată, Plautius 
Priscus cobori treptele spre tribuna oficială, urmat de tribu- 
nul Flavius Severus, comandantul cohortei locale, de Decimus 
Silvanus, de centurionul Sextus, primul contubernal, şi de 
alți militari şi funcţionari în posturi înalte din administraţia 
teritoriului aflat sub comanda sa. Procuratorul arăta bine 
odihnit, faţa lui slabă și prelungă părea mai plină, iar privirea 
mai limpede. Păstra o ţinută plină de prestanţă, constient că 
în faţa mulțimii adunate îl reprezenta pe împărat. După ce 
răspunse uralelor şi salutului mulțimii, luă loc în tribună 
între Decimus Silvanus şi tribun. În spatele său se aşeză cen- 
turionul Sextus. Privi citva timp în arenă, unde lanistul Verus, 
ajutat de mastigofori şi de lorari, făcea ultimele pregătiri, 
şi graba se putea vedea după iuțeala cu care toţi alergau 
executindu-i ordinele. 

Procuratorul se întoarse spre tribun : 

— Aşadar, iazigii tot nu ne dau pace. Spune, Severus, 
am avut pierderi mari ? , 

Tribunul, mărunt și gras, cu gitul scurt şi gros, cu ochi 
negri şi sprincene bogate, trăit mult în tinerețe ca centurion 
la unul din castrele din Galileea, răspunse cu un sforăit greu, 
strîns peste piept de tunica prea strimtă : 

— Pierderile n-au fost prea mari, Plautius Priscus, pen- 
tru că barbarii n-au atacat deodată şi uniţi. Au fost niște cete 

împrăștiate pe care le-am prins şi zdrobit pe rînd. Poate că 
au venit mai multe, dar unele ne-au scăpat. Din nenorocire, 
pt unde au trecut au făcut prăpăd : jafuri, omoruri, scrum şi 
ruine, Dar mult timp n-o să mai fim supăraţi. Pe cei pe care 
i-am încercuit, i-am răpus fără milă, am băgat spaima în ei. 
Pe lingă asta — zeii poate că nu dorm — de la captivii luaţi 
am aflat că mai departe, spre miazănoapte, triburile lor au 
început să primească lovituri de la cetele vandalilor. 

Procuratorul îl privi cu milă pe tribun. Îl vedea că suferea 
şi că îngrăşarea lui părea mai degrabă o boală. Ştia că în 
tinerețe Flavius Severus fusese un centurion zvelt, iute în 
mișcări şi de multe ori învingător în întrecerile sportive. 

— Nu prea te înţeleg, spui că n-am avut pierderi prea, 
mari şi totuși barbarii au făcut prăpăd..., cum vine asta, 
Flavius Severus ? 

— Da, aşa este, cum am spus. Centuriile cu care noi am 
urmărit cetele duşmane şi le-am bătut n-au suferit prea mult, 
în schimb prăpădul a fost la ei, la daci; în satele lor de pe 
lingă hotar năvălitorii au lăsat numai jale şi scrum. 

— Şi astea nu sînt pagubele noastre, tribune ? 

— Nu ale armatei, ale imperiului, dacii sînt... 

— Ce vrei să spui ? Și tu ca şi ceilalți încă nu v-aţi obiş- 
nuit să vedeți în acești oameni nişte cetăţeni pașnici şi vrednici 
ai imperiului, care trebuie să se bucure de apărarea lui, 
din orice parte ar primi lovituri ? 

— Dar, Plautius Priscus, imperiul a adus aici coloni, pe 
care noi trebuie să-i protejăm, iar de daci să nu ne... 

— Faci o mare greșeală, Flavius Severus, dacă gindești 
așa ! A fost odată, acum douăzeci de ani, şi mai ales în timpul 
şi înainte de răscoală, cînd dacii atacau pe oricine, militari, 
veterani, coloni, tot ce era al imperiului, tot ce era adus de 
imperiu, acum s-au schimbat mult, ei nu vor decît să fie 
lăsaţi în pace să muncească, să-și cultive pămintul, să-şi 
crească vitele, să taie pădurile. De fapt pămîntul este al lor, 
încheie procuratorul, întorcîndu-se spre Decimus Silvanus, 
care tot timpul privise prin arenă căutind-o pe Veulla. 

— Cum pămîntul este al lor 2! întrebă cel, tresărind și săl- 
tind umărul, fără să fi fost atent la cele ce discutaseră mai 
înainte procuratorul şi tribunul, 

— Nu te speria, nu-ţi ia nimeni ferma, Decimus Silvanus. 
Sc vede treaba că tot timpul ai fost cu ochii numai după 
femei, prin tribune. 

Procuratorul tăcu acoperit de sunetele trompetelor şi de 
uralele mulțimii. Lanistul Verus venise în faţa tribunei ofi- 
ciale, semn că spectacolul putea să înceapă. Întocmai ca la 
Roma, Plautius Priscus ridică mîna dreaptă, așa cum făcea 
impăratul. Mulțimea izbucni în aplauze şi strigăte : 

— Ave imperator !... Ave Dacia Traiana !... Ave Roma! 

Uimiţi şi sfioşi, dacii băteau şi ei din palme cu stingăcie. 

În sunetele trompetelor, prin intrarea rezervată gladiato- 
rilor, pătrunse în arenă o centurie urmată de un grup de 
meşteri, supraveghetori și muncitori, în frunte cu arhitectul 
constructor. Grupul reprezenta mulțimea celor care contribui- 
seră la construirea amfiteatrului. În dreptul procuratorului, 
centuria și grupul se opriră, se întoarseră cu faţa spre tri- 
bună şi se dădură cițiva paşi înapoi. În faţa lor veni contu- 
bernalul Sextus cu un sul de pergament în mină, îl desfășură 
şi începu să citească tare de răsuna tot amfiteatrul : 

— „În numele augustului nostru împărat Antoninus Pius, 
inaugurăm acest amfiteatru, locul în care toți cetăţenii vor 
putea veni să vadă spectacole şi să se înveselească. În acest 
amfiteatru vor intra nu coloni, nu veterani, nu daci și nici 
romani, ci cetăţeni ai imperiului, toți egali în drepturi, toți 
ocrotiți de Roma. Aici trebuie să se înfăptuiască unirea, în- 
tărirea legăturilor şi contopirea celor care trăiesc, muncesc şi 
s-au legat de pămintul Daciei, în aşa fel încît în scurt 
timp să nu se mai poată face nici o deosebire între roman, 
dac sau alt neam. Rugăm zeii să dea sănătate și viaţă lungă 
augustului nostru impărar !“ 

Mulțimea izbucni din nou în aplauze și urale. În timp ce 
contubernalul citea proclamația, preoţii așezară în fața tribunii 
oficiale mici altare din lemn, pregăuite pentru aducerea de 
jertfe zeilor protectori. Procuratorul avusese grijă ca prin 
aceste ritualuri să fie mulțumiți și zeii, şi oamenii, de aceea 
hotărise ca oficierea slujbei să se facă de cei trei preoți: 
Foriens, Helpizon şi Scorillo, ai zeilor cu cei mai mulși adepți 
la Porolissum şi în vicurile din împrejurimi : Apollo, Mithras 
şi Zamolxis. Preoţii înaintară unul lîngă altul, fiecare urmat 
de slujitorii cultului respectiv, purtind obiecte rituale : turta 

sacră, vinul libațiilor 1, cuțitul pentru aducerea iertfelor, ul- 
timii împingind animalele ce aveau să fie jertfite: cite un 
ieduleţ. Preoţii se înţeleseseră dinainte ca fiecare să aducă 
jertfă acelaşi fel de animal, înțelegere care de altfel făcea 
parte dintr-o acţiune mult mai largă a Marilor preoţi ai 
Marilor temple din imperiu: aceea de pregătire a unei uni- 
ficări a ritualelor, apoi a unei contopiri a cultelor zeilor, 
ca în felul acesta credinţa în zei să fie întărită și să se 
poată lupta cu mai multă putere împotriva noii credințe, ce 
ajunsese să se întindă cu repeziciune în tot impertul, izvorită 
din învăţătura galileeanului. 

Ceremonia aducerii jertfelor se desfăşură repede, așa cum 
de altfel fusese stabilit de procurator, și, acoperiţi de fumul 
de tămiie şi de alte arome, preoţii anunțară, fiecare pentru 
credincioșii cultului său, că zeul căruia adusese jertfa era 
favorabil împăratului şi împăcării tuturor neamurilor care 
trăiau intre granițele imperiului, că zeul va face ca holdele 
să dea rod bogat, iar oamenii să fie sănătoşi. Apoi preoţi şi 
slujitori se retrascră în aceeași ordine în care veniseră. 

Frumusețea zilei de vară, nerăbdarea așteptării spectaco- 
lului şi siguranța pe care o dădea mulțimii ocrotirea zeilor, 
toate contribuiră ca în tribune să tălăzuiască un murmur plin 
de voie bună, de împăcare şi de omenie. În timp ce centuria 
şi grupul meșteşugarilor, supraveghetorilor şi muncitorilor pä- 
răseau arena, lorarii netezeau nisipul şi curățau urmele lăsate 
de altare şi de animalele jertfite. Fără întîrzicre, prin porțile 
larg deschise pătrunse un grup de gladiatori. Cu trupurile 
goale, mușculoşi, bine făcuţi și bine hrăniți, cu privirile 
vesele și dirze, plini de Încredere, ci înaintară pină în dreptul 
tribunei imperiale. În cea mai desăvirşită ordine, sc opriră, 
se întoarseră cu o mişcare scurtă spre procurator și cum 
acesta îl reprezenta pe împărat, rostiră toţi ca unul formula 
obișnuită ce răsuna totdeauna în circurile din Roma: „Ave 
Caesar, morituri te salutant !“ 

Plautius Priscus ridică braţul atît ca răspuns la salutul lor, 
Cît și ca încuviințare că lupta putea să înceapă. A fost sem- 
nalul pentru gladiatori. Cu mișcări suple şi revezi, sc aliniară 
pe două rînduri, la cîţiva pași unul de altul, şi lupta se porni 
cu mişcări agere, încrucișări de spade şi pocnete de scuturi, 


1 Libaţie — stropire cu vin în cinstea zelog, 


cu lovituri ce păreau de moarte, deşi nici unul dintre ei nu 
cădea. Mulțimea urmărea lupta cu răsuflărea oprită, convinsă 
că pînă la urmă va vedea sîngele curpind şi pe cei căzuţi 
zbătindu-se pe nisipul arenei. Cei din tribune bănuiau că la- 
niştii pregătiseră totul din timp, că fiecare gladiator ştia 
dinainte pe cine va înfrunta, făcuseră exerciţii şi repetaseră 
împreună mișcările, așa cum aveau să se desfăşoare în arenă, 
fără ca vreunul să cadă doborit, ci numai să primească uşoare 
răni din care mulțimea să vadă curgind singe, ca astfel să 
se creadă că lupta era pe viaţă şi pe moarte. Cunoscătorii 
însă admirau jocul gladiatorilor şi știau că totul se reducea 
numai la măiestrie în mînuirea spade: şi a scutului. Cînd pro- 
curatorul ridică mina, ca semn pentru încetarea luptei, în 
mulțime se produseră murmure şi mișcare: unii răsuflau 
uşurați, pentru că nu murise nici un gladiator, alţii pesticulau 
Şi strigau supăraţi că nu căzusc nimeni şi cereau să se con- 
tinue încleştarea. În sunetele trompetelor, încolonați în aceeaşi 
ordine în care veniseră, gladiatorii părăsiră arena în aplauzele 
mulțimii. După ce lorarii neteziră nisipul cu multă grabă, 
pătrunseră în arenă două grupuri: unul de coloni şi altul de 
daci, bărbaţi şi femei, toți îmbrăcaţi ca pentru sărbătoare. 
Femeile purtau în miîini buchete mari de flori, iar bărbaţii 
duceau pe umeri diferite unelte de muncă. Cele două grupuri 
făcură înconjurul arenei în uralele şi aplauzele spectatorilor. 
Dar mulțimea nu urmărea numai pe cei ce treceau prin faţa 
tribunelor, căci în arenă mai intrară numeroşi dulgheri, lorari 
și alți slujitori ai amfiteatrului, ducind doi cite doi bucăţi 
de gard, lungi de doi paşi şi înalte de trei, îmbinări meșteșu- 
gite de dulapi groși din lemn de stejar, prinşi cu piroanc lungi 
îndoite la capete. Bucăţile de gard se puteau înădi uşor unele 
de altele prin legături puternice din lemn puse în curmeziş, 
fixate pe stilpi groși înfundați adinc în găuri dinainte pre- 
gătite. Fiecare stilp era întarit prin alte lemne de sprijin 
dinafara arenci. Lanistul Verus și ajutoarele lui alergau în 
toate părțile şi strigau ca totul să se termine cit mai repede. 
După siguranţa şi ușurința cu care se făcea întinderea gar- 
dului, se vedea că această operaţie fusese bine pregătită şi 
mai ales des repetată. În mare grabă închiseră arena cu o 
îimprejmuire puternică şi înaltă. În mulțime frămîntarea crescu 
peste măsură, cei mai neastimpărați se ridicară în picioare 
să privească în arenă, uitind să se mai așeze. La porțile de 

intrare, gardul se prelungea printr-un ocol larg pînă după 
zidurile amfiteatrului. Din loc în loc se auzeau strigăte de 
nestăvilită curiozitate şi nerăbdare: „Se dă drumul anima- 
lelor !*... „Se vor lupta cu lupii !...“ „Fiarele se vor omori unele 
pe altele!“ După ce şi ultimul lorar ieşi, cîtva timp arena 
rămase goală. [ncordarea creştea. În afara gardului întărit 
ce împrejmuia arena stăteau legionari cu sulițele pregătite, 
gata să le arunce de va fi nevoie. De dincolo de zidul după 
care ocolea gardul se auzi un muget, urmat de un sforăir 

uternic, pe care mulți din tribune în înfrigurarea așteptării 
fe asemuiră, unii, urletelor de leu, alții mormăitului ursului şi 
în clipa ce urmă năvăli în arenă un zimbru fioros. Animalul 
era masiv la trup, cu capul, greabănul, bărbia şi pieptul acope- 
rite de păr lung ce-i cădea în şuviţe răsucite, ochii roșii, in- 
jectaţi, coarnele scurte, groase și bine ascuţite, iar din nări 
răbufneau aburii sforăitului său puternic, Se opri în mijlocul 
arenei, speriat şi mirat de ceea ce vedea în jurul său, pină ră- 
sunară lătrături, şi de după colţul gardului se iviră ca la o du- 
zină de ciini voinici, urmaţi de un număr egal de gladiatori. 
Fiecare purta în miini suliță grea, cu virf de fier ascuțit, şi 
scut. La vederea cîinilor zimbrul o luă la goană dind roată 
arenei cu capul şi coada ridicate. După o clipă de panică mul- 
' ţimea îşi reveni şi urmări infiorată cele ce se petreceau. Între 
timp, gladiatorii reuşiră să se strecoare pe lingă gard şi fiecare 
îşi ocupă locul dinainte stabilit. De la primul înconjur al are- 
nei, un ciine rămase întins pe nisip zdrobit sub copitele fiarei. 
La începutul celui de-al doilea tur, un gladiator aruncă sulița 
cu putere şi o înfipse între coastele animalului ; în același mo- 
ment, de la cei de dincolo de gard, gladiatorul primi o altă 
suliță. Arena răsună de mugetul zimbrului care continuă goana 
turbată. Alt cîine căzu prins în coarne și zvirlit la mare depăr- 
tare, apoi încă o suliță pătrunse în greabănul animalului. Cu 
această nouă lovitură primită, ceva se schimbă în mersul lui, 
încet goana după ciini și se întoarse asupra oamenilor. Gla- 
diatorii, cu mişcări agere, se fereau la timp şi repezeau cu toată 
puterea sulițele. Dar tocmai cînd un gladiator se socotise 
- scăpat, căci zimbrul trecuse de el, animalul se întoarse şi cu 
o mișcare fulgerătoare a capului îi străpunse pintecul, înşi- 
ruindu-i măruntaiele prin arenă. Se opri locului mugind, 
înfipse coarnele în nisip, scurmă cu picioarele şi începu să 
sfărime sub copite trupul neinsufleţit al gladiatorului. Această 

întârziere se dovedi pentru el fatală. Folosind momentul, patru 

gladiatori trimiseră sulițele între coastele animalului. Lovit 
greu, zimbrul își reluă goana cu sulițele înfipte în trup. Alții 
„cîini căzură sub copitele lui şi alte sulițe zburară spre el: 
i În urma lui nisipul arenei începu să se roşească de singele 
ce se scurgea din rănile deschise. Goana slăbea văzînd cu ochit 
„şi, pe măsură ce incetinea mișcările, tot mai numeroase erau 
„sulițele ce se opreau în carnea lui. În cele din urmă, căzu 
trăsnit în clipa cînd o suliță îi străpunse un ochi, pătrun- 
: zindu-i în cap. Mulțimea răsuflă uşurată din încordarea în 
“care stătuse, uitînd de timp şi de locul unde se găsea. La- 
nistul Verus şi ajutoarele sale năvăliră în arenă şi începură 
să scoată gardul şi să curețe nisipul. Tribunele se umplură 
de valuri de veselie, de mulțumire şi de laude, aplauzele și 
uralele nu mai conteniră, iar numele lanistului era strigat 
din toate părţile. Desfăşurarea spectacolului îl înveselise mult 
pe procurator, care vedea cu satisfacţie cum cu ajutorul am- 
fiteatrului şi a laniştilor se grăbeau împăcarea, înţelegerea şi 
înfrățirea atitor neamuri venite să trăiască pe aceste me- 
leaguri alături de daci. 

În arena goală, pregătită pentru o nouă luptă, intră lanis- 
tul însoțit de un gladiator voinic, musculos și încet în mișcări. 
Aproape gol, fără nici o armă asupra lui, călca cu picioârele 
puţin crăcănate încît păreau îndoite din cauza greutăţii prea 
mari a trupului. Ajunşi în dreptul tribunei procuratorului, 
cei doi se opriră. Lanistul îşi roti privirea prin arenă, ca și 
cum ar fi căutat pe cineva, apoi începu să vorbească : 

— Acesta e gladiatorul Zeno, de fel de undeva de prin 
părțile Hellespontului, strigă el, luînd o mină a gladiatorulu: 
şi săltind-o în sus. Cine vrea să lupte cu el, fără spade, fără 
scuturi sau alte arme? Luptă dreaptă, numai cu braţele și 
cu trupurile. Cel care iese învingător primește În dar o mie 
de sesterți. 

În tribune se făcu linişte. Curiozitatea şi nerăbdarea plu- 
teau prin mulţime. 

— Pe toņi zeii, nu are nimeni curaj ? reluă lanistul, văzînd 
că din tribune nu se ridică nici un bărbat. Se poate ciştiga 
uşor o mie de sesterţi, iar dacă nu învinge, nu e nici un 
pericol, gladiatorul nu are arme şi nici voie să mai facă alt- 
ceva după ce l-a trintit pe adversar şi l-a făcut să atingă 
păminiul cu umerii. Haide, curaj !. a 

Din rindurile colonilor se ridică un gal mătăhălos. 

— Mă lupt eu cu gladiatrorul! rosti el cu voce atit de 
groasă, încît arena răsună ca un huruit. 

— Zeii cu tine, Porcius! îi ură un colon din apropiere. 

Porcius fusese şi el gladiator, îşi cîştigase libertatea prin 
lupte şi, devenit libert, trăise mult timp în Tracia, apoi venise 
în Dacia, unde auzise că se dă pămînt mult și bun de muncă. 
Lupta între Zeno şi Porcius se desfăşură aprigă, în strigătele 
de îndemn, de laudă și de batjocură ale mulţimii. La o miş- 
care făcută cu iscusinţă, Zeno își încordă muşchii de păreau 
gata să-i plesnească şi Porcius pierdu lupta. 

— Cine îşi mai încearcă puterea şi norocul? Îl așteaptă 
mia de sesterți, îndemnă lanistul, scoțind din buzunarul tu- 
nicii cîteva monede pe care începu să le arunce în sus, prin- 
zindu-le în palmă. 

În rîndurile dacilor se produse mişcare. Butes se întoarse 
ȘI căută pe cineva cu privirea. 

— Unde este Sagades ? întrebă el. 

— Aici, răspunse un dac bine legat, înalt şi cu vocea 
groasă. 

— Încearcă şi tu, Sagades, îl indemnă Butes. Toată viața 
te-ai luptat cu lutul, l-ai frămintat şi-a modelat oale şi ul- 
cioare, nu poţi să te iei la trintă cu un ţanţoş de gladiator 
Şi să dai cu el de pămint? 

Pe umerii obrajilor lui Sagades — un bărbat ca la patru- 
zeci de ani — se iviră semnele timidităţii, o îmbujorare se 
intinse ieşind de sub barbă pînă sus pe frunte. 

— D-apăi ce-ar fi să încerc ? Cu ajutorul Marelui zeu !... 
spuse Sagades, ridicîndu-se în picioare. 

Lianistul văzuse frămîntarca din rîndurile dacilor şi urmă- 
rea atent mişcările. Prinse momentul la timp : 

— Un dac vrea să lupte cu gladiatorul ! anunţă el vesel. 

Toate capetele se întoarseră spre tribunele ocupate de daci. 
Privi şi procuratorul, bucuros că prin gestul ce se făcea se 
accentua prezența lor între ceilalți cetățeni ai imperiului. 
Sagades coborî în arenă, suflecîndu-și mînecile cămășii. Barba 
și pletele fi fluturau în ușoara adiere a vintului. Ajuns în 
fața gladiatorului, se opri şi îl privi lung. Nu înţelegea de 
ce acesta ridea. 

— Scoate-ţi cămașa, dacule, că în luptă o să se facă numai 
zdrenţe îi spuse gladiatorul. 

— Să-și scoată dacul cămaşa ! strigă şi cineva din tribune. 

Un timp Sagades rămase încurcat. Privi neliniștit mulţi- 
mea cu ochii lui mari şi blinzi. 

— Trage de pe une cămaşa, Sagades ! strigă Decibalos, 
punind miinile pilnie la gură. Aşa spune şi Butes ! continuă el. 

Dacul îşi scoase cămaşa, își strinse mai bine cingătoarea 
peste nădragi şi scuipă în palme. Îl cuprinse cu braţele pe 
gladiator şi îl răsuci cu putere. 

— Aşa, dacule ! strigă cineva din tribune. 

— Dă cu dacul de pămint, gladiatorule! se auzi o voce 
din rindul negustorilor şi meşteşugarilor. 

Lupta se încinse cu strășnicie şi în tribune crescu agitația. 
Ceea ce uimea mulţimea era felul mişcărilor dacului, o imbi- 
nare între încordarea mușchilor şi greutatea trupului, aşa 
cum fac tăietorii în pădure cind urnesc trunchiurile de fagi 
şi de brazi. Lupta părea că se va lungi, cînd, prinzind momen- 
tul, Sagades se răsuci, îşi viri umărul în pieptul gladiarorului, 
îl strinse cu putere și, făcînd o mişcare de întoarcere, una 
de ridicare și alta de coborire, il frinse pe gladiator şi se 
prăbuși cu el la pămînt. Gladiatorul, cu totul nepregătit pentru 
mişcări atît de năprasnice, nu mai avu timp să se răsucească 
și atinse pămintul cu umerii, apăsat de greutatea dacului. 

— A tavins dacul ! strigă un centurion din tribune, printre 
aplauze. 

Lanistul ridică amindouă mîinile cerînd linişte. 

— îl declar pe dac învingător! spuse cl. Îi dau mia de 
sesterți, adăugă cu puţină ciudă şi continuă : Dacule, dacă vrei 
să te faci gladiator, te cumpăr eu, îți dau cât îmi ceri! Pri- 
meşti ? 

Sagades sc ridicase şi îşi îmbrăca încet cămaşa. 

— Ce-mi trebuie să fiu gladiator, să ridă lumea de mine? 
răspunse cl, pregătindu-se să plece înapoi în tribună. 

— După sfirșitul spectacolului, să vii la şcoala de gladia- 
tori şi-ţi primeşti sesterții cîştigaţi. 

— N-ai să vezi nici un sestert, dacule ! strigă cineva. 

Verus se intoarse speriat cînd auzi vocea procuratorului : 

— Vel avea mia de sesterţi, dacule, altfel lanistul va primi 
o severă pedeapsă din partea noastră ! 

Cele spuse de procurator îl întristară pe lanist, pentru că 
într-adevăr se gîndise să nu-și țină făgăduiala. Dar nu era 
timp de pierdut. Alergă afară din arenă, încîntat de gindul 

că ceca ce va urma va uimi și mai mult spectatorii. Mul-: 
țimca aştepta încordată, cu înfiorarea nerăbdării. Arena rä- 
măsese goală și clipele treceau. Deodată valuri de murmure: 
pline de uimire străbătură tribunele. Prin porţile de intrare 
ale arenei înainta încet un elefant condus de un nubian, 
care stătea călare pe ceafa lui. Pe spatele elefantului se juca 
un căţel tărcat cu pete albe şi negre. Un puternic val de fiori 
străbătu tribunele ocupate de daci, era o uimire amestecată 
.cu spaimă, mai ales în rîndurile femeilor și copiilor. Niciodată 
„cei din părțile Marodavei nu mai văzuseră un elefant şi nu-şi 
'închipuiseră că putea să existe pe pămînt o asemenea dihanie. 
Ajuns În mijlocul arenei, nubianul făcu citeva mişcări as- 
cunse, îşi înghioldi elefantul cu un beţişor scurt de abanos 
pe care îl avea în mînă, şi uriașul animal se lăsă pe genunchii 
din faţă. Conducătorul şi cățelul săriră repede jos. În mîna 
lui rămase numai un lanț scurt, legat de trompa elefantu- 
lui. Nubianul se dădu puţin într-o parte, îl mai inghioldi o 
“dată cu virful beţişorului între picioarele dinainte şi animalul 
greoi se clătină de citeva ori, ca şi cum cu greu se hotărt 
să se supună, apoi începu să se lase pe picioarele dinapoi 
i pină ce ajunse în poziție verticală, cu picioarele din față ri- 
' dicate de la pămint, întinzindu-şi în acelaşi timp trompa. 
Căţelul atita așteptase: sări pe trompă, apoi pe unul din 
picioarele din față, săltă peste o ureche și de acolo ajunse 
pe cap, unde stătu citeva clipe, privind mulțimea şi dfnd 
„mulțumit din coadă, după aceea se ridică şi el în două labe, 
rămînînd cîteva clipe în această poziţie. 

— Nubianul ăsta umblă cu zeii cei răi! strigă cineva din 
tribune. o. 

— Să nu te trimitem noi pe tine la zeii cei răi! îl ame- 
nință unul. 

Elefantul şi cățelul făcură numeroase mişcări ce încîntară 
şi uimiră mulțimea. Cînd nubianul părăsi arena, urmat de 
cele două animale, uralele, laudele și aplauzele deveniră tunete 
nesfirşite pe care ecoul dealurilor şi pădurii din apropiere le 
aducea înapoi în valuri repetate. 

Decimus Silvanus îşi strinse toga şi se întoarse spre procu- 
rator : 

— Dacă împăratul şi Roma ar afla tot ce ai făcut aici, 
Plautius Priscus, organizind acest spectacol, te-ar încununa 
în for cu lauri pe frunte. . 

— De la zei şi de la împărați recunoştinţa se vede foarte 
rar, murmură:procuratorul, continuind să privească mulțimea 
înveselită din tribune. 

În arenă înaintau doi gladiatori și după ei venea lanistul 

: Verus, Cei doi, de talie potrivită, înarmaţi cu spade scurte şi 
cu scuturi, cu trupurile bine strinse în armuri de zale şi cu 
capetele acoperite cu coifuri Jucitoare, călcau apăsat şi ho- 
tărit, privind şi zimbind mulțimii carc îi privea cu aplauze 
nesfirşite. Lanisrukfii prezentă scurt: Omucio şi Gemellinus. 

Lupta se porni dirză. În tribune se așternu o linişte desă- 
vîrşită. Cunoscătorii în luptele din circuri îşi dădeau seama 
că unul dintre cei doi gladiatori trebuia să moară. Nu trecu 
mult şi în tribune mulţi se întrecură să strige pariurile: 

— Cinci sute de sesterţi pe Gemellinus ! strigă o voce din 
“gîndul celor bogați. 

— O mie pe Omucio ! răsună alta. 

— Două mii pe Gemellinus ! se auzi din altă parte 

+ — Trei mil... 
' — Patru mii... 

Pariurile şi strigătele creşteau pe măsură ce lupta se în- 
teţea. 

În mijlocul dacilor, Butes începu să se frăminte neliniștit, 
pe faţa lui se aşternuse o ușoară paloare, privirea şi-o ținea 
aţintită numai asupra lui Gemellinus. În situațiile mai grele 
de lupră pentru Gemellinus, Butes tresărea, părea gata să se 
aidice în picioare, ca și cum ar fi căutat să-i sară în ajutor. 

— Ce te frăminți atîta? îl întrebă Staberius, văzîndu-i 
încordarea. 

— Nu ştiu, sînt treaz sau visez ? murmură el. 

<. — Nu te înţeleg... 
= Butes se întoarse şi-l privi cu asprime. 

— Tu te-ai uitat bine la gladiatorul Gemellinus ? Mintea 
ta nu găsește nici O asemănare ? 

— Da, am băgat de seamă, nu ştiu dacă și tu te gindeşti 
tot acolo, gladiatorul aduce destul de bine cu Sarmis. 

Butes nu-l mai ascultă şi nici nu-i confirmă. Urmărea cu 
incordare lupta. Gladiatorul Omucio primise cîteva lovituri 
grele, dar și Gemellinus avea pumnul în care ţinea spada 
năclăi de sînge. Loviturile se îndesiră peste măsură şi jocul 
de picioare cu fandări şi retrageri repetate îi făcea pe cei 

ı doi gladiatori să se deplaseze pe distanţe destul de mari prin 

arenă. Cind Gemellinus îl străpunse pe Omucio cu spada prin 
umăr, mulțimea aproape că nici nu prinse momentul. Îl văzu 
pe gladiator clătinîndu-se de citeva ori, apoi prăbuşindu-se la 
pămint. Gemellinus ştia că lovitura sa nu fusese ucigătoare, 
nici n-ar fi vrut să-l omoare, insă avea datoria să meargă 
pînă la sfîrşit. Puse piciorul pe pieptul celui căzut, ridică 
spada, se pregăti să dea lovitura de grație, și aşteptă hotări- 
rea procuratorului. Din tribune se auzeau strigăte : 

— Per actun est !... 

— Viaţă pladiatorului !... 

— La moarte cu el !... 

Unii țineau degetul cel mare de la mina dreaptă în sus, era 
semnul prin care cereau să se lase viaţa celui căzut, alții ară- 
tau În jos cu acelaşi deget, dorindu-i moartea. Însă orice se 
strigau și oricum ţineau degetul cei din tribune, toate privirile 
erau îndreptate spre procurator. Încordarea creștea cu fiecare 
clipă și procuratorului îi plăcea s-o mai prelungească, deşi ho- 
tărîrea era luată cu mult înainte. Cind socoti că efectul fusese 
suficient, săltă în sus mina dreapră cu degetul ridicat. În aceeaşi 
clipă întregul amfiteatru tună de urale şi aplauze. Îi lăsase 
viaţa gladiatorului învins. 

De pe locul în care stătea, Vetilla urmărise cu neliniște 
mișcările lui Gemellinus. Frumuseţea şi ţinuta acestuia o sub- 
jugaseră de la intrarea în arenă şi ea era femeia care ştia 
să aprecieze un bărbat. Tot timpul cit se desfășurase lupta 
stătuse cu inima striînsă, apoi încordarea ei se transformase 
într-o plăcută uşurare, care o împingea cu o putere de nestă- 
vilit spre tinărul gladiator. 

Ultima parte a spectacolului a fost de fapt un exemplu 
drastic pentru mulțime, şi mai ales pentru răufăcători. Pro- 
curatorul voise să arate tuturor că sint pedepsiți cu toată 
asprimea cei ce tîlhăresc, În arenă au fost aduși un gladiator 
şi un colon — un persan pripăşit de curind în vicul Serdo: — 
care fusese prins prădind casa unui dac, căruia îi omorise 
femeia. Pedeapsa era să lupte cu gladiatorul şi, dacă ieşea 
învingător, era dovadă că zeii îl socoteau nevinovat. Mul- 
ţimea' ştia însă că nici un zeu nu mai putea să-l scape de 
loviturile nimicitoare ale pladiatorului. Tilharul nu minuise 
niciodată o spadă, iar cu scutul nu ştia să se apere. Sancţiu- 
nea a fost aplicată destul de repede: din citeva mișcări, care 
pentru gladiator păreau un fel de joc, condamnatul căzu cu 

pieptul străpuns. Înfiorată şi totodată mulțumită, mulţimea 
izbucni din nou în aplauze şi urale, în timp ce procuratorul 
se ridică şi începu să urce treptele spre ieşire. Spectacolul 
luase sfîrşit. 

O dată cu mulțimea care dădea năvală spre ieșire, Vetlla 
cobori în arenă şi porni în partea opusă, spre poarta de intrare 
a luptătorilor. Îl căură grăbită pe lanistul Verus şi îl găsi 
între gladiatori, fericit de succesul spectacolului. Era mulţu- 
mit mai ales de aprecierea procuratorului, pentru că centu- 
rionul Sextus, primul contubernal, îi spusese că Plautius Pris- 
cus îl: pofiise şi pe el la cină, alături de tribuni şi de înalți 
funcţionari. O ascultă pe Veulla, după ce se îndepărtă cu ea 
printre copacii din apropierea amfiteatrului, pata să-i satisfacă 
orice dorinţă. 

— "Ţi-a săgetat atit de adinc inima gladiatorul meu? o 
întrebă el rizînd zgomotos. 

— Tu n-ai cunoscut inima nici unci femei, lanistule? 

— Dar cum să ţi-l las, şi încă pentru o zi şi o noapte? 
Tu nu știi că este cel mai răzvrătit dintre gladiatori mei!... 

— Și cel mai bun luptător şi... mai frumos, completă Ve- 
ulla. 

— Da, e un adevărat bărbat Gemellinus și, pentru succesul 
pe care l-a avut astăzi în arenă — prima lui victori ăci 
lupta a fost cu adevărat pe viaţă şi pe moarte, l-am iertat, 
păcătosul... 

— ŞI mi-l dai, lanistule ? 

— Să zic că ţi-l dau... De fapt are şi cl dreptul la grațiile 
une: femei frumoase, dar, Veulla, ce mă fac cu Decimus Sil- 
vanus ? Dacă află că cu... prietenul lui, te-am ajutat, pe unc... 
slăbiciunea lui... 

— Eu slăbiciunea lui? Decimus Silvanus e un satir, 
schimbă femeile în fiecare noapte. 

— Veulla, dar eu ? De mult gîndul îmi zboară spre tine! 

— Cine are răbdare, lanistule, reuşeşte ! 

În după-amiaza aceleiaşi zile, Gemellinus ieși din şcoala 
de gladiatori, lăsat liber pină a doua zi. 


Capitolul II 
FUGA GLADIATORULUI 


=" asa lui Sapitulp era sus, sub pădure, în partea dinspre 


vicul Serdos a Marodavei, la o depărtare de citeva sute de 
paşi de drumul ce străbătea cele trei așezări și pătrundea 
în Porolissum. Curtea — închisă cu gard înalt, împletit din 
nuicle şi mărăcini, pe pari groși, bătuţi adînc în pămînt, as- 
cuţiți la virfuri — se înfunda cu o latură într-o poiană din 
pădure, iar cu cealaltă o ţinea alături cu piriul Zerdis, care, 


'după ce cotea scurt, se îndrepta spre răsărit, ocolind viculi 


Serdos. Sagitulp îşi întărise împrejmuirea pentru a se apăra 
atit de oameni, cît şi de fiare; de oameni în timpul verii, 


cînd se tilhărea mai mult, iar de fiare în timpul iernii, cînd, 


flămînde, sălbăticiunile porneau în haite .spre aşezările oa- 
menilor, Cei din neamul Sagitulp locuiau aici încă din bătrîni, 
de pe timpul tarabostilor din neamul Burio, trăiseră în slujba 
lor ca pădurari şi ca buni vinători. Acum îşi munceau bucăţica 
de pămînt ca oricare dac, nu mai puteau intra în pădure decit 
furişîndu-se, spre a nu fi prinşi de pîndarii lui Decimus Sil- 
vanus. Casa era veche, din birne bine. rostuite, acum roase 
şi acoperite pe la colțuri de muşchi mărunt, verde, iar înve- 
lișul din şindrilă groasă şi lungă, pe care de asemenea se 
prinsese mușchiul verde. Din tinda îngustă, fără ferestre, se 
pătrundea în două încăperi mari, una la dreapta şi alta la 
stînga, amindouă sărace în lumină, căci prin ochiurile. mici 
în care era întinsă pielea subţire şi uscată de băşică de bou, 
soarele işi arăta cu greu puterea. Pe jos era spoit cu pămint, 
iar pe lingă pereţi se înșirau laviţe acoperite cu velinţe frumos 
colorare, pe care se odihneau cei ai casei şi îşi păstrau lucru- 
rile. De cum se pătrundea în tindă se simţea mirosul puternic, 

de busuioc și de izmă uscată. În faţa casei, pînă spre poartă, 
Arghida şi Ampelia sădiseră straturi cu flori, aşa cum väzu- 
seră la Staberius şi la Decibalos, la care se duceau destul 
de des. De alfel Sarmida venea tot atit de des la surata ei, 
Ampelia, poate — vorbeau gurile — pentru flăcăul Getio, fra- 
“tele Ampeliei, dar erau vorbe de clacă. Nu prea departe de 
“casă şi în rînd cu ea, Sagitulp îşi avea staulele vitelor, iar 
în fund, despărțită de curte printr-un gard, se întindea ograda 
plină cu pomi. 

De dimineaţă, Sagitulp, însoțit de feciorul cel mic, Ziper, 
care abia împlinise doisprezece ani, plecase în țarină, iar 
Geuo, ca de obicei, la Porolissum, unde lucra dulgherie pe 
șantierul roman. Arghida se apucase să gospodărească, după 
ice dăduse drumul vitelor la păscut pe imașul dintre pfrîu 
şi marginea pădurii și o sculase pe Ampelia să le păzească, 
Soarele zilei frumoase de iulie se ridicase la cîteva sulițe 


pe cer şi sorbise toată roua de pe iarbă. Din-sus, dinspre. 
: wt 


“pădure, cobora peste poiană spre albia rîului o adiere uşoară 


ice dădea o răcoare plăcută pînă către prînz cînd căldura: 


:moleşea totul. După spectacolul din noul amfiteatru, a cărui 
ifrumuseţe îi uimise mult pe daci, şi în egală măsură pe Sar- 
mida şi pe Ampelia, cele două fete deveniseră de nedespărțit 
și toată ziua nu vorbeau altceva decit de cele văzute acolo. 
În această zi Sarmida venise mult mai devreme, cînd soarele 
la v A a A ha bod kad 1 
încă nu trecuse de vremea prinzului. Era îmbrăcată în cămaşă 
albă, cu miîneci scurte, și în fotă uşoară de lină de culoare 
albastră, frumos încreţită la mijloc, reliefindu-i mijlocul sub- 
tire și formele tinereții abia împlinite. Cosiţele blonde-aurii, 
lungi și groase trase peste umeri, îi cădeau printre sîni, ajun- 


gindu-i pînă Ja cingătoare. În păr avea prinsă o garoafă roșie, 


care se oglindea în ochii ei de culoarea cerului. Tot aşa era 
îmbrăcată şi Ampelia, numai că fota ei era de culoare roşie, 
“lar părul îl avea ceva mai închis, bătea spre roşu-brun în 
razele vii ale soarelui. Amîndouă crau cu picioarele goale și 
umblau cînd prin apa limpede şi răcoroasă a piriului, cînd 
„pe iarba verde şi moale din poiană, vorbind şi rizînd din te 
miri ce. Vitele päşteau în apropiere, împrăștiate în lungul 
piriului. 

— Spune, Ampelia, nu era frumos? o întrebă Sarmida. 

Ampelia o privi scurt şi rise infundat, 

— Da, Sarmida, era. Ţi-e gindul numai la el; să nu te 
îmbolnăveşt, poate ai ajuns să nici nu mai dormi noaptea. 

Frămintindu-și în miini virfurile cosițelor, Sarmida oită 
din adinc. 

— Şi cu cît curaj lupta !... Mă gindesc într-una, în clipa 
aceea i-o fi fost frică de moarte ? Ce-o fi în sufletul lui, s-o 
fi gindind la cineva, la vreo fiinţă iubită ? 

— Fiinţă iubită ? Dar gladiatorii sînt sclavi, Sarmida, așa 
mi-a spus decurionul... meu... 

— Sclavi !... El este sclav !... murmură Sarmida, sălindu-şt 
privirea pe deasupra pădurii. Dacă aş avea bani mulți, m-aş 
duce la stăpînul lui, la lanistul acela, şi l-aş cumpăra pe gla- 
diator ! 

— Și l-ai păstra pentru tine... 

— Nu, Ampelia, i-aş da libertatea, l-aș lăsa să se ducă 
unde dorește, acolo unde îl aşteaptă cineva şi plinge de dorul 
lui... mamă, fraţi sau... 

— Dar poate că el nu mai are pe nimeni. 

— Pe nimeni l... 

Ochii Sarmidei înotau în lacrimi. Ampelia o prinse de 
miini ŞI o scutură cu putere. 

— Ce ai astăzi tu, Sarmida ? Marcle zeu să ne ajute, ţi-a 
furat inima un sclav, care nici măcar nu este dac, pe care 
nici nu mai Ştii cum îl cheamă! 

Albastrul ochilor Sarmidei luci printre lacrimi. Zimbi. O 
lumină plină de dorinţe se aşternu pe faţa ei. 

— Șuu..., Geme... Gemellinus... 

— Să-l uiţi ! Pentru ce să-ţi chinuiască sufletul un sclav? 

Sarmida se aplecă şi rupse din iarbă o floare albă de 
rochița rîndunelei, apoi murmură : 

— Canidiei nu i-a chinuit sufletul sclavul Staberius !... Fe- 
ricirea lor aș vrea s-o am şi et, atunci cînd voi fi soție!... 

Văzind tristețea ce cuprinsese sufletul Sarmidei, Ampelia 
căută să schimbe vorba : 

— Mă gindesc mult la elefantul acela, ai văzut cît era de 
mare şi de cuminte? Căţelul parcă era şi mai şi, le știa pe 
toate, doar că nu vorbea. Dar cum s-o fi hrănind elefantul 
cu nasul acela lung şi ce-o fi mîncînd> Mi-a fost milă de 
bietul zimbru, ce mult l-au chinuit pînă l-au omorit ! În clipa 

"aceea aș fi vrut ca un zeu bun să deschidă poarta arenei, 
iar el să fugă înapoi în pădure. 


EA 

_ Ascultind-o şi reamintindu-şi cele petrecute: în arenă, Sar- 
mida se mai linişti. După spectacol, nopţi și zile de-a rindul 
1i răsunaseră în urechi numai sunetele ascuţite ale trompetelor, 
amestecate cu uralele și aplauzele mulțimii. Șopti întristată ; 

— Pentru ce se vor fi bucurind romanii atîta cînd văd pe 
un gladiator murind în arenă? Nu pot să uit tremuratul ce 
mă cuprinsese cind acel nefericit gladiator stătea intins pe 
nisip, rănit de moarte, aşteptînd îngrozit ca „el“ să-i înfigă. 
spada în piept. Dacă ar fi făcut-o, l-aş fi urit! 

+— Iar te gîndeşti la el, Sarmida. Nu l-a omorit pe ace! 
gladiator, nu fiindcă n-a vrut, ci pentru că aşa a hotărit 
procuratorul. Aș fi fost curioasă să-l văd pe Geleminus — că 
nici nu-i știu numele bine — pe Geleminus al tău... 

— Gemellinus ! 

— Ei, Gemellinus ; aş fi vrut să-l văd ce-ar fi făcut daca 
procuratorul ar fi hotărît să moară acel gladiator ? 

— Nu l-ar fi omorît, oftă Sarmida, el nu poate să fie rău! 

— Ce-ai spus ? Pe Marele zeu, dar eşti o proastă, Sarmida ! 
Tu nu l-ai văzut cum stătea cu spada ridicată, gata s-o repeadă. 
în pieptul celui căzut ? 

— Nu l-ar fi omorît ! strigă Sarmida îndurerată. 

Ampelia nu mai avu timp să continue, deși ar fi avut. 
poftă s-o mai necăjească pe Sarmida. De dincolo de piriu, 
din dosul unui lăstăriș, răbufniră ropote de cal ce se apropia: 
în galop. Se priviră amîndouă speriate, gata să fugă, dar nu 
mai avură timp, auziră lingă ele clipocitul apei aruncată de- 
copitele calului. 

— Pe toţi zeii, nu mă aşteptam să vă găsesc aici, fetelor? 

Lingă ele se opri decurionul Fuscianus. Calul sufla cu 
putere şi îşi muşca zăbala. Auzind vocca îndrăgită, Ampelia 
se întoarse, Se simţi săltată în braţe și strinsă la piept. 

— Ce face daca mea scumpă ? o întrebă el. 

Sarmida îl privi lung şi dădu să plece. Era tare încurcată,, 
nu ştia ce să facă. 

— Mă duc să văd ce face mătușa Arghida, spuse ea. 

— Stai, Sarmida, o opri decurionul, jur pe Jupiter că vot 
găsi şi pentru tine un roman frumos pe care să-l iubeşti! 

— Ce fericită aş fi! şopu Ampelia. Tu, dragul meu, nu 
te-ai mai simţi stingher printre ai mei, între daci... 

— Dar nici nu mă simt, dragostea mea! Tatăl tău este 
om bun și ca el toţi ceilalți. În curînd vei fi soția mea, Am- 

pelia, așa e voia zeilor, aştept numai să primesc încuviințarea 
procuratorului, pe care tribunul Flavius Severus mi-a spus 
că o va obţine cît mai repede. 

Sarmida îl privi înciudată : 

— Eu nu vreau să fiu soţia unui roman, ei se bucură cînd 
văd gladiatori murind în arenă... 

Decurionul izbucni într-un hohot de ris. Își umflă pieptul 
în tunica strînsă și şi-o trase mai bine pe trup. 

— Gladiatorii sint nişte sclavi nenorociţi, Sarmida ! 

— Sint nişte oameni chinuiţi, nenorociți de alții! i-o in- 
toarse Sarmida. 

Decurionul o strînse din nou la piept pe Ampelia. 

— Spune-mi, Ampelia, ce are astăzi Sarmida ? 

— Nu ştiu, a venit cam tristă, ceva o frămîntă... 

Sarmida se așeză jos pe iarbă şi continuă să răsucească 
între degete floarea albă de rochița rindunicii. 

— Am trecut în fugă, curmă decurionul tăcerea, am vrut 
numai să te văd o clipă, să-mi potolesc dorul de tine, şi-o 
pornesc îndată la villa, la Decimus Silvanus. M-au trimis 
Flavius Severus și lanistul Verus. Pe aici nu s-a aflat ? 

— Ce? îl întrebă nerăbdătoare Ampelia. 

— Îl mai ţineţi minte pe gladiarorul acela care a ieşit învin- 
gător la sfîrşitul spectacolului ? 

Sarmida își ridică privirea spre el, aşteptă îngrijorată să 
afle vestea. 

— A fugit! Noaptea a fost lăsat liber de lanist, drept 
mulțumire pentru curajul și măestria cu care a luptat în 
arenă, şi a doua zi nu s-a mai întors la şcoala de gladiatori. 
L-a așteptat lanistul, au fost trimise gărzile să-l caute şi de- 
geaba, gladiatorul Gemellinus a dispărut. 

— Mai bine! strigă Sarmida, năpădiră de o speranță ne- 
lămurită. 

— Ţi-a fugit gladiatorul, Sarmida, o necăji Ampelia, slo- 
bozindu-se dintre braţele decurionului, de-acum ai să te mai 
liniștești și n-o să te mai gîndești să-l cumperi, ca să-i dai 
libertatea. Auzi, Fuscianus ? De-atunci, de la lupte, ea nu 
se mai gîndeşte decit la Gemellinus ăla. 

— Să ştii că mă duc la procurator să-i spun că o dacă, 
Sarmida, îl ţine ascuns pe gladiator, o ameninţă decurionul 
' rizînd, în timp ce se aruncă pe cal şi dădu pinteni, îndepăr- 

tindu-se în galop. Toţi zeii cu voi, fetelor! strigă el de de- 
parte. 

Vestea adusă de decurion o mai linişti pe Sarmida. Se 
bucura că nu-l mai ştia inchis în şcoala lanistului şi că nu 
.va mai trebui să lupte în amfiteatru, iar imaginea pe care i-o 
„purta în suflet începu să se şteargă încetul cu încetul, ră- 
.minind numai o umbră. Pentru masa de prînz, Sarmida nu 
ise mai duse acasă. Arghida stăruise să rămînă la ei pină 
|după-amiază, cînd o aştepta pe Gumida, căreia avea să-i arate 
-cum se năvădeşte un model nou de flori în țesătură pentru 
.cămăşile bărbaţilor, Soarele trecuse mult de amiază cînd Sar- 
mida și Ampelia auziră spre vale naiul lui arse. Bătrinul 
rătăcitor trecea pe lingă piriu spre vicul Serdos; de fapt 
spre taberna „La împăcarea zeilor“ a lui Theudortos, unde îi 
plăcea să asculte tot felul de veşti, să cînte şi să primească 
de la cheflii cite o ulcică cu vin. Auzind naiul, fatele se ridi- 
cară de lingă mărul sub al cărui frunziş stăteau la umbră 
Și porniră în fugă spre pîriu. 

— Moș Larse, moș larse, stai niţel ! strigă Ampelia. 

Bătrinul înceră să mai cînte şi se opri din mers. 

— Cu ce vă pot fi de folos, zeiţelor ? le întrebă el, după 
ce le privi cu drag. Marele Jupiter trebuie că era prea fericit 
in clipa cînd a încuviințat naşterea voastră. 

— Moș Iarse, moș Iarse, stai niţel ! strigă Ampelia. 

— Am mincat, zeița moşului, şi încă chiar la mămica ta, 
toţi zeii să-i dea sănătate, că tare bun suflet mai are ! 

— Dar pe decurionul Fuscianus nu l-ai văzut, moș larse ? 
Îl aşteptam să treacă înapoi tot pe aici, se grăbi Ampelia. 

Faţa bătrinului luă un aer de om pus pe Jumi. Îşi trecu 
încet degetele prin barbă şi le privi cu un zîmbet amestecat 
cu plăcerea ce o simțea văzind la ele atita frumusețe, tinereţe 
şi vioiciune, 

— L-am văzut... l-am văzut, zeițele moșului, s-a oprit şi-a 
: vorbit cu mine, mi-a spus că nu-i mai place fata lui Sagitulp, 
-că e... dacă, spuse clipind şirer dintr-un ochi. 

— Moș larse !... se îmbufnă Ampelia. 

— Nu te întrista, zeiţa moșului, am glumit. L-am văzut 
pe decurion coborind de sus de la villa ; a ţinut-o în galop 
pe drumul mare, de-a dreptul spre Porolissum. Sînt înnebu- 
aiți toți acolo, îl caută pe gladiazorul acela care a fugit, dar 

nu-l maj prind, el o fi acum departe prin pădurile munţilor, 
poate că a şi trecut hotarul spre ceilalți daci liberi de la 
răsărit. 

Sarmida ofră întristată. Cuvintele bătrinului o îndurerau, 
pentru că îi spulberau orice speranță de a-l mai revedea, dar 
o şi bucurau, İl știa liber pe gladiator. 

— L-am văzut şi eu cind a luptat în amfiteatru, arăta ca 
un zcu coborit printre oameni, spre a le arăta cum trebuie să 
minuiască spada şi scutul, cum să lovească adversarul numai 
să-l învingă, dar să nu-l omoare. 

— Ce frumos ştii să vorbeşti, moș larse! murmură Sar- 
mida. 

— Ca un nebun, zeiţa mea ! Nu spun toţi că sint nebun? 

Bătrinul îşi duse naiul la gură și plecă mai departe pe 
lingă piriu, însoţit de sunetele pe care pădurea din apropiere 
le trimitea înapoi, întărite. 

Soarele se lăsase către crestele munţilor din apropiere, 
cind spre casa lui Sagitulp urcau Gumida și Canidia. Arghida 
sc grăbi să le iasă în cale. Ampelia şi Sarmida erau în ogradă, 
aproape de pădure. 

— Sint supărată pe tine, Arghida, de ce mi-ai ţinut fata 
toată ziua aici ? o întrebă de departe Gumida. 

— Supărarea şi bucuria vin tot de la Marele zeu, îi răs- 
punse Arghida, și, cînd vrea el, le schimbă pe una într-alta 
sau sporeşte numai pe una din ele. Fetele se simt bine cînd 
sint impreună ; ai uitat că şi noi am fost ca ele? Acum le 
iuge gîndul numai la feţi-frumoși, feciori de regi, de împă- 
rați, care vor veni călări pe cai înaripaţi să le fure şi să le 
ducă în cetăţile lor bogate, dincolo de nouă ţări şi nouă mări... 
Bine-aţi venit, dragele mele, Marele zeu să vă dea sănătate 
vouă şi la toņi cei dragi ai voştri! Să mergem sus, mai stăm 
de vorbă, că mai este niţel timp pînă soarele dă dincolo de 
munte, pînă atunci vă arăt şi noua năvădeală. 

Intrară toate trei în curte și se îndreptară spre șopronul 
sub care Arghida își avea războiul de țesut, ca toate dacele, 
pentru că nu puteau să lucreze decit de pe la mijlocul pri- 
măverii, pînă pe la mijlocul toamnei, cînd era destulă lumină 
şi căldură. 

— Ei, Arghida, i-au plăcut jocurile din amfiteatrul de la 
Porolissum ? o întrebă Canidia, 

— Cum să nu. Am prins că fetcle au vorbit toată ziua 
numai despre ele. Mă gindesc că dacă o vom ţine tot aşa, 
ne dăm de tot cu romanii şi o să ne facem şi noi, dacele, 
nişte „matroane”, cum am auzit că spun ei, cei bogați, la 
femeile lor, 

Camdia rise şi-o strînse peste mijloc. 

— Îmi placi mult, Arghida, în vorba ta arunci totdeauna 
ceva vesel. 

— Spui că vorbesc mult codanele despre jocuri ? o întrebă 
Gumida, aşezindu-se pe o laviță. Mi-a împuiat şi mie capul, 
toată ziua Sarmida aduce vorba numai despre gladiatorul 
acela care a luptat la urmă: „Ai văzut, mamă, ce frumos 
lupta 2... Șui, mamă, că nu se temea de moarte?... Ai băgat 
de seamă că n-ar fi vrut să-l omoare pe celălalt 2... și așa 
O ţine într-una. 

— Să nu şi-l aducă acasă pe gladiator! glumi Arghida. 
Îl face să fugă. Am auzit descori pe moș larse spunind că 
atunci cind zeii nu dorm... 

— Nu ştiu ce-o fi cu zeii, dar dacă nu cra el, tarabostele 
Bunio, eu şi Staberius al meu n-am fi fost împreună! şopti 
Candia, arătind astfel că înţelesese ce voise să spună Arghida. 

— Gladiatorul este sclav şi, ca orice sclav, are viaţa în 
mîna stăpinului, reluă Gumida. Cum să fugă şi încotro să 
fugă ? Moş larse mi-a spus astăzi că un sclav a fugit de la 
Decimus Silvanus şi s-a ascuns în pădure. Ce-i mai chinuieşte 
ticălosul pe bieţii sclavi !... Nefericitul, căutase libertatea fu- 
gind, dar i-au găsit trupul după citeva zile făcut zob de un 
zimbru. 

— Dacă nu era zimbrul, erau lupii, urșii, adăugă Canidia. 
Cine poate să trăiască singur în pădure, fără adăpost ? 

Arghida intră la război şi începu să umble cu miinile prin 
ițe, i 

— Ne-am luat cu vorba și-am uitat că soarele îşi vede 
de treabă. Daţi-vă mai aproape să va arăt cum este noua 
năvădeală. 

Soarele se lăsase după crestele munţilor cind toate trei 
erau gata de plecare. Sarmida le rugă stăruitor să nu se în- 
toarcă prin vale, pe drum, pe unde au venit, ci pe sus, pe 
poteca de la marginca pădurii ; era mai frumos și mai aproape 
pe acolo. Cind ajunseră la o mică poiană, fata se opri să 
culeagă flori. Canidia și Gumida o aşteptau în potecă. În 

jurul lor se intindea liniştea pădurii, linişte din care nu lipseau 
foşnetul copacilor, bizîitul gingăniilor şi ciripitul păsărilor, 
toate amestecate într-o armonie liniştitoare. Amindouă tre- 
săriră cind pădurea răsună de sunete de corn şi de ţipătul 
Sarmidei, care veni în fugă spre ele. După citeva clipe auziră 
ropote de cai și în marginea poienii se ivi Decimus Silvanus, 
urmat de cei ce-l insoțiseră la vînătoare. Văzîndu-le, strînse 
mirat friul calului, apoi, recunoscînd-o pe Canidia, dădu pin- 
teni și se apropie, salutind-o cu mult respect : 

—  Toţii zeii s-o ţină pe cea mai frumoasă fiică a Romei ! 

— Mă rog lui Apollo şi Venerei pentru tine, Decimus Sil- 
vanus ! îi „răspunse la salut Canidia. Ai fost la vinătoare? 
Ce fel de căprioare cauţi să vînezi, nu cumva cu două picioare ? 

— Dacă pădurea ar adăposti şi astfel de căprioare, cred 
că aş vîna în fiecare zi, răspunse el, privind stăruitor spre 
Sarmida, uimit de frumuseţea ei. Ce mai face fiica Romei? 
Citeodară mă întreb dacă nu s-a pierdut de tot printre daci, 
continuă el cu voce prefăcută. 

— Adică... dacă nu m-am făcut barbară de tor ai vrut să 
spui, zise cu răceală Canidia, pornind înainte pe potecă. 

Decimus Silvanus îşi îndemnă calul între potecă și gar- 
durile ogrăzilor, căutînd să se ţină cît mai mult în dreptul 
Sarmidei. De cind îl văzuse ieșind din desişuri, fata simţise 
privirile lui neruşinate şi în sinea ei blestema clipa în care 
ii venise gindul să se întoarcă acasă pe sub coasta muntelui. 
Ştiindu-] pe Gemellinus fugit, o putere de neînvins o împin- 
sese spre pădure, acolo unde bănuia că se ascunde el, cu 
speranța nelămurită că zeii o vor ajuta să-l vadă, și în locul 
lui întîlnise bruta despre ale cărui ticăloșii vorbea toată lumea. 

— Canidia, jur pe toţi zeii, nu m-am gindit că te-ai făcut 
barbară, cind ţi-am pus întrebarea, ci la faptul că de la un 
timp tu și Staberius n-aţi mai venit pe la mine. 

— Pentru ce, Decimus Silvanus, de ce să venim ? 

— Mă socotesc prietenul vostru, aşa că... 

— Dacă erai cu adevărat prieten, puteai să ne arăţi că 
ştii unde locuim, n-ai fi așteptat ca numai noi să venim acolo 
sus, la bogata-ţi villa ! i-o întoarse Canidia cu voce mustră- 
toare. Dar cum să coboare din villa sa un patrician, bogat 
fermier în Dacia, cum să vină între barbari ? 

— Poate că astăzi eşti cam supărată, Canidia, altfel nu 
înțeleg nici tonul şi nici rostul cuvintelor aspre pe care mi 
le arunci, spuse el fără să piardă din ochi pe Sarmida, care, 
jenată de privirile lui insistente, grăbise pasul 'și trecuse 
înaintea Canidiei. Adevărul este, continuă el, şi zeii îmi sînt 
martori, de curind am vorbit despre voi cu procuratorul, cu 
Plautius Priscus. 

— Şi nu i-ai spus că te pîndeşti să smulgi ceva și din 
țarina noastră, aşa cum rupi din acelea ale dacilor ? Pe mine 
şi pe Staberius nu ne-ar mira... Dar, Decimus Silvanus, eu 
am ajuns să-i cunosc bine pe daci în cei mai mult de două- 
zeci de ani de cînd trăiesc printre ei te sfătuiesc să te pä- 
zeşti, şi maj ales să te ferești de cei cărora le-ai luat din 
pămînt. 

— Era pămîntul meu, ţarini care au fost înainte în moșia 
acelui taraboste... 

— Şi moşia aceea n-a fost a unui dac ? 

— Eu am cumpărat-o de la imperiu... 

Felul cum îi vorbea Canidia începuse să-l supere. Sc gîndi 
să-i spună ceva care s-o facă să sufere: 

— Să mă ierte zeii, de mult trebuia să-ți aduc vestea, am 
aflat de la procurator că bunul rău tată, Publius Octavianus, 


este greu bolnav. 

Ca trăsnită, Canidia se opri locului și-l săgetă cu privirea, 
Ochii îi scînteiau înotînd în lacrimi, vestea îi învinsese puterea 
de stăpînire. 

— Vezi-ţi de drum, Decimus Silvanus ! strigă ea de răsună 
pădurea. Ştii bine că nu mai am tată; tot aşa a spus şiel 
fără milă că nu mai are fiică ! Du-te, Decimus Silvanus, altfel, 
pe toți zeii, mă opresc şi mă întorc din drum ! 

— Canidia, dar eu n-am vrut să te supăr, am crezut că 
vestea... 

— Pleacă, Decimus Silvanus ! ţipă ea din nou, făcînd cîţiva 
paşi înapoi. 

Cu un zîmbet plin de răutate pe buzele-i senzuale, Decimus 
Silvanus săltă nervos din umăr, ca întotdeauna cînd se găsea 
în momente de mare bucurie ori de mare supărare, dădu pin- 
teni calului şi pieri la o cotitură a potecii, urmat de cei ce-l 
„ însoțeau, _. 

De cîteva zile soarele începuse să dogorească înăbuşitor, 
tarba sc arsese şi pe alocuri pămintul era uscat şi gol. Oamenii 
ştiau că în curind vor veni ploile, așa cum se întîmpla în 
toţi anii, de accea grăbeau într-una secerișul. În acest an 
griul fusese înalt, cu paiul gros și cu spicul mare şi greu. 
Întotdeauna cimpia Marodavei fusese rodnică. Prin parini, 
dacii cu familiile lor, singuri sau ajutîndu-se mai mulți între 
ei, secerau pe întrecute. Pînă departe, de la Marodava spre 
Porolissum, se vedeau imprăștiaţi pe cimpie coloni, veterani 
şi liberți secerînd pe loturile pe care le primiseră de la impé- 
ru. De dimineaţă Butes şi Decibalos, însoțiți de Canidia, 
(sumida şi Sarmida, precum şi de bătrinul Protas, porniseră 
veseli şi cu poftă de muncă să secere lanul lui Butes. Cu o 
zi în urmă îl secerascră pe al lui Staberius. Acum el era ple- 
cat la vicul Magnus, chemat de tabularul Lucrinus. Bănuiau 
toți pentru ce: se aşteptau să li se spună cantităţile de grîu 
pe care trebuiau să-l predea legiunii, de fapt cohortei cu 
garnizoana la Porolissum. Ca in roate zilele, abia se apucaseră 
de lucru şi de departe le ajunseseră la urechi sunetele pline 
de tristeţe ale naiului lui Iarse. In fiecare zi bătrinul pribeag 
se oprea şi secera alături de ei. În această zi căldura devenise 
înăbuşitoare. Cind soarele se ridicase deasupra capetelor, do- 
gorea ca un cuptor de copt piine. Butes privise de cîteva orl 
spre Canidia, Gumida şi Sarmida, cu dragoste și mulțumire, 
cum se Îîntreceau la secerat şi legat griul în snopi. Văzuse cum 
pe feţele lor îmbujorare sudoarea se scurgea în broboane 
mari ce se prelingeau pe sub cămăși pină spre sini şi cum nici 
una nu dădea semne de oboseală sau de cedare sub apăsarea 
căldurii toropitoare. Căurase un motiv pentru a le trimite 
acasă şi îl găsise: trebuiau să pregătească toate cele necesare 
baterii şi vinturării griului, treabă pe care se gîndea s-o înceapă 
chiar de a doua zi, şi cle plecaseră mulţumite că mai aveau 
de făcut și altă muncă, fără să bănuiască de fel că Butes le 
trimisese numai pentru a le feri de biciuirea prea arzătoare 
a săgcţilor de foc, 

De mult au rămas in hoică numai ei patru: Butes, Deci- 
balos, larse şi Protas. Butes şi Decibalos seceră cu îndîrjire, 

sînt mult înainte, iar în urma lor cei doi bătrini string palele 
de grîu în snopi, pe care apoi îi leagă și îi pun în clăi. 

— Ceva s-a întîmplat cu Staberius de întîrzie aşa mult, 
zise Decibalos, după ce mult timp amindoi tăcuseră, 

— Poate că s-o fi dus pe-acasă şi-l mai ţin femeile, răs-: 
punse Butes, fără să se oprească din lucru. 

Decibalos se ridică și se îndrepră din şale. Era aprins la 
față şi sudoarea se scurgea șiroaie în barba-i bogată, presă- 
rată cu fire albe. Īl privi un timp pe Butes, apoi continuă : 

— Ne ascunzi ceva. Din ziua spectacolului din noul amfi- 
teatru te-a cuprins o tristeţe pe Care cu greu cauţi s-o învingi. 
Ce te frămîntă ? 

— Şi pe tine te chinuie de mult gindul să-mi pui această 
întrebare, te-am simțit, şi nu cred că mă înșel. De fapt n-ar 
fi nimic de ascuns, mal ales faţă de voi. de tine şi de Stabe- 
rius, teama mea e să nu se afie mai departe. 

— Atunci tot e ceva de seumă... 

— Da, Decibalos, e ceva care, de se va adeveri, n-am mai 
putea să stăm nepăsători, să nu-i sărim în ajutor. 

Bures aruncă secera din mînă, se aşeză pe o pală de grîu 
ŞI începu să-şi şteargă sudoarea de pe faţă cu mîneca aspră 
a cămăşii. 

— Cum, ce să facem, pe cine să ajutăm ? întrebă Decibalos 
tulburat, apropiindu-se și aşezîndu-se alături pe alră pală. 

Tără să răspundă direct la întrebare, Butes povesti liniştit, 
cu aduceri aminte ce-i redeschideau vechile răni din suflet : 

— Pe Sarmis l-am cunoscut încă dinainte de lupta cea 
mare, de pe vremea cînd viteazul Decebal se pregătea să 
alunge din Dacia legiunile Romei ; l-am întâlnit apoi în timpul 
luptei, cînd Cetatea de Munte a căzut arsă, iar mai tirziu, 
cum ştii şi tu, după moartea năprasnică a lui Dieges am fost 
alături de el și-am adus la îndeplinire ordinele lui, căci el 
era pentru noi regele. De multe ori, pe vîrfuri de munţi, prin 
văi adinci şi ascunse pe unde îşi muta tabăra, își aducea lîngă 
el feciorul, pe micul Dicomez. Vedeam atunci ce mare era 
asemănarea între tată şi fiu. A urmat trădarea, apoi moartea 
lui în amfiteatrul de la Ulpia Traiana Sarmizegetusa, cînd și-a 
înfipt în piept cuțitul pe care copilul l-a aruncat cu atîta 
curaj. Despre micul Dicomes, dar de împăratul Hadrian ca 
sclav legatului care îl prinsese pe Sarmis, n-am mai auzit 

nimic de atunci. Asta, pină în ziua spectacolului de-aici, din 
noul amfiteatru... 

— Ai întâlnit vreun cunescut, ţi-a spus ceva ? 

— Nu, n-am întîlnit. Gladiatorul acela, Gemellinus, prea 
aducea cu Sarmis. Acolo în arenă parcă-l vedeam pe cl, pe 
bravul Sarmis, aşa cum arăta cînd pornea cu cetele de luptă- 
tori daci și sclavi împotriva legiunilor. Să fie cu adevărat 
Diacomes, sau doar o asemănare ? !... Din ziua aceea, bănuiala 
mă frămîntă şi mă tulbură, şi asta cu atit mai multicu cit 
mă gîndesc că, dacă într-adevăr Gemsllinus este Dicomes, 
atunci noi : eu, tu, Staberius, Sagitulp; Gruno şi alţii nu putem 
să mai avem linişte pînă nu-l vedem liber. Ce-ar trebui să 
facem o să vedem mai tirziu, acum mă zbat să găsesc un mij- 
loc, o cale prin care să pătrund în şcoala de gladiatori, să 
stau de vorbă cu acel Gemeilinus, de âceea mă poartă gindul 
ca, după ce terminăm secerişul, să plec la lucru pe şantier, 
la Porolissum, pentru cîtva timp. Acolo sper să prind un 
prilej, poate fac în vreun fel şi intru în legătură cu el. 

Decibalos se mişcă de cîteva ori neliniştit, apoi se ridică 
în picioare. Privi spre soare, căutînd să-şi dea seama cît mai 
era pînă se însera. Spuse fără să privească spre Butes : 

— Zici că vrei să te duci pe şantier, se vede treaba că ai 
uitat de cele petrecute în taberna lui Theudotos. Fi sînt cu 
ochii pe tine. Putem să aranjăm altfel, să ne ducem la Poro- 
lissum unul dintre no:, eu sau Staberius, poate că... 

— Protas, arse, ia veniţi încoace! strigă Butes, fără să-l 
mai asculte pe Decibalos. 

Bătrinii lăsară din mâini snopii pe care îi legau și se apro- 
piară cu paşi rari. 

— Bătrîne Iarse, îți mai aduci aminte, începu Butes, acum 
vreo tref sau patru săptămîni aţi fost amindoi la taberna lui 
'Theudotos şi bătrînul Protas a venit de-acolo destul de tîrziu, 
prins de tăria vinului băut. Ce s-a petrecut în seara accea? 

Iarse se scărpină lung în barbă. Un zîmbet ușor îi răsări 
în colțul gurii. 

— Era să sparg ulcica în capul tabularului! răspunse cl, 
izbucnind dintr-o dată. Lucrinus și Eufemus voiau să afle 
multe despre tine, de aceea căutau să-i dea cît mai mult vin 
lui Protas, să-i ia minţile zeii cei răi şi să-şi dea drumul la 
gură, dar eu am prins repede ce urmăreau er. 

— ŞI ce anume căutau ? îl întrebă Decibalos, 

— Vroiau să afle cine e Butes, de unde a venit, pentru ce 
-s-a oprit aici în Marodava. D-asta se ţineau de capul lui 
Protas. Era însă acolo și larse, pe care ei îl cred nebun... 
Dar nici Protas nu le-a spus nimic, adică mai nimic. 

— Aşadar au urmărit ei ceva ! se frămîntă Butes. 

— Ticăloșii ăia, lua-i-ar Proserpina, sînt slugile cele mai 
supuse ale lui Decimus Silvanus ! strigă Iarse. 

Butes rămase nemișcat şi privea în pămînt. Decibalos 
îi răscolise ingrijorarea. Să fi scăpat vreunul dintre dacii din 
Marodava ceva față de vreun roman? gîndi el. Săltă capul 
cînd îl auzi pe Decibalos : 

— Uite că vine și Staberius. 


Dinspre drum, tăind de-a dreptul peste ţarini, Staberius. 


se apropia cu paşi grăbiţi. 
— Să mă ierta, am întîrziat, începu el cînd sosi mai 
„aproape, de la Magnus m-am repezit pînă la Porolissum după 


unele cumpărături ; mă rugaseră ele, Canidia, Gumida şi Sar-: 


mida... Dar ce, parcă sînteţi cam supăraţi, s-a întîmpla: ceva? 

— Noi să ne vedem de treabă Protas, murmură larse, 
ridicîndu-se de pe snopul de griu pe care stătuse, şi porni 
spre locul unde stringeau palele și legau snopii. 

— Am vorbit despre încercarea făcută de libertul Eufemus 
şi de tabularul Lucrinus să afle cine este şi de unde a venit 
Butes, ştii, în seara cînd le-au dat mul: să bea lui Protas și 
lui larse ; cînd s-a încins bătaia între daci și coloni în taberna 
lui Theudotos, lămuri: Decibalos. larse spune că cei doi ticăloși 
sînt unelte de-ale lui Decimus Silvanus. Ce-o fi urmărind 
veneticul ? 

Staberius se așeză alături de ei și își şterse sudoarea de pe 
faţă. 

— Ştiu ce-au încercat şi bănuiesc şi ce se urmăreşte. Deci- 
mus Silvanus vrea să ia înapoi de la daci tot pămîntul care 
altădată a făcut parte din moşia lui Burio, adică şi țarinile 
noastre, Însă locurile de pe care noi secerăm acum griul le 
avem de la bunul taraboste încă dinainte de răscoală... 

Săltînd capul, Butes îl privi; rece : 

— Tie îţi arde de glumă, Staberius! Dacă ar fi vorba 
numa; de pămînt, de ce Decimus Silvanus s-ar ocupa de mine 
şi nu de voi? 

— Pentru că dacii din Marodava nu de noi ascultă, ci de 
Butes, pentru că el este iubit şi respectat de toţi întocmai ca 

o căpetenie. De cine altul ar putea el să se teamă? Bine, 
dar e o poveste veche ceea ce s-a petrecut în taberna lui 
Theudotos, cum se face că tocmai acum te frămîntă bănuiala ? 

— l-am spus că s-ar putea să fie urmărit, îşi arătă Deci- 
balos îngrijorarea. 

— Cum, de cine ? întrebă Staberius. 

— Se gîndeşte ca, după ce sfirşim secerişul, să se ducă la 
Porolissum, reluă Decibalos, să lucreze pe şantier. Vrea să 
afle cine este gladiatorul Gemellinus, de unde... 

Decibalos nu mai putu continua, acoperit de rîsul lui Sta- 
berius. 

— E prea tirziu, gladiatorul cel mai bun al lanistului Verus 
a fugit sau a fost omor... 

Cu o mişcare nestăpînită, Butes se răsuci şi-l apucă pe 
Staberius de miini : 

— Ce se petrece cu tine astăzi, ai băut prea mult ori nu 
mai ești în toate minţile? Ce s-a-ntimplat cu Gemellinus2 

— Linişteşte-te, Butes. L-am admirat şi eu pe gladiatorul 
acela cînd lupta în arenă și, ca unul care am fost sclav, aş 
fi fost gata să-l ajut, dacă era nevoie. Astăzi am aflat la 
Porolissum — aşa vorbeşte toată lumea acolo — că gladiatorul 
a fugit chiar din noaptea care a urmat după spectacol. Poate 
că şi bătrînul Iarse ştie, dar nu ne-o fi spus, pentru că o fi 
socotit că era ceva fără însemnătate. 

— Aşadar a plecat !... murmură Butes, ridicindu-se de pe 
snopul de griu. 

— Unii vorbesc că n-ar fi fugit, ci ar fi fost omorît de 
oamenii lui Decimus Silvanus, continuă Staberius. Am aflat 
că, îndată după spectacol, o întreținută de-a lui Decimus 
Silvanus l-ar fi cerut lanistului, să-l lase liber pentru o noapte. 
Acea femeie ar fi spus că gladiatorul a plecat, cînd se iveau 
zorile, spre şcoala lui Verus, dar el n-a ajuns acolo. 

— Fie că a fugit, fie că e mort, noi nu vom şti niciodată 
cine a fost acel Gemellinus ; prea era mare asemănarea dintre 
el şi Sarmis! zise Butes oftînd din adînc. Tu nu l-ai văzut 
niciodată pe micul Dicomes, fiul lui Sarmis? îl întrebă pe 
Staberius. 

Cele spuse de Butes îl răscoliseră şi lui amintirile. Stătu 
mult pe gînduri apoi răspunse: 

— L-am văzut... l-am văzut pe copil numai o singură dată, 
Acum, fiindcă mi-ai spus, ca prin ceaţă parcă-i văd, pe copil 

şi pe tată, pun cu mintea chipurile lor alături de al giadia- 
torului... Mi se pare că ar ti o asemănare... răspunse el stind 
cu ochii aproape închişi, ţinind faţa în sus, ca şi cum ar fi 
privit undeva departe pe cer. 

— Numai dacă am putea afla ceva sigur, să ştim, -a 
fugit sau este mort?! se frămîntă Butes. Dar haideţi să ne 
vedem de treabă, mai este puțin pînă apune soarele. 

Toţi trei secerau cu spor, fără să vorbească. Vestea adusă 
de Staberius îi tulburase. Uitaseră de îngrijorarea ce-i stă- 
pînise, aceea că Decimus Silvanus va încerca să le ia pămîn- 
turile. Zăpuşeala se mai muiase şi dinspre coasta împădurită 
a muntelui începuse să coboare o boare răcoroasă. În liniştea 
cîmpului, auziră ceva ce se asemăna cu suspinele unui om 
ce se străduia să-și stăpinească plînsul. Se opriră din secerat 
şi se priviră miraţi. Se uitară şi în urmă, cei doi bătrîni își 
vedeau liniştiți de treabă la legatul snopilor. Ascultară mai 
atenţi şi plinsul se auzi desluşit, venea dinspre lanul de grîu 
vecin. Fără să aștepte vreun îndemn, Decibalos plecă în fugă 
într-acolo. După cîţiva paşi se opri speriat. De-a lungul unui 
răzor ce ducea spre pădure, un sclav mergea de-a bușilea. 
Prin crăpăturile tunicii zdrenţuite se vedeau bube şi șiroaie 
de sînge închepat. Cînd îl simţi pe Decibalos apropiindu-se, 
sclavul nu se mai putu stăpini şi începu să plîngă în hohote, 
fără să se ridice de la pămînt: 

— lartă-mă, Marsus, iartă-mă! strigă el, punînd mîinile 
pe cap ca pentru apărare, cu faţa ascunsă în iarbă. 

Butes şi Staberius se apropiară. Căutară să-l liniştească 
pe nefericitul sclav. 

— Potolește-te, nu e Marsus aici, îl încurajă Butes, ești 
intre oameni buni, noi sîntem daci. 

Cînd auzi că se găsea între daci, sclavul tăcu și se întoarse 
într-o rînă. Îi privi speriat, cu neîncredere, gata să întindă 
braţul pentru a sc feri de lovituri. Se vedea că era destul de 
tînăr, deşi pe faţa lui chinurile şi lipsurile lăsaseră urme adinci 
de îmbătrînire timpurie. 

— Ridică-te fără teamă ! îl îndemnă Butes, aplecîndu-se 
şi săltîndu-l de braţ. Spune ce s-a petrecut ? 

— Nu mă ridic, mă vede Marsus ! se văicări sclavul. 

— Care Marsus, vilicul lui Decimus Silvanus ? îl întrebă 
Staberius. 


85 


— El, lua-l-ar Proserpina în infern! M-a bătut rău, nu 
mai pot să Îndur, în fiecare zi mă bate. 

— Spune, ce-ai făcut, ce-ai greşit? continuă Butes, slobo- 
zindu-i braţul. 

— Mă bate pentru că nu secer postaţa de grîu pe care mi-o 
dă el în fiecare zi, dar eu lucrez, muncesc cît pot, cît mă ţine 
puterea, pînă cad pe brînci ; toată ziua nu stau o clipă, dar 
-nu pot mai mult. Pe seară, în fiecare zi, Marsus vine şi mă 
: bate cu flagrunul. Acum, după ce m-a biciuit a plecat, iar 
cu am fugit. Mă ascund în pădure şi... 

— Şi ce vrei să faci acolo ? insistă Butes cu multă blindeţe. 

— Ce să fac... Vreau să mă omor !... Unde por să mai găsesc 
scăpare, cine poate să mă ajute? se tîngui el, ştergîndu-şi 
lacrimile ce-i curgeau şiroaie. 

Butes prlvi pe rînd pe Decibalos și pe Staberius. 

— Dacă îl luăm la noi, am putea să fim pedepsiţi greu 
ca Tăinuitori de sclavi. Dacii. care îi ajută pe sclavii fugari 
primesc pedepse mult mai aspre decît ceilalți, spuse cl mai 
mult în șoaptă. 

— L-am putea ascunde sus În munte, la una din stine 
își spuse părerea Decibalos. 

Staberius asculta, încercînd să găsească un mijloc de scă- 
pare pentru nefericitul sclav. Cirva timp îl înfioră amintirea 
zilelor grele trăite pe șantierul de la Ulpia Traiana Sarmize- 
getusa alături de Vitellius. 

— Mă duc la Decimus Silvanus să-i vorbesc, zise el cu 
însuflețire, în clipa cînd îl fulgeră această idee, Se poate să 
mai fie supărat de felul în care i-a vorbit Canidia ieri, dar 
sper să-l îmbunez. Acum, în Dacia, a-i ascunde pe sclavi 
sau a-i lăsa să rătăcească prin păduri înseamnă a-i hărăzi 
pieirii. Poate că Decimus Silvanus îmi va asculta rugămintea 
şi se va învoi să-l treacă în cetele actorelului Ampliatus sau 


la altă muncă potrivită. 

Sclavul privea la ei ca la niște salvatori, și mai ales spre 
Staberius, Omul care putea vorbi fără teamă cu stăpinul său, 
cu Decimus Silvanus, era pentru el tot atît de puternic ca şi 
procuratorul. Se ridică și începu să scuture praful şi ciulinii 
de pe îmbrăcămintea zdrenţuită. 

Spre seară, cînd ziua dădea să se schimbe în amurg, pe 
poarta villei lui Decimus Siivanus intra Staberius cu sclavul 

fugar. De cum îl văzu, stăpinul villei căută să se arate rece 
şi scurt la vorbă. 

— Cu sclavii mei fac ce vreau ! spuse tăios, cînd auzi pen- 
aru ce venise. 

— Nici n-am gîndit altfel, Decimus Silvanus, numai că 
după cft văd, cu sclavii tăi fac ce vor Marsus și Ampliatus, 

— Nici actorele şi nici vilicul nu fac decit așa cum le spun 
€v, i-o întoarse scurt. 

Staberius se găsi un moment în încurcătură. Stătea în 
cumpănă, dacă era bine să-l înfrunte sau să caute să-l îmbu- 
neze pe Decimus Silvanus. Își aminti de vestea pe care acesta 
1-0 spusese Canidiei despre îmbolnăvirea grea a tatălui ei, 
senatorul, şi se gîndi să-i pună la încercare limita răutății 
și a perfidiei. 

— Am socotit, Decimus Silvanus, că noi doi, nişte bărbați 
care ne-am trăit o mare parte din viaţă la Roma, putem să 
ne înțelegem și să fim mai uniți în această parte îndepărtată 
a imperiului. Poate că eu şi Canidia ne vom hotărî să facem 
un drum pînă la Roma, pentru ca Publius Octavianus să-și 
mai vadă fiica, n-aş fi vrut ca umblind pe aeolo, între for şi 
terme, vorbind cu cei care m-au cunoscut sau te-au cunoscut, 
să spun ce faci tu în Dacia. Ştiu că senatul i-a oprit pe stăpini 
de a-şi omori sclavii, dar nu şi de a-i chinui, deşi în multe 
cazuri este mai ușoară moartea decit tortura. Cît priveşte 
rugămintea mea, pentru pupua milă faţă de acest nenorocit 
sclav, care ne-a spus că nu mai poate îndura bătaia zilnică 
ce-o primește de la Marsus şi vrea să se omoare, văd că ea 
s-a spulberat în vînt. Îmi pare rău că am venit pînă aici și 
nu l-am lăsat pe sclav să se ducă în pădure, acolo unde por- 
nise. Poate că peste o zł sau două îl găseaţi spinzurat de 
creanga vreunui fag. 

Decimus Silvanus îl ascultase, lovindu-se cu o nuia de 
alun peste pulpa piciorului, dînd semne de nerăbdare și, pe 
măsură ce Staberius vorbise, pe fața lui apăruseră unele 
schimbări pe care fostul sclav nu le scăpase. Îl văzu apoi slo- 
bozind un zîmbet forțat, pe care cu greu reuși să-l prelun- 
gească, 

— Pe toţi zeii, Staberius, nu ştiam că ești gata să te superi 
atît de uşor ! Să-l ia zeii cei răi pe sclav că n-o să-i fac nimic. 

Decimus Silvanus se întoarse și strigă să vină actorele 
Ampliatus. 

— Vezi de acest sclav, îi spuse el, să i se dea să mănînce 
şi să se ducă să se culce, Să-i spui vilicului Marsus că n-are 
voie să-l mai bară niciodată. 

La o schimbare atît de bruscă a lui Decimus Silvanus, 
Staberius nu se așteptase. Nu ştia ce să creadă : teama acestuia 
de senatorul de la Roma îl făcuse să se schimbe sau de la 
început nu avusese de gind să-l pedepsească pe sclavul fugar ? 

— Pentru că te-ai obosit să urci pină aici, n-ai să pleci 
înapoi pînă nu goleşti cu mine cîteva cupe cu vin, spuse Deci- 
mus Silvanus cu voce și mai potolită. 

În tricliniul bogat era liniște. Staberius golise o cupă de 
vin şi se gîndea cum să aducă vorba despre gladiatorul Geme- 
]linus, dar Decimus Silvanus i-o luă inainte : 

— Veţi: pleca așadar spre capitala imperiului, începu el 
săltînd scurt umărul, veți putea să vă plimbaţi prin for. pe 
la terme, spre circul cel mare... Știi că mi s-a făcut dor de 
Roma? Nu se poate trăi prea mult timp printre barbarii 
ăştia ! Te-aş ruga să nu uiţi să duci salutul meu lui Publius 
Octavianus. El, deşi înaintat În vîrstă, tot mai are cuvînt 
greu în senat. Nu trebuie să scapi vreun cuvînt despre cele 
petrecute, că eu am luat pămîntul dacilor, aşa cum mi-a spus 
supărată Canidia... De fapt am și părăsit gîndul de a întreg: 
moşia acelui taraboste Burio, pe care am cumpărat-o de la 
imperiu. Dar haide să mai golim cîre o cupă! Mă intreb, 
Staberius, de ce nu veniţi mai des pe la mine ? 

— Acum este cam mult de lucru, căută să motiveze Sta- 
berius, 

Ridică fără grabă cupa şi serbi de citeva ori, privind în 
ochil lui Decimus Silvanus. Prinse momentul şi continuă: 

— Dar ce s-a întîmplat ianistului Verus ? Am fost astăzi 
pe la Porolissum şi-am auzit vorbindu-se că i-a fugit cel mai 
bun gladiator, oare să fie adevărat ? 

— Zeii nu fac numai fapte bune, Staberius, da, i-a fugit 
acel gladiator. Şi află că-l avea chiar de la mine, Gemellinus 
fusese sclavul meu, îl luasem de la un negustor venit la 
Ulpia Traiana de la Callatis. 

Staberius socoti că ocazia de a-i pune întrebarea pe care 
o urmărea o crease chlar Decimus Silvanus. 

— Atunci, poate că e-adevărat ce se zvoneşte ? 

— Ce? Că l-aș fi omorît eu pe sclav, fiindcă a petrecut 
acea noapte cu Vetilla ? 

Staberius confirmă printr-o uşoară clătinare a capului. 

— Prostii, Staberius, prosiii ! Eu nici n- -am ştiut ce-a făcut 
Vetilla în noaptea aceea, am fost bucuros că am scăpat de ea ; 
pucesem ochii pe alta, am avut altceva de făcut, tu poţi să 
mă înţelegi... 

— Aşadar, nu mai încape îndoială, sclavul a fugit. 

— Crezi? Eu mă îndoiesc, se vede că nu cunoşti femeile. 
Bănuiesc că Vetilla, văzindu-l aut de tinăr şi de zdraväm 
— şi de ce nu aş recunoaşte — și frumos, îl ţine ascuns pe 
undeva prin Porolissum sau prin vicul Magnus. Nu m-ar mira 
dacă după citva timp nu va încerca să-i obțină eliberarea. 
de la lanistul Verus. 

Sauisfăcur că aflase mai mult decit se așteptase, Staberius 
își goli cupa şi se pregăti de plecare. Cînd ieși din villa, văzu: 
că de mult se lăsase întunericul. Porni în vale, luînd-o pe 
poteca ce cobora pe coasta repede, de-a dreptul spre Maro- 
dava, mulţumit că făcuse ceva pentru nefericitul sclav și 
totodată că aflase ceea ce ştia Decimus Silvanus cu privire 
la fuga lui Gemellinus. În acest timp sus în villa, vilicul Mar- 
sus primise poruncă să-și ia sclavul fugar și să-l bată bine, 
apoi să-l lege în ergastule. 


În zilele de sărbătoare şi odihnă, Staberius trăia o ahă 
viață, aceea pe care o dorise din fragedă tinerete, mai înainte 
de a fi fost luat captiv şi vindut ca sclav : viaţa acelor oameni 
aleşi care se străduiesc să înveţe pe alili. Visase să devină 
filozof şi geometru, să întemeieze o şcoală la Atena, al cărui 
renume să ajungă pînă dincolo de hotarele imperiului, la 
care să vină să înveţe fiii de oameni bogaţi din cetăţi înde- 
părtate. Acum se mulțumea cu modesta şcoală pe care o 
înjghebase la Marodava, dornic să înveţe copiii dacilor să 
scrie şi să citească, În astfei de zile ograda lui era plină de 
murmurul şi strigătele copiilor, acoperind astfel zumzetul 
de fiecare zi al stupilor de albine. De multe ori, învățindu-t 

e copii, Staberius îşi amintea de zilele trăite ca praeceptor ? 
în casa lui Publius Octavianus, cînd se înfiripase pentru tot- 
deauna dragostea dintre el şi Canidia. Erau şi zile cînd la 
şcoala lui nu veneau numai copii, ci şi din cei mai mari, flăcăi 
şi fete, bărbaţi şi femei. Cei mai în vîrstă stăteau de o parte 
privind și ascultând, minunîndu-se cum de puteau copiii lor 
să desluşească vorbe din semnele făcure din linii şi din gogo- 
loaie zgtriate pe tăblițele cerate, pe care Staberius reuşise 
să le procure de la Porolissum. Și ceea ce îi minunau mai mult 
pe cei bătrîni era faptul că vedeau cum copiii, folosind aceleaşi 
feluri de semne, scriau vorbele cînd în limba dacă, cînd în 
limba Romei, şi nu le încurcau niciodată. La început, el cu 
Butes şi cu Decibalos făcuseră cîteva bănci lungi din lemn 
cioplit cu barda, pe care puteau să incapă patru sau cinci 
copii, apoi tinerii mai aduseră şi ei altele, iar cei în vârstă 
veneau cu scăunele uşoare, pe trei sau patru picioare, pe 
care le luau înapoi la plecare. Cînd ziua era frumoasă, ținea 
lecţiile sub meri: şi cireșii din cgradă, iar dacă vremea era 
urîră, băncile se îngrămădeau sub un şopron, ce se afla tot 
în ogradă, în spatele grajdului vitelor ; pe o astfel de vreme 
veneau numai copiii și de cele mal multe ori nici aceştia 
toți. De dimineaţă, cînd soarele abia se ridica la cîteva sulițe 
pe cer, cei mici începeau să sosească. Intrau în curte sfioşi, 
dădeau bineţe dacă erau văzuți, și o ţineau drept spre ogradă. 
Cum toţi umblau desculți, de multe ori nici nu erau simţiţi 
de ai casei cînd treceau. Se ştia cam câţi s-au strîns după 
larma pe care-o făceau. Cei mai în vîrstă şi bătrinii veneau 
totdeauna mai tîrziu, către vremea prînzului. Staberius nu 
se prăbea să se ducă la ei, ci aştepta să se adune cît mai 
mulți sau chiar toți, deşi era nerăbdător să se vadă cît mai 
repede în mijlocul lor. 

— Haide, leneşule, că ie așteaptă copiii, mănîncă mai 
repede ! îl îndemnă Canidia. 

Staberius se sculase de- dimineaţă și făcuse toate treburile 
din gospodărie ce se cuveneau bărbatului. Îl pregătise apoi 
şi îl pornise pe bătrînul Protas cu vitele la pășunea din mar- 
ginea pădurii. 

— Mă duc; mulțumesc zeilor că ne-au dat copii mulți, 
spuse el ridicîndu-se. 


1 Praeceptor — educator de copii în casele celor bogaţi. 


90 


Văzu durerea ce se aşternu pe faţa Canidiei şi îşi dădu 
seama că nu trebuie să vorbească așa. Ştia că trezise în sufle- 
tul ei durerea plerderii micului Burio, copilul lor drag, al 
cărui nume fusese dat de bunul taraboste, de care se legaseră 
pentru toată viaţa. Cit durase răscoala şi cît el şi Canidia 
fuseseră ţinuţi închiși în carcerile amfiteatrului de la Ulpia 
“Traiana Sarmizegetusa, alături de dacii şi de sclavii care lup- 
taceră urmînd pe Sarmis, micul Burio rămăsese în grija celor 
din cetatea tarabostelui. După zdrobirea răscoalei, cetatea şi 
moșia Marodava fuseseră trecute la imperiu. Pe micul Burio 
îl luase o bătrină. În primăvara care urmase, primăvara în 
care în arena amfiteatrului de la Ulpia Traiana, Staberius și 
Canidia îşi salvaseră viețile numai datorită dragostei ce-şi 

urtau, dragoste împinsă pînă la sacrificiu, și obținuseră de 
a împărat libertatea, micui Burio căzuse bolnav și, cu toate 
îngrijirile bătrinei, îşi dăduse sfîrşitul. 

Cînd deschise portița și intră în ogradă, copiii se ridicară 
în picioare şi făcură linişte, Îi lăsară să se apropie. 

— Sănătate şi viaţă lungă de la Marele zeu! îl salutară 
cu toții deodată. 

— Sănătate, copii, zeii să fie cu voi ! le răspunse el. 

— Copiii se aşezară pe băncile lungi, pregătindu-și tăblițele 
cerate și stylurile. Aceste styluri nu erau din 1voriu sau de 
os ca ale copiilor de la Roma, ci nişte beţişoare din lemn tare 
de corn, ascuţite bine la vîrf. 

— Acum, copii, începu Staberius, să vedem dacă mai ştim 
să scriem și să citim vorbele pe care le-am învăţat în lecţia 
trecută. Spune tu, Ziper, ce cuvinte am învăţat să scriem azi 
o săptămînă ? 

Ziper era fiul cel mai mic al lui Sagitulp. Mărunt, slăbuţ 
şi vioi, începu să le rostească pe rînd, privind în virful cireşu- 
lui din spatele lui Staberius. 

— Cine, cal, copac, cocos şi casă. 

— Şi ce v-am spus despre aceste cuvinte? 

Staberius căta cu privirea să răspundă alt copil, dar Ziper 
1-0 luă înainte. 

— Ne-ai spus că toate încep cu semnul „c“. 

— Foarte bine, Ziper, minunat, dar tu să taci, căci vreau 
să văd ce ştiu şi alții. Acum luaţi stylurile și să zgiriaţi în 
ceara de pe tăblițe cuvintul casă, apei fiecare să vină la mine 
să văd dacă l-a scris bine. 

Cu multă dragoste şi cu multă răbdare, Staberius arătă 
liecăsuia ce greşeli făcea şi procedă astfel cu toate cele cinci 
cuvinte. 

— Aşa, am învățat să scriem aceste vorbe în limba dacilor, 
dar noi trebuie să ştim să le scriem şi în limba Romei. Vrei 
tu, Tarbio, să ne spui, pentru ce e bine să cunoaştem şi limba 
Romei ? 

Tarbio răspunse grăbit: 

— Cînd mergem la Porolissum sau la tabular, dacă avem 
ceva de cumpărat sau de vindur şi cînd trebuie să călătorim 
departe, la Potaissa sau la Sarmizegetusa, noi trebuie să ştim 
şi limba Romei, ca să ne înţelegem cu romanii şi cu colonii. 

Cu aceeaşi răbdare, Staberius chemă pe fiecare copil şi ft 
scrise pe tăbliță cele cinci cuvinte în limba Romei, în dreptul 
aceluiaşi cuvînt în limba dacă. El ştia că încă de pe timpul 
lui Decebal în cetăţile taraboștilor începuse să se înveţe scrisul 
şi cititul în limba dacă, folosindu-se semnele greceşti, însă 
acum vedea necesar să-i obișnuiască pe copii cu scrisul in 
cele două limbi, de aceea socctise că era mai uşor să folosească 
un singur fel de semne de scriere şi anume cele romane, 
Îi puse apoi pe copii să scrie de mai multe ori în limba Romei 
fiecare din cele cinci cuvinte. Se pregăti să treacă mai departe. 

— Pentru astăzi vom învăţa să și legăm în scris mai multe 
cuvinte. Așa cum am vorbit cu cineva, putem să-i spunem prin 
semne şi el să ne înţeleagă. Vom învăţa să scriem în limba 
Romei şi în cea dacă următoarea gindire: Cîinele este mic, 
casa este mare. 

Dupä ce a scris-o el pe tăblița fiecăruia şi cu toții au citit-o 
în cor, îi puse apoi să scrie de cinci ori în amîndouă limbile. 
Cînd văzu că cei mai mulţi dintre copii dădeau semne de 
vboscală, se opri şi trecu la altceva: povestirea. Era tot ce 
le plăcea mai mult copiilor, şi nu numai lor ci şi celor mari, 
care veneau anume să-l asculte pe Staberius. În jurul lor 
se adunaseră multi daci şi dace: Gumida şi Sarmida, Sagitulp 
cu Arghida şi Ampelia, Gruno cu femeia lui Getia, Sagades, 
luptătorul dac care ieşise învingător în lupta dreaptă din 
amfiteatru, bătrînul Dades şi alţii. Ceva mai tirziu veniră 
Butes şi Decibalos. 

Staberius se aşeză şi el pe un scaun, în aşa fel încît să 
fie cît mai aproape de copi: şi de cei veniţi să-l asculte. Era 
mulțumit de ceea ce făcea şi, cînd o văzu pe Canidia apro- 

piindu-se dinspre casă, o privi cu multă dragoste şi îşi simţi 
sufletul plin de fericire. Îi invăța pe altii, aşa cum visase în 
tinerețe, şi învăţa pe nişte oameni — copii, tineri şi bătrîni — 
lacomi să afle cît mai multe lucruri despre lume, despre munți 
şi mări, despre ţările și popoarele îndepărtate. 

— Într-o cetate din Ellada, numită Theba, începu el în 
murmurul slab ce-l înconjura în ogradă, a trăit odară un rege 
ce se chema Laios, a cărui soţie, locasta, nu-i dăruise nici 
un copil. Se vedeau bătrini şi zeii nu se milostiviseră cu ei. 
Atunci regele Laios s-a dus la Delfi, la oracol, adică acolo 
unde zeii prevestesc omului viitorul, și preoteasa Pythia i-a 
prezis, spunîndu-i scurt : „Zeii îţi vor da un copil, dar tatăl 
va fi omorît de propriul său fiu !' La început, dorința de a 
avea un urmaș a fost mai puternică în sufletul lui decit 
teama de moarte, dar după ce regina locasta a născut un 
fecior frumos şi voinic, teama a Început să-l frămînte. Chinuit 
„de gîndul că atunci cînd se va face mare fiul său îl va omori, 
regele a dat poruncă unui luptător să ia copilul şi să-l arunce 
în prăpastia unui munte, unde avea să fie sfișiat de fiarele 
sălbatice. În drum, oşteanul a întîlnit un sclav care păzea o 
turmă de oi şi de capre şi, cuprins de milă, păstorul i-a cerut 
copilul, pe care l-a dus stăpinului său, lui Polybos, regele 
Corinthului. Cum nici Polybos nu avea copii, s-a bucurat 
să crească pruncul şi i-a da: numele de Oedip. Timpul s-a 
scurs şi Oedip s-a făcut un flăcău voinic şi frumos. În vremea 
aceea, asupra cetății Theba se abătusc o mare nenorocire: 
pe muntele din apropierea porții cetăţii se oprise un sfinx 
mesăţios, care cerea într-una jertfe de oameni. Sfinxul acela 
era un fel de fiară, cu cap trumos de femeie şi trup puternic 
de leu ce se sprijinea pe patru labe groase, cu gheare ascuţite 
de fier, avea aripi ca de vultur cu care, cînd le întindea, 
acoperea cerul. Sfinxul fusese trimis de zei ca un blestem 
asupra cetăţii şi pedeapsa nu se sfîrșea decît atunci cînd cineva 
dezlega o enigmă — un fel de ghicitoare — pe care fiara o 
spunea fiecărui trecător ce se încumeta s-o tălmăcească. ȘI 
mulți bărbaţi, tineri şi mai vârstnici, au pierit de moarte 
îngrozitoare, sfişiați de ghearele lui. Tot în acel timp, tînărul 
Oedip, dornic să afle care îi va fi viitorul, a mers la oracol 
şi Pythia l-a spus: „Tu eşti sortit să-ți omori tatăl!“ El il 
iubea mult pe bărrînul Poiybos, cel care îl crescuse, și, ingro- 
zit de ceea ce i-a prezis oracolul, a pornit să rătăcească prin 

lume, pentru a se îndepărta cit mai mult de acela pe care îl 
socotea ca fiind tatăl său. Și astfel a ajuns la poarta cetăţii 
Theba. Acolo sfinxul l-a oprit: „Dacă vrei să intri, i-a spus 
el, trebuie să dezlegi enigma pe care ţi-o voi spune, şi eu 
voi părăsi cetatea pentru totdeauna, iar dacă nu o dezlegi, 
vel pieri sfîșiat de ghearele mele ! Mai bine să te întorci din 
drum, că tineri ca une au pierit mulți !“ „Să aud ghicitoarea, 
sfinxule !“ i-a strigat Oedip fără teamă. Văzindu-l cu atîta 
curaj, sfinxul s-a pregătit să-l prindă cu ghearele şi l-a în- 
trebat scurt: „Să-mi spui care vieţuitoare umblă dimineața 
în patru picioare, la prînz în două şi seara în trei?“ Fără să 
stea mult pe gînduri, flăcăul i-a răspuns dîrz: „Este omul! 
Omul umblă cind este prunc, sau în dimineața vieții, în patru 
labe, apoi merge în două picioare cit este de tînăr și matur, 
adică toată ziua vieții, iar la bătrînere, în amurgul vieții, nu 
mai poate să meargă decit sprijinindu-se în toiag, în trei 
picioare !* Auzind dezlegarea enigmei, sfinxul și-a întins ari- 
pile uriașe și s-a aruncat de pe virful de munte de-a dreptul 
în mare. Atunci cei din cetate, thebanii, l-au primit cu multă 
sărbătoare pe viteazul care le scăpase cetatea de blestem şi 
l-au ales ca rege. 

După ce Staberius sfirşi de povestit, mult timp se păstră 
linişte. Pe toți îi captivase şi îi tulburase povestea, numai micul 
Ziper se mișcă neliniștit, apoi îl întrebă : 

— Şi Oedip şi-a omorît tatăl, așa cum au spus zeii ? 

— Povestea e mai lungă, în ea se spune ce s-a întîmplat 
cu tatăl şi cu mama lui, dar nu mai este atît de frumoasă 
pentru copii şi nici pentru cei tineri, lămuri Staberius. 

— Dar acolo în Ellada au fost atît de mulți regi, cîte unul 
în fiecare cetate ? întrebă vioi copilul Tarbio. 

— Aşa a fost o vreme, mai demult, cel care era cel mai 
bogat într-o cetate era şi rege... 

— Nnu cel care era cel ma; viteaz ? continuă copilul. 

— Cînd erau în pericol mare, alegeau pe cel care era cel 
mai viteaz, dar, după ce trecea nenorocirea, cel ales rege 
devenea şi cel mai bogat din cetate, căci nimeni nu putea 
să-i stea împotrivă. 

— Am auzit că la Porolissum sînt bogaţi care au cîte un 
litterator 1 la copii, e-adevărar ? întrebă al copil, Comosico. 


3 Zitteralor — scrib angajat de cei bogaţi pentru a le învăţa copiii. 


Înainte de a da răspunsul, Staberlus începu să zimbească. 
ii plăcea vioiciunea şi scînteierea ce o vedea în ochii copiilor 
pe care îi învăța. 

— Da, aşa este la Roma, la Ulpia Traiana Sarmizegetusa 
şi în toate părţile. Cei bogati plătesc astfel de litteratores 
pentru a le învăţa copiii. În Serdos şi în Magnus s-au unit 
mai multe familii înstărite şi au luat un Jitterator pentru 
copiii lor. 

Răspunsul lui Staberius zpândări altă întrebare în capul 
lui Comosico. 

— Dar pe tine nu te plăteşte nimeni ? 

La o astfel de întorsătură, Staberius nu se așteptase. Dacii 
vârstnici de pe margini se priviră puțin stnjeniţi, parcă atinșt 
de întrebarea copilului. Răspunsul îl găsi repede, așa cum il 
avea în inimă: 

— Sînt plătit, Comosico, și încă prea mult, sînt răsplătit 
cu dragostea mare cu care dacii ne-au primit printre ei, pe 
mine şi pe Canidia. 

Cuvintele lui Staberius umplură sufletele celor mai în vârstă 
de fiori de mulțumire și de înţeiegere adîncă, mai ales pe al 
lui Butes. 

— Noi nu sîntem atunci barbari ?! se miră Comosico. Copiii 
colonilor din Serdos rîd de noi, cică sîntem pui de barbari. 

La această întrebare, Staberiuș începu să ridà. 

— E bine că te-ai gîndit la o astfel de întrebare. De fapt, 
de mul: eu trebuia să vă lămuresc ce este cu vorba asta de 
„barbar“. Altădată, cu mulți ani în urmă, la uni! de aici le-am 
spus. La Roma, şi în limba Romei, mai înainte, prin „barbar“ 
se înţelegea omul, tribul sau poporul care era aproape de 
hotare, dar în afara imperiului, adică un fel de vecin. Cu. 
timpul însă, prin triburi barbare a început să se înţeleagă 
nu numai că ele sînt vecine imperiului, ci și războinice, jefui- 
toare, singeroase, cam un fel ae sălbatici. Și de ce v-aş ascun- 
de-o? Voi sînteţi copii şi trebuie să cunoacreți adevărul: 
Aiit de mare spaimă băgaseră dacii în romani pe timpul cînd 
trăia regele Decebal, încît, la Roma, cînd se spunea barbar, 
topi ațunseseră să se gîndească mai mult la daci. Pentru ei, 
dacii erau sîngcroși, cruzi şi sălbatici. Cei care au venit 
încoace, în Dacia, s-au convins însă ce fel de oameni au găsit 
aici. Acum, e drept, cînd un roman vrea să-l batjocorească 
pe un dac îi spune „barbar“, şi asta n-ar trebui să-l supere, 

fiindcă de fapt nu i-a spus altceva decit „vecine“, dar de 
multe ori chiar şi o glumă repetată des poate să nccăjească 
pe cineva. 

Un al: copil, Diurpanneus, feciorul lui Sagades, care arăta 
că se va face voinic ca şi tatăl său, se ridică şi întrebă : 

— De ce nu ne povestești ceva şi despre regele Decebal? 

Întrebarea lui Diurpanneus îl puse mai greu în încurcătură 
pe Staberius. Copilul avea dreptate, trebuia să le povestească 
mai ales întîmplări şi fapte din viaţa dacilor, a regilor daci. 

— Vezi tu, Diurpanneus, atunci cînd a fost în viață Marele 
rege Decebal, eu nu mă găseam în Dacia. Despre el ar putea 
să povestească alții, cei care l-au cunoscut bine şi au luptat 
alături de el, ca de pildă bunul Butes. 

— Să ne povestească ! strigară copiil cu multă nerăbdare. 

Privitorii și ascultătorii dimprejur izbucniră în hohote de 
rîs. Dornici să-l asculte pe Butes, mulți dintre ei, şi mai ales 
Sarimnida şi Ampelia, strigară : 

— Să povestească Butes despre Decebal ! 

Semnul lung de rană din obrazul lui Butes se aprinse 
«dintr-o dată. Inima începu să-i bată cu putere şi sîngele-i 
dădu năvală spre cap. Despre ce-ar fl putut el să spună? 
Întîmplări cunoştea multe, dar nu sc gîndisc niciodată că va 
trebui să le povestească. Siaberius îi făcu semn şi el se hotări 
„destul de repede : 

— O să încerc să vă povestesc ceva, începu el rizînd, dar 
nu ştiu dacă o să mă pricep să vorbesc așa de frumos ca 
Staberius. De, el este grec... şi-i merge gura ca şuvoiul la 
vale. 

La această glumă, toți izbucniră în rfs. Butes continuă: 

— Era în toamna dinaintea întîiului război pe care Decebal! 
l-a purtat cu Traian. Ne pregăteam de zor, cetele de luptători 
se adunau în lungul văii de la Poarta de Fier — dincolo de 
Sarmizegetusa — pînă aproape de Tapae, unde a şi avut loc 
prima bătălie. Pe atunci regele era mult ajutat de Diegis. 
iratele lui şi... eu ştiu ce să spun ?... şi de Marele preot Zunde- 
cibalm, cel care la al doilea război avea să-l trădeze. Într-o 
scară, Decebal a strîns în sala de sfat de la cetatea Rehidava 
pe toate căpeteniile dace. Astăzi acea cetate nu mai este, a 
fost arsă și temeliile ei împrăștiate, ca şi ale altor cetăți. 
După ce regele le-a vorbit tuturor cum trebuie să lupte cu 
duşmanul care căuta să subjuge Dacia — şi, după cum vedem, 

a cotropit-o — a dat ordin să fie aduși in sală doi tarabosti, 
unul batrîn şi altul tînăr. Erau Rigozzi şi Dizzare, căpetenii 
ale cetăților Pelendava şi Sucidava din Dacia de jos, dincolo 
de Muntele cel Mare. Îi adusese legaţi, spre a fi judecaţi în 
faţa tuturor căpeteniilor, pentru că părăsiseră cetățile, lăsîn- 
du-le în mina cotropitorilor, Cei doi tarabosti au spus regelui 
că ei au luptat cît au putut cu duşmanul, dac n-au vrut să 
se lase prinşi, căci știau că regele avea nevoie de luptători 
mulți, Îmi aduc aminte că de faţă era şi un negustor grec, 
unul care vindea lui Decebal arme pe ascuns din imperiu, 
îl chema Eurotas. Acesta s-a ridicat şi i-a spus regelui că îi 
trebuie luptători viteji, şi ei crede că cei doi tarabosti erau 
tocmai dintre cei mai hotărîți să lupte împotriva legiunilor 
cotropitoare. Regele Decebal era şi bun şi rău; cine nu i se 
supunea cădea răpus. Ar fi vrut să arate căpeteniilor că el 
pedepsea crunt pe cei ce fugeau din faţa dușmanului, dar 
ar fi dori totodată ca pe cei doi tarabosti să-i ia cu el la 
luptă, Am văzut că un timp stătuse într-o stare de nehotărire 
care îl supăra, apoi a socotit că găsise scăparea la Marele 
preot. l-a cerut sfatul. Atunci Zundecibalm a arătat ce fel 
de suflet avea. A spus regelui că pentru judecarea lor să fie 
întrebat Marele zeu şi el va spune dacă cei doi tarabosti erau 
vinovaţi sau nu, Pe vremea aceea așa era: Marea jertfă. 
Vinovai sau nu, cel aruncat în sulițe tot murea ; dacă se sfir- 
șea fulgerător, era semn că Marele zeu ii primise jertfa. 
adică era nevinovat, iar dacă se zbătea în sulițe, zeul nu-l 
voia, deci era vinovat, Și un preot sau altcineva îi dădea 
lovitura care-l răpunea. Şi astfel Marele preot, supunîndu-l 
judecății Marelui zeu, cei doi viteji şi cinstiți tarabosti şi-au 
pierdut vieţile, fără să fi avut mulțumirea să lupte alături 
de rege. 

Întristat de aducerile aminte care îl răscoliseră, Butes 
continuă după o scurtă pauză : 

— Acum, în toată Dacia, Marea jertfă este oprită, a fost 
oprită din ordinul Romei şi socotesc că bine s-a făcut. Zeii 
se mulțumesc acum să li se aducă jertfă iezi, viței sau alt- 
ceva, orice are omul sărac. 

— Și chiar au trădat precţii ? îl întrebă Comosico nerăb- 
dător. 

— Au trădat... şi încă de mai multe orl! răspunse Butes 
încet, aproape murmurind. Staberius ştie cînd ci au trădat 
pe Sarmis. 

— Sarmis a fost mai viteaz decît Decebal? Mai în toate 
cîntecele se vorbeşte despre el, se grăbi să spună Diurpanneus, 
pentru a i-o lua înainte lui Comosico. 

Butes săltă privirea pe deasupra pădurii, spre virful mun- 
telui, și vorbi scrutînd zările : 

— Amîndoi au fost viteji şi au iubit mult țara, poporul. 
De fapt e greu să-i judecăm pe oameni, după ce ei nu mai 
sint printre noi, cind s-au petrecut lovituri şi prefaceri atit 
de mari, încît nimeni nu le-a mai putut opri, aşa că totul s-a 
prăbușit ca un munte ce se prăvăleşte în prăpastie. Aş putea 
să spun că Decebal întruchipa țara, iar Sarmis, poporul. 

Butes îşi îndrepră privirea spre Staberius. În ochi îi jucau 
flăcări, semnul rănii din obraz se făcuse purpuriu şi tot trupul 
îi era străbătut de un fior. Retrăta o anumită clipă din acele 
Timpuri. Continuă să povestească : 

— Era în ziua cînd el, Staberius, ŞI un bătrîn de o istețime 
Şi o vitejie cum nu mi-a mai fost dat să văd, pe nume Dagio, 
ise înapoiaseră din tabăra romană, unde fuseseră solie de pace 
'din partea lui Sarmis. A duseseră vorbă de la Marcius Turbo, 
„guvernatorul şi comandantul legiunilor din Dacia, că primea 
'pacea : legiunile romane se retrăgeau din Dacia şi sclavii 
răsculați rămîneau dacilor în schimbul unei plăți bunc. Vestea 
se arătase prea frumoasă ca să fi fost adevărată. Guvernatorul 
roman ceruse numai un răgaz, pînă se întorcea curierul de 
la Roma, trimis să aducă încuviințarea împăratului. Atunci 
am văzut cît de adînc în gîndire și cit de prevăzător a fost 
Sarmis. A vrut să vadă mişelia şi viclenia romanilor, dar 
n-a făcut încercarea nepreșătit, a pus cetele de luptători daci 
și sclavi să se prefacă toţi că sărbătoresc împăcarea şi che- 
fuiesc pînă noaptea tîrziu, apoi să se retragă pe nesimţite pe 
locurile destinate de luptă. Romanii, crezîndu-i pe daci dobo- 
rîți de tăria vinului și dormind buştean, au pornit la atac 
încă dinaintea zorilor. Sarmis i-a lăsat să înainteze pină aproape 
de ruinele Cerăşii de Munte, adică pînă spre Cogheon și, la 
un moment bine ales, a dat foc pădurii și a doborit copacii 
peste legiunile înşirate în lungul văii. Romanii au fost zdro- 
biţi, iar Marcius Turbo a scăpat cu viaţă numai printr-o 
minune a zeilor. După această înfrîngere, restul legiunilor 

ar fi fost aruncate peste Dunaris, dacă n-ar fi fost trădarea, 
'O dată cu pădurile, arsese Cogheonul ŞI preoții au spus po- 
poporului că Marele zeu s-a supărat pe neamul dac, i-au speriat 
pe cei slabi și fricoşi, aceştia au început să fugă părăsind 
cetele de luptă, aşa că duşmanul a avut timp să primească 
întăriri din imperiu şi răscoala lui Sarmis a fost înfrîntă. 

După o lungă pauză, Butes încheie oftînd : 

— Trădarea a făcut ca Dacia să nu-și mai poată recăpăta 
libertatea şi l-a dar pieirii pe Sarmis, pe acela care avea 
să fic poate cel mai brav rege al dacilor ! 

Soarele se înălțase şi scurtase umbrele merilor şi cireși- 
lor sub care stătuseră copiii şi bătrânii. Mişcaţi de cele ce 
ascultaseră, începură să plece în răcere, unii după alții, cu 
sufletele întristate. 


Pe imașul dintre Serdos şi Magnus, ce se întindea între 
drumul care lega cele două vicuri şi albia îngustă și întor- 
tocheată a pîriului Zerdis, se strînsese lume multă: coloni, 
liberţi, veterani, daci, negustori veniţi de departe, meșteșugari 
şi” alți oameni care se vînturau prin Dacia, în căutarea unor 
ocazii de câștiguri ușoare. Din primăvară se zvonise că pe la 
sfîrşitul lui iulie se va deschide un bilci ce va dura mai multe 
zile, unde ficcare putea să vîndă şi să cumpere tot ce dorea, 
şi toţi Îl așteptaseră cu arzătoare curlozitate. Mai nerăbdători 
se dovediseră cei care de mult căutau o ocazie să cumpere 
unul sau mai mulţi sclavi, după mărimea sumei pe care o 
putuseră economisi, deşi nu ştiau de la ce preţuri va începe 
vînzarea lor. Locul bilciului fusese ales de comandantul cohor- 
tei de la Porolissum numai cu cîteva zile înainte de ziua des- 
tinată pentru deschiderea lui — la care se spunea că va lua 
parte ȘI procuratorul — adică numai atunci cînd începuseră 
să sosească negustori de la Apulum, de la Ulpia Traiana Sar- 
mizegetusa şi mai de departe, de la Histria, Tomis şi Callatis. 
Ziua mult aşteptatä veni şı bilciul începu fără pregătire 
deosebită şi fără deschidere cu oarecare solemnitate, cum 
e așteptase mulțimea să vadă. Pe la vremea prinzului sosi 

procuratorul, însoțit de contubernali şi de garda sa, şi trecu 
în lungul cărărilor pe care cu greu legionarii reuşiră să le 
ţină libere, preocupat ca totul să se desfăşoare în linişte şi 
curios să vadă ce mărfuri aduseseră negustorii veniți de 
departe. Prin încuviințarea acestui bîlci, Plautius Priscus urmă- 
rise, pe de-o parte, să se aducă lucruri necesare populaţiei, & 
iar pe de alta, să se atragă cît mai mulți negustori şi meşte- 
şupari, pentru a se stabili pentru totdeauna la Porolissum şi 
prin Împrejuriml, de aceca luase măsuri din vreme să se 
urimbiţeze vestea cît mai departe în imperiu şi cu cît mai 
multe laude. Trecînd prin mulţimea îngrămădită şi zgomo- 
toasă, procuratorul văzu grămezile de mărfuri aşezate în drep- 
tul carelor. Erau ţesături alese de lînă şi de in, purpură scumpă, 
postavuri moi și groase, obiecte de podoabă din aur, argint 
și brenz, paftale, fibule, brățări. catarame, piepţeni şi oglinzi, 
vase de tot felul frumos colorate, din argilă, din sticlă, din 
bronz şi din argint, diferite arme de luptă şi de apărare: 
spade, cuțite, scuturi, armuri şi cîte altele. 

Într-un loc mai retras, aproape de pîriu, se strînsescră 
negustorii de sclavi. Trecind printre ei, Plautius Priscus văzu 
grupuri de bărbați de femei, tineri şi bătrîni legaţi unii de 
alții, în faţa lor stăteau negustorii, care lăudau pe cei aduşi 
pentru vînzare, strigînd cît îi ținea gura. Nimeni nu lua în 
seamă plinsetele, vaietele şi blestemele acelor nefericiţi, luaţi 
de undeva de departe, din ţinuturi veşnic calde, aduși spre 
a fi vînduţi în această provincie bintuilă de ierni aspre şi 
lungi. Procuratorul se bucură cind trecu prin partea în care 
se îngrămădiseră dacii. Aceştla auziseră demult că se va ţine 
un tirg mare și erau prepăliţi. Pe cărarea dintre carele lor 
erau grămezi mari de legături de lină, de blănuri de oi, de 
capre şi de alte animale de-ale pădurilor: vulpi, jderi, lupi 
şi urși. Sărici mari, linoase şi călduroase, cergi, obiecte măies- 
trit lucrate din lemn și din iier, necesare gospodăriei şi pentru 
muncile cîmpului, alimente de tot felul : brinzeturi, carne afu- 
mată şi sărată, miere, fructe şi zarzavaturi, precum şi alte 
numeroase mărunţişuri necesare omului. Dar procuratorul pri- 
vea cu mult interes nu atît mărfurile lor, cît pe ei, ca o oameni, 
ca port şi înfănişare. Niciodată nu-i mai văzuse atît de strîns 
îngrămădiţi Și de mulți, îmbrăcaţi ca de sărbătoare. Bărbaţii 
purtau cămăşi lungi şi largi, despicate în cele două părți, 
care cădeau pînă mai jos de genunchi peste cioarecii largi 

ce se strinpeau jos la glezne, încinşi cu brîie strînse în curele 
înguste. Deşi în plină vară, yineau aruncate pe umeri sumane 
frumos lucrate, cu încutări begate, şi erau încălțaţi cu opinci 
bine strinse pe picior. Femelle purtau peste cămăşile strînse 
la gît bunde largi și fote bogate, mult încreţize în talie. În 
îmbrăcămintea dacilor. atît la bărbaţi cît şi la femei predomina 
albul şi negrul, iar florile ţesute în pînză sau cusute erau 
mai mult în culori de nuanţe în albastru şi roșu. Trecînd prin- 
tre ei, procuratorul nu scăpă că unit dintre tinerii daci Încu- 
puseră să poarte tunici romane şi să încalţe sandale, mindrin- 
du-se cu ele, socotindu-se astfel mai bine îmbrăcaţi. 

În partea dinspre vicul Serdos, aproape de pîrîu, erau 
strinşi vânzătorii de cereale şi de vite. Daci şi coloni, într-o 
adevărată întrecere, strigau îndemniînd trecătorii să cumpere. 
Se deosebeau dacii după înşirarea încurcată a vorbelor în 
limba Romei şi se auzeau coloni vorbind greu limba dacă, 
şi unii și alții rostind atît de greșit vorbele, încît abia mai 
puteau fi înţelese, Întrecerea în a vorbi cînd în limba Romei, 
cînd în cea dacă se întețea mai ales atunci cînd se ajungea 
la tocmeală. Dacul se străduia să fie înţeles şi se căznea să 
găsească un cuvînt roman potrivit, printre puţinele vorbe pe 
care le învățase, și tot astfel făcea celălalt, căutînd să fie 
pe placul dacului. Printre cei care se tocmeau mult, deşi căuta 
să facă pe grăbitul, era Fufemus. Mărunt și slab, cu priviri 
şirete, asudat, libertul trecea de la un dac la altul urmat de 
sclavi şi, după ce se tocmea bine, cumpăra. În urma lui lăsa 
un continuu du-te-vino al sclavilor săi, care cărau grîul cu 
un fel de desagi spre carele trase în afara tirgului pe malul 
pîrîului. La o încrucișare a drumurilor Eufemus îl întîlni 
pe Theudoros. 

— Pe ton zeii, Eufemus, re caut de mult timp! îi spuse 
tabernagiul, prinzîndu-l de braţ. 

— Ce, s-a întimplat ceva ? îl întrebă libertul puţin speriat, 
oprindu-se în loc. 

— Daaa... adică nu, Decimus Silvanus m-a trimis să te 
caut... 

— Mă caută „stăpinul“ ? 

— Nu, m-a trimis să-ți spun să grăbeşui cumpărarea griu- 
lui. 

— Şrlu, de la daci, adică să iau mai mult de la daci, dar 

nu înțeleg pentru ce să mă grăbesc? E tmp azi, miine, toată 
săptămîna cit ţine bilciul... 

Theudotos, pîntecos, stătea crăcănat în mijlocul drumului. 
Şopri după ce privi cu oarecare grijă în jur, apropiindu-se 
de urechea libertului : : 

— Ştii că a fost procuratorul de la Porolissum aici? A 
umblat prin tot bilciul şi a văzur mulțimea și mărfurile. 
Decimus Silvanus a fost cu el. Cică, multumit de liniştea şi 
de înțelegerea pe care a văzut-o între adunätura de oameni 
de atîtea neamuri, ar fi chemat centurionii şi decurionii ce 
răspund de ordinea de aici şi le-ar fi spus să nu cumva să 
audă că vreun dac a fost înșelat de vreun negustor, fie că 
dacul a vindut, fie că a cumpărat. Să grăbești cumpărarea, 
că s-ar putea ca un contubernal să anunţe în gura mare care 
este prețul de vinzare. 

— Aşa a spus „stăpinul” ? întrebă din nou libertul, parcă 
puțin încurcat. Dacă mai aveam pe cineva să mă „ajute !... 
De ce nu vii şi tu cu Lucrinus ? „Stăpînul“ trebuia să vă trl- 
mită și pe voi. 

— Păi tocmai d-asta am și venit, am luat şi bam la mine. 
La tabernă am läsat pe Atreus şi pe Lepida. Unde să dăm 
de urma lui Lucrinus ? 

Eufemus își ştergea sudoarea de pe faţă. Stătu o clipă 
să se gîndească. 

— Nu-ţi aduci aminte? Aseară spunea că vrea Metiada 
să cumpere unul sau doi sclavi. El crede că noi nu băgăm 
de seamă, sclavii îi cumpără el. Ea este femeie liberă, iar 
copiii lor vor fi oameni liberi, de ce să nu aibă și cîțiva sclavi ? 
Haide să mergem spre partea unde se vind sclavii. Și, ca 
să vorbim drept, de cînd e tabular, Lucrinus a şi uitat că e 
sclav public. Ca miine îl văd libert. 

— Aşa ca tine, spuse în glumă Theudotos. 

— Eu sînt şi nu sînt liber, Theudotos ! „„Stăpinul“ se poartă 
cu mine ca şi cum i-aș fi tot sclav... 

— Crezi că eu nu știu? Tu ești, mîna lui dreaptă. Te-a 
făcut libert numai ca să poţi fi vînzător ŞI cumpărător. Dar 
nu te plinge, Eufemus, din ce-și scapă printre degete şi nu-i 
dai lui Decimus Silvanus tot te îmbogăţeşti. 

—Dar şi tu îl serveşti pe „stăpînul“... 

— Da, libertule, fac afaceri cu el, nici nu mă feresc, sîntem 

parte şi parte la cîştig. Parcă tu nu le știi toate astea ? 


102 


Vorbind, au ajuns acolo unde se vindeau sclavii. Prin 
forfota de oameni ce se mişcau în jurul sclavilor legaţi, văzură 
pe tabular și pe Metiada -vorbind cu un negustor. Scurt şi 
gras, tabularul se uita în sus clipind mai des şi mai strins 
din ochiul stîng, vorbind cu negustorul, un bărbat înalt şi 
slab, ce părea a fi un persan cu faţa tăbăcită de razele puternice 
ale soarelui din partea de miazăzi a imperiului. Se tocmea să 
cumpere cu un preț cît mai mic doi sclavi mărunți şi slabi, 
cu priviri înfricoşate, îmbătriniți prea devreme pentru virsta 
pe care o aveau. Cînd îi văzu prinse mai mult curaj şi începu 
tocmeala cu voce tare : 

— Cinci sute de sesterți, negustorule ! Jur pe zeul Mithras 
că nu fac nici atît, uită-te, amindoi sînt neputincioşi, dacă 
sufli spre ei, cad la pămînt. 

Negustorul îl privea de sus zîmbind. Mesteca rar stafidele 
pe care le arunca din cind în cînd una cîte una între fălcile 
puternice, ieşite mult în afară. 

— Acum sînt slăbiți de drumul lung pe care l-au făcut, 
spuse el, însă, dacă se odihnesc și mănîncă bine, te ridică 
în sus cu o singură mînă. 

Theudotos şi Eufemus se opriseră la câțiva pași de ei şi 
ascultau. 

— Cine e neputincios poate să mănince oricft şi degeaba ! 
sări Metiada. 

Stătea alături de Lucrinus și privea cînd spre negustor, 
cînd spre sclavi. 

— O fi şi asta, femeile se pricep bine la bărbați, glumi 
negustorul, făcînd cu ochiul ia cei din jur. Cine vrea să cum- 
pere ştie că cinci sute de sesrerți pentru un sclav e o bat- 
jocură. Un ou se vinde cu cinci sesterți. Cum adică, tu vrei 
ca un sclav să facă numai cît o sută de ouă? Dacă umblaţi 
după cîştig, cumpăraţi-vă mai bine o găină şi vă face atit 
de multe ouă într-un an, încît o să vă aducă mai mult decit 
vreţi voi să dați pe aceşti sclavi. 

Cuvintele negustorului înciudară pe tabular. Se repezi spre 
cei doi sclavi și le spuse să deschidă gurile. 

— Priveşte, negustorule, pe ce vrei tu sesterți mulți, n-au 
nici un dinte în gură, sint prăpădiţi de tot! 

— O să le crească, rise negustorul, şi o dată cu el izbuc- 
niră Și cei din jur. 

Gluma negustorului îl supără şi mai mult pe Lucrinus. 
Acesta se apropie din nou de cel doi sclavi şi începu să le 
pipăie muşchii, dînd din cap nemulțumit. Se întoarse spre 
negustor, frecîndu-şi palmele. 

— Nu fac mai mult de cinci sute de sesterți, fiecare, spuse 
el cu voce ce căuta să arate că este un bun cunoscător. 

Îngîmfarea tabularului îl făcu pe negustor să izbucnească : 

— Cine se pricepe cunoaşte marfa ! Numai dacii nu ştiu 
să cumpere sclavi, dar se pare că şi voi, cei care staţi de mai 
mult timp pe-aici, v-aţi făcut la fel ca ei. Un prostănac de 
dac a cumpărat de milă un sclav şi i-a dat drumul. Dai-vă 
la o parte! strigă el, schimbînd tonul. Cine vrea să cumpere 
să se apropie si, ne înţelegem cu preţul. Sclavii meci sînt mici, 
dar vioi şi isteţi. Numai cu doi bărbaţi şi trei femei am ma: 
rămas din cincizeci cîți am avut. Cine cumpără o sclavă fru- 
moasă și vrednică ? 

Din partea opusă, un legionar privise mult timp spre una 
din sclave. Sub înfăţişarea ei de ființă cu sufletul zdrobit. 
slabă, bruneză, cu ochii adinci şi mari, mai păstra urmele unei 
frumuseți veştejite. Legionarul se apropie de negustor. Fata 
îi urmări mișcările. Se ştia sciavă, fără speranţă de libertate, 
chinuită de un singur gînd : cum va fi, ce va fi şi unde o va 
duce noul stăpin ? 

— Cu cît vinzi sclava ? întrebă legionarul aproape în 
şoaptă, arătînd spre fată. 

— Nu e pentru tine, legionarule, n-ai bani! i-o tăie ne- 
gustorul. 

— Vreau să știu cu cît o vinzi ! stărui acesta, 

— O mie de sesterţi ! îi spuse sec, uitîndu-se în altă parte. 
îl căuta pe tabularul Lucrinus. Te-ai hotărît, cumperi sclavii ? 
Mai dă ceva peste cinci sute şi ne înțelegem ! 

Surprins, tabularul, care se sfătuise cu Eufemus şi cu 
'Fheudotos, se întoarse, privi spre negustor și nu-i răspunse 
decît după ce libertul îi şopti ceva la ureche. 

— Cinci sute şi cincizeci de sesterți ! rosu el. 

— E puun! Dai șase sute pe fiecare şi i-al luat, preciză 
negustorul. E un chilipir, un xoroc pentru tine. Uite, pe sclavă 
o dau cu o mie de sesterți, aproape cit iau pe ei doi, continuă 
el, întorcîndu-se spre legionar. Aşa e că n-ai atiţia sesterţi, 
decurioane ? îl întrebă rizînd. 

— Cu mai puţin n-o vinzi? încercă legionarul puternic 
frămintat. 

— Nici un sestert nu scad ! P 

În spatele celor care ascultau tocmeala se opriră şi det 
Gaci. Erau Butes şi Decibalos. Auziră pe negustor spunindu-i 
legionarului prețul de vînzare al fetei. Aşteptară curioşi să 
vadă unde va ajunge tocmeala dintre ei. Sclava se simţea 
privită de toți şi atîţia ochi c stînjeneau. Se uita spre pămînt 
şi îşi frămînta degetele mfinilor. 

— Saltă-ţi capul, Calpurnia ! strigă negustorul. Vrei să pun 
biciul pe tine ? 

Sclava săltă încet capul, ochii îi jucau în lacrimi. 

— Cîţi bani ai, legionarule? îl întrebă negustorul, întor-- 
cindu-se spre el, aruncîndu-şi cîteva stafide între fălci. 

— Aș putea să dau la opt sute de sesterţi, atfta am ! 

— Puțin, ia altă sclavă ; își dau pe cealaltă mai mărunţică,, 
e niţel mai bătrînă, ceva mai urîţică, dar e bună, bună pentru 
orice... 

Mulțimea din jur izbucni din nou în hohote de râs, gluma. 
negustorului fusese destul de :trăvezie. 

Alături, tabularul Lucrinus și Metiada îşi numărau banii.. 
Femeia se apropie de negustor şi îi întinse legătura cu sesterții.. 

— Uite, cit ai spus, şi să-ţi dea zeii sănătate şi noroc la 
cîştig! îi ură ea. Să-mi dai papyrus că mi-ai vîndut mie doi 
sclavi şi să treci acolo numele ior. 

— Numaidecît, numaidecît, repetă negustorul, întorcîndu-se- 
din nou spre legionar, în speranţa că poate cumpără pe cea- 
lalră sclavă. 

Tacu un timp, privind în ochii lepgionarului. Era tînăr,. 
plin de viaţă, înalt şi subțire, cu căutătura vioaie. 

— Nouă sute de sesterți, decurioane, pentru cea tînără! 
E ultimul preţ ! îl îndemnă cu oarecare bunăvoință. 

Butes se apropie de urechea lui Decibalos şi-i şopti : 

— Lepionarul n-o fi din manipula decurionului Fuscianus ? 
Parcă l-am mai văzut pe aici, prin Magnus sau prin Serdos. 

— Da, da, e legionar de-al lui Fuscianus ! confirmă Deci- 
balos. De ce nu şi-o fi ales și el vreo dacă, așa cum a făcut 
decurionul ? 

Fostul taraboste îl săgeră mustrător şi spuse uşor întristat ; 

— Poate că îl împinge ceva spre această sclavă ! Cine ştie: 
unde îl poartă destinul ? Ce crezi, Canidia nu găsea acolo, 

la Roma, un tînăr frumos şi bogat? Și totuşi, și-a trăit 
viața alături de un bărbat care a fost sclav şi s-a simţit 
fericită, este fericită. 

Cuvintele lui Butes îl răscoliră pe Decibalos. O clipă 
îl purtă amintirea spre anii tinereţii, cînd și-o dorise pe 
Gumida de soţie. Gindi că sclavă să fi fost şi tot soţia sa 
şi-ar fi făcut-o, chiar de-ar fi trebuit să o cumpere. 

— Eu i-aş da suta de sesterţi legionarului ; cică e! are 
opt, şopti Decibalos. 

— Şi eu tot la asta mă gindesc. Dacă vrei, să-i dăm 
parte şi parte. 

Descurajat, fără să-şi ia ochii de la sclavă, legionarul 
se trăsese înapoi, gata să se amestece printre cei care ascul- 
tau curioşi tocmeala. Butes prinse momentul și îl trase de 
mâneca tunicii. Scoase de la briu sesterții și îi puse în mînă. 

— Cumpără sclava ! îi şopti el. Ia-o şi să te porți frumos 
cu ea ! Dacă vei fi un stăpîn rău, să te pedepsească zeii! 

Faţa legionarului se învioră dintr-o dată. O învălui pe 
sclavă cu o privire caldă, în care se amestecau simțăminte 
de stăpîn și de bărbat în plină tinerețe. 

— Cumpăr sclava ! rosti el grăbit, făcînd cîțiva pași 
spre negustor, ca şi cum ar fi fost stăpiînit de teama că 
o va cere altul înainte, 

— Ştiam eu, presimţeam că o vei cumpăra, decu- 
rioane ! strigă negustorul satisfăcut. Uite ce păţesc dacă 
nu mă ţin tare, am pierdut o sută de sesterți... 

Legionarul se întoanse şi-l căută cu ochii pe Butes. Îl 
văzu tăcîndu-și loc prin mulţime. Plecase. Se repezi după 
el şi-l opri. 

— Toţi zeii să-ţi dea sănătate, bunule dac, spune-mi 
cel puţin cine ești, să știu cui să-i mulțumesc și să-i 
înapoiez suta de sesterţi. 

— Butes de la Marodava! îi răspunse. Banii îi ai de 
la mine și de la vecinul meu Decibalos, continuă el, ară- 
tindu-l pe Decibalos. Să nu uiţi ce ţi-am spus, legiona- 
rule ! Noi nu ţi-am dat sesterţii ca să ni-i înapoiezi. 

— Eu mă numesc Marcellus. Sînt din manipula decu- 
rionului Fuscianus. Mă voi ruga la toți zeii pentru sănă- 
tatea voastră, bunilor daci ! 

Butes şi Decibalos se îndepărtară mulţumiţi. Erau satis- 
făcuţi, nu pentru că dăduseră legionarului banil ce-i lipseau, 
ci fiindcă socoteau că prin fapta lor făcuseră un bine acelei 
nefericite sclave. Știau că purtaţi prin provinciile îndepăr- 
tate ale imperiului, trăind prin castre şi pe la posturi singu- 
ratice, Împrăştiate pretutindeni, legionarii căutau să facă eco- 
nomii din solda lor ani şi ani de zile, numai să-și poată cum- 
pāra o sclavă. Și puțini erau aceia care aveau tăria să ducă 
pînă la capăt o astfel de încercare. Cei mai mulți îşi pierdeau 
repede răbdarea şi începeau să cheltuiască prin taberne tov 
ce reușiseră să economisească. 

În acelaşi timp, cel trei: tabernagiul, libertul şi tabularul 
se Îndreptară în grabă spre partea în care se aflau dacii și 
incepură să cumpere grîu pe preţuri cît puteau de mici. Toţi 
Îl cunoșteau, toți ştiau că Fufemus era negustor de grîu, 
şi cei mai mulți credeau văicărelile lui: că grîul nu avea 
anul acesta preț, că transportul pînă departe, dincolo de Da- 
nuivius, îl costă mai mult decît marfa, că pe drum se pierd 
multe boabe şi le strică ploile, şi că de multe ori el nu se 
alege cu nici un câștig. 

Legionarul Marcellus işi luase sclava. Mergea cu ea de 
mînă prin mulțime — îi scosese lanţul — şi nu se hotăra 
să-i spună nici un cuvînt. Se gindea unde ar putea să o lase 
pînă se făcea liber, căci nu putea părăsi bilciul. “Toţi legio- 
narii decurionului Fuscianus erau împrăștiați prin gloată 
căutînd să păstreze liniştea şi ordinea. Se opri la o răscruce 
de drumuri, nehotărît încotro să apuce. De pe drumul ce venea 
dinspre vînzătorii de ţesături și obiecte de podoabă auzi 
sunete de nai. Din mulțime se ivi larse. Mergea încet şi cînta 
cu ochii aproape închişi, fără să privească în jurul lui. 

— arse, bătrine Iarse ! îl strigă grăbit. 

Bătrînul se opri şi cătă în jur. Îl văzu pe legionar cu sclava. 

— Cine este? Mi-ai găsit fata, Marcellus, pe Lygia ? 

— Am cumpărat-o, bătrîne ! Se numeşte Calpurnia. 

— Si fata mea trebuie că este tot atît de mare! murmură 
bătrînul întristat. 

O privi îndelung, văzu ochii fetei înecaţi în lacrimi. Un 
fior străbătu trupul lui slăbi: de ani şi de durere. În ochi îi 
scînteie o lucire luminoasă şi pe faţă i se aşternu o undă de 
fericire, Se întoarse spre legionar : 

— Marcellus, e fata mea ! Cine poate să ştie dacă mica mea 
Lygia ajunsă sclavă nu s-o fi numind Calpurnia ? 

— Bine, bătrine, să zicem că e fata ta. Ţi-o las în grijă 
pină se incheie tirgul. Să mergi să-i dai să mănince, uite îţi 
las şi bani, apoi s-o duci să se odihnească, Poți s-o ţii în 
cămăruța ta citeva zile, bătrîne ? îl întrebă. Apoi, întorcin- 
du-se spre fară: Calpurnia, să nu încerci să fugi, n-ai avea 
unde să te duci şi nici cine să te ajute. Eu mă duc, decurionul 
Fuscianus m-o fi aşteptînd supărat. 

La marginea dinspre vicul Serdos a bilciulul erau îngră- 
mădite numeroase barăci de-ale saltimbancilor, mimilor şi 
măscăricilor ce înveseleau mulțimea prin scamatoriile pe care 
le făceau cu mulră îstețime și agilitate în mișcări, încît toate 
păreau curate minuni. Cind la scamatorii se ajutau şi de 
animale dresate, uimirea celor de față creștea peste măsură 
și se schimba într-o izbucnire năvalnică de aplauze însoţite 
de laude şi de glume. Și nu era roman sau dac care să fi 
irecur prin biîlci, fără să se abată și prin partea în care se 
păseau barăcile saltimbancilor. Bărrînul Tarse o duse pe Cal- 
purnia într-acolo, În drum îi cumpără de la o dacă cîțiva colaci 
mici, umpluţi cu brînză şi îndulciţi cu miere, pe care fata 
înfometată fi miîncă repede. Se opri cu ea la fiecare saltim- 
banc și o lăsă să se bucure, să uite tot ce-i chinuia sufletul. 

În jurul barăciler şi ceva mai în cimp, spre pîriu, aproape 
de marginea vicului Serdos, se jucau copiii. Erau copii de 
coloni, de daci, de veterani, de liberi, un amestec de multe 
neamuri, care se înțelegeau între ei numai vorbind limba 
Romei. Micii daci stăteau mai la o parte, strînși laolaltă, stin- 
gheriți nu de îmbrăcămintea care îi deosebea de ceilalți şi 
nici de lipsă de istețime, căci se dovedeau tot atit de viot 
ca şi alţii, ci de faptul că nu știau să vorbească bine limba 
romanilor. Cu toate acestea, jocurile lor se amestecau și, cînd 
cra nevoie, se înțelegeau folosind vorbe amestecate, romane 
și dace. Ceva mai vorbăreţi erau micii daci care se duceau 
în fiecare sărbătoare la scoala lui, Staberius; Ziper, Como- 
sico, Tarbio, Diurpanneus. 

După ce trecu cu Calpurnia pe la barăcile saltimbancilor, 
bătrinul o luă de mînă şi porni de-a dreptul prin partea în 
care se jucau copiii spre templul lui Mtihras, acolo unde locuia, 

la paznicul Hylas. Se întreba în sinea lui bătrinul: Dacă ar 
întîlni-o pe Lygia, cum ar putea să o mai recunoască ? Şi cu 
atit mai mult, cum l-ar mai recunoaşte ea ? Mergea şi o privea 
dintr-o parte din cind în cînd. Vedea că se mai înviorase, că 
pe fața ei se iviseră semne de speranță, de o schimbare a cărei 
urmare nu o putea desluși. Copiii îl zăriră de departe, lăsară 
joaca şi alergară spre el. În fruntea lor fugeau fiii colonilor, 
veteranilor și liberților şi, ceva mai în urmă, veneau şi micii 
daci, fără să ştie de ce. 

— Uite pe Tarse ! larse nebunul !... începură să strige cei 
sosiți primii, alergind roată în jurul lui. 

— Iarse, Iarse nebunul !... se alăturară și ceilalți, 

Micii daci sc opriră ceva mai departe. Pentru cei din Maro- 
dava, bătrinul era moș Iarsc, omul necăjit, bun şi blind, iar 
nu nebunul arse, cu toate că şi acolo se mai găsea cite un copil 
care să strige după el aşa cum îi auzise pe cet din vicul Scrdos. 
Bătrinul strînse cu mai multă putere mina fetei, îi privi pe 
copii cu un zimbet plin de bunătate, deși prin trupul şi sufletul 
lui simţea cum se pornea furtuna. În ochi începu să-i lucească 
acea sclipire rece, se opri, trase de la briu naiul şi începu să 
cinte, 

— arse nebunul, Iarse nebunul !... strigau într-una copiii 
dindu-i roată. 

Din rindul micilor daci se repezi spre ci Comosico. 

— Opriwi-vă ! Lăceţi din gură ! Ce-avețţi cu moș arse ? 

Speriaţi, copiii care îl batjocoriseră pe bătrîn se opriră din 
alergare, dar liniştea ţinu numai o clipă, căci unul dintre ei, 
fiul unui colon venit de prin ţinutul Eufratului, se îndreptă 
spre Comosico. 

— Ce bă barbarule, mă opreşti tu să fac ce vreau ? 

Comosico îşi aminti de cele spuse de Staberius, cind le 
explicase ce se înțelegea la Roma prin barbar, n-ar fi trebuit 
să se supere, dar tonul batjocoritor cu care îi vorbise, precum 
și rîsul gălăgios al celorlalți îl făcură să nu se mai poată 
stăpini. 

— Veneticule ! fi strigă el năpădit de furie. Venetic rătăci- 
tor fără ţară, pentru ce mă faci barbar ? îi spuse, repezindu-se 
spre el. 

În citeva clipe micii coloni şi micii daci se incăierară. Cei 
mai Fricoşi o rupseră la fugă spre barăcile saltimbancilor. Tul- 

burat, Iarse cînta din nai şi continua să meargă spre Serdos, 
însoțit de Calpurnia. Ca la un semnal, de printre barăci şi de 
pe cărările ce duceau spre ele, se îndreptară în fugă spre locul 
unde se băteau copiii mai mulți coloni şi daci, bărbaţi și 
femei, fiecare stăpinit de grija că acolo poate se găsea şi 
odrasla lui. Aşa cum pirjolul porneşte şi numai de la un fir 
aprins de iarbă uscată, tot astfel se incinse bătaia şi între 
cei mari, coloni şi daci. Ca fulgerul se întinse vestea în tot 
bilciul, de prin toate barăcile şi tabernele și din roate părţile 
curgea puhoiul de oameni spre locul încăierării. Dar tot atit 
de repede ajunse vestea şi la centurionii care asigurau ordinea. 
Aceştia scoaseră în grabă manipulele pe care le păstrau 
în rezervă, le aşezară în formaţii de luptă şi năvăliră cu sulişele 
întinse, în sunetele trompetelor spre cei încăieraţi. Prezența 
de spirit şi stăpinirea de care dădură dovadă cei doi centurioni 
salvă situaţia şi cei încleştaţi pe viaţă şi pe moarte se traseră 
înapoi împinși de sulițe ; de o parte colonii şi de alta dacii. 
Printre ei se vedeau mulți răniţi, plini de sînge pe fețe şi pe 
trupuri, cu cămăşile şi tunicile sfişiare. Dintr-o parte şi din 
alta se aruncau ameninţări, înjurături și blesteme. Încetul cu 
încetul, cele două tabere, devenite ca din senin dușmane, se 
îndepărtară una de alta, de teama vîrfurilor ascuţite ale suli- 
telor. În scurt timp apoi, agitată, mulțimea se împrăștie de-a 
lungul cărărilor şi strigătele negustorilor porniră din nou din 
toate parțile. 


Veulla era o femeie cu torul liberă, nu se simțea legată de 
nici un bărbat, deși atît Decimus Silvanus, cît şi Verus se 
socoteau — fiecare ignorind succesele celuilalt — singurul pre- 
ferat, de aceea primea să-i suporte cheltuielile cu o discreţie 
desăvirşită. Femeile din Porolissum cunoşteau îndeletnicirile 
ei, o urau şi se temeau să nu le atragă soții, cu toate că nu 
era ceva neobişnuit ca oameni onorabili, cu familii respectate, 
să aibă o întreţinută, pe care o vizitau adesea în văzul lumii. 
Cu acea pătrundere caracteristică femeii, Vetilla nu conta pe 

statornicia lui Decimus Silvanus, văzuse cît de des schimba 
pe cea preferată, iar pe Verus îl ştia lanist sărac, ale cărui 
cîştiguri nu întreceau datoriile ce le făcea pentru cumpărarea 
sclavilor care aveau să devină gladiatori, de aceea ea se zbătea 
să strîngă cît mai mulți bani pentru zilele cînd ofilirea tine- 
reții şi frumuseţii îi va îndepărta pe bărbaţi. Cit durase bilciul 
de la Serdos, fusese acolo în fiecare zi şi oboseala nu se do- 
vedise zadarnică, atrăsese destui dornici de femeie, care o răs- 
plătiseră cu daruri şi bani, după puterea fiecăruia. Avea noroc 
cu Afian, un persan născut prin părţile Eufratului, bun inter- 
mediar, vioi ca un negustor ambulant versat să-şi zăpăcească 
muşterii, şi el dornic de îmbogățire grabnică şi uşoară. 

Cînd auzi uşa de la atriu deschizindu-se, Vetilla se imbu- 
joră, luă repede oglinda și se mai privi o dată. Afian îi spusese 
că fi va aduce un dac, unul pe care îl urmărise prin bîlci în 
utlima zi şi îl simţise că avea mulți bani, îl văzuse cumpărind 
numeroase şei, friie şi arme: sulițe, spade lungi și scurte, 
scuturi. Se oferise să-i vindă cel mai frumos harnașament 
pentru cal, lucrat — aşa îi spusese — de un mare meşter din 
Epir, ale cărui curele erau bătute cu bumbi de bronz, bine 
lustruiţi, și dacul primise ca a doua zi să se întilnească în fața 
amfiteatrului de la Porolissum. 

— Rastrix, te las citeva clipe cu sora mea, să ştii că mă 
întorc repede, îi spuse dacului după ce intrară. La noi se 
găseşte Întotdeauna un vin bun, iar cu Vetilla n-ai să te plicti- 
seşti niciodată. 

Rămași singuri, se priviră îndelung, cercetător ; ea uimită 
de bărbăţia lui, el zăpăcit de frumuseţea ei ; niciodată nu fusese 
în apropierea unei femei atit de pingaşe, ce părea pentru el o 
zeiţă. Rastrix trăia departe de Porolissum, într-un sat împrăş- 


' tiat în lungul unei văi, aproape de castrul Pons Novus, lingă 


granița dinspre miazănoapte, În tinereţe umblase mult prin 
Dacia, fusese în anii cînd luptase în cetele lui Diegis, apoi 
alături de Sarmis. Văzur mai de departe, putea fi asemuit cu 
Decibalos — erau și cam de aceeași vîrstă — însă de aproape 
aducea cu Gemellinus, un Gemellinus mai matur, care își păs- 


. trase aceeaşi privire limpede. Vetilla îl cerceta cu gîndul plecat 


după tînărul gladiator, a cărui bărbăție o cunoscuse şi a cărui 
frumusețe o captivase. Dar îndeletnicirea ei și scopul ce-l 
urmărea nu-i lăsară mult gîndurile să rătăcească, își reveni 
repede şi deveni aceea ce era. 

— Pînă se întoarce Afian, șopti ea, vei sorbi o cupă de vin. 

Îi făcu semn să se aşeze şi aduse cupa. Îl indemnă să bea. 
mai aduse una, apoi alta, Era stăpinită de o stare care o făcea 
instinctiv să se rețină, să se teamă de dac; cu alți bărbaţi 
proceda altfel, aproape de-a dreptul, şi nu-i ținea prea mult 
la ea. Vedea cum, polind cupele, fața lui se îmbujora, iar pri- 
virea se înflăcăra de dorinţe. Se aşeză alături de el şi îşi 
lăsă capul pe pieptul lui puternic. Rastrix încercă o miscare 
de retragere, stinjenit şi ruşinat, niciodată nu avusese atit de 
aproape o femeie tinără şi frumoasă, pe care o socotea din 
clasa de sus, a negustorilor bogați, a patricienilor, tribunilor 
și magistraţilor, dar nu reuşi să se îndepărteze, simți dreapta 
ei petrecută uşor pe după șitul său, iar stînga mîngiindu-i 
barba. În trup singele începu să se înfierbinte. Acasă avea 
nevastă, copii ; nu făcuse niciodată o fapră de care să se 
ruşineze. Era încă tinăr și în putere — abia trecuse de patru- 
zeci — iar vinul băut şi mingfterile femeii îi dădeau o stare pe 
Care n-o mai încercase pină acum, simţea că nu se mai poate 
stăpîni. Pradă unor porniri ce-l învingeau, o cuprinse cu braţul 
pe după mijloc şi o strinse uşor, îi simţi formele rotunde, pline, 
calde. Ceea ce urmă îl zăpăci şi mai mult : ea se desprinse de 
el, se săltă în picioare, făcu o mişcare, stolla căzu, o urmă palla, 
apoi subucula şi rămase goală în faţa lui, nemişcată ca o statuie. 
Toată reținerea ce-l stăpinise se spulberă, acasă femeia lui 
nu făcuse niciodată un astfel de gest; acum era altul, în sîn- 
gele lui alergau năvalnic nu numai dorinţa fierbinte a bărba- 
tului, ci şi mindria de a nu se arăta lipsit de curaj şi de putere. 
Pentru ce ar lăsa pe această femeie să creadă că avusese în 
faţa ei un dac atît de prost, încît nu îndrăznise nici după ce ea 
se oferise ? Se ridică, făcu un pas, o săltă în brațe și, pradă 
-poftelor, se trinti cu ea pe pat. 

Ce schimbări se produc în sufletul femeii după ce a cunoscut 
puterea unui bărbat ? Pentru ce o stăpineşte o stare de atașare 
şi de supunere față de cel care a dominat-o ? Vetilla era femeie 
care cunoscuse nenumărați bărbaţi, şi tineri şi vârstnici, dar 
pentru nici unul nu încercase simţămintele ce o năpădeau 
acum. Nu mai era o chemare a cărnii, ci o atracţie de suflet, 
era dornică să rămînă cît mai mult alături de acest om, să fie 
numai al ei. Îi umplu din nou cupa şi îl îndemnă să bea. Nu 
se mai gîndea la bani, ci cum să-l facă să mai revină, Fetele 
recunosc adesea că preferă dragostea unui bărbat în puterea 

vîrstei, iar Vetilla, în ciuda vieţii pe care o ducea, suferea 
mult de dorul unui cămin liniştit. Îl rugă să-i spună ceva 
din viaţă, întimplări trăite, şi legătura se infiripă intre ei tot 
mai strinsă, ca şi cum erau două cunoştinţe vechi. 

— Aşa cum eşti tu, am cunoscut un gladiator, continuă ea 
să povestească, numai că era mai tinăr. Parcă vă asemănaţi 
oarecum. Fecior nu ţi-ar putea fi, că nu sînt mai mult de zece 
ani între voi, poate... frate... Dar el era sclav... nici nu era dac... 

— Şi-a pierdut viața în amfiteatru acel gladiator ? 

— Nu, a ieşit învingător în luptă. Numai o noapte a stat 
la mine, apoi a fugit. Unde-a pierit, nimeni nu ştie. Eu sînt 
bănuită de lanist că l-aș ţine ascuns. Dar pe Gemellinus am 
să-l uit, acum te am pe tine. Ai să mai vii pe la mine, da? 

Veselia de pe faţa lui Rastrix se strînse pînă se stinse 
intr-un fel de crispare. În sufletul său se pornise furtuna. 

— Acel Gemellinus a fost altul ? 

— Cum altul ? E numele gladiatorului. Dar de ce te uiţi atit 
de pătrunzător la mine ? 

Rastrix căută să schiţeze un zîmbet. 

— Mă bate gîndul că poate unul dintre bărbaţii care te do- 
resc mai mult l-a așteptat şi l-a trimis la zel. 

— Unde te pîndeşti ? !... murmură ea, izbucnind în ris. E 
în viață, altfel... Şi ţie ţi-e frică să ieşi de-aici ? 

— De ce altfel 2... Ce s-ar întimpla ? Ce-ai vrut să spui? 

— Nu ştiu. De cîtva timp este căutat nu numai de cei puşi 
de lanist, ci şi de unul venit tocmai de la Sarmizegetusa, îl 
cheamă Xanthus, a fost trimis de legatul Procilius. Mi-a spus 
că, dacă îl ajut să-l găsească, îmi va da mulți bani, pentru că 
Procilius vrea să-l răscumpere, apoi să-i dea libertatea şi 
să-i lase moştenire o parte din averea lui. Mie nu-mi vine 
să cred, poate că il caută pentru altceva. Dacă aş şti unde 
este ascuns Gemellinus, nu i-aş spune. 

— L-ai păstra pentru tine... 

— De te-aş avea pe tine pentru totdeauna, mi-aș schimba 
viaţa, dar tu ai femeie, copii... 

— Am înţeles tot, Vetilla! Acum ştiu şi ce-a urmărit 
Afian ; nu arc nici un fel de harnaşament de vinzare. Dar 
nu sint supărat şi nu vreau nici să-ți rămîn dator. 

Rastrix înfundă adînc mîna la briu şi scoase un pumn de 
bani pe care îi puse pe pat lîngă ca. Ceva se tulburase în el, 

dar ea nu luă în seamă, la vederea unei sume aur de mari, 
ceva se schimbase şi în ea. 

— Voi, dacii, sinteți buni, nu înţeleg de ce vă batjocoresc 
ceilalți !... 

Risul lui Rastrix făcu să răsune încăperea. 

— Ne batjocoresc pentru că pot ; noi, dacii, sîntem ca un 
zimbru închis în ţarc, care sforăie furios, fără să poată stră- 
punge cu coarnele şi zdrobi sub copite pe cel ce l-a înțărcuit. 
Zici că vrei să mai viu pe la tine... De ce nu ţi-ai legat viața 
de un bărbat, să ai casă, copii, tihnă ?... 

— M-am gindit de multe ori la asta, dar n-am putut să mă 
stăpînesc, fiecare m-a alungat... 

— Fiindcă ti-au umblat ochii după alţii... 

— Cînd mai vii pe la Porolissum, te poţi odihni la mine. 

— Nu ştiu, nu cred ! Ţin mult la femeia şi copiii mei. 

Îşi dădu seama unde se găsea numai cînd ajunse în dreptul 
porților mari ale amfiteatrului. Era tulburat, revenise la reali- 
tate. Nu regreta cele ce făcuse. Ştia că fusese socotit un dac 
prost, că totul se pusese la cale pentru a i se lua banii. Îl 
văzu pe Afian coborînd dinspre castru şi se ascunse repede 
după trunchiul unui fag, Furia îi crescu. Aşteptă să se apropie, 
îi ieși în cale, îl apucă de gulerul tunicii și începu să-l zguduie 
cu putere : 

— Secătură, îți rup oasele ! De ce ţi-ai bătut joc de mine? 

Persanul nu-și pierdea uşor firea. În îndeletnicirea lui 
existau şi pericole, trecuse prin multe, însă se descurcase. 
Deşi era în primejdie, se porni pe ris. Ştia că risul dezar- 
mează, topeşte mînia. 

— Dacă nu ţi-a plăcut, îţi dau voie să mă baţi. Eu nu ţi-am 
luat nimic... Sînt gata să jur pe Apollo că vei mai veni la 
Vetilla. Dacă vrei să te răzbuni, asta n-o poți face decit cu 
ea, ca m-a trimis să te aduc ; te-a văzut în bilciul de la Serdos, 
te-a plăcut şi, ca orice femeie, te-a vrut. Trebuia să găsesc 
un motiv ca să te fac să mergi acolo. ` 

Rastrix încetă să-l mai zguduie. Risul și cuvintele Jui Afian 
se dovediră bune, liniștitoare. 'Trăise clipe plăcute, iar banii 
îi dăduse într-un moment de totală mulţumire, fără ca femeia 
să-i fi cerut. 

— Spui că m-a văzut... că ea te-a trimis ?... 

Simţea cum creşte în el satisfacția. Care bărbat nu se simte 
mindru cînd e dorit puternic de o femeie ? 

— Să şui că la alţii întii le ja banii ; cu tine a făcur alfel, 
poţi să te făleşti cu asta. Îţi spun cinstit, Rastrix, dacă te-a 
plăcur Verilla, ai putea să mă răsplăreşti cu ceva, nu să-mi 
pui mîna în piept şi să-mi sfișii tunica, așa cum te porniseşi. 

Sint situaţii pe care le creează momentul, sau apar legate 
de moment. Dacă Afian duce bărbații la Vetilla, gîndi: Rastrix, 
poate că tot el l-a dus şi pe acel gladiator. Începu să zimbească 
şi-l întrebă cu pornirea potolită : 

— E-adevărat că gladiatorul Gemellinus a petrecut la ea o 
noapte, apoi a dispărut? 

— Cum te văd, Rastrix ! 

— A fugit sau a fost omorit ? 

— A vrut libertatea, dar nu-i va folosi la nimic. gărzile îl 
caută pretutindeni. Vetilla încă îl mai așteaptă, insă cine ştie 
unde o fi el acum ?... 

Rastrix băgă mîna la briu şi puse în palma lui Afian 
sesterţii scoși. 

— Să te rogi zeilor că ai scăpat uşor! îi spuse îndepărtin- 
du-se pe drumul ce ieşea din Porolissum și se îndrepta spre 
castrul Pons Novus. 


După ce cinase devreme, Sagitulp nu se dusese in casă să 
se culce, se trăsese deoparte în fundul curții şi se lungise 
pe o căpiță de fin proaspăt, pe care-l adusese după-amiază de 
pe deal. Arghida îi știa obiceiul și il lăsase în pace. Peste zi 
tusese căldură năbuşitoare şi, pe o astfel de vreme, lui îi plăcea 
să doarmă afară. De cîteva zile îl văzuse mai trist, și socotea 
că totul se trăpea de la încăierarea pe care dacii o avuseseră 
cu colonii la marginea bilciului de la Serbos. Îniins pe fin, cu 
faţa în sus, ținînd mîinile sub cap, cu trupul lung şi slab, 
Sapitulp se uita la bolta înstelată a cerului. Privea fără ţintă 


spre o stea mai mare, mai luminoasă şi gindul ii alerga nà- 


valnic. Se bătuse cu colonii, în învălmăşeală alesese mai mult 
pe cei care erau romani curați, nu de alte neamuri subjugate 
de imperiu, și-i lovise cu sete, dînd cu parul pe care îl 


smulsese de la baraca unui saltimbanc. În toiul luptei, călcase - 


Ta Ma 


într-o groapă și căzuse într-o rînă. Atunci, înfierbintat de 
luptă, nu simţise nimic, însă a doua zi începuse să-l ţină o 
durere ascuţită între coaste. Dar nu din cauza asta era trist 
Şi nu pentru asta îi alerga gindul năvalnic. Chinul lui era 
altul. Îi ura pe romani din tot sufletul, ura lui se reaprinsese 
după bătaia de la bilci şi de atunci începuse să-l vadă cu alți 
ochi pe Fuscianus. Era tocmai timpul cînd se aştepta ca decu- 
rionul să-i ceară pe Ampelia de soție. El ştia de dragostea lor 
şi nu se putea împăca cu gindul ca fata lui să fie femeia unui 
militar roman, care putea să plece în orice moment departe, 
în altă provincie a imperiului. Se întoarse pe o parte. În 
coastă i se înfipse junghiul. Somnul nu se lipea de el. Auzi 
unul din cîini lătrînd în ogradă. Poate că trecea cineva pe 
poteca de sub pădure, își spuse el. Dar lătratul se întări şi 
din curte fugi într-acolo şi celălalt cîine. Ascultă mai atent, 
urechea nu-l înşela, era lătrar a om. Se gîndi unde pusese to- 
porul. Din primăvară, mai multe case fuseseră prădare de 
tilhari. Cîinii lătrau tot mai tare, era om acolo în apropierea 
lor. Se ridică de pe căpița de fin, se duse şi luă toporul, apoi 
se apropie de poarta ce dădea în ogradă. Strigă de departe : 

— Care ești acolo ? 

— Eu, bădie Sagitulp ! 

Pentru un moment nu recunoscu vocea, însă auzind că îi 
spunea „bădie“ nu putea să fie decît un dac. Potoli ciinii de 
departe şi îi chemă lingă el. 

— Care eşti ? întrebă din nou. 

— Eu, frate, Piporus ; Piporus de la turmele de oi! 

— S-a întîmplat ceva la stină ? îl întrebă îngrijorat. Dă-te 
mai aproape ! 

— Nu, nimic... Adică... am venit să-ţi spun... 

Ca să nu-i trezească pe cei din casă, Sagitulp îl duse tot 
la căpița de fin pe care stătuse culcat. Se gîndi că poate Piporus 
o să plece repede înapoi sus în munte, la stină. 

— Haide, spune de ce ai venit? îl întrebă nerăbdător, 
după ce se întinseră pe fin. 

— De fapt ar fi trebuit să mă duc la Butes, începu Piporus, 
dar m-am gindit că poate îl supăr, aşa că vreau să mă sfătuiesc 
cu tine... 

— Spune ce-ai făcut, ce tot mă fierbi atîra ! 

— Bădie Sagitulp, e aproape o lună de cind acolo sus la 
noi a venit un roman ; ne-a rugat să-l primim şi să-l ascun- 
dem. E] spune că ar fi gladiator... nu ştiu ce-o mai fi şi ăsta... 

— Gemellinus ? 

— Da aşa spune că-l cheamă, dar tu de unde ştii, îl caută 
pe-aici legionarii ? Atunci... 

— Îl caută şi ei, dar il mai caută altcineva : Butes. 

— Ei, asta e bună ! Cum, de ce, ce i-a făcut bunului Butes ? 
Atunci, cu o măciucă, pot să-i fac capul praf ! 

— Stai, nu te pripi, că n-a făcut nimănui nici un rău, Spune 
tu mai departe tot ce ai în gind. 

— Păi, nu prea mai am multe de spus. Acolo sus, în munte, 
l-am ţinut ascuns într-o mică peşteră, a cărei gură o ştim 
numai noi, ciobanii. I-am dat să mănînce, așa cum mîncăm 
noi, şi l-am îmbrăcat cu straie de-ale noastre. Ca să-l fi ţinut 
mai mult ne era şi nouă teamă, că ştii, cine ascunde sclavi 
poate să-și piardă viaţa, dar nici el n-a mai vrut să mai rămînă 
la stină, ține să ajungă într-un sat de daci. 

— Şi a plecat? îl întrebă Sagitulp îngrijorat, ridicîndu-se 
într-un cot, 

— N-a plecat... adică a plecat, e cu mine, l-am adus încoace 
Ce zici, ce facem cu el ? 

Sapitulp se ridică în capul oaselor. 

— Şi unde este ? 

— L-am lăsat în pădure, aci, aproape. Dar stai, am uitat 
să-ţi spun, ne-am înţeles cu el în limba noastră, vorbeşte ca 
un dac, numai că în gura lui vorbele parcă sună niţel mai 
altfel, iar pe unele parcă le-ar fi uitat. 

Un timp Sagitulp şi Piporus răcură. Sagitulp nu ştia ce-ar 
fi fost mai bine să facă. În cele din urmă păsi o cale. Sări 
în picioare. 

— Să mergem să-l aducem încoace ! 

— Eu mă gindesc la Butes, murmură Piporus. 

— De ce acolo, să-l punem şi pe el în primejdie ? 

Nu s-a scurs timp mai mult cît golește omul în tihnă o 
ulcică de vin şi Sagitulp intră în casă însoțit de Piporus şi de 
Gemellinus. Arghida şi Ampelia săriră de pe laviţe speriate şi 
aprinseră opaițul. Gladiatorul, voinic şi frumos, arăta acum 
întocmai ca un dac în îmbrăcămintea ciobănească. 

—  Staţi liniștite voi, şopti Sagitulp Arghidei şi Ampeliei. 

„_— Ce bine-mi pare că a venit ! murmură Ampelia, privin- 
: du-l cu ochii lucitori, în lumina slabă a opaiţului. 

Sagitulp îi prinse vorbele şi o întrebă mirat : 

— Cum, de ce-ţi pare bine?! 

— E gladiarorul de la Porolissum, ce, nu-l cunosc eu? Am 
auzit şi noi că a fugit de la lanist. 

— Cine noi ? continuă Sagitulp să o întrebe. 

— Eu şi cu Sarmida. 

Cu gindul la decurionul Fuscianus, Sagitulp răsuflă înciudat. 

"Teama lui cra să nu afle romanul de cele ce se petreceau la el 
in casă. ' 

— Să nu care cumva să spui ceva decurionului, că te... 

Ampelia nu se sperie de amenințare. 

— Dece să nu-i spun ? Pentru mine el face orice ! 

— Te omor cu mîna mea dacă ne pui, lui şi mie, viaţa în 
primejdie ! Ai ajuns să pi mai mult cu duşmanul ? 

— Dar Fuscianus nu ne este dușman, tată ! răspunse fata. 

Urmă vn moment de tăcere apăsătoare pe care o rupse 
Gemellinus. 

— Nu vă îngrijoraţi, eu n-am de gind să stau mult aici, o 
să plec cit mai curînd spre Sarmizegetusa, şopti el, rostind 
puţin aparte vorbele dace, aproape ca un străin, 

— Cum să pleci ? ! îl întrebă Sagitulp uimit. Bine, Piporus, 
mi-ai spus că cl vrea să rămînă într-un sat de daci ? ! 

— Văd că vă e teamă... murmură Gemellinus. 

Cuvintele lui făcură să izbucnească în Sagitulp mindria şi 
curajul dacului hotărit să lupte pentru o cauză, 

— Nu, nu mi-e teamă ! Ai să rămii aici ! 

Se intoarse şi, la lumina jucătoare a opaițului, săgetă cu 
privirea pe Arghida şi pe Ampelia. 

— -Ce staţi așa, v-aţi prostit? De cînd un om intrat în 
casa noastră nu e omenit cu cele ce se cade ? Şi-apoi, poate că 
şi lui Piporus îi este foame, a avut cale lungă de coborit de la 
stină pină aici. 

Arghida și Ampelia săriră să pregătească ceva de mîncare 


și îi lăsară pe bărbaţi singuri pe întuneric; luară cu cele: 


opaițul. 
— Voi să staţi aci, le spuse Sagitulp, mincaţi şi vă culcaţi ; 
eu o să mă reped pînă la Butes. 


118 


— Ba eu o pornesc înapoi la stină ! sări Piporus, ridicin- 
du-se de pe iaviţă. Noaptea de vară e prea scurtă şi la ivirea 
zorilor eu trebuie să fiu acolo la mulsul oilor. 

-«fGemellinus se foi neliniștit. 

— Pe mine nu poți să mă iei ? îl întrebă pe Sagitulp. 

Răspunsul veni după cîteva clipe de tăcere : 

— Poate că nu e bine să mergi acolo. Nu te neliniști. Butes 
O să-mi spună ce trebuie să fac. Şi-apoi... cred că zvăpăiata 
asta de fată a mea nu preșeşte, la noi o să fii mai ferit decit 
oriunde în Marodava. Dacă decurionul ar afla că gladiatorul 
Gemellinus stă ascuns la cineva din Marodava, aici nu s-ar 
gindi să te caute. Cum să îndrăznească el să-l bănuiască pe 
acela pe care vrea să şi-l a:bă de socru ? Ce crezi că i-ar face 
Ampelia ? 

Sagitulp rise şi-l bătu uşor pe umăr pe Gemellinus. 

Era o situaţie în care încrederea nu era deplină, nici dintr-o 
parte, nici din alta. Dar orice ar fi fost să se întîmple, Gemelli- 
nus era hotărit ca numai mort să se lase prins de legionari. 
Pe de altă parte, Sagitulp s-ar fi îndoit de gladiator, ar fi 
fost în bănuială că se găsea în pericolul de a cădea într-o 
capcană urzită de cei de la Porolissum, în frămintarea lor de 
a-i pune la încercare pe daci, dacă nu l-ar fi auzit pe Butes 
spunind că va încerca orice, numai să stea de vorbă cu Gemel- 
linus. O chemă pe Arghida şi-i spuse să îl trezească pe Getio, 
ca flăcăul să rămînă cu el. Gladiatorului să-i pună să mănânce 
în casă, iar opaițul să-l lase mic. După ce ieşiră din ogradă, 
Sagirulp și Piporus se opriră pe poteca din marginea pădurii. 

— Ce zici, Piporus, nu intrăm într-un bucluc cu romanii ? 

— Asta numai Marele zeu poate să știe! răspunse cioba- 
nul, pornind pe potecă în sus, pierzindu-se în întunericul 
pădurii. 

Cind recunoscu vocea lui Sagitulp, care îi vorbea de afară 
aproape de fereastră, Butes sări îngrijorat din pat şi se îmbrăcă 
în grabă. De la încăierarea din marginea bilciului, se tor 
aşteptase ca de la Porolissum să pornească noi persecuții impo- 
triva dacilor. leşi pregătit pentru plecare; de multe ori se 
gindise că singura scăpare de moment nu era decît fuga în 
pădure. Sagitulp îi povesti repede tor ce aflase de la Piporus 
şi-i spuse că pe Germellinus îl lăsase la el acasă. 

— Tu n-ai nici o îndoială ? E chiar el, pladiatorul Gemel- 
linus ? L-ai recunoscut bine? îl întrebă Butes cuprins de o 
stare de neliniște şi speranţă. 

— L-a recunoscut și Ampelia, răspunse el, neavînd cu ce 
altceva să întărească vestea că într-adevăr era pladiatorul. 

— Merg să-l văd, să ne potolim teama chiar în noaptea 
asta, după aceea vom vedea ce va trebui să facem ! 

Ieșiră prin ogradă, pe poarta care dădea în poteca de la 
marginea pădurii, şi o porniră înapoi pe unde venise Sagitulp. 
Ajunseră aproape de poiana în care Canidia îl întilnise pe 
Decimus Silvanus în seara cînd, însoțită de Gumida și de 
Sarmida, se inapoiau acasă de la Arghida și, deodată, la o 
mică depărtare inaintea lor pe potecă, desluşiră vorbe rostite 
de oameni ce se apropiau, Se opriră şi se traseră repede la o 
parte în pădure. Ascultară cu încordare : 

— De ce să pleci fără să vorbeşti cu el 2 

— Poate că se întoarce pe alt drum... 

— Nu, cînd se duce la Bures, tata numai pe-aicea umblă. 

Sagitulp sări în potecă. Recunoscuse vocea lui Getio. Tuşi 
slab numai cit să se facă auzit. 

— Getio, unde aţi plecat ? îl întrebă aproape în șoaptă. 

— E tata, spuse repede Getio, ca să-l liniștească pe Gemel- 
linus. Am venit cu el, cică vrea să plece. 

Butes ieşi de după copacul in dreptul căruia se ascunsese 
şi spuse încet, mustrător, dar cu ton de glumă : 

— Cine nu are deplină încredere în daci nu stă alături de 
ei !... Unde eşti, Gemellinus ? 

În lumina slabă a nopții senine şi fără lună, Butea desluşi 
trupul unui bărbat a cărui față se contopea cu întunericul. O 
pornire lăuntrică nestăvilită îl împingea spre el. Prea multe 
nopţi de-a rindul se gîndise numai la el şi speranţele se 
spulberaseră din ziua cînd aflase vestea care îl intristase 
adinc : fuga gladiatorului. Căutase mult în sinea sa şi alesese 
gindurile şi cuvintele cu care să înceapă să-i vorbească atunci 
cind îl va avea în faţă, însă acum toate îi fugiseră din minte, 
așa cum păreau că se şterseseră toţi cei aproape douăzeci de 
ani de cînd se despărțise pentru totdeauna de Sarmis. Într-o 
încordare năvalnică se repezi spre el, îl cuprinse cu braţele 
și începu să-l stringă la piept : 

— Dicomes !... Nu eşti tu Dicomes, feciorul lu: Sarmis > 
rosti, înăbuşindu-și cuvintele, inecat de tulburare. 

Cîteva clipe amindoi rămaseră nemişcaţi, într-o împietrire 
apăsătoare, al cărei sfîrşit Butes îl aştepta cu teama Înfioră- 
toare de a se fi înșelat în pornirea lui, iar Gemellinus cu œ 
sugrumare pe care nu o putea învinge, cu care se lupta din 
răsputeri. 

— Sînt... Dicomes !... şuieră el cu un oftat de uşurare, strin- 
gind la rîndu-i la piept pe Butes, copleșit de dragostea pe care 
acesta i-o arăta, fără să-i fi văzut faşa. Îl ştii pe tata? Ai 
luptat alături de el? murmură apoi cu un răsunet dureros 
ce părea o descărcare a sufletului, închisă în el timp de ani 
şi ani de chinuri, de așteptare şi de speranţe. 

— Am luptat... am luptat, băiatule, flăcăule ?... 

Butes se trase cîțiva paşi, miinile îi tremurau, scoase de la: 
briu amnarul şi iasca și începu să scapere. Se străduia să-i 
vadă faţa cît mai repede cu putinţă. 

— Dacă l-aş găsi şi pe tarabostele Burio, aş crede că zeit 
au făcut o adevărată minune! şopri Dicomes mistuit de spe- 
ranţă. 

Butes rămase un timp nehotărit, uită de amnar, apoi nu se 
mai putu stăpini : 

— L-ai păsit şi pe Burio ! rosti cu multă uşurare, stringin- 
du-l din nou la piept cu dragoste nestăviliză. 


Capitolul III 
SĂRBĂTOAREA COROANEI 


Din drumul cel mare ce cobora de la villa şi o ţinea de-a 
dreptul spre Porolissum se abătea drumeagul scurt şi îngust 
care ducea spre atelierele, grajdurile, hambarele și ergastulele 
fermei lui Decimus Silvanus. Aci îşi ținea animalele, recolta 
şi sclavii folosiți la muncă, de aceea împrejmuise locul cu 
gard inalt şi puternic, din pari groși şi ascuţiţi la virfuri, in- 
gropaţi adinc în păminr, între care îngrădise mărăcini cu 
ghimpi mari, ce făceau cu neputinţă apropierea şi încercarea 
de a pătrunde înăuntru. În lungul gardului erau legaţi ciini 
voinici, al căror lătrat făcea să răsune valea la cele mai uşoare 
zgomote ce veneau dinafară. Porţi puternice şi grele şi sclavi 
anume pregătiţi, bine hrăniți şi bine înarmaţi, ținuți numa: 
pentru pază, asigurau apărarea. Toate clădirile, cu o împrej- 
muire atît de bine întărită, arătau ca un fel de cetate sau 
castru. Cînd le construise, Decimus Silvanus nu se gîndise 
numai la atacurile cetelor de latroni, pe atunci destul de dese, 
ci și la pericolul ca dacii din Marodava, într-un moment de 
furie dezlănțuită, să nu pătrundă printre hambare și ateliere, 
să le pună foc, iar pe sclavi să-i îndemne să fugă. 

Părăsind drumul, Decimus Silvanus o apucă pe drumeag, 
însoțit de Theudotos și de Eufemus, Vara era spre sfirșit şi 
se apropia ziua încheierii socotelilor. În acest an dăduseră lovi- 
tura, cumpăraseră cea mai mare parte din griul pe care dacii 
gîndiseră că le prisosea pînă la noua recoltă, după ce puseseră 
de-o parte şi ceea ce trebuia să dea imperiului. Îndată ce-l 
văzură cotind drumul, cei de pază la poartă dădură semnalul 
de toți ştiut, prin care se vestea venirea stăpinului, cei mai 
mulți sclavi căutară să se dosească prin locuri mai ferita 

vederii, păsindu-şi ceva de lucru, iar actorele Ampliatms “şi 
vilicul Marsus începură să strige şi să amenințe. Cei trei mer- 
geau fără să dea semne de grabă. 

— Am auzit că Lucrinus şi-a mai cumpărat doi sclavi, spuse 
Decimus Silvanus, tu câți ai cumpărat Eufemus ? 

— Fu stăpine, am mai luat patru; se apropie vremea să 
trimitem griul spre Roma şi-mi trebuie oameni. 

— Te îmbogăţeşti văzînd cu ochii, libertule ! Te-ai gindit 
vreodată la atita noroc ? 

— Stăpine, bunătatea ta !... Si-apoi, ce e al meu, libertatea 
mea, toate sint în miinile tale !... 

— Așadar, n-ai uitat că pot să te fac din nou sclavul meu, 
oricind vreau ? 

— Poate că ţi-am greșit cu ceva, stăpine ?!... ` 

Decimus Silvanus izbucni într-un hohot de râs. 

— Aşa-mi place, Eufemus, vreau să te știu omul meu 
cel mai de încredere. Pină acum nu prea mi-ai greșit, dar vezi 
să nu ţi se urce îmbogățirea la cap, îi spuse, Cadu! ușor 
pe umăr. 

— Stăpine, în fiecare zi mă rog zeilor pentru sănătatea ta, 
Dacă ies bine treburile, m-am gîndit să înzestrez cu ceva tem- 
plul lui Mithras, iar ţie să-ţi înalt un monument de marmură... 

Făcind o smucitură din umăr, Decimus Silvanus se opri 
şi-l măsură cu privirea. 

— Ai început să te pindeşti la plecarea mea la zei ? Pentru 
ce-mi faci monumentul ? 

— Stăpine, nu trebuie să te superi, nici eu și nici tu n-avem 
pe-aici pe nimeni. Eu sînt slăbuț, pirpiriu, moartea poate să 
mi se arate oricind, şi vreau ca tu să ai la mormînt monu- 
mentul făcut de mine. M-am gîndit să pun să se cioplească 
în marmură aşa: „Lui Decimus Silvanus, liberiul Eufemus 
l-a pus, îndeplinind făgăduinţa, după merit !“ Dacă eu plec la 
zei mai devreme, să fie făcut monumentul pentru tine şi se 
va găsi cine să-l pună... 

— Bine, Eufemus, lasă, să nu ne gîndim la asta, zeii pot 
să ne mai aştepte. Dar ca să fii liniştit, mă leg şi eu să-ţi 
aşez la mormînr o piatră de marmură pe care o să pun să 
sc scrie: „Lui Eufemus, libertul, stăpinul Decimus Silvanus 
i-a pus piatra, după merit !“ Dar tu, Iheudoros, ce mergi așa 
tăcut ? 

Tabernagiul nu prea îi ascultase. Își frămintase gindurile 
cu privire la negustoria lui, despre tabernă și despre noi 
cîştipuri. 

— Eu, Decimus Silvanus, nu mă îngrijesc ce va fi după 
ce voi pleca la zei! Dacă o să am sănătate, mai string ce 
string, apoi încarce tot ce pot lua şi mă întorc la rude, lingă 
ţărmul Propontidei. 

Ajunşi la poartă, actorele Ampliatus le ieși înainte şi se 
aplecă pină la pămînt în faţa stăpinului, 

— “Toţi zeii să te aibă în pază, stăpine! Ce porunci dai ? 

— Să ne arăţi cit griu s-a strins, Vreau să văd cum îl pif 
şi dacă n-a început să se strice. 

Actorele se schimbă la față, începu încurcindu-se, dar îşi 
reveni repede : 

— Păi, stăpînul ştie... Am băgat în hambare cit a luat, am 
pus apoi în amfore mari, pe care le-am îngropat în nisip 
uscat şi le-am acoperit bine, iar cel care n-a mai încăput l-am 
pus ca dacii, în pămînt. 

— Cum ca dacii ? ! îl întrebă Decimus Silvanus mirat. 

— Srăpine, am făcut mai multe gropi mari în partea din 
fund a curții, acolo unde e locul mai ridicat şi mai uscat, le-am 
ars bine cu lemne pînă cînd pereţii lor s-au făcut tari şi roşii, 
așa cum este cărămida şi, după ce le-am lăsat de s-au răcit 
bine, le-am umplut cu griu. Deasupra le-am acoperit bine cu 
paie pînă departe în jur, așa că ploaia şi zăpada n-o să pă- 
trundă nici picătură. 

Ampliatus se gîndea cu spaimă dacă nu cumva stăpînul 
aflase de cele două care cu grîu, pe care el le trimisese pe 
ascuns cu două nopţi în urmă la un brutar din Porolissum. 
Scăparea i-ar fi fost la libert, la Eufemus, numai el ar fi 
putut să o dreagă, dar nu găsea cu nici un chip o cale de a-l 
face să înțeleagă. Nici nu era sigur dacă stăpînul știa sau nu 
ceva. Căută să găsească o ieşire, să schimbe vorba și, dacă 
stăpînul nu mai spunca nimic despre griu, se încredința astfel 
că nu era nici un pericol. 

— Dar necazul e altul, stăpîne ! continuă el, prefăcîndu-se 
întristat. Să spună și vilicu] Marsus, nu prea ne mai înțelegem 
cu unii sclavi... 

— Cum, de ce? Se pune la cale ceva, vor să se răscoale 
şi să fugă ? 

Amintirea loviturilor date de sclavii răsculați din Dacia mai 
era încă proaspătă în mintea lui Decimus Silvanus, numai 
gindul la răscoală îl înprozea. Văzuse fermele arse de sclavi, 
iar stăpinii lor, împreună cu cei care le fuseseră unelte oarbe, 
răstigniți sau arşi. 

Fără să scape schimbarea care se produse pe faţa lui Deci- 
mus Silvanus şi îngrijorarea care îl cuprinse, Ampliatus căpătă 
mai mult curaj. 

— Ce se întîmplă aici, Marsus ? continuă Decimus Silvanus 
speriat. 

Vilicul rămase cîteva clipe încurcat, nu ştia ce voise să 
spună Ampliatus. 

— Da... aşa este... adică... sclavii... 

Actorele nu-l lăsă să mai continue, îi luă vorba : 

— Stăpîne, cînd am adus în primăvară sclavii cei noi, prin- 
tre care se afla şi acel Gemellinus, care s-a făcut gladiator şi 
a fugit... 

— Ştiu, lasă-l pe acela, ce e cu sclavii cei noi ? îl întrerupse 
nerăbdător Decimus Silvanus. Sint printre ei capete de răs- 
coală ? 

— Da, stăpine !... Adică nu de răsculați, dar tot aşa de răi 
şi de... nu ştiu cum să spun, de tăcuţi, de închişi şi de încă- 
păţinaţi, încît nu te poți înţelege cu ei. Printre cei noi aduşi, 
stăpîne, sint și doi sclavi trecuți la noua credință şi urmează 
învăţătura acelui galilean. Din primăvară şi pină acum, am 
prins că i-au mai făcut și pe alţii să se ia după ei și... 

— Şi nu ne mai înţelegem cu ei, stăpine ! sări vilicul, pri- 
cepînd unde voise să ajungă actorele. 

Decimus Silvanus rămase câtva timp pe gînduri. Cunoştea 
bine ce făceau cei care trecuseră la noua credință. Creștinii din 
provinciile din partea de răsărit a imperiului, chiar şi de la 
Roma, erau mai uniţi, mai răbdători, îndurau cu seninătate 
chinurile şi nu se arătau revoltați. Dar mai ştia totodată că, 
dacă toţi sclavii ajungeau să urmeze învăţătura galileanului, 
nu se mai putea face nimic cu ei şi nici împotriva credinței lor, 
chiar dacă erau torturați, ameninţaţi sau omoriţi. Ridică încet 
capul și privi pe rînd spre tabernagiu şi spre libert. 

— Voi aţi ştiut de asta ? îi întrebă. 

Convins că Decimus Silvanus uitase să mai întrebe de păs- 
trarea griului, că o umbră de îngrijorare pusese stăpinire pe 

el, actorele vorbi repede, liber şi sigur, aşa cum vorbea de 
obicei cu srăpînul, știind că se bucura de toată increderea lui : 

— Dacă stăpînul vrea, i-aş chema pe cei doi sclavi, i-ai 
judeca și mi-ai spune ce trebuie să fac... 

— Bine, admise Decimus Silvanus privind în jos, apoi se 
întoarse spre vilic. Marsus să dai fuga să-i aduni pe locul de 
dincolo de atelier, unde sînt pedepsiți sclavii de obicei; să-i 
string! acolo pe toţi, dar cît mai repede că se lasă seara. Pină 
atunci, Ampliatus, vreau să văd ce se mai întimplă pe aici. 

Decimus Silvanus săltă privirea spre cer şi cătă spre apus. 
Mai era puţin pină să scapete soarele după crestele munţilor. 
Vilicul se îndepărtă în fugă, şinind biciul pe umăr. Îl cunoştea 
bine pe stăpin și, aşa cum văzuse că se schimbase la față, 
ştia ce va urma. 

Însoțit de actore, de libert şi de tabernagiu, Decimus Silva- 
nus se îndreptă spre staule, unde controlă dacă începuse pre- 
gătirea pentru iarnă, trecu prin atelierele de dulgherie şi de 
fierărie, se opri în atelierul în care ciţiva croitori şi cizmari 
lucrau îmbrăcăminte şi încălțăminte de iarnă pentru sclavi, se 
viri printre hambarele cu griu şi prin beciurile în care ţineau 
brînza, mierea și tot felul de alimente şi pe măsură ce vedea 
murdăria și dezordinea îi sporea furia. Actorele prinse supă- 
rarea stăpinului, însă, scăpat de panica prin care trecuse, îl 
urmă liniștit, gata să-i îndeplinească orice poruncă. Îl cunoş- 
tea bine pe Decimus Silvanus, ştia că de cele mai multe ori 
îşi îneca supărarea schingiuindu-i pe sclavi, și se bucura în 
sinea lui că reușise să întoarcă bine şi la timp mersul discuţiei 
cu el. Îşi strinpea tot mai mulți sesterți la Porolissum, căci 
drumul într-acolo îl luaseră nu numai cele două care cu griu, 
ci multe altele : lină, brinză, miere şi chiar din vite; oile şi 
caprele pe care le dăduse ca pierdute prin munte. Ampliatus 
aştepta cu nerăbdare momentul prielnic să se răscumpere, să 
devină libert, Cind ajunseră la locul de adunare a sclavilor, 
vilicul se căznea să-i aşeze pe mai multe rînduri, lăsînd la 
mijloc un loc mare, în jurul unui scaun pe care avea să se 
aşeze stăpinul. Sclavele erau îngrămădite la o parte, pe cînd 
sclavii goi şi nepăsători, stăteau în fața stăpinului, unii nemai- 
avînd nici bucăţica de pinză murdară petrecută în jurul mijlo- 
cului, pe cînd ele, strinse unele într-altele, se căzneau să-şi 
adune zdrenţele în jurul şoldurilor şi în dreptul sinilor. În 

privirile lor se vedea teama, unii tremurau În tăcere, alţii își 
irămintau mîinile, rugindu-se in şoaptă la zei ori blestemind. 

— Marsus, unde sint cei doi sclavi de care mi-aţi vorbi ? 
întrebă Decimus Silvanus. - 

În loc de răspuns, vilicul strigă : 

— Nevius, Melas, ieşiţi aici în faţa stăpinului ! 

Nevius, slab, cu părul şi barba cărunte, păşi în faţa lui 
Decimus Silvanus, fără să se piardă şi fără să se plece prea 
mult, ci numai atit cât se cuvenea ca un sclav să arate respect 
stăpinului. După el veni Melas, ceva mai voinic, dar nu prea 
înalt, mai tînăr, mai în putere, cu o privire mai semeaţă, se 
vedea că nu se mai temea de nimeni pe pămînt. Amindoi 
aveau strinse în jurul șoldurilor şi coapselor cîte o bucată de 

înză lată ce le ajungea aproape pină la genunchi. Își ţineau 
Pratele pe piept, ca şi cum în fiecare clipă erau gata pentru 
rugăciune. Decimus Silvanus îi măsură cu privirea. Nu vedea 
pe fețele lor teama şi disperarea ce chinuiau pe ceilalți sclavi 
din jurul său, ci numai linişte, un fel de frămintare stăpinită, 
aşa cum stă un om cînd este stăpin pe el şi pregătit pentru 
orice, 

— Voi ați trecut la noua credinţă şi urmați Învățătura 
acelui galilean ? strigă Decimus Silvanus, înfuriat de liniştea 
lor, pe care o lua drept sfidare. 

— E aşa cum spune stăpinul! răspunse Nevius cu voce 
potolnă. 

— Şi la ce vă foloseşte asta, nu avem atiţia zei la care să 
ne rugăm ? 

— Noi nu ne mai rugăm de mult zeilor, stăpine! spuse 
Melas încet, însă cu convingere. 

— Vä ajută mai bine acel palilean. despre care s-a dus 
vestea că ar fi fost un tilhar omorit prin răstignire pe cruce 
între alți doi tilhari, ca şi el 2 se răsti la ei Decimus Silvanus. 

— E greu să-l fac pe stăpinul să înțeleagă, se grăbi Nevius, 
cine nu-i cunoaşte învățătura nu-i simte puterea, nu e încălzit 
de bunătatea Lui şi nici ajutat de El !... 

Decimus Silvanus începu să ridă. 

— Ai auzit, Theudoros, și tu, Eufemus, cică il încălzește 
bunătatea galileanului şi e ajutat de el, păi dacă este așa cum 
spui, sclavule, de ce nu te ajută palileanul să scapi de sclavie ? 

Nevius îl privi fără ură, mai mult cu milă. Vorbi fără 
pornire : 

— Cînd toţi oamenii vor urma învățătura Lui, nu vor mai 
$i nici sclavie şi nici răutate pe påmint !... 

— ȘI, pînă atunci, tu te chinuieşti ca un sclav nenorocit? 
De ce nu-şi arată palileanul puterea, să te facă dintr-o dată 
om liber şi bogat, cu villa mare, cu femei frumoase ? Spuneţi 
şi voi, nu este așa? întrebă el, rotindu-și privirile pe feţele 
sclavilor din jur. 

Toţi se arătară pe voia lui, mulțumindu-se să clatine uşor 
«capetele. Nici slcavul însă nu întîrzie răspunsul : 

— Noi, cei care urmăm învăţătura Lui, nu ne gîndim să 
strîngem bogății şi nici să căutăm fericirea aici pe pămint; 
îndestularea și mulțumirea noastră sînt acolo sus, în cer, și le 
vom șăsi atunci cînd ne vom duce alături de El. Stăpinul meu 
din Cappadochia și-a împărţit averea... 

— Cum, ai avut un stăpin chiar atît de prost ? Spune cum 
a făcut şi de ce-a vrut să rămînă sărac ? 

— Acel stăpîn era un om bun, continuă Nevius, şi urma 
învăţătura Lui. Unul cite unul, am trecut și noi, sclavii lui, la 
noua credinţă. El ne vorbea cu duhul blindeţii, nu ne certa și 
nu ne pedepsea niciodată. Ca stăpin, nu ne-a forțat să părăsim 
credința în zei, fiecare a îmbrățișat noua credinţă atunci cînd 
a simțit în suflet harul Lui. Într-o zi, el ne-a strîns pe toți 
sclavii şi ne-a spus că ne dă libertatea... 

— Şi cum de-ai rămas tot sclav? îl întrebă nerăbdător 
libertul Eufemus. 

— Poate că tot El ne-o fi pus la încercare credinţa... Stăpt- 
nul ne-a spus că nu ne dă numai libertatea, ci că îşi împarte 
averea cu noi, pentru că tot cu munca sclavilor a strins-o. 
Dar n-au trecut decit citeva zile şi la casa stăpinului a venit 
un tabular, care i-a spus că are de plătit o datorie mare şi 
veche imperiului și că îi mai lasă numai o zi răgaz să o plă- 
tească. A alergat bietul om pe unde a putut, dar n-a găsit 
banii trebuincioși. Dus în faţa procuratorului, acesta i-a spus 
că degeaba și-a împărțit averea şi a dat libertate sclavilor. 
căci toate vor fi luate de imperiu pentru plata datoriei. Și 
aşa am rămas tot sclav, iar de la imperiu m-ai cumpărat tu, 
stăpine. 

— Bine-a făcut imperiul ! strigă Decimus Silvanus rtzînd. 
Şriţi ce s-ar întimpla dacă toți ar da drumul sclavilor şi 
și-ar împărți pămintul ? Am ajunge să murim de foame! Și, 
spune-mi, sclavule, acel galilean la care te rogi, vrea să 


128 


te țină aşa cît vei trăi? Cum adică, toată viaţa o să-ți pună 
el la încercare credinţa ? 

— Puterea Lui e mare, stăpine, murmură Nevius. 

— Mä, că prost trebuie să fii, nu te gîndeşti că dacă pu- 
terca lui e mare şi bunătatea lui tot aşa de mare, de ce te 
incearcă chinuindu-te ? 

— Păcatele oamenilor trebuie să fie spălare de cineva prin 
suferință ! 

— Eşti nebun ! Marsus, ai să-i dai lui Nevius douăzeci de 
lovituri de flagrun și, dacă tot nu se potoleşte cu galileanul 
lui, o să-l punem şi în furci. 

Decimus Silvanus rosti ultimele cuvinte îndreptindu-și pri- 
virea spre celălalt sclav, spre Melas. 

— Tu cum ai trecut la noua credință ? 

Melas îl privi, lung, În ochii lui nu se vedea acea lipsă de 
teamă, amestecată cu milă, ca la Nevius, ci curaj plin de por- 
nire spre înfruntare. 

— Am trecut singur, stăpine ! ! 

— Ti-a venit aşa, deodată, să părăseşti zeii ?! 

— Nu, stăpîne, nimic pe lumea asta nu se petrece așa din 
senin, nepregătit, şi cu atît mai mult la oameni. Fiecare dintre 
noi, cu, tu, ei şi oricine, gîndim, cugetăm. Cit timp sînt în 
viaţă, oamenii se frămîntă : unii după fericire, alții după îmbo- 
găţire, sclavii după libertate ; își doresc o familie, soție, copii... 
Oamenii meditează asupra a tot ce se petrece în jurul lor. 

Decimus Silvanus izbucni din nou în ris. 

— Auzi, Theudotos, cică animalele astea de lingă noi — şi-i 
arătă pe sclavi — cugetă şi ei. 

Theudotos nu găsi ce să răspundă, rise numai şi tuşi uşor. 

— ȘI cum ai meditat tu, Melas ? 

— Te poartă gîndurile, stăpine, aşa, singure, numai să te 
frăminte ceva şi să legi acel ceva de cele ce se petrec în jurui 
tău. Așa m-au purtat pe mine gindurile la zei. Crezi că e 
vreunul printre sclavii de aici şi de aiurea, care să nu se fi 
culcat şi să nu se fi sculat zile după zile, ani după ani, rugîn- 
du-se la zei să le dea libertatea, să-i ajute să se întoarcă la ai 
lor sau să intre și ei în rîndul oamenilor? Nu este, stăpine! 
Numai că mulți dintre ei, de aşteptare. de chinuri, de disperare 
şi-au pierdut orice speranţă, orice încredere şi chiar orice 
simţire, și-au ajuns aşa cum le spui tu, ca nişte animale. Eu 
nu m-am lăsat înfrînr şi-am cugetat adine : Ce si zeii? Şi 
mi-am răspuns tot eu : Nimic! Adică niște chipuri cioplite din 
piatră sau din lemn, nişte forme reci şi neputincioase, Aţi vä- 

zut careva vreun zeu, care, căzut de pe soclul lui, să se ridice 
și să se aşeze la loc, acolo unde a fost? A văzut cineva un 
zeu de piatră mergînd sau vorbind oamenilor ? Dacă cel care 
l-a cioplit i-a făcur chipul să ridă, el rîde intr-una, iar dacă 
l-a făcut să plingă, plinge aşijderea. Cum mai puteam eu 
să mă rog unor astfel de chipuri cioplite şi fără viaţă ? Despre 
galilean auzisem mai demult, cînd şi eu am fost om liber, 
ştiam de faptele lui şi de cele ce căutase să-i înveţe pe oameni. 
Şi, în nenorocirea în care am ajuns, am cugeta adînc la cele 
ce-a spus el şi-am început să cred în învățătura lui. 

— Şi tot nu te-a scăpat din sclavie, rise Decimus Silvanus, 
căutind să-şi înfrîngă minia ce-l cuprinsese, ascultîndu-l. 

— Nici nu mă aştept, stăpine ! Eu cred în învățătura lui, 
-dar privindu-l şi pe el tor ca om, căci om trebuie că a fost, 
iun om cu sufletul mai mare decît au toți oamenii la un loc și, 
:ca orice om, trebuia să moară. Cum să mă ajute cineva care nu 
'mai trăieşte ? Da, el nu mă ajută, continuă Melas rărind vor- 
ibele, nu mă ajută de-a dreptul pe mine sau pe altul, dar 
ne ajută pe toţi altfel, fără să vedem. Cind oamenii vor fi 
mai buni, mai miloşi şi mai săritori în ajutorul aproapelui, 
mai puțin lacomi și mai puţin dornici de îmbogăţire, se vor 
schimba. multe. Cînd o să se întîmple asta, nu ştiu, poate mai 
tirziu, însă cred că va veni o vreme cînd unii oameni nu 
vor mai trăi din truda altora, cînd cei săraci, cei umiliţi, cei 
mulţi se vor ridica strins uniţi şi îşi vor croi o altă viaţă, aşa 
cum vor crede ei că este mai bine, cînd cei bogaţi... 

— Taci, încetează, bestie, am să pun să te tortureze ! strigă 
Decimus Silvanus, ridicîndu-se de pe scaun cu pumnii strinşi. 
! Vrei să spui că eu sînt dintre cei răi şi lacomi, care trăiesc din 
“truda altora? Aşadar, asta e învăţătura acelui galilean, de 
aceea crezi tu în învățătura lui?!... Ampliatus, unde ești? 
Îl iei pe sclav, îl spînzuri de picioare şi-i tragi patruzeci de 
lovituri de bici ! M-ai înţeles ? Să a: grijă numai să nu moară, 
şi adăugă, întorcîndu-se din nou spre Melas, pe faţa căruia. 
nu se schimbase nimic, aceeași lipsă de teamă, aceeași por- 
nire spre înfruntare ! Ce mă priveşti așa, vită, vrei să-mi arăţi 
că nu te sperii ? 

Decimus Silvanus se așteptase ca sclavul să-și iasă din fire, 
să spună cuvinte nesocotite, dar rămase uimit ascultindu-l : 

— Sint multe lucruri pe care nu le înţelegi, stăpine, şi 
pentru asta nu te învinovăţesc pe tine, ci lumea în mijlocul 

căreia trăim. Nu eşti singurul care te porţi astfel cu sclavii, 
'mai sînt mulți alții, unii stăpâni, alții slugi plecate ca Amplia- 
tus și ca Marsus !... Şi să mai ştii, stăpîne, că pe mine nu mă 
mai înspăimâîntă nimic, am învăţat destul de la viață ! 

— Ja stai, cine eşti tu ? 

Decimus Silvanus se păsca în mare încurcătură. Cuvintele 
pline de înţelepciune şi adinci ale sclavului îl impresionaseră. 

— A spus cuvinte drepte, se auzi o voce ce se apropia prin 
spatele sclavilor. 

Cînd se întoarse, Decimus Silvanus îl văzu pe Staberius. 
Sosirea lui îl bucură. Voia şi el să sfirşească judecarea, fără să 
se creadă că cedase cutezanţei sclavului. 

— Te înţeleg, Staberius, unul ca tine este întotdeauna de 
partea lor. 

— Ce cuvinte vrei mai frumoase, Decimus Silvanus ? L-ai 
auzit, nu te învinovăţeşte pe tine, ci lumea, mulțimea aceasta 
în care trăim. E o întreagă filozofie în aceste vorbe şi ele 
„arată ce suflet mare are acest sclav, Cine este, de unde l-ai 
cumpărat ? 

— Te-am întrebat, sclavule, cine ești ? 

— Sclavul Melas ! 

— Să nu-ţi baţi joc de mine! Cine-ai fost inainte dea fi 
ajuns sclav, în care cetate ai trăit ? 

— Sint sclavul Melas, restul nu priveşte pe nimeni, și nici 
n-ar folosi nimănui ! 

În acea clipă prin mintea lui Melas se depănă întreaga lui 
viață de om revoltat, căzut captiv în mîinile legionarilor şi 
vîndut de imperiu ca sclav. 

Văzind temeritatea sclavului, Staberius căură să-i vină în 
ajutor. Îl admira pentru liniştea, stăpinirea şi cuvintele adinci 
pe care le rostise. 

— Te-am căutat, Decimus Silvanus, Canidia ar fi vrut să 
te roage ceva. 

Pe Canidia o ştia supărată din seara aceea, cînd îl întîlnise 
pe poteca de la marginea pădurii şi îl înfruntase. Cu gîndul 
că ei vor pleca la Roma — după cum îi spusese Staberius — şi 
că acolo vor putea să spună multe lui Publius Octavianus, 
căută să se arate binevoitor. 

— Sint gata să-i îndeplinesc orice dorință Y 

Decimus Silvanus se întoarse spre Ampliatus + 

— Să faci aşa cum ţi-am spus! Cu ceilalți sclavi, care se 
iau după vorbele acestor doi nebuni, o să mai vedem ce facem. 
Să veniți miine amîndoi la mine, tu şi Marsus ; pină atunci, 
mă mai gindesc. 

Pradă unei supărări greu stăpinite, îl luă de braţ pe Stabe- 
rius şi porni cu el după ateliere, spre ieşire. 

— Haide, Staberius, spune, ce vrea să mă roage Canidia ? 
îl întrebă cu nerăbdare. 

De cîteva zile, Butes, Decibalos şi Staberius se framintau 
să prindă ceva despre cele ce se mai petreceau la Porolissum 
în legătură cu fuga lui Gemellinus. Cel de la care ar fi putut 
să afle cît mai multe veşti era Decimus Silvanus, de aceea 
Canidia, călcindu-și pe suflet, căutase o cale. 

— N-ar fi prea mare lucru, Decimus Silvanus, însă, dacă o 
refuzi, înseamnă că nu te simţi bine în apropierea fiicei unui 
senator... 

— Să plec o dată cu voi la Roma? 

— Nu, Decimus Silvanus, nici n-am hotărit încă ziua ple- 
cării ; Canidia te încearcă, vrea să vadă dacă ne-ai uitat cu 
totul, de aceca astă-scară te aşteaptă să cobori la noi, să stai 
la masă, să ne înveselim cu toţii. 

Giîndul îl pură pe Decimus Silvanus tot spre Roma. Se 
arătă mulţumit de atenţia Canidiei şi primi bucuros să se 
ducă la ei. În sufletul lui sălăşluia întotdeauna o umbră de 
teamă de fiica senatorului şi socoti ocazia ca un bun ajutor 
pentru a o mai îmbuna. Aproape de poartă îl întilniră pe 
Verus. Lanistul venise în galop şi calul răsufla tare, rozîn- 
du-şi zăbala. 

— Am trecut numai cit să te salut, Decimus Silvanus, 
strigă oprind calul. Cei de sus mi-au spus că eşti aici. 

— Văd... văd, lanistule ! Pe toţi zeii, de cînd ţi-a mers aşa 
de bine cu spectacolul din amfiteatru, nu prea mai ai timp 
să treci pe la mine, îl mustrà Decimus Silvanus în glumă. 
Pornisem sus, la villa, nu mergi cu noi ? 

Lanistul întoarse calul după ce-l struni puțin. 

— Merg numai pînă ieşim în drumul cel mare şi-o pornesc 
de-a dreptul la Porolissum. Se lasă întunericul, mai am şi alte 
treburi astă-seară. N-am mai venit să te văd, pentru că sint 
şi supărat, Decimus Silvanus. Chestia cu fuga gladiatorului 
Gemellinus m-a tulburat mult de tot, parcă nici mie nu-mi 
icse din cap povestea cu Veuulla, cu dispariția... Se vorbeşte că... 

Decimus Silvanus se opri din mers. 

— Că l-am omorit eu, vrei să spui, pentru că dormise o 
noapte la păcătoasa aia de Vetilla, de care trebuie să mă 
scap o dată! 

— Nu tu, ci oameni puşi de tine ! accentuă lanistul. 

— Ascultă, Verus, poate că vrei să spui că ești pägubit 
mult, fiindcă în locul lui mi-ai dat doi sclavi. Îşi trimit sclavii 
înapoi, și-asta nu pentru că aş fi omorît cu gladiatorul: nu 
mi-ar fi teamă de nimeni să recunosc dacă l-aş fi trimis la zei, 
mai ales că aş fi avut şi motiv. 

Citva timp gontinuară drumul în tăcere. Alături de Decimus 
Silvanus, Staberius se bucura că putea să afle chiar din gura 
lanistului ce se mai petrecea în legătură cu gladiatorul fugar. 

— Nu-mi trebuie sclavii ăia nenorociţi, curmă lanistul tă- 
cerea, îl vreau pe el, pe pladiator. În toamnă trebuie să orga- 
nizez un nou spectacol ; parcă aud cum o să strige mulțimea 
cerînd să-l scot la luptă pe Gemellinus, şi de unde să-l iau? 
Am inceput să dau sfoară prin toţi, prin romani, prin daci, 
prin cărăuşi, prin legionari, în speranța că dacă el mai e în 
viaţă Și stă ascuns pe undeva, tot va afla, să dau sfoară că îl 
iert, nu-i fac nimic, numai să vină înapoi, iar după cîtva timp 
îi voi da libertatea şi, dacă va primi să mai lupte în arenă ca 
gladiator, îl voi plăti aşa cum ne vom înţelege. 

— Ai făcut bine, Verus, îl încurajă Decimus Silvanus, eu 
voi fi primul care se va bucura, dacă se înapoiază gladia- 
torul. Nici nu va putea să trăiască prea mult timp urmărit de 
legionari şi cred că încă n-a reuşit să fugă la triburile vecine 
din miazănoapte. Înapoierea lui te va face să-ţi dai seama 
cît de greşit ai fost bănuindu-mă pe degeaba. 

Ajunşi în drumul mare, lanistul îl salută pe Decimus Sil- 
vanus şi plecă în galop spre Porolissum. Din aceeaşi răspintie 
pornea şi drumeagul spre Marodava ; din acelaşi loc se despărți 
de el şi Staberius. Aflase tot ce-l interesa, astfel că invitaţia 
lui Decimus Silvanus la ei la masă nu-și mai avea rostul, 
mai ales că nu era nici pe placul Canidiei, dar își dădu seama 
că nu mai putea reveni asupra ei. 

După ce se despărți de Staberius, Decimus Silvanus grăbi 
pasul, însoţit de tabernagiu şi de libert. începu să fluiere ușor 
un cântec de tabernă, dintr-o dată înveselit, ca şi cum uitase 
de supărările pe care le avusese cu cei doi sclavi şi cu lanistul. 

Ajuns la villa, intră împreună cu ei în tricliniu și ceru să se 


‘aduc vin. Theudotos şi Eufemus văzură schimbarea lui Deci- 


mus Silvanus spre veselie şi nu ştiau cu ce să o pună in 
legătură. 

— Lucrinus a întirziat prea mult astăzi, spuse hberzul după 
ce se aşeză pe un scaun, Nici n-am încheiat socotelile cu griul, 
nici nu ştiu cu cit i-a trecut pe daci să mai dea pentru legiune 
ŞI NICI... 

— Astăzi degeaba mai vine, îl întrerupse Decimus Silvanus. 
N-aţi auzit că trebuie să mă duc jos, la Staberius, unde sînt 
așteptat la cină ? Ia ridicaţi cupele şi goliți-le ! Vă spun după 
aceea și pentru ce m-am înveselit. 

— Cind stăpînul este vesel, sînt şi eu, zise libertul, ducînd 
cupa la gură. 

— Care din voi mă va ajuta să izbutesc îl fac om, îl îmbo- 
găţesc, reluă Decimus Silvanus după ce goli cupa. Poate că 
zeii nu dorm, se mai ţin şi de glume năstruşnice. De mult do- 
ream să mă duc jos, dar nu șgăseam cu ce motiv, şi iată că 
m-au ajutat ei. Voi ştiţi că Staberius este vecin cu Butes şi cu 
Decibalos, se ţin împreună toţi trei de parcă ar fi frați. Nici 
nu se poate ca în seara asta să nu fie poftiţi şi ei la Staberius. 

— Te duci între lupi, stăpîne ! se îngrijoră libertul. 

— Da, între lupi, mai ales între Butes şi Decibalos, însă voi 
nu știți că lingă ei trăieşte şi o mielușică... 

'Tabernagiul şi hbertul se priviră miraţi. 

— Pe cine-ai mai pus ochii, Decimus Silvanus ? îl întrebă 
tabernașiul. 

— Ascultaţi. Într-o seară, să fie ceva mai mult de o lună 
de-atunci, mă întorceam de la vinătoare și, la marginea pä- 
durii, am văzut pe fata lui Decibalos. De cum am zărit-o, nu 
mi-am mai putut întoarce ochii de la ea. O astfel de frumusețe 
n-am mai întîlnit cît am umblat prin imperiu, şi nici la 
Roma. Pe faţa ei, În ochi şi-n mers are ceva ce te năucește, 
parcă e o zeiţă, o nimfă şi torodată o sălbăticiune. De-atunci 
nu-mi mai pot lua gindul de la ea, am uitat de toate femeile 
din lumea asta. Voi vă daţi seama cefoc a început să 
mă ardă ? 

— Te înţelegem, stăpine... se grăbi libertul. 

— Ei bine, vreau să pun mîna pe această nimfă, să-i simt 
trupul în braţele mele, să mă îmbăt de aroma ei de fată tinără, 
Care încă nu ştie ce este dragostea. 

Tabernagiul și libertul se priviră speriaţi. 

__— Nu-l cunoşti pe Decibalos, Decimus Silvanus ? 1. murmu- 
că cu teamă Theudotos, trăgindu-se cu scaunul mai departe de 
masă. Păi dacă fi iei fata, dacul ăla devine fiară, mai fiară 
chiar decit jivinele din codru şi te face praf, își arde totul, 
te... 

— Stai, Theudotos, potoleşte-ţi spaima. Ce crezi că o să mă 
duc să iau fata cu sclavii, aşa în ziua mare, cum dau latronii 
loviturile ? Tocmai pentru asta v-am spus că-l fac bogat pe 
acela care reuşeşte să mi-o aducă, sau care găsește o cale bună 
prin care să pun mina pe ea. O dată adusă aici în villa, fără 
ştirea nimănui, nici un zeu nu mi-o va mai putea lua ! 

— Ce facem cu barbarul, cu Decibalos ? !... A fost de multe 
ori în taberna mea, cînd apucă pe cineva cu mîinile, îl repede 
la påmint de-l zdrobeşte. 

Decimus Silvanus nu-și pierdu veselia. Îi îndemnă să mai 
golească repede cite o cupă. 

— Astă-seară n-o să găsim ce trebuie să facem, v-am spus 
numai așa, să vă gindiţi, dar băgați bine de seamă, dacă se află 
cumva ceva, cum numai noi trei știm, jur pe toţi zeii că vă 
fac praf pe amindoi! Dar să nu vă speriați, am încredere în 
Voi, tot aşa cum am în mine. Acum aţi înţeles de ce m-am 
înveselit ? 

— Te bucuri că o vei avea pe fată aici, stăpine ? 

— Lasă asta, libertule, de adus nu mă îndoiesc, dar ceva 
mai tîrziu, cine ştie cum... Bucuria mea este că astă-seară, 
fără să mă fi gîndit şi fără să fi pregătit ceva, am s-o văd pe 
nimfa sălbatică şi-am s-o sorb cu privirile. Să ştiţi că zeii tot 
se mai țin de glume, altfel nu putea să pună la cale ceva 
mai bun. 


Tulburarea lui Rastrix fusese mare. Clipele de plăceri 
trăite alături de Vetilla le uitase de mult, alungate din mintea 
lui de gîndurile ce-l frămîntau despre soarta lui Gemellinus. 
Dacă n-ar fi aflat de venirea lui Xanthus — trimisul lui Pro- 
cilius — n-ar fi făcut nici o legătură cu cele ce se petrecuseră 

în amfiteatrul de la Ulpia Traiana Sarmizegetusa, nu şi-ar fi 
amintit de cel ce trăia ca sclav sub acest nume. De atunci, de 
cînd Afian îl dusese la Vetilla, revenise destul de des la Poro- 
lissum, căutase să intre în vorbă cu decurioni, legionari și gla- 
diatori, şi încercase să afle dacă știau ceva în legătură cu 
fuga gladiarorului. De un lucru se convinsese: Gemellinus nu 
fusese prins, de aceea continuase să-i scurme prin tot felul de 
discuţii şi de întrebări meşteşugit puse, în speranţa că va putea 
descoperi un semn cît de slab al locului unde s-ar găsi ascuns. 
Se străduise să dea de urmele lui Xanthus, dar nu reușise; 
nimeni nu-l cunoştea, nimeni nu ştia dacă mai era în Porolis- 
sum. Două întrebări începuseră să-l chinuiască mai mult : una, 
dacă Xanthus aflase unde se ascundea Gemellinus, cealaltă, 
dacă în lupta pe carc o va da cu cei porniţi să-l prindă, fugarul 
nu va cădea răpus. Cunoscind rostul venirii lui Xanthus, nu 
se îndoia că adevăratele intenții ale lui Procilius erau altele, 
nu credea nimic din cele spuse de Verilla în legătură cu dorinţa 
fostului stăpin de a-i reda libertatea sclavului şi a-i lăsa moşte- 
nire o parte din averea sa. În această privință, Rastrix dispunea 
de elemente mai certe decit Butes, ştia și el cine trăia sub 
numele de Gemellinus și în ce pericol se găsea, însă Butes 
trăia numai în frămintare şi nesiguranță, fără nici o posibili- 
tate de a acţiona, la el totul se învirtea în cercul vicios al 
unor presupuneri pline de contradicții. Ei doi nu știau unul 
de altul, deși același foc le ardea în suflete. Dacă Rastrix 
ar fi aflat că Butes era Burio — îl cunoscuse în răscoală pe 
fostul taraboste — s-ar fi dus la el, ar fi luat o hotărire şi 
amândoi ar fl adus-o la îndeplinire. Dar frământările mari sînt 
întocmai ca problemele grele : își găsesc sfîrşitul numai dacă 
se cugetă într-una asupra lor, zi și noapte, și pînă în cele din 
urmă, în străfundurile firii omenești, se zămislește dezlegarea. 
Un astfel de proces sufletesc se desfăşurase îndelung la Ras- 
trix, pînă în momentul cînd se hotărise să se ducă la Vetilla. 

Cînd întră, ea îl cercetă mirată, încurcată, aproape că îl și 
uitase, amintirea lui se amesteca în mintea ei cu aceea a unui 
client oarecare. Atunci, în zilele ce urmaseră îl dorise mult, 
apoi se gîndise numai la banli pe care îi primise, daţi de el 
cu multă dărnicie ; acum nu se mai putea concentra nici asu- 
pra plăcerii, nici a sesterților pe care i-ar putea primi. Atunci, 
după ce plecase se temuse de el, fusese n frică amestecată cu 
dorinţe, acum ceva nelămurit din adincul fiinţei o umplea de 

spaimă. Găsi o ieşire din situaţia în care se afla, umplind două 
cupe cu vin şi indemnîndu-i să bea. 

— Nici nu îndrăznesc să te întreb pentru ce-ai venit, nu 
cred că ţi-a fost dor de mine!... şopri ea, după ce sorbi 
din cupă. 

— Te-am înţeles de-atunci, Veulla, ştiu că nu doreşti dra- 
goste, ci cauţi bani. Am venit să te fac să câştigi o sumă bună ;. 
vom face parte şi parte... 

— Nu te vei fi gîndit să iei locul lui Afian? Să ştii că 
persanul nu e prea voinic, dar are agilitate ce te uimeşte, te 
poate dobori într-un fel pe care nici nu ţi-l poţi închipui. 
L-am văzut odată bätîndu-se cu doi gladiatori voinici ca niște 
munți, a făcur cîteva mișcări agere, nu ştiu unde i-a lovit, 
n-am văzut cum i-a răsucit şi ce le-a făcut, dar i-a trîntit 
fulgerător la pămînt, deși era cu mîinile goale. Mi-a spus că. 
a umblat mult prin Împărăţii mari, îndepărtate din răsărit, 
acolo unde puterea Romei aproape că nicl nu este cunoscută, 

Rastrix îşi goli cupa fără grabă. În casa Vetillei se simţea 
ca un prieten vechi. Trebuia să-i cîştige încrederea, să acţio- 
neze plasîndu-se pe o poziţie care să pară opusă scopului ce-l 
urmărea, să nu trezească în sufletul femeii nici o bănuială. 

—L-am zguduit niţel pe Afian atunci, după ce am ieşit 
de la tine, şi n-a încercat să mă doboare; nici acum n-am: 
poftă să-mi încerc puterea cu el. Despre altceva este vorba: 
tu al putea să-l găseşti pe Xanthus, pe cel care îl căuta pe 
Gemellinus ? 

Ochii Vetillei luciră. 

— Vrei să porneşti alături de cl în căutarea pladiatorului ? 

— Nu să-l caut, ci să i-l dau gata prins! Asta numai dacă 
el se învoiește cu plata, din care jumătate va fi a ta. 

Veuilla se luptă să-și înirîngă tulburarea. Începu să rîdă, 
închise un ochi și îşi aplecă încet capul într-o parte : 

— Ai venit să mă pui la încercare? Vrei să afli dacă ţin. 
mai mult la gladiator decît la tine ? 

— De ce să te încerc, dacă îi vreau binele ? Mi-ai spus că 
acel Xanthus îl caută pentru 9 moştenire mare... 

— Bănuieşti că eu îl cred ? Faide, spune drept, tu știi unde 
se ascunde Gemellinus ? 

— Dacă mă înţeleg cu Xanthus, pot să i-l dau în mînă! 

— Și partea mea? S-ar putea să uiţi să mi-o dai. Vezi tu, 
în treaba asta ceva mi se pare pe dos: dacă Xanthus îl caută 

pentru a-i face bine, ce rost are să spui că i-l dai În mină, 
ca şi cum o dată prins va trebui să fie dus înapoi la şcoala de 
gladiatori a lui Verus... 

— Asta e treaba lor. ÎL duc pe Xanthus şi îi arăt unde se 
ascunde gladiatorul, ce va urma după aceea nu mă priveste. 
Tu să te ţii de el, dacă vrei să îl ai pe Gemellinus. Poate că 
întîmplarea asta e legată de destinul vostru: devenit liber şi 
bogat, dacă el te-a plăcut, ai putea să-i fii soție. Te aşteapră 
zile de fericire, Vetilla, să mulțumeşti zeilor că Afian m-a 
adus atunci la tine ! 

Cînd Rastrix o părăsi, pe faţa ei radia lumina izvoriră din 
speranţa împlinirii unei dorinţe pe care o păstra închisă în 
suflet : familie, copii, tihnă, îndestulare. 

Deşi Xanthus nu se mai arătase de mult pe la Vetilla, nu 
părăsise Porolissumul. Srătea mai mult în preajma şcolii lui 
Verus şi căuta să intre în vorbă cu gladiatorii, nădăjduind să 
dea de urmele lui, Gemellinus. Cînd oamenii trăiesc timp fn- 
delungat împreună, se leagă prietenii puternice şi trainice, cu 
atit mai mult la gladiatori, oameni sortiti morții. Cine nu s-a 
convins că prieteniile născute Între ostaşii care au luptat ală- 
turi În războaie grele, s-au ajutat şi s-au ocrotit avînd în 
față moartea nu se mai: rup tot restul vieţii? Xanthus cra. 
convins că un astfel de prieten nu se putea să nu aibă gladia- 
torul | printre cei din şcoală, că acest prieten nu va şovăi să-i 
spună unde se ascunde, dornic să-i vină fugarului În ajutor, 
cînd va auzi că legatul Procliius îl caută pentru a-l răscumpăra 
și lăsa o parte din avere. Adevăratul scop al venirii lui Xan- 
thus era însă altul. De mult timp Procilius intrase în panică 
de teama răzbunării dacilor, ei făcuseră cîteva încercări pen- 
tru a-l răpune. De curînd aflase dintr-un papyrus trimis de 
Decimus Silvanus — în care acesta amintise cu totul întimplă- 
tor — că avusese un sclav, Gemellinus, pe care îl dăruise unui 
lanist, se dovedise în amfiteatru! din Porolissum cel mai bun 
gladlator, însă după primul spectacol se făcuse nevăzut. De 
atunci teama lui Procilius crescuse fără măsură şi nu se liniş- 
tise pînă nu-l trimisese pe Xanthus în căutarea lui, cu sarcina 
de a-l găsi şi omori, fără să cruțe nici un fel de cheltuieli. 
Deşi nu spusese nimănui, Xanthus venise  Însoţit de o ceată 
de foşti gladiatori, de veterani fără căpătii şi de alți clienți 
de-ai tabernelor, pe care o ţinea ascunsă într-o casă din im- 
prejurimile Porolissumului. De cum sosise, aflase repede că 

gladiatorul fugise după ce petrecuse o noapte la Vetilla, şi tot 
atit de repede găsise casa ei. 

Rastrix nu știa nimic din toate acestea, totul la el se 
reducea la presupuneri şi acționa, întrevăzind instinctiv un 
pericol pentru Gemellinus, împins de cultul pe care îl nutrea 
în suflet față de memoria aceluia care fusese căpetenie a 
Marii răscoale pentru alungarea legiunilor din Dacia. Era ho- 
tărît să-l ajute pe feciorul lui Sarmis cu orice sacrificiu. Ca 
'şi Xanthus, Rastrix nu venise singur, îşi adusese o ceată de. 
oameni vinjoşi, buni luptători, pe care o lăsase la stîna unui 
dac, pe culmile ce coborau spre riul Samus. 

Dorinţa arzătoare a Veullei de a-l avea pe Gemellinus, 
îmbinată cu speranța că va ajunge să-şi întemeieze o familie, 
fi dădură puteri noi, o făcură să nu-şi găsească liniștea pînă 
nu-l găsi pe Xanthus. Fericirea ei crescu şi mai mult cînd 
acesta, bucuros că reușea să-şi atingă scopul, o asigură că el o 
va ajuta, îl va convinge pe gladiator și o vor lua cu ei la 
Sarmizegetusa. Încrezătoare în amindoi, deşi nu se mai gîndea 
la sesterții ce i-ar fi revenit ca parte, îi îndemnă să pornească 
degrabă spre locul ascunzătorii fugarului. 

Rastrix plecă însoţit de Xanthus şi de ceata acestuia. Avu- 
sese grijă să trimită vorbă flăcăilor din ceata sa încotro să 
pornească şi unde să-l aștepte. Într-o vale îngustă dintre dealu- 
rile de-a lungul cărora se scurge Samusul, aproape de graniţa 
de miazănoapte, îi spuse lui Xanthus să se oprească, să-şi lase 
ceata într-un desiș, iar el să-l însoțească în susul văii numai 
cîteva sute de pași, unde îi va arăta bordeiul în care se ascun- 
dea gladiatorul. Aşa cum se legase, el nu voia să fie de faţă 
la încercuirea fugarului, cînd poate că unii vor cădea răpusi 
de loviturile năpraznice ale celui ce dovedise în arenă cît de 
bine ştia să lupte, care, în culmea disperării, putea deveni şi 
mai periculos. Xanthus rise şi îl urmă, avea Încredere deplină 
în ceata sa, mai ales în foştii gladiatori. Se îndepărtară nu 
mai mult de o sută de paşi, cînd din urmă auziră strigăte, 
zăngănit de spade şi lovituri surde. Xanthus se opri şi privi 
bănuitor. Primi o căutătură rece, din care radia ura pe care 
Rastrix nu căută să și-o mai înfringă, stringea bine dreapta 
pe măciucă, lar stînga pe prăselele cuţitului ce-l avea la briu. 

— Să-mi spui, Xanthus, pentru ce-ai primit să-l cauţi şi 
să-l omori pe Gemellinus ? 

— Dar nu pentru asta am plecat să-l... 

— Procilius vrea să-l ştie mort pe feciorul aceluia care a 
fost o speranță a dacilor, pe acela pe care l-a primit în dar 
ca sclav şi l-a vîndut încă de copil, iar acum se teme de 
răzbunarea lui ? Pentru ce te-ai pus în slujba lui, Xanthus, 
să fac: o faptă atît de odioasă ? Nu te-ai gîndit niciodata că 
poporul dac trăieşte, că unui dintre daci ar putea să-ţi ceară 
socoteală de ticăloşia ta ? 

Vorbele lui Rastrix se pierdură purtate de vintul ce sufla 
din susul văii în clipa cind Xanthus se întoarse şi porni Îngro- 
zit spre ceata sa. Nu reuşi să înainteze însă decît ciţiva pași, 
căci o lovitură de măciucă îl dobori fulgerător. Departe mai 
jos se auzeau ropote de cai ce se îndepărtau. Ceata lui fugea 
alungată de dacii care îl așteptaseră pe Rastrix la locul știut. 
ŞI, ca și cum nimic nu se Întîmplase, liniştea puse din nou 
stăpînire pe întreaga vale. 


Ve drumul ce venea urcînd şi coborînd de la Napoca spre 
Porolissum, sus pe coama dealului, în apropiere de vicul Mag- 
nus, mergea Sagitulp ţinind de mînă pe Ziper, feciorul său. 
Tusese la fratele cel mare, în satul de dincolo de munte, ce 
se răzleţea din drum înfuvdi»du-se într-o vale îngustă, împă- 
duriră şi îi dusese în dar o juncană pe care o crescuse de 
mică. Fratele lui Sagitulp era sărac, avea mulți copii, așa că 
darul iscase multă bucurie. Trecuse de vremea prînzului. Ziua 
de miez de august era mai răcoroasă şi mai liniştită, zăpuşcala 
verii se potolise, ploile căzute de curînd aşezaseră praful, aerul 
era curat, iar cerul părea mai albastru, mai nesfârșit. Drumul 
şerpuia priy pădurea rară de fagi bătrîni, pe sub care năpă- 
dise lăstăriş tînăr. Sagitulp călca apăsat, privind în pămînt. 
Îşi părăsise fratele și nepoţii plin de mulțumire pentru fapta 
pe care o făcuse. Mersese vesel o bucată din drum, vorbind de 
toate cu copilul, apoi tăcuse. Încetul cu încetul îl prinseră din 
nou grijile care îl neliniștiseră de cîtva imp: decurionul Fus- 
cianus se arăta nerăbdător, cerea să-i dea pe Ampelia, iar 

venirea lui Dicomes, pe care trebuia să-l ţină ascuns, pusese 
în fierbere pe Butes, pe Staberius și pe Decibalos. Pentru ei 
Dicomes era Sarmis, se simțeau datori să facă orice spre a-l 
ajuta. Dar şi el, Sagitulp, era hotărît să dea sprijin feciorului 
aceluia carc fusese ultima speranță a Daciei, să-l ajute să 
scape de sclavie, să poată trăi în libertate alături de ceilalți 
daci. Pe lîngă aceste îngrijczări, Sagitulp mai era frămîntat 
de un alt necaz: tabularul Lucrinus îi spusese că trebuie să 
dea pentru legiune o cantitate mult mai mare de griu decît 
în ceilalți ani şi se vedea peste iarnă fără destulă hrană 
pentru familie. Într-o oarecare măsură îl liniştea numai gindul 
că decurionul va aranja cu tabularul să-i mai scadă ceva. 
La toate acestea se mai adăugau i alte griji izvorite din 
zvonuri : ba că unii flăcăi daci o să fie luaţi în unităţile auxi- 
liare din armata imperiului şi trimiși prin alte provincii, iar 
el îl avea pe Getio abia ajuns la douăzeci de ani, ba că la 
Porolissum procuratorul ar fi dat ordin să se afle numele dacl- 
lor care s-au bătut cu colonii în bilci, şi el era unul dintre cei 
ce loviseră cu toată setea în venetici. Se apropiau de virful 
dealului, cînd, la o cotitură a drumului, Sapitulp văzu două 
care cu coviltir, trase la umbra unui fag. Din apropierea lor 
se înălţau cîteva șuviţe de fum de la un foc ce părea pe tre- 
cute. După felul carelor, işi dădu seama că erau nişte daci, 
dc aceea se hotări să nu-i ocolească. . 

— Zeul cel mare să vă dea sănătate! dădu el bincţe celor 
doi daci, pe care îl văzu lungiţi lîngă trunchiul fagului. 

— Tot sănătate îţi dorim şi noi! răspunse unul. Eşti de 
prin părțile astea, frate ? îl întrebă, săltindu-se într-un cot. 

— Da, de-aici, de-aproape, răspunse Sagitulp. 

— Nu şti, pînă la Porolissum mai avem mult de mers? 
îl întrebă celălalt, ridicîndu-se în picioare. 

— Ba, numai puțin, cum o tuliţi în vale, treceţi pe lîngă 
vicul Magnus și daţi în Porolissum. 

Sagitulp vorbea privind mirat spre cel doi daci. Prea se 
asemănau unul cu altul şi gindi că erau fraţi. Amiîndoi înalți, 
bine făcuți, cu priviri deschise, cu plete și bărbi blonde, vînjoși, 
nu arătau să fi trecut de mult patruzeci de ani. Îi măsură cu 
privirea şi socoti că erau cam de aceeași virstă cu Decibalos. 

— Veniţi de departe ? îi întrebă, fără să urmărească ceva. 

— Cam... răspunse cel care stătea lungit într-un cot, venim 
tocmal de la Sarmizegetusa. 

— Aveţi încărcătură prea, bag-seama, continuă Sagitulp. 

— Da, şi nu prea, răspunse acelaşi dac. Ducem mărfuri 
la un negustor ; noi ne ocupăm cu cărăușia, poate că o să ne 
întoarcem încărcaţi cu griu. Ne-a spus cineva de la Apulum 
că e pe aici un negustor de grîu, unul Eufemus, dac-ai auzit 
de el. 

— Cum să nu, e chiar din Magnus, un libert hoţ, care lu- 
crează mînă-n mină cu alt hoț mai mare, stăpînul moşiei 
Marodava. 

Cei doi cărăuşi păliră şi se priviră unul pe altul. 

— E departe Marodava de-aici ? îl întrebă cel care se ridi- 
case în picioare. Am fost pe-acolo demult, pe cind trăia Diegis, 
dar nu pe drum, ci pe sus pe crestele munţilor şi era noapte, 
aşa că nu putem să ne dăm seama dacă ne găsim aproape 
sau departe de cetate și-apoi, poate că se vor fi schimbat multe 
şi prin părțile astea. 

— D-apăi multe s-au schimbat. Înainte, de la Marodava 
pînă la Porolissum erau numai cîmpie şi coline frumoase, 
acum sînt două sătuleţe, e: le spun vicuri, unul este Magnus, 
spre care o să vă poarte drumul, iar celălalt e Serdos; în 
amîndouă s-au așezat numai venetici : coloni, veterani, liberţi, 
meșteșugari. 

Cărăuşul care stătuse culcat într-un cot se ridică şi el în 
picioare. Sagitulp prinse pe fețele lor o schimbare şi îi privi 
cu mai multă atenţie. Cel care se ridicase se apropie de el şi îi 
puse mîna pe umăr. 

— Frate, te întreb în numele Marelui zeu, eşti dac adevărat, 
aşa cum te arată portul şi vorba ? 

— D-apăi cum ? răspunse Sagitulp. 

— N-ăi fi trecut şi tu de partea dușmanului ? Pe-acolo prin 
părțile de unde venim, unii au început să se lepede de numele 
lor dac şi să ia nume roman, pe tine cum te cheamă ? 

— Să mă trăsnească Marele zeu, pe-aici pe la noi nu se 
pomeneşte de așa ticăloşie ! Numele meu e Sagitulp. 

— Frate Sagitulp, aş vrea să te întreb ceva, dar să nu afle 
nimeni ! 

— Întreabă-mă, frate! Cui să destăinui, veneticilor care 
ne-au umplut țara ? 

— Spune-mi, frate Sagitulp, de tarabostele Burio nu s-a mai 
auzit nimic? Să fie oare mort? Ştim că el a fost stăpînul. 
cetății Marodava. 

Sagitulp tresări săgetat de un fior. Privi în jurul său, se 
trase un pas inapoi, îşi duse mîna în plete şi începu să se 
scarpine nehotărit. 

— Adică şi acum îl mai caută pe sărmanul taraboste ? fy- 
trebă el, căutînd să ocolească răspunsul. 

— Nu vrei să ne spui, acum ne crezi tu pe noi de partea 
dușmanului, nu e aşa ? 

— Nu, frate, dar nu ştiu nimic, nimeni n-a mai auzit de 
taraboste după ce a fost înfrîntă răscoala... 

Sagitulp părea încurcat. Se întoarse spre băiat şi-i făcu 
semn ; 

— Hai, fiule, scoală de pe iarbă să mergem, că se lasă 
seara. 

Cărăușul care-l întrebase se apropie din nou de el. Nu-i 
scăpase tulburarea lui, pricepuse că se ferea să mai lunpească 
vorba. 

— Te înţeleg, frate Sagitulp, am trecut cu toții prin atitea 
nenorociri, ne-am pierdut încrederea unii Într-alții, duşmanul 
a izbutit să ne zăpăcească de tot, nici noi nu mai ştim în ce 
parte trebuie să ne dăm ca să ieşim bine. Mai stai niţel. Uite, 
ca să te încrezi În vorbele noastre, își spun cine sintem noi. 
Poate că ai auzit şi tu că din amfiteatrul de la Sarmizegetusa, 
atunci cînd Sarmis şi-a înfipt cuțitul în piept, împăratul Ha- 
drian le-a lăsat viaţa la doi daci — fraţi — care s-au luptat 
cu alţii În arenă, şi i-au doborit. Noi sîntem aceia. 

Uimit, Sagitulp se trase din nou un pas Înapoi şi scăpă în 
şoaptă : 

— Rhesos şi Dapyx?! 

— Ehei, frate, aşadar ai auzit de noi? îl întrebă Rhesos, 
căci el era cel care îl întrebase despre Marodava şi despre 
taraboste cu atita insistență. Acum poţi să ne spui fără grijă, 
mai trăieşte tarabostele Burio ? 

— Nu ştiu L.. murmură Sagitulp, pradă unei grele încercări. 

Gîndul îi alergă ca fulgerul spre Marodava, la Butes, nu- 
mai el ar fi putut să-l sfătuiască ce răspuns să le dea. Se 
jurase pe Marele zeu ca niciodată şi la nimeni, chiar dac fiind, 
să nu spună nimic despre taraboste, Îl fulgeră un gînd și găsi 
e cale prin care să iasă din încurcarea grea în care se găsea. 

— După ce descărcaţi mărfurile la Porolissum, aveţi unde 
să popaosiţi ? Ar fi bine să trageţi la mine, la Marodava ; nu e 
prea departe de Porolissum, întrebaţi unde stă Sagitulp. 

Cei doi fraţi se priviră irati. Propunerea lui Sagitulp le 
întări bănuiala că el ştia ceva, își lua numai un mic răgaz. 

— S-a făcut, frate Sapituip ! strigă Dapyx. La noapte, cît 
-dde tîrziu o fi, venim la tine. Te găsim acasă, ori te duci acum 
în altă parte ? 

— Mă duc drept acasă, o iau în lungul coastei; este o 
cărare care porneşte din drum de-aici, niţel mai sus, şi coboară 
drept la Marodava, aproape de casa mea, le spuse, luindu-l 
pe Ziper de mînă şi ieşind în drum. Așa, vă aştept ! Poate că 
a să aflaţi şi ceva despre taraboste, adăugă îndepărtîndu- -se. 

Cind sosi în dreptul ogrăzii sale, îl trimise pe Ziper acasă, 
iar el porni spre Butes pe peteca de la marginea pădurii. Se 
läsa amurgul cînd intră în ograda lui. Îi găsi pe toți trei stînd 
de vorbă în curte, cum obi;nuiau să facă adesea după cină. 
De cînd îl aveau lîngă ei pe Dicomes. roate celelalte griji 
mărunte pieriseră, nu luaseră în seamă nici birul mai mare 
de grîu pe care îl pusese tabuiurul Lucrinus. 

Cind îl văzu, Butes îl întrebă de departe : ! 

— Te ştiam plecat peste deal, te-ai şi întors ? 

— Cu voia Marelui zeu, am mers bine, iar spre seară m-am 
grăbit s- ajung mai repede acasă.. 

— Să ajungi acasă, nu Ía noi, interveni Staberius. Văd că 
eşti roșu ca racul, nu cumva te-a alergat cineva pe la margi- 
nea pădurii ? continuă în glumă. 

Cînd băgă de seamă că Sagitulp venise asudat, Butes se 
schimbă la faţă. Bănui că se întîmplase ceva şi gîndul îi alergă 
la Dicomes. Devreme, Gumida, Canidia şi Sarmida plecaseră 
la Sagitulp, pregătiseră ceva bun de mîncare pentru fostul 
gladiator şi se duseseră toate trei să-i ducă. Dar cine se mai 
putea înţelege cu Sarmida pewtru grija ce-i purta lui Dicomes ? 
De cînd fata ştia cine era de fapt gladiatorul Gemellinus, 
fericirea ci crescuse şi mai mult. 

— Ce, ai aflat cumva că au pornit cei de la Porolissum pe 
urmele lui ? îl întrebă nelinişiit. 

— Da de unde, îl poroli Sagitulp, ştergîndu-şi sudoarea de 
pe laţă cu mÎneca cămăşii, nici n-am dat pe acasă... 

Tăcu un timp, cont tinuind să-și şteargă sudoarea, apoi in- 
cepu să vorbească mai rar : 

— Ştiu şi eu ce să mai zic, poate că Marele zeu şi- a intors 
din nou faţa spre noi, a început să.ne trimită şi cîte puţină 
bucurie ! 

Semnul lung de rană din obrazul lui Butes se făcu purpuriu 
în lumina amurgului, inima începu să-i bată năvalnic, năpădit. 
de speranţă, 

— Al aflat ceva, s-a întîmplat ceva la Sarmizegetusa sau 
la Roma, de care trebuie să ne bucurăm ? se grăbi el, ridicin- 
du-se de pe banca pe care stăteau toţi trei. 

Sagitulp clătină capul, semn că nu se întîmplase nimic. Le 
povesti de întîlnirea avută cu cei doi daci cărăuşi, cum ei 
voiseră să afle dacă Burio mai trăia şi cum căutaseră să-l 
convingă că ei sînt Rhesos şi Dapyx. Se jură de cîteva ori că 
nu le spusese nimic despre taraboste. 

— Dar nici nu vream să-i las să se întoarcă de la Porolis- 
sum fără să afle ceva, reluă Sagitulp. Numai tu, bunule Butes, 
poți să-ți dai seama ce ar fi de făcut. 

— Te mai întilnești cu cei doi fraţi ? 

— D-asta am venit, nu ştiu dacă am făcut bine, tocmai 
acum cînd este și flăcăul Dicomes la mine !.., Le-am spus, că, 
după ce descarcă mărfurile, să facă popasul de noapte aci la 
Marodava, adică la mine. La noapte, cit de tîrziu ei vor sosi. 
O să vii tu acolo, ori îi aduc aici ? 

Trecîndu-şi uşor degetele prin firele lungi din barbă, Butes 
privi pe rînd spre Staberius si spre Decibalos. Faţa lui radia, 
iar ochii aveau o lucire vie. Murmură purtat de gînduri : 

— Da, ai spus bine, poate că Marele zeu nu vrea să-i pră- 
pădească pe toţi dacii. Să-i lăsăm să se odihnească în noaptea 
asta fără alte ginduri. Vezi ca Arghida să-i ospăteze bine. 
Dacă î în adevăr sînt ei, Rhescs și Dapyx., trebuie să le arătăm 
că știm să-i pretuim pe eroi. Da. continuă el privind departe, 
din atîţia luptători bravi, care au fost tot timpul alături de 
Dicgis şi de Sarmis, numai ei au mai rămas, Rhesos şi Dapyx. 

— Şi tarabostele Burio, bunule Butez! completă Sagitulp. 

Bute îi aruncă o privire ca!dă, urmată de un zîmbet 

— Nu, tarabostele nu ma; este. Pînă miine mă mai gindesc, 
poate că vom afla ceva de la ei. Tu, Sagitulp, nu ştii nimic, 
de Burio nu s-a mai auzit pe aici, așa să le spui. 

Amurgul lăsa locul nopţii ce înainta dinspre pădure. De 
departe, de sus de pe coasta muntelui, răsună mugetul unui 
cerb. Butes ridică privirea. Văzu sus, la villa lui Decimus Sil- 
vanus, lumină multă. Oftă din adinc şi murmură : 

— Aşa, mîine vom vedea, acum să mergem să ne odihnim. 

A doua zi pe la vremea prinzului, pe drumul din vale ce 
şcrpuia printre casele dacilor, porniră spre Sagitulp femeile : 
Canidia, Gumida şi Sarmida, iar bărbaţii o apucară pe sus, 
pe poteca ce ducea într-acolo pe sub pădure. La Sagitulp în 
curte stăteau de vorbă Rhesos, Dapyx, decurionul Fuscianus şi 
Ampelia. Sagirulp şi Arghida își făcuseră de lucru prin casă, 
chibzuind cum să-l facă pe decurion să plece mai repede. Cu 
toată încrederea şi dragostea ce-și purtau, Ampelia nu spusese 
nimic decurionului despre Dicomes, de aceea, cînd venea el 
trebuiau să-l ascundă pe fostul gladiator. De cum intră în 
curte, Sarmida îl văzu pe decurion şi un val de supărare o 
cuprinse, Din nou il găsea pe Dicomes stind închis şi in 
ultimele zile Fuscianus venise tot mai des. Simţea cum chinul 
lui era şi al ei. Sarmida se gîndi cum să-l facă pe decurion să 
plece mai repede și găsi un mijloc : 

— Fuscianus, fugi! strigă ea de departe, l-am întâlnit pe 
moş arse, te căuta ; mi-a spus că l-a trimis Marcellus după 
tine, cică trebuie să pleci numaidecit la Porolissum. 

— Minte, nu-l caută nimeni, sări Ampelia, luîndu-l de braţ. 
Mai stai, Fuscianus! îl rugă ea, apropiindu-se şi mai mult 
de el. 

— Dar de ce nu m-a căutat Iarse aici ? o întrebă decurio- 
nul, nesigur de ceea ce trebuia să facă. 

— Minte, n-o asculta. Fuscianus ! i-o luă înainte Ampclia, 
văzînd că Sarmida se ptepgătea să-i dea un răspuns. 

— Dacă un decurion se încurcă în năframa unci fete de 
dac, nu mai rămine mult timp militar, îl certă Sarmida rîzînd, 
Moş arse pornise încoace şi, cînd a auzit că şi noi venim tot 
aici, m-a rugat să-ți spun, dacă te păsesc, iar cl s-a dus sus 
la villa, socotind că poate vei fi acolo. 

Spusele Sarmidei îl puseră în încurcătură, decurionul în- 
cepu să se pregătească de plecare. 

— Aşadar, căută el să sfirşească vorba pe care o începuse, 
faceţi amindoi cărăuşie prin toată Dacia. pina dincolo de Da- 
nuvius. Aş vrea să vă întreb dacă pe acolo pe unde aţi umblat 
e linişte, dacă latronii mai dau lovituri ? 

—Linişte, decurioane! îl încredința Rhesos. S-au potolit 
toți, şi romanii, şi dacii. Cam peste tot întîlnești ceea ce vedem 
noi acum aici, continuă el cu subînțeles, privind spre Ampelia, 
peste tot e linişte și înţelegere. 

— Vä las, toţi zeii să fie cu voi! salută el, plecind spre 
poartă cu Ampelia de mînă. 

Din casă ieșiră grăbiţi Arghida şi Sagitulp. 

__— Bine c-a plecat ! oftă Sagitulp ușurat. Nu ştiam cum să-i 
fac mai repede vint de aici. De altfel e băiat bun decurionul 
şi nu l-aş crede în stare să ne facă vreun rău, E ca şi copilul 
meu, deşi ceva tot mă mai frămîntă în suflet. Dar cum aţi 
putut să-l faceți să plece ? 

Gumida o arătă pe Sarmida. 

+ — Împelițata asta de fată, auzi ce i-a dat prin cap? Eu 
ştiam că numai femeile pot să-i păcălească şi pe zei, însă 
acum văd că şi fetele; i-a spus că este căutat şi l-a-ndemnat 
să plece la Porolissum. 

Sagitulp aproape că n-o mai asculta, gîndul lui era departe. 

— Ce face bunul Butes, vine ? 

— E-aci aproape, vin toți trei, îi răspunse Canidia. Trebuie 

să fie prin fundul ogrăzii, continuă ea. Poate că au așteptat 
să plece decurionul ; prea ar bate la ochi dacă găzduirea a 
doi cărăuș: a strîns aici la tine un fel de adunare a dacilor, 
adică a celor care sînt socotiți căpetenii în părțile astea. 

Ampelia se întoarse de la poartă puţin supărată. 

— Lasă, Sarmida, mă voi răzbuna eu ! 

Se apropie de ea și-i șopti la ureche : 

— Am să fac în aşa fel încât să nu-l vezi astăzi ! 

Dinspre ogradă intrau în curte Butes, Staberius şi Deci- 
balos. Dădură bineţe şi se așezară pe scaune, ca şi cum n-ar fi 
ştiut nimic de sosirea celor doi fraţi. După aproape douăzeci de 
ani erau mult schimbaţi şi unii, și alții. Semnul prelung de 
lovitură de spadă din obraz, pletele şi barba încărunţite, îm- 
brăcămintea de comat, toate cean ca Butes să arate cu totul 
schimbat față de cum arătase pe vremuri tarabostele Burio. 
La cei doi frați, cu toate schimbările aduse de vîrstă şi de 
suferinţe, mai rămăseseră destule semne după care puteau fi 
uşor recunoscuți. Erau vrednicii, veselii și vitejii fraţi Rhesos 
și Dapyx, cei care luptaseră cu străşnicie alături de Sarmis, 
de Maevius, de el şi de mulţi alui. Ar fi vrut să-i strîngă la 

piept şi împreună să-şi depene amintirile, dar socoti că era 
mai bine să se stăpînească, 

— I-ai adus de dincolo de deal ? întrebă Butes pe Sapitulp. 

— Nu, sîntem veniţi mai de departe, răspunse Dapyx. 

Sagitulp parcă se pierduse. Nu ştia ce să facă, ce să spună 
Şi ce întorsătură o să dea Butes lucrurilor. Nici nu-l întrebase 
dacă trebuia sau nu să-l ţină ascuns pe Dicomes. Ca să nu 
greșească, socotise că era mai bine să nu se vadă şi să nu 
stea de vorbă. Ca și neintrecutul lor unchi, Dagio, căzut în 
luptă, cei doi fraţi aveau simţurile atît de ascuţite, încît cu 
preu se puteau înşela. Amîndoi tresăriră la cuvintele rostite 
de Butes, însă nu de înţelesul lor, ci de răsunetul vocii, de 
blindeţea. cu care vorbea. 

Rhesos nu se mai putu stăpîni : 

— Nu te-am înteles bine, ce-ai vrut să întrebi? 

— Dacă v-a adus de dincolo de deal. răspunse Butes zim- 
bind uşor, ştiam că a fost ieri acolo, la fratele lui mai mare, 
poate sînteţi rude... 

Cu cei doi fraţi cineva nu s-ar fi putut încurca uşor, căci 
oricît ar fi încercat să-i înșele, n-ar fi rcuşit. Ca nişte incer- 
cați luptători, porniră de-a dreptul la atac : 

— De unde ai semnul din obraz? îl întrerupse Daoyx. 

— Pe tarabostele Burio nu l-ai cunoscut? atacă direct 
R.hesos. 

Zimbetul lui Butes crescu, era un suris amestecat cu o 
privire plină de dragoste, sub care se ascundea o stare de tul- 
burare greu stăpînită. Cicatricea din obraz se făcu şi mai 
stacojie. 

— Semnul îl am mai demult, iar pe tarabostele Burio l-am 
cunoscut, aşa cum l-au cunoscut toţi dacii din Marodava, dar 
despre el nu s-a mai auzit nimic... 

— Vezi, bunule Butes, d-asta le-am spus să vină pină la 
Marodava, că prea căutau să afle ceva despre taraboste, sări 
Sagitulp, simțind că se va întîmpla ceva pe care el nu-l mai 
putea stăvili. 

— Rhesos, tu ce zici, Butes e Butes ? întrebă Dapyx. 

— De la primele vorbe l-am recunoscut! întări Rhesos. 

— Marele ze- să-ţi dea sănătate, taraboste Burio! strigă 
Dapyx. 

Butes duse un deger la gură, făcîndu-le semn să tacă, Vorbi 
în şoaptă, în timp ce 1) stringea la piept pe amindoi cu multă 
căldură. 

— Tot așa aţi rămas, ncobesiţi, isceditori și isteţi. Dacă 
vitejii noștri Morți ar învia acum şi ne-ar vedea !... Să 'nu 
uitaţi nici o clipă, dragii mei, că dacă fraţii Rhesos şi Dapyx 
sînt liberi să umble prin Dacia, deşi au luptat alături de 
Sarmis — pentru că libertatea o au chiar de la împărat — în 
schimb tarabostele Burio a fost unul dintre aceia pe care 
imperiul i-a socotit morţi în lupte, altfel de mult l-ar fi căutat 
şi l-ar fi trimis la zei. De tarubostele Burio să nu mai vorbiţi, 
la pieptul său vă stringe dacul Butes şi, pentru voi, ca şi 
pentru ceilalți, eu nu sînt decit Butes. 

Alături, Sagitulp îşi şter:e o lacrimă. Se dăduse totul pe 
față mai repede decît îşi închipuise. Se rugă în gînd Marelui 
zeu să facă aşa cum o socoti el că este mai bine. Butes se 
trase cîţiva pași înapoi și ii privi pe cei doi frați. Frau îmbră- 
caţi în sus, ca dacii, cu cămăși largi, încrețite mult la guler, 
însă în picioare nu purtau opinci, ci sandale romane, cu tălpi 
groase şi tari, cum erau cele militare, bune pentru drum lung. 

— În cărăuşia voastră, n-aţi mai venit pînă la Porolissum ? 
fi înzrebă el. 

— Nu, n-am mai venit, totdeauna ne-am oprit la Napoca. 
Dar stai, frate Butes, nu schimba vorba, să fie aşa precum ai 
spus, continuă Rhesos, de taraboste nu ştim nimic şi nu se 
mai: ştie nimic, dar cine este acest om care după port pare 
dac, însă după înfățișare parc-ar fi străin, veteran ori libert... 
poate că și pe el l-am mai văzut... 

Butes înţelese că Rhesos vorbea de Staberius. 

— Astăzi chiar vreţi să le aflați pe toate ? Nu cumva sinteţi 
iscoade de-ale guvernatorului de la Sarmizegetusa, trimise să 
mai dea de urmele unora care au luptat în cetele lui Sarmis 2 
îi întrebă în glumă, 

— Şi de ce să mai aminăm ? sări Dapvx. Ela luptat — şi-l 
arătă pe Staberius — în cetele sclavilor. Nu l-am văzut atunci 
de prea multe ori, dar mi-l amintesc bine. 

— Nu greşeşti nici tu, Dapyx ! Da, şi el a luptat alături de 
cei răsculați. E. Staberius, libert ca și voi, şi el a primit liber- 
tatea tot de la Hadrian şi tot în amfiteatrul de la Sarmizege- 
Tusa. 

— Staberius !... strigă Rhesos. Nu este sclavul a cărui soție 
era fiica unui senator de la Roma? S-a vorbit mult atunci 
despre ei şi despre inima rea a senatorului. Pe toţi zeii, uite 
altul de-al nostru, nu cumva am găsit aici un cuib de şoimi, 
care trăiesc ascunşi vederii dușmanului ? 

Cuvintele lui Rhesos însuflețiră şi mai mult pe Butes. 

— N-ai spus-o rău, cam este cuib de şoimi; mai avem şi 
un şoim tînăr... Dar mai întîi vă întreb: mai sînteţi destul de 
tari să vă stăpîniţi inimile şi să vă ţineţi gurile ? Cărăuşii sint 
oameni care umblă mult şi care trăncănesc tot atit de mult, 
şi bune, şi rele. Avem aici, sosit şi el de curînd, un tînăr scump 
atît nouă, cât și vouă, a cărui libertate este legată de hotărîrea 
noastră de a-l ajuta să nu cadă în mîinile legionarilor... 

— Spune, Butes, gurile noastre vor fi mute ca peșterile 
adinci din inima muntelui ! se legă Dapyx şi pentru Rhesos. 

— Aici la noi îl ţinem ascuns pe Dicomes, fiul lui Sarmis. 
A fost sclav, cum ştiţi şi voi, încă de atunci din amfiteatrul 
de la Sarmizegetusa, apoi, de curînd, devenit gladiator, a luptat 
în amfiteatrul de la Porolissum. 

Vestea îi copleși pe amindoi fraţii, citeva clipe rămaseră 
tăcuți, privindu-se mirați unul pe altul. În mintea lor reveni 
chipul micului Dicomes, cu ochii albaștri, cu pletele blonde 
jucindu-i în vînt, așa cum îl văzuseră de mai multe ori în 
tabăra lui Sarmis. Rhesos îşi reveni primul : 

— Și, cum, o să ne lăsați să plecăm fără să-l vedem ? 

Butes nu se grăbi să dea răspunsul. Ridică privirea spre 
soare, apoi cătă în jur să vadă unde se aflau femeile. Le vazu 
în grădinița dintre casă şi drum, stind printre brazdele de 
flori. 

— Arghida, Gumida, Canidia, strigă el, a trecut de prînz şi 
voi nu vă pregătiţi să vă ospătați oaspeţii ? Astăzi e o zi care 
se cade s-o sărbătorim cum se cuvine, cu toate că revăzin- 
du-nc, sufletele noastre s-au umbrit de atîtea dureroase aduceri 
aminte. Vom prinzi cu toţii, avindu-l alături de noi și pe 
Dicomes. 

Restul zilei a trecut fulgerător de repede și tot atit de re- 
pede s-a lăsat amurgul. În ograda lui Sagitulp au ieșit toţi. 
De cînd sosise, Dicomes nu se arătase niciodată la lumina zilei 
prin bătătura lui Sagitulp. S-au așezat pe niște bușteni de fag 
de sub nucul cel mare. Aveau atît de multe să-şi spună, încît 
nu ştiau cu ce să înceapă. Täcerea o rupse Dicomes. Era îmbră= 

cat în straie curate de-ale lui Getio şi arăta ca un flăcău dac 
voinic şi frumos. 

— Copiii îi țin mai bine minte pe cei virstnici, începu el, 
eu îmi amintesc clipa cînd Rhesos şi Dapyx au venit o dată 
la tata în tabără. Ştiu că era o seară de toamnă ploioasă. Pentru 
mine, ei nici nu s-au schimbat prea mult. 

— Voi cînd plecaţi ? îi întrebă Butes pe R.hesos și pe Dapyx. 

— Trebuie să fim la Porolissum miine, răspunse Rhesos. 

— Aşa de curînd? se grăbi Dicomes şi în vocea lui sună 
descurajarea. Nu puteţi să mai întirziați cîteva zile ? 

Vorbele lui îl neliniștiră pe Butes : 

— La ce te pîndești, Dicomes ? 

Nehotăriît cum să înceapă, Dicomes se mişcă de cîteva ori, 
căutînd să se așeze mai bine pe buşteanul pe care stătea. 

— După ce am prînzit cu toții și am aflat ce se mişcă prin 
țară, stînd singur în ascunzătoarea mea, am chibzuir mult şi 
am făcur un legămînt faţă de mine însumi. Puteţi să mă luaţi 
cu voi? Vreau să ajung pe undeva prin munţii din apropierea 
Sarmizegetusei, acolo vă părăsesc. 

Un timp se lăsă între ei o tăcere în care pluteau uimirea și 
neliniştea. Nici Butes nu se așteptase la o astfel de hotărire, 
luată cu atîta grabă. 

— Noi ce să spunem?! Ce zice Butes... răspunse mirat 
Dapyx. 

Aşteptară toţi cu nerăbdare, dar răspunsul lui Butes întir- 
zie un timp. 

— Nu înţeleg ce vrei să faci, începu el, nu văd de ce te 
grăbeşti să te pui în primejdie. Aici tot eşti mai ferit, iar noi 
ne străduim să găsim o cale prin care să devii om liber, să... 

— Poate că o să vă fie vouă greu să mă înţelegeți, îi luă 
vorba Dicomes, rupînd firul celor ce vorbiseră pînă atunci, 
pentru că numai eu îmi dau seama de tot ce s-a strins în 
sufletul meu. Acum, nu sînt nici dac şi nici roman, sînt un 
sclav fugar, un om în afara legilor. Am fost purtat mult, 
urmîndu-mi stăpînii prin imperiu, şi am văzut câți oameni 
suferă sub apăsarea Romei. Pe măsură ce m-am mărit, am 
ajuns să înţeleg tot mai mult măreţia luptei pornită de tata, 
şi tot mai mult am fost zguduit de curajul cu care el a ştiut 
să înfrunte moartea, numai să nu se lase omorit de dușman. 
De la acel legat, Procilius, căruia i-am fost dat ca sclav de 

împăratul Hadrian, am ajuns sclavul unui tribun, care, după 
cite am ințeles atunci, mă ciştigase la un joc de noroc în 
umpul unui chef. Urmînd pe acel tribun, am rătăcit prin 
părțile de răsărit ale imperiului. După ciţiva ani, tribunul 
m-a vîndut unui negustor, iar de la acesta m-a cumpărat 
un meșter făurar de prin părțile unei ape mari cum este 
Dunarisul, îi spunea Eufrat. La el am stat multi ani. Era cel 
mai iscusit meşter de prin părșile acelea în modelarea cu cio- 
canul a spadelor lungi şi scurte, făcuse din mine un bun 
făurar, care nu se lăsa cu nimic mai prejos de el. Munca grea 
la nicovală m-a învirtoşat, iar încercarea spadelor m-a ajutat 
să învăţ măiestria minuirii lor în lupră. Altfel, cum v-aţi fi 
inchipuit că eu, un sclav oarecare, aş fi ajuns într-un timp 
atit de scurt cel mai bun gladiator din şcoala lanistului Verus ? 
Dar meşterul a murit într-o molimă îngrozitoare, iar eu-am 
ajuns la alți stăpini, pină m-a luat Decimus Silvanus și m-a 
adus la Marodava. Aici în Dacia ce-aş putea să fac? Să mă 
țină ascuns bunul Sagitulp sau altul dintre voi? Și cît aș 
putea să stau așa ? Jar voi cum să mai trăiţi liniștiți, într-una 
îngrijorați de soarta mea ? Ampelia va fi în curind soția unui 
decurion ; acel militar nu va putea să-l lase liber pe un sclav 
fugar. De aceea m-am hotărit să plec. Voi căuta să răzbun 
moartea tatălui meu, s-o răzbun cu ură, cu sete, pină voi 
cădea doborir! Tot va fi mai bună o astfel de moarte deci: 
aceea din arenă, în urletele unei mulțimi înnebunite de plă- 
cerea unui spectacol singeros. Numai să-mi ajute zeii să dau 
de urmele lui Procilius ! 

— "Tu ai răscolit în sufletele noastre multe dureri i-ai 
aprins multe năzuinţe ! șopti Rhesos ofiînd greu. 

— Să pornim o luptă, așa cum au făcut ei, Diegis și Sar- 
mis, nu mai e cu putință acum, spuse îndurerat Butes. Dacia 
de astăzi nu mai este Dacia de atunci; prea mulţi venetici 
au năpădit-o, iar mulți daci s-au potolit, împăcindu-se cu 
soarta. Tu nu ne dai un sfat, Staberius ? 

Cu gindul departe în trecut, la viata lui de sclav, Staberius 
nu răspunse decit după o îndelungă intirziere : 

— Dacă e să judec cele spuse de voi, şi mai ales de Dico- 
mes. gindindu-mă la viaţa tră'să, de mine și Candia, îndemnul 
ar fi să nu-şi piardă speranţa, iar dacă am în vedere tot ce a 
făcut Sarmis, socotesc că pladiatorul nostru are dreptul ȘI 
datoria să răzbune moartea lui, Întrebarea este: pe cine să 

se răzbune? Por fi omoriţi acum nişte oameni pentru ceea 
ce au făcut alţii cu aproape douăzeci de ani în urmă ? 

— Da, pot fi omoriți ! strigă Dicomes. Dacă lovesc în aceia: 
care fac rău dacilor, dacă-i răpun pe cei care îi torturează şi 
fi țin înfometați pe sclavi, fac tocmai ceea ce ar fi făcut tata şi, 
dacă de-acolo din cer, de la zei, unde se află, o să-mi vadă 
faptele, nu se poate să nu se bucure că prin toate astea îl 
răzbun ! 

— Aşa este ! rosti Dapyx îinsuflețit. Pe drumurile pe care 
am umblat, noi am văzut multe silnicii şi nedreptăți, mulți 
ucăloşi care pe timpul lui Sarmis picriseră de parcă intra- 
seră-în pămint. Să mergi cu noi, viteazule, eu şi Rhesos te-om 
ajuta să-i păleşti fără milă! Ascultindu-te, am simțit cum: 
sîngele a inceput să alerge prin vinele mele altfel, ca atunci 
cind mergeam cu tata, cu Dagio şi cu toți ceilalți pe creste 
de munți, îl căutam pe duşman și-l loveam năprasnic. Pînă 
acolo, spre Sarmizegetusa, te ascundem noi bine, avem care 
destul de încăpătoare, şi-apoi, dincolo de Napoca, pe unde o 
să trecem avem prieteni, ne cunosc mulți, și romani şi daci, 
chiar și legionarii care fac paza drumurilor. 

Slobozind un uşor oftåt, Butes se ridică de pe trunchiul 
de fag şi privi lung spre luna plină ce se înălțase deasupra 
pădurii. 

— Dacă te-am opri, poate că l-am supăra pe Sarmis acolo 
în cer, spuse el încet, aproape murmurind. Dar, Dicomes, flă- 
căule, tu ne eşti ca un fecior, mai ales mie și lui Staberius, jură 
pe zei că nu vei pregeta să te mai abaţi pe la noi, iar cînd 
vei fi încolțit din multe părţi, să ştii că aici păseşti scăpare. 
Mai tirziu, cine ştie, ori noi vom veni alături de tine să luptăm, 
ori tu vei veni înapoi şi te vei alătura luptei noastre, căci, 
să nu uiţi, şi noi avem de dus o luptă. 


Procuratorul îl primi pe tribunul Flavius Severus îndată 
ce îl anunţă contubernalul. Abia se trezise din somn, nici nu 
se înviorase bine. Se aştepta să i se raporteze că au atacat 
din nou cete de-ale triburilor de la miazănoapte. De curind 

aflase prin iscoadele trimise că tribul vandalic al astingilor 
dăduse cîteva lovituri grele roxolanilor și se bucurase, socotind 
că, loviți din spate, roxolanii nu vor mai îndrăzni să facă noi 
incursiuni de jafuri şi prăvăd peste hotarul imperiului. Înalt 
şi slab, cu ochii puțin umflați ca după somn, procuraterul nu 
mai avu răbdare să aştepte ca tribunul să înceapă să vor- 
bească. 

— Ai primit iarăşi veşti rele de la castrele de la hotar, tri- 
bune ? 

— Nu, Plautius Priscus, acolo este linişte, începu tribunul 
cu vocea lui răpuşită, veştile rele nu sînt de la graniţă, ci de 
aci de aproape, de la vicul Serdos. 

Tribunul se apropie de un scaun şi se lăsă greoi pe el. 
Obezitatea și greutatea depășiseră orice măsură si părea că 
nu mai putea să le suporte. Cu toate acestea, mintea îi eră 
destul de vioaie, era stăpîn pe el, iar în momentele grele nu 
lua hotăriri pripite. De aceea procuratorul îi acorda multă În- 
credere şi tot amina într-una cererea către legatul comandan: 
al legiunii de la Potaissa. din cadrul căreia făcea parte cohorra 
din Porolissum şi castrele din această parte a provinciei, de 
a-l schimba cu un alt tribun mai tinăr, mai suplu şi mai ager 
În mișcări. 

Gindul procuratorului alergă spre Marodava, la daci. Era 
încă proaspătă în mintea lui încăierarea care se dezlănțuise în 
bilciu de la Serdos. 

— S-au luat iarăşi la harţă dacii cu ceilalți? îl întrebă 
îngrijorat. 

— Nu încă, tocmai de aceea am venit așa degrabă, însă 
se pune ceva la cale. Eu îmi pregătesc oamenii din timp şi iau 
măsuri să pot zădărnicii orice încercare de provocare. S-ar pu- 
tea să iasă ceva mult mai grav, aşa că m-am gîndit că este 
bine să ştii și să chibzuim împreună. 

— Nu cumva dacii se frămintă să pornească o nouă răs- 
coală ? Cei de la Marodava pot deveni într-o zi foarte peri- 
culoși, mai ales că Decimus Silvanus nu ştiu ce tot face de-i 
zgîndără într-una. Dar haide, spune-mi ce se pregăteşte ? 

Tribunul se așeză mai bine pe scaun și tuși sec. Tot pieptul 
şi gîtul parcă îi fierbea, răsuflarea îi era grea. 

— Așa cum ai spus tu întotdeauna, Plautius Priscus, dacii 
sînt nişte oameni liniștiți şi vrednici dacă nu-i superi. Și de 

data asta nu ei sint aceia care se pregătesc, ci ai noștri, colonii, 
întăritaţi de preoții de la templul lui Apollo şi de la templul 
lui Mithras. Aproape de miezul „nopții, a venit la mine decu- 
rionul Fuscianus, cel care are în sarcină paza și ordinea la 
Magnus, la Serdos și la Marodava, şi mi-a raportat că devreme 
a fost căutat de un bătrîn, de unul Iarse, un rătăcitor care s-a 
aciuat pe lingă îngrijitorul şi paznicul templului lui Mithras. 
Bătrinul a spus decurionului că el şi paznicul au ascultat tot 
ce au vorbit în templu cîțiva oameni adunaţi să pună la cale 
o nelegiuire, pe care dacii n-ar putea-o ierta. Acolo se strin- 
seseră : Helpizon şi Horiens, preoții celor două temple, liber- 
tul Eufemus, tabernagiul Theudotos, tabularul Lucrinus şi alții. 
Au pus la cale cum să zădărnicească desfăşurarea unei săr- 
bători a dacilor, numită sărbătoarea coroanei. A fost din bă- 
trîni obiceiul la ei să sărbătorească recolta îndată după se- 
ceniş, şi mult timp, necăjiţi, n-au mai făcut-o. Anul acesta, 
cu toate că au întirziat ceva, au pus de gînd să petreacă și 
să se înveselească, așa cum făceau pe vremuri, cînd ţara nu 
era cucerită de imperiu. 

— Foarte frumos, şi ce-i supără pe preoții celor două 
temple ? 

— Îi supără, le strică socotelile, ei caută de mult să-i facă 
pe daci să se roage la zeii slujiți de ci, de aceea încearcă să-i 
atragă cu fel de fel de făgäduieli : că vor primi mai mult 
pămînt, că zeii lor sint mai buni şi mai puternici, că nu vor 
mai da grîu pentru imperiu şi cîte altele. Dacă dacii vor 
începe din nou să se adune şi să petreacă sărbătoarea co- 
roanei, vor aduce mulyumiri, lui Zamolxis pentru că le-a dat 
recoltă : bogată, asta înseamnă că se mai întăreşte credința lor, 
devin mai uniți, aşa socotesc cei doi preoți. 

— Şi ce-au pus la cale ? 

— arse i-a spus lui Fuscianus că n-a înţeles bine ce vor 
să facă, el crede că se vor stringe mulți coloni, veterani şi 
hberți şi vor veni în apropierea altarului dacilor, acolo unde 
ei aduc jertfe către Marele lor zeu. Altarul lui Zamolxis este 
aproape în cîmp, sub deal, pe malul rîului Zerdis. Poate că 
vor căuta să strige, să chiuie şi să joace pentru a le strica 
liniştea, sau se vor duce printre ei şi-l vor împiedica să se 
înveselească. Bătrinul i- a mai spus decurionului că dacă se va 
întîmpla așa-ceva, atunci va curge mul singe pe cimpul din- 
tre Marodava şi vicul Serdos. 

Tribunul tăcu. Vorbise prea repede şi obosise. 

— Da, ar fi posibil să se întimple ceva foarte grav, admise 
procuratorul, după cum tot așa de bine ar putea să nu iasă ni- 
mic din ceea ce au pus la cale. E bine că am reușit să aflăm 
la: timp, altfel, dacă ar izbucni nenorocirea, să fii convins că ai 
noştri ar arunca toată vina în spatele dacilor. 

Procuratorul se ridică de pe scaun și se apropie de fereastră. 
Răsărise soarele și lumina lui galbenă-roşiatică dădea o cu- 
loare mai vie, mai veselă caselor şi copacilor. 

— Şi cum te-ai gindit să te pregăteşti, Flavius Severus? 

— În ziua sărbătorii, string mai mulți legionari în vicul 
Serdos. Mă gîndesc că n-ar fi rău să mă duc şi eu pe acolo 
prin apropiere ; nu strică dacă văd o petrecere de-a dacilor. 

— Şi cînd o să fie ziua aceea ? 

— Chiar miine, Plautius Priscus, altfel veneam eu să te 
supăr aşa din noapte ? 

Cu pași mari procuratorul se întoarse de la fereastră. De 
cind fusese trimis la Porolissum, se frăminta ce să facă pentru 
a-i linişti pe daci şi pentru a se inchega o viață plină de 
înțelegere, într-ajutorare şi armonie între ei şi romani. Privea 
cu multă înțelegere izbucnirile lor, ce se sfirșeau mai intot- 
deauna cu bătăi sînperoase, şi nutrea pentru ei simțăminte de 
admiraţie amestecată cu milă, izvorite din vrednicia, dirzenia 
şi resemnarea cu care îşi trăiau tragedia lor de popor sub- 
jugat. Dar de multe ori înțelegerea şi simţămintele îi crau 
intunecate de teama unei răscoale, care ar putea izbucni într-o 
noapte și s-ar întinde ca pirjolul, rupindu-i legătura cu le- 
giunile de la Potaissa şi Apulum. Îşi dădea seama că numai 
cunoscindu-i bine, cît mai din apropiere pe acești oameni, va 
reuşi să întreprindă tot ce ar fi fost necesar spre a se ajunge 
la împăcarea şi înfrățirea mult dorită. Împins de astfel de 
ginduri, avusese grijă ca la spectacolul din noul amfiteatru să 
păstreze un număr destul de mare de locuri în tribune pentru 
daci şi dăduse zvon să-i îndemne să vină cît mai mulți să se 
minuneze şi să se bucure, şi tot în acest scop îl oprise pe Deci- 
mus Silvanus de a le mai lua pămintul. 

— Spui că miine au dacii marea lor sărbătoare, murmură 
procuratorul, oprindu-se în fața lui Flavius Severus şi pri- 
vindu-l lung. Ce-ai zice, tribune, dacă aş merge şi eu acolo ? 

Tribunul încercă să se ridice, dar simțindu-se greoi, re- 
nunţă, 

— Cum să mergi, Plautius Priscus ? ! Dacă te văd preoții, 
nu vor mai incerca să provoace tulburări, iar dacă dacii află 
de sosirea ta acolo, se vor simţi stingheriți în desfăşurarea 
petrecerii lor. 

— Ai dreptate, Flavius Severus, dacii trebuie lăsați să-şi 
desfăşoare ritualul sărbătorii așa cum făceau pe vremuri, 
cînd ţara lor era liberă, cînd nu se ştiau urmăriţi şi stînjeniţi 
de nimeni. 

Făcu încet cîțiva paşi prin încăpere, frămintîndu-și buza 
de j jos cu mîna dreaptă, al cărei cot îl sprijinea pe mîna stingă 
strînsă de-a curmezişul pieptului, și se opri din nou în: faţa 
tribunului. Începu să zimbească, fața lui prelungă şi osoasă 
se lumină. 

— Ce-ar fi, Flavius Severus, dacă m-aș duce pe ascuns? 
Mă gîndesc să mă îmbrac ca un colon ori ca un veteran... 

—Și garda, Plautius Priscus ? Un procurator nu se poate 
amesteca în mulțime fără să fie însoțit de gardă bună. De 
paza ta răspund tot eu... 

—Bine, răspunzi. Vom îmbrăca tot aşa cîțiva legionari din 
garda mea, vom fi o ceată de coloni noi şi de veterani proas- 
peti, care vor veni pe-acolo. Ce zici, nu e bine : ? 

Văzind că tribunul nu-i răspunde, continuă : 

— Haide, tribune, nu fi îngrijorat, nu se va întîmpla ni- 
mic ! Aşadar, astăzi ne pregătim ! 


De cîteva zile, la Marodava se făceau mari pregătiri, aşa 
cum stabiliseră fruntașii, şi mai ales Dutes, Ei, fruntașii, îl ale- 
seseră să fie primitorul coroanei din mîna alergătorului, a flă- 
căului. care ieşea învingător În întrecere, şi tot el să stea în 
capul mesei celei mari în timpul ospăşului, aşa cum stătuse 
pc vremuri tarabostele Buric. Se făceau pregătiri de două 
feluri : ale femeilor, pentru prepararea bucatelor de ospăț, 
din ceea ce aducea fiecare : : viței, berbeci, găini, ouă, brinză, 
miere şi vin, pe lingă, piinca pe care o coccau acasă, şi ale 
bărbaţilor, tineri şi bătrîni, „pentru a lovi fulgerător în cei 
care s-ar încumeta să le strice petrecerea. Bătrinul Iarse nu 
spusese numai decurionului de cele ce se puseseră la cale 
în templul zeului Mithras, ci şi lui Butes. Pe de altă parte, 
nici decurionul Fuscianus nu putuse să tacă, îi spusese Am- 
peliei ceva, ea Sarmidei ŞI aceasta lui Butes. La început ni- 
meni nu se gîndise că Dicomes ar putea să ia parte la sărbă- 

toarea coroanei şi Sarmida se bucurase. O purtase gîndul ca 
în timpul cînd toți se vor afla la altar şi la ospăț, ea să se 
furişeze şi să se ducă la el, acolo unde stătea ascuns. De cînd 
venise, vorbiseră de prea puţine ori, numai în treacăt, de 
faţă cu alții, şi nu cunoștea focul ce ardea în inima ei din 
ziua cînd el luptase în amfiteatrul de la Porolissum. Staberius 
o văzuse tristă și înțelesese cauza. Cînd este în joc dragos- 
tea, trebuie să sară cineva în ajutor, și el sărise. Vorbise cu 
Butes, cu Decibalos şi cu Sagitulp şi reuşise să-i convingă ca, 
în ziua sărbătorii coroanei, Dicomes să se schimbe într-un 
bătrîn dac, să-şi pună plete lungi şi barbă bogată şi să ia 
parte la petrecere şi la ospăț. Însă cînd îi spusese Sarmidei de 
ceea ce pusese. la cale, fata se întristase dintr-o dară. Atunci 
Staberius Îşi amintise cu duioşie de felul cum îl ajutase 
Burio să fugă de la Sarmizegetusa cu Canidia, îmbrăcîndu-i 
ca pe doi tineri daci. 

Ziua sorocită pentru sărbătoarea coroanei sosi. De la ivi- 
rea zorilor şi pînă după-amiază nu mai conteniră pregătirile 
pe poiana din jurul altarului Marelui zeu, între pîriul Zerdis 
și casele din Marodava, la marginea imaşului ce se întindea 
pînă la vicul Sardos, pe care se ţinuse de curînd bilciul. Se 
făcuseră focuri mari, la care fierbeau multe feluri de bucate 
în oale încăpătoare, se aduseseră mese înalte şi mese mărunte 
şi se Înşiraseră sub un umbrar din marginea poienii coşurile 
cu piine, fructe și alte bunătăţi, alături de vasele cu vin vechi 
din ceilalți ani. Tot în această zi, pe la amiază, dinspre Ser- 
dos începură să se împrăștie pe imaş mici cete de fete şi 
flăcăi, femei şi bărbaţi, toţi vorbind şi rîzînd zgomotos, şi 
toți Într-o mişcare Înceată în cercuri largi se apropiau din 
ce în ce mai mult de pîriul Zerdis şi de altarul de jertfă al 
dacilor. Văzindu-i, dacii ce soseau într-una se bucurau, gin- 
dind că vecinii lor vor putea să vadă cum ştiu ei să se fn- 
veselească, numai Butes şi cei pregătiţi de luptă îi priveau cu 
ciudă şi gîndeau cu părere de rău că poate se va strica pe- 
trecerea. Butes se mira că nu vedea prin mulțimea de coloni, 
veterani şi liberți decir cîțiva legionari însoțind pe decurio- 
nul Fuscianus, ceea ce însemna că, În cazul iscării unei în- 
căierări, aceştia ar fi fost cu totul neîndestulători pentru a 
împrăşua mulțimile dezlănţuite. 

Lîngă altarul de piatră bine rostuită, zidit pe o movilă de 
pămînt, Înaltă de mai mult de o statură de om, preotul Sco- 

rillo, împreună cu slujitori ai cultului lui Zamolxis, aduseră 
vițelul pe care aveau să-l sacrifice, precum şi cele necesare 
oficierii slujbei: vase în care se puneau cărbuni aprinși, 
peste care aruncau rășini al căror fum împrăștia pînă de- 
parte un miros plăcut, cuțitul pentru înjunghiere şi vasul 
pentru strîngerca sîngelui. De departe, de pe miriştile de din- 
colo de Marodava, ecoul pădurii întorcea pînă la altar strigăte, 
chiote şi cîntece, Era semn că fetele aleseseră pe flăcăul pur- 
tător al coroanei și alergarea începuse. De peste tot, pe acolo 
pe unde mulțimea se aștepta că vor trece alergătorii, de prin 
gropi, de după tufișuri și movile se deşertau oalele cu apă 
asupra flăcăilor porniţi într-o goană nebună, la al cărei 
sfîrşit fiecare se vedea câştigătorul coroanei. În urma lor, 
fetele şi ceilalți tineri porniră în cete cîntînd şi hăulind spre 
locul unde se afla altarul. Cînd ecoul pădurii aduse larma 
începerii alergării, prin trupul lu: Butes trecu un fior. Privi 
împrejurul său. Dacii mai în vîrstă, bărbaţi şi femei, îmbră- 
caţi de sărbătoare, făcuseră un cerc larg şi-l priveau cu nce- 
stăvilită dragoste și respect. Ceea ce era de mirare, pentru co- 
lonii şi veteranii care se strînseseră la oarecare depărtare şi 
urmăreau adunarea dacilor, cra faptul că în plină zi de vară 
cei mai mulți bărbaţi purtau sumane largi pe umeri, prinse 
în ciucuri înnodaţi la gît. Nici unul dintre ei nu bănuia că 
fiecare dac avea bine ascunsă sub suman o măciucă scurtă 
şi ageră, iar la briu înfipt cuțitul, gata în orice clipă ca, 
la un semn al lui Butes, să lovească în veneticii care ar 
încerca să le strice sărbătoarea. Printre cei din apropierea 
lui Butes erau şi Decibalos cu Gumida. Sc ţineau strîns de 
mînă, cu dragostea care nu se măcinase în cei peste douăzeci 
de ani de viață trăită unul lingă altul, amindoi înfiorați de 
aceleaşi aduceri aminte. Îl vedeau pe bunul Burio în acea seară 
de sărbătoare a coroanei, cînd Decibalos ieşise învingător în 
întrecere şi cînd el, tarabostele, în fața mulțimii înveselite, 
îi unise pentru totdeauna şi-i Înzestrase cu casa în care trä- 
iau şi astăzi. Lingā ei stătea Sarmida, veselă şi îmbujorată, 
urmărind cu privirea pe dacul bătrîn ce-i arunca ocheade 
din mijlocul altor bătrîni şi care nu era altul decît Dicomes. 
— Se aude, sosește ciștipătorul ! spuse cineva din mulțime. 
În lungul drumului ce străbătea Marodava se întindeau și 
se apropiau strigăte, amestecate cu lătratul cîinilor întărttați 
de atita larmă. T ' 

— Uite-l, vine în fugă, a cotit încoace! strigă o femeie, 
<are privise tot timpul în lungul drumeagului îngust ce urca 
spre altar. 

Toate capetele se iîntoarseră într-acolo, Un flăcău înalt şi 
subţire, cu pletele fluturindu-i în vînt şi cu coroana mare din 
flori albastre petrecută pe după gît, alerga într-o ultimă sfor- 
qare să ajungă cel dintii la Butes. La citiva paşi în urmă, gata 
să-l prindă şi să-i ia coroana, venea altul, iar după el, înși- 
rai la distanţe tot mai mari, ceilalți flăcăi, 

— E Seiciper, adăugă o fată cu privirea ageră, recunoscîn- 
<lu-l pe flăcău. 

— Tin-te bine, Seiciper, îndemnă cineva, vezi că te prinde 
din urmă Geto ! 

— Haide, Getio ! răsună vocea Ampeliei, încurajindu-şi 
fratele. 

Sirigăte şi îndemnuri se porniră din toate părțile şi din 
-amestecul de voci nu se înțelegeau rostite din cînd în cînd 
decît numele alergărorilor : Seiciper... Getio... Getio... Seici- 
per. Seiciper se apropiase. Mulțimea se dădu la o parte din 
faţa lui Butes şi făcu drum liber. O ultimă încordare de cîțiva 
paşi şi flăcăul se opri învăluit de valul de apă cu care Butes 
H primi, așa cum cerca datina, golindu-şi oala asupra lui. Îl 
îmbrăţişă, îi scoase de după git coroana și o dădu fetelor. 

—Tu, Seiciper, eşti cîştigătorul coroanei şi alesul zeilor 
şi al fetelor frumoase ! îi spuse cu voce puternică, pentru a 
fi auzit de toată adunarea. 

Între timp, împinși de o curiozitate greu de stăvilit, mul- 
ţimea colonilor, veteranilor și liberților veniţi dinspre vicul 
Serdos se tot apropiase. Din mijlocul lor răsună glasul sub- 
tire, mlădios al unei fete, strizind în limba Romei : 

— Toţi zeli cu tine, Seiciper ! 

— E Attia, din Serdos, iubita lui, şuieră un flăcău dintre 
“cei sosiți, abia putînd să mai răsufle de atita alergătură. 

Un timp Butes tăcu, căutînd în minte cuvintele cu care să 
se adreseze tuturor. Înainte, tarabostele Burio obişnuise să 
spună fetelor adunate în jurul lui: „Cum vreţi să stau la 
masă cu Flăcăul ăsta cu îmbrăcămintea udă şi murdară 2* 
Şi ele îi răspunseseră : „Nu-i primi, taraboste, trimite-l la sta- 
ulul vitelor !* Iar ultimul lui cuvînt fusese: „Aţi vrea să mă 
Jipsesc de un flăcău atit de frumos şi de puternic! Sau îl 

vreți voi 2“ Acum căuta vorbe potrivite momentului şi situaţiei, 
nu mai era tarabostele şi nu se simțea la largul său. 

— Bine, oameni buni, începu el, putem noi să ne ospătăm 
cu flăcăul atît de ud şi de murdar ? 

— Nu-l primim, nu-l primim ! strigară mai multe fete şi 
femei. 

— Eu zic altfel, să-l dezbcăcăm, să-i aruncăm straiele urîte - 
şi să-i dăm altele noi și frumcase ! 

Aceste vorbe erau, după datină, momentul în care mamele, 
surorile, rudele celor care se luaseră la întrecere pentru co- 
roană se trăgeau deoparte cu flăcăii în locuri mai ferite pri- 
virilor şi le schimbau îmbrăcămintea ce se năclăise de sudoare, 
de apă, de praful ridicat în goana lor și prefăcut în noroi. 
Cînd, plină de voie bună, mulţimea se îndreptă urmînd pe 
Butes spre altarul zeului Zamolxis, unde avea să se desfăşoare 
ceremonia aducerii jertfei, dinspre vicul Serdos se văzu ri- 
dicindu-se un nor de praf ce se apropia cu mare iuţeală. 

—Bunule Butes, privește spre Serdos, şopti îngrijorat 
Sapitulp, care mergea la un pas în urma lui, alături de Deci- 
balos, de Sraberius şi de alți daci mai În vîrstă, printre care 
era și bătrînul sub a cărui înfăţişare se ascundea Dicomes. 

Butes se uită în partea în care i se spusese, se întunecă, 
semnul din obraz se împurpură și în ochi îi apăru o lucire 
arzătoare. Ridică braţul drept cu pumnul strîns şi-l roti de 
cîteva ori pe deasupra capului. Era semnul de adunare a 
celor ce purtau sumane pe umeri, pregătiți pentru luptă. 
Dar pe măsură ce valul de praf se apropia, începură să se 
distingă ropote de cai şi în cîreva clipe între cele două mul- 
imi, daci și romani, se opri o ceară de călăreți de mărimea 
unei manipule, avind în frunte pe tribunul Flavius Severus. 
Cu toată grasimea lui, cînd era pe cal arăta altfel, iar la călă- 
Tie mai păstra încă agerimea din vremea tinereţii. Tribunul 
cătă cu privirea prin mulțime și-l zări pe procurator îm- 
brăcat în colon, înconjurat de garda sa, mai mulți coloni ti- 
neri, voinici, pe care cei din Serdos îi credeau din Magnus, 
din Porolissum sau din altă parte. 

—Am venit aici — începu tribunul cu vocea sa răgușită, 
pe care căuta să şi-o facă mai clară spre a fi mai bine în- 
țeles — pentru ca toată lumea să ia aminte că legionarii im- 
periului veghează ca roate petrecerile, fie ale romanilor, fie. 

ale dacilor, să se desfăşoare în deplină linişte. Astăzi au o 
sărbătoare dacii, să-i lăsăm în pace să se înveselească, pen- 
tru că nici ei nu-i tulbură pe ceilalți cînd se adună la sărbă- 
torile lor. Cine va căuta să facă zizanie va simţi pe spate us- 
turimea vergilor pe care le vor trage fără milă legionarii, 
sau poate că va fi pedepsit chiar mai greu. Noi dorim dacilor 
bună petrecere şi multă voie bună! Din marginea pădurii 
vom veghea îndeaproape. 

Tribunul dădu pinteni calului şi se îndepărtă spre pădure, 
urmat de ceata de legionari cu care venise. 

La o astfel de apariție nu se așteptase procuratorul, îl 
bucură prevederea lui Flavius Severus şi de pe faţă îi pieri 
îngrijorarea. În acelaşi timp, în cele două mulțimi, a daci- 
lor şi a colonilor, se produse mișcare şi freamăt, din ambele 
părți Începură să se audă glume, risete și vorbe de voie bună. 
Nici Butes nu se gindise la o asemenea întorsătură. Cuvintele: 
tribunului îl impresionaseră mult. Simţea cum privirile daci- 
lor cu sumanele pe umeri erau îndreptate asupra sa. Ridică 
amîndouă mîinile și le roti pe deasupra capului. Dacii înce- 
pură să se dezbrace, rămînînd în cămăși, însă fiecare apucă 
sumanul în aşa fel, încît nimeni nu putu să vadă nici o 
măciucă, ea rămînind ascunsă bine pe una din mîneci. Bu- 
tes trase cu putere aer în piept. Se înveselise şi prinsese chef 
de petrecere ; în mulțimea de romani din apropiere nu mai 
vedea o adunătură de oameni porniţi pe harță. 

Ritualul aducerii jertfei se desfăşură în linişte și repede. 
Încetul cu încetul, tot mai mult mulțimea curioasă a colonilor 
se apropia şi la un moment dat aproape că se contopi cu 
aceea a dacilor. După ce preotul Scorillo, un bărbat înalt, cu 
barbă lungă şi rară, de un blond ce bătea în roşcat, şi cu pri- 
virea cam neîncrezătoare, Înjunghie vițelul, învăluit în fu- 
mul de rășini aromate, mai intonă un imn Marelui zeu, cîn- 
tînd pe tonuri joase și rar, acompaniat de cei doi slujitori, 
apoi rosti răspicat, spre a fi înţeles de toţi : 

— Poporul își mulţumeşie, Mare zeu, pentru că i-ai dat 
roade din belșug ! 

— Îţi mulțumim, Mare zeu ! murmurară dacii. 

— "Toţi dacii se leagă să te slăvească cu credință și te 
roagă să-i ajuţi, să le dai sănătate şi să-i scapi de necazuri! 

— Te rugăm, Mare zeu ! repetă mulţimea. 

— Te mai rugăm, Mare zeu, să ne ajuţi să trăim în înţe- 
Jegere și Întrajutorare cu vecinii noştri veniţi diù depărtări 
şi așezați aici printre noi peniru totdeauna ! 

— Te rugăm, Mare zeu ! 

Murmurul se învinse în esală măsură atit în partea da- 
cilor, cît şi în aceea a romanilor, ceea ce îl impresionă pe 
procurator, așa cum îl înfioraseră cuvintele de împăcare ros- 
tite de preot. Cele spuse de preot nu avură acelaşi efect asu- 
pra lui Butes, pe el nu-l mișcară, ci îl făcură să se mire, pen- 
tru că niciodată dacii nu se rugaseră Marelui zeu să le aducă 
înțelegere şi ajutorare din partea dușmanului, însă pentru un 
astfel de moment le găsi binevenite. Preotul și cei doi sluji- 
tori ai altarului încheiară ceremonia aducerii jertfei into- 
nînd un alt imn de slavă Marelui zeu. 

Modul cum tribunul luase apărarea dacilor, cum răspun- 
sese mulţimea de coloni cuvinielor preotului și cum aceeași 
mulțime se apropiase tot mai mult de dacii strînşi în jurul 
altarului schimbase dintr-o dată răceala şi neîncrederea în 
veselie şi voie bună. Toate acestea nu scăpară lui Butes și 
se gîndi să le folosească în folosul ambelor părți cu multă 
dibăcie. De la altar, mulţimea dacilor se îndreptă spre poiana 
în care era pregătit ospăţul. Mese înalte din lemn, cu bănci 
“lungi împrejur, erau aşezate pe două rînduri pentru cei ce 
făceau parte dintre căpeteniile Marodavei, mese mici, rotunde, 
tot din lemn, cu trei picioare scurte, la care se stătea pe chi- 
tuci mărunți, fuseseră aranjate pentru flăcăi şi fete, iar al- 
„tele, întinse de-a dreptul pe iarbă, pe fişli lungi şi late din 
pinză albă, pentru toţi ceilalți. Fiecare îşi găsi repede un loc; 
unii îl ştiau dinainte, alții căutau pe cele din apropierca celor 
mai buni de gură, meșteri la glume. Butes se aşeză la masa 
mare din capul celor dovă rînduri, puse de-a curmezişul, 
avind lîngă el pe preot, pe Sraberius, pe Sagitulp şi pe Deci- 
balos. Cei de la mese aşteptau ca el să spună cîteva vorbe, ca 
de obicei, de glumă, iar preotul să binccuvînteze ospăţul, 
dar spre mirarea lor văzură că Butes trimise pe cineva la 
femeile care se ocupau de servirea meselor şi Gumida cu 
Arghida sosiră în fugă. Le spuse ceva în șoaptă şi ele plecară 
tor în fugă. Cu mare grabă, alte mese înalte şi lungi se așe- 
zară alături de cele la care stăteau căpeteniile dace. Acum el 
prinse momentul potrivit şi vorbi mulţimii potolit, vesel, cu 
voce caldă : 

— Ne-am rugat și-am mulțumit Marelui zeu pentru că 
ne-a dat belşug de roade, apei ne-am aşezat la mese dornici 
să petrecem şi să nè ospătăm, dar parcă văd ceva ce nu prea pot 
să înțeleg : văd la mese și pe acei fraţi de-ai noștri cu femeile 
lor care nu sînt dace, ci fiice sau surori de-ale vecinilor noştri 
din Serdos. 

Butes făcu o pauză. Cei de la mese se întoarseră spre dacii 
ale căror neveste erau de alie neamuri şi pe unele feţe ve- 
selia se umbri. O mișcare se produse printre colonii care stă- 
teau, retrași. dornici să vadă o petrecere a dacilor, unii luară 
cuvintele lui Butes drept o batjocorire a fiicelor şi a rudelor 
lor, acum soţii de daci. Nu erau prea multe, numa: cîteva, 
însă erau. Dar Butes nu le lăcă timp de gîndire sau de întris- 
tare, Îşi roti privirea peste dacii de la mese, apoi se întoarse 
spre rîndurile colonilor. 

— Ce ziceţi, e drept ca, dacă o fiică sau o soră de colon 
are soţul dac, să stea alături de noi la petrecere, iar dată o 
fiică sau o seră de dac are ca sot un colon sau un veteran, 
ei să nu [ie în mijlocul nostru 2 

Un timp deasupra mulțimii se lăsă o tăcere în care pluteau 
curiozitatea si dezorientarea. Ce voia Buies să facă? se fn- 
trebau rauli. 

— Să-i poftim alături de noi! strigă Seiciper, câştigătorul 
coroanei. 

—Da, asta am vrut să spun și eu, reluă Butes. Dacă e 
sărbătoare şi petrecere, să fie pentru toţi ai noştri. 

Se îndepărtă de lîngă masă și făcu cîțiva paşi spre mulți- 
mca de coloni şi veterani. 

— Haide, Getida, ce-aștepți, ia-l pe Antrocius al täu şi 
aşezați-vă la masă ; și tu, Carpia, vino cu Demetrios al tău! 

Tot vorbind, Butes ajunse în apropierea grupului în mijlo- 
cul căruia se găsea procuratorul. Se opri în faţa lor zîmbind. 
Nu-şi închipuia că-l avea în faţă chiar pe Plautius Priscus. 
Ceva mai în spatele grupului îl văzu pe decurionul Fuscianus 
cu cîţiva legionari. 

— Cinstiţi oaspeţi, se adresă el colonilor între care era şi 
procuratorul, dacii vă roagă să le faceţi cinstea şi să vă os- 
pătaţi alături de ei, să gustaţi bucatele lor şi să beţi din vinul 
lor. 

Prinzind momentul, Staberius repetă în limba Romei cele 
spuse de Butes. Impresionat de îndemnul atît de frumos, pro- 

curatorul păși cel dintii spre mese şi după el porniră toți 
cei care îl însoțeau. În scurt timp toate mesele ce se adău- 
gaseră se umplură cu oaspeţi. Butes se întoarse la masa de la 
care plecase, dar nu se aşeză, se vedea că încă mai avea ceva 
de făcut. Mulțimea de daci şi de coloni, printre care erau şi 
cîțiva veterani, se înviorase şi se înveselise. 

— Dar tot nu putem să gustăm bucatele, cinstiți oaspeţi, 
că n-am pregătit tot ce trebuia. Păi cu ce s-a ales flăcăul 
nostru, Se:ciper, care a fost cel mai tare și mai iute la aler- 
gare ? A 

— Cu apa care s-a aruncat pe el! strigă cineva rÎzind. 

— Cu Attia ! adäugă o fată. 

— Care Attia, fiica lui Liccaius din Serdos ? întrebă Butes. 

Multe voci răspunseră în același timp. 

Attia era în grupul femeilor şi fetelor de coloni ce stà- 
teau deoparte și priveau mulțimea de la mese. Îmbujorată, 
fata se gândea fericită că poate la sărbătoarea coroanei de la 
anul care va veni ea va fi siţia lui Seiciper şi va sta alături 
de el la masă. 

—Și unde e Attia ? răsună din nou vocea lui Butes. Să 
aduci fata aici, Seiciper ! 

Toate privirile se întoarseră spre grupul femeilor şi fetelor 
de coloni. 

— Nu a venit Liccaius ? continuă el să întrebe. 

Dintre colonii care se aşezaseră la masă se ridică Liccaius, 

—- Sînt aici, frate Butes ! 

Acum socoti că momentul fusese pregătit, Seiciper o adu- 
cea pe Attia de mină. 

— Priviţi, rosti el cu vocea schimbată de emoție, uiraţi-vă 
cît sînt de tineri și de frumoși, nu se bucură și zeii văzindu-i? 

Primi din toate părțile răspunsul la care se aștepta. 

— Atunci, cu voia zeilor, noi, oamenii, să-i unim pentru 
totdeauna ! Sau facem cumva un rău ? adăugă repede. 

— Daaa !... Nuuu l.. se auziră strigăte însoţite de rîsete, 
unii că cereau să-i unească, alţii că nu se făcea ceva rău. 

Butes căută să mărească şi mai mult veselia și voia bună. 

— Adică ce „da“ şi ce „nu“ ? întreba cl. 

Dintre dacii mai în vîrstă se ridică bătrinul Dades. 

—Adică, zeii vor să-i unim, că nu facem nici un rău, 
lămuri el. 

— Aşa, bătrine! strigă Sagitulp rizînd. Te-ai ridicat gră- 
bit, de teamă să nu ţi-o ia altul înainte şi să spună „nu“, 
pierdea frumuseţe de fată nepotul tău ! 

— Poate că și pe Sagitulp îl roade ceva !... i-o întoarse 
Dades. 

Toţi izbucniră în rîs, semn că înţeleseseră ce voise să spună 
bătrînul. 

Dar Butes nu-i lăsă timp și reluă cu acelaşi ton de glumă. 

—Uite că n-am terminat şi foamea a început să ne dea 
ghes. I-am unit pe Seiciper şi pe Attia, dar am făcut o încurcă- 
tură ; noi pierdem un flăcău, că a trecut de partea lor, iar 
ei pierd o fată care a trecut de partea noastră. Cum am putea 
să dregem aceste pierderi ? 

Mulțimea izbucni din nou în hohote de ris. Butes întorcea 
bine vorbele, iar Staberius avea grijă să le tălmăcească repede 
colonilor care nu înțelegeau limba dacilor. 

— Ne spune careva cum să facem ? Neprimind nici un săs- . 
puns continuă : Eu zic”că dacă ei ne-au luat un flăcăuş, să le! 
luăm şi noi unul ; ci ne-au dat o fată, să le dăm și noi una... 

— Pe Ampelia ! strigă o femeie dintre dace. 

— Da, uite că mi-ai ghicit gîndul. Eu zic că e bine să 
le dăm pe Ampelia, iar ei să ne dea pe decurionul Fuscianus ! 
completă Butes. 

Mulțimea izbucni în strigăte de aprobare. Numai Sagitulp, 
cu un nod greu în git și cu o apăsare în piept, se frămînta pe 
scaun. 

— Ampelia, du-te și adu-l la masă pe cel cu care zeii 
şi noi oamenii te-am unit! o îndemnă Butes, privind spre 
masa la care stăteau îngrămădite fetele. Şi acum, cinstiți 
Oaspeți, putem să spunem că nimeni n-a fost păgubit: voi 
ne-ați luat un flăcău, noi v-am luat altul, noi v-am dat o 
fară, voi ne-aţi dat alta, şi, cum sîntem la aceleaşi mese oameni 
care ne rugăm la zei diferiţi, preotul Scorillo nu se va mai 
ruga Marelui zeu să ne binecuvinteze ospăţul ci o să-i rog 
eu pc toţi zeli, dacă sînt pe aproape, să vină și ei să se ospă- 
teze cu nol ! 

Cei mai tineri se întrecură în risete și glume, numai bătri- 
nele începură să murmure rugăciuni, fiecare implorînd zeul 
ei. La toate mesele se porniră mişcările de miini care, pri- 
vite de deasupra, păreau un păienjeniș pe deasupra bucatelor 

aduse din belşug. Fusese lungă vorba lui Butes, dar şi plină 
de înţelegere, de bunătate și de împăcare. 

Aşezat între colonii de la masa din apropierea lui Butes, 
Plautius Priscus gusta cu poftă din bucatele ce se aduceau 
într-una : slănină afumată, cîrnaţi, friptură de găină, berbec 
copt înăbuşit, purcel cu varză și multe alte feluri, după cum 
era voia fiecăruia. Procuratorul mînca, privea mulțimea şi nu 
spunea nici un cuvint, Era copleșit de cele ce văzuse şi au- 
zise şi de ceea ce vedea şi asculta. Glume se spuneau la toăte 
mesele, toate cu mult duh în ele, lipsite de răutate și de ură, 
unele despre daci, altele despre romani, despre veterani și 
mai ales despre liberți. În sinea lui se simțea mulțumit, era 
o dovadă că văzuse la timp şi bine lucrurile. Încă de la so- 
sirea la Porolissum reuşise să-şi dea seama că dacii erau niste 
oameni blajini, omenoşi şi vrednici, numai să nu fie provocați, 
loviți sau batjocoriţi. 

Femeile care serveau la mase cărau într-una bucate și, 
printre ele, cei trei bătrîni : Iarse, Protas şi Hylas — paznicul 
templului lui Mithras — se luptau să umple într-una ulcele 

e vin pe care le duceau la mese. Veselia și voia bună se in- 
cinseră şi mai mult aprinse de tăria vinului băut, Butes, Sta- 
berius şi Decibalos nu pregetară să-i întărite pe toţi la vorbă 
şi glume. 

— Ce stai aşa proţăpir, Sagitulp ? strigă Decibalos. Te 
crezi altul acum, ai ginere decurion... 

Sagitulp începu să ridă : 

— Dacă aşa a fost voia zeilor !... 

Peste capetele celor din faţa lui, Butes privi spre Dicomes. 
Arăta destul de bine cu barbă mare şi nu dădea loc la nici 
o bănuială printre ceilalți bătrîni. Dădu cu cotul lui Decibalos : 

— Tu ai văzut ? Sarmida s-a aşezat la masă între bătrini. 
Cind a venit acolo ? Mi se pare că fata a pus ochii pe unul 
dintre ei... 

Decibalos surise. Și cl remarcase acelaşi lucru ; îşi înţele- 
sese de mult fiica. Ceva totuşi îi umbrea sufletul: Dicomes 
pleca, era horărit să dea lovituri grele dușmanului şi nu spu- 
sese niciodată căo să se mai întoarcă pe la Marodava. 
Îl îndutrera și îl întrista mila de copilă. Ştia că fata va rămîne 
pentru totdeauna cu inima frintă, chinuită de gindul după 
cel plecat. 

Butes se intoarse spre Gruno şi căută să-l întărite ; 

— Ce, bătrine, eşti supărat că nu stă cu noi la masă şs 
Decimus Silvanus ? 

Auzind rostindu-se numele lui Decimus Silvanus, procura- 
torul ascultă mai atent. 

— Dacă ar fi aici, aş sparge toate oalele de pe mese în 
capul lui ! strigă Gruno. 

— De ce, bătrine ? Sint zvonuri că o să-ți dea înapoi pä- 
mintul... 

— El n-o să mi-l dea, dar cu o să mi-l iau! rosti Gruno 
infuriat. 

Cuvintele lui Gruno treziră îngrijorarea în sufletul procu- 
ratorului, își dădea seama cît de mul: îl urau dacii pe bogatul 
fermier de la Marodava. 

La masa colonilor era şi Gerida, stătea alături de soţul ei, 
Antrocius, veteranul. Getida rămăsese văduvă, bărbatul ii 
căzuse În răscoală. Trăise mulți ani singură. Fiind încă tînără, 
iar Antrocius destul de hotărît şi răbdător, sfirşise prin 
a-i frînge inima. Veteranul făcuse economii bune, fusese decu- 
rion şi primise pămînt destul, aproape de vicul Magnus. În- 
tre ei, la masă, stătea băiatul lor, Iulian, care împlinise de 
curind şase ani. Butes mai dădu drumul la o glumă ce-i veni 
în minte privind copilul. 

— Ia spune-mi, Iuliane, al cui eşti tu ? 

— Al mamei şi al lui tata, răspunse vioi băiatul. 

— Dar al cui eşti mai mult? 

— Juma, juma, răspunse copilul scurtind vorbele. 

— Atunci ce ești tu, luliane, dac sau roman? continuă 
să-l întrebe. 

— Juma, juma, repetă copilul, rizînd cu ochi lucioşi de 
vioiciune. 

— Ia să-mi laşi băiatul în pace, că e numai al meu! zise 
Getida, stringîndu-și la piept feciorul. 

— Ai auzit-o, Antrocius ? întrebă Butes pe veteran, 

— Ce să-i faci, femeile vorbesc multe, răspunse rizind 
veteranul privindu-și cu dragoste soţia și copilul. 

— Ascultă, Gerda, continuă Butes, nu te-am întrebat nici- 
odată, cum te înţelegi tu cu Antrocius ? 

— Ei, cum să mă înţeleg, bine, răspunse ea îmbujorată. Eu 
cu o vorbă în limba lui şi cu şapte din limba noastră, iar el 
cu o vorbă în limba noastră şi cu şapte dintr-a lui. Dar ne în- 

elegem, bunule Butes, măcar să trăiască toate femeile cu 
bărbaţii lor aşa cum o duc eu cu Antrocius al meu ! 

De departe, petrecerea dacilor se vedea ca o pădure de 
făclii. De mult îi învăluise întunericul şi la mese se aprinseseră 
făcliile pregătite din vreme. 

Cele spuse de copil, de Getida și de Antrocius plăcură pro- 
curatorului, era pentru el o întărire a ceea ce gindise adesea. 
Trăia vremea cînd lua naştere un nou popor. Însă în seara. 
asta fusese cu totul captivat de Butes. Îl ftdmirase atît de mult 
în unele momente, încît ar fi fost gata să-l stringă la piept 
cu multă prețuire. Se făcuse tirziu cînd el se hotări să plece. 
Se ridică de la masă şi, plin de mulțumire pentru tot ce vă- 
zuse, asculrase și gustase, nu putu să-și mai stăpinească tã- 
cerea : 

— Cinstiţilor şi bunilor daci, începu el, poate că astăzi a 
fost ziua sorocită de zei ca ura dintre voi, dacii, şi noi, cei 
veniți de pe alte meleaguri, să se topească. Sărbătoarea şi 
ospăţul vostru ne-au ajutat să vă cunoaştem mai. bine şi să 
vă prețuim mai mult. Eu mă rog zeilor ca de-acum înainte 
să trăim cu toții în înţelegere şi omenie ! 

— Dar nu şi cu Deciu Sivan ! stripă bătrinul Gruno, după. 
ce Staberius tălmăci tuturor cele spuse de procurator. 

— Şi nici cu hoți ca Eufemus şi Lucrinus! strigă altul. 

După felul cum fuseseră strigate numele lui Decimus Sil- 
vanus, al libertului și al tabularului, procuratorul înţelese 
că aceştia erau cei care loveau cel mai mult și mai greu în 
daci. Se îndepărtă de locul petrecerii ducînd cu el chipul 
şi cuvintele rostite de Butes. Travestirea îi reuşise deplin. 
Nici. Butes, nici decurionul Fuscianus şi nimeni, în afară de 
tribun, nu știuse că procuratorul luase parte la sărbătoarea 
dacilor. 


Multe zile după sărbătoarea coroanei, în casa lui Sagitulp- 
fusese furtună. El nu se putea împăca cu gîndul că îşi dăduse: 
fata după un străin. Ciîtva timp se arătase supărat chiar şi 
pe Butes, pentru că grăbise lucrurile, apoi se mai liniştise 

si in cele din urmă incepuse să facă pregătirile. Nu putea 
să-și ducă fata între colonii din Serdos, unde locuia decurionul, 
decit încărcată cu tot ce se cădea pentru o casă nouă, așa 
cum era obiceiul dac din străbuni. Și ziua sorocită pentru 
aranjarea casei în care Ampelia avea să-şi trăiască viaţa ală- 
turi de decurion sosise, 

Era o zi frumoasă de început de toamnă. Dimineaţa Sar- 
mida se sculase întristată. De la un timp nimeni nu-i mai 
intra în voie. Gumida se speriase şi-l chemase pe Decibalos. 
Tatăl, bun ca întotdeauna, căci îşi iubea fiica mai mult decit 
se putea închipui, o privise lung, cu multă duioșie şi cu multă 
înțelegere, Îi ştia durerea şi își dădea seama că totul cra 
peste puterile lui. Spusese apoi Gumidei că era mai bine 
ca pe fară să să o lase acasă să stea liniştită. Se gîndise că acolo, 
acasă la decurion, unde aveau să se ducă în acea zi cu toții, 
văzind-o pe Ampelia atît de fericită, Sarmida s-ar fi întristat 
şi mai mult. Cînd luase această hotărire, Decibalos se mai 
gîndise şi la altceva. Cu o zi în urmă, Rhesos şi Dapyx sa 
inapoiaseră la Porolissum cu un nou transport de mărfuri 
pentru alți negustori şi trimiseseră vorbă prin Getio că peste 
două zile vor trece pe la Marodava și că, dacă Dicomes vrea 
să-i însoţească spre Sarmizegetusa, să se pregătească din 
vreme, Vestea o lovise pe Sarmida ca un trăsnet. Multe nopţi 
de-a rîndul, în lungile ei clipe de veghe, cînd somnul nu se 
lipise de ea, se rugase Marelui zeu ca cei doi frați să nu mai 
treacă pe la Marodava, ca el să nu plece. În noaptea care 
trecuse nu închisese ochii şi suspinele o înecaseră tot timpul. 

Decibalos şi Gumida plecaseră de mult. Ceva mai tirziu 
pornise şi Butes, cu Staberius şi Canidia. Prin ograda lui Sta- 
berius, bătrinul Protas își păsise de lucru. Soarele se ridicase 
mult pe cer şi îmbrăca totul într-o lumină potolită cu raze 
blinde. Rămasă singură, la început Sarmida plinsese, pradă 
frămîntării şi deznădejdei, apoi se potolise, dar nu era o 
liniştire în faţa neputinței, ci una plină de hotărire. Femeia 
din ea se trezise cy toate simțurile şi era pata să încerce o 
luptă. Începu să se imbrace în grabă, alegind cea mai sub- 
{ire ie și cea mai frumoasă fotă, își aranjă bine cosiţele și la 
trase în față peste sîni, iar în păr își prinse o garoafă mare, 
roşie, Ieşi prin fundul ogrăzii și porni aproape în fugă pe po- 
teca ce șerpuia pe sub marginea pădurii, spre casa lui Sagitulp. 

Dicomes nu mai auzise de mult: zgomot pe afară. Arghida 
şi Sagitulp, cu Ziper şi ceilalți încărcaseră două care cu lu- 
crurile Ampeliei şi plecaseră spre Serdos. De cînd venise la 
Marodava, își petrecea ziua stînd numai în casă. Ştia că peste 
o zi sau două va pleca şi acest gînd îl frăminta mult. Dar 
şi așa, ca sclav fugar, căutat pînă la disperare de lanistul 
Verus, în Marodava nu putea să mai rămînă. Frămintarea îl 
făcea să treacă de la o hotărire la alta. Odată îl fulgerase 
gîndul de a se înapoia la lanist, dar îl alungase repede din 
minte. Și peste aceste frământări, peste toate hotărtrile. ce 
cădeau una cupă alta, în mintea lui apărea tot mai des chipul 
Sarmidei : veselă, cu fața îmbujorată, cu ochii mari, adinci 
şi luminoşi, de culoarea cerului, cu cosițele trase peste piept. 
Dorul de ea îl chinuise zile şi nopți de-a rîndul şi, cu cît 
se gîndise mai mult, CU, atit se convinsese că toate erau peste 
putință. De aceea rămăsese tot la hotărîrea luată : să plece 
spre Sarmizegetusa şi să dea lovituri dușmanului, răzbunind 
astfel moartea tatălui său şi sclavia în care se afla. Mai avea 
numai o zi de stat în Marodava şi nu rămăsese niciodată sin- 
gur cu ea, nu-i vorbise niciodată neauzit de nimeni şi nu-și 
descărcase sufletul, nu-și potolise inima, ca ea să- ştie că 
atunci cind va cădea luptind cu dușmanul, va muri purtînd 
în suflet chipul ei drag. Se ridică de pe laviţa pe care stă- 
tuse mult timp culcat cu faţa în sus, cu mîinile sub cap, pri- 
vind bîrnele care susțineau tavanul încăperii. Nu mai pu- 
tea să stea închis, simțea o apăsare în piept și răsuflarea i 
se tăia, ca şi cum o mină nevăzută încerca să-l sugrume. Decu- 
rionul se găsea şi el acolo unde se duseseră ceilalți și nu 
avea de ce să mai vină la Sagitulp. Se gîndi să meargă în 
ogradă, să caute un loc mai ferit vederii şi să stea acolo cu 
frămîntările şi dorințele lui. leşi din casă, cătind cu grijă 
spre poartă, se furişă pe lingă hambar, deschise portiţa şi 
se strecură între pomi. Începu să caute cu privirea un loc 
mai ferit, însă nu putu continua căci rămase împietrit locului. 
La poarta din fundul ogrăzii o văzu pe Sarmida. Era ea, 
deşi nu-i venea să creadă ochilor. Porni înaintea ei, uitind 
că trebuia să se ferească de a fi văzut de cineva. Fa îi făcu 
semn să se „oprească, să se aşeze jos, și se grăbi spre el în 
fugă. Pe măsură ce se apropia, curajul şi hotărîrea cu care 
plecase de acasă începură să o părăsească, învinse de ruşinea 
ce căuta să o năpădească. 

— Sarmida, ce bine-ai făcut că ai venit ! îi şopti Dicomes, 
cind ea se opri la cîțiva paşi de el, 

— Am alergat să-i prind, nu cumva au plecat? il întrebă 
ea, prefăcindu-se grăbită. 

EI nu-i răspunse. O privi îndelung, în sufletul fui se porni 
Și mai puternică furtuna. Chipul ei arăta întocmai aşa cum 
îl păstra în gîndurile lui. 

— Da, au plecar!.., Sint singur... 

— Mă grăbesc, murmură ea încurcată. 

E] îi văzu neliniştea, prinse frămintarea din sufletul et. 

— De ce te grăbeşti, Sarmida, cu mine nu vrei să stai ? 
Viaţa mea e atit de amară !... 

Îl privi cu ochii mari, lucitori și în adîncul lor el văzu 
lacrimi. 

— Mi-a spus tata că miine pleci !... 

— Vino, Sarmida, să ne aşezăm la adăpostul tufişurilor de 
zmeură, alfel sînt în pericol să mă vadă cineva. 

O luă de mînă şi o trase uşor după el. Se așezară pe iarbă, 
unul în faţa celuilalt. 

— Da, Sarmida, miine plec... Vreau să-i las să trăiască 
liniştişi aceşti oameni buni, care m-au ascuns şi m-au omenit 
atita. Eu nu uit sînt un nefericit sclav și, ca orice sclav, 
în afara legilor şi a oamenilor !... 

— Dicomes, de ce vorbeşti așa ? De cind eşti la Marodava, 
n-ai simţit că bate o inimă pentru tine? Nu este aici nici 
o ființă pentru care să părăsești gindul plecării, să-ți calci 
pe suflet şi să rămii ? 

Dacă ar fi fost să lase frîu liber pornirilor ce clocoteau 
în el, ar fi strins-o la piept și ar fi sărutat-o cu tor focul 
dragostei şi al tinereții. 

— Sint în Marodava multe fiinţe care imi vor binele, însă 
din nefericire ele nu pot mai mult. Tu ai vrea să mă știi 
chinuindu-mă, Sarmida ? Ţi-e dor să mai vezi în amfiteatrul 
de la Porolissum pe gladiatorul Gemellinus luptînd şi omo- 
rind, numai ca el să nu fie ucis ? 

— Gemellinus !... murmură ea îndurerata, înecată de sus- 
pine. 

De cînd îl văzuse în arenă, dragostea ei nu se maj stin- 
sese. 

„Deşi îi vedea tulburarea şi frămintarea, Dicomes con- 
tinuă : 


— Cind m-am văzut în mijlocul vostru lă sărbătoarea co- 
roanci, mi-am dat seama cît de îngrozitoare este soarta mea, 
Acolo unde toţi petreceau, eu nu eram, nu existau nici Di- 
comes, nici Gemellinus, era numai trupul meu sub înfăţişarea 
unui bătriîn. Poţi să mă înţelegi, Sarmida? Cum aş putea să 
trăiesc o astfel de viaţă ? 

Înfrîntă de pornirea lăuntrică ce o chinuia, fata nu se mai 
putu stăpini, se aplecă spre el, îi prinse capul între miini 
Şi începu să-l sărute, murmurînd printre suspine : 

— Dicomes !,.. Dicomes !... Nu te vom lăsa aşa! Tata, Bu- 
tes, Staberius, eu vom alerga, ne vom zbate, vom lupta şi nu ne 
vom găsi liniştea pînă nu vei fi un om liber ! 

Se strînse mai bine lîngă el şi îşi rezemă capul pe pieptul 
lui puternic, Numai suspinele ei mai tulburau liniştea. Di- 
comes o „cuprinse, cu o mină pe după mijloc şi cu cealată 
începu să-i mingiie părul mătăsos, care-i cădea peste umeri 
strîns în cele două cosițe bogate. începu să-i vorbească încet, 
stăpinit : 

— Tu ești fată frumoasă, Sarmida, fericirea îţi zimbeşte 
în faţă, pentru ce vrei să te chinuieşti, pentru ce vrei ca 
viaţa ta să cunoască numai durere şi răutate omenească ? 
Eu trebuie să rămîn singur cu nefericirea mea şi, de va fi să 
cad, să se sfirşească orice suferință o dată cu mine, să nu 
rămină nici un suflet îndurerat prin moartea mea ! 

— Nu, Dicomes, nu 1... gemu Sarmida suspinînd şi, prin- 
tre şiroaiele de lacrimi, începu din nou să-l sărute intr-o 
dezlănţuire plină de disperare. 

Izbucnirea ei sfărimă orice putere de stăpinire. O cuprinse 
cu braţele lui puternice, o strînse la piept şi o sărută cu tot 
focul dragostei ce-l chinuise zile şi nopţi. Sărutind-o, îi ve- 
dea fața luminîndu-se într-un zîmbet plin de fericire, deşi 
din ochii ei lacrimile nu mai conteneau. 

— Spune-mi că nu mai pleci, Dicomes ! il imploră ea în- 
tr-o şoaptă pornită din adincul sufletului. 

Ţinînd-o strâns la piept şi legănind-o, își deschise sufletul : 

— Vrei să te ţin așa toată viaţa? o întrebă, adincindu-se 
în ochii ei, rostind vorbele cu o voce în care vibra durerea. 
Vai pleca, Sarmida, însă mă leg în fața zeilor că voi veni 
inapoi. Tu, fiinţa care ai început să faci parte din viaţa mea, 
care ești o parte din sufletul meu, trebuie să mă înţelegi, 
să mă ajuţi să îndeplinesc ceea ce m-am hotărît să fac. Sînt 

Neşovăitor, nu voi cunoaşte liniştea pînă nu voi reuşi să-l 
răzbun pe tata. Este o pornire care mă stăpineşte, pe care o 
port cu mine de ani și ani de sclavie, trăiţi la nenumărați 
stăpini.. Am văzut pe tata cînd şi-a luat viaţa, eu l-am ajutat 
să moară aşa cum trebuia, ca un adevărat erou, am auzit 
atunci mulțimea înnebunită de plăcere şi de ură cerînd moar- 
tea „barbarului“. Da, vreau să-l răzbun ! Din mulţimea aceea 
vreau să prind citi voi putea şi să-i ucid cu aceeași plăcere 
cu care au privit ei moartea lui, iar de vor fi şi din cei care 
îi chinuie pe sclavi sau fac rău dacilor, răzbunarea mea va 
fi cu atît mai necruțătoare şi mai dreaptă ! 

Sarmida stătea nemişcată pe braţele lui, ascultindu-l cu 
ochii închişi. Lacrimile conteniseră, pe fața ei răsărise o 
lumină nouă. 

— Vei veni înapoi, iar eu te voi aștepta... murmură ea 
fericită. 

— Da, dragostea mea, mă voi întoarce și... 

Tăcu înfiorindu-se, Pe faţa lui se lăsă o umbră de tris- 
tețe, îşi aminti că era sclav fugar, că n-ar fi putut să facă ni- 
mic fără libertate. Pentru ce trebuie să îndurereze ființa care-i 
era atît de scumpă, pe care o ţinea cu dragoste la piept? 
Şi pentru ce să se gindească atît de departe, dacă în loviturile 
de răzbunare pe care le va da, moartea îl va pîndi la tor 
pasul ? 


Cînd Sarmida intră în ogradă, soarele trecuse de amiază. 
De deparie îl văzuse pe Butes vorbind cu bătrinul Protas. 
Căută să-şi şteargă şi mai bine ochii, nu trebuia ca el să 
vadă că plinsese. Se gindi că și părinţii se înapoiaseră acasă. 
Era pe la mijlocul ogrăzii cînd Butes o zări și porni să-i iasă 
în cale. 

— Eu m-am grăbit — începu el, oprind-o — ai tăi au 
mai rămas acolo ; trebuia să mă prăbesc. Eşti plinsă. Ai fost 
la el? 

Ochii Sarmidei se umplură din nou de lacrimi. 

— Vino, să mergem spre pădure, vom vorbi mai liniștiți. 
De fapt de mult am tot căutat să prind clipa cînd să-ți por 
spune... 

— Am vrut să-l fac să rămină aici... murmură ea suspi- 
nînd. 


174 


— Şi n-ai reușit să-l întorci de la hotărire ? ` 

— Nu, o să plece... 

— Ştiam, nici nu se poate altfel, am citit în privirea lui 
această pornire şi am înţeles totul. Așa era și tatăl său, nu 
dădea înapoi din fața unui pericol, oricît ar fi fost de mare. 
Acum te-ai liniştit, nu te mai îndoieşti de dragostea lui. 

— Bunule Butes, trebuie să faci ceva, să fie liber şi el 
ca ceilalţi daci ! 

Fostul raraboste îi slobozi mîinile şi clătină din cap cu 
descurajare. 

— Este de două ori legat: de sclavie şi de teama pe care 
imperiul ar putea s-o aibă de el, 

Sarmida îl privi speriată. 

— Cum, de ce? 

— Poate că nu te-ai gîndit, ești o copilă de altfel, şi bă- 
nuviesc că nici ceilalți nu s-au dus cu mintea pină acolo, 
nici Decibalos, nici Staberius, nici Sagitrulp. Sarmis ar îi 
fost rege al Daciei, ales de căpetenii şi lăsat ca urmaș chiar 
de viteazul Decebal — asta s-a aflat mai tirziu, după ce noi 
îl alesesem să ne conducă. Ei bine, dacă Sarmis a fost sor- 
tit să ajungă rege şi dacă Dacia va redeveni liberă, cel care 
va trebui ales căpetenie n-ar putea fi altul decit fiul lui; 
el, Dicomes, este singurul urmaș de rege. Poate că nu s-a 
gindit nimeni, în afară de mine, ce s-ar întîmpla dacă romanii 
ar afla toate acestea. Teama lor de o nouă răscoală este atît 
de mare, încît, dacă ar şti că se mai află în viață cel care are 
dreptul să ne fie rege, n-ar precupeţi nimic pînă nu l-ar 
prinde şi l-ar omori. 

Ajunşi în marginea pădurii, se aşezară pe o buturugă. 
Butes continuă : 

— Multe nopți de-a rindul am stat şi am chibzuit, cău- 
tind calea cea mai bună pe care să pornim, pentru a face ca 
el să devină cu adevărat liber. Tu, în dragostea ta aprinsă, 
poate că ai gindit să-l ținem aşa, tăinuit, fără să-ţi dai seama 
că, atunci cînd îi vei fi soție, viața voastră se va scurge 
adînc chinuită. Ştii ce-ar însemna să ai ca soţ un bărbat sor- 
tit să trăiască tot timpul ascuns? S-ar asemăna cu un om, 
care, deşi liber, are nefericirea să fie orb, olog și ciung. Da, 
Sarmida, un bărbat fără libertate este numai o arătare în 
viaţă. Dicomes n-ar putea să îndure un chin atit de greu. 

În ochii Sarmidei lacrimile secaseră cu totul, în sufletul 
ei se dădea altfel lupta, îl vedea pe Dicomes într-o altă lu- 
mină, iar hotărîrea îi era mult schimbată. 

— Înţeleg, bunule Butes, dragostea mea pentru el e atit 
«de puternică, încit sint gata să-l aştept cit voi trăi, dar mă 
îngrijorează viața lui. Pe acolo pe unde va umbla, se va găsi 
de multe ori în primejdie. Voi fi chinuită într-una de gindul 
Că ar putea să cadă răpus. 

Buteş îi luă mîinile şi 1 le strînse cu căldură. 

— Care soţie, dacă îşi iubeşte cu adevărat soţul, se bucură 
<ind el pleacă la luptă ? Da, viaţa lui va fi în unele momente 
în pericol, eu am înțeles asta incă din seara cind el a spus 
că e hotărît să răzbune moartea lui Sarmis, de aceea m-am 
gîndit la Rhesos şi la Dapyx. Ei sînt oameni în virstă, au 
fost luptători greu încercaţi, lor am să le spun ce trebuie să 
facă pe acolo pe unde se vor duce. Ce ştim noi ce-ar putea 
să ne aducă viitorul ? S-au prăbuşit imperii cind nimeni nu 
se aştepta, așa cum cade un zid în care cărămizile nu au fost 
legate bine cu mortar, s-ar putea ca Roma să-și piardă pu- 
terea, iar Dacia să fie liberă mai repede decît ar spera ci- 
neva, Pentru mine, dacă ţara ar ajunge din nou liberă, n-ar 
insemna că aş dori să fiu iarăși tarabostele Burio, căci vreau 
să-mi trăiesc viaţa ca acum, însă țara n-ar putea să existe 
fără o căpetenie, Pe rege îl avem şi trebuie să-l păstrăm, 
să-l apărăm cind îi va fi viaţa în primejdie ! 

— Dar asta am vrut şi eu să fac, să-l opresc... 

— Nu m-ai înţeles, Sarmida ! Dicomes nu trebuie oprit; 
nici nu putem de altfel să-l oprim. În vinele lui curge sin- 
ele vechiului şi viteazului neam al Dicomesilor de la Carsi- 
dava, sînge fierbinte şi nepotolit, care nu trebuie lăsat să se 
răcească, Flăcăul a suferit prea mult în sclavia în care a fost 
-tinut şi răzbunarea îl va ajuta să-și mai descarce sufletul 
de revolta ce s-a strins în el, să-şi mai potolească focul ce-l 


arde. 

Butes răcu. Din susul potecii, dinspre villa lui Decimus 
Silvanus, cobora cineva vorbind de unul singur. Era bătrinul 
arse. Cînd îl zări, se opri speriat, apoi recunoscindu-l începu 
să ridă: 

— Te-a furat zeiţa şi te-a adus în pădure, bunule Butes. 
"Toţi zeii să vă dea sănătate şi fericire ! 

— Ne rugăm şi noi zeilor pentru tine, bunule Iarse ! Dar 
dincotro, bătrine ? 

Iarse îl privi îndelung şi începu din nou să ridă. 

— Nu ştii că eu umblu peste tot? îi spuse, apropiindu-se 
de el şi vorbindu-i în şoaptă. Duc și eu lupta mea, bunule 
Butes, mai ales Împotriva stăpînilor de sclavi şi a silnicitlor 
acestora. Am dat o raită pe jos, pe la magaziile lui Decimus 
Silvanus, caut să mai aflu fărădelegile pe care le face, poate 
că odată Iarse tot o să i-o plătească. Dacă o să ai nevoie de 
mine, să nu mă ocolești, mă duc pină la capătul lumii cînd 
e vorba să lovesc în asupritori ! 

Butes îşi aminti că numai datorită bătrinului căzuseră la 
pămint cele puse la cale la sărbătoarea coroanei de cei doi 
preoți, libertul şi tabularul. 

— Dar pe la noi de ce n-ai mai trecut, bătrine ? îl întrebă 
mai mult din plăcerea de a mai sta cu el de vorbă. 

Bătrinul îl privi zimbind. 

— Păi, nu ţi-am spus? Alerg să aflu silniciile şi să-i ajut 
pe cei necăjiţi... 

— Şi-ai mai aflat de vreuna, se mai pregătește ceva? 

Iarse privi cu grijă în susul şi în josul potecii, se apropie 
și mai mult de Butes şi îi spuse aproape în şoaptă : 

— E vorba să pornească cohorta de la Porolissum să-l 
caute pe pladiatorul Gemellinus... 

— Zeilor, cum puteţi... 

Sarmida tăcu săgetată de privirea aspră a lui Butes. 

— Dar de ce s-a speriat zeița ? 

— Aşa sint fetele, nu știi bătrine ? Poate că l-a văzut pe 
acel gladiator în amfiteatrul de la Porolissum şi i-o fi rămas 
la el inima. Şi-aşa, bătrine, spui că va porni cohorta în cău- 
tarea lui, dar încotro o să apuce, că doar n-o să scotocească 
toate pădurile şi toţi munţii Daciei ? 

— Da de unde, bunule Butes, nu bagă nici un legionar în 
pădure şi nu-l urcă pe munți — mi-a spus asta un decurion 
de la Porolissum. Cică lanistul Verus va plăti cheltuiala pen- 
tru căutarea lui. 

Lîngă Butes, Sarmida se făcuse palidă şi tremura. 

— Bine, şi unde au de pând să-l caute ? 

— Tocmai asta vreau să-ţi spun, bunule Butes, Romanii 
au văzut că dacii sînt oameni miloși ; acel lanist, Verus, ar 

bănui că gladiatorul lui s-ar fi ascuns la ei. Ştie de Ja Deci- 
mus Silvanus, cică au mai încercat o dată dacii să-l sloboade 
din ceata de sclavi cu care el a fost adus la Marodava. Mi-a 
spus decurionul acela că se pune la cele ca într-una din zile 
— poate miine sau poimiine, cine poate să ştie? — cohorta 
să înconjoare Marodava şi legionarii să scotrocească prin toate 
casele, prin toate hambarele și staulele. D-asta alerg eu, 
bunule Butes, să aflu dacă acel nefericit gladiator o fi pe 
undeva pe-aici şi să-i spun să fugă. Dar nu e el în Marodava 
că, dacă-ar fi fost, eu aș fi ştiu !... 

Ultimele cuvinte ale bătrinului îl făcură pe Butes să se 
înfioare. Îndoiala punea stăpinire pe el. Nu cumva larse 
ştia că la Sagitulp se găsea gladiatorul şi-l punea la încer- 
care ? Sau aflase că la Sapitulp se ascunde cineva şi căuta 
în felul acesta să-i dea de știre, ajutindu-l să fugă? Și, 
dacă ar fi ştiut, nu s-ar fi dus la Sagitulp să-i spună ? Butes 
socoti că nu era nici o clipă de pierdut, oricare ar fi fost răs- 
punsul la întrebările ce-l frământau. 

— Toţi zeii să-ți dea sănătate, bătrine, pentru binele pe 
care cauţi să-l faci ! Să mergem, Sarmida, poate că ei vor fi 
venit. 

Bătrinul privi spre fată, o văzu prea palidă. Ochii ei înotau 
în lacrimi. 

— Dar ce are zeiţa, s-a întîmplat ceva ? 

— E cam bolnavă, bunule Iarse, şi-am ieşit puțin cu ea 
spre pădure, aici este mai tare aerul... 

— Mă voi ruga zi şi noapte zeilor pentru sănătatea ei, 
murmură bătrinul, pornind pe potecă în jos. 

Schimbarea ce se produsese în sufletul Sarmidei, în timpul 
cînd îl ascultase pe Butes, se dovedi temeinică și după cele 
spuse de bătrînul Jarse. Era palidă, lacrimile nu și le mai 
putea stăvili, dar era hotărită să-l facă pe Dicomes să plece 
cît mai repede. 

— Poate că totuşi e o putere care ne ajută, îi spuse Butes 
după ce intrară în ogradă, nu se ştie dacă miine n-ar fi fost 
prea tîrziu. 

— Să mergem acolo, trebuie să plece în noaptea asta! 
il rugă ea, zbuciumîndu-se de teamă. 

Cu toate că nu era momentul de plume, Bures nu se putu 
stăpini: 

— Cum să plece ? M-ai rugat atita să-l fac să rămînă ? 1.. 
a A OA » A. . v {v œ 
îi spuse rizind, apoi fața îi redeveni repede gravă. Tu să fii 
liniștită, Sarmida, să ai încredere în mine şi în el ! 


În aceeaşi seară, pe poteca ce alerga de-a lungul coastei 
muntelui, spre drumul cel mare dintre Porolissum şi Napoca, 
Dicomes plecă însoțit de Sagitulp şi de Butes. Toţi trei erau 
pregătiţi şi hotăriți ca de va fi nevoie să dea lupta cu 
preţul vieții lor. În același timp, pe drumul din vale, cc ducea 
de la Marodava, prin Serdos şi Magnus, spre Porolissum, se 
grăbea Staberius în intîmpinarea fraților Rhesos şi Dapyx, 
care nu trebuiau să mai treacă pe la Marodava, ci să plece 
repede pe drumul spre Napoca unde, în apropierea locului 
în care îi întîlnise Sagitulp, erau așteptați. 


Într-o după-amiază, un călăreț care după îmbrăcăminte 
arăta sosit de la drum lung, urca spre villa lui Decimus Sil- 
vanus. Începuse toamna, cerul era acoperit de nori și dinspre 
miazănoapte sufla un vînt aspru. Călărețul intră în curte și 
întrebă de stăpin. Decimus Silvanus fusese vestit de paznicii 
villei încă de cînd acesta se ivise pe drum, departe în cîmp, 
cînd nu apucase să urce pe coastă. leşi în grabă, curios să 
afle cine era noul-venit, 

— Toți zeii să te ţină în pază! Mă păsesc în faţa lui De- 
cimus Silvanus ? 

Cîtva timp, Decimus Silvanus îl măsură cu privirea de sus 
pină jos, vedea că cel sosit venea de departe şi o neliniște 
amestecată cu teamă îi strică buna dispoziție. 

— Toți zeii să-ţi dea odihnă bună, căci după cum văd ești 
obosit, fi răspunse el la salut. Dar, spune-mi cine eşti şi pen- 
tru ce-ai venit la Marodava ? l 

— Stăpinul acestei prea frumoase villa şi a unei mari și 
bogate ferme trebuie să ştie că graba nu folosește întotdeauna. 
Putem să stăm de vorbă ceva mai retrași şi neascultați de ni- 
meni ? 

Neliniştea şi teama lui Decimus Silvanus crescură. Gindul 
îi alergă spre Roma. Poate că acolo s-a întîmplat ceva, gîndi 
el. Îl introduse în tricliniu şi ceru să se aducă ceva gustări 
şi vin. După ce goliră cîte o cupă, oaspetele începu : 

— Mă numesc Leonas, am sosit astăzi de dimineață de 
la Roma... 

— Văd că ai venit acum! îl întrerupse Decimus Silvanus 
în glumă, pentru a-și mai alunga neliniștea ce-l stăpînea. 

— Nu, am sosit de dimineață ; m-am oprit la Porolissum 
şi m-am dus la procurator, la Plautius Priscus. I-am adus un 
mesaj de la Roma din partea lui Publius Octavianus, bătrinul 
senator. 

Neliniştea lui Decimus Silvanus crescu şi mai mult. Îl 
cercetă cu atenţie pe Leonas. Era voinic, cu faţa crestată de 
lovituri de spadă şi cu privirea rece şi grea. Vocea groasă 
Şi tărăgănată era întocmai aşa cum îl arăta înfăţişarea. 
Mintea lui Decimus Silvanus rătăc: un timp, se gîndi 
la cele ce aflase de la libertul Eufemus şi de la tabularul 
Lucrinus şi găsi că era o legătură între gestul făcur de 
procurator prin folosirea legionarilor la Marodava, pen- 
tru a nu fi tulburată petrecerea dacilor de sărbătoarea coroanei, 
şi sosirea lui Leonas de la Roma, trimis de senatorul Publius 
Octavianus. Bănui că, prin curierii ce porniseră spre capitala 
imperiului, Canidia ar fi putut să se fi plins tatălui ei des- 
pre purtarea sa, că de aceea ea şi Staberius nu mai pleca- 
seră într-acolo, aşa cum îi spuseseră. 

— Dar ce, s-a întîmplat ceva bătrinului senator? întrebă: 
el, încercînd să se arate îngrijorat. 

— Ei... da... e atit de bătrîn !... Cind simte omul că se 
apropie clipa în care va trebui să se prezinte în fața zeilor, 
se gîndeşte să se împace cu sine Însuşi şi cu cei care rămîn 
după el pe pămînt... 

— Este vorba de fiica lui ? continuă să-l întrebe ceva mai 
liniştit. 

Leonas duse cupa la gură şi o goli dintr-o dată. Tuşi de 
cîteva ori, apoi răspunse la întrebare : 

— Ai spus bine, Decimus Silvanus, sînt trimis de bătrinul 
senator cu însărcinarea de a-i duce fiica, pe Canidia, la Roma. 
Vrea s-o mai vadă o dată înainte de moarte şi s-o ierte pen- 
tru toate necazurile ce i le-a făcut. M-am dus mai întîi la 
Plautius Priscus, așa cum mi-a spus Publius Octavianus, iar 

el, procuratorul, m-a trimis încoace ; uite şi un papyrus pen- 
tru tine din partea lui. 

Decimus Silvanus luă papyrusul și îl citi în grabă. Procura- 
torul îi scria că îl roagă să-l găzduiască pe Leonas cit timp 
va avea nevoie, iar de-i va trebui ceva ajutor să i-l dea. În- 
cheia spunindu-i că, dacă se vor ivi greutăți neprevăzute, 
să se ducă amîndoi la Porolissum, ca împreună să chibzuiască 
asupra căii de urmat, În orice caz, Leonas nu trebuia să plece 
înapoi la Roma fără Canidia. După ce citi papyrusul, faţa lui 
Decimus Silvanus se lumină și o bucurie plină de răutate 
greu ascunsă luă locul îngrijorării care 1] stăpinise, 

— La mine, Leonas, poţi să rămii cit doreşti. 

— Prea mult nu pot întirzia, pentru că nu vreau să mă 
prindă iarna pe aici. La Roma se vorbește că prin părţile 
astea iarna este atît de grea, încît, timp de luni de zile. ni- 
meni nu mai poate să iasă din casă. 

— Prostii, Leonas, nimicuri ce nu pot să fie spuse decit 
de cei care n-au fost niciodată în Dacia. Da, aici iarna e 
destul de grea, cade multă zăpadă şi sint geruri aspre, însă 
dacă te obişnuieşti, începi să vezi cît este de frumoasă. Aşa- 
dar, vrei s-o iei pe Canidia, dar nu şi pe el? Știi ce-a fost 
acela care îi este soţ ? 

— Știu, am aflat de la Publius Octavianus, a fost un 
sclav pe care l-a avut la el în casă. Cit privește şi plecarea 
lui, senatorul mi-a spus că, dacă ea nu se va învoi să meargă 
singură, va putea veni şi el. Bătrinul ştie că Sraberius nu 
mai este sclav și că nimeni nu va putea să-l oprească pe drum. 
De fapt nici nu văd cum să încep. Tu, ca vecin, îi cunoşti 
mai bine, cum mă sfătuieşti să fac ? 

Decimus Silvanus sorbi de cîteva ori din cupă şi nu-i 
răspunse decit după o îndelungă chibzuire : 

— Să şti: că misiunea ta e destul de grea, Leonas. Eu zic 
că nu trebuie să spui că ai venit s-o iei numai pe ea la 
Roma, ci pe amindoi, şi asta ca fiind dorinţa tatălui ei. Dar 
nu te-am întrebat, oare se vor mai înapoia în Dacia ? 

— Asta va depinde numai de ea, Decimus Silvanus, bă- 
trinul senator nu mi-a vorbit nimic de înapoiere. Şi-apoi, 
poate că el şi-a dat seama că, după moartea sa, n-o va mai 
putea reține la Roma decît marea bogăţie pe care o va moşteni. 

Decimus Silvanus îl asculta și se frămînta în acelaşi timp 
cum ar fi mai bine de procedat. Plecarea Canidiei de la 
Marodava, și poate pentru totdeauna, gindea el, îl scăpa de 
teama că ceea ce făcea în Dacia s-ar fi putut afla la Roma. 
Se vedea mai liber în mișcări pînă şi în felul său de a se purta 
cu dacii, in încercarea de a le lua inapoi țarinile, care făcuseră 
altădată parte din moşia tarabostelui Burio. Cu astfel de gîn- 
duri se hotări să dea tot ajutorul de care ar fi fost nevoie, 
numai să-i vadă plecaţi. 

— Vrei să cobori miine la ei, în Marodava, şi să le duci 
vestea, adică să le spui pentru ce-ai venit ? îl întrebă Decimus 
Silvanus după o lungă tăcere. 

Leonas ii răspunse cu îndoială : 

— Crezi că aşa ar fi mai bine? Procuratorul mi-a spus 
că ei vin adesea pe la tine, că îi cunoşti bine. Poate că tu ştii 
dacă ei vor primi cu bucurie vestea sau se vor opune plecării. 
Ea nu ţi-a vorbit niciodată despre tatăl ei, despre Roma? 

Zimbind şi clătinînd uşor capul, Decimus Silvanus răs- 
punse : 

— Despre Roma, da, însă despre tatăl ei, nu. Despre senator 
am vorbit adesea numai cu Staberius. Nu ştiu dacă greşesc, 
cred că fostul sclav îl urăște mai puțin decit ea pe bătrîn; 
el socotește că, aşa cum s-a purtat Publius Octavianus, la fel 
s-ar fi arătat oricare patrician bogat, magistrat sau senator 
de la Roma, a cărui fiică ar fi plecat după un nenorocit de 
sclav. 

Cind rosti ultimele vorbe, Decimus Silvanus nu văzu scîn- 
teierea ce fulgeră in ochii lui Leonas. Şi el fusese sclav, apoi 
gladiator și după multe chinuri reușise să se răscumpere de 
la lanist. Îl fulgerase cu privirea, nu fiindcă ar fi fost hotărit 
să-l ajute în vreun fel pe Staberius, ci pentru că nu-i plăcea 
sa audă vorbindu-se urit despre sclavi. 

— Aşadar, zici că Staberius e un om mai de înţeles, n-ar 
fi bine să stăm mai întîi de vorbă cuel? ` 

— Să stăm? Nu, Leonas, să stai tu, e mai bine așa. Fiica 
senatorului nu prea mă vede cu ochi buni și poate că ar cădea 
la bănmală. Tot ceea ce pot să fac acum este să trimit să-l 
aducă. 

— Si dacă n-o să vină ? 

— Îl voi chema trimiţindu-i un papyrus — lucru pe care 
nu l-am făcut niciodată cu ei de cînd sînt aici — îi voi scrie 

că este în propriul lui interes și al soţiei să vină cit mai repede, 
bineînţeles fără să amintesc ceva de Publius Octavianus, Deo- 
camdată, e bine să nu bănuiască nimic, pe urmă vom vedea 
ce va trebui să mai facem. 

Se lăsase amurgul cînd Staberius primi papyrusul trimis 
de Decimus Silvanus. Îl citi de cîteva ori și stătu mult de 
vorbă cu Canidia. Îl chemă şi pe Butes şi toți trei se sfătuiră 
îndelung. Nu înțelegeau la ce s-ar fi putut aştepta din partea 
lui Decimus Silvanus, şi anume, ceva care să fie în propriul 
lor interes. De cînd plecase Dicomes, de cînd cohorta îl cău- 
tase prin Marodava, simțeau cu toții că se petrecea ceva. 

A doua zi, pe un vint tot așa de tare şi de rece ca în ziua 
ce trecuse, Staberius plecă sus, la villa. Citeva zile în şir 
muncise pregătind buturii de viță-de-vie pentru iarnă, stătuse 
prea mult aplecat şi îl dureau şalele și pulpele. Mergea încet, 
frămîntat nu de îngrijorare, ci de curiozitate. Nu vedea ce 
bine ar fi putut să facă pentru ei Decimus Silvanus. Cînd intră 
în tricliniu, unde se așteptase să-l găsească pe stăpînul villet, 
văzu o figură necunoscută, pe Leonas. Staberius își dădu seama 
că se găsea în faţa unui gladiator sau a unui fost gladiator 
şi gindul îl purtà la anii de sclavie, străduindu-se să-şi amin- 
tească dacă această faţă îi era cunoscută. 

— Am fost chemat de Decimus Silvanus, eu sînt Staberius, 
spuse el. 

Leonas se ridică repede, căutind să se arate cît mai vesel: 

— "Toţi zeii să te țină în pază! Eu sînt Leonas; de fapt 
pentru mine ai fost chemat, Decimus Silvanus nu are nici 
un amestec în treaba pentru care am venit. Am tras aici din 
îndemnul lui Plautius Priscus, procuratorul. 

Un moment, Staberius rămase tăcut, încurcat, nesigur. Cine 
era acest Leonas, ce căutase la procurator şi ce avea cu el? 
Vorbi spre a cîştiga timp, să vadă ce va urma : 

— Fii binevenit, Leonas ! După cîte văd nu ne cunoaştem... 
și totuşi, mi s-a spus să vin... că este În interesul meu... al 
soției... 

— Alungă orice îngrijorare, Staberius ! Totul va fi bine. 
Dar nu strică să golim cîte o cupă pentru cunoștința noastra. 
Vinul ne ajută să vedem mai plăcut viața. 

După ce goli cupa dintr-o sorbitură, Leonas reluă căutind 
să-şi îndulcească mult vocea groasă şi răguşită : 

— Am fost sclav mulţi ani, începu el, apoi gladiator, şi 
am luptat în multe arene de circuri şi amfiteatre. 

Auzind că Leonas aduce vorba despre circuri şi arene, că 
şi el a fost gladiator, gindul lui Staberius alergă la Dicomes. 
Se întimplase ceva flăcăului? Îi dăduse de urmă lanistul 
Verus ? Și de ce Leonas ţinea să stea de vorbă cu el şi nu cu 
Butes ? Și cum se făcea că venise din îndemnul procuratoru- 
lui ? În mintea lui toate se încilceau şi îngrijorarea începu să 
pună stăpiînire pe el. 

— De multe ori m-am găsit față-n față cu moartea, urmă 
Leonas și de multe ori am fost atît de furios pe spectatorii 
din tribune, care, înnebuniţi de plăcerea ce le-o producea 
sîngele curs pe nisipul arenei, strigau și cereau moartea nefe- 
ricitului gladiator pe care îl învinsesem în luptă, încît, dacă 
aş fi avut putere, în acele clipe i-aş fi omorît pe toți. Dar să 
nu lungesc vorba. Știu că și tu ai fost sclav şi-ai suferit mult, 
N-ai vrea să fii în rindul lumii, îmbrăcat într-o togă fru- 
moasă, să iei parte în for la discutarea legilor, să re plimbi 
între for și terme alături de cei mai bogaţi oameni şi de cele 
mai frumoase femei din Roma ? 

De data aceasta Staberius nu mai înțelegea nimic. Îngri- 
jorarea ce-l cuprinsese pentru soarta lui Dicomes se spulberă 
şi tot mai mult se întări stăpînirea de sine. Răspunse scurt 
la întrebarea lui Leonas : 

— Mă simt în rindul lumii, nu doresc să îmbrac togăsşi 
nici să mă plimb la Roma între for şi terme. În mijlocul oame-" 
nilor de aici, eu şi Canidia ne simţim bine, i-am îndrăgit ş? 
sintem iubiţi şi respectaţi de ei. 

Cu toate că răspunsul nu-i plăcu, Leonas nu schimbă cursul 
celor ce urmărea să spună. 

— Să trec de-a dreptul la rostul venirii mele aici: am 
sosit de la Roma trimis de Publius Octavianus. Bătrinul sena- 
tor, ale cărui zile sint numărate, ține să-și mai vadă o dată 
fiica ; el s-o ierte ?... ea să-l ierte 2... nu știu cum să zic, tu 
cunoşti mai bine tot ce s-a petrecut. Din partea lui am dezle- 
gare să vă rog pe amindoi să mergeţi la Roma. 

Ascultindu-l, fața lui Staberius se împietrise! Se simţea 
ușurat, scăpat de îngrijorarea ce-l stăpinise, însă locul acele; 
stări de încordare îl luară aducerile aminte. Se văzu în arena 
din amfiteatrul de la Ulpia Traiana Sarmizegetusa, el și Cani- 

dia erau sortiți morţii, iar senatorul orbit de furie nu voia 
să-i ierte. În colțul gurii îi răsări un zîmbet plin de mihnire. 

— Poate că totul e prea tirziu, Leonas ! murmură el. Acum 
fiica lui Publius Octavianus este o femeie în vîrstă, nu mai 
e o copilă... Dar nu înţeleg de ce n-ai venit cu vestea asta: 
la noi acasă? 

La o astfel de întrebare fostul gladiator se aştepiase şi 
răspunsul îl pregătise cu grijă, ajutat de Decimus Silvanus : 

— Publius Octavianus mi-a spus că ar fi mai bine să stau 
cu tine de vorbă mai întii. Cu toate necazurile ce i-ai prici- 
nuit, n-a făcut economie de cuvinte cînd mi-a vorbit despre: 
tine. Pentru el, tu ești un bărbat înțelept ca un filozof de ţa: 
Athena... 

Vorbele spuse de Leonas nu-l încîntară pe Staberius, simțea: 
că se ascunde ceva dincolo de ele. Deveni mai prevăzător și 
mai bănuitor. 

— Nu de mine depinde plecarea, ci de Canidia, ea trebuie 
să hotărască. În ce mă priveşte, pe vremuri am nutrit multă 
admirație şi un deosebit respect pentru Publius Octavianus, 
însă acum nu le mai am. De va fi să merg la Roma, voi porni 
într-acolo numai din nevoia de a o insoţi pe ea, de a-i da 
tot sprijinul de care va avea nevoie la un drum lung, dar av: 
şi cu gindul de a mai intra în casa senatorului. 

— Te-am înţeles, Staberius, cine a fost sclav îşi dă seama 
cu ce simțăminte părăsești pe cel care ţi-a fost stăpin. Dar 

oate că ea a uitat de cele petrecute demult, poate că se va: 
horri să-şi vadă tatăl și să-i aducă împăcarea cea de pe urmă. 
Ai spus că nu vrei să mai intri în casa lui Publius Octavianus, 
poate că nu te-ai gîndit, villa de la Roma, ferma de la Tuscu- 
lum, atita bogăţie cui o să rămînă, nu ei, Canidiei? Ura şi 
necazurile se uită... Sper să te văd într-o togă frumoasă prin 
for, liber şi bogat... 

— Cit timp poţi aştepta răspunsul, Leonas ? îl întrebă 
Staberius, ridicîndu-se de plecare. 

— O zi, cel mult două, răspunse Leonas, căutînd să arate 
că se grăbea, deşi era hotărit să nu plece înapoi la Roma decir 
însoțit de Canidia. 

Pentru el, suma la care se aștepta din partea bătrinului 
cenator reprezenta o avere și nu se gindea să o piardă, orice 
s-ar fi intimplat. 


Staberius ieşi din villa lui Decimus Silvanus cu totul tul- 
burat. Nu se mai gîndise de mult la Roma și la cei de acolo 
şi, mai ales, nu-şi imaginase că ar fi cu putinţă să mai facă 
o călătorie pînă la marea capitală a imperiului. Totul depindea 
numai de Canidia. Cînd ajunse acasă, o găsi cu Butes. Amindoi 
îl aşteptau cu o nerăbdare plină de îngrijorare. După ce le 
spuse pentru ce fusese chemat, o întrebă : 

— Ai dat tu vreo știre la Roma şi le-ai spus în care parte 
a Daciei trăim ? Nu pot să înțeleg de unde a ştiut Publius 
Octavianus că noi ne găsim aici ? 

— Numai de la doi oameni, amindoi interesaţi să fie priviţi 
cu bunăvoință de senator: Plautius Priscus şi Decimus Sil- 
vanus, răspunse Butes fără grabă în locul Canidiei. 

Adevărul era că procuratorul aflase cu ani în urmă de la 
Decimus Silvanus că fiica lui Publius Octavianus trăia la 
Marodava şi se grăbise să dea de ştire la Roma. 

După ce Staberius povesti ce aflase de la Leonas, aşteptă 
hotărîrea ei. De mulți ani, de cînd scăpaseră din amfiteatrul 
de la Ulpia Traiana și pierduseră pe micul Burio, n-o mai 
văzuse plingind, ca şi cum în ochii ei lacrimile secaseră. Ştia 
că de atunci inima îi împietrise. Acum fusese învinsă de trista 
veste ce-i răscolise sufletul. 

—  Vreți de la mine un răspuns, începu ea printre suspine. 
Cu toată durerea ce mă chinuie nu pot să spun decît: nu! 
Nu mă duc la Roma şi nu vreau să văd pe nimeni acolo! 
De-atunci, de peste douăzeci şi cinci de ani, bătrinul de la 
Roma a uitat că mai are fiică şi acum şi-a adus aminte? 
Doar el a spus în faţa împăratului că nu mai sînt copilul lui! 
În clipa aceea, în sufletul meu s-a sfărimat toată dragostea 
ce o nutream pentru el, mi-am dat seama că am rămas fără 
tată. Da, de-atunci nu mai am tată !.. Mi se va spune că 
trebuie să iert, că așa este omeneşte, să preşeşti şi să ierţi, 
dar toate merg pînă la un capăt. Cine ar putea să creadă, 
strigă ea cu disperare, că atunci cînd un părinte se leapădă 
de copilul său, şi-l lasă pradă morţii, greşeşte? Și cine ar 
putea să susțină că un părinte care a putut să facă această 
ticăloşie mai poate fi iertat? Tu, dragul meu, tu care ai fost 
şi eşti atit de bun, poate că în adîncul sufletului täu îi judeci 
-pe oameni aşa cum sînt, nu te-ai fi aşteptat ca acolo, în amfi- 

teatru, Publius Octavianus să fi cerut împăratului să-ți lase 
viața, căci ştiai cît te ura şi ştiai că l-ai îndurerat, eu însă 
nu-l pot ierta !... Acum sint o femeie care se apropie de vîrsta 
bătrâneții, aici mi-am trăit viaţa și aici vreau să rămin, ală- 
turi de voi, alături de toți din Marodava. 

Staberius şi Butes nu încercară să o determine să-şi schimbe 
hotărirea pe care o luase. 

A doua zi Staberius duse răspunsul Canidiei lui Leonas 
şi plecă repede, deși acesta şi Decimus Silvanus încercară să-l 
rețină, în speranța că va mai obţine cel puțin o aminare a 
hotăririi ei. 

Cu toată tulburarea şi schimbarea pe care o adusese în 
sufletele şi în viaţa lor sosirea lui Leonas, după cîteva zile, 
cînd Canidia şi Staberius se mai liniştiră, se ivi la poarta lor 
trimisul de la Roma. Era călare, însoţit de Decimus Silvanus. 
Îi primiră în casă hotăriţi să curme de la început orice nouă 
încercare de a-i convinge să plece la Roma. Dar totul se 
petrecu mult mai uşor şi mult mai repede decit se aştepta- 
seră. Vorbi mai mult Leonas : 

— Am trecut să-mi iau rămas bun la plecare. Nu se putea 
să părăsesc aceste locuri fără să fi văzut pe fiica lui Publius 
Octavianus, Îmi pare nespus de rău că n-am reuşit în misiunea 
ce mi s-a încredințat, căci, dacă în adevăr greşeala lui Publius 
Octavianus a fost atît de mare, atunci nici zeii nu-l mai pot 
ierta. Pe mine nu trebuie să rămineți supăraţi, sînt un străin 
care a făcut un drum greu, pentru că a fost plătit destul de 
bine. Miine părăsesc Porolissumul şi mă îndrept spre Ulpia 
Traiana Sarmizegetusa, iar de acolo la Roma. Poate că vă 
răzeindiți ; ar mai fi timp să plecaţi pînă la căderea iernii. 
Mai fac o singură întrebare; un papyrus... o veste... ceva nu 
trimiteţi lui Publius Octavianus ? 

— Nu! răspunse rece Canidia. Cind ai venit, mi-ai adus 
ceva din partea lui ? 

Ochii îi înotau în lacrimi şi miinile îi tremurau. Privi pe 
rind spre Leonas şi spre Decimus Silvanus : 

— Eu nu mai am tată, după cum nici el nu mai are fiică! 
adăugă ea fringindu-şi miinile şi ieși cu pași grăbiţi din încă- 
pere, 

În ziva următoare, Leonas şi Decimus Silvanus se prezen- 
tară procuratorului şi îi aduseră la cunoştinţă nereușita lor. 
Pe la amiază, Leonas părăsi Porolissumul şi se îndrepră spre 
Napoca în văzul celor ce se plimbau pe via Hadriana. 

După zilele schimbătoare și mohorîte de toamnă, cu vînt, 
ploaie şi ceață, vremea se îndreptă. Cerul era senin, soarele 
luminos, dar fără putere ; bruma acoperea pămîntul în fie- 
care dimineață cu un strat gros, alb, prăfuit. Încetul cu încetul, 
după zguduirea prin care trecuseră, adusă de sosirea lut 
Leonas, Canidia şi Sraberius, se liniştiră și viaţa Îşi reluă 
cursul obişnuit. 

Într-o zi, spre seară — trecuseră mai mult de două săp- 
tămâni de la plecarea lui Leonas — la poarta lui Butes se 
opri bătrînul Iarse cîntînd din nai. Îi spuse că a fost trimis 
de tabularul Lucrinus să-i cheme, pe el şi pe Decibalos, fiindcă 
s-an greşit nişte socoteli cu griul pe care l-au dat pentru 
cohorta de la Porolissum, iar dacă nu se prezintă numaidecit, 
trimite legionarii după ei. Butes ştia la ce trebuiau să se 
aştepte el și Decibalos, îi scotea încă datori imperiului. Cind 
să plece, Iarse se întoarse din drum şi adăugă : 

— Am venit pînă la voi pentru că vă iubesc mult, altfel 
nu făceam asta ca să-l slujesc pe ticălosul de tabular. 

O dată cu ei se pregătiră de plecare și Gumida cu Sarmida. 
Cum mergeau în vicul Serdos, ele socotiră că era bine să se: 
repeadă pînă la Ampelia, pe care nu o mai văzuseră de mult, 
Casa în care locuia decurionul era aproape de oficiul public 
al dărilor, unde lucra Lucrinus. Ca în zi de toamnă, seara 
se lăsă repede. Canidia aprinse opaițul. Bătrinul Protas se 
retrase în odăița lui din spatele casei. Întotdeauna bătrtnul 
se culca devreme. Pină departe în jur era liniște. La Butes 
şi la Decibalos nu mai era nimeni. Din întuneric, pe lingă gar- 
dul Iui Staberius se iviră citeva mopildeţe, care înaintau 
repede, mai mult pe brinci. Două dintre ele deschiseră poarta, 
iar una făcu cîțiva paşi înăuntru, Se opri și strigă : 

— Staberius, vino repede, s-a intimplat ceva cu Butes!? 

— "Tu cine eşti ? întrebă Staberius din casă. 

— Un om din Serdos ; trebuie să mergi numaidecit, altfel 
se produce o mare nenorocire ! 

Îi spuse Canidiei să împingă drugul la uşă după ce iese el, 
puse cuțitul la briu şi luă toiagul din atriu — casa lui era 
împărţită ca una romană — şi dădu buzna afară în fugă. 

— Vino, sînt aici la poartă! îl îndemnă mogildeața care 
îl strigase. 

Mai făcu numai cîțiva pași şi deodată se prăbuşi la pămînt. 
În acceaşi clipă auzi țipătul Canidiei. Cu iuțeala fulgerului 
îşi dădu seama că erau atacați, se ridică în genunchi şi incepu 
să rotească toiagul în jurul său pentru apărare. Căura să 
simtă ce mișcări se făceau pe lingă el, spre a-și putea da 
seama din care parte să se apere mai mult. 'Ţipătul Canidiei 
îl mai auzi de cîteva ori înăbuşit. Se întoarse şi se repezi spre 
casă, strigînd pe Protas. După cîţiva pași simţi în spate o 
lovitură puternică, Se incovoie şi scăpă toiagul din mină, dar 
nu-şi pierdu cumpătul. Trase cuțitul de la brîu și se pregăti 
să lovească în oricine-i va sta în cale, Mai făcu un alt salt 
spre casă. Aproape de uşa de la atriu o umbră se repezi spre 
el. Staberius întvarse cuțitul şi lovi la întîmplare cu sete. 
Auzi un răcnet și cel ce căutasc să-l oprească se prăbuşi la 
pămînt. Socotri că-şi făcuse liberă înaintarea și se aruncă spre 
ușă. În același timp din spate ceva greu se năpusti asupra lui, 
dădu să se întoarcă, dar nu mai avu putere, simți o durere 
ascuțită între spete, scăpă cuțitul din mînă și, clătinindu-se 
de citeva ori, căzu în nesimţire. În jur se întinse repede liniş- 
tea, Cineva din întuneric se aşeză În ușă și şopti apăsat, 
Şuierător : 

— Ați legat-o şi i-ați înfundat bine gura ? 

Opaiţul mai era aprins. În ușă se iviră două umbre în 
lumina palidă şi slabă din casă, purtînd pe braţe pe Canidia. 
Cel ce vorbise se întoarse spre cei de afară și continuă tot 
aşa de apăsat: 

— Repede, vedeți pe care dintre-ai noştri l-a doborit, 
ridicaţi-l şi fugiți cu el în pădure. Ceilalți să facă tot ce 
le-am spus dinainte! 

Ciţiva pătrunseră inăuntru și ieșiră în fugă cu legături 
mari, pline cu lucruri de casă, ce putură lua la întîmplare. 
Şi totul reintră repede în liniștea dinainte. Numai aproape 
de pădure cfinii lătrau pe urmele celor ce se îndepărtau în 
grabă. 

De bătrineţe, sclavul Protas auzea greu. I se păruse că 
fusese strigat de Staberius, apoi că auzise țipătul Canidiei, 

un timp ascultase atent, dar strigătele nu se mai repetaseră. 
Ca să se liniştească socotise că era bine să iasă afară să vadă 
dacă se întimplase ceva. Sosise la colțul casci tocmai cînd 
cel voinic din uşă dădea ordinul de plecare. Bătrinul se grăbi 
într-acolo, dar nu înaintă mult, căzu doborit de o lovitură 
de pumn, Rămase întins pe pămint multă vreme, Puterile îl 
părășiseră. Îşi reveni tirziu, auzi pemete în apropiere. În- 
cercă să se ridice, dar nu putu să se salte decit pe genunchi 
și în mîini, Începu să se tirască încet în partea din care veneau 
gemetele. Reuşi să înţeleagă printre şuierături, ce păreau 
un horcăit, un fel de fierbere în piept : 

— Canidia... Canidia... latronii... mor... 

Bătrinul se cutremură, din adincurile vieţii măcinată de 
ani puterile se înzeciseră, se săltă pe un genunchi, apoi în 
picioare. Se grăbi şi aduse opaițul. Îl privi îngrozit pe Sta- 
berius. Căzut cu fața în sus, murmura cuvinte ce nu se mai 
puteau înţelege, printre șuviţele de sînge ce se scurgeau din 
gură. Încercă să-l ajute, alergă în casă, aduse cirpe şi apă, 
începu să caute rana, dar nu putu să-i scoată tunica și cămașa. 
Se chinuia într-una cînd auzi pe Butes tușind prin curte. 
Era cu Decibalos. Se repezi cum putu și îi strigă cît îl ţineau 
puterile. 

După două zile de chinuri grele, Staberius își dădu sfirşitul. 
De la el nu putură să prindă decit cuvintul „latroni“, repetat 
de cîteva ori la răstimpuri lungi, iar de la bătrînul sclav 
aflară numai că, atât cit reușise să audă pină să-l doboare 
lovitura de pumn, după glas i se păruse că ar fi fost vilicul 
Marsus. Faptul că Staberius murmurase de mai multe ori 
cuvintul „latroni“, pus în legătură cu prădarea casei, îi duseră 
la presupunerea că nenorocirea se datorase tot loviturii dată 
de o ceată de latroni, Sclavi fugari, tilhari de drumul mare 
şi alți oameni fără căpătii tilhăreau pretutindeni în Dacia, 
lăsind în urma lor sînge și pustiu. Nu înțelegeau însă de ce 
o luaseră cu ei pe Canidia, deşi furturi de femei de către cei 
care trăiau ascunși prin pădurile din fundul văilor şi munți- 
lor se mai văzuseră de multe ori, odată se întîmplase și în 
vicul Serdos. După o săptămînă de la moartea lui Staberius, 
un alt fapi îl buimăci pe Butes: tabularul Lucrinus veni înso- 
ţi de actorele Ampliatus şi de cițiva sclavi şi puseră stăpi- 
nire pe casa şi ograda vecină, în numele lui Decimus Silvanus, 

motivind că atit casa, cit şi ograda fuseseră date lui Staberius 
de către Burio și că tot ce fusese al tarabostelui aparţinea 
de drept stăpinului fermei. 

Procuratorul se arătase la început mult îngrijorat de cele 
întîmplate fiicei senatorului şi zile în șir pusese mai, multe 
centurii să scotocească pădurile din jurul Marodavei, în spe- 
ranța că-i va da de urmă, apoi se Jiniștise. Stind de vorbă cu 
Decimus Silvanus şi din îndemnul acestuia, se hotărise să 
nu trimită nici o ştire la Roma lui Publius Octavianus. 


Capitolul IV 
LUPERCALIILE 


În lumina ce se stinge încet pe cerul purpuriu al amurgului, 
templul lui Mithras pare înconjurat de flăcări. Dincolo de el, 
peste pîriul Zerdis, virfurile fagilor cu frunzele galbene-ruginii 
arată şi mai roşii bătute de razele soarelui de seară. După 
zilele ploioase ale lui octombrie, noiembrie adusese o toamnă 
uscată, cu cer senin, călduţ pe la amiezi şi geros cu brumă 
dimineţile. Pe drumul ce urcă domol spre templu, trec în 
sus şi în jos rarii credincioși ai zeului Mithras. Fiecare poartă 
ofranda cu care crede că l-a obișnuit, o așază pe soclul de 
piatră pe care se înalță marmura albă şi lucioasă a divinității 
Teci, cu faţa impietrită într-un zîmbet ce nu se poate şti 
dacă este bucurie şi dragoste pentru credincioşii săi sau 'scirbă 
şi batjocură, apoi pune cîţiva prăunţi de rășină în cele două 
vase ce fumegă de o parte şi de alta a statuii. În templu plu- 
teşte un fum străveziu, ale cărui valuri cenușii-albastre în 
continuă mişcare se văd în dungile luminoase tăiate de razele 
soarelui, pătrunse prin deschizăturile înalte şi înguste care 
țin loc de fereastră. În cele patru colțuri ale încăperii pilpiie 
flacările făcliilor de ceară ; unele sînt pata să se stingă, îşi 
sfirșesc viaţa. Din cînd în cînd paznicul şi slujitorul templului, 
Hylas, vine înăuntru, iese apoi în uşă, pindeşte momentul 
cînd credinciosul care le-a depus se îndepărtează, iar altul 
încă nu se arată urcînd drumul, intră din nou grăbit, șchio- 
pătind din piciorul stîng, alege ofrandele cele mai bune și 
le duce în chilia sa din apropiere. În fiecare zi, după ce şi 
ultimul credincios şi-a adus ofranda şi timpul de închidere 
a templului a trecut, bătrinul paznic se încarcă greu cu daniile 
cele mai gustoase: cirnaţi, slănină afumată, carne friptă, 
mere, struguri, nuci, miere și vin și le ducea lui Helpizon, 

preotul zeului Mithras, în vicul Serdos. Sint şi zile cînd nu 
se aduc ofrande, sau se aduc prea puţine şi nu aşa gustoase; 
în astfel de zile Hylas oprește totul pentru el, se duce la preot 
să-i spună să nu aștepte și să-şi încropească ceva de mincare 
din ceca ce mai are păstrat din cele aduse mai înainte. Şi, 
fără grabă, în fiecare zi bărrinul Hylas îl aşteaptă pe Larse 
cu mincare pregătită şi cinează împreună. 

După ce o bătrină ieşi, tirindu-și greu picioarele umflate 
— se rugase cu lacrimi zeului să-i vindece nepoţica — în 
templu intrară doi bărbaţi, doi coloni din Serdos. Unul scoase 
din traistă patru mere mari, aurii şi le puse la picioarele zeu- 
lui, iar celălalr lăsă un ulcior cu vin. Se rugară repede, fic- 
care murmurind ceva cu gîndurile aiurea, ca şi cum căutau 
ca zeul să nu creadă că nu i se închină, apoi se traseră într-un 
colț în spatele statuii. Unul era înalt, subțire și puțin cocoşar, 
tar celălalt mărunt și gros, încet în mișcări. 

— L-ai întilnit pe Ampliatus ? întrebă cel gras. 

— Da, ne dă tot ce i-am cerut, dar vrea cam mulţi ses- 
terţi, răspunse celălalt. 

— Cit de mulți ? 

— Aproape de două ori pe cât i-am dat rîndul trecut. 

Cel mărunt se întoarse spre făclia de lingă el, îi curăţi 
feştila şi o făcu să lumineze mai bine. 

— Am aflat că la Porolissum trimite griul cu un preț mai 
mic, continuă el aproape murmurind, după ce așeză mai bine 
făclia. Actorele ăsta e un hoţ fără pereche... 

— Ca şi noi, adăugă celălalt rizina, 

— Ca şi stăpinul lui, reluă grăsunul. Poate că nici n-au 
mai văzut aceste locuri un hoţ mai mare decit el. N-ai auzit 
ce-a făcur dincolo, în Marodava ? După moartea acelui grec, 
fost sclav, Staberius, care se aciuase pe lîngă daci şi se înţe- 
legea bine cu ei, hoțul de Decimus Silvanus a luat casa, ograda 
și țarina rămasă, spunind că sînt ale lui. 

— Poate că de moartea lui Staberius nici nu e străin 
ticălosul. Vorbeşte lumea..., cică el ar fi luat-o pe soţia celui 
mort şi ar ține-o sus, acolo în villa, închisă. Nu știu dacă şi 
la daci s-o fi zvonit ce se vorbește prin Serdos. Poate că 
hoţomanului n-o să-i meargă mult cu ei, ca miine o să auzi 
că a fost găsit mort undeva, cu capul făcut ţăndări de o 
măciucă. Ei, ce facem, dăm lui Ampliatus cît ne-a cerut? 
Și cind mergem la el? 

— Eu zic să încercăm şi la Fufemus, libertul a început să 
se îmbogăţească bine. Se spune că vrea să înalțe un templu 
zeiței Libera în apropierea amfireatrului, la Porolissum, şi 
că o să fie primit în curînd în Ordo Angustaliumi. Atunci 
să-l] vezi cît de sus o să-şi ridice nasul. Ajuns în rîndul augus- 
talilor, prin danii ce-l mulțumesc chiar și pe procurator, 
Eufemus va scăpa din mina lui Decimus Silvanus, care il 
socoteşte și acum tot ca pe un sclav al lui. 

— Dacă Eufemus ajunge în Ordo Augustalium va fi hoțul 
hoţilor. Eu zic că tot mai bine e să ne-nţelegem cu Amplia- 
tus ; lasă-l să-l fure pe Decimus Silvanus ! 

Cel slab tăcu şi ascultă atent. Afară se auzeau voci. Se 
lăsase întunericul. În templu lumina făcliilor părea mai 
puternică. 

— Hylas, se auzi de afară, să nu mai laşi pe nimeni să 
intre în templu! : 

— E Helpizon, preotul, şopti cel gras. Să mergem. 

Icşiră şi se îndepărtară repede. 

— Vino, Horiens, să intrăm în templu, îl îndemnă Hel- 
pizon pe preotul de la templul lui Apollo din vicul Magnus. 
Spui că va sosi repede și Scorillo, altfel ne apucă aici miezul 
nopţii. 

— Da, trebuie să se ivească dintr-o clipă-n alta, i-am trimis: 
vorbă din vreme printr-un slujitor al templului meu. 

Intrară și se aşezară pe o bancă lungă de lemn pusă de-a 
lungul zidului, în dreptul statuii zeului. Amîndoi erau scurți, 
cu fețele pline, roşii. 

— Uite ce mere frumoase are zeul tău! se miră Horiens 
ridicindu-se, luă unul și începu să muşte din el cu poftă; 
luä altul şi-l întinse lui Helpizon. Mi se pare că tot mai 
multă lume se roagă zeului Mithras. După coloni s-au luat 
mulți veterani şi liberi, iar în curînd o să-i vezi și pe daci. 

— Au și început, întări Helpizon, după ce muşcă din măr 
cu atita lăcomie, încît se auzi un pocnet ce făcu să răsune 
templul. Procuratorul caută să mă ajute mult în treaba asta: 
dacii care îl schimbă pe zeul lor cu Mithras primesc ceva 
pămint și un nume nou. Eu sînt mai aproape de Marodava 
și încerc să-i aduc la templul meu unul cîte unul. Dar haide, 


t Ordo Augustalium — asociaţie religioasă în care intrau liberţii im- 
bogăţiţi ce făceau danii stabului și templelor, 

să nu pierdem vremea, spune-mi ce-ai făcut la Ulpia Traiana 
Sarmizegetusa şi ce s-a mai hotărit. 

Horiens se grăbi să-şi mestece mușcătura de măr pe care 
o avea în gură și o înghiţi cu oarecare greutate. 

— A fost ceva mai mult decit ne aşteptasem. Cind am 
rimit vestea să plec într-acolo, la Ulpia Traiana sosise de 
a Roma chiar Marele preot al Marelui templu al lu: Jupiter, 
şi nu un trimis de-a lui. Au venit la Ulpia preoţi din multe 
părți ale Daciei, cîte unul din fiecare colonie şi din vicurile 
mai mari. Dacii nici nu ştiu ce li se pregăteşte. E vorba ca 
în cîţiva ani cultul lui Zamolxis să fje desfiinţat. 

— Asta ar însemna ca ei să se răscoale din nou, în frunte 
cu preoţii lor, nu crezi asta ? 

Horiens începu să ridă. Mușcă din măr şi răspunse în timp 
ce continua să mestece : 

— De asta să n-ai nici o grijă, Marele preot al lui Jupiter 
n-a scăpat nimic din vedere. Crezi, Hcelpizon, că n-am fost 
mirat peste măsură cînd l-am văzut acolo în adunarea noastră 
pe Marele preot al lui Zamolxis, pe Zbelciper, însoţit de mai 
mulți capnoboți veniţi de pe Cogheon ? Acolo, de fată cu noi, 
Marele preot Zbelciper n-a scos nici o vorbă, dar am auzit 
după aceea că ei, Marii preoți, s-au sfătuit îndelung mai îna- 
inte de sosirea zilei sorocită pentru ţinerea adunării. 

— De cînd lumea, corb la corb nu-şi scoate ochii, iar lup 
pe lup nu mănîncă, glumi Helpizon. 

— Tu trebuie să te bucuri, Helpizon ! S-a spus acolo că 
dacii trebuie să fie îndemnați ma: mult spre cultul lui Mithras 
şi al perechei de zei Libera și Liber, adică spre cultul lui 
Bacchus sau al lui Lupercus. În locul sărbătorii lor, a coroanei, 
adică a recoltei și belșugului, să-i facem să sărbătorească o 
dată cu ai noștri lupercaliile, sărbătorile fecundității, ale fer- 
tilității pămîntului, animalelor, păsărilor şi oamenilor. Ţi-am 
spus să te bucuri, pentru că la templul rău vor veni tot mai 
mulți adoratori ai zeului Mithras şi, se înțelege, — adăugă 
rizind — tot mai multe ofrade... 

— Ai adus vorba de sărbătoarea lor, a coroanei, ce să fi 
fost cu tribunul de a venit acolo cu legionarii lui să-i pro- 
tejeze pe daci? Cică au petrecut și s-au ospătat cum nu se 
poate mai bine toți romanii poftiți la mesele lor. Cei care 
au fost acolo mi-au spus că dacii sint foarte uniţi şi săritori, 


195 


gata să se ajute între ei, iar la petrecere veseli, blinzi şi cu 
poftă de viaţă. 

Helpizon ronțăi mărunt şi des cotorul, apoi îl aruncă. 
Continuă, mulțumit de gustul plăcut al mărului: 

— Dar ce-o fi cu Scorillo de nu mai vine? Aş vrea să-l 
văd ce mutră o să facă după ce va auzi de la tine ce s-a hotărît 
la Ulpia Traiana. Dar, spune-mi, Horiens, ce altceva nou ai 
mai aflat pe-acolo ? 

Horiens aruncă şi el catorul de măr, se şterse la gură şi 
îşi trecu de cîteva ori degetele prin barba deasă. 

— Ce-am văzut la Ulpia Traiana Sarmizegetusa este minu- 
nat de frumos. E ceva ca la Roma: bogăţie, lux, îmbuibare 
şi chiar desfriu. Acum cei de acolo se simt atit de mindri de 
frumuseţea şi bogăţia coloniei, incit o numesc Noua Romă și 
cînd întîlnesc pe cei veniţi de pe malurile Tibrului sau din 
alte părţi ale imperiului, vorbesc cu multe ifose despre ceta- 
tea lor. Ai auzit ? Noua Romă, Helpizon, nu Mica Romă, cum 
i se spune în batjocură vicului Magnus. Acolo, pe zia Dacia 
Traiana şi pe via Roma, s-au ridicat ville frumoase, cu coloane 
şi porticuri de marmură de toate culorile, au mai mărit forul 
şi palatul augusralilor, iar amfiteatrul abia de cîțiva ani a 
fost cu totul terminat. Cînd re duci spre terme vezi lume așa 
de Frumos îmbrăcată, mai ales femeile, cu podoabe scumpe, 
lucitoare, iar bărbaţii purtînd toge elegante, încît ai clipe 
cind te crezi cu adevărat la Roma... 

Horiens tăcu. Helpizon ridea. 

— Îmi inchipui de ce rizi, reluă el. Să ştii că am fost la 
Roma, am fost o singură dată, eram tînăr de tot, și cele ce-am 
văzut m-au uimit atit de mult, încît nu cred că le voi uita 
toată viaţa. Și m-a mirat ceva la Ulpia Traiana : acolo, ină- 
untru, se lăfăiesc romanii şi alături de ei mulți alții, militari, 
negustori şi funcţionari de alte neamuri, iar în afară, dincolo 
de ziduri, în cimpia mănoasă din jur şi pe dealurile bogate 
şi frumoase, stau dacii. Dacă te duci la cimitir și citeşti numele 
scrise pe monumentele funerare sau pe pietrele de pe mor- 
minte, crezi că te găseşti Într-o provincie în care trăiesc 
numai romani şi alți oameni aduși de prin provinciile înde- 
părtate ale imperiului, cu toate că oraşul se află la marginea 
unei cimpii în care sint împrăștiate numeroase vicuri de-ale 
dacilor. De fapt aşa se intimplă şi pe la celelalte colonii: 
la Apulum, la Ampelum, la Potaissa, și-n multe alte locuri. 

Horiens tăcu şi ascultă atent. De afară se auzeau paşi pe 
lespezile de piatră de la intrarea în templu. 

— Trebuie să fie Scorillo, șopti Helpizon. 

Scorillo intră cu pași grăbiţi. 

— "Toţi zeii să fie cu voi, cinstiţi frați ! salută el, suflind 
repede. Am întirzia niţel, pentru că a trebuit să trec pe la 
o bărrină care e pe moarte şi nu vrea să plece la Marele zeu 
pină nu mă aude rugîndu-mă pentru ea. 

— Se apropie vremea cind o să se roage şi la alți zei, 
zise încet, mai mult pentru sine, „Helpizon. Frate Scorillo, 
şi noi îi rugăm pe zei să-ți dea sănătate, răspunse el la salut, 
privindu- l cu ochi mari pe preotul dac. 

În vîrstă, înalt şi slab, cu o mantie ca un fel de zeghe 
prinsă pe umăr cu o fibulă de argint, Scorillo își roti privirea 
prin templu şi cîteva clipe și-o aținti asupra zeului Mithras. 
Se întoarse apoi spre ei și se așeză mai la o parte pe banca 
de lemn. Helpizon se aplecă spre soclul statuii, luă unul din 
cele două mere care mai rămăseseră şi-l întinse lui Scorillo. 

— Ia, frate, e foarte bun, noi am mincat cîte unul. 

Scorillo luă mărul şi muşcă fără poftă. Pe măsură ce se 
potolea de graba cu care venise, pe faţa lui se aşternea o 
tristeţe ce părea o împietrire rece. 

— Am venit aseară de la Ulpia Traiana... sparse Horiens 
tăcerea. 

— Eu am sosit astăzi de la Cogheon, adăupă Scorillo încet, 
și slobozi un oftat pe care căută să şi-l stăpinească. Îmi in- 
chipui pentru ce m-aţi chemat, 

— Atunci ştii... 

— Spune ce ştii tu, îl îndemnă pe Horiens, privindu-l cu 
clipiri repezi. 

— A fost și Marele preot al templului lui Jupiter de la 
Roma, începu Horiens, şi Marele preot al vostru, Zbelciper. 
Marele preot al lui Jupiter a spus, că noi, preoţii, trebuie să 
facem votul, ca dacii să părăsească unul cîte unul cultul lui 
Zamolxis, să vină să se roage la templele noastre. Pentru a-t 
ajuta să se hotărască mai repede, guvernatorul de la Ulpia 
Traiana a dat dezlegare procuraterilor din Dacia să dea pămînt 
bun de muncă celor ce vor trece la adorarea zeilor imperiului ; 
totodată să le mai adauge şi cîte un nume roman alături de 
cel dac. Roma vrea să dispară cît mai curînd deosebirea pe 
care o întâlneşti pretutindeni in această provincie între roman! 

şi daci. Dacii vor fi luaţi ca militari în unităţile auxiliare ale 
legiunilor, vor putea să lucreze diferite meşteşuguri prin co- 
lonii şi vicuri, mai ales ca făvrari, dulgheri, pri şi multe 
alte îndeletniciri în care ei sînt de o dibăcie neîntrecută, Şi 
ce-o să fie dacă unul ca Rundacio, de pildă, cînd o să, înceapă 
să adore pe zeul Mithras sau pe zeița Libera, va primi pămînt 
bun de muncă și se va numi Callistus, adică Rundacio Callistus, 
iar tabularul îl va trece pe tăbliţele lui pe scurt R. Callistus ? 
Tu ce știi, frate Scorillo ? 

— Cam tot asta, numai că rouă ne-a arătat niţel mai alt- 
fel Marele preot Zbelciper. Ne-a spus că noi, preoții, nu tre- 
buie să-i oprim pe cei care incep să adore alți zei şi nici să-i 
speriem cu supărarea lui Zamolxis, cu răzbunarea lui, că de 
fapt zeii sînt unul şi acelaşi lucru, numai numele lor sînt 
altele. Un capnobot, care se arăta a fi foarte învăţat şi umblat, 
ne-a povestit că mai peste tot În imperiu nu prea se mai 
face multă deosebire între aceiaşi zei: unii spun Pan, alții 
Bacchus, Dionysos şi chiar Lupercussau Liber Pater; tor 
aşa, Marelui zeu dacii îi spun Zamolxis, romanii Jupiter, iar 
grecii Zeus, dar ei sînt unul și acelaşi zeu, stăpînii zeilor mai 
mici, aşa cum un om bogat este stăpinul sclavilor săi. Ce 
s-ar mai putea face? Nimic! Cînd cei mari au pus la cale 
lucrurile — căci se vede bine că ele au fost hotărite de ei 
prin bună înţelegere — ceior mici nu le rămîne decit ori 
să se răscoale, ori să plece capetele, lăsîndu-se în voia soartei. 

Scorillo tăcu şi rămase cu privirea aţintită pe lespezile de 
piatră ale pardoselei templului. 

— Şi tu ce-ai de gînd să faci ? îl întrebă Helpizon. 

— Ce-aş putea să fac? N-o să mă așez împotriva ritului 
ce curge vijelios la vale. Voi, de-aţi fi în locul meu, ce-aţi 
gindi ? 

Horiens şi Helpizon se priviră unul pe altul. 

— Am face cum e mai bine, în așa fel, încît să putem trăi, 
răspunse Helpizon. 

— Nouă ni s-a spus că precţii cultului lui Zamolxis vor 
fi și ei luaţi pe lingă temple sau, dacă nu vor primi să tie 
slujitori la altare, vor căpăta pămînt mai mult, ca astfel să 
poată duce o viaţă tot așa de bună ca atunci cînd erau preoți, 
lămuri Horiens. 

— Sînt destul de bätrîn, reluă Scorillo, și o să pot trăi 
şi din puţin. Voi îndemna oamenii aşa cum a cerut Marele 
preot Zbelciper. De mine nu trebuie să vă feriţi şi nici să 
mă duşmăniţi dacă la început nu vor trece prea mulți daci 
să adore zeii voştri, 

Scorillo se ridică de pe banca de lemn şi veni în faţa lor. 
Tinea în mînă mărul din care uitase să mai muşte. 

— Ce vrei să zici, de ce să ne ferim unul de altul şi de 
ce să ne duşmănim ? îl întrebă Horiens. Trebuie ca noi, preoții 
din fiecare colonie, din fiecare vic sau aşezare să lucrăm strîns 
uniţi pentru aducerea dacilor pe un nou drum şi pentru con- 
topirea lor cu ceilalți. Aşa au hotărit, aşa spun ei, Marii 
preoţi... 

— Da, Marii preoţi !... murmură Scorillo. Eram tinăr cînd 
un preot învăţat de pe Cogheon — se numea Burillo — mi-a 
destăinuit tot ce știa el despre Marii preoţi şi despre scopurile 
urmărite de ei... Ce pot să facă popoarele care nu mai au 
conducători ? Dacii sînt acum fără căpetenii. 

— Au avut, Scorillo, au avut căpetenii mari, la a căror 
aducere aminte eu mă înclin şi mă rog zeilor pentru sufletele 
lor, începu Helpizon cu Însuflețire, dacii au avut pe Decebal, 
pe Diegis şi pe Sarmis, pe care i-au urmat vijelios în lupte, 
dar ce puteau să facă Împotriva unui imperiu care se întinde 
cît este lumea, de la răsărit de soare pînă la apus? Roma de 
mult supune unele popoare cu ajutorul altora: luptă cu 
legiuni de gali, de iberi şi de germani şi supune popoare din 
răsărit ; trimite legiuni de macedoneni, de traci, de perși, 
de egipteni să potolească răscoaleie din apus, şi pe toate aceste 
popoare le mînuiesc cu iscusinţă romanii. Noi, preoţii, trebuie 
să facem ca popoarele să nu mai fie dezbinate, să nu se mai 
urască între ele... 

— Să fie toate unul, iar pe deasupra lor Marii preoți!... 
murmură Scorillo. 

— Și-alături de Marii preoți, preoții ! rise Horiens. Ce v-a 
găsit pe amîndoi? Vă arătaţi ca nişte revoltați. Aţi uitat că 
sîntem preoți? Aici sîntem trei, trebuie să facem tot ce se 
poate şi, uniţi, să trăim bine, iar dacii, colonii, romanii şi cine 
mai vreți să se amestece și să trăiască în înţelegere. Ne vor 
ajuta zeii !... adăugă el, privind spre statuia zeului. Uite, îl 
vedeți pe Mithras cum ne zimbește ? A fost un mare gînditor 
şi cunoscător al oamenilor sculptorul care l-a cioplit. Zeul 


= 199 


ne-a ascultat şi suride, însă după zimbetul lui Împietrir no 
poţi să înţelegi dacă este bucuros că noi, oamenii, facem ceca 
ce facem, sau ride în „batjocură de speranţele noastre. Poate 
că cel care a cioplit în marmură această statuie va fi fost 
și un mare filozof ; în felul acesta el a căutat să arate, fără 
cuvinte, că mulțimile, oamenii nu știu ce vor și nici încotro 
se îndreaptă. Tu, Scorillo, eşti preot ; noi preoții trebuie să 
arătăm mulțimilor că sîntem mai presus de toţi, că stăm de 
vorbă cu zeii şi ne rugăm pentru ei, deşi ceea ce putem, ce 
urmărim Şi cum trăim, o ştim fiecare. Sîntem nişte oameni 
care își duc zilele făcînd pe slujitorii zeilor și luînd ofradele 
ce se aduc la temple. Uite, zeul are ca ofradă un ulcior, care 
poate că e cu vin. Frate FHelpizon, te superi dacă îl gustăm 
puţin ? 

Vinul era bun și tare, dulceag şi bine limpezit, cu aromă 
de strugure copt. Cei trei preoți plimbară ulciorul din mînă 
în mină și, cu fiecare roată pe care o făcea, se mai uşura. 
Se încălziră repede şi prinseră poftă de vorbă, de rîs și de 
glume. Pomeţii obrajilor, nasurile şi urechile roșii ca sîngele 
părea că ardeau pe plerele și bărbile lor încîlcire. Lui Scorillo 
îl pieri repede tristețea și se arătă mai apropiat și mai priete- 
nos cu ei. Toată ciuda și nehotărirea cu care venise se topi 
În căldura vinului. Se pregăteau să plece cînd în uşa tem- 
plului se ivi Fufemus. Îmbrăcat bine, se vedea de departe 
că libertul se îmbogăţise, nu mai arăta mic și sfrijit, era mai 
legat, mai bine împlinit la faţă şi la trup. 

— Ştiam că sînteți aici, am aflat la taberna lui Theudotos, 
v-au văzut unii intrând în templu. Mă rog zeului Mithras, 
cinstiți preoți, să vă dea sănătate şi unire! salută el prins de 
lăria vinului pe care îl băuse la tabernă. Pe toņi zeii, jur că 
vă spun adevărul, aşa cum vă văd aici pe toți trei, parcă-i 
văd adunaţi și împăcați pe cei trei zei pe care îi slujiţi. 

Preotul Horiens îi ieşi în cale. 

— Intră, frate augustal, îl îndemnă, pentru tine mă rog 
mult lui Apollo! Cine ajută templul lui mai mult, nu tu, 
augustalul Eufemus ? 

— Cine ajută se ajută, Horiens, așa spun înţelepţi. Eu nu 
pot să nu fiu recunoscător faţă de cei care m-au ajutat să 
intru în Ordo Augustalium, şi tu esti unul dintre aceştia. 
Acum, ca augustal, mă simt mai în rîndul oamenilor. 

— Si nici nu te mai temi de Decimus Silvanus... 

— Şi asta este. Mi-e greu că nu mă pot dezbăra de obiceiul 
de a-i tot spune „stăpîne“ şi vorba asta nu mai cade bine cînd 
este rostită de un augustal, adăugă întorcîndu-se spre ușă 
şi privind afară. Haide, Rundacio, vino-ncoace, i-am găsit 
aici pe roți! 

În templu intră un dac. Cămaşa. ițarii şi sumanul îi erau 
zdrenţuite. Cînd îl văzu pe preotul Scorillo, dacul şovăi şi 
ochii se măriră pe fața lui lungă, osoasă şi slabă. În fiecare 
dac mai sălășluia undeva într-un colţ al sufletului teama 
veche de preoți şi de capnoboți. Jădu să se întoarcă şi să iasă, 
însă Eufemus îl prinse la timp de mîneca sumarnului : 

— Stai, dacule, ai venit aici cu mine, şi toate vor ieşi 
bine ! 

— Marele zeu să-ţi dea sărătate, preot Scorillo, începu 
dacul, vezi... eu am venit... n-am stiut... 

'Tăcu încurcat, privind «periat spre cei trei preoţi. 
~ — Uite unul dintre dacii pe care am spus că o să-i aduc 
la templul lui Mithras, se grăbi Eufemus. E om sărac, are 
nouă copii, acum e îndatorat cam mult la mine. Puteam să-i 
iau ca sclav pentru datorie, dar ce se făceau copiii? Și pe 
deasupra, eu m-am legat față de voi, de tine, Horiens, și de 
tine, Helpizon, că voi aduce dac: care vor trece la cultul lui 
Mithras sau al lui Liber rau Libera; tot mai multă lume se 
roagă acum zeiţei Libera. 

— Cum te numeşti, dacule ? îl întrebă Horiens. 

— Rundacio. 

— Vrei să vii să te rogi zeulu: Mitiras? 

Rundacio nu înţelese bine întrebarea, învățase prea puţine 
vorbe din limba Romei. 

— Te întreabă dacă vrei să te rogi zeului Mithras, îl 
lămuri Scorillo. 

Intervenţia lui îl zăpăci şi ma: mult pe dac: 

— Eu... mă rog zeilor... pentru copii... că am nouă... ȘE 
femeia... 

— Și-l părăseşti pe Marele nostru zeu Zamolxis ? 

Dacul privi cu teamă in ochii lui Scorillo. 

— Păi, dacă și el m-a părăsit!?... 

— Așa, Rundacio, ai spus bine! sări Eufemus. Așa este, 
se roagă omul la zeul care poate să-i dea ceva, continuă el. 

— Şi zeul Mithras o să-i dea, întări Helpizon, o să-i dea 
pămînt cu care să-şi poată ține copiii și femeia. 

— ȘI o să-i mai dea și un nume nou, adăugă Horiens. Mă 
gindesc că atunci cînd o să cerem la Porolissum pămînt pentru 
el, să nu-i lăsăm pe cei de acolo să-i aleagă numele, i-l dăm 
noi. Spune-i, Scorillo, că o să primească pămînt şi că se va 
numi de acum înainte Rundacio Callistus, iar tabularul îl 
va însemna pe scurt R. Callistus. 

Vinul din capul lui Scorilla începu să se împrăştie cum 
se destramă fumul în vînt. Încă de cînd venise, FHoriens îi 
spusese, așa ca un exemplu, că dacă un dac, Rundacio, va 
trece la cultul lui Mithras, va mai primi pe alături şi numele 
de Callistus. Gîndi îngrozit că venirea lui Fufemus cu Run- 
dacio nu era întîmplătoare, că marea acțiune de contopire 
a dacilor cu mulțimea adusă din imperiu se pornise şi pe 
altă cale. 


De la sărbătoarea coroanei, Butes nu-l mai văzuse pe preo- 
tul Scorillo. De atunci se petrecuseră multe întîmplări, care 
aduseseră o schimbare adincă în viaţa dacilor din Marodava. 
Răpirea Canidiei, moartea lui Staberius, luarea avutului lor 
de către Decimus Silvanus şi trecerea lui Rundacio la cultul 
lui Mithras, toate acestea săvirşite după încercuirea satului 
de mai multe centurii, în căutarea lui Gemellinus, începuseră 
să-i facă să nu se mai simtă in siguranţă. Cea mai mare tul- 
burare era însă în sufletele celor pe care întîmplările îi lovi- 
seră direct: Butes și Decibalos, cu Gumida şi Sarmida. Cind 
Rundacio, numit apoi Callistus, își primise noul lot de pămint 
de la legiune şi fusese pus în posesie de tabularul Lucrinus, 
însoţit de decurionul Fuscianus, prin toată  Marodava 
trecuse un fior de frămîntare şi neliniște, întocmai ca 
după un cutremur. Unii se arătau atit de dornici să primească 
pămînt, incit nu se mai temeau de Marele zeu şi de mînia lui. 
Şi cind la starea sufletească a omului se mai adaugă şi o 
vreme rea, descurajarea este şi mai mare. Venise iarna, o 
iarna grea, cu zăpadă multă și cu geruri aspre. Cele petrecute 

săpaseră în sufletul lui Butes dureri adinci şi mute. Ar fi 
vrut să facă ceva, să întreprindă ceva, să se ia de piept cu 
destinul numai ca relele ce se porniseră dintr-o dată să poată 
fi stăvilite. La toate acestea se mai adăuga dușmănia cres- 
cindă a lui Decimus Silvanus, care, de cînd devenise şi stăpînul 
casei lui Staberius, căuta să-l Întărîte într-una, spre a-şi 
găsi motiv să-l lovească pe faţă și cît mai cu putere. 

Era singur în căsuţa în care își trăia viața. De dimineață 
venise Sarmida şi-l ţinuse mult de vorbă. De cînd fata îi 
destăinuise dragostea pentru Dicomes, trecea des să-şi mai 
descarce sufletul îndurerat de dorul lui. O primea cu multă 
bucurie, pentru că atunci cind intra ea, parcă aducea primă- 
vara şi dorul de viaţă în casa lui plină de întristare. Decibalos 
plecase de cum se luminase de ziuă, chemat de tabular, şi 
nu se înapoiase încă. Întirzierea lui îl neliniștea: poate că 
urma să i se spună că mai avea ceva de dat pentru legiune sau 
pentru a-l convinge să treacă la cultul lui Mithras, adică 
spre a-l lămuri că voiau să-i dea un lot de pămint din cele 
pe care procuratorul le putea distribui? Se ridică în capul 
oaselor de pe lavița pe care stătuse lungit şi își sprijini capul 
în miini, cu coatele așezate pe genunchi. Priyi nemișcat par- 
doseala de cărămidă frumos rostuită, pe care i-o făcuse un 
meșter din vicul Serdos, ca în casele romane, dar nu la ea 
se gîndea, mintea lui alerga departe, spre Sarmizegetusa, spre 
Cetatea de Munte, spre Cogheon şi spre locurile pe unde se 
dăduseră lupte cu dușmanul, căutînd să prindă cu mintea 
urmele lui Dicomes. De cînd plecase nu trimisese nici o 
veste, iar Rhesos și Dapyx nu mai trecuseră pe la Marodava,. 
Şi gîndurile amestecate cu necazurile se încilceau în mintea 
lui într-o curgere nestăvilită, fără putință de a le putea stä- 
pini. Liniştea din încăpere era tulburată rar de trosnetele 
însoțite de scântei, pe care le scotea din cînd în cînd buturuga 
ce ardea înăbuşir pe vatră, înconjurată de jeraticul acoperit 
de spuză. De ce Decibalos nu se înapoia ? Cu el mai schimba 
o vorbă şi alunga urîtul şi gîndurile. Săliă încet capul şi 
oftă din adînc, copleşit de îngrijorare, bätu cu palmele în 
genunchi şi se ridică în picioare. Porni fără ţintă spre fe- 
reastră. De cînd Getio adusese de la Porolissum un ciob de 
sticlă şi-l aşezase în locul pieliței subțiri de băşică de bou, 
de atunci încăperea primea mai multă lumină, dar ea nu-i 
pătrundea şi în suflet. Privi ciobul de sticlă împânzit de nume- 

roasc flori albe de gheață ce aduceau cu ramurile de brad 
acoperite de brumă. Începu să-l curețe încet cu unghia, bucuros 
că la fiecare răzătură tot mai bine putea să vadă afară. Albul 
zăpezii pătrunse înăuntru o dată cu formele ingroşate de omăt 
ale pomilor din faţa casei, ale căror ramuri lăsate în jos se 
luptau să poarte sulurile grele, măiestrite în toate formele 
de ninsoare. Se aplecă mai mult, apropiind capul de geam şi 
încercă să privească în lungul drumului. În cotitura care se 
pierdea printre casele din Marodava, dincolo de casa lui Deci- 
balos, văzu un om ce se apropia. Ceaţa de afară şi brumarea 
neîncerață a geamului îl împiedicau să vadă mai bine şi să 
recunoască pe cel ce înainta pe pirtia îngustă, străjuită de 
nămeţi mari, Nici nu se gîndi că ar putea să fie altcineva 
decît Decibalos. Tresări şi făcu ochii mari cînd văzu că 
cel care venea trecu mai departe de casa lui Decibalos, deşi 
privea înu-una spre curtea iui. Mai rîcii cu unghia geamul 
şi suflă peste el, Îl recunoscu, era preotul Sconillo. Se înfioră, 
sîngele începu să-i alerge prin trup şi inima să-i bată mai 
repede. Ce nenorocire se mai petrecuse, gîndi el, se întîmplase 
ceva lui Decibalos ? Presupunerile se întăriră cînd îl văzu 
pt preot Îndreptindu-se spre poartă şi încercind să o deschidă. 
Í) ieşi repede în cale. 

— Marele zeu să te țină, Butes ! Am venit cu inima îndoită, 
de teamă că nu te găsesc acasă, îi spuse preotul intrînd. 

— Pe o astfel de iarnă grea, unde ar mai putea să plece 
omul ? Cit despre Marele zeu, mai primeşte rugăciunea unuia 
ca mine pentru sănătatea preotului său ? 

— Dar ce, şi tu... ca ceilalți ? 

— Da, şi eu ca ceilalți, un îndurerat; toţi sînt loviți şi 
năpăstuiți de soartă şi nu ştiu ce să mai facă ! 

Preotul îşi scoase cojocul lung şi miţos, pe care îl îmbră- 
case peste mantia lui preoțească, şi incepu să-şi frece mîinile 
învineţite de ger, Înalt și slab, cu barba căruntă şi rară, pe 
fața lui osoasă nasul Îînroșit de ger părea mai gros şi mar 
mare. 

— Am venit să mai schimbăm amindoi: o vorbă, să vedem 
ce-am putea să mai facem, zise preotul așezându-se pe laviţă. 
Ni se prăpădeşte neamul de tor... adăugă apoi cu multă în- 
tristare. Ai auzit că au şi început să se ducă dacii la templul 

lui Mithras ? 

Butes privi îndelung pe preotul din faţa sa. Îl cunoştea de 
mult și îl ştia cinstit sufleteşte, devotat cultului lui Zamolxis. 
În timpul răscoalei lui Sarmis, cînd capnoboții cutreicraseră 
Dacia în lung şi-n lat, căutînd să îndemne poporul să nu-i 
urmeze pe răsculați, ameninţindu-i -i cu imiînia Marelui zeu, 
preotul Scorillo se ținuse deoparte, nu-l urmase, şi se străduise 
să-i facă pe cîţi mai mulţi daci de la Marodava să plece la 
luptă, alăturîndu-se tarabostelui lor. Vorbi rar, după ce se 
aşeză şi el pe laviţă lîngă preci : 

— Crezi că ne pierdem neamul din pricină că dacii nu 
vor să se mai roage zeului Zamolxis ? Asta ar putea să tragă 
mai puţin în cumpăna soartei decît altele. Neamul se va pierde 
în măsura în care ei vor uita limba lor şi vor vorbi numai pe 
aceea a dușmanului, în măsura în care îşi vor schimba numele, 
luînd un nume tot de la el. Roma a gîndit bine ce trebuie să 
facă, — trecerea la zeul Mithras este ceva așa numai să-i 
zăpăcească — adevărata momeală e pămîntul, iar singurul scop 
schimbarea numelui şi a limbii. Acolo, în templul lu: Mithras, 
crezi că preotul Fielpizon ! le va vorbi dacilor în limba noastră 
şi nu în a Romei? Şi, încetul cu încetul, dacii vor învăța în 
felul acesta limba lor. Da, și noi îi învățam pe copii — mai ales 
Staberius — limba Romei, dar în acelaşi timp le întăream 
şi pe cea dacă, învățindu-i s-o scrie și s-o citească, făcîndu-i 
să o cunoască mai bine. 

— Așadar, nu Marii preoţi caută să schimbe... murmură 
preotul aproape în şoaptă, nu ei urmăresc... 

— Ceea ce urmăresc Marii preoți e cu totul altceva, reluă 
Butes. S-ar putea spune că în Dacia s-a pornit o adevărată 
întrecere între Roma şi Marii preoți. Roma caută să facă totul, 
pentru ca dacii să se contopească, să se piardă în mulțimea 
de coloni, de veterani şi de ibezți aşezaţi definitiv în Dacia, 
iar Marii preoţi poate că urmăresc altceva, ei ţintesc să pună 
mîna pe frîul cu care se conduce imperiul și astfel, pe lingă 
puterea spirituală, să țină în mână şi puterea politică. 

— Asta mi-a spus-o pe vremuri și bunul Burillo... 

—L-ai cunoscut Și tu pe Burillo ? A fost cel mai învăţat 
dac, multe nenorociri care s-au abătut asupra noastră au fost 
prevăzute de el. Dar avem multe de vorbit, bunule Scorillo, 
afară e un ger cumplit, iar noi trebuie să ne omenim aşa cum 
se cuvine cînd doi oameni nu s-au mai văzut de mult. Mă 
aştepţi o clipă pină aduc două ulcele cu vin. 

Butes trecu repede în încăperea alăturată. Rămas singur, 
preotul se apropie de vatră şi începu să-și frece mîinile, întin- 
zînd din cînd în cînd palmele spre buturuga în jurul căreia 
pîlpiiau flăcări mici. De cind venise, parcă se mai luminase, 
înțelegea adîncul adevăr din vorbele lui Butes și aştepta ca 
tot de la el să afle ce avea de făcut. Se aşezară pe laviţă cu 
ulcelele lîngă ei, după ce sorbiră cu poftă. Vița-de-vie pe care 
fiecare o avea în ogradă dăduse rod bogat, După moartea lui 
Staberius, deşi cu inimile frînte de durere, el şi Decibalos 
luaseră tot ce putuseră din casa rămasă pustie şi împărțiseră 
între ei şi vinul. Multe din bucatele strînse de Staberius le 
dăduseră celor mai săraci din Marodava. 

— Spui că l-ai cunoscut şi tu pe Burillo, reluă Butes în 
timp ce Își ştergea mustăţile și barba, cred că a fost omul la 
care Sarmis a ţinut mult, l-a ascultat şi l-a respectat Întot- 
deauna. Din nenorocire, totul a fost sortit să se întîmple alt- 
fel ; Burillo ştia că Marii preoți de pretutindeni, de pe Cogheon, 
de la Roma, de la Delfi şi de oriunde, lucrau din ordinul 
cîtorva dintre ei, care formau un fel de Marc sfat al Marilor 
înţelepţi. Bănuiesc că şi astăzi acest Mare sfat, această clică 
se adună şi pune la cale multe, şi poate că el va exista atita 
timp cît vor mai fi Mari preoți. El, Burillo, l-a ajutat pe 
Sarmis să afle cîte ceva despre ei şi mai ales despre Marele 
preot Zundecibalm. Şi să nu crezi, bunule Scorillo, că Marele 
preot de astăzi, Zbelciper, nu ascultă supus de Marele sfat 
al Marilor preoți. 

— Eu am rămas mirat cînd l-am auzit pe el, ca Mare preot, 
spunîndu-ne că nu trebuie să-i oprim pe daci dacă vor să 
treacă la alți zei, iar un capnobot a arătat că zeii sint aceiași 
peste tot, numai numele lor sînt altele. 

— E tocmai ceea ce se petrece. Îndeplinind ce le cere 
Roma. Marii preoți nu scapă din vedere propriile lor scopuri ; 
sint ca doi latroni care urmăresc pe ascuns să se fure unul 
pe altul. Tu eşti preot — noi ne știm unul pe altul din fragedă 
tinerețe — îți cunosc sufletul, cele ce spun despre preoți le 
rostesc fără să te pun și pe une printre ei. Pentru mulți 
dintre dacii care au luptat alături de cei doi mari viteji a 
fost limpede că Marele Decebal a fost înfrînt numai: după ce 
s-a produs trădarea, iar bravul și înțeleptul Sarmis a pierdut 
lupta şi viața tot după o trădare. 

— Bine, dar nu toţi... 

— Ştiu, bunule Scorilio, ţi-am spus-o. N-ai trădat tu, n-a 
trădat Burillo, omul cu sufletul atît de mare şi de curat, 
dar au trădat alţii. De-atunci au trecut mulți ani, preoții 
cred că poporul a uitat, dar se înşeală. După zdrobirea răscoa- 
lei lui Sarmis de către legiunile imperiului, credința dacilor 
în Zamolxis şi respectul față de preoți au slăbit mult. Și 
dacă e aşa, de ce să ne mire, bunule Scorillo, că dacii părăsesc 
cultul Marelui nostru zeu și trec la cultul lui Mithras, în 
schimbul unui petic de pămînt ? Poate că demult s-au convins 
că zeul nu te scapă niciodată de lipsuri și nu-ţi potoleşte 
foamea, pe cînd pămîntul da. 

— Dar bine, bunule Butes, tu care ai fost tarabostele... 

Butes întinse mîna și-i făcu semn să tacă. 

— Am fost, da, am fost taraboste şi acum nu mai sînt, 
„mici nu doresc să fiu când văd că în jurul meu e numai durere 

i destrămare, Acum poporul dac este întocmai ca un rîu 
care şi-a părăsit matca, abătut de un munte prăvălit, şi 
Icaută cu multe ocolişuri și frămîntări să-şi găsească o nouă 
cale. Da, bunule Scorillo, amîndoi sîntem aproape bătrîni, 
am trăit zile grele, trebuie să mă crezi că de mult nu mă mai 
simt taraboste, ci un dac ca oricare altul, pe care durerea 
şi întîmplările l-au călit şi l-au făcut să înveţe multe. 

— Atunci îi lăsăm să creacă la cultul lui Mithras ? întrebă 
preotul, punind pe laviţă ulcica pe care o ţinuse în mînă. 

— Doar ţi-am spus că nu zeii, ci pămîntul îl „ajută pe om 
să scape de foamete și de lipsuri! Dacii nu caută un alt zeu, 
că nu asta le lipseşte, ci pămînt. Prăpădul care vine nu se 
trage de la părăsirea lui Zamolxis, care poate că nici nu 
există — cum spunea adesea Sarmis — ci de la pierderea 
limbii noastre, a numelor noastre de daci, a ceea ce ne ţinea 
uniți ca neam. 

— Şi ce trebuie să fac eu, bunule Butes ? 

— Ce-ai: făcut şi pînă acum, sa rămii preot, și cînd nu vef 
mai avea nici un credincios, să te duci şi tu să-ți dea pămînt... 

— Adică să trec şi eu la cultul lui Mithras ? 

— Poate... Poate că vei fi şi un bun slujitor al templului 
lui Mithras sau al zeului Liber Pater, spre care ei caută să-i 
îndrepte pe daci. 

— M-ai tulburat mult, bunule Butes !... Am venit la tine 
cu gindul că voi afla ceva care să mă mai liniştească şi... 

— TȚi se pare că gîndurile mele sînt rătăcite ? 

— Nu, din nefericire ai prea multă dreptate, vezi totul 
prea limpede, și toate astea m-au tulburat peste măsură. 

Tăcură. Se priviră unul pe altul. Afară se auzea scîrțiitul 
zăpezii sub călcătură de om. Butes se îndreptă spre fereastră. 

— Este acasă, iese fum pe horn, se auzi de afară. 

— A venit şi Decibalos, murmură Butes liniştit. Trebuie 
să mai fie cu cineva. 

Îşi aruncă sumanul pe umer! şi dădu să iasă. În uşă se 
izbi în piept cu Gruno, urmat de Decibalos. 

— Eşti acasă, Marele zeu să-ţi dea sănătate, bunule Butes! 
il salută Gruno. 

— Mă rog şi eu pentru sănătatea ta, bunule Gruno, mă 
bucur că vii pe la mine. 

Butes vorbi fără să-l privească pe Gruno. Căută să în- 
ţeleagă de pe faţa lui Decibalos dacă acolo unde fusese se 
întîmplase ceva rău. Păşind pragul, Gruno îl văzu pe preot - 
Și tresări. Se opri. 

— Erai aici ? întrebă fîstîcit. Mă rog Marelui zeu pentru... 

— Da, da, ai mai spus-o, Gruno, îl opri preotul, înțelegind 
-că voia să-l salute şi pe el, şi eu mă rog la fel, haide, intră! 

— Ce stai aşa, bunule Butes, în cămaşă, în cioareci şi-n 
-opinci faţă de preotul nostru ? !... Dar ce văd?! se miră De- 
cibalos, privind spre laviţă. Aşa-mi place, v-aţi mai potolit 
durerile cu vin, şi n-aţi făcut rău. După gerul de afară şi 
după cele ce-am lăcut la tacular, să vă spun drept, şi cu am 
venit cu poftă de o ulcică. Să strig pe Sarmida să aducă de 
la mine... 

Butes i-o luă înainte şi-l opri : 

— În casă la minc eu au: cuvînt! Sraţi toți pe laviţă că 
“într-o clipă aduc ulcelele. 

Trecu în odaia de alături. După felul cum îi vorbise 
Decibalos, nu se indoia că şi el se învoise să primească på- 
mâînt şi să treacă la cultul lu: Mithras. Se întoarse repede și 
„fiecare sorbi cu poftă. 

— Noi bem vinul rece, nu cald ca ci, arde-i-ar focul? 
murmură Decibalos. 

Butes îl cerceră cu privirea, urmărind cum în barba lui 
începuse să se topească promoroaca. Se uită şi la Gruno. 
Acesta, cu ochii lui mari, adinci şi arzători, îl săgcta pe preot. 

— Ia spune, Decibalos, pentru ce te-a chemat? îl întrebă 
năpădit de presimţiri rele. 

Aşa îl ştia pe Decibalos, cînd era tare supărat căuta să-şi 
ascundă minia, vorbind mereu despre altceva sau aruncînd 
cîte o glumă. 

— Cîlinii, ei or fi crezînd că eu nu i-am priceput, începu 
Decibalos, căznindu-se să zimbească, asta pînă-ntr-o zi, cînd 
o să înfig mîna în pieptul pirpiriului de Eufemus şi o să dau 
cu el de pămînt de-o să crape. Porcul de tabular m-a chemat 
să-mi spună că din nou a greşit socoteala la mine, că m-a 
găsit că trebuie să mai dau pentru legiune ceva grîu. Şi cît 
credeţi ? Încă o dată pe cit am mai dat, și tu ştii, Butes, că 
am mai dat de două ori... 

— Şi altceva nu ţi-a mai spus? îl întrerupse, gîndindu-se 
că prin asta tabularul căutase să-l facă să treacă la cultul 
lui Mithras. 

— Mi-a mai spus, cum să nu, mi-a dat și un sfat: m-a 
îndemnat să mă duc la Decimus Silvanus, că el poate să-mi 
împrumute pină la vara care vine, dacă eu nu mai am grîu 
care să-mi prisosească. Însă partea frumoasă este alta, că prea 
ne cred pe noi proști, continuă rîzînd şi ridicind oala din 
care sorbi cu năduf. Dacă mă ascultați fără să beţi din ulcele, 
nu vă mai spun! Partea frumoasă este, reluă el, ştergîndu-și 
cu dosul palmei mustăţile și barba, că ieșind de la-tabular 
l-am întîlnit în drum pe Eufemus. Nu mai e așa sfrijit li- 
bertul, mai ales de cînd cică a intrat în rîndul augustalfior 
de la Porolissum. Era îmbrăcat cu un sagun frumos, din postav 
scump şi îmblănit. M-a întrebat de ce sînt supărat. I-am spus, 
pe urmă mi-a părut rău că m-am văitat față de un venetic şi 
un tîlhar, ca şi ceilalți. Şi ce credeți că m-a sfătuit? La fel 
ca tabularul: să mă duc la Decimus Silvanus, c-o să-mi îm- 
prumute el. Nu prea mi-a venit bine, prea se asemănau sfa- 
turile lor, îi ştiu că sînt în clica ticălosului de sus. Am plecat 
mai departe şi de supărare am intrat în taberna lui Theu- 
dotos. Era în prag ; pe gerul ăsta aspru parcă m-ar fi aşteptat. 
De fapt el m-a îndemnat să intru, să gust puţin vin cald, să 
mă mai încălzesc. M-a luat cu vorba — ştii că grecul 
e bun de gură, e un vulpoi şiret, se arată că-i iubeşte pe daci, 
îi înjură pe romani şi cite altele — i-am spus pentru ce m-a 
chemat tabularul și ce credeți ? Vă jur pe Marele zeu că şi 
sfatul lui a 'fost același: să mă duc la Decimus Silvanus. Ce 
zici de tărășenia asta, bunule Butes ? 

Decibalos nu băgase de seamă că, pe măsură ce povestise, 
Butes ascultase şi se schimbase la faţă. Nu-i răspunse decît 
după ce mai sorbi o dată din ulcică : 

— Ce să spun, cred că se mai pune la cale vreo ticăloşie, 
dar nu ăsta e răul, nenorocirea e că nu ştiu de la cine o să 
primim lovitura, din ce parte să ne ferim și cum să ne apă- 
răm ! 'Tîlharul e acum vecin cu casele noastre, cine ştie ce 
mai urmăreşte ? Dar de ce n-o fi Început cu mine, că eu sint 
vecinul casei lui Staberius, apoi vii tu... 

— D-aia spun eu într-una c-am să-l omor! strigă Gruno, 
făcînd ochii şi mai mari. 

= Pe cine, pe Deciu Sivan ? glumi Butes, rostind ca Gruno 
numele lui Decimus Silvanus. Mai lasă-l, frate Gruno, că încă 
nu i-a sosit sorocul, și-apoi cine ştie dacă îi va veni vreodată ? 
Cînd în vară am petrecut de sărbătoarea coroanei, luînd alături 
de noi atiţia romani, și ne-am Înveselir şi ospătat cu toţii, 
n-am crezut că asupra capetelor noastre se vor abate atitea 
necazuri şi atît de repede. Ceva trebuie că se petrece aici. 
Dacă relele care ne vin sînt puse la cale de Decimus Silvanus 
şi de slugile lui ticăloase: liberul. tabularul şi or mai fi şi 
alţii, cred că va veni o zi cind o să sărim cu toţii şi o să-l 
zdrobim, dar dacă de toate aceste rele nu este străin procu- 
ratorul de la Porolissum, înseamnă că nenorocirea noastră e 
mult mai mare, că ticăloşia care s-a pus la cale va avea urmări 
mai grele pentru noi. Să nu ajungem să fugim din nou prin 
munţi, să ne adunăm în cete şi să dăm atacuri ca pe timpul 
lui Diegis și al lui Sarmis ?... 

Butes tăcu. Vorbind se aprinsese şi semnul lung din obraz 
se făcuse stacojiu. Îi îndemnă să mai soarbă din ulcele şi 
sorbi şi el, Mina în care ţinea ulcica îi tremura. 

— Trebuie să fim cu ochii în patru! reluă el. Mă gindesc 
că poate n-ar strica dacă ar merge unul din noi la Porolissum 
şi ar încerca să stea de vorbă cu procuratorul. De mai trăia 
bunul Staberius şi ar fi fost aici Canidia, i-am fi trimis pe ei. 

Își aţinti apoi privirea asupra lui Gruno. Îl avea în minte 
așa cum arătase în ziua cind îl văzuse venind pe poteca de 
la marginea pădurii, din sus dinspre villa lui Decimus Sil- 
vanus. Atunci supărarea lui depăşise atît de mult măsura, 
încît ajunsese la fapte necugetate, aşa cum face omul cind 
cade pradă unei disperări pe care n-o mai poate stăpini. 
Acum Gruno auzise tot ce se vorbise, ştia că dacii se pot 

aştepta la alte lovituri şi la alte necazuri, și totuşi stătea 
liniştit cu oala în mînă, privind cînd la unul, cînd la altul. 
Numai cînd Butes rostise numele lui Decimus Silvanus el se 
aprinsese, dar se potolise repede. Îl privi mai atent. Ceva parcă 
îl muncea în suflet pe dacul sărac din faţa lui. 

— Cum se face, frate Gruno, că te-ai gîndit să vii pe la 
mine, ori te-a adus Decibalos ? 

— Păi, l-am întîlnit în drum, plecasem încoace... dar... 

Butes înţelese că Gruno şovăia, era ceva care îl făcea să 
fie reţinut şi să privească mai mult spre preot. Îl îndemnă: 

— Spune, frate Gruno, aici sîntem de-ai noştri, oameni 
legaţi pe viaţă, trup și suflet. 

— Am vrut să te întreb, bunule Bates, dacă... 

Din nou tăcu privind spre preot. 

. — Haide, spune ! Nu trebaie să te ferești de nimeni. 

— Dacă m-aș duce și eu să-mi dea pămînt... şi... 

— Şi-ai trece la cultul lut Mithras, îl ajută Butes, văzînd 
că nu îndrăznea să spună totul. 

— Păi au mai trecut cîțiva... murmură Gruno. 

— Şi ce facem cu Marele zeu ? îl întrebă Decibalos. 

Gruno îşi plimbă des privirea de la preot la Decibalos şi 
la Butes, pînă se hotări să răspundă. 

— Eu să pun mina pe pămînt, că de rugat mă rog la cine 
vreau. Ei o să creadă că merg la templul lui Mithras să mă 
rog zeului, iar eu o să mă duc numai să mă vadă că am fost. 
Acasă la mine pot să mă rog zeului meu... 

Răspunsul lui Gruno plăcu atit lui Butes cît și preotului, 

— Scorillo poate că se supără pe mine, continuă Gruno, 
dar — vorbeşte lumea — cică ar fi spus preotul Helpizon 
că şi Marele nostru preot, Zbelciper, ar fi dat dezlegare că 
dacii pot să schimbe zeii, că de fapt e tot una. El, Scorillo, 
poate că știe toate astea mai bine decît mine, am auzit că 
a fost de curînd la Cogheon. Ce mă îndemni să fac, bunule 
Butes ? 

Aşa cum vorbise Gruno, Butes nu-l mai auzise niciodată. 
I! știa aprig şi repezit, amenințind pe toată lumea, acum însă 
fusese cu totul potolit, iar ochii, adinci şi arzători, îi ținuse 
îndreptaţi numai în jos. Înţelegea că deşi venise să-l întrebe, 
vreânicul şi săracul dac din fața lui purta în suflet o hotărire 
nestrămutată, 

— Cele ce le rostesc acum nu vi le spun numai vouă, 
începu el cu voce în care suna mîhnirea, ci oricărui dac de 
aici și de oriunde. De cînd au venit in Dacia, legiunile Romei 
au luat cele mai bune pămînturi, din care o bună parie au 
împărțit-o colonilor şi veteranilor. Dacă dacii mai întârzie, 
tot pămîntul pe care îl mai au de împărțit va fi dar veneticilor, 
căci tot se vor mai aduce aici coloni din alte provincii ale 
imperiului, atit timp cit ştiu că mai au loturi de împărțit. 
Bunul Staberius îmi spunea adesea că noi, dacii, ar trebui să 
facem orice, fie şi i SpA cîndu-ne că trecem alături de duşman, 
numai să luăm înapoi cât mai mult din pămîntul care a fost 
al nostru, căci numai aşa se va mai stăvili puhoiul de coloni 
ce se scurg încă spre Dacia, între care ne-am putea pierde 
ca neam. Ce vom face cu limba noastră, cu numele noastre 
dace pe care duşmanul vrea să ni le „schimbe ? Nu avem alt- 
ceva de făcut decit să aşteptăm ce-o să ne povățuiască viitorul. 
Da, frate Gruno, poţi să te duci să-i spui preotului Helpizon 
că vrei să treci la cultul lui Mithras, adică să te duci să 
ceri pămînt ! 


Iarna fusese grea, însă scurtă, Bărrinii ştiau că atunci, cînd 
cade omăt mult de la începu: şi sînt geruri aspre, primăvara 
soseşte de timpuriu. Era abia pe la jumătatea lui februarie 
şi veniseră zile calde, luminoase, vesele, Zăpada | se topise, 
ghioceii înfloriseră şi mugurii copacilor sê treziseră la viaţă. 
Bucuroşi, dacii se pregăteau de muncă, numai în casa lui De- 
cibalos — mai mult decir în a lui Butes — pătrunsese o 
tristeţe adîncă, o durere ce se lăsase grea asupra Sarmidei 
şi se mişca printre ei o dată cu ea. Două veşti, primite peste 
iarnă, mai lununaseră şi mai încălziseră cîtva timp inimile 
lor, apoi tristeţea se lăsase din nou neagră şi apăsătoare. 
Prima veste venise de la Dicomes ; le spunea printr-un papy- 
zus că era sănătos şi făcea ceca ce urmărea, fără să amin- 
tească de răzbunarea morții lui Sarmis, le trimitea urări de 
sănătate şi era dornic să-i vadă. În acel papyrus pusese și 
clteva rînduri pentru Sarmida, prin care îi destăinuia că dacă 

ar fi liber, în rindul oamenilor, ar veni la Marodava şi ar 
rămîne alături de ea pentru toată viaţa. A doua veste fusese 
ca un cutremur la care nimeni nu se așteptase. Canidia reu- 
şise să trimită veste printr-un negustor care plecase spre 
Dacia : se găsea la Roma, dusă cu sila de către Leonas și 
oamenii lui, care o răpiseră cu ajutorul lui Decimus Silvanus, 
şi nu aştepta decît să sosească mai repede clipa cînd va putea 
să se înapoieze. Îi scrisese iui Staberius că dragostea ei ră- 
măsese aceeaşi, iar durerea despărțirii era mare şi îl ruga să 
aştepte liniştit, pentru că va reveni în ciuda oricăror piedici. 
Dar Staberius nu mai era. Atunci, citindu-i papyrusul, toți 
plinseră înfioraţi de jalea ce se va dezlănţui cînd ea se va 
întoarce acasă. Și unde „acasă“, dacă tot.ce avuseseră: casă, 
ogradă şi țarină fuseseră luate de Decimus Silvanus ? Chibzu- 
iseră îndelung cu toţii și în cele din urmă hotăriseră să nu 
trimită nici o știre la Roma despre cele ce se petrecuseră 
la Marodava. De altfel negustorul care adusese papyrusul nu 
mai trecuse pe la ei, așa că nici Canidia nu aştepta un 
răspuns prin el. | 

Pe măsură ce iarna se apropiase de sfîrşit, tristețea Sarmidei 
devenise tor mai adincă și mai dureroasă. Stätea singură, 
retrasă în cite un ungher, cu ochii înotîndu-i în lacrimi şi 
nu scotea nici o vorbă. Se ofilise şi slăbise de ajunsese să 
cadă fota de pe ea, iar privirea, altădată veselă şi luminoasă, 
se schimbase într-o căutătură rece, întunecată, ascunzind o 
durere mută. Gumida cu Decibalos, şi în aceeaşi măsură Butes, 
încercară tot ce le stătea în putere spre a ajuta fata să nu 
mai sufere, O încurajară şi îi dădură speranţe în toate chi- 
purile, dar toate încercările ur nu putură să spargă tristețea 
de gheaţă în care era învăluit sufletul ei. Se ştie că, în cele 
mai multe cazuri, cînd într-o familie s-a născut un băiat, 
el va:fi slăbiciunea şi dragostea mamei, iar dacă noul venit 
e fată, ea va fi slăbăciunea şi dragostea tatălui. Nici Decibalos 
nu se abătea de la această regulă, îşi iubea fiica dincolo de 
orice închipuire şi suferea mult văzînd chinul ei, a cărui cauză 
o știa şi o înţelegea, pentru curmarea căruia se vedea însă 
cu totul neputincios. 

Era o zi veselă şi luminoasă, de primăvară timpurie. Deci- 
balos ieşise în ogradă şi începuse să curețe pomii: tăia ra- 
murile uscate și pe cele răi crescute sau prea dese, dădea 
jos cuiburile de omizi, le stringea grămadă, apoi lega de araci 

înfipți adînc în pămînt pe cei tineri. Lucrînd și trecînd de la 
un pom la altul, mintea lui se frămînta și alerga : se frăminta 
din cauza Sarmidei, alerga spre Sarmizegetusa pe urmele lui 
Dicomes, ajungea la Roma la Canidia şi se gindea la neno- 
rocirea ei, apoi se întorcea la Marodava, la cele ce se petre- 
cuseră peste iarna. Tresări din gînduri cînd văzu la spatele 
său pe Sarmida. Ziua veselă și fr rumusețea fetei se împlineau 
una pe alta. Se opri din lucru și o privi cu un surfs plin 
de speranță. Zîmbi şi ea. Pe faţa îndurerată, zîmbetul părea 
o crestătură de viaţă pe o forniă care de mult se împietrise ; 
ochii îi erau adînci, umezi Şi trişti. 

— Aşa, fetița mea, să fit mai veselă! Tu ştii că tăticul 
tău suferă cînd te vede atît de tristă ! Să stai pe-aci pe lingă 
mine, e soare, cald şi framos. 

— Dacă vrei, pot să te ajut la treabă, tară, îi spuse parcă 
mai Înviorată. 

— Fetița mea, tu ai fost Întotdeauna vrednică, să aduni 
ramurile pe care le-am tăiat şi pe urmă le vom duce în 
curte. 

Decibalos săltă prăjina cu cîrlig ce o ținea în mîini, prinse 
o ramură şi începu să o curețe de cuiburile de omizi, fără 
să-şi scape din ochi fata. Ea ridică o ramură tăiată şi porni 
spre potecă, unde trebuia să facă grămada. Se apropie de el 
cu ramura În miini. Ochii îi luceau de încordare. Se opri: 

— Tată, am vorbit ieri mult cu Butes despre Dicomes... 
poate că... 

Decibalos rămase cu cirligul în miini şi aşteptă nerăbdător 
ca fata să urmeze, dar ea nu mai continuă, 

— Haide, Sarmida, fetița tatei, destăinuie-mi tot ce porți 
în suflet ! o îndemnă el. 

— Vreau să te rog ceva la care m-am gîndit peste noapte ; 
Butes nici nu ştie. Tată, n-ai putea să te duci la lanistul 
Verus, la Porolissum, să-i spui că-l cumperi pe sclavul Ge- 
mellinus ? 

El o privi mut de uimire, năpădir de milă. De multe ori, 
împreună cu Gumida, în nopțile lor de veghe, îngrijoraţi de 
tristețea sfivieroare a fetei, se gîndiseră Şi la această încer- 
care, dar ru îndrăzniseră să treacă la fapte. Lui Butes nu-i 
dezvăluiseră nimic, ar fi fost ceva nedemn pentru ei, era 
ca şi cum ar fi căutat să cumpere un soț pentru fiică. Ruşinea 
şi mindria îi opreau. 

— Ştiu şi eu ce să zic, fata mea!... răspunse el încurcat, 
mai mult să nu tacă. Vezi, e greu, cum să mă duc să-i spun ?... 
murmură reluînd lucrul. | 

În sufletul lui se dădea luptă grea; durerea fetei era şi 
durerea lu. 

— Poate că lanistul e lacom după bani, ai putea să încerci ?... 
stărui fata, stăpînindu-se greu să nu izbucnească în plins. 

— Da, s-ar putea să fie un om lacom, tocmai la asta mă 
gîndesc şi eu, dar dacă cere o sumă prea mare, de unde 
să luăm banii ? 

— Vezi, tată, pentru mine nu se mai poate face nimic!... 
şopti ea, înecîndu-se în plins, și plecă mai departe tîrînd 
ramura tăiată. 

Continuară să lucreze, fără să-și mai spună nici o vorbă. 
Decibalos se îndepărtă repede spre alți pomi, iar Sarmida 
rămase să strîngă în linişte ramurile tăiate, împrăștiate prin 
ogradă. Tirziu reveni mai aproape de ea, îi spuse că pentru 
ziua aceea lucraseră destul, o luă de mînă şi porniră spre 
casă. Îi şopu din mers : 

— M-am gîndit să încerc, Sarmida, şi, dacă nu voi izbuti, 
nu trebuie să afle nimeni, nici Butes; poate că el m-ar opri 
să fac un asemenea pas. Trebuie să ştim de asta numai eu, 
tu Şi mama. 

Timp de cîteva zile, Devibalos se duse de mai multe ori 
pe la Eufemus și pe la 'Iheudotos. Libertul şi tabernagiul erau 
singurii oameni cu bani mulţi din vicul Serdos şi din Maro- 
dava. Și tabularul Lucrinus avea bani, căci de la toţi ştia 
să stoarcă uşor cîte ceva, dar el nu arăta niciodată asta, ba 
mai mult, nu scăpa prilejul să se vaiete că era un nefericit 
sclav public, care trăia din greu şi nu avea de niciunele. 
Lumea ştia însă că tot ce lua strinpea la Metiada, femeie 
liberă. Amîndoi îl purtară mult cu vorba, avînd grijă să-l 
facă să nădăjduiască, şi amindoi îl îndemnară să se ducă la 
Decimus Silvanus să-i ceară banii de care avea nevoie, ju- 
rîndu-se cà ei se puneau chezășie pentru el, iar dacă bogatul 
fermier nu se învoia să-i dea, se legară să-l ajute ei. Amin- 
doi, și libertul şi tabernagiul, se străduiră în fel și chip să 
afle pentru ce avea nevoie dacul de atîţia bani, însă Decibalos 
nu le spuse nimic. La Decimus Silvanus nu se duse, după cum 
nu fusese nici în timpul iernii, cînd tabularul îl obligase să 
mai dea pentru imperiu încă o cantitate de griu. Simţea față 

de acest om scârbă, îi purta ură, şi nu putea să se umilească 
în faţa lui. Şi ziua grelei încercări veni. Toată noaptea De- 
cibalos şi Gumida se sfătuiră. De la libert şi tabernagiu nu 
împrumutase nici un sestert ; nici n-ar fi ştiut ce sumă ar fi 
trebuit. Plănuiră să afle mai întîi cam cât ar cere lanistul şi 
dacă era cu putinţă o învoială. 

Decibalos plecă de dimineaţă la Porolissum şi, pe la vre 
mea prînzului, sosi în fața şcolii de gladiatori a lui Verus. 
Stătu mult la poartă pînă să prindă curaj să intre, De vorbit 
cu lanistul nu-i era greu şi nici teamă că o să se încurce, 
învățase de la Staberius destul de bine limba Romei și tot 
ca cl o prinseseră Gumida şi Sarmida. De afară văzu multă 
mişcare printre barăcile ce formau școala. Se făceau pregătiri 
pentru spectacolul de primăvară din amfiteatru, gladiatorii 
repetau exerciţii grele de luptă. La intrare îl opri un sclav, 
— portarul — unul din cei folosiți ca slujitori ai şcolii însăr- 
cinați cu paza. 

— Încotro, dacule, nu cumva vrei să te faci gladiator ? 
îl întrebă sclavul în derîdere. 

— Aş vrea să stau de vorbă cu lanistul Verus, răspunse 
Decibalos, căutînd să rostească vorbele cît mai bine în limba 
Roma. 

— Și pentru ce ? 

Sclavul îl privea cu un acr de batjocorire, văzuse pe mulţi 
centurioni, decurioni, negustori, veterani cum se înveseleau 
făcînd glume pe socoteala dacilor, iar el ca portar, se simţea 
cineva. 

— Asta nu te priveşte, sclavule! i-o reteză scurt Deci- 
balos, săgetîndu-l cu privirea. Nenorociţi ca tine am văzut 
mulți. 

Cuvintele lui Decibalos căzură ca ce ploaie rece asupra 
sclavului. Poate că dacul era un taraboste, gîndi el, închise 
poarta şi dădu fuga la Verus. După cîtva timp se întoarse 
şi-l duse în încăperea unde se afla lanistul, Acesta era rocmai 
la gustare, îşi potolea foamea cu pastramă frumos rumenită, 
alături pe masă avea și o oală cu vin. Se spune că, dacă vrei 
să reușeşti într-o afacere, este bine să mergi la cel căruia 
îi ceri ceva Îndată ce şi-a potolit foamea. Un stomac plin, 
după o masă bogată, stropită cu vin bun, dă omului o stare 
de bunătate şi înţelegere. Asta o ştia şi Decibalos, o auzise 

adesea de la Saberius şi, văzîndu-l pe lanist ospătîndu-se, se 
bucură, luînd-o ca un semn de bun augur. De altfel şi lanistul 
era curios să afle ce voia dacul, se găsea înir-o stare de bună 
dispoziţie, mai devreme fusese la procurator și obținuse tot 
ce-i trebuia în legătură cu pregătirea spectacolului, pînă la 
desfășurarea căruia rămăsese mai puțin de o lună. Pentru daci 
nu nutrea gînduri rele, nu-i lua niciodată în batjocură, deşi 
pentru el, ca pentru mulţi romani, dacii erau niște barbari. 
Îi plăcea liniştea și uimirea cu care ei urmăreau luptele și 
jocurile din arenă. Îl cercetă îndelung pe Decibalos, îl văzu 
bărbat în putere, ridică oala şi bău cu poftă. Verus era voinic, 
cu privire hotărită, cu faţa plină de semnele rănilor primite 
în arene. Îi făcu semn să stea pe scaunul din apropiere. 
Decibalos trase scaunul, dar nu se aşeză. 

— Ia spune, dacule, ce treabă te aduce la mine? 

— Am o durere mare, bunule lanist..., începu Decibalos. 
Poate că ai auzit spunîndu-se că cine are copii are şi necazuri... 

Decibalos îşi pregătise în minte tot ce avea de gind să 
spună lanistului şi îşi măsura bine cuvintele. 

— Am o fată, continuă el, acum e destul de mare, se 
apropie de optsprezece ani şi de la un timp arată tare bol- 
navă... 

Verus începu să rîdă şi îl intrerupse: 

— Bine, dacule, du-te la vreun vraci, el vindecă pe bolnavi, 
cel ce te-a îndreptat la mine poate că a vrut să rîdă de tine, 

— Nu, bunule lanist, vraciul n-ar putea să facă nimic... 
Eu şi femeia mea ne-am frămîntar mult pînă am aflat... Leacul 
ei e aici, la tine, adică la şcoala ta... 

— Dar eu n-am nici un gladiator care se pricepe la le- 
cuitul bolilor ?... 

— Dar care poate să vindece sufletul une: fete, bunule 
lanist ! 

Verus se gindi că povestea putea să fie frumoasă. Ştia 
că pladiatorii lui mai făceau şi pozne, că multe femei îi căutau 
adesea pe la şcoală. Îşi aminti de Verilla, oftă întristat, apoi 
gindul îi zbură spre Gemellinus, 

— Spune-mi tot ce s-a întîmplat, dacule, şi pe urmă vom 
vedea ce-avem de făcut ! îl îndemnă lanistul. 

Decibalos îşi dădu seama că se apropiase de hopul cel 
mai greu al încercării lui. Verbi cu multă stăpînire şi grijă: 

— Nenorocirea s-a întimplat în vara trecută, cînd s-au 
dat în amfiteatru jocurile acelea frumoase şi s-au bătut gla- 
diatorii. Fata mea a văzut atunci pe unul dintre gladiatori şi... 

— Şi i-a rămas inima la ei, rîse lanistul. 

— I s-a rupt inima, bunule lanist, în toamnă s-a îmbol- 
năvit, peste iarnă i-a mers și mai rău, iar acum În primăvară 
zace la pat. Eu și femeia mea sîntem îngrijoraţi că fata o 
să ne fie luată la zei. Abia de curînd am aflat de ce i s-a 
tăiat inima, că gîndul ei e numai la gladiator și că acel gla- 
diator se găsește aici la şcoala ta !... 

— Păi dacă e așa, dacuiz, şi dacă acel gladiator nu e unul 
la care să ţin prea mult, povate că ne-om învoi într-un fel 
să facem fata să se vindece, dar îl cunoşti pe gladiator, ştii 
cum îl cheamă ? 

— I-am aflat, bunule lanist, numai numele, poate că nici 
fata nu-l ştia așa bine... 

— Spune-l, aşa cum îl ştii ! 

— Gellinus... Gemlius... Gem... 

— Gemellinus ? strigă lanistul, sărind în picioare. 

Momentul era greu, iar Decibalos ştia că trebuie să se 
stăpînească. Se strădui să zîmbească, bucurîndu-se : 

— Da, aşa, bunule lanist, Gemellinus. 

Se aștepta ca Verus să izbucnească fie în hohote de ris, 
fie într-o dezlănțuire de furie, şi stătu pregătit. Dar lanistul 
nu făcu nici una, nici alia, îl privi mirat, stringindu-şi în 
cadență fălcile, 

— Cum, dacule, tu n-ai auzit? Nu-l mai am pe acel gla- 
diator de atunci de după spectacol. 

Decibalos se prefăcu speriat şi făcu un pas spre lanist. 

— Pe Marele zeu, n-o fi murit de rănile primite în luptă ? 

— Hei, poate că era mai bine dacă îl ştiam mort, dar a 
fugit nemernicul, m-a părăsit, batjocorind încrederea pe care 
eu i-am arătat-o, şi era cel mai bun gladiator al meu ! 

— Marele zeu nu mă ajută să-mi scap copilul !... se tîngui 
Decibalos, arătîndu-se îngrijorat şi îndurerat. 

Și totuşi, În mintea sa lanistul frămînta ceva: Decibalos 
era dac, pe acel Gemellinus mai încercaseră să-l scape tot 
nişte daci ; vedea o legătură între cele întîmplate, se punea 
ceva la cale, | 


218 


— N-ai avut noroc, dacule ! rupse lanistul tăcerea ce se 
prelungise un timp. Dar, bine, ce-ai fi vrut să faci dacă acel 
sclav ar mai fi fost la mine ? 

Decibalos se strădui să fie atent la răspuns, orice cuvînt 
scăpat greşit putea fi periculos, întocmai ca o săgeată pornită 
din arc. 

— Nici eu nu ştiu prea bine, bunule lanist! Mă gîndisem 
să te rog să-l laşi să vină din cînd în cînd pe la Marodava, 
pe la mine pe-acasă. Dacă mima unei fete!... murmură el. 
Și ți-aş fi plătit, bunule lanist ! | 

— Şi, ce, te-ar fi mulțumit dacă gladiatorul ar fi venit 
numai așa din cînd în cînd pe la tine? Şi-aia ar fi fost tot 
boală curată. 

Decibalos socoti că sosise momentul potrivit şi se grăbi 
să nu-l piardă: 

— Altceva ce-aș fi putut să fac? Eu știu ce să zic.. 
bunule lanist, poate că în bunătatea ta te-ai fi învoin să-i 
dai libertatea, iar cu ţi-aş fi plătir pentru asta cît ar fi fost 
învoiala. Ce să facă altceva uu nefericit părinte ? 

Pe Verus îl fulgeră gîndul să-l pună la încercare pe dac, 
să vadă pînă unde merge. Un câştig luat din vînt nu-i strica. 

— Uite, mă dacule, eu de mult m-am săturat să umblu 
după acel gladiator, ce-ar fi să-l cauţi tu ? 

— Da-ncotro s-o apuc ?! se frămintă Decibalos, prefăcîn- 
du-se, şi totodară plin de speranţă. 

— Îl cauţi şi tu prin Dacia, trebuie că se ascunde undeva. 
Mi-l plăteşti şi, cum ţi-o fi norocul, dacă-l găseşti şi vrea să 
vină la fara ta, e bine, iar de nu, de la mine nu mai vezi 
banii înapoi. Eu îți dau papyrus că ţi-am vîndut un sclav, 
pe Gemellinus, iar tu fmi dai sesterții. restul te priveşte! 

— Şi cît trebuie să-ți dau, bunule lanist ? Vezi, se poate ca 
eu să nu-l găsesc şi atunci... 

Verus îşi muşcă buzele şi se gândi un timp. 

— Să-mi dai zece mii de sesterţi! Poate că ştii, dacule, 
acel Gemellinus nu era sclav de rînd, era gladiator, şi de pe 
urma lui eu aș fi putut să câştig mulţi bani. Dar nu te-am 
întrebat, cum te numeşti ? Eşti din Marodava ? 

— Da, din Marodava, mă cheamă Decibalos. Dar, bunule 
lanist, mai puţin de zece mii nu s-ar putea ? 

Decibalos își dădea seama că suma de zece mii de sesterți 
era mult prea mare, însă bucuria de a-l vedea liber pe Dicomes 

îl făcea să nu mai țină seama de nimic. Îl rugase pe lanist 
să mai lase ceva, numai să nu creadă că primise prea repede 
învoiala, să nu cadă la bănuială. 

— Nici un sestert mai puţin, Decibalos ! 

— Dar dacă voi avea norocul să-l găsesc şi să-l aduc la 
mine, te întreb, bunule lanist. de vom avea nevoie de bani 
şi el ar vrea să mai lupte în arenă, tu l-ai mai primi? 

— Cum să-l primesc, să mi-l vinzi înapoi ? 

— Nu, el numai să lupte, iar tu să-i plăteşti după învoială... 

Istețimea dacului plăcu lanistului. De un gladiator ca Ge- 
mellinus avea oricind nevoie. Dintr-o dată se topi în el orice 
bănuială că dacul venise cu un gind ascuns. 

— Ascultă, dacule, dacă aș şti că-l găseşti pe Gemellinus: 
şi că el o să mai vrea să lupte ca gladiator din şcoala mea, 
mă leg pe toţi zeii că-ți dau înapoi toți banii pe care mi-i 
plăteşti. Uite, să-mi dai numai cinci mii de sesterți şi primeşti 
de la mine papyrus că sclavul Gemellnus este al tău. Ne 
învoim așa? Îmi iuri pe zeul tău cel mare, pe Zamolxis? 

— Îşi jur, bunule lanist, rumai să am norocul să-l găsesc! 
se prăbi să-l încredinţeze Decibalos. 

Uşa se deschise și un gladiator intră. Verus îl întrebă cu 
privirea. 

— Cineva te aşteaptă, e în sala de exerciţii, spune că se 
grăbeşte. 

— Dacule, stai numai puțin, mă întorc îndată! îi spuse 
lanistul ieșind pe ușă. 

Decibalos se aşeză pe scaun şi privi pe fereastră, Se simţea 
fericit. Începu să-şi facă socoteala în gînd cîţi bani avea strînşi 
acasă, cîți ar mai trebui să-i dea Butes şi Sagitulp şi pe 
unde ar mai fi trebuit să alerge pină reuşea să adune cei 
cinci mii de sesterţi. 

În sala de exerciții, Verus îl găsi pe Decimus Silvanus. 
Îl aştepta privind cum se luptau unii gladiatori şi cum alţii 
făceau diferite mişcări pentru întărirea mușchilor şi pentru 
mai multă agilitate în lupta cu adversarul. Cînd îl văzu pe 
lanist porni spre el. 

— Salve, Verus, toți zeii să te ocrotească ! Am trecut să-ţi 
mulțumesc, bine că m-ai scăpat de Vetilla. Ei, ţi-a trecut 
supărarea pe ea, ţi-a adus gladiatorul înapoi ? 

— Da de unde, Decimus Silvanus, m-am convins că e ne- 
vinovată, nu ştie despre el mai mult decit noi, 

— Întotdeauna femeile au darul să se prefacă, spre a ne 
face pe noi bărbaţii să credem că sînt nevinovate. Am trecut 
pe la procurator şi l-am găsit destul de supärat. Nu-mi dau 
seama ce are, de la o vreme se arată tare îngrijorat de bar- 
barii ăştia de daci, se teme să nu se răscoale, de cînd cu 
lupta pe care o dau preoții pentru a-i face să treacă la cultul 
lui Mithras. De altfel el nu se prea împacă nici cu ordinele 
pe care le primeşte de la Ulpia Traiana în privința dacilor. 
Sui, Verus, câteodată mă poartă gîndul că Plautius Priscus 
a căzut prins în dragostea vreunei dace tinere şi frumoase, 
dar ţine bine ascunsă legătura lui cu acea femeie. 

— Tot ce se poate, Decimus Silvanus, Însă eu unul mă 
îndoiesc... Nu e Plautius Priscus omul care să se lase stăpinit 
de o femeie. Te grăbeşti sau vrei să mai stai? 

— Nu, plec, am treabă acasă, trebuie să-mi întăresc paza 
sus la villa. Tu ai auzit? 

— Lanistul îl privi mirat. 

— Nu, ce s-aud? 

— Am aflat acum de la procurator. Cică pe acolo, dincolo 
de Ampelum, spre Ulpia Traiana au Început atacurile. Sfat 
omoriți stăpîni de ferme, supraveghetori, vilici, tabulari, în- 
tr-un chip cu totul de neînțeles. Nu se dă nici o lovitură, 
așa cum ar da mai mulți latroni, ŞI nici lupte ; cel sortit 
pieirii este prins singur şi omorît. Dar să mergem spre. poartă, 
mă grăbesc mult. 

După ce ieşiră din sala de exerciţii, Verus îl trase de togă 
şi-l opri : 

— Ţi-am spus că Vetilla nu mi-a adus gladiatorul, însă 
este cu putinţă să mi-l aducă altcineva... 

— Cine ? Nu aiurezi cumva, Verus ? 

— Un dac. Cînd ai venit tu, tocmai stăteam de vorbă cu ci. 
Se numeşte Decibalos, e de la tine, din Marodava. 

Decimus Silvanus se smuci și se întoarse spre lanist. 

— Spui că Decibalos ? Cum se poate asta ? 

Lanistul, Îl povesti tot ce vorbise cu Decibalos şi cum se 
înțelesese să-i dea papyrusul de eliberarea lui Gemellinus în 
schimbul sumei de cinci mii de sesterți. Decimus Silvanus îl 
săgeră cu privirea, săltindu- -şi mai des umărul, aşa cum avea 
ticul, apoi fața lui începu să se destindă i încet şi un zimber 
ti miji în colțul gurii. Cine ar fi putut să-i privească în 
suflet ar fi văzut că era plin de o satisfacţie demonică. 

— Ştiam că nu ești chiar atît de prost, Verus, încît să te 
laşi păcălit de un barbar, incepu el să vorbească rar, clătinînd 
capul, Din tot ce mi-ai spus, e limpede că dacul ştie unde stă 
ascuns acel sclav ; nu e decit un trimis de-al lor, care în- 
cearcă să-i obțină libertatea. Pune mîna pe el, Verus, dă-l 
pe mîna centurionului cu paza la amfiteatru şi pe șantierul 
de alături, și ține-l acolo pină-ţi spune unde se găseşte sau 
pînă se întoarce gladiatorul. Ceilalţi daci nu sînt străini de 
tot ce s-a pus la cale, să n-ai tu grijă, ei vor face restul. 

_— Şi dacă n-o fi aşa, pierd şi cinci mii de sesterți şi ocazia 
ca gladiatorul Gemellinus să vie de bună voie şi să lupte 
alături de gladiatorii mei, murmură lanistul neîncrezător. 

— Dacă e vorba de cinci mii de sesterți, ţi-i dau eu! Pe 
acest barbar vreau să-l ştiu ţinut închis la muncă pe şantier. 
Pe toţi zeii, Verus, dacul ăsta e momeala cu care ai să-ţi 
prinzi gladiatorul, şi-apoi nu uita că tu îl poţi acuza în faţa 
magistratului ca tăinuitor de sclavi fugari, altfel n-avea nici 
un rost venirea lui să cumpere pe cineva pe care nici nu-l 
cunoaşte, nici nu ştie unde se ascunde. Povestea cu îndrăgos- 
tirea fetei lui este o... adevărată poveste... 

Decimus Silvanus avea în minte numai chipul luminos al 
Sarmidei. Vedea cum pe neaşteptate se ivea ocazia de mult 
așteptată de a pune mîna pe fară, rămasă fără ocrotirea ta- 
tălui. Cînd se despărțiră, înțelegerea dintre ei era făcută în 
cele mai mici amănunte. Rămăsese stabilit ca, în cazul cînd 
ar fi aflat procuratorul, lanistul să lase totul pe seama lui 
Decimus Silvanus. Ceva ma: tirziu un sclav se duse la Deci- 
balos şi îi spuse să meargă cu el, îl chema lanistul. Nu apucă 
însă să iasă pe coridorul barăcii şi îl înconjurară mai mulţi 
gladiatori. Se luptă cu hotărirea disperării — era şi el voinic 
ȘI puternic — dar forțele unite ale gladiatorilor îl doboriră 
repede. Se văzu legat de mtini şi de picioare, împins într-un 
fe] de carceră întunecoasă, auzi uşa închizîndu-se, apoi pune- 
rea drugilor groși de lemn care o încuiau pe dinafară. 

La Marodava, Gumida și Sarmida așteptară toată noaptea, 
fără ca somnul să se lipească de ele, năpădite de presinţiri 
rele. Spre seara zilei următoarz, văzînd că Decibalos nu se 
întoarce de la Porolissum, Gumida se duse la Butes și îi 
spuse Întreg adevărul: tot ce plănuiseră şi puseseră la cale, 
încercarea de a lua bani cu împrumut de la Eufemus şi Theu- 
dotos și plecarea lui la lanistul Verus. Butes rămase mult timp 

nemișcat, privind în pămint. La o astfel de greşeală şi la o 
nouă nenorocire nu se mai așteptase. Avea multă înţelegere 
pentru îngrijorarea lor, dar nu și pentru fapta pe care o 
săvirşiseră fără să-l fi întrebat sau să-i fi cerut ajutorul. Tir- 
ziu îşi săltă privirea şi-o aţinti asupra Gumidei : 

— Ne paşte o grea încercare şi vom trece prin multe su- 
ferinţe. Tu şi Sarmida trebuie să vă întăriţi sufletele. Ca să 
vă liniştesc, tot ce pot să vă spun, fără teamă că greşesc, 
e să nu vă pierdeţi firea, pentru că viaţa lui Decibalos nu 
va fi în primejdie. Nici nu mă îndoiesc că, ducindu-se să 
cumpere un slcav-gladiator, a fost bănuit că ştie unde se 
ascunde fugarul şi poate că au de gînd să-l ţină închis pină 
cînd Gemellinus se va înapoia la stâpînul său. Întrebarea pe 
care trebuie să ne-o punem cu toți: este: dacă Dicomes va 
auzi de cele întîmplare si va sări să-l scape pe Decibalos, 
îl vom lăsa să se întoarcă la lanist, ca apoi să-l vedem din 
nou luptînd în arena amfiteatrului ? 

Pe locul numit Crîngul lui Pan, ce se întindea de la tem- 
plul lui Mithras pînă spre pirîul Zerdis, a cărui despădurire 
se făcuse după întemeierea vicului Serdos şi rămăsese pre- 
sărat numai cu tufișuri rare de fagi tineri, se obişnuia să se 
desfăşoare lupercaliile, serbările ce se organizau în cinstea 
zeului Lupercus, ocrotitorul turmelor, al cîmpului şi al ferti- 
lităţii pămîntului. În părțile mai calde ale umperiului, dinspre 
răsărit şi miazăzi, lupercaliile se sărbătoreau în fiecare an 
la idele lui februarie, însă preoţii din Dacia ai cultului lui 
Lupercus hotăriseră ca aceste serbări să se țină pe o vreme 
mai bună, adică idele lui aprilie, cind căldura primăverii 
se făcea mai bine simțită, pentru ca mulţimea și mai ales 
femeile să poată umbla cit mai sumar îmbărcate, aşa cum 
cerea ritualul, aceasta și pentru faptul că lupercaliile nu erau 
numai o sărbătoare a fertilităţii pămîntului, ci și a femeilor 
care nu aveau copii. Cum la Serdos şi Magnus nu se construise 
un templu pentru zeul Lupercus, sărbătoarea se desfăşura prin 
grija slujitorilor templului lui Mithras, ajutați de.cei ai tem- 


223 


plului lui Apollo. De lupercalii, unii slujitori erau și preoţi 
ai cultului lui Lupercus şi oficiau ceremonii, însă pregătirile 
şi conducerea desfăşurării lor le făceau preoții celor două 
temple, Helpizon şi Horiens. Sărbătoarea coroanei, pe care 
dacii o serbaseră cu belşug de bucate şi vin şi cu multă ve- 
selie în vara anului care trecuse, aprinzese în cei doi preoţi 
ambiţii mari: lupercaliile trebuiau să se defăşoare cu atita 
fast, bogăţie. şi veselie, încît să-i uimească pe daci, mai ales 
pe cei care trecuseră de curînd la cultul lui Mithras şi nu 
văzuseră niciodată sărbătorile celor veniți din imperiu. Încă 
din cimpul iernii, Helpizon şi Horiens dădură sfoară la Ser- 
dos, la Magnus şi la Porolissum ca toţi să-şi pregătească cele 
necesare pentru lupercalii, mai ales costume şi măşti. Cei 
ce le aveau vechi să le aranjeze sau să le refacă, îmbogăţin- 
du-le, iar ceilalţi să le cumpere sau să le lucreze, Negustorii 
de la Porolissum se îngrijiră să aducă din timp de departe 
Aesături alese, din cele ce se foloseau la această sărbătoare, 
iar meșteșugarii scorniră cele mai ciudate și mai vesele măşti 
şi costume, căci lupercaliile din acest an aveau să strîngă nu 
numai pe colonii, veteranii şi liberţii din Serdos şi Magnus, 
la care se alăturau dacii trecuți la cultul lui Mithras, ci şi 
pe militarii, funcţionarii şi negustorii de la Porolissum. 

Zorile zilei de lupercalii se iviră arătind în depărtare, 
spre răsărit, peste munții ce se pierdeau în zare, cerul roşu- 
aprins care se schimba în înălțimi din portocaliu într-un gal- 
ben-verzui pierdut în pîcla albastru-violetă a dimineţii, pre- 
vestind o frumoasă zi de primăvară. De deasupra muntelui 
de lîngă Marodava, dinspre villa lui Decimus Silvanus, cobora 
o boare plăcută ce lăcea să tresară frunzele plăpînde ale 
copacilor, O data cu zorile, pe drumul în pantă domoală, şer- 
puind la mică depărtare de templul lui Mithras, se iviră cete 
de bărbaţi, femei şi copii, ce grăbeau să-şi găsească loc cît 
mai bun în apropierea altarului, la care urma să se desfă- 
şoare ceremonia aducerii jertfei în cinstea lui Lupercus. De 
aci aveau să pornească şirurile de alerpători şi de dansatori, 
implorind zeul pentru ocrotirea turmelor de fiarele codrilor, 
a cimpului de grindină şi secetă şi pentru sporirea rodnicici 
pămîntului, a fertilității vitelor şi a femeilor. Cei dintii so- 
stră colonii din Serdos, apoi veteranii şi liberții din Magnus. 
Printre ei se amestecă şi o mică ceată de daci trecuți de 
curiad la cultul lui Mithras, în frunte cu Rundacio -— după 


224 


noul nume, Callistus — însoțit de Gruno, numit acum Spu- 
rius, față de care Helpizon dovedea o atenţie deosebită, de 
aceea puse un slujitor al templului să îngrijească numai de 
ei. N-ar fi vrut să fie batjocorți în timpul desfăşurării 
scrbărilor, să-i facă astfel să fugă. Ceva mai tirziu, cînd soa- 
rele se ridicase bine pe cer, se ivi într-un lung şir mulțimea 
celor de la Porolissum, îndreptindu-se spre locurile ce le 
fuseseră păstrate de slujitorii cultului lui Lupercus. Cam în 
acelaşi timp, dinspre Marodava se apropiară mai multe cete 
de daci, bărbaţi și femei, unii mmergînd spre crîng de-a dreptul 
peste cîmp, alții urmînd malul sting al pîriului, se strînseră 
cu toții penru a se simți mai bine la o bună depărtare de 
mulţimea adunată, curioşi să vadă sărbătoarea străinilor — pe 
toți colonii şi militarii îi socoteau astfel — aşa cum și aceştia 
veniseră la sărbătoarea lor. Se simțeau înfrățiți în Cringul 
lui Pan oameni de toate neamurile, pe care destinul îi împinsese 
să trăiască împreună, iar zeii și credința nu-i mai despărțeau 
şi nu-i mai dezbinau. Pentru unii, serbările erau în cinstea 
lui Lupercus, de la care luaseră şi numele „lupercaliile“, alții 
le socoteau în cinstea lui Pan, de aceea dăduseră locului nu- 
mele de Crîngul lui Pan ; erau şi dintre cei pentru care Pan 
se numea Bacchus, ori Dionysos, — serbănlor le spuneau 
„bacchice“ ori „dionysiace* — după cum erau şi unii veniţi 
de prin părţile Romei pentru care Lupercus era identificat 
ca zeul Liber Pater. Multimea aştepta curioasă, veselă şi gălă- 
pioasă. Mulţi urmăreau soarele nerăbdători şi se mirau că 
În această zi urca prea Încet pe cer, că mai era încă vreme 
pină să vină preoții și slujitorii altarului zeului Lupercus. 
Pe deasupra mulțimii pluteau sunetele naiului lui Iarse, care, 
după locul din care se auzea cântecul — mereu aceeaşi melo- 
die — se vedea cum umbla printre toate grupurile adunate. 
Unii glumeau pe socoteala lui, îl batjocoreau sau îl strigau 
fără rost, înveselindu-se. El se oprea din loc în loc, le răspun- 
dea şi continua să cînte. 

— Hei, Larse, nebunule, mai schimbă cintecul ! strigă unul 
dintr-o ceată care venise din vicul Magnus. 

Bătrînul înceră să mai «înte, se opri în faţa celui ce-l 
strigase şi-l privi îndelung, cu un zîmbet ce-i mijea în colțul 
gurii, un surîs plin de tristețe, de durere şi de adîncă înţe- 
legere a oamenilor. Se învățase cu toți, cu toate ieșirile și 
metehnele, cu toate răutățile pe care le puteau slobozi prin 

vorbe și gesturi, şi pe toţi Ín adîncul sufletului său îi ierta, 
li spuse celui care Îl strigase, clătinînd încet capul : , 

— Să-mi schimb cintecul ? Aş face-o, dacă aş putea să-mi 
schimb inima !... Eu mă leg în faţa zeilor, bunule om, să-mi 
schimb cântecul în clipa în care tu îți vei schimba sufletul! 
Dacă m-ai înţeles, e bine... 

Cei din jur priveau curioşi spre cel ce strigase, a cărui 
față se împurpurase, iar cînd bătrinul rosti ultimele vorbe, 
toți izbucniră în hohote de ris. 

— Eşti un bătrin prost! își descărcă furia cel asupra că- 
ruia cuvintele bătrinului stirniseră rîsul mulțimii. 

larse se întoarse să plece și îşi săltă naiul spre gură. 

— După vorba pe care mi-ai spus-o, înseamnă că n-ai 
să poţi niciodată să-ți schimbi sufletul, rosti fără să-l pri- 
vească şi porni înainte. 

Cel înrărîtat de vorbele lui Jarse se repezi după el, îl 
prinse de mîneca sagunului invechit şi-l trase cu putere, rä- 
sucindu-l atît de tare, încît era aproape să-l doboare la pămint. 
În acelaşi moment cîțiva bărbaț: din apropiere săriră în aju- 
torul bătrinului. Din mulțime, mai ales femeile începură să 
fugă şi să strige speriate, de teamă că se va isca o bătaie. 

— Uite un legionar, se auzi o femeie. Pe toți zeii, legio- 
narule, vino şi-i potoleşte ! strigă ca. 

Cei ce erau gata să se îricaiere — numărul lor se mărise 
şi de o parte şi de alta — se potoliră dintr-o dată. Legio- 
narul îşi făcu loc prin mulțime pînă ajunse între ei. 

— Ce se întîmplă aici ? întrebă el cu severitatea militarului. 

— Nu se întîmplă nimic, se grăbi cel care provocasc. Am 
glumit numai puţin cu bătrînul... 

Legionarul îl căută cu privirea pe Larse : 

— Spune, bătrâne, ce ţi-a făcut ? 

Jarse răspunse cu acelaşi zîmbet, în care se oglindea mih- 
nirea şi adînca înţelegere : 

— Nici zeii nu ştiu cîte rele zac în sufletele unora, şi nic? 
ei nu pot să le îndrepre!... Pe mine nu m-a supărat nimeni, 
continuă el, văd că s-a înfuriat tocmai cel care încercase 
să-mi strice mie liniştea din suflet. 

Cuvintele pline de bunătate și de înţelepciune spuse de 
bătrîn înfiorară pe cei ce ascultau din jurul lar. 

— Haide cu mine, bătrine, să-i lăsăm să se potolească, 
îl îndemnă legionarul, luîndu-l de braţ şi pornind cu el. 

După ce se depărtară puţin, legionarul se aplecă spre bă- 
'trÎn şi îi spuse aproape în şoaptă: 

— Plecasem pe urmele tale, bunule Iarse, mă conduceam 
după sunetele naiului, eram aproape să te ajung cînd ai în- 
cetat cintecul. Te căutam. 

Bătrinul întoarse capul şi îl privi mirat. 

— Ce, s-a întimplat ceva Lygiei, fiica mea ? Să şti, Mar- 
cellus, dacă aflu că te-ai purtat rău cu ea... 

Bătrînul îşi aminti de ziua când legionarul își cumpărase 
sclava, pe Calpurnia, din bilciul care se ţinuse la Serdos, şi 
i-o Încredințase pentru câtva timp pînă ce scăpa de grija 
ordinei şi a pazei, adică pină la sfîrşitul zilelor de tîrg. De 
atunci Calpurnia rămăsese pentru el drept fiica sa Lygia. Mai 
tîrziu, Marcellus acordase letei libertatea, apoi şi-o făcuse 
soție, dîndu-i numele de Calpurnia-Lygia. 

— Da de unde, bunule Jarse, Lygia e sănătoasă, amindoi 
ne simţim fericiţi. Te-am căutat pentru altceva: eu nu pot 
să plec de aici, așa am ordin de la decurion, nu vezi că în 
tot momentul poate să se işte scandal și bătaie ? 

— Şi ce trebuie să fac, Marcellus ? 

— Să te duci spre daci, printre cei ce au venit aici şi stau 
mai deoparte, adică aceia care n-au trecut la cultul lui Mithras, 
să vezi dacă printre ei este şi Butes. 

— Și dacă n-o fi? 

— Te duci acasă la el să-i spui să vină degrabă încoace, 
trebuie să-i vorbesc neîntîrziat, 

— Ce fac dacă n-o să vrea să vie ? De cînd cu nenorocirea 
întîmplată lui Staberius, nu se mai încrede aşa de uşor în 
oricine. 

— Să-i spui numai că e vorba de Decibalos. Cum îl găceșu 
printre daci sau îl aduci de acasă, să mă cauţi prin mulţime. 

Marcellus slobozi braţul bătrînului şi se îndepărtă. În urma 
lui se împrăştiau în valuri sunetele naiului. Dar mulţimea 
uită de cele ce-o înconjurau, toare capetele se întoarseră 
spre vale, de unde ca un vuiet slab urca un val de strigăte, 
pline de bucuria nerăbdării ce lua sfîrșit : 

— Vine procuratorul ! 

Dinspre drum se auzeau trompete ce se apropiau, întărin- 
du-se într-una, amestecate cu ropote de cai. Procuratorul 
mergea înainte, urmat de tribunul Flavius Severus şi de o 
gardă de legionari. Veneau în trapul cailor, însoţiţi de un val 

străveriu de praf, pe care bcarea de vînt îl purta spre vicul 
Serdos. 

În acelaşi timp, cu pași grăbiţi, de la templul lui Mithras 
porniră preoţii lui Lupercus, însoțiți de ceilalți slujitori ai 
cultului şi de o mulțime de bărbaţi și femei purtind măşti 
care de care mai groteşti, toţi pregătiți pentru desfăşurarea 
serbărilor şi înveselirea mulțimii. Erau pani cu trupurile în- 
făşurate în piei de țap, purtind pe cap coarne tot de ţap, iar 
în picioare încălțări ce aduceau copite de ţap ; bacchuşi cu 
coroane din frunze de iederă, împănate cu flori de primăvară, 
tineri cu trupurile goale, zvelte, cu mușchii încordați, ţinind 
în miini tpiege înfășurate în curpeni şi frunze ; baccante — preo- 


tese ale lui Bachhus — minunate dansatoare, aproape goale, 
cu eşarfe străvezii, şi mulți alții — saltimbanci, mimi, dan- 
satori şi măscărici — toți pregătiți pentru înveselire şi în- 


demnare la petrecere. În urma lor veneau ceilalți slujitori, 
care aduceau cele necesare ritualului: doi împingeau ţapul 
şi capra care urmau să fie aduşi jertfe, unul duce săculețul 
cu „mola salsa“ — ofranda de făină amestecată cu sare — , 
alții duceau vasele rituale pline cu cărbuni aprinşi, cu vin 
şi cu untdelemn. Mulțimea se strinse grăbită și curioasă fn- 
ur-un cerc larg în jurul altarului de piatră, înalt cam cît 
jumătatea. staturii unui om, în jurul căruia erau așezate les- 
pezi frumos rostuite. În cele patru colțuri altarul avea 
patru scobituri cu fundurile rotunjite, unde preoții așezară 
vasele cu cărbuni peste care aruncară răşini aromate. Un 
val de fum plăcut mirositor învălui mulțimea ce se înfioră 
cu smerenie și credință. Era semnalul că ceremonia aducerii 
jertfei începea. Preoţii cultului, lupercii, îmbrăcaţi în piei de 
animale, intonară în cor o rugăciune către zeul Lupercus, 
însoțită de sunete nazale pe diferite tonuri, de flaute şi ţim- 
bale în surdină. Mulțimea asculta înfiorată de credință, căci 
fiecare îl credea pe zeu de faţă, sub înfăţişarea unuia dintre 
preoți. Urmă aducerea jertfei. Ţapul şi capra căzură înjun- 
ghiați, după ce scoaseră speriaţi cîte un behăit scurt, pe care 
mulțimea îl luă drept un semn de bun augur. După ce le 
spintecară, un preot ridică săculețul cu „mola salsa“ şi începu 
să o presare peste altar și peste măruntaiele lor. Făina din 
care fusese pregătită „mola salsa“ provenea din măcinarea 
boabelor de grîu scoase din primele spice ale recoltei din 
vara anului care trecuse, Alt preot aruncă rășini în vasele 

cu cărbuni aprinşi, pentru ca fumul aromat să învăluie tot 
timpul mulțimea. Cu multă îndeminare, patru slujitori în- 
cepură să jupoaie animalele, în timp ce dincolo de altar 
baccantele porniră un dans în sunetele potolite ale flautelor 
și trimbițelor. Cu o iuţeală ce uimi mulțimea, preoţii intin» 
seră pieile însîngerate, le presărară cu „mola salsa“ pînă se 
zvîntară, apoi le sfîşiară cu cuțitele în lung, scoțind un mare 
număr de curele pe care le împărţiră lupercilor din faţa al- 
tarului. Ceremonia se apropia de sfîrşit. În mulțime se produse 
mişcare, baccantele se lansară într-un dans viu, iar sunetele 
flautelor şi țimbalelor se întăriră. În fața altarului, cercul 
mulțimii se sparse, lăsînd un drum liber spre răsărit, partea 
în care crîngul era mai des. Începu fuga. Preoţii — lupercii — 
porniră înainte, urmați de pani, de bacchuși şi de baccante, 
după care se înşiră mulțimea. În calea lor ieșeau de prin 
cufişuri femei cu trupurile goale, pe care lupercii le loveau 
cu curelele scoase din pieile animalelor sacrificate, spre a 
le da astfel fecunditatea. Prin cring întilniră mici turme de 
oi, capre şi vaci, pe care de asemenea le loviră cu curelele, 
pentru ca animalele să fie mai fecunde, să dea miei, iezi şi 
viței sănătoşi, lapte mai mult şi lînă mai bună. Alergarea se 
desfăşură pe un drum lung, cu multe ocoluri şi întoarceri, 
pentru ca femeile sterpe să poată ieşi de mai multe ori în 
calea lupercilor, să primească cît mai multe lovituri de curele 
sfinţite de zeul fecundității şi al belșugului. Dar cei mai mulți 
nu-i urmară pe preoți, ci se opriră în locurile în care panii, 
baccantele şi bacchușii începură dansurile, iar saltimbancii, 
măscăricii şi mimii, scamatoriile, jocurile şi glumele lor pline 
de istețime, de îndeminare şi de duh. În scurt timp, întreg 
Cringul lui Pan se umplu de valuri de oameni ce păreau o 
mare agitată, valuri de alergare, de dansuri, de jocuri, de 
veselie și de voie bună. 

Dacii rămăseseră pe loc, acolo unde stătuseră în timpul 
desfăşurării ceremoniei jertfei. Priveau miraţi alergarea. Cînd 
văzură ieșind din tufișuri femei cu trupurile goale, stînd să 
fie biciuite de luperci, daccle se întoarseră rușinate și îşi 
strinseră fetele lîngă ele, împiedicîndu-le să privească într- 
acolo. 

Butes sosise adus de Jarse. Auzind că era vorba de De- 
cibalos, frinte de durere, fl însoțiseră Gumida şi Sarmida. 
Ceva mai la o parte, dar nu prea departe de daci, stăteau 

procuratorul şi tribunul cu garda lor, înconjurați de alte că- 
petenii de la Porolissum. De cîteva or: procuratorul se În- 
roarse și privi spre Butes. Şi-l amintea bine de la sărbătoarea 
coroanei şi nutrea pentru e] multe gînduri bune, începuse să-l 
socotească un fel de căpetenie a dacilor din Marodava. Dar 
“aşa cum cl îl cerceta pe Butes, din apropierea lui privea 
Decimus Silvanus spre Sarmida. În durerea ei sfîşietoare, a 
cărei cauză bogatul fermier o cunoștea și-l bucura, fata arăta 
şi mai frumoasă. 

Din mulţimea ce alerga, dansa şi se înveselea ieşi Iarse, 
cîntînd din nai, iar în urma lui legionarul Marcellus cu Cal- 
purnia-Lygia. Sosit în apropierea dacilor, Iarse se opri, îi 
arătă legionarului pe Butes, apoi se întoarse şi, continuînd 
să cînre, se îndepărtă spre mulțimea care se înveselea. Butes 
aproape că nu-l văzuse pe larse. Privea departe şi căuta, 
prin mulțimea ce alerga şi dansa, pe cei cîțiva daci ce tre- 
cuseră la cultul lui Mithras, care urmăreau stingher: tot ce se 
petrecea în jurul lor, mutindu-sz dintr-un loc într-altul. Cînd 
îl auzi pe Marcellus, tresări. 

— “Toţi zeii să te ţină, bunule Butes! îl salută legionarul. 

— Şi pe tine, legionarule! E ceva adevăr în cele ce mi-a 
spus arse, sau ai folosit vestea numai spre a mă face să vin 
la lupercaliile voastre ? 

— E numai adevăr; sînt fericit că sesterții pe care voi 
mi i-ați dat s-o cumpăr pe scumpa mea Calpurnia am putut 
să-i întorc într-un moment cînd avea omul mai multă nevoie 
de ei; i-am dat lui Decibalos suta de sesterți, pe care voi 
mi-aţi dăruit-o cu atât de mult suflet. 

Din apropiere, Gumida și Sarmida ascultau cu ochii îne- 
cați în lacrimi. Rutes o privea pe Calpurnia. Nu mai era 
sclava slăbuță şi negricioasă, cu ochii înfundaţi în orbite, 
ci o femeie cu privirea limpede, cu faţa rotunjită şi cu multă 
plăcere de viață. Stătea lingă Marcellus și-l privea cu atîta 
dragoste, Încît se vedea uşor că el era viața, bogăția şi stă- 
pinul ei. 

— Tu crezi, Marcellus, că darul nostru a fost făcut cu 
gîndul că-l vom primi cîndva înapoi? Noi ţi-am dat din 
suflet, cu toată omenia și înțelegerea... 

— Şi eu am întors banii tot din suflet, numai că zeii n-au 
fost tot aşa de buni pe cît v-aţi arătat voi. Decibalos, bunule 
Butes, este pus la muncă pe șantierul drumului şi podului 

nou de dincolo de amfiteatru. El m-a recunoscut şi m-a stri- 
gat. Mi-a spus că lanistul . Verus cu gladiatorii lui l-au legat 
și l-au dus în fața magistratului, acuzindu-l că tăinuieşte 
ascunzătoarea gladiatorului fugit. A fost pedepsit la muncă, 
pe șantier şi nu i se va da drumul pînă cînd acel Gemellinus 
nu se va înapoia la lanist. 

— Cum arăta Decibalos, era slăbit, era întristat? îl în- 
trebă Gumida printre suspine. 

— Era așa cum Îl știți, poate niţel înfuriat, însă era o 
pornire pe care ştia să și-o stăpinească. Mi-a spus rizind: 
„Sint nişte proșu dacă îşi închipuie că o să poată afla ceva 
de la mine !“. 

Butes ofră ușurat. De multe zile şi nopți nu mai avea 
linişte, îngrijorat ca nu cumva Decibalos să scape ceva despre 
Dicomes. 

— Şi altceva nu ţi-a mai spus, Marcellus, ceva pentru ele 
— şi arătă spre Gumida și Sarmida — şi pentru mine? 

— Da, a zis că nu trebuie să vă speriaţi, el stă liniştit 
şi așteaptă ce-o să hotărăşti tu; dacă îi spui să fugă, el 
poate să prindă un momen: prielnic şi să se facă nevăzut 
de pe şantier, 

— Poate că asta așteaptă cei care l-au băgat acolo, mur- 
mură Butes, Noi îți mulțumim, Marcellus, şi te rugăm ca 
împreună cu Lygia — este doară fiica bunului Larse — adăugă 
în glumă, să veniți pe la noi şi cît mai des, Zeii ne-au cam 
rărit, am mai rămas acolo în capul Marodavei numai eu cu 
ele, ceilalți... 

“Tăcu, auzind din apropiere un salut : 

— Zeul Apollo să vă dea sănătate ! 

Lîngă el se opri preotul Fioriens. 

— Am venit să vă poftesc să luați parte la ospățul nostru, 
continuă preotul. Mulți dintre ai noștri s-au ospătat şi au 
fost omeniţi la sărbătoarea voastră din vara trecută. 

— Dar ai voştri văd că s-au așezat pe iarbă prin tot 
cringul şi se ospătează cu ce și-au adus de acasă, îi spuse 
Bures, 

— Avem şi ceva pregătit aparte. De altfel însuși procu- 
ratorul dorește ca la masă cu el să se ospăteze şi cîțiva 
daci, iar tu ești unul dintre aceştia. Ia pe cine vrei şi vino 
în partea cealaltă a templului lui Mithras, unde sînt întinse 
mesele. 

Aşezarea ospăţului într-un loc mai ferit, dincolo de templu, 
se făcuse numai pentru că lua parte și procuratorul cu cei 
cu care venise de la Porolissum. Puseseră mesele acolo spre 
a fi mai ferite privirilor, şi dintr-o parte, şi din alta, căci 
se ştia: de lupercalii, după ospăț, prins de tăria vinului şi 
întărîtat de vraja dansului, poporul dădea frîu liber poftelor 
şi spre seară pajiștile dintre boschete se umpleau de perechi 
cu trupurile goale, ce se lăsau pradă plăcerilor, fără să se 
ascundă privirilor. Tot cringul devenea o mare a dorințelor 
şi a desfătărilor trupeşti, mat ales pentru femeile sterpe, care 
stătuseră cu plăcere să fie biciuite de preoți, nutrind speranța 
că vor căpăta fertilitatea. De lupercalii toate erau pe voia 
zeului Lupercus, şi nimeni nu trebuia să refuze, să se supere 
sau să se arate altfel. 

Pe cîţiva daci, printre care erau Butes, Sagitulp, Gumida 
şi Sarmida, slujitorii îi duseră la masa în capul căreia stătea 
procuratorul. Așezarea lui Butes nu fusese întîmplătoare, pro- 
curatorul dorise aceasta şi-i alesese locul cel mai apropiat 
de el. La aceeaşi masă mai erau: tribunul Flavius Severus, 
Decimus Silvanus, libertul Eufemus, preoţii Helpizon şi Horiens, 
precum și alți oaspeți de la Porolissum. Libertul era cel care 
suportase toate cheltuielile o:pățului. Mîncară toţi cu poftă 
şi băură vin bun cu şi mai multă poftă. Soarele se lăsase, 

ata să scapete după crestele munţilor de dincolo de Maro- 

Java, cînd procuratorul se hotărf să-i vorbească lui Butes. 
Ceru să se aducă un tălmaci și fi adresă întrebarea prin 
acesta : 

— Am aflat că la sărbătearea voastră a recoltei .din vara 
trecută tu ai vorbit la ospăț cu mult duh şi cu multă bună- 
tate, aici văd că tot timpul ai tăcut, ai vreo supărare? 

Deşi nu se așteptase la o întrebare din partea procurato- 
rului, care pînă atunci vorbise numai cu Decimus Silvanus, 
cu tribunul şi cu cei doi preoţi, Butes nu-și pierdu cumpătul 
și îi răspunse vorbind limpede în limba Romei : 

— Poate că nu găsești om care să nu poarte în suflet și 
o îngrijorare, fiecare în felul lui, după cum îi este viaţa. 

Procuratorul îl privi mirat şi făcu semn râlmaciului să se 
retragă. 

— Asta mă bucură mult, Butes, aud şi eu un dac vorbind 
frumos limba Romei. Cum se explică, cum de-ai reuşit? 

— Destul de ușor, Plautius Priscus poate că nu ştie că 
eu am fost vecin cu un bărbat de toată isprava, se numea 
Staberius, și cu soţia acestuia, fiica unui senator de la Roma. 
De la ei, o pereche minunată, am învăţat să vorbesc ca ro- 
manii, dar zeii cei răi i-au lovit 

— Zeii, nu oamenii ? 

— Eu ştiu că oamenii, confirmă Butes oftînd, şi mai şthr 
că pînă la urmă ticăloşia nu va putea să rămînă nepedepsită ! i 

Procuratorul îl privi cu. interes sporit. 

— Îi cunoşti pe cei care au jefuit ? 

— Deocamdată nu-i cunosc, dar asta nu înseamnă că nu-i 
ştie nimeni ; poate că tot se va afla odată... 

Butes trăsese cu coada ochiului spre Decimus Silvanus și 
văzuse schimbarea ce se produsese pe faţa lui. 

— Dacă-l afli, să-mi spui fără întîrziere ! 

— Bănuiesc, Plautius Priscus, că dacă administraţia ro- 
mană se îngrijește. atît de puţin de daci — și asta nici nu 
mă miră — cred că şi mai puţin se va ocupa de un om mort, 
care a fost un sclav și un revoltat... 

Cuvintele lui Butes măriră şi mai mult admiraţia procu- 
ratorului. 

— Nu, te inșeli, dacă îl aflu pe cel care a pus la cale 
omorirea lui Staberius, va muri şi el! rosti cu o hotărâre 
ce înfioră pe cei din jurul său. Poate că voi nu ştiţi că cen- 
turiile noastre luptă la hotare ca triburile din miazănoapte, 
care năvălesc asupra satelor şi fac prădăciuni, ele apără atît 
pe romani, cit și pe daci. 

— Înţeleg lupta voastră, relvă Butes, este ceva ce se asea- 
mănă cu ceea ce fac pe mare cei de pe galere : pe furtună, 
toți cei liberi luptă ca galera să nu se ducă la fund, și asta 
n-o fac pentru că ar vrea să-i salveze de la înec pe condam- 
nații de la visle legați în lanţuri... 

— Pe toți zeii, Butes, mă faci să mă minunez de vorbele: 
tale! Ai spus ceva foarte adevărat, care oglindește în mare: 
măsură starea imperiului, cu singura deosebire că eu vreau 
ca pe vislaşi să-i las liberi pe galeră, nu să-i țin în lanțuri 
— să fie, una cu ceilalți. Dar nici voi, dacii, nu înţelegeți că 
trebuie să vă mai potoliţi, continuă procuratorul schimbînd 
vorba. De curînd am aflat de unele lovituri. Se spune că 
pe la șantierele, fermele şi vicurile dintre Apulum și Ulpia 
Traiana Sarmizegetusa, pînă spre 'Tibiscu, sînt găsiți morţi, 

centurioni, supraveghetori, tabulari, vilici și chiar stăpîni de 
ferme într-un chip plin de mister ; nimeni n-a văzut nimic, 
nimeni nu ştie nimic, afară de cel mort, căzut cu trupul 
străpuns de lovituri de cuţit. Ce zici de astea, nu sînt fapte 
de-ale unui latron dac ? 

Butes îşi plecă privirea, ştia cine făcea toate acestea. Ală- 
turi, Sarmida avea ochii umezi şi iucioşi de mândrie și de 
dragoste pentru Dicomes. 

— Se pot întîmpla muite, răspunse el, fără să privească 
spre procurator. Acum Dacia e plină nu numai de militari 
şi de coloni — oamenii cinstiți şi muncitori — ci și de tot 
felul de vîntură-lume, de oameni înrăiţi, de fugari urmăriți 
de lepi, de decăzuţi sărăciți, care umblă după îmbogăţire 
uşoară și grabnică. Poate că unora dintre aceștia le-a trecut 
prin gînd să folosească astfel de ameninţări ca în felul acesta 
să se arunce totul în spatele dacilor... 

— Se poate să ai dreptate, încheie procuratorul ridicin- 
du-se de la masă. Ne-am ospătat destul şi putem să plecăm. 

Era în amurg. Tot Cringpul lui Pan era mişcare şi veselie. 
Pani, bacchuşi, Puccante, mimi şi măscărici se vedeau pretu- 
tindeni umblind în cîntece, dansuri şi rîsere, însoţiţi de mul- 
time. Făcliile luminau ca şi cum tufişurile ardeau în flăcări. 
În lumina făcliilor, perechi de trupuri goale îmbrăţişate adu- 
ceau mulţumirile lor zeului fecundității, lui Lupercus. 

În această noapte, pe Butes îl frămîntă mult gîndul dacă 
făcuse bine că nu adusese vorba despre cele petrecute cu 
Decibalos şi nu ceruse procuratorului eliberarea lui. 


După lupercalii, Butes văzu mai multă mişcare în curtea 
şi în casa de alături în care trăise Staberius cu Canidia, 
trecută în stăpînirea lui Decimus Silvanus. Vilicul Marsus şi 
actorele Ampliatus cu numeroși sclavi veniră și plecară în- 
tr-una. Toate acestea îl puseră pe gînduri. Presimţea că se 
pregătește ceva, dar nu putea să-şi dea seama ce anume. Pe 
Decimus Silvanus îl socotea în stare să facă orice ticăloşia. 
Într-o zi se opriră în poarta lui Sagitulp și Gruno şi stătură 

cu toţii de vorbă. Cînd să plece cei doi, se ivi Iarse cîntînd 
din nai dinspre magaziile lui Decimus Silvanus. Cu bătrinul 
rătăcitor Întotdeauna le plăcea să schimbe cîte o vorbă şi 
toți patru mai Întîrziară un timp acolo în poartă. Dintr-una 
într-alta, ajunseseră la cele ce se petreceau în casa de alături, 
apoi la moartea lui Stabezius şi la răpirea Canidiei. Răscolit, 
bătrinul larse puse o mână pe umărul lui Butes şi-l îndemnă: 

— Eşti vecin cu două femei, tu ești singur şi nu poţi să 
le aperi, nu vă rămîne altceva decît să vă mutaţi la cineva 
mai în mijlocul satului : 

Bătrinul plecă apoi însoţit de acelaşi cîntec din nai. Vorbele 
lui însă îi neliniştiră mult și nu se despărțiră pînă nu găsiră 
un mijloc de apărare, dar şi de încercare. Chiar din seara 
acestei zile, Getio, împreună cu alți flăcăi din Marodava, 
veniră În taină și se Împrăştiară prin casa, grajdurile şi ham- 
barele lui Butes și ale lui Decibalos. În prima şi în a doua 
noapte nu se petrecu nimic, şi unii dintre flăcăi erau gata să 
nu mai vină, dar Getio nu le dădu pace şi-i aduse și în cea 
de-a treia. Atunci se produse lovitura. Prin ograda lui Butes 
se iviră după miezul nopţii mai multe mogildețe care pä- 
trunseră în curte. Ciinele îi simţi şi începu să latre. Flăcăii 
erau pregătiți bine cu bite grele și cu topoare, încercară să-i 
înconjoare, însă nu băgară de seamă că din curtea de alături, 
cea care fusese a lui Sraberius, cineva urmărea toate mişcă- 
rile. Se auzi o șuierătură scurtă şi toate mopgildeţele porniră 
în goană spre pădure. Flăcăii stătură pe loc mult timp în- 
curcaţi, bănuind o încercare de a-i trage pe sfoară, apoi o 
porniră într-un iureş, dar se dovedi prea tirziu, răufăcătorii 
pieriră în întuneric. De atuncii flăcăii își petrec cu rîndul 
nopţile la Butes, și tot de atunci, în curtea de alături nu se 
mai văzu atîta mișcare, 

Primăvara era spre sfîrşit. Ultimele zile ale lui mai sosiră 
frumoase şi călduroase. Prin ogrăzi și tarini se vesteşte o 
recoltă bogată. De citva timp, prin Serdos şi Marodava se 
pripăşise o bătrină, care se väita tuturor că venea tocmai de 
dincolo de Porolissum. Trecea pe la porţile colonilor şi dacilor, 
spunînd că ştie să vindece femeile de boli, să facă descîntece 
şi să ghicească viitorul. Ampelia se întorsese pentru mai multă 
vreme la mama ei, în așteptarea nașterii. Nici nu voise să 
audă, ca, atunci cînd se va afla în durerile faceri, să nu 


235 


fie Arghida alături de ea. Dar nici decurionul nu se gîndise 
să o lase să fie îngrijită de alte femei pe timpul lăuziei. 

Într-o zi Sarmida se duse mai de dimineaţă la 
Ampelia. Mergea întotdeauna numai pe drumul din sat, oco- 
lind poteca de la marginea pădurii, pe care altădată umblase 
fără teamă. Într-una vorbea cu ea numai despre Dicomes și, 
cînd pleca acasă, se simţea mai liniştită, cu dorul mai potolit. 
De cum sosi, se apucară amîndouă să lucreze la scutecele şi 
lucrușoarele ființei dragi, pe care zeii aveau să o aducă peste 
puţine zile. Lucrară cu spor și tot timpul vorbiră: Ampelia, 
despre pruncul pe care îl simţea mişcindu-se în pintecele 
ei, iar Sarmida despre Dicomes, rătăcind cu închipuirea pînă 
în ziua cînd şi ea va aștepta un copil, al lui, care avea să 
semene cu el... De cînd aflaseră că Decibalos era sănătos şi 
muncea pe şantier, toţi se mai liniştiseră ; atît ea cît şi Gu- 
mida îşi puseseră speranța în Butes. Pe la amiază Sarmida 
plecă. Mamă-sa îi spusese să se întoarcă mai devreme acasă. 
În poartă o îmbrățișă pe Ampelia și o îndemnă să fie tare 
dacă peste noapte o vor apuca durerile facerii, apoi porni 
în fugă pe drumeagul îngust ce cobora cu ocoluri largi printre 
ogrăzi, pînă în drumul ce trecea prin lungul Marodavei. Mas 
avea puțin de mers pînă să iasă în drum, cînd zări o bătrină 
stind jos la umbra unui nuc. N-o mai văzuse niciodată. Se 
sprijinea de trunchiul gros al pomului și sufla greu. Se gîndi să 
sc oprească, să-i dea ajutor să se ridice. Se indreptă spre ea. 

— Zeița mea, în numele Cybelei, mama zeilor, ajută-mă 
să mă scol! o rugă bătrina cînd o văzu mai aproape. Of, 
că bătrincţile astea mult mai sînt grele ! se väita ea. 

Sarmida se opri la cîţiva pași, îi privi faţa zbircită, cu ochit 
secaţi și lăcrimoşi. Se aplecă, o luă în braţe şi încercă să o 
salte pe picioare. 

— Mai lasă-mă niţel, mai lasă-mă să-mi potolesc inima, 
zeiţa mea tînără şi frumoasă. 

— Nu te-am mai văzut pe la noi prin Marodava, cine eşti 
tu, bătrînico ? o întrebă spre a se convinge dacă era sau nu 
bătrîna despre care vorbea lumea. 

— Cine să fiu, o babă nefericită, zeița mea, care i-a pierdut 
pe toţi ai ei; copiii şi omul meu mi-au fost luați de zei! 
De-atunci, de cînd am rămas singură, pustie, mă lupt într-una 
cu zeii cei răi, umblu peste tot şi-i ajut pe cei bolnavi să se 
însănătoşească. Acum porhisem În sus, am auzit că în casa 

de la capătul cărării ar fi o tinerică, cică aşteaptă ziua de 
facere şi ar fi cam bolnăvioară. 

— Cine, Ampelia ? Da de unde, bătrinico, este veselă şi 
sănătoasă, eu de acolo vin. 

Bătrîna se mai liniştise, suflarea îi era mai potolită. Sar- 
mida o cercetă cu milă, pentru bătrîneţea ei neputincioasă, 
şi cu preţuire, pentru bunătatea de a-i ajuta pe cei în su- 
ferință. Tot privind-o, gindul îi zbură din nou spre Dicomes 
şi spre Decibalos. Şi ei erau îndureraţi, dar nu putea nimeni 
să-i ajute, Uimită de puterea ce și-o închipuia la bătrină, 
se înfioră tulburată de o dorința veche: „Ce-ar fi s-o rog 
să-mi ghicească viitorul ?“ își spuse ea. Auzise de mai multe 
ori pe unele femei că bătrina descînra și ghicea bine. 

— Dacă vrei să te mai odihneşti, mai stau şi eu, am să te 
ajut să te ridici şi să te duc pină în drumul cel mare. 

—Eşti tare bună, frumoasa mea zeiţă ! 
—Bătrinico, tu ştii să lecuieşti boli şi să spui cum va fi 
viaţa omului ? 

Ochii lăcrimoși ai bătrinei se măriră şi lucirea lor se făcu 
mai vie. Pe faţă îi apăru un zîmbet ce nu părea să fie numai 
de mulţumire. Se întoarse repede spre fată și îşi strînse picioa- 
rele, ca şi cum trupul ei neputincios căpătase o putere nouă. 

— Mai ales viaţa fetelor frumoase, zeița mea! Uite, cu 
vederea mea aşa slăbită de bătrîneţe, cum ţi-am cătat în ochi 
mi-am dat seama că sufletul tău e chinuit de multă supărare... 

— Spune-mi, bätrînico, ce-o să mi se întîmple ?... o rugă 
Sarmida cu vocea sugrumată, îngrijorată de noi nenorociri. 

—Zeiţa mea, să şezi aci lingă mine, iar eu o să mă căz- 
nese să aduc pe duhul cel bun. 

Tulburată, Sarmida nu băgă de seamă că baba se schim- 
base cu totul, că nu mai arăta fără putere şi istovită, mişcările 
Îi erau mai iuți și privirea mai vie. Se aşeză lîngă ea, cu picioa- 
rele strînse sub trup şi cu mfinile în poalele fotei. Bătrîna 
începu să-i mîngiie ușor fața şi părul, murmurînd rugăciuni 

i descîntece, din care Sarmida nu înţelegea decît frînturi, 
tu nume de zei şi de duhuri, cu implorări și legăminte, şoptite 
cu modulări în voce ce mergeau de la jelanie pînă la deplină 
mulțumire. Cu ochii închiși, un timp tăcu, stringînd mîinile 
Sarmidei. Cînd îi deschise, începu să zîmbească : 

— Mi-a venit duhul cel bun, zeița mea. Să te privesc mai 
bine şi să-ți spun tor ce ai pe suflet, murmură stînd cîteva 

clipe cu privirea aţintită în ochii fetei, apoi se înfioră: Vai, 
odorul mamei, dar mare nenorocire s-a abătut peste capul 
täu frumos! Ptiu, ajută-ne, Cybela, mamă a zeilor, dar cum 
s-a putut fata mea să se stringă în sufletul tău atita durere? 
Te topeşti de dorul unui tînăr frumos ca un zeu, voinic, cu 
părul ca frunza cînd dă să ruginească şi cu ochii ca cerul. 
Să-l caut, nu e pe-aici pe-aproape... A plecat de mult? Cît 
e de cînd s-a dus? 

— De prin toamna trecută. murmură Sarmida, prinsă cv 
totul în stăpinira de bătrină. 

Bătrina zîmbi satisfăcută, închise din nou ochii. 

— Da, i-am dat de urmă, îl văd, e într-o pădure, aleargă 
călare pe un cal murg ; uite-l, trece pe lîngă un colț de stîncă 
ŞI cată cu grijă în jur, ca şi cum ar urmări pe cineva. 

— Spune-mi, vine ? Cînd vine ? o imploră Sarmida, clipind 
des, cu ochii lucind de lacrimi. 

— Stai, zeița mea, acum nu ştiu viitorul... mai întîi să 
văd tot ce-ţi chinuie sufletul. Dar ce e cu tatăl tău? Nu este 
de mult acasă! Să-l caut şi pe el, să-i dau de urmă. Uite că 
l-am găsit aici aproape, nu desluşesc bine, poate să fie lîngă 
Porolissum, e într-un şantier și sapă la pămînt. După față 
arată trist, dar este sănătos. 

Sarmida se aplecă spre bătrină, o cuprinse cu braţele şi 
începu să o stringă la piept, uimită de puterea ei miraculoasă. 
Tot ce-i spusese erau adevărate. 

— Spune-mi, bătrînico, cînd se întorc ? O să vină amindoi 
acasă ? o rugă înecată de suspine. 

Bătrina se desprinse încet din braţele ei. 

— Să văd ce zile te așteaptă, zeița mea. Arată-mi mîinile, 
să mă uit la liniile din palme. Hei, da norocoasă fată mai eşti ! 
Te aşteaptă multă fericire. Dar ce spun eu... nu numai fericire, 
ci și bogăţie... o să ai o casă frumoasă, cu coloane de mar- 
murà... Piu, deocheato, ce minunate zile ai în faţă! se miră 
ea, lăsîndu-i palmele şi închizîind din nou ochii. Aşteaptă, 
fata mea, alerg în calea viitorului tău. Da, îi zăresc pe amîn- 
' doi, Îţi vine mai întîi tatăl şi după el flăcăul. Uite ce văd... 
Flăcăul poartă spadă la șold, e un luptător ? 

— Da, bătrînico ! şopti fără să vrea Sarmida. 

— Aşa, duhule bun, te ascult, vor veni amindoi acasă, 
Și ce ne ceri să-ți dăm drept mulțumire? Îți dăm, zeule bun, 
o să meargă acolo, iar tu să-i aduci mai repede pe amîndoi! 

Bătrîna stătu mult cu ochii închiși, fără să vorbească. îi 
deschise ca după somn greu şi privi în ochii plini de lacrimi 
ai fetei. 

— Duhul mi-a spus, reluă ea, că pi-i aduce pe amindoi 
acasă dacă duci la rădăcina unui fag din marginea pădurii 
o, ulcică plină cu apă, pe care s-o ţii o noapte lîngă patul 
tău, după ce ai lăsat să cadă fn ea trei picături de lacrimi 
din ochii tăi frumoşi, iar de coada ei să legi o şuviţă din părul 
tău bogat. Dar trebuie să duci ulcica nevăzută de nimeni. 
E aproape pădurea de casa voastră ? 

— Este, am să-i duc !... șopti Sarmida năpădită de fericire. 

— Atunci, zeița mea frumoasă, dacă pădurea e aproape, 
duhul s-ar bucura mult-dacă fi duci ulcica în faptul dimineţii, 
cînd peste munte au trecut zorile. Să nu-ţi fie frică de fiarele 
codrului, ele se retrag din vreme și nu le prinde ziua ne- 
ascunse. Hei, bată-te norocul, da frumoase zile te așteaptă, 
numai să nu-l superi pe zeul cel bun. Eu am să-l mai chem 
şi-am să mă mai rog lui pentru tine, frumusețea mea bună! 
Așa, m-am odihnit destul. Spui că tinerica de sus e sănătoasă ? 
Atunci nu mă mai duc la ea. Dă-mi mîna, zeița mea, să mă 
scol ! 

Sarmida o ajută să se ridice, o luă de braț şi porni cu ea 
în vale spre drumul cel mare al Marodavei. 


Trecuseră cîteva zile. În tricliniul bogat al villa, Decimus 
Silvanus stătea de vorbă cu libertul Eufemus și goleau din 
cind în cînd cîte o cupă de vin. Amindoi erau veseli și mul- 
țumiţi. 

—Cind am văzut-o la lupercalii am înnebunit din nou, 
se porni Decimus Silvanus, după o lungă tăcere. Pînă atunci 
parcă o mai uitasem, mă mai potolisem, De cîte ori v-am 
spus ţie, lui 'Yheudotos și lui Lucrinus că vreau s-o am pe fata 
asta ? 

— Acum ești mulțumit, stăpine ? 

— Haide, augustalule, nu-mi mai spune „stăpine“ ! Te-am 
scăpat din mînă, libertule, pentru totdeauna. Mă întrebi dacă 
sînt mulțumit, tu ce crezi ? O am în mina mea pe porumbiţă ŞI 
va fi a mea cu totul! Cînd mi-au adus-o, plingea, ochii ei 
albaștri erau înecaţi în lacrimi, părul despletit îi căzuse peste 
umeri şi siînii mici îi săltau într-una. M-a săgetat cu ură și 

furie. Crezi că mă aşteptam să mă privească altfel ? Dar, pe 
toņi zeii, Eufemus, cum de ţi-a venit ideea cu bătrina ăia? 

Libertul săltă cupa şi sorbi cu poftă. 

— Am vrut să te slujesc, stăpîne. Cind mi-ai spus că în- 
cercarca ta de a o räpi a dat greș, mi-am dat seama că dacii 
au prins de veste şi nu mai era nimic cu putință, în afară de 
viclenie. ȘI cum poţi momi mai ușor o fată decât făctad-o 
să sc încreadă într-o bătrină ghicitoare ? Acum urmează... 

— Să te răsplătesc, îl întrerupse Decimus Silvanus, crezind 
că îi ghicise gîndul. 

— Să mă pedepsească Proserpina, dacă m-am gîndit la 
asta ! 

— ŞI ce-ai vrea, augustalule ? 

— Dacă stăpinul ține să-mi facă un bine, şi eu ştiu că 
poate să-l facă, să vorbească pentru mine procuratorului. Am 
pus ochii pe un loc din mijlocul Porolissmului și-aş vrea să-l 
cumpăr. M-am gindit să-mi înalț acolo o villa, că de, augustal 
sînt, bani am... 

— Te urci, te sui într-una, libertule, ca miine te văd 
flamen ! în Porolissum !... 

Fufemus căută să spună ceva, dar tăcu auzind ușa deschi- 
zîndu-se. În tricliniu intrară actorele Ampliatus și vilicul 
„Marsus. 

— Am venit, stăpîne! rosti actorele cu supunere. 

— Uite-i, Eufemus. Actorele şi vilicul intră şi-n piatră seacă, 
sînt oricînd gata să îndeplinească poruncile mele. 

Libertul surtse cu înțeles. Ştia de hoţiile lui Ampliatus, 
care căuta să stringă cît mai mulți sesterţi, furindu-şi stă- 
pinul. 

— Unde sint sclavii cu care mi-aţi adus fata ? 

— Sint jos, afară, stăpîne, se grăbi Marsus. 

— la să vină aici! Adu-i tu, Marsus, iar tu, Ampliatus, 
umple oale cu vin pentru toţi, ia-le de colo de jos, din colțul 
tricliniului. 

Decimus Silvanus se pregătise, de aceea trimisese să fie 
aduși toți sclavii care Însoţiseră pe actore și pe vilic la răpirea 
Sarmidei. 

Marsus îi aduse repede. Erau patru, toţi tineri şi voinici, 

— Ăşuia sînt toți ? 


1 Flamen — preot Într-o colonie, municipiu etc, 

Actorele confirmă clătinind capul. 

— Puneţi mîna fiecare pe cîte-o oală şi poliți-o pînă la 
fund! 

Privi pe rînd pe fiecare sclav şi se opri la unul, a cărui 
căutătură nu-i prea plăcu. Aşteptă pînă ce ei goliră oalele. 

— Spune-mi, Opiane, ce-ai făcut tu ieri? îl întrebă pe 
sclavul asupra căruia îşi aţintise privirea. 

— Nimic, stăpine, am muncit, 

— Și n-ai fost nicăieri ? + 

—Nu, stăpine ! 

Cu un zîmbet plin de mulțumire pentru răspunsurile scla- 
vului, Decimus Silvanus își mai trecu o dată privirea peste 
feţele lor. 

— Ați auzit toți? strigă el de răsună tricliniul. Ieri n-aţi 
fost nicăieri şi n-aţi văzut nimic, așa trebuie să spună fiecare 
dacă cineva l-ar întreba ! Mi-a plăcut răspunsul täu, Opiane, 
şi-am să te răsplătesc și mai mult, continuă cu voce mai 
potolită. Dacă vreunuia dintre voi îi pătrunde vreun duh rău 
în inimă şi scapă vreo vorbă despre fată, îl răstignesc, îl las 
să moară în chinuri îngrozitoare, bătut în piroane pe două 
lemne încrucişate ! Ampliatus v-a spus asta și ieri şi alaltăieri. 
Aşa, ieri n-aţi fost nicăieri şi n-aţi făcut nimic ; adică aţi fost 
la cîmp şi aţi muncit. Ai înţeles, Opiane? 

Decimus Silvanus îşi pironi din nou privirea asupra scla- 
vului care, deși dăduse răspunsuri bune, avea în ochi ceva 
ce săgeta, ceva ce arăta frămîntare și durere. Sclavul era tînăr 
şi zvelt, sub tunica veche şi ruptă se vedea trupul slăbit, dar 
musculos şi bine făcut, 

— Am înţeles, stăpîne ! răspunse el, îndreptîndu-și privirea 
spre pămînt. 

Decimus Silvanus se ridică de pe scaun, căutînd să vor- 
bească potolit, ca şi cum s-ar fi socotit un stăpîn care nu 
precupețea bunătatea : 

— Ampliatus, m-am gîndit să-i răsplătesc pe băieţi, să 
împarți fiecăruia cîte zece sesterţi, să-i aibă pentru sărbă- 
toarea sclavilor, care nu mai este departe. Astă-seară şi miine 
să le daţi să mănînce bine, bineînţeles, şi cîte o oală cu vin. 
Ai auzit, Marsus ? Și să mai ştiţi că de aceşti sclavi nu aveţi 
voie să vă atingeți, să-i bateți sau să-i chinuiți. Mă voi îngriji 
eu de ei... 

= — Toț zeii să te ţină, stăpîne ! rosti unul dintre sclavi, cel 
ce arăta a fi ceva mai în vîrstă, nutrind speranța că vor veni 
şi pentru el zile mai bune. 

— Aşa, acum să plecaţi şi să se facă totul aşa cum 
am spus! 

Actorele și vilicul ieșiră repede împreună cu cei patru sclavi, 
Decimus Silvanus se aşeză la loc pe scaun şi făcu semn liber- 
tului să ridice cupa. După ce sorbi de cîteva ori, vorbi cu voce 
schimbată, cu o undă de îngrijorare : 

— Ştii, Eufemus, cîteodată am clipe cînd mă cutremur de 
teamă. Mă gindesc cu groază ce s-ar întîmpla dacă dacii ar 
afla că fata a fost răpită pentru mine ! 

— Stai fără grijă, stăpîne, că n-au ei de unde să afle! zise 
libertul mai mult ca să-l liniştească. Pe bătrina care ne-a 
ajutat n-o cunoaşte nimeni şi nici nu ştie de unde s-o ia; 
i-am dat banii și-am pornit-o cu un om de-al meu înapoi la 
Potaissa. Dacii se frămîntă, nici unul dintre ei nu ştie unde 
a pierit fata. 

Libertul tăcu şi ascultă uşor îngrijorat. Pe lespezile din 
faţa ville: răsuna ropot de potcoave. 

— Nu te speria, am trimis să-l cheme pe Verus. 

Lanistul se ivi repede şi se opri în prag mirat. 

— Aşadar nu e ceva prea grav, văd că vă ospătaţi. Toţi zeii 
să vă ţină! Dar de ce m-ai chemat aşa degrabă, Decimus Sil- 
vanus, nu cumva o să mi se întoarcă gladiatorul fugar ? 

— Poate că o să se întîmple şi asta, Verus, dar potolește-ți 
mai intii setea cu o cupă de vin și pe urmă vei afla totul. 

— Să ştii că de s-ar întoarce Gemellinus, reluă lanistul, 
apropiindu-se de masă şi luînd în mină cupa, jur pe sceptrul 
lui Pluto că nu i-aș face nimic! Nu cumva s-a aflat ceva? 
Să fie oare adevărat că dacul acela Decibalos știe ceva des- 
pre el? 

Decimus Silvanus clătină capul, întărindu-i bănuiala. 

— El, Eufemus, a avut ideea... 

— Ca să fiu sincer, gîndul mi-a venit vorbind o dară cu 
“Theudotos, tabernagiul, se grăbi libertul să adauge, dar el nu 
știe nimic de ceea ce s-a făcut... 

— Și chiar dacă ar şti, de Theudotos nu mă feresc, continuă 
Decimus Silvanus. Ce s-o mai lungesc, am pus o bătrină să 
facă pe ghicitoarea, și-am făcut în aşa fel încît să vorbească 
nevăzută de nimen: cu fata lui Decibalos, şi fata, ca orice 

gisculiță îndrăgostită, a crezut tot ce i-a spus bătrina. Acum 
nu mai e Îndoială, tatăl ei știa unde se ascundea gladiatorul 
în ziua cînd a venit la tine. 

— Dar tot așa de neindoios este și faptul că fata îl iubeşte 
cu adevărat pe gladiator, ori asta înseamnă că dacul n-a min- 
qit nici o iotă. Cred că voi putea să cad la o înţelegere cu el... 
adăugă lanistul, 

— Stai, nu te grăbi, Verus, nu uita că mai sînt şi alte motive 
care por să te împiedice să ajungi la o înţelegere cu barbarul. 
Tu nu ţii la mine, Verus? Ai văzut cu cîtă înţelegere ţi-am 
lăsat-o pe Vetilla !... 

Lanistul îl privi făcînd ochii mari. 

— Nu cumva fata lui Decibalo:... 

— Din nou te grăbeşti. Ce te-a interesat ai aflat. O să dai 
de urma gladiatorului şi o să ţi-l ai. Dar, Verus, tu trebuie să 
fii mut, nu ştii nimic, n-ai auzit nimic, Nu uita că am avea 
de luptat cu două puteri horărite să ne sfărtme cu totul: 
barbarii din Marodava şi procuratorul. Plautius Priscus îi cam 
cocoloșeşte pe daci. Dar de ce să vorbim acum despre asta? 
Peste o zi, două, trec pe la tine şi ne vom sfătui mai pe 
îndelete. Doi dintre barbarii ăștia nu prea-mi stau mie la 
inimă, Butes şi Decibalos. Acum să vorbim despre altceva, e 
de faţă şi Eufemus, poate că o să ai nevoie de el. Te pregă- 
teşti pentru spectacolul din vară ? 

— Doar ţi-am mai spus-o! 

— ŞI ai nevoie de ceva bani ? 

— Şi asta ţi-am mai spus-o! 

— Noi, augustalii, am da ceva, dar să ştie şi mulțimea... 
şopti libertul. 

— S-a făcut, Eufemus ! sări lanistul. Pe la Porolissum se 
vorbeşte mult despre daniile ce le fac: tu pentru temple, pen- 
tru lucrări... Ai să ajungi „flamen“, vei fi respectat de toată 
lumea. 

Pină seara tîrziu se văzu lumină în tricliniul ville: lui Deci- 
mus Silvanus. 


Înfundată cu faţa într-o pernă moale, Sarmida plingea fără 
contenire de cînd fusese răpită. Decimus Silvanus înprijise 
să-i pregătească exedra, cea mai frumoasă şi mai retrasă fn- 
căpere din villa, cu tot ce avea mai de preț şi mai bun, şi o 
închisese acolo. Alesese pe cca mai de încredere şi mai voinică 

dintre sclave şi o pusese să îngrijească și să păzească fata. 
Pe lîngă această sclavă dăduse doi sclavi, pentru a-i avea ca 
ajutor la nevoie. Sarmidei se arătase numai la început, îi 
spusese să nu se îngrijoreze, că nu i se va întîmpla nimic, că 
el îşi pune viața la picioarele ei, iar dacă o să fie înțelegă- 
toare, totul se va sfirşi cu bine și va fi fericită. Nu-i spusese. 
însă nimic limpede din care ea să poată să-şi dea seama. ce 
avea să se mai Îîntimple, și această stare de nesiguranţă şi 
îndoială, de speranță și disperare, de neincredere şi ură o 
făceau să sufere cumplit. De Decimus Silvanus nu se speria. 
Îl ura şi nu se temea dacă ar fi fost să rămînă singură între 
patru pereți numai cu el. Simţea în trupul ei atîta putere şi în 
suflet atîta hotărîre, încât era în stare să lupte cu el zile şi 
nopți în șir, să-l respingă cu toată scîrba și ura ce-i năpădeau 
sufletul. Pe de altă parte, Decimus Silvanus nu se gräbise să 
împingă mai departe lucrurile. După ce o văzuse-În puterea 
lui, aşa cum şi-o dorise, dintr-o dată pornirea îi slăbise; În- 
cepuse să-l stăpinească teama de daci, mai ales de Butes şi 
de Decibalos. Pe Decibalos il ştia ţinut la muncă pe şantier, 
nu se putea aştepta la vreo lovitură din partea lui, dar mai 
era Butes, de el ascultau toți dacii din Marodava. Ceea ce-l 
făcea să-și ţină curajul era faptul că prin iscoadele sale, şi 
mai ales prin Theudotos, Eufemus și Lucrinus, aflase că dispa- 
riția Sarmidei căzuse ca un trăsnet asupra dacilor, că nimcni 
nu știa nimic, nu găsise nici un semn, nu primise nici o ştire 
din care să-şi poată da seama încotro pierise şi unde s-ar putea 
găsi fata. La Decimus Silvanus nu se gîndise nimeni, nici 
Butes şi nici Gumida. O bănuială, care îl pusese în grea cum- 
pănă pe Butes, o adusese decurionul Fuscianus. Ampelia năs- 
cuse ușor, dar vestea dispariției Sarmidei o îngrozise atît de 
mult, încît leuzia ei începuse să meargă spre rău, şi decurionul 
alerga în toate părţile, împins de speranța că va găsi un leac 
cu care să-și liniştească tînăra soţie și proaspăta mamă. Bănu- 
iala o virise Eufemus în sufletul decurionului la tabernă; 
de fapt sărise şi Thcudotos să întărească cele spuse de libert. 
Pentru ei era limpede că, dacă fata suferea de o dragoste mare, 
n-aveau decît să o caute într-acolo, nu se îndoiau că ea plecase 
după flăcăul care îi frînsese inima. Decurionul se grăbise să 
spună Ampeliei, Gumidei şi lui Butes, virînd astfel în sufle- 
tele lor pe lîngă îngrijorare și speranță. Cînd este în stare de 
disperare, omul se leagă de cele mai neînsemnate mijloace 

prin care ar putea să găsească un ajutor. O astfel de speranță 
îşi puseseră și ei, mai ales Butes şi Gumida. Butes, față de 
care Sarmdia îşi descărcass de nenumărate ori sufletul, înclina 
să creadă că fata, învinsă de puterea dragostei, ar fi putut să 
pornească spre Sarmizegetusa, spre părțile în care îl ştia pe 
Dicomes. De aceea, scurt timp după ce bănuiala le fusese virită 
în suflete, îl porniră pe Geuo, cu încă un flăcău, pe drumul 
spre Apulum și Ulpia Traiana Sarmizegetusa, pe unde puteau 
să-i întîlnească pe Rhesos și pe Dapyx cu carele, socotind că 
numai cu ajutorul lor puteau să dea de urmele lui Dicomes. 


Sarmida se întoarse cu faţa în sus şi îşi şterse lacrimile. 
Privi un tump lampa de aur agăţată de plafon. Bogăția din 
jurul ei, pe care nici acasă, nici la Canidia n-o mai văzuse, 
n-o lua în seamă şi n-o dorea. Se mişcă încet și, frîntă de 
durerea din suflet, începu să-și legene ușor capul pe pernă, 
ca şi cum și-ar fi căutat o alinare. Lacrimile o podidiră din 
nou. „Ce făcea Butes, unde era el, de ce n-o căuta şi de ce 
n-o scotea de acolo ?*“ se gîndea cuprinsă de disperare. Și cît 
de mult greşise ! Mamei nu-i spusese nimic din cele ce o învă- 
țase bătrina aceea ticăloasă. Acum nu se mai îndoia că vrăji- 
toarea fusese anume pusă să o zăpăcească şi s-o facă să se 
piardă. Retrăia în minte tot ce făcuse în dimineaţa aceea: 
Gumida plecase din noapte la Arghida, o strigase o femeie 
din drum şi-i spusese că Ampelia se chinuia să nască, apoi 
se împrăștiaseră flăcăii care îl ajutau pe Butes să le păzească. 
Abia se crăpa de ziuă cînd ea se îmbrăcase, luase ulcica în 
care lăsase să-i cadă multe lacrimi, căci toată noaptea plinsese, 
îi legase de coadă cea mai frumoasă şuviță din părul ei bogat 
şi pornise în fugă spre pădure. Alesese din ochi, de departe, 
cel mai frumos fag, cu trunchiul cel mai gros, şi se îndreptase 
spre el, se aplecase la rădăcina lui și începuse să scormone o 
groapă în påmint, în care să așeze ulcica, Năpădită de dorul 
lui Dicomes, nu auzise mișcări în apropiere. Nu mai avusese 
timp nici să ţipe și nici să fugă. miini puternice Îi astupaseră 
gura şi o prinseseră într-o încleştare din care nu mai putuse 
să [acă nici o mișcare. 


Capitolul V 
SĂRBĂTOAREA SCLAVILOR 


În taberna „La împăcarea zeilor” se: stringeau din toate 
părțile veştile şi zvonurile și tot de acolo se împrăştiau altele, 
căci Theudotos știuse să facă la el vadul întâlnirilor, al punerii 
la cale a afacerilor şi al pregătirii loviturilor. Afla de la unii 
ce se întîmpla la Magnus, ia Serdos şi la Marodava şi, cum 
nu precupeţea vorba, spunea altora care-i intrau în prăvălie. 
Și toate astea le făcea într-un fel al lui, ferindu-se cu multă 
dibăcie să-şi atragă duşmănii sau să intre în vreo afacere 
urîtă. Cu istețime de grec ce se descurcă uşor din orice situație, 
îi ura pe romani, însă îşi ascundea bine ura, după cum pentru 
daci nu-şi arăta dragostea, deşi nutrea pentru ei ginduri bune. 
Și tot ca orice grec, dacă simţea că din vreo parte putea să-i 
lasă un cîştig bun, nu încerca mustrări de cuget şi nu se 
dădea în lături de la nimic. Pentru Eufemus el era mintea 
atotiscoditoare, care descoperea cele mai bune ocazii de cîştig, 
rămînînd ca el, libertul, să fie picioarele, adică cel ce făcea 
alergătura. 

La o săptămînă după răpirea Sarmidei, în încăperea mică 
a tabernei, unde erau serviţi „mușteriii mai „aleși şi se înjghe- 
bau cele mai multe afaceri, stăteau la o masă cei ce se socoteau 
prieteni 'buni ai tabernagiului : Eufemus, Lucrinus, decurionul 
Fuscianus şi cei doi preoți ai templelor zeilor Apollo şi Mi- 
thras : Horiens şi Helpizon. Era după ziua în care decurionul 
îi dusese lui Butes bănuiala că Sarmida ar fi putut să plece 
disperată în căutarea lui Dicomes, mistuită de focul dragostei. 

Fuscianus se mișcă neliniștit, îşi goli ulcica și se pregăti 
de plecare. Theudotos îl văzu şi se opri la masa lor. 

— Dar ce, tribune, te grăbeşti ? îl întrebă, spunîndu-i ca de 
obicei „tribune“. 

— Da, plec, vreau să fiu mai devreme acasă, răspunse 
decurionul. 

— Cum, ai și luat nevasta, n-ai mai lăsat-o la Sagitulp? 
continuă să-l întrebe, arătind astfel că ştia tot ce se petrecea. 

— E-acolo, la ei, într-acolo mă grăbesc să plec. 

Libertul încercă să arunce o glumă : 

— Cum să nu se ducă dacă se simte mai bine între daci? 

Decurionul se întoarse şi îi aruncă o privire rece, dar taber- 
nagiul nu-l lăsă să spună ceva cu supărare, i-o luă înainte : 

— Lasă că e băiat bun tribunul, iar dacii sînt oameni cum- 
secade, cît despre soţia lui, ce poţi să mai spui, e curată zeiță. 

Fuscianus Începu să zimbească, o iubea mult pe Ampelia. 

— Ia mai adu-mi o uleică! 

— Aşa, tribune, aşa te vreau ! Pentru ce să te grăbeşti să 
pleci ? Poate că toată noaptea pruncul îţi împuiază capul cu 
țipetele lui. 

— Da de unde, e un copil foarte bun, şi-apoi, nu este el 
băieţelul meu drag ? 

Theudotos strigă sclavului să mai aducă o ulcică şi se 
întoarse din nou spre decurion : 

— Ascultă, tribune, tot adevărat să fie că fata lui Decibalos 
a fugit după un flăcău pe care-l iubea ? 

— Prostii, vorbeşte lumea degeaba! răspunse Fuscianus. 

— Cică feciorul lui Sagitulp, Getio a plecat după ea; tu, 
fiind acolo în casa lor, trebuie că știi mai bine... 

Decurionul îl privi mirat. Era uimit de faptul că tabernagiul 
aflase, de iuţeala cu care se întindeau zvonurile. 

— Getio a plecat după alte treburi, zvonul cu flăcăul, cu 
dragostea Sarmidei e fără rost noi toţi știm că între Sar- 
mida şi Getio se înfiripase ceva, aşa că n-avea decit să fugă 
la el, adică la Sagirulp. Cu fata poate că s-a întîmplat o neno- 
rocire, continuă decurionul, mai mult pentru a-l face pe ta- 
bernagiu să se îndoiască de cele ce aflase. 

Libertul şi tabernagiul se priviră cu înţelegere. Pentru ei 
era limpede că decurionul ascundea ceva, din moment ce Deci- 
balos se dusese la lanist să-l cumpere pe gladiatorul Gemel- 
linus. Amândoi se bucurau că dacii o căutau pe fată în altă 
parte, că nici o bănuială nu cădea asupra lui Decimus Silvanus, 
Cum nu-i plăcea în ce parte se porniseră cu întrebările, decu- 
zionul îşi goli ulcica și plecă grăbit. 

— Tot am aflat ceva, strigă mulțumit Theudotos, ştim bine 
acum că feciorul lui Sagitulp e plecat, iar trimiterea lui are 
un rost, n-au făcut-o ei degeaba. 

Tabernagiul trecu să servească în sala mare, care se 
umpluse de oameni. Citeva momente cei de la masă tăcură, 
ca şi cum fiecare era frămîntat de ceva sau nici unul nu mai 
avea nimic de spus. Dar libertul nu-și găsi astimpăr şi curmă 
Tăcerea : 

— Nu cumva trimişii zeilor pe pămînt au vreo supărare ? 
îi întrebă pe cei doi preoţi. Parcă vă nelinişteşte ceva. 

Surprinşi de întrebare, preoții se priviră unul pe altul, puţin 
încurcați. | 

— Am auzit că dacii trecuţi la cultul lui Mithras nu prea 
mai vin pe la templu, aruncă tabularul mai mult din dorința 
de a încropi ceva de vorbă. 

— Nu prea mai vin, confirmă murmurînd preotul Helpizon. 

— Atunci trebuie că s-a intimplat ceva insistă libertul. 

Tabernagiul tocmai trecea pe lîngă ei, prinse o frîntură din 
întrebare. 

» — Ce, ce s-a-ntîmplat ? îi întrebă, oprindu-se. 

'Tabularul îi spuse în cîteva vorbe. 

— Şi cum, ei, preoții, nu ştiu?! se miră Theudotos, rîzind 
cu poftă. Păi să vă spun eu, i-am auzit pe câţiva daci vorbind: 
Cică, atunci de lupercalii, cînd i-au văzut pe ai noştri că aler- 
gau despuiaţi după femei, dezpolite și ele, şi le băteau cu 
curelele, i-ar fi scîrbit pe toţi. Dar numai asta poate că n-ar 
fi fost atît de rău, dacă nu vedeau ce-a fost spre seară: tot 
Crîngul lui Pan plin de perechi cu trupurile goale, îmbrăţişate, 
aducînd mulțumiri zeului Lupercus în văzul lumii, Ce ziceţi 
voi, or fi barbari, cum ne place nouă să le spunem, dar ei au 
mai multă ruşine. Am auzit că dacele au luat fetele şi-au fugit 
scuipînd cu scîrbă, blestemindu-i pe-ai noştri de atîta neru- 
şinare. Acum prin Marodava cică toţi rîd de cei care au trecut 
la cultul lui Mithras şi le spun oameni spurcați. Dar eu mă 
grăbesc să servesc clienţii, asta e cu dacii, încheie el înde- 
părtindu-se. 

Libertul sorbi rar din ulcică, privind spre cei doi preoţi. 

— Voi n-aţi ştiut de asta ? îi întrebă. 

Îi răspunse Helpizon : 

— Am ştiut, dar ce putem să facem ? Îi lăsăm să mai treacă 
timp, să mai uite. 

— Sau poate că trebuie să mai schimbăm ceva din petre- 
cerea lupercaliilor, am putea să facem şi noi ca ei de sărbă- 
toarea belşugului sau a coroanei : să petrecem, să ne ospătăm, 
să ne înveselim, să glumim... şi asta e destul; cine vrea să 
mai facă şi altceva să se ducă în altă parte, îşi dădu părerea. 
Horiens. 

— Răul nu e numai ăsta, că am drege-o noi într-un fel, 
adăugă Helpizon, nenorocirea e că ne mai paşte un alt rău, 
care, dacă o să prindă, se va întinde aşa cum pătrunde o 
molimă. N-aţi auzit de Onesimus ? 

Eufemus privi spre tabuiar, numai e! îi cunoștea bine pe: 
Toți, şi după numele adevărat, şi după porecle. 

— Nu e acel colon care a venit aici în toamnă? întrebă 
drept răspuns, vrind să arate astfel că ştia pe toată lumea. 

— ȘI ce se întîmplă cu acel Onesimus ? urmă libertul, 

— Cînd a venit, n-a bănuit nimeni că el urmează învăţă- 
tura acelui galilean, altfel nu l-am fi primit aici, în Serdos,. 
lămuri Helpizon. Ăsta e ca mărul putred băgat între cele bune. 

— Cine e mărul putred ? 

Lîngă masa lor se oprise din nou Theudotos. De fapt el 
pleca mai mult să se convingă că sclavul său servea bine şi, 
repede pe toată lumea şi se întorcea des, dornic de vorbă. 

— Le spun despre Onesimus, cu galileanul lui, că e ca un 
măr putred băgat între colonii din Serdos, continuă Helpizon. 

— Eu de mult mă mir că voi, preoții, staţi cu miinile în sîn ? 
rîse tabernagiul. De fapt, pe mine nu mă priveşte ce face unul: 
sau altul, fiecare îşi are socotelile lui, dar despre acest proas- 
păt colon am auzit vorbindu-se numai de bine. Eu le ştiu pe 
toate, că de, cîte nu se 2vonesc şi cîți nu vorbesc în taberna 
mea. Cînd a venit el, pe toamnă, nu se mai putea apuca să-şi 
înjghebeze ceva, nici n-ar mai fi avut timp, iarna bătea la 
uşă. S-a aciuat la Scrillio şi a stat la el pînă şi-a ridicat 
căsuţa. Onesimus e singur, n-are femeie; la Scrillio a stat 
într-o odăiță mică, dosnică. Peste iarnă, femeia lui Scrillio- 
s-a îmbolnăvit greu şi multe zile a tras să moară. Lumea 
vorbeşte că a scăpat-o el, Onesimus, cică se ruga într-una 
galileanului s-o însănătoșească şi spre primăvară ea s-a fă- 
cut bine. 

— Dar noi n-am auzit d-asta ! se miră libertul. 

— Păi ce s-auzi tu şi cu Lucrinus? Toată ziua umblaţi 
numai după afaceri, după socoteli ; de la un timp am ajuns 
să vă văd rar de tot, că de, unul a ajuns aupustal la Porolis- 

sum, celălalt după cîte îmi miroase mie s-a îmbogăţit, nevasta 
lui are sclavi şi mai ştiu eu ce... Dar să vedeţi ce s-a mai 
întîmplat : uimit de bunătatea și de puterea galileanului la 
care se rugase Onesimus, drept mulțumire pentru că i-a însă- 
nătoșit femeia, Scrillio a trecut şi el la noua credință. Cum 
Toată iarna pe femeia lui Scrillio o îngrijise o vecină, Lania, 
şi văzuse cum se ruga Onesimus, a Început și ea să se roage 
galileanului. După ea a trecut la noua credință şi bărbatul ei. 
Asta e cu Onesimus şi, vedeţi voi, cum nimic nu stă în loc, 
credința nouă poate că se va întinde. Scrillio e dac, după el 
se vor mai lua și alți daci. El stă în Serdos de cînd s-a însurat 
<u văduva Aelia. Aşa, v-am spus destul, acum mă duc să văd 
ce se mai mişcă pe dincolo prin sala mare, că nici pe sclav 
nu pot să mă bizui. 

Pe libert parcă-l bucurase cele spuse de tabernagiu. Privi 
spre cei doi preoţi și, în colțul gurii, între buzele subțiri, se 
ivi un zîmbet ce părea cu mai multe înţelesuri. Îi întrebă pe 
cei doi preoţi : 

— Voi n-aţi auzit de toate astea ? 

— Am auzit, şi ce putem să facem ? sări Helpizon. Am spus 
Și la Porolissum și, cînd a auzit, tribunul Flavius Severus a ris 
şi a dat din umeri, iar procuratorului nici nu poţi să i te 
plîngi, el spune că fiecare e liber să se roage zeului pe care 
şi-l alege. 

— Şi altceva n-aţi încercat să faceţi? continuă Eufemus 
să-i întrebe ? 

— Am încercat, am vrut amindoi să-i întărirăm pe oameni 
împotriva lor, însă n-am reușit. Nu se bagă nimeni, ne-au spus 
că nu se amestecă în credinţa altora... 

Ochii libertului începură să lucească mai vii. Vedea că se 
ivea o ocazie bună de a arăta câtă putere are. 

— Dacă e-așa, cu credinţa dacilor ce-aveţi ? îi întrebă el 
ridicînd tonul. Toată lumea știe că vreți să desființaţi cultul 
lui Zamolxis ! 

Cei doi preoți se priviră miraţi unul pe altul. 

— Pentru lupta cu dacii sîntem ajutați de la Porolissum! 
se apără Horiens. 

Libertul se ridică în picioare şi bătu cu pumnul în masă. 

— Uite, eu vă arăt că pînă miine nu va mai fi în Serdos 
nici un picior de-al celor care au trecut la învăţătura gali- 
leanului ! 

Se întoarse şi privi spre sala mare a tabernei. Îl chemă p 
tabernagiu. Acesta sosi în fugă. 

— Vreşi iarăşi cîte un rînd de ulcele? Numaidecîr! zise 
THeudotos, arătindu-se grăbit. 

— Nu un rînd, ci mai multe, Theudotos! strigă libertul, 
luînd o poziţie ce părea a fi a unui comandant pe cîmpul de 
luptă. Dar mai înrii să alegi cît mai mulți dintre cei pe care îi 
ai acum în tabernă, pe cei mai vinjoşi şi mai buni de gilceavă, 
şi să-i aduci aici. Le dai vinul cel mai bun și cel mai tare, 
să prindă cît mai mult curaj ! 

Tabernagiul se schimbă la față. Cei doi preoți începură să 
zimbească, înţeleseseră ce pregătea libertul. 

— Vreau să-i trimit să-i alunge din Serdos pe cei care au 
trecut la învățătura galileanului ! rosti apăsat libertul, cu multă 
satisfacţie. 

— Eu nu vreau, Eufemus, nu vreau să mă bag în încurcături 
de-astea !... murmură tabernagiul. 

— Dar nici nu te-amesteci. La tine numai au băut vin nişte 
Oameni, mai mult nu trebuie să știi. Cîţi nu se înjură și nu 
se încaieră după ce ies din taberna ta? Dar ai grijă, Theudo- 
tos, să nu fie nici un dac printre ei, cu ăia nu prea poți să 
te înţelegi ! 

— Eu ţi-i aduc aici, Eufemus, şi le dau de băut, mai mult 
nu Știu și n-am auzit ! 

— Lasă că ştiu eu, Theudotros! adăugă libertul, întorcîn- 
du-se spre cei doi preoţi. Voi să staţi lîngă mine numai pînă 
prind curaj oamenii, şi-o să vedeţi ce n-aţi mai văzul! 


După-amiază, Onesimus și Scrillio se apucară să frăminte 
pămint cu paie, ca să umple încă un perete. Colon sărac, abia 
sosit de prin părțile Hellespontului, lui Onesimus nu-i stătea 
în putere să-și facă o casă din piatră, cărămidă şi țiglă, aşa 
cum aveau alții mai înstăriți, şi cum începuseră să-și înalțe 
dacii tineri şi ambiţioși din Marcdava. Lucrară cu spor şi nu 
se lăsă amurgul când ei sfirşiră treaba. Obosiţi și mulțumiți 
se aşezară pe un buștean. În drum, la poarta lui Scrillio, ṣe- 
deau de vorbă şi torceau Aelia, femeia lui, şi Lania, vecina. 

Bărbatul Laniei, Baebatius, plecase să cumpere ceva de la 
taberna. 

— Îţi mulțumesc, frate Serillio, mi-ai dat un mare ajutor. 

Onesimus scrută depărtările pe care crestele munţilor se 
conturau ca nişte cuşme rare, rotunde. Adăugă, continuînd 
să privească zările : 

— Aşa ne învaţă Fl, să ne ajutăm unul pe altul ; așa tre- 
buie să se ajute oamenii unii pe alții... 

— Tu cunoşti bine învăţătura Lui... 

— Şi tu ai s-o cunoşti dacă simţi dragoste pentru El și 
supunere. Acum sîntem cinci, cu timpul o să ni se alăture și 
alţii cînd vor vedea la noi fapte frumoase. M-am gîndit destul 
de des, frate Scrillio, mai ales din primăvară încoace, că, de 
vom fi mai mul: de o duzină, să înălțăm o mică basilică în: 
apropiere, unde să ne adunăm și să ne rugăm Lui. 

— Cu multă dragoste aş munci la ridicarea ei! Vezi tu, 
frate Onesimus, la noi, la daci, credinţa în zeul Zamolxis nu 
se deosebește prea mult de învăţătura Lui, mai ales de cînd 
nu se mai aduce ca Mare jertfă un om, pentru asta alor 
noștri o să le fie mai uşor să treacă la noua învățătură. 

— Aşa cum ţi-a fost uşor ţie, frate Scrillio, murmură One- 
simus, tu ai trecut destul de repede, 

— Dacă nu era minunea cu vindecarea bunei mele Aelia, 
poate că nu vedeam atît de repede calea adevărului. Tu erat 
un om nou venit, nu mi-ar fi fost uşor să mă încred în vorbele 
tale. Dar pe-acolo, prin locurile de unde ai venit, începuseră 
mulți să urmeze învățătura Lui ? 

Onesimus săltă din nou privirea şi oftă. 

„— Destul de mulți, şi-ar fi fost şi mai mulți dacă nu erau 
prigoniţi. Din rîndurile lor au căzut mulți martiri. 

— Şi cine-i prigonea ? 

— Guvernatorii, tribunii, centurionii, legionarii... 

— Trebuie să fie frumoasă moartea pentru credinţa în El? 
şopti Scrillio săgetat de un fier. Pe acolo ei şi-au înălțat 
basilici, se duc mulți o dată să se închine? 

— Prin unele locuri, da, pe unde prigoana n-a fost așa mare. 
Acolo se adună mai ales seara, şi basilica răsună de cîntări şi 
de rugăciuni către El. Prin alte părţi, se ascund în locuri 
tainice, şi-au făcut basilici prin peșteri de munte sau le-au. 
săpat pe sub pămînt... 

— Scrillio !... Serillio !... 

Onesimus tăcu, Aelia îl striga pe Scrillio. 

—Scrillio, veniți repede, s-a întîmplat ceva lui Baebatius ! 

— Ce să fie ? Ia să mergem, îndemnă Onesimus. 

Teșiră grăbiţi la poartă. Îi văzură pe Bacbatius apropiin- 
du-se în fugă. Porniră îngrijoraţi în calea lui. 

— Frate Onesimus, bunătatea Lui ne pune credinţa la grea 
încercare ! începu Baebatius suflînd greu. Au plecat încoace o 
mulțime de oameni prinşi de vinul lui Theudotos. I-a îndirjit 
împotriva noastră cei doi preoți ai templelor, libertul Eufemus, 
tabularul Lucrinus... 

— Să fie cu putință? murmură Onesimus. Facă-se voia 
Lui !... Atunci să ne pregătim. Vezi, frate Scrillio, poate că şi 
nouă ne este dat să cunoaştem Într-un fel martiriul despre 
care vorbeam !... 

Baebatius nu se putu linişti, iar teama nu şi-o ascunse. 
Ceilalţi doi nu se arătară prea tulburaţi. Lui Scrillio nici nu-i 
venea să creadă că ar fi cu putinţă să se întîmple ceva. 

— Bunul Iarse ne-a sărit în ajutor, continuă Baebatius, 
a plecat în grabă să dea de veste legionarilor şi decurionului. 

— Cind se porneşte urgia, legionarii nu-i protejează pe cei 
prigoniţi, ci îi caută și-i lovesc, zise Onesimus, căutând să prindă 
din privirile lor dacă de la prima încercare erau pata să se 
lepede de credința nouă. Noi să ne punem speranţa în puterea 
si în bunătatea Lui, iar dacă El ne-a socotit vrednici de muce- 
nicie, sufletele noastre se bucură. Odată, El a spus mulțimii 
care Îl asculta : „Acela care are în suflet credință numai cît un 
bob de mei va spune muntelui să se mute și muntele se va 
clinti din loc“. Dacă puterea credinţei în El este mare, tot 
atît de mare trebuie să fie şi speranţa noastră ! 

De departe, dinspre taberna lui 'Theudotos se auzeau stri- 
găte ce se apropiau, A nyeleseră că cei ce fuseseră îndîrjiți împo- 
iriva lor aveau să sosească în curind, Se traseră cu toţii în 
curtea lui Scrillio, împrejmuită cu gard mai puternic, înălțat 
de răposatul soţ al Aeliei. Tari în credinţa lor, cele două femei 
nu se închiseră în casă, ci stătură în aşteptare lîngă bărbați. 
La cotitura drumului se iviră cei porniţi din îndemnul lui 
Eufemus. Ceata se opri la poarta lui Scrillio și începu să-i 
huiduiască, să-i amenințe şi să-i blesteme pe cei cinci creştini 
care priveau spre drum cu multă linişte și tot atîta hotărire 
de a primi greaua încercare. 

— Afară cu ei din Serdos ! strigau unii. 

— Să le dărimăm casele ! urlau alții. 

— Să-i trimitem în infern la duhurile rele ! 

Multe strigăte erau însă lipsite de îndîrjire. Fufemus îşi 
greşise socoteala : uitase că făcînd drumul pe jos de la ta- 
bernă, din marginea vicului Magnus, pînă la casa lui One- 
simus, în partea cealaltă a vicului Serdos, cei prinși mai puţin 
de tăria vinului vor începe să se dezmeticească. Cu ceata nu 
plecaseră nici libertul şi nici cei doi preoți. Unii, mai întărttaţi, 
începură să arunce în curtea lui Scrillio cu pietre, lemne, 
bulgări de pămînt uscat şi tot ce găseau. Pe drum se strinse 
repede multă lume de pe la casele vecine, o parte striga alături 
de cei îndirjiți, alta împotriva lor. În hărmălaia care se dez- 
lănţuise, nimeni nu luă în seamă sosirea lui larse. Mulțimea 
î] văzu numai în clipa cînd el se repezi În poarta lui Scrillio 
înaintea altora care voiau să facă același lucru, se aşeză cu 
spatele la gard şi începu să strige cît îl ţinea puterea : 

— Opriţi-vă, opriți-vă, hoardă înfuriată ! Dacă nu vă mai 
temeți de zei și de alte puteri, remeţi-vă de oameni! Chiar eu 
am fost de i-am chemat pe legionari aici ; ei vor sosi dintr-o 
clipă în alta. 

— Ce-l ascultați pe nebun, daţi-i înainte! strigă unul din 
mulțime. 

— A spus cineva că sînt nebuuun ?!... se miră Jarse, lun- 
gind ultima vorbă, Dar cine dintre voi este mai zdravăn la 
cap, dacă ați pornit să loviți nişte oameni nevinovaţi, cărora 
le căutaţi vină numai pentru că au părăsit niște zei neputin- 
cioşi ? ? Cine a văzut vreun zeu mişcîndu-se? Care bolnav a 
simțit alături de el pe vreun zeu, mîngiindu-l în suferinţă şi 
însănătoşindu-l, și care sărac a primit ajutor de la vreun zeu? 

Mulțimea îl asculta înfiorată. Niciodată nu-l auzise pe bătrîn 
vorbind atît de limpede, de hotărît și cu atita convingere. 

— Să mă întrebaţi pe mine, continuă el, că eu ştiu ce este 
chinul sfîșietor să-ți cauţi soţia și copiii o viaţă întreagă şi să 
nu-i mai găsești ! Credeţi voi că nu m-am rugat zeilor, că n-am 
vărsat şiroaie de lacrimi lîngă statuile lor? Dar totul a fost 
în zadar, că nu de la zei, de la nişte chipuri împietrite, ne vine 
binele, și nici răul, ci de la oameni. Ce căutați aici, pentru ce 
vreți să loviți nişte oameni care nu fac rău nimănui, ci Îşi 
caută o mângiiere în viață într-alt fel, părăsind zeii, încercînd 

să creadă într-o nouă învăţătură ? Poate că zeii sînt sortiți 
să piară, iar în locul... 

— Să pieri tu, trimis ai duhurilor! strigă un colon din 
mulțime, care era şi slujitor la templul lui Mithras, repezin- 
du-se spre bătrîn, apucindu-l cu mîinile de umeri şi zguduin- 
du-l cu putere. N-am ajuns să fim mustra de un nebun ca 
tine și învăţaţi ce să facem ! 

Dintre cei care veniseră mai tirziu, curioşi să vadă ce avea 
de gînd să facă ceata îndîrjită de vinul băut, se desprinse ve- 
teranul Antrocius. Voinic, cu pieptul lat, cu brațe puternice, îl 
smuci pe cel care îl zguduia pe Iarse și-l izbi de gardul lui 
Scrillio. 

— Te fac praf, secătură, dacă te mai atingi de acest bătrin 
căruia suferința i-a întărit înțelepciunea ! strigă Antrocius. 

— Ce vă uitaţi, săriți pe el, şi-a luat nevastă de neam 
barbar ! îndemnă o voce. 

Din ceata celor îndiîrjiți se desprinseră câţiva şi se repeziră 
spre Iarse şi spre Antrocius. Dar şi din partea celor care veni- 
seră. de pe la casele vecine săriră unii în ajutor. Ca la un 
semnal tot drumul deveni un loc de bătaie. Femeile începură 
să pipe și să fugă, trăgîndu-și copiii spre porțile caselor din 
apropiere, în curțile cărora se socoteau mai ferite. În vacarmul 
ce se iscase, răsunară sunete de trompetă şi se auziră ropote 
de cai ce se apropiau în galop. Soseau legionarii, în frunte cu 
decurionul Fuscianus. Cînd opri calul, decurionul îşi dădu seama 
că fusese o încăierare, dar nu mai văzu pe nimeni bătîindu-se. 
De o parte şi de alta a drumului, mulți: îşi priveau cămășile 
sfişiate, își ascundeau rănile sau îşi ştergeau fețele de sudoare, 
fără să înceteze să înjure, să biesteme și să amenințe. 

— Aşadar, tot adevărată se dovedește vestea pe care mi-a 
adus-o arse, totul a fost pus la cale în taberna lui Theudotos, 
începu decurionul plin de mînie. Toți cei care vor fi dovedizi 
că au venit încoace, după ce s-au îmbătat la tabernă, vor fi 
pedepsiţi cu cîte douăzeci de lovituri de flagrun. Numele lor 
vor fi raportate la Porolissum procuratorului, iar cei care sînt 
coloni ştiu la ce se pot aştepta, por să piardă pămîntul primit 
de la legiune. 

De după gardul lui Scrillio se auzi vocea lui Onesimus. 

— Eu zic să-i ierţi, decurioane ! Poate că nu oamenii aceştia 
sînt vinovaţi, ci cei care i-au întărîtar împotriva noastră, Ştiu 
că în pornirea lor oarbă ne-ar fi făcur mult rău, dar mai știu 

ŞI că noi, oamenii, trebuie să ne obişnuim să ne iertăm greşe- 
lile unii altora, să-i ajutăm să se îndrepte pe cei căzuți în 
păcat l... 

Decurionul struni calul, nehotărit, apoi strigă tuturor să 
plece. Mulțimea începu să se împrăștie şi în scurt timp drumul 
din fața casei lui Scrillio rămase gol. Siînd pe treptele casei 
lui Scrillio, alături de ceilalți, Onesimus spuse cu o linişte 
stăpînită : 

— În bunătatea Lui, poate că ne-a pus credinţa la încercare 
ȘI noi am arătat că sîntem gata să primim lovituri oricît de 
grele. Mă întreb acum : acest bătrîn, larse — pe care şi eu 
de multe ori l-am socotit boinav la minte — ce ascunde în 
sufletul lui şi ce l-a îndemnat să ne vină în ajutor ? 

De mult villa lui Pubiius Octavianus de pe via Flaminia, 
departe de forul lui Traian, arăta ca o casă părăsită. Treceau 
multe zile fără să se vadă cineva intrînd sau ieșind, ca şi cum 
întreaga casă era în doliu, cu toate că bătrinul senator încă 
mai era în viaţă. 

Îmbrăcară într-o stolla neagră din țesătură subțire de lînă, 
'Canidia ieși din exedra și se îndreptă spre cubicul. Slăbise 
mult, era palidă şi neodihnită. Nopți întregi veghease îndure- 
Tată lingă bătrinul ale cărui zile erau numărate, sau se frä- 
mântase în exedra, sfişiară de dorul și de grija lui Staberius. 
“Trimisese ştire la Marodava, scrisese în papyrus tot ce se 
petrecuse cu ea din ziua cînd fusese răpită. Trecuseră iarna 
şi primăvara, venise vara şi de acolo nu primise nici o veste. 
"Tăcerea lui Staberius o îngrijora. Nu se putea împăca cu 
gindul că, dacă ar fi aflat unde se găsea, el n-ar fi pregetar 
Să facă tot ce era omenește cu putință pentru a-i trimite o 
ştire. Ce se petrecea la Marodava? era întrebarea care o 
<hinuia tot timpul. Ajunsese, în nerăbdarea şi durerea ei, să 
se roage zeilor să-l ia mai repede pe bătrin, ca astfel, elibe- 
rată, să poată porni cît mai degrabă înapoi spre Dacia. Cu 
toate că de cînd fusese răpită nu trecuseră mai mult de opt 
luni, peste capul ei cu părul repede încărunţit părea că se 

scursescră mult mai mulți ani. Deschisese încet ușa cubiculului 
şi pătrunse înăuntru. O duhoare grea de alifii și băuturi din 
diferite rădăcini și plante, amestecată cu miros de trup în 
care viaţa abia mai pilpiia, fi pătrunse în piept şi-o făcu să 
tuşească uşor. Bătrînul deschise Încet ochii, o fixă cîteva clipe 
cu o privire absentă, lipsită de orice expresie, apoi îi închise 
din nou. Ea se așeză pe scaunul din apropierea patului şi 
privi mult timp faţa descărnată, palidă și plină de zbtrcituri 
a omului care altădată fusese bărbatul frumos, potolit, cu pri- 
vire senină, senatorul mult respectat de întreaga Romă şi cu- 
noscut În tot imperiul. În sufletul ei se dezlănțui din nou lupta 
lupta ce o chinuia într-una de cînd fusese adusă înapoi în casa 
copilăriei : de o parte, ura față de omul care preferase să-şi 
lase propria-i fiică să moară în amfiteatrul de la Ulpia Traiana 
Sarmizegetusa decît să ierte un sclav, soțul ei; de cealaltă 
parte, durerea ce o simţea fiica văzînd cum tatăl se sfirşea 
încetul cu încetul. Trăia şi zile cînd una din aceste stări sufle- 
teşti ieşea învingătoare : dacă ura învingea dragostea pentru 
părinte, pleca din cubicul şi toată ziua nu se mai înapoia, iar 
cînd mila alunga ura, stătea tot timpul lingă patul lui cu ochii 
înecați În lacrimi. Cînd văzu că bătrinul deschise ochii, o 
năpădi speranța că va putea să-i vorbească, iar cînd fi închise 
la loc totul se prăbuşi în sufletul ei. În fiecare dimineaţa 
trecea în cubicul cu speranța că în ziua aceea bătrinul va 
vorbi, cît de puţin, dar va rosti ceva conştient de ceea ce 
spune, așa cum vorbise el în arii de deplină putere şi sănă- 
tate : limpede, potolit, melodios şi sincer. Canidia se aplecă 
frîntă de durere şi îşi prinse faţa între palme. Îi reveniră în 
minte clipele trăite în ziua cînd. după o absență de mai mult 
de douăzeci şi cinci de ani, călcase din nou pragul casei în 
care copilărise, crescuse şi cunoscuse dragostea curată a pă- 
rinților şi a lui Staberius — atunci tînărul sclav-praeceptor 
«al copiilor multrespectatului senator. În ziua aceea, revăzîn- 
du-şi tatăl după atît de mulți ani, avusese o stringere de 
inimă care topise în sufletul ei tot ce pregătise pentru a-l 
înfrunta cu dispreț şi prefăcuse ura într-o durere adîncă, ames- 
tecată cu o milă sfîşietoare. În locul bărbatului voinic, stăpin 
pe sine, cu gîndirea clară de altădată, regăsise un bătrîn gtr- 
bovit de ani, puţintel la trup, cu privirea ștearsă și cu mintea 
năruită. O îngrozise nu atit vederea lui, o arătare ce mai 
făcea doar umbră pămîntului, ci cuvintele cu care el o pri- 

mise, vorbe care îi răsunau într-una în minte: „Ai venit, 
Canidia ?* o întrebase el cu o voce slabă, ascuţită, rizind ca un 
copil, fără să arate căldura sau ura revederii la care ea se 
așteptase. „Haide să ne jucăm cu calul !* îi spusese apoi, du- 
cîndu-se spre un căluţ de lemn, pe care se urcase ajutat de 
sclavul ce-l însoțea la tor pasul. În clipa aceea ea izbucnise 
într-un plins sfîşietor, se topise toată ura din sufletul ei, ar fi 
vrut să se arunce în brațele tatălui, ale bărbatului pe care-l 
avusese în minte timp de douăzeci şi cinci de ani, însă nu 
putuse să se mai apropie de arătarea năruită cu mintea de 
copil. Găsise casa aproape pustie. Mamă-sa murise cu inima 
zdrobită, după cele ce se petrecuseră în Dacia, chinuită atit 
de gîndul că fiica îi rămăsese departe printre barbari, cît și 
de faptul că abia atunci văzuse ce suflet de gheață dovedise 
soțul ei, tatăl care preferase să-şi piardă copila decir să elibe- 
reze un sclav și să-l primească în sînul familiei. Fratele ei, 
Marcellus, murise în lupte, departe în răsăritul imperiului, 
unde-l însoţise pe împăratul Traian. Canidia se îndreptă în 
scaun, ridică încet capul şi privi din nou mult timp faţa tată- 
lui, uscată, Împietrită, ce arăta ca o mască de ceară. Bătrînul 
aproape că nu mai sufla. Îi urmări cu multă atenţie mișcările 
încete ale pieptului şi bătăile slabe ale unei vene noduroasă, 
umflată, şerpuitoare, ce se întindea de sub gulerul cămășii pînă 
spre ureche. Nu auzi cind uşa se deschise şi în cubicul intră 
Marcius, fratele cel mai mic al mamei sale, un bărbat încă 
în putere la cei şaizeci şi cinci de ani pe care îi avea. Marcius 
Herculanus era un patrician bogat, cu villă frumoasă în Roma 
şi cu fermă întinsă la Cumae. 

— Nu m-am aşteptat, Canidia, să te găsesc atît de dimi- 
neaţă lîngă bătrînul tău tată. Marele Jupiter să-ţi dea sănătate 
şi să te cruţe de alte dureri ! o salută el. 

— Toți zeii cu tine, Marcius, dar de ce te-ai grăbit să vii? 

Marcius Herculanus se așeză pe un scaun lingă ea, îi luă 
mîinile într-ale sale şi le strînse uşor. 

— Aş păcătui în faţa zeilor dacă ţi-aş ascunde. Aseară mi-a 
spus medicul că n-o să mai treacă mai mult de o zi şi sfîrşitul 
lui va veni. În puterea noastră nu mai stă nimic, Canidia, iar 
el, deşi mai este în viaţă, nu-şi mai dă seama că trăieşte. 
Totul s-a sfârşit... 

— Facă-se voia zeilor ! murmură ea oftind, 

— Nu pot să-mi dau seama de cele ce frămînţi în suflet, 
dar orice-ar fi por să spun că ai dreptate. Cît despre mine, 
eşti liberă să mă judeci cum crezi; nu m-am dovedit destul 
de energic și de hotărît să împiedic aducerea ta înapoi la 
Roma. De câţiva ani, bătrînui tău tată trăiește înconjurat numai 
de medic şi de ticălosul de Leonas. Ei au vîrit în capul lui cu 
mintea topită gîndul de a te readuce acasă. Poate că nici nu 
şi-a mai dat seama de rostul aducerii tale, şi asta ai văzut-o 
după felul în care te-a primit în ziua sosirii. Se înțelege că 
cei doi, medicul şi fostul gladiator, Leonas, au fost împinși 
numai de lăcomie, de faptul că ei au luat şi vor mai lua mulți 
bani de la Publius Octavianus. Cît timp a fost cu mintea în- 
treagă, tatăl tău nu s-a gîndit niciodată să pornească pe ci- 
neva după tine. Poate că n-ar trebui să-ți spun toate astea, 
dar e bine ca tu să cunoşti purul adevăr. De altfel nimeni n-a 
ştiut pînă acum câțiva ani că tu trăiai tocmai acolo în miază- 
noaptele îndepărtat al Daciei, unde sînt ierni atît de grele... 

— Și de frumoase !... ofră Canidia. 

— Or fi, nu ştiu. Publius Octavianus a primit un mesaj de 
la Plautius Priscus, procurator în Dacia. Ei s-au cunoscut bine. 

— Leonas mi-a distrus viaţa ! şopti ea îndurerară. Dacă nu 
venea el la Marodava... dacă mi-ar fi destăinuit adevărul !... 

— Bine, dar mi-ai spus că nu el te-a răpit de acasă... 

— Da, nu el, ci oamenii lui Decimus Silvanus... 

— Aşadar, şi prin Dacia Decimus Silvanus se ţine tot de 
ticăloşii. Cînd a plecat din Roma avea atît de multe datorii, 
încît ar fi putut să fie făcut sclav de Publius Octavianus. 

— Dacă știam că aici dăinuie dezastrul pe care l-am găsit, 
că tata nu-și mai amintește nimic din trecut și nu-şi mai dă 
seama de nimic, nu săvirşeam greşeala pe care am făcut-o, 
veneam şi cu el, cu Staberius, şi aş fi aşteptat deznodămiîntul 
mai liniştită. Mă gîndesc într-una ce-o fi acum la Marodava, 
ce-o fi făcînd el singur? Mă îndoiesc şi dacă acel negustor 
îi va fi dus papyrusul. Neștiind ce s-a petrecut cu mine, chinul 
lui este și mai mare decît al meu ! 

De cîte ori o auzea vorbind despre Marodava și despre 
Staberius, Marcius Herculanus căuta să schimbe vorba, și la 
fel făcea şi soţia lui, Hygia. 

— Am venit de dimineață, Canidia, împins de gindul 
că, dacă se adevereşte ceea ce mi-a spus medicul, trebuie că 
ne pregătim de înmormântare. Cum Publius Octavianus a fost 

senator, şi încă unul cu multă vază, mai ales pe timpul lui 
Traian, ceremonia şi cortegiul înhuimării vor fi organizate de 
Senat, pe cheltuiala statului, însă şi noi, familia, vom avea 
multe de făcut. 

În încăpere răsună un geamăt pierdut, Amîndoi se întoar- 
seră spre muribund. Deschisese ochii, avea privirea fixă, sti- 
cloasă. Marcius Herculanus înţelese că sfirșitul avea să se 
producă dintr-o clipă în alta, se repezi în atriu și strigă sclavii 
pe care îi pregătise pentru acest moment greu. Bătrinul in- 
trase în agonie. Îl ridicară repede şi-l aşezară jos, pe pardo- 
seală, locul unde trebuia să-şi dea sfîrşitul. Marcius Hercu- 
lanus se apropie de Canidia. Ea plingea cu suspine puternice 
şi îşi frîngea miinile. | 

— Canidia, aşa cum este obiceiul din străbuni, tu, ca fucă, 
eşti cea mai apropiată rudă a lui Publius Octavianus, trebuie 
să-i dai sărutul ultimei răsuflări. Nu mă îndoiesc că te-ai 
gindit de mult la ceea ce ai de făcut în această clipă grea. 

Canidia Își duse mîinile la gură, cu pumnii strînşi, cu ochii 
măriţi. Sclavii o priveau înlemniţi. Vedeau cum dintr-o clipă 
în alta bătrinul va slobozi ultima suflare. 

— Nu pot, Marcius Herculanus ! strigă ea frîntă de durere. 
Nu pot să mă apropii şi să dau sărutul cel din urmă pe gura 
celui care a strigat, atunci cînd eu eram sortită morții, că el 
nu mai avea fiică! Eu nu mai sînt fiica lui Publius Octa- 
vianus ! 

Nici o clipă nu trebuia pierdută. Nici el, Marcius Hercu- 
lanus, nu se așteptase la o astfel de situaţie grea. Îl fulgeră 
gindul să-i dea el sărutul ultimei răsuflări, dar se reynu cu 
silă. Se gîndi la unul dintre sclavi, însă nu ştia pe care să-l 
aleagă. Ideea îi veni repede. Îi privi pe cei patru sclavi cu 
care îl aşezase jos, 

— Sclavul care-i va da sărutarea ultimei răsuflări va fi 
un om liber! rosti el cu ochii aţintiţi asupra muribundului. 

Sclavii se uitară unul la altul, într-o nehotărire plină de 
speranțe. Trei dintre ei erau aproape bătrîni, numai unul era 
tînăr, bărbat în plină putere. 

— Să-i dai tu sărutarea, Letorius ! îl îndemnă unul dintre 
ei. Tu eşti încă tînăr, pentru tine libertatea prețuieşte mult, 
pe cînd pentru noi... 

Se strinseră cu toţii în jurul trupului celui care fusese re- 
numitul Publius Octavianus. Letorius îi dădu sărutarea în clipa 

potrivită. Cind sclavul se ridică de deasupra lui, bătrînul mu- 
rise. În acceaşi clipă, tot ce fusese ură în sufletul Canidiei se 
topi. Se aruncă asupra trupului cald încă, plîngînd în hohote : 

— Tată ! Tată ! Mă mai auzi ? Să mă 1erţi, tată, eu te-am 
iertat în clipa asta ! Poate că n-am fost noi vinovaţi, destinul 
ne-a împins pe cărări care s-au despărțit de mult ! 

Ceva mai tirziu, după ce Canidia se mai potoli, Marcius 
Herculanus o luă deoparte și-l chemă pe Letorius. 

— Canidia, tu ai rămas singura moștenitoare a lui Publius 
Octavianus şi din această clipă eşti şi stăpina sclavilor lui. 
Te rog să-i dai chiar acum lui Letorius certificatul de eliberare. 
Ca om liber, el ne va ajuta şi mai bine să îndeplinim ritualul 
funebru. 

— Eşti un om liber, Letorius ! murmură Canidia. Dacă vrei 
să ne ajuţi, vei fi răsplătit pentru tot ceea ce vei face. Să 
începem să pregătim toate cele necesare. 

Timp de citeva zile, în marea și bogata villă îndoliată se 
desfăşură o activitate febrilă, cu multă zarvă şi cu multă fră- 
mîntare. Funeraliile se organizară de Senat, pe cheltuiala im- 
periului. În fruntea cortegiului funebru merse însuşi împă- 
ratul Antonius Pius, urmat de senatori şi de înaltele magistra- 
turi ale imperiului. Lictori în uniforme negre, purtind fascii, 
însoțiră carul mortuar. Cortegiul trecu prin for şi se opri 
în faţa statuii lui Traian, unde senatorul Iulius Aemilianus 
făcu elogiul funerar al lui Publius Octavianus, Nu lipsiră 
din cortegiu nici cîntăreţii cu flaute, cornuri și trompete, nici 
purtătorii de torţe şi nici bocitoarele. 


Totul a trecut ca un vis urit. Din marea villă răcură şi 
îndoliată ieșiră Marcius Herculanus şi soţia lui, Hygia, înso- 
tiți de Canidia. Toţi trei erau îndoliaţi şi întristaţi. Cine fi 
vedea cum mergeau pe via Flaminia, îndreptîndu-se spre for, 
le înţelegea tristeţea, deși după înhumarea lui Publius Octa- 
vianus izbucnise în sufletele lor un alt izvor de durere şi fră- 
mîntare : Canidia luase hotărîrea să plece fără întîrziere spre 
Dacia, la Marodava. După multe strădanii, Marcius Herculanus 
şi Hygia o convinseră să mai întirzie citeva zile, timp în care 
trebuia să lămurească situația averii rămasă după moartea 
lui Publius Octavianus. De cînd fusese adusă de Leonas, 
Canidia nu ieșise din casă decit în ziua înmormintării. Nu 
mai văzuse cum arăta Roma de cind plecase în Dacia, inso- 

țindu-şi tatăl, adică din anul în care la Ulpia Traiana Sarmi- 
Zegetusa se inaugurase amtiteatrul. Atunci fusese o copilă 
de optsprezece ani, iar acum trecea de patruzeci. Se apropiară 
de Forul lui Traian, ce se inălța pe un teren vast, tăiat și 
nivelat între colinele Capitoliului şi ale Quirinalului. Merseră 
mai tot timpul în tăcere, fiecare frămîntindu-și gîndurile. 

— Aşadar, hotărîrea ta este nestrămutată, Canidia ? o în- 
trebă Marcius Herculanus cu o vagă speranță. Cu sclavii, tot... 

— Da, Marcius, ţi-am spus-o, la toți sclavii noştri le-am 
dat libertatea, la toţi le-am împărțit cîte o bucăţică de pămînt 
din ferma de la Cumae şi bani din care să-şi ridice cîte-o 
căsuță. Acolo, sub dealul de la Cumae de pe ferma noastră, 
va lua fiinţă vicul liberţilor, foşti sclavi ai lui Publius Octa- 
vianus. 

— {-ai dat pămînt şi lui Letorius ? 

— Nu, el n-a primit nici pămint şi nici bani... 

Maricus Herculanus o privi mirat. 

— Da, n-a primit, continuă Canidia, m-a rugat să-l las 
să mă însoţească în Dacia. 

— Nu-l înţeleg, a ajuns să se simtă atît de mult legat 
de accea care i-a fost stăpină ? 

— Unde te poartă gîndul, Marcius ! Trebuie să te obiş- 
nuiești să judeci şi altfel oamenii, să ştii să te apropii de 
sufletele lor. La puţine zile după înapoierea mea din Dacia, 
Letorius a venit la mine şi şi-a descărcat sufletul. Nu mi-a 
cerut să-i dau libertatea, deşi este atît de tînăr şi de voinic, 
ci m-a rugat ca, de va fi ca eu să mă întorc acasă, adică la 
Marodava, să-l iau şi pe el, chiar așa ca sclav. 

— Atunci tot nu-l înţeleg... 

— Da, Marcius, nu-l înţelegi, nu înţelegi fiindcă nimănui 
pină la înapoierea mea, el n-a spus adevărul. Letorius este 
dac, a fost luat ca sclav de cînd era un băiețandru care păștea 
oile pe un plai, în timpul răscoalei din Dacia. 

— Însă aici, totuşi, trebuie să lași pe cineva, Canidia... 

— Nici nu m-am gindit altfel, Marcius. Te las pe tine şi 
pe Hygia. Voi lua cu mine cîte ceva, bani şi lucruri, și poate 
că o să vă mai cer să-mi mai trimiteţi, restul vi-l las vouă. 

— Dar, Canidia... încercă Hygia să se opună. 

— Marcius, nu eşti tu fratele mamei şi unchiul meu, cui 
aş putea să las totul decît ție şi Hypici ? 

— Noi avem destulă avere, Canidia !... continuă Hygia. 

— Dar îl mai aveţi şi pe Acilius, scumpul meu văr pe 
care cred că nici nu l-aş mai recunoaşte. Poate că tribunul 
nu va mai sta prea mult timp pe-acolo prin părțile Byzanţu- 
lui. Aici la Roma, va trebui să fie stăpînul unei ville frumoase... 

— Scumpul meu Acilius, în fiecare zi mă rog zeilor să mi-l 
aducă mai repede acasă! mtrmură Hygia ofrînd din adînc. 

Marcius Herculanus se opri şi o privi mirat : 

— Bine, Canidia, dar tu te-ai hotărît să părăseşu Roma 
pentru totdeauna ? 

Canidia îi răspunse cu ochii umezi, îndemnîndu-l să meargă : 

— Da, Marcius, pentru totdeauna ! Acolo unde este Sta- 
berius voi fi şi eu ; la Marodava duc o viaţă mai bună decît 
la Roma, simt că trăiesc între oameni ! 

Intrară în for prin poarta ca un arc de triumf, înălțată 
de împăratul Traian abia în anul morții sale. Forul — măreaţă 
operă arhitecturală a aceluiași Apollodor, constructorul podu- 
lui de peste Danuvius, de la Drubeta — se întindea pe o 
lungime de aproape o sută cincizeci de paşi şi o lăţime de o 
sută douăzeci. Canidia privi în jurul ei, uimită de atîta măreție 
şi frumusețe. Cînd plecase spre Dacia, pe locul pe care acum 
se înălţau monumentalele clădiri, se începuseră numai săpături 
între colinele Capitoliului și muntele Quirinal. În mijlocul 
largei pieţe, înconjurată pe trei laturi cu dublu portic de 
marmură, se înălța statuia de bronz aurit a lui Traian călare 
pe cal. În spatele statuii se vedea fațada unei construcții 
impunătoare, Basilica Ulpia, loc de adunări, de judecată și 
de întilniri pentru încheieri de afaceri. Pe pereții basilicii se 
puteau citi din loc în loc cuvintele: „ex manubiis“, ceea ce 
însemna „din prăzi“, adică din jafurile pe care legiunile le 
făcuseră în Dacia şi în alte părți. Basilica şi porticul încon- 
jurător erau împodobite cu statui, printre ele multe de daci, 
între care nu lipsea figura mândră și dîrză a viteazului Decebal. 
În spatele basilicii se înălțau cele două biblioteci construite 
tot de Traian: una pentru scrierile grecilor și alta pentru 
cele romane. În partea ce se lăsa spre apus-miazănoapte, 
forul se închidea cu templul lui Traian, socotit printre zei, 
înălțat de urmașul său, Hadrian, iar în partea de răsărit era 
mărginit de o impunătoare construcție semicirculară ce forma 
halele lui Traian. Canidia înaintă spre monumentul subțire 
şi înalt ce se detașa între clădirile celor două biblioteci: 
monumentul numit Columna Traiană. Se apropie de impună- 

toarea coloană și o privi mult timp, dindu-i ocol de cîteva ort, 
urmărind sculpturile în basoreliefuri ce urcau în spirală pină 
către virf. Un fior o străbătu prin tot trupul. Vedea povestită 
în marmură tragedia poporului dac, poporul în mijlocul căruia 
sc obişnuise să trăiască, a cărui durere o simţise și-o înţe- 
lesese în toată măreţia ei. Mult timp nu mai auzi mulțimea 
zgomotoasă şi veselă ce trecca în toate părţile prin apropierea 
e), nu mai văzu decît figurile dîrze, cioplite în piatră, ale 
dacilor avîntaţi în lupte. Tirziu se întoarse spre Hygia şi spre 
Marcius. Avea privirea schimbată, căuta să-și înfringă înfio- 
tarea din suflet. Vorbi încet, cu o convingere adîncă : 

— Dacă această Columnă s-ar afla înălțată în Dacia, ar 
fi ca o făclie care ar lumina şi-ar ţine vie lupta dacilor pentru 
libertate timp de sute şi mii le ani de acum Înainte! 


De cîtva timp la Porolissum, aproape de amfiteatru, se 
începuseră lucrări noi, care înaintau în mare grabă. În apro- 
pierea șantierului se înjghebase lagărul celor aduși pentrw 
muncă : sclavi publici, pe care îi dăduse procuratorul, deţinuţi 
condamnaţi la muncă, cei prinși umblind prin Dacia fără 
căpătii şi sclavi Împrumutați de stăpînii lor, pentru înălțarea 
mai grabnică a noului templu. Se zvonise de mult că se 
pregătea înălţarea unui mare templu zeului Silvanus, cu banii 
dăruiţi de cîțiva fermieri, negustori și liberți îmbogăţiți, pri- 
mMiţi de curind în ordinul augustalilor. Conducerea lucrărilor: 
fusese încredințată arhitectului Protus Bubalus, de la Ulpia 
Traiana Sarmizegetusa, unul din cei mai buni constructor 
veniți în Dacia, după înăbușirea răscoalei dacilor şi a sclavilor 
conduși în lupte de Sarmis. Ca ajutor arhitectul îl avea pe 
Hermias, libert şi supraveghetor, un fost sclav al lui Decimus 
Silvanus. Hermias fusese eliberat din îndemnul lui Eufemus 
Și reuşise să cîştige repede increderea arhitectului. De altfel 
el lucrase mult timp pe diferite şantiere de drumuri și poduri 
ca sclav public al legiunii de la Potaissa, de la care îl cumpă- 
rase Decimus Silvanus, şi cuncștea bine lucrările de construcţii. 

Dar nu fără o socoteală pindită făcuse indemnul Eufemus z: 
hbertul, îmbogățit din cumpărarea şi vînzarea griului şi a 
altor bucate de la coloni şi de la daci, îşi pusese în gînd să 
se ocupe şi de construcţii, mai ales de ville, la Porolissum,. 
cu ajutorul arhitectului și al lui Hermias. Cum sclavi şi deţi- 
nuți aveau destui pe șantierul templului, s-ar mai fi putut 
lua din ei și din materiale pentru înălțarea cîtorva ville prin 
apropiere, mai ales că banii pentru templu erau strînşi din 
danii şi nu daţi de procurator, adică de legiune, de imperiu. 
Eufemus începuse deja construcția villei sale în mijlocul colo- 
niei, Printre cei ce lucrau pe şantierul templului era şi Deci- 
balos, alături de ceilalți deținuți şi de sclavi. Bărbatul voinic 
și frumos, cu privire limpede și pătrunzătoare, se schimbase: 
mult, slăbise, mergea cu trupul aplecat înainte, ca şi cum 
într-una era chinuit de dureri lăuntrice, iar ochii îi avea 
tulburi şi roşii. Părul îi încărunţise mult din clipa cînd Fus- 
cianus îi spusese de cele petrecute la Marodava, de dispariţia: 
Sarmidei, plecată — cum se credea — fără ştirea nimănui 
în căutarea lui Dicomes. Vestea căzuse asupra lui ca un trăs- 
net. Ştia de chinul fiicei sale, însă își cunoștea bine şi copilul. 
Cînd decurionul îi spusese că Getio pornise pe urmele ei 
spre Ulpia Traiana, Decibalos dăduse întristat din cap, şi 
murmurase : „Sarmida n-a putut să facă asta, cu ea s-a Întîm- 
plat altă nenorocire !“ Apoi continuase după o lungă tăcere: 
„Să-i spui lui Butes că trebuie s-o caute şi-n altă parte, să 
pornească oameni peste tot prin împrejurimi, pînă sus la 
villa lui Decimus Silvanus !“ Gemuse îndurerat, strînsese pumnii. 
şi blestemase zeii şi pe lanistul Verus. Se vedea prins într-o 
încleștare grea, din care nu ştia cum să iasă. Cînd îl judecase,. 
magistratul îi spusese cu multă liniște, fără să-l ameninţe,. 
că va rămîne la muncă pînă va spune unde se ascunde gla- 
diatorul Gemellinus sau pînă cînd acesta se va înapoia la. 
şcoala lui Verus de bună voie, Starea în care se afla îl chinuia. 
La cine ţinea mai mult, la Sarmida sau la Dicomes? Putea: 
să sacrifice pe unul, spre a-l salva pe celălalt? Dragostea 
de părinte l-ar fi împins la orice gest, numai să-şi găsească 
fiica, însă datoria îl oprea să facă o faptă pe care Butes ar 
fi socotit-o drept trădare de neam. 

Tot şantierul era numai forfotă, zgomot şi strigăte. Zidarii 
se ridicaseră cu temelia la cîteva picioare deasupra pămîntului 

şi se opriseră, aşteptau pietre mai mici şi bine fasonate. În 
partea de jos a şantierului, pietrarii lucrau fără odihnă. Din- 
colo de templu se întindea atelierul dulgherilor, unde graba 
nu era așa de mare, iar puţin mai sus, o parte din sclavii și 
deţinuţii şantierului se luptau din răsputeri cu colina ce se 
lăsa domoală spre drumul care ducea din via Hadriana pînă 
la amfiteatru. La inceput se săpase şi se netezise locul numai 
cît fusese nevoie pentru puncrea temeliei, dar poalele colinei 
trebuiau retrase pînă la mai mult de o sută de paşi de templu, 
din toate cele trei părţi ce nu se învecinau cu drumul. Se 
ajunsese ca pe alocuri să se sape din urcuş pînă la inălțimi 
de zece, douăsprezece picioare. Pentru fiecare sclav şi deținut, 
Hermias, supraveghetorul, măsurase lăţimea de săpătură cu 
care trebuia să înainteze în trupul colinei. Lui Decibalos îi 
dăduse să sape într-un loc în care urcușul era mai repede 
decît în alte părți, unde sub un strat nu prea gros de pămînt 
se ajunsese la stîncă tare ce trebuia spartă. Sclavii şi deţinuţii 
ce săpau în apropiere se întrebau dacă aşezarea dacului acolo 
se făcuse la întîmplare sau aşa urmarise Hermias. Aproape 
în fiecare zi supraveghetorul îi căuta motiv, striga la el de 
răsuna întreg șantierul şi-l lovea cu flagrunul. 

Pe la vremea prînzului sosiră la şantier cei care urmăreau 
îndeaproape mersul lucrului : arhitectul Protus Bubalus, Deci- 
mus Silvanus, libertul Eufemus, lanistul Verus şi centurionul 
Servilius. Centurionul primise ordin de la procurator să îngri- 
jească de paza pe şantier, de aceea luase severe măsuri și 
însărcinase cu această grijă un decurion cu mai mulți legio- 
nari din centuria sa. După ce trecură pe lîngă temelia templu- 
lui, apoi pe lîngă pietrari şi dulgheri, se urcară pe colină 
ŞI se opriră sub frunzișul bogat al unui fag. Era în plină vară. 
De cîteva zile cerul rămăsese senin, fără ca pe întinderea 
lui să se arate vreun bulgăre de nor, iar soarele devenea tot 
mai dogoritor. 

Arhitectul, înalt, brunet, în plină vârstă, îl privi îndelung 
pe Decimus Silvanus, cu un zîmbet neînțeles, în timp ce răsu- 
cea, plimbînd printre degete, o ramură cu citeva frunze, pe 
care o rupsese din fagul sub care se opriseră. 

— M-am întrebat adesea, Decimus Silvanus, începu el, să 
fie oare întimplătoare alegerca ce s-a făcur? Templul zeului 
Silvanus... tu, Decimus Silvanus ?!... 

— Doar nu vrei să spui că templul se înalță pentru mine ? 
i-o întoarse Decimus Silvanus rîzînd. Pentru ce se face în 
cinstea zeului Silvanus şi nu a altuia, întreabă-l pe Eufemus, 
el şi augustalii ceilalți s-au gîndit să-l închine acestui zeu. 

Surprins, Eulemus îi privi încurcat, știa că bănuiala arhi- 
tectului nu era lipsită de temei, Decimus Silvanus îi spusese 
să sc ţină tare, ca templul să se ridice în cinstea zeului Sil- 
vanus. Îi mai răsuna încă în minte hohotele de ris ale aces- 
tuia, cînd, cu cupa de vin în mînă, în triclinul villei sale, stri- 
gase : „Să ţii minte, libertule, ai trăit cea mai mare parte din 
viață ca sclav al lui Decimus Silvanus şi drept mulțumire ai 
să înalți un templu zeului Silvanus! Eu sînt ca şi un zeu 
pentru tine, Eufemus: te-am făcut om liber, te-am Împins 
în afaceri, şi-acum te-ai îmbogăţit!“ Dădu un răspuns la care 
se pândise adesea : 

— Ne găsim într-o provincie bogată a imperiului, acoperită 
de păduri nesfirşite şi neumblare, de aceea ne-am gîndit că 
într-un astfel de ținut cel mai puternic zeu trebuie să fie zeul 
pădurilor, Silvanus, Pe aici, tot mai multă lume a început să 
treacă la cultul lui. 

— Eu ştiu că mulţi trec la cultul lui Mithras şi la al lui 
Liber şi Libera, interveni centurionul. Dacă ar fi după mine, 
continuă el, în loc de templu, aş construi amfiteatre. Omul 
se simte fericit dacă are un spectacol bun, vin tare şi o femeie 
frumoasă ; cu zeii nu prea se încălzeşte el şi nici nu se înve- 
selește. 

Decimus Silvanus se întoarse spre Verus care ridea cu 
poftă : 

— Riîzi, lanistule, ai vrea să vină timpul cînd la Porolissum 
se va da cîte un spectacol în fiecare săptămînă ? 

— Și de ce nu, Decimus Silvanus ? N-ai văzut mulţimea 
cum se Îngrămădeşte în tribune în zilele de spectacole ? Cred 
că, dacă n-ar fi teama de preoți, prea puţini s-ar duce la 
temple, în afară de babe şi de cei schilozi. Vreţi să spuneţi 
— tu şi Eufemus — că aţi dat bani pentru construirea templu- 
lui împinși de credința în puterea zeului Silvanus şi nu spre 
a vă admira mulțimea, pentru a se vorbi cît mai mult 
despre voi ? Tu ce spui, Protus Bubalus ? 

Arhitectul tuși încet. Îi plăcea încotro pornise discuţia. 
Începu cu voce potolită : 


267 


— Eu nu visez decit să lucrez cît mai mult, aici, la Ulpia 
Traiana, la Roma, oriunde şi orice, numai să construiesc, 
pentru că zidindu-se mult oamenii îşi vor schimba atît felul 
de viaţă, cit şi modul de gîndire. Dacă aș fi întrebat ce anume 
aş dori să fac, n-aş putea să spun că temple, ci drumuri, poduri, 
amfiteatre, gymnasii, foruri şi terme. Cînd vor fi școli multe, 
pretutindeni, lumea va arăta cu totul altfel. Dar n-aş fi 
cinstit dacă nu v-aş spune de la cine am inceput să văd astfel 
lucrurile : de la marele Apollodor. Eram tînăr, aproape copil, 
pe timpul construirii podului de la Drubeta, peste Danuvius, 
acolo am învăţat multe de la el, de acolo l-am însoţit la Roma, 
unde am lucrat la noul for şi la Columna Traiană. Atunci, 
la Columnă, tot cioplind în marmură chipurile şi luptele daci- 
lor, m-am hotărît să trec în Dacia şi să trăiesc în mijlocul 
acestui popor greu încercat, căci ceea ce s-a povestit În piatră. 
reprezintă prea puțin față de tragedia care s-a petrecut aici, 
ale cărei urme încă se mai văd, sau, ca să spun drept, ale 
cărei urme noi le acoperim cu grijă și le facem să dispară. 

— Ce vrei să spui, Protus Bubalus?! îl întrebă mirat 
Decimus Silvanus. 

— Vreau să spun, reluă arhitectul, că aici chiar, la Poro- 
lissum, unde a fost o aşezare și o cetate dacă, noi acoperim 
totul, orice urmă veche este pe cale să se piardă, tot aşa cum 
acolo sus, la tine, la Marodava, n-a mai rămas nimic din 
cetatea acelui taraboste a cărui moşie o stăpineşti, 

Decimus Silvanus începu să rîdă: 

— Şi ce vezi rău în asta, arhitectule? Ai spus că vrei să 
zideşti cît mai mult, iar construcţiile zale să fie cît mai fru- 
moase şi mai trainice, ori tocmai asta urmăreşte Roma să 
facă în Dacia. 

— Da, doresc să construiesc cît mai mult, dar nu şi să 
contribui la ceea ce se urmărește, la pierderea unui popor, 
la a-l face să piară înăbușit de mulțimea celor aduşi din 
imperiu. Ceea ce s-a petrecut şi se petrece încă în Dacia depă- 
șește cu mult tot ce a făcut Roma în celelalte provincii pe 
care le-a cucerit. 

Arhitectul ridică privirea spre cer şi cătă soarele prin 
frunzişul des al fagului, apoi și-o trecu pe deasupra şantieru- 
lui. 

— S-a fäcut tîrziu, continuă el, mă duc să văd mai fnde- 
aproape cum merge lucrul. 

— Şt eu vreau să văd ce fac legionarii mei, adăugă cen- 
turionul. 

— Noi mai stăm puţin la umbră, zise fără grabă Decimus 
Silvanus, făcînd un semn libertului. 

Arhitectul şi centurionul începură să coboare încet spre 
şanticr cu paşi mici, atenți să nu lunece pe iarba deasă a 
povirnişului. De sus, cîtva timp Decimus Silvanus urmări 
mişcarea de pe şantier, şi mai ales privi atent spre Decibalos. 
ŢI vedea pe dac slăbit şi muncind din greu. Se bucură în sinea 
lui, deşi nu se simțea prea mulţumit. Î: strigă lui Eufemus, 
fără să întoarcă spre el capul : 

— Ce tot mă încurcă vita aia de Hermias ? Mi-ai spus că 
o să-i faceţi repede de petrecanie ! 

Libertul privi și el spre locul unde săpa Decibalos. 

— Stăpine, trebuie ca totul să fie făcut cu multă răbdare, 
încât să nu se bape de seamă! Doar tu mi-ai spus că cea mai 
mică greşeală ce am săvirşit-o, din care procuratorul ar bănui 
ce s-a pus la cale, nu va fi bine pentru nici unul dintre noi. 
Privește-l pe barbar, a rămas numai piele şi os, n-o să mai 
treacă mult și-l trimitem la Proserpina. 

— Tu mai vorbeşti astăzi cu Hermias ? 

— Tocmai pentru asta am venit, stăpînc! 

— Bine, eu plec, mă grăbesc, spune-i lui Îlermias să nu 
mă supere, altfel, pentru ce l-am făcut libert ? 

— Mergi fără grijă, stăpîne, Eufemus și Hermias te slujesc 
cu credință şi supunere ! 


De dimineață Decibalos se apucase să sape cu îndiriire, 
numai să nu-l mai audă pe supraveghetor ţipind la el şi 
lovindu-l cu flagrunul. Nu făcea asta pentru că n-ar mai fi 
putut suporta durerile, căci avea suferință mult mai mare 
în suflet, cât spre a scăpa de ruşinea de a fi privit de toți 
din şantier în acele clipe de umilire. Nu înaintase prea mult 
şi din nou se ivise un colț de stîncă pe care trebuia să-l spargă. 
Aşa cum lucra, numai în cioareci și în opinci, cu trupul gol 
— cămașa de mult îi era numai zdrenţe — la tot pasul înjura 
cu năduf, vorbind de unul singur. Altădată nu se speriase 
de muncă, oricît de grea, fusese neobosit, acum, de cind aflase 
de dispariţia Sarmidei, simţea cum durerea, chinul şi revolta 

îl măcinau Încetul cu încetul și puterile se împuţinau. Vecinul 
său, Odraste, un trac venit din munţii de miazăzi ai Traciei, 
scurt şi îndesat, urmărise atent lupta dacului cu stînca. După 
ce luă seama să nu fie văzut de supraveghetor, trecu lingă 
Decibalos și începu să lovească în piatră cu ciocanul. De cînd 
fuseseră aduşi la săpat, Odraste şi Decibalos îşi dăduseră 
de multe ori ajutor unul altuia. După o luptă îndirjită cu stânca, 
se opriră să mai răsufle. Odraste se aşeză pe o spărtură mai 
mare de piatră şi-l cerceră atent pe Decibalos. Dintre toţi 
deţinuţii, numai dacul muncea cu lanţuri la picioare. 

— N-ai mai primit nici 0 veste, tot nu se ştie nimic de 
fată ? îl întrebă. 

— De unde să aflu ? Decurionul n-a mai venit de-atunci... 

— Asta înseamnă că ei aleargă, o caută, se zbat, continuă 
Odraste. Dar nu te-am întrebat, Decibalos, pe fiica ta nu mai 
pusese ochii şi vreun alt flăcău sau bărbat, dac, colon sau 
militar ? Acolo, la noi în Tracia, de unde am venit eu, tot 
aşa a pierit odată o fată și-a fost căutată mult, fără săi se 
mai dea de urmă. După cîţiva ani, părinţii s-au pomenit cu 
ea acasă, dar nu singură, ci cu bărbatul şi cu copiii. Soţul 
era un centurion, el o furase şi plecase cu ea departe; o 
răpise omul fiindcă tatăl ei, un trac încăpăţinat, nu voise să 
i-o dea, căci îi ura mult pe romani. Nu cumva decurionul, 
care a tot venit pe-aici şi care spui că a luat de nevastă o 
fată dacă, de la voi din Marodava, nu cumva el n-o fi străin 
de ceea ce s-a întîmplat ? 

Decibalos îl privi şi zîmbi îndurerat. 

— Nu, bunule Odraste, nu s-a putut petrece ceea ce gin- 
deşti tu, îl cunosc bine pe decurion, dar îmi cunosc şi mai 
bine copilul. Vezi tu, situația mea este mult mai grea. Tu cel 
puțin ştii pentru ce stai aici: te-a bănuit că ai furat un vițel, 
ţi-a dat o pedeapsă și ştii că vei fi liber în curînd, pe când eu 
nu-mi dau seama cît o să mai stau și ce o să mai fac. Sorocul 
pedepsii mele poate că nu va veni niciodată !... 

— Mi-ai vorbit întotdeauna frumos despre acel vecin al 
tău, de Butes, nu se poate ca el să nu se străduiască să te 
scoată de aici. 

— Da, îmi pun toată nădejdea în el, însă nici cl nu se 
poate împărți în două. Bănuiesc că acum se zbate să dea de 
urmele fetei, eliberarea mea cred că s-a gîndit s-o lase mai 
la urmă. 

— Dar, dacă şi tu ai fi liber, amindoi aţi căuta-o cu mai 
mulți sorți de izbîndă. 

— Cu eliberarea mea e altceva !... Dar haide să ne vedem 
de treabă, bunule Odraste, că nu ştii de unde iese ticălosul 
de Hermias şi începe să strige şi să mă lovească. 

Se apucară de lucru. Decimus Silvanus plecase de mult, 
iar Eufemus, după ce stătuse un timp de vorbă cu Hermias 
într-o baracă, se dusese și el. Pe șantier nu se mai vedeau 
nici arhitectul și nici centurionul. Trecuse mult după amiază 
cînd supraveghetorul se apropie de Decibalos. Ţinea dinţii 
strînși şi avea căutătura schimbată. Odraste se trăsese la timp 
pe locul său, încît Hermias nu-l văzuse dînd ajutor dacului. 
Din cauza colțului de stîncă, partea de săpătură a lui Deci- 
balos rămăsese mai în urmă față de ale celorlalți. De cum 
sosi, supraveghetorul începu să strige, pregătindu-şi flagrunul. 
Odraste înţelese că venise pornit să-l bată pe dac, simţi cum 
îi urcă sîngele la cap de revoltă. Loviturile începură să cadă 
ploaie pe spatele gol al lui Decibalos. Dacul răbdă un timp, 
săgetîndu-l cu o privire plină de ură. Ceilalți lăsaseră lucrul 
şi urmăreau Împietriţi scena. În toți creştea pornirea spre 
răzbunare. 

— Potoleşte-te, Hermias ! strigă Decibalos de făcu să răsune 
pădurea din apropiere. 

— De ce n-ai lucrat cît trebuia ? strigă supraveghetorul, 
continuînd să lovească mai des şi cu mai multă furie. 


— Potolește-te, Hermias, că te fac praf ! strigă din nou 

Decibalos. 

Supraveghetorul încetă o clipă loviturile. 

—Crezi că mi-e frică de tine, barbarule? îl batjocori, 
dindu-i roată de cîteva ori, apoi începu din nou să-l lovească. 

Cînd auzi că îi spune „barbar“, furia lui Decibalos depăși 
puterea stăpinirii. Sări la Hermias, îl zgudui de cîteva ori, 
îi săltă deasupra capului şi-l repezi cu toată puterea în malul 
înalt de pămînt. Supraveghetorul se izbi de colțul de stîncă, 
apoi căzu pe pămîntul proaspăt săpat, Era galben ca ceara 
şi tremura tot. Teama de moarte îl făcu să se ridice repede 
și să fugă câțiva paşi, apoi se opri, scoase clopoțelul și începu 
să sune cu putere, Pentru legionarii de pe şantier era semnalul 
de alarmă. Doi legionari sosiră dinspre barăci cu sulițele 
pregătite. În același timp, sclavii şi deţinuţii se apropiară 

si ei, Decibalos puse mina pe lopată și-o ridică amenință or. 

— Cine se apropie de mine îi crăp capul ! strigă el. 

— Omoriți-l pe barbar! îi îndemnă supraveghetorul pe 
legionari. 

Văzind primejdia, alături de Decibalos sări şi Odraste, 
ţinind în sus lopata, gata să lovească. 

— Şi cu îl fac praf pe cel care se apropie ! rosti tracul cu 
voce mai potolită, dar hotăriti. 

Alături de cei doi legionari mai sosiră şi alții. De partea 
lui Decibalos şi-a lui Odraste începură să treacă unul după 
altul sclavi şi deţinuţi dintre cei care lucrau în apropiere. Cînd 
veni decurionul se alcătuiseră două tabere care se înfruntau 
<u hotărire : de o parte, o pădure de lopeţi ridicate pregătite 
să lovească, de cealaltă, un zid de sulițe pata să fie repezite. 

— Cine nu lasă lopata jos va fi străpuns cu sulița! tună 
„decurionul, convins că îi va înfricoşa. 

Prinzînd curaj şi orbit de furie, supraveghetorul smulse 
fulgerător o suliță din mîna unui legionar și o repezi spre 
pieptul lui Decibalos, însă lovitura greș: ţinta, îi zgîrie aces- 
tuia numai braţul, căci, ca o săgeată, dacul făcu un salt în 
lături și izbi puternic cu lopata în pieptul lui Hermias, dobo- 
rîndu-l la pămînt. Îndirjirea puse stăpînire pe toţi. Lupta 
părea gata să izbucnească, furia deţinuţilor și sclavilor creştea 
într-una, iar legionarii îşi pierdură calmul, însă energia şi 
lotărtrea decurionului reuşi să-i potolească. Hermias nu fusese 
lovit de moarte, avea la piept o tăictură ce sîngera. Numai 
cînd văzu că nici unul nu vrea să reînceapă lucrul, decurionui 
“îşi dădu seama de greşeala pe care o săvirşise Hermias. Încercă 
să împace lucrurile, amenință şi făcu promisiuni, urmărind 
să nu afle centurionul, şi mai ales tribunul și procuratorul 
«de cele petrecute. Dar socotelile lui se dovediră greşite. Sclavii 
şi deţinuţii refuzară să se apuce de săpat pînă nu va veni 
procuratorul. 

Vestea despre răscoala de pe șantierul templului se răspîndi 
<a fulgerul în tot Porolissumul. Zvonurile se întețiră, unele, 
că legionari fuseseră omoriți în şantier, altele, că deţinuţii 
şi sclavii căzuseră loviți cu sulițele. Soarele mai era încă 
deasupra crestelor munţilor cînd sosi în şantier procuratorul 
însoțit de tribun și de centurion. Îi găsi pe sclavi și pe deţinuţi 
stînd strîns grupați, cu lopcţile și tîrnăcoapele pregătite, Supă- 

varea lui Plautius Priscus crescu. O mică răscoală ca cea din 
şantier putea să fie un îndemn la nesupunere și pentru alţii, 
mai ales pentru daci, lucru de care se temea mult. Nu voia 
să se audă la Roma de noi răscoale, tocmai acolo unde admi- 
nistra el. 

Procuratorul se apropie de grupul sclavilor şi deţinuţilor. 

— Cine l-a lovit pe supraveghetor ? întrebă el. 

— Eu! răspunse fără ezitare Decibalos. 

— Tu eşti dacul pedepsit pentru tăinuirea acelui gladiator 
fugit ? continuă să-l întrebe, deși i se spusese de decurion. 

— Da, eu sînt! răspunse Decibalos cu îndirjire. Nu täi- 
nuiesc nici un gladiator, nu ştiu unde se ascunde, nu știu ce 
vrea Verus de la mine l.. 

— Spune, pentru ce l-ai lovit pe supraveghetor, ce s-a 
întâmplat aici ? 

Decibalos nu apucă să răspundă, Odraste i-o luă înainte 
si începu să vorbească : 

— Pe toți zeii, eu vreau să spun cinstit tot ce s-a întîmplat, 
lucrez de mult alături de Decibalos. Procuratorul poate că 
nu ştie, continuă cu curaj tracul, eu bănuiesc că s-a pus la 
cale omorirea acestui om, altfel ce rost ar avea ca aproape 
în iiecare zi să fie snopit în bătăi de către Hermias ? Să spună 
toți cei care muncesc la săpătură dacă Decibalos nu lucrează 
mai mult decit oricare altul şi-atunci ce poate să aibă cu el 
supraveghetorul ? Astăzi Decibalos a spart un întreg colț de 
stincă, treabă pe care n-ar fi făcut-o nici trei sau patru 
oameni, și drept mulțumire tot pe el a venit să-l bată! 

Procuratorul nu-l mai ascultă pe trac, se întoarse spre 
ecurion și îi aruncă o privire severă, 

— Decurioane, pentru ce ai fost trimis aici pe şantier? 
Nu e destul că pe acești oaineni îi folosim la munci grele? 
“Cum de l-ai lăsat pe supraveghetor să-și facă de cap? Pentru 
asta îţi vei primi pedeapsa ! îi strigă, apoi îi spuse lui Odraste, 
schimbînd tonul: Ai vorbit bine și cu mult curaj, pentru asta 
ai toată lauda mea. Să vă vedeți liniștiți de treabă, căci pe 
Hermias îl vom schimba de aici, dar și dintre voi, cine crede 
că poate s-o ţină tot cu Împoirivirea se înșală, s-ar putea să 
sc vadă spinzurat într-unul din fagii ăştia bătrîni de pe 
<olină ! 

Primul contuberal intră şi raportă că de dimineaţă a sosit 
un dac, care cere cu îndărătnicie să fie primit. Mai adăugă 
că toate încercările și amenințările sale, pentru a-l face să 
spună ce voia, se izbiseră de totala lui muţenie. Procuratorul 
îi dădu ordin să-l introducă imediat, pradă unui nou val de 
griji. 

Din ziua cînd se dezlănţuise împotrivirea celor de pe ṣan- 
tierul templului zeului Silvanus, Plautius Priscus nu-și mai 
găsisc liniştea. În tot Porolissumul se înteţiseră zvonurile. 
Vechea lui teamă de o nouă răscoală a dacilor fusese reaprinsă ; 
la aceasta contribuise şi faptul că cel care se împotrivise 
supraveghetorului şi-l lovise cu atîta furie fusese un dac. 
Și nu se putea, gindise el, ca dacii din Marodava şi de peste 
tot din jurul Porolissumului să nu fi auzit de cele ce se pe- 
trecuseră pe şantier. Cînd contubernalul îi raportă că un dac 
cerea să-i vorbească, se trezi în el comandantul, gata să treacă 
la hotăriri, întocmai ca pe cîmpul de luptă. Nu se îndoia că 
dacul venea ca un trimis, care vorbea în numele dacilor 
hotăriți să pună condiții şi să amenințe. Dar procuratorul 
mai era neliniștit şi din altă cauză. Ce amestec avusese Deci- 
mus Silvanus în cele ce se petrecuseră pe şantier? Aflase 
ceva de la Hermias, însă tot nu-i era prea limpede ce se urmă- 
rea. După multe ameninţări, supraveghetorul recunoscuse că 
Jibertul Eufemus îl îndemnase să-l bată pe dac şi să-l pună 
la munci cît mai grele. Pe de altă parte, Hermias fusese 
sclavul lui Decimus Silvanus, ca și Eufemus. În tot ce se 
petrecuse pe şantier, pină la împotrivirea deţinuţilor şi a 
sclavilor, vedea că era o legătură, că dedesubt se ascundea 
ceva care îi scăpa. Desele treceri pe ia șantier ale lui Decimus 
Silvanus îşi aveau o explicaţie, pentru că şi el, ca mulți 
oameni bogaţi, alături de augustali, dăduse o importantă sumă 
de bani pentru înălțarea templului unui zeu al cărui nume 
era acelaşi ca al său. Plautius Priscus era prins în astfel de 
ginduri cînd contubernalul îl introdusese pe dac. De cum îl 
văzu, îngrijorarea pieri și severitatea ce și-o pregătise lăsă 
loc pe fața lui unui zîmbet, ca la bucuria unei revederi. 

— Tu erai, Butes? îl întrebă, ridicindu-se de pe scaun. 

— Mă rog zeilor pentru sănătatea ra, Platius Priscus ! sa- 
Jută Butes, oprindu-se la ciţiva paşi de masa de lucru a 
procuratorului. 

— Să fie adevărat oare? Chiar doreşti sănătatea unui 
roman, care În această parte a Daciei îi stăpineşte pe daci, şi... 

— Nu numai pe daci, ci pe toată populaţia de-aici. Dar să 
ştii, Plautius Priscus, că nu doresc sănătatea oricărui roman, 
militar sau civil ; pentru tine, noi, cei de la Marodava, nutrim: 
o deosebită admiraţie şi un adînc respect. 

Procuratorul privea cămașa lungă, încrețită la git și ițarii 
albi ca neaua cu care era îmbrăcat Butes. Plerele aproape albe 
şi cădeau lungi pe umeri, Pe obraz, semnul de rană lăsa un; 
gol purpuriu în barba deasă, căruntă, care altădară fusese 
blondă şi frumoasă. Îi făcu semn să se apropie. 

— Stai pe scuan, Butes, Să ştii că-mi place cum vorbeşti :: 
cinstit, pe faţă, fără prefăcărorie, aşa cum te-am auzit și la 
sărbătorile acelea, lupercaliile şi... Procuratorul se opri la 
timp, îşi aduse aminte că la sărbătoarea coroanei se dusese 
travestit şi nu fusese recunoscut de nimeni. Dar cum se face 
că voi, dacii, nutriţi pentru mine atîta respect ? 

Butes se aşeză pe scaun şi îşi trecu încet degetele prin 
barbă. 

— Cine altul, Plautius Priscus, ar fi putut să trimită legio- 
nari să ne ajute să avem tihnă de sărbătoarea coroanei din 
anul trecut ? Şi noi bănuim că, dacă Decimus Silvanus nu ne 
mai ia cu lăcomie din pămâut, n-o face fiindcă ar fi devenit 
mai bun, ci pentru că cineva l-a oprit, și acela nu putea să 
fie altul decît procuratorul. 

Cuvintele lui Butes îl bucurară mult pe procurator şi orice 
urmă din neliniştea cu care îl primise se spulberă. 

— Vorbeșr frumos limba Romei, Butes, poate că eşti un 
dac umblat, greu încercat... 

— Am umblat... şi m-au încercat greu prăpădul care s-a 
abătut asupra țării mele, frământarea care a venit după aceea... 

Procurarorul clătină uşor capul. Îi plăcea că dacul vorbise, 
gîndind la războiul prin care fuseseră cotropiţi și la răscoala 
cea mare pornită după aceea, folosind cuvinte cum nu se 
putea mai potrivite. 

— Am învăţat limba Romei de la Canidia şi de la Stabe- 
rius, continuă Butes, mă doare în suflet cînd mă gindesc că 
moartea unui bärbart atît de brav a rămas nepedepsnă. 

— Acum totul e prea tîrziu, murmură procuratorul, n-am 
mai putea să îndreptăm nimic din nenorocirea care s-a produs. 

— Niciodată nu e tîrziu pentru a se pedepsi o ticăloşie... 

Procuratorul căută să schimbe vorba, de teamă să nu scape 
ceva din care Butes ar prinde că el ştia ce se petrecuse la 
Marodava cu răpirea Canidiei. 

— Voi aţi auzit că Publius Octavianus a murit ? Canidia 
era singura lui moştenitoare, aşa că acum este una din cele 
mai bogate femei din Roma. 

— Care poate că încă nu ştie că soţul îi este mort... 

— Şi care poate că ar fi renunţat la el dacă ar mai fi 
fost în viaţă. Dar să lăsăm asta și să revenim la lucruri mai 
proaspete şi mai importante. De la lupercalii, nutresc pentru 
tine numai gînduri bune, Butes, altfel ţi-aş fi vorbit scurt, 
fără să mă întind la vorbă. Să ştii că nu e uşor să fii procu- 
rator, ŞI tocmai aici. Din nou mi se raportează de alte lovituri 
ale triburilor de dincolo de hotar, iar pe de altă parte voi, 
dacii... 

— Dacii n-au făcut nimic, n-au pornit nimic, Platius Pris- 
cus! 

— Bine, să vedem... Dar ia spune-mi, Butes, pentru ce-ai 
venit la mine ? Sînt gata să-ţi ascult păsul. 

— Acum, după ce-am vorbit atît, pot să-ţi spun de-a drep- 
tul, Plautius Priscus, e vorba de Decibalos ! 

— Aşi aflat şi voi ce s-a întîmplat 2 

— Am aflat, dar nu pentre cele petrecute acum cîteva 
zile am venit, ci pentru punerea lui în libertate. 

Procuratorul se mișcă neliniștit în scaun. 

— El a fost pedepsit pentru tăinuirea unui sclav, iar acel 
sclav e gladiator al lanistului Verus, aşa că... 

— Dar totul s-a pornit de către lanist folosind minciuna, 
Plautius Priscus. Acum, după încercarea de împotrivire și după 
ordinul pe care l-ai dat, mi s-a încuviințat ieri să vorbesc 
cu Decibalos. El mi-a spus că, atunci când a venit la lanist 
şi i-a cerut să i-l vîndă pe gladiator, n-a ştiut că acesta fugise. 
Era în joc viața fiicei sale, care cică l-ar iubi pînă la disperare 
pe gladiator și, cind vine o astfel de nenorocire, cîte greşeli 
nu poate să făcă un părinte ? 

Privindu-l atent, procuratorul clätină capul cu neîncredere. 

— Dacă lucrurile ar fi rămas aici, aș fi fost gata să te 
cred, dar ele s-au petrecut altfel: dacul a vrut să-l cumpere 

pe gladiator şi după ce lanistul i-a spus că acesta a fugit, 
şi-atunci nu e drept ca noi să gîndim că Decibalos ştia, şi 
ştie încă, unde stă ascuns acel Gemellinus ? 

— Plautius Priscus, ai trimis legionarii de au scotocit toată 
Marodava ! răspunse Butes ingrijorat, dar şi hotărît să ducă 
mai departe lupta. 

— Spune-mi cinstit, Butes, ce se ascunde aici? Mie îmi 
plac dacii, ei sînt aprigi la miînie, dar şi de bună-credinţă. 
Păstrez pentru voi această convingere nestrămutată, însă nu 
trebuie să ne socotiți proşti pe noi, romanii. În ultimele zile, 
după cele petrecute pe șantierul templului, am mai stat de 
vorbă cu lanistul și pentru mine acum este limpede: voi, 
dacii, ştiţi unde se ascunde acel gladiator ! 

— Și dacă nu va fi găsit niciodată acel sclav fugar, puteți 
să nenorociți un om, o familie ? Cît o să-l ţineţi pe Decibalos ? 

— Îi repet întrebarea, Butes : Ce se ascunde aici, ce urmă- 
riți voi ? Mai am o probă, care mă face să fiu și mai bănuiton: 
niște daci au mai încercat să-l elibereze pe acel sclav cînd 
nici nu era gladiator. Pentru ce au facut ei asta, așa, numai 
de dragul lui? 

Căutind să se stăpînească, porni: să împingă lucrurile cît” 
mai departe, însă fără să depăşească măsura, Butes lăsă pen- 
tru mai tîrziu lovitura prin care spera să-l înduplece pe 
procurtaor, convins că Plautius Priscus era un bărbat cinstit 
și drept. 

— Cînd un popor nu mai are căpetenii, nu are nici cui 
să se plîngă şi nici cine să-l creadă !... murmură el destul de 
Tare şi de rar pentru a fi înțeles de procurator. 

— Ai spus un mare adevăr, Butes, dar pe mine mă atinge 
numai în parte. Eu nu sînt o fostă căpetenie dacă, iar nu eu, 
Plautius Priscus, am supus Dacia, însă întotdeauna am fost 
și sînt gata să vă ascult plingerile şi să vă cred durerile, De 
cînd voi aţi dezlănţuit răscoala cea mare, ați început să fiți 
mai mult preţuiţi şi temuţi de romani; v-aţi ales cu un fel 
de nimb de măreție prin dîrzenia voastră, 

Bun cunoscător la oameni, procurorul se aplecă peste masă 
şi-l privi adînc în ochi. 

— Spui că dacii nu mai au căpetenii ? îl întrebă rar, cu 
voce potolită. Dar tu eşti una din căpeteniile lor ! 

Un fior îl fulgeră pe Butes prin tor trupul. Se întrebă cu 
îngrijorare dacă nu cumva procuratorul aflase ceva şi, mai 

ales, dacă ştia că îl are în faţă pe fostul taraboste Burio. Se 
strădui să se ţină tare, să înfrunte primejdia. 

— Oamenii nu pot trăi împrăștiați, începu el, caută tot- 
deauna să se strîngă, să trăiască laolaltă, și așa ajung să 
asculte de cuvintul unuia dintre ei. Asta, cu atît mai mult, 
în vremuri vitrege. Și la Marodava, de cîtva timp i-am văzut 
că au cam început să mă îutrebe pe mine cîte ceva, să-mi 
respecte vorba, la sărbători m-au ales să conduc mulțimea 
şi s-o înveselesc. Nu pot să-mi dau seama pentru ce-au făcut. 
toate astea, deşi sînt alţii mai potriviţi să fie ca un fel de 
căpetenie... 

Butes tăcu şi aşteptă ca procurorul să spună tot ce ştia, 
dacă în adevăr aflase ceva. 

— Da, asta am văzut şi cu, aşa mi s-a și spus, doar nu-ţi 
închipui că n-avem pe-acolo iscoade, de-ale noastre. Aşadar, 
la Marodava tu eşti un fel de căpetenie ; de mult mă gîndisem 
ca şi noi să te privim tot [a fel. 

— Dacă nu veneam astăzi aici, poate că procuratorul nu 
sc mai gindea... glumi Butes. 

Curajul îi revenise cu totul, nu se mai îndoia, romanii nu 
știau cine se ascundea sub acest nume. O căldură plină de 
mulţumire îl năpădi pentru dîrzenia cu care dacii din Maro- 
dava păstrau taina lui. 

— Să şti, Plautius Priscus, reluă el, nu vei putea să faci 
niciodată, din mine o bită ageră cu care să lovești în daci ; aş 
fi o măciucă cu totul altfel, care cade tocmai pe cel ce caută 
să o mînuiască. 

Cele spuse de Butes îl muițumiră şi mai mult pe procurator. 
Îi plăcea vorba Joi dreaptă, fără vicleşuguri şi fără ocoluri, ; 

— Nu pot să-ţi spun tot ce gîndesc despre tine, dar să ştii 
că te preţuiesc mult. De cîteva ori m-am gîndit să te chem 
și să stăm de vorbă. Dacă nu greşesc, cînd ne-am despărţit, 
de lupercalii, parcă ţi-am şi spus-o. Haide, Bures, aştept să-mi 
spui adevărul, ce este cu acel gladiator Gemellinus ? 

— Mai mult decit Decibalos nu ştiu nici eu, Plautius Priscus, 

— Și totuşi se ascunde ceva, şi acel ceva poate că va ieși 
odată la lumină. Dar să lăsăm asta. Spune-mi, Butes, ce zici 
de acele lovituri care se dau pe la Apulum și pe la Ulpia 
Traiana Sarmizegetusa, parcă ţi-am vorbit de ele la luper- 
calii, ştii că sînt acum mult mai dese şi mai puternice? Dat 
povestea a început să fie şi mai frumoasă. Am auzit că stăpt-: 

nul unei ferme a primit un papyrus prin care era amenințat 
cu moartea, dacă în timp de o „săptămină nu va împărți cîte: 
o sută de sesterți la ficcare sărac din vicul din apropierea 
fermei lui. Cică s-a dus el la castrul din apropiere şi i-a cerut 
centurionului legionari să-l păzească, s-a ţinut tare vreo două, 
trei zile, dar în cele, din urmă spaima de moarte l-a învins 
şi nu se sfirşise săptămîna cînd fiecare sărac îşi primise suta 
de sesterţi. M-am gîndit de multe ori ce-ar trebui să fac 
dacă astfel de atacuri se vor da şi prin părțile noastre ?. 
Eu ţin mult ca aici să fie linişte, să nu se trezească ura dintre. 
romani şi daci. Dacă cei ce se dedau la astfel de lovituri ar 
ii latroni fără căpăui, veniți „de aiurea, nu m-aş îngrijora- 
prea mult, însă bănuiesc că sint daci, ceca ce face situaţia 
mult mai grea, căci ei se ajută, sînt uniţi în fața primejdiei 
şi îi ascund cu grijă pe cei urmăriţi de gărzi. Spune-mi, 
Butes, ce gindeşti despre toate astea ? 

Butes se aştepta la o astfel de întrebare. Căpătase convin- 

gerea că procuratorul era un om drept, care nu-i ura pe daci, 

ar care îşi îndeplinea fără şovăire îndatoririle militare . „St: 
administrative. Îi răspunse fără să-l înfrunte şi fără să-i 
ascundă ce gtodea : : 

— Eu nu pot să fac decît ceea ce ai face şi tu, Plautius 
Priscus, dacă romanii ar fi subjugaţi de alt popor mai puter- 
nic. Nu mă îndoiesc că nici tu n-ai da un roman pe mîna 
celui care ţi-a subjugat neamul. 

Procuratorul confirmă clătinînd capul. Se întinse din nou 
peste masă : 

— Acum am înțeles, Butes, poate că n-o să vreţi să recu- 
noaşteți, dar convingerea mea rămîne nestrămutată : acel gla- 
diator fugar trebuie că e de felul lui dac şi, ca dac, a găsit 
la voi adăpost şi ascunzătoare, aşa că ceea ce a făcut Decibalos 
n-a fost decît o încercare de a-l elibera ! 

— Şi totuşi, adevărul este că fiica lui Decibalos... 

— Da, presupun că fata îl iubeşte, deci cu atît mai mult 
îl vreţi liber... 

— Nu te gindi numai la asta, Plautius Priscus, nenorocirea 
este mult mai mare : fiica lui Decibalos a fost răpită de mai 
mult timp şi toate încercările noastre de a-i da de urmă s-au 
dovedit neputincioase. Acum casa lui Decibalos a rămas pustie, 
nevasta lui își plînge toată ziua bărbatul şi fata, e cu inima 
zdrobită. 

— Spune-mi că glumeşti, Butes, cum de s-a putut întîmpla 
una ca asta ? Mie nu mi s-a raportat... 

— Cind e vorba de daci, legionarii şi tabularii... 

— Se poate, de-aceea îi pedepsesc cu asprime pe cei vino- 
vaţi de astfel de fapte. 

Îndreptîndu-se în scaun, Butes îl fixă cu privirea pe procu- 
tator. 

„ — Acum pot să-ţi spun toi ce am gîndit cînd m-am hotărîr 

să pornesc la une şi asta e totodată şi cererea ce ţi-o fac: 
dacă Decibalos va fi pus în libertate, eu şi el vom pleca în 
căutarea fetei și, cum bănuim că acolo unde se găsește unul 
va fi şi celălalt, vom da asifei și de ascunzătoarea gladiatoru- 
lui. Noi ne străduim să aflăm urmele fetei, voi ţineţi să-l 
prindeţi pe gladiator... . 

— Nu, asta niciodată ! rosti procuratorul, săltîndu-se de pe 
scaun. Mi se par toate atit de încilcite, încît nu se poate să 
nu se ascundă aici ceva... 

— Platius Priscus, îţi cer eliberarea lui Decibalos ! insistă 
Butes cu hotărire, ridicîndu-se şi el în picioare. Alfel, atunci 
cînd vei voi tu, să nu fie prea târziu! Ai spus că-i cunoşti 
bine pe daci... 

— Dacă aş lua vorbele tale drept o ameninţare, te-aş putea 
trimite pe şantier lîngă Decibalos ! strigă procuratorul. 

— Face o mare greşeală cineva dacă se încrede în bună- 
tatea celui ce-l asuprește! Noi, dacii, trăim vremuri grele, 
am ajuns ca numai În suflete să mai avem revoltă, căci picioa- 
rele şi braţele ne sînt amorţite, dar să ferească zeii, Plautius 
Priscus, ca trupurile noastre să înceapă să se dezmorţească!? 

— Vrei să spui că porniţi din nou răscoala ? 

Cu totul schimbat, palid, procuratorul sună din clopoțel 
şi un contubernal intră în fugă. 

— Să vii cu doi legionari și să-l... 

Tăcu văzînd lucirea din ochii lui Butes. Dacul nu făcuse 
nici o mișcare, îşi strînsese numai fălcile cu putere şi își 
schimbase neliniștit greutatea trupului de pe un picior pe 
altul, Se întoarse din nou spre contubernal şi îi spuse cu voce 
mai potolită : 

— Du-te, nu mai am nevoie de nimic ! 

Se aşeză la loc pe scaun şi își prinse capul în mîini. Butes 
era un om pe care începuse să-l preţuiască mult. Îi ascultase 

cuvintele şi în toate văzuse adevărul, deşi în ele răsunase 
o revolră greu stăpînită. 

— Te-am supărat mult, Plautius Priscus ! curmă Butes tăce- 
rea. Pot să plec ? 

Procurarorul nu-i răspunse. Se păsea într-o mare neho- 
tărîre, îşi dădea seama că prin eliberarea lui Decibalos ar fi 
ajutat să se descurce multe, însă nu putea să se poarte bine- 
voltor cu nişte oameni care ascundeau un sclav şi mai ales. 
cu oameni eare preferau să sacrifice pe unul dintre ei decît 
să-l trădeze pe fugar. Tirziu ridică privirea și, după ce sună 
și: contubernalul intră, ordonă cu voce înceată, în care nu se 
vedea nici minie, nici pornire, nici înţelegere, nici bunăvoință : 

— Dacul e liber, poţi să-l conduci afară. 

Pe drumul pînă la Marodava, Butes încercă de mai multe- 
Ori să repete în gînd tot ce vorbise cu procuratorul. De fiecare 
dată îşi dădu seama că nu greşise cu nimic şi totodată că 
nici Plautius Priscus nu se arătase un om prea rău. Plecase: 
la Porolissum nutrind multă speranță şi acum se întorcea 
cu totul descurajat. Nici nu știa încotro să mai apuce și ce: 
să mat facă. Se socotise văzut bine de procurator ; aceasta o 
constatase după felul cum fusese primit şi din modul în care 
fi vorbise. Speranța lui se prăbușise în clipa, cînd crezuse: 
că se afla foarte aproape de izbîndă. Se gîndi să pună la cale 
ceva, ajutat de Sagitulp şi de Ampelia şi, prin decurionul 
Fuscianus, să uşureze fuga lui Decibalos de pe şantier. Ajunse: 
cu gîndul să-l vadă chiar scăpat, de acolo, dar mai departe 
nu mai găsea ce-ar fi putut să mai facă. Un fior îl săperă cînd 
îşi dădu seama că în loc de unul ar ajunge să fie urmăriți 
doi : Dicomes şi Decibalos. Și din nou Își aminti de soarta. 
Sarmidei, despre ca nu reușise să afle nimic. Getio, care por- 
nise în căutarea fetei, nu trimisese nici o veste. De la Sarmida: 
gîndul îi trecu la Decimus Silvanus. De curînd se mutase un 
proaspăt libert în casa care fusese a lui Staberius şi a Canidiei, 
un sclav căruia bogatul fermier îi acordase libertatea. Ce se 
mai urmărea ? Pe Lucrinus şi pe Hermias nu- -1 eliberase decît 
cu anumite scopuri, ale căror roade î începeau să se vadă. Acum 
cînd se apropia de casă, tot mai mult îşi micşora pasul, ca 
și cum n-ar E vrut să mai ajungă niciodată. Șiia că o găseşte 
din nou pe Gumida plîngînd şi pe Arghida lingă ea, încercînd 
să o liniştească şi să-i dea curaj. Iar el ce putea să-i mai spună, 
cînd şi speranța pe care și-o pusese în procurator se spulbe- 

rase ? Nici nu băgă de seamă că ajunsese la cotitura drumului, 
de unde nu mai avea decît câțiva paşi pină acasă. leşi din 
gînduri cînd auzi pe larse vorbindu-i. Stătea la umbra unui 
măr, lîngă îngrădeala unei ogrăzi. 

— Cînd omul merge tot privind în jos şi călcînd rar; mari 
trebuie că-i sînt întristarea şi îngrijorarea din suflet. 

Văzîndu-l, Butes se învioră. 

— Tu erai, bătrine? Nu te-am mai văzut de mult. Să-i 
mai rog pe zei pentru sănătatea ta ? Íl întrebă în loc de salut. 

— Nu te mai obosi, bunule Butes, că o faci degeaba! Cu 
netrebnicii de zei de mult sint certat, iar bătrînețea mea nici 
nu mai are nevoie de sănătate. Îţi cunosc durerea și îngrijora- 
rea, bunule Butes, aşa e că n-ai făcut nimic la Porolissum? 
Mi-a spus Gumida adineauri unde eşti plecat. 

— Nimic, bătrine ! Pentru noi, zeii au închis toate drumu- 
rile. Vezi, în aceste trei căsuțe: a lui Decibalos, a mea şi a 
lui Staberius, unde altădată era veselie și belşug, acum găseşti 
numai durere și nemîngiiere. Îţi mai aminteşii de petrecerea 
de anul trecut, cînd Sarmida împlinise şaptesprezece ani? 
Ne-ai cîntat mult și frumos din nai! Acum de ce nu mai cînţi, 
bătrîne ? 

Butes tăcu şi se aşeză la umbră lingă Larse. 

— Sint şi eu cum este cucul, cînt numai cind vreau să 
fiu auzit și tac cînd trebuie să trec nevăzut. Nu ţi-am spus-o 
pînă acum, bunule Butes, peste durerea mea cea veche s-a 
aşezat alta nouă: după zeiţa Sarmida umblu şi eu, o caut 
Zi Și noapte, ca si tine. 

Butes clătină încet capul și oftă cu durere : 

— Nici nu ştiu încotro s-o mai apuc, bunule Iarse, aș porni 
oriunde dacă aș prinde un semn cît de mic despre locul unde 
se găseşte. Citeodară mă gîndesc îngrozit că s-ar putea ca 
tata să nici nu mai fie în viaţă... 

Bătrinul îl apucă de umeri şi-l scutură cu putere. 

— Omule, tu te-ai prostit pînă-ntr-atita ? Nu ştii că o fată 
frumoasă nu poate să fie dorită decît de un bărbat, că cel 
care a furat-o o păzeşte ca pe ochii din cap ? 

Butes simţi un fior prin trup, gîndul îi alergă din nou la 
Dicomes. Ar fi fost el în stare să facă o astfel de fapră? 
Numai cu el ar fi putut să plece Sarmida de bunăvoie. 

— Eu pe-acel bărbat îl caut, continuă bătrinul, și inima 
îmi spune că am să-l găsesc pe-aici, pe-aproape. Acum mă 

ajut de copiii mei, de Marcellus şi de Lygia. Legionarul nu 
v-a uitat, pe tine şi pe Decibalos, de cînd i-aţi dat bani s-o 
cumpere. Pe Decibalos tor îl mai pin la muncă pe şantier? 
Pentru ce-a vrut el să-l cumpere pe gladiatorul acela ? Asta 
nu pot să înțeleg ! 

— Hei, bătrîne, e o taină și-aici, poate că o vei afla odată. 

Băvrinul îi aruncă o privire mustrătoare. 

— Aşadar aveţi o taină, pe care bătrînul Iarse nu trebuie 
s-o ştie ?! 

— E. în joc viaţa unui om... 

— Şi acela nu e Decibalos 2!... Dacă nu trebuie să ştiu, 
atunci nu-mi spune! 

Butes nu răspunse. Se ridică și se pregăti să plece. 

— Să nu-ţi pierzi curajul, bunule Butes, mîine e sărbă- 
toarea sclavilor și eu o să tiu printre ei; de la sclavi se pot 
afla multe... 


De idele lui august, mulți stăpini se pregăteau să-și ajute 
sclavii pentru sărbătoarea lor. Era singura zi din an — săr- 
bătoarea sclavilor — cînd ei erau liberi să petreacă, puicau 
să facă orice, întocmai ca și stăpînii lor. În această zi toate 
se treceau cu vederea și se iertau sclavilor. Cei mai buni la 
suflete nu se mulțumeau numai să le dea bani, mîncare şi 
vin, cu care să se ducă la iccul de petrecere, ci să-i și scu- 
tească de orice muncă. Erau și unii care se prefăceau că au 
uitat, nu le dădeau nimic sau nu voiau să audă de această 
sărbătoare, În acest an însă procuratorul dăduse zvon ca toţi 
stăpinii să se arate mai mărinimoşi, pentru că sclavii erau 
bogăția omului, prin munca lor ei agoniseau totul. De luper- 
cali toată lumea petrecuse de minune și sărbătoarea sclavilor 
nu era decât un nou prilej de veselie, căci printre ei se ames- 
tecau de obicei și din cei liberi, coloni, liberţi, veterani, mai 
ales dintre cei ce nu erau stăpini de sclavi şi îi priveau tot 
în rîndul oamenilor. Numai la daci sărbătoarea coroanei din 
acest an nu se mai desfășurase cu plăcerea de viaţă, belşugul 
şi veselia din vara anului care trecuse. Butes, Sagitulp, Gumida 

şi Arghida nici nu merseseză la petrecere. Pe cîştigătorut 
coroanei îl primise Gruno, el stătuse în capul mesei mari şi 
căutaşe să înveselească mulțimea, dar totul se desfășurase 
fără viaţă, fără bucurie, ca și cum o umbră de tristeţe şi de 
îngrijorare plutise pe deasupra tuturor. Pentru ca sărbătoarea 
sclavilor să fie mai plină, mai veselă, mai zgomotoasă şi mai 
în văzul tuturor, se stabilise ca în acest an să se desfăşoare 
în acelaşi loc în care se sărbătoriseră lupercalule, în Crîngul 
lui Pan, din apropierea templului lui Mithras. Ca şi de luper- 
calii, aci aveau să se adune, pe lingă sclavi, şi oameni liberi 
din 'Serdos, Magnus şi Porolissum. poate chiar şi daci din 
Marodava, dornici să privească la petrecere, de aceea Decimus 
Silvanus și Eufemus, cunoscuți ca stäpfnii de sclavi cei mai 
răi și cei mai lacomi, se hotăriră să arate lumii că sînt foarte 
darnici. Puseră să se aducă la Crîngul lui Pan belșug de 
bucate şi de vin, din care sclavii lor să se ospăteze şi să 
petreacă din plin. Grija pregătirilor, a împărțirii bucatelor şi 
vinului o lăsară pe seama actorelui Ampliatus şi a vilicului 
Marsus, care nu uitară să pună deoparte pentru ei cit mai 
mult din cît porunciră cei doi stăpîni să dea. 

De dimineaţă Crîngul lu: Pan începu să prindă Viaţă. 
Soseau sclavi din toate părțile, unii însoțiți de stăpînii lor, 
căci în Serdos şi Magnus mulți coloni şi veterani aveau numai 
cîte unul sau doi. Printre ei se puteau vedea şi cei doi sclavi 
al lui Theudoros, rămas în această zi să-și servească singur 
muşteriii, precum şi sclavii pe care tabularul Lucrinus îi cum- 
părase pentru Metiada, și mulți alţii veniți de la Porolissum, 
Cei mai numeroşi erau sclavii lui Decimus Silvanus şi ai lui 
Fufemus, la care se adăugau cei publici de la Porolissum, 
pentru care procuratorul urmărise cu deosebită prijă pregă- 
tirile : îi îmbrăcase în haine noi, le dăduse hrană şi vin şi 
împărțise fiecăruia cîțiva sesterți — unora mai mulţi, altora 
mai puţini — după vrednicie sau după felul cum îl vedea 
supraveghetorul. De sărbătoarea sclavilor, în șantierul tem- 
plului zeului Silvanus de la Porolissum nu mai rămaseră la 
lucru decit oamenii pedepsiţi la muncă. Pe la vremea prinzu- 
lui, Crîngul lui Pan se umplu de lume. Printre mulțimea de 
sclavi şi de sclave, de oameni liberi — bărbați, femei şi copii — 
forfoteau negustori ambulanți, lăudîndu-și marfa în gura mare, 
saltimbanci ce se opreau din loc în loc şi înveseleau pe cei 
din jur, cerşetori, care, prin cuvinte meşteşugit spuse, ştia 

să trezească mila, şi vraci ce se lăudau că vindecă bube urite 
sau că puteau să ghicească viitorul. Tot Crîngul lui Pan era 
o mare de strigăte, omenie şi veselie. 


După ziua plină de zbucium din ajun, Butes nu dormise 
toată noaptea. Nu se luminase bine de ziuă cînd plecase spre 
Porolissum. Ajunsese în apropierea şantierului cînd soarele 
se urcase la cîteva sulițe pe cer și se aşezase la umbra unui 
fag de la marginea pădurii. În lipsa sclavilor plecați la săr- 
bătoare, pe şantier era mai puţină mişcare, lucrul îl urmăreau 
numai legionarii, căci supraveghetorul plecase cu sclavii. Aş- 
teptä să se ivească prilejul, hotărît să schimbe cîteva vorbe 
cu Decibalos ; îl vedea săpînd, alături de trac, de Odraste. 
Timpul trecea repede, iar legionarul care stătea la marginea 
şantierului, în apropierea lui Decibalos, nu se îndepărta de 
acolo. Butes îşi pierduse speranța și răbdarea, cînd dinspre 
Porolissum se ivi decurionul, comandantul gărzii de pe șantier. 
Acesta Îl văzu și se opri, cercetîndu-l cu bănuială. De cînd 
se întîmplase împotrivirea de pe şantier dezlănțuită de Deci- 
balos, decurionul îi privea cu mai multă dușmănie pe daci. 

— Ce e cu tine aici, dacuie ? îl întrebă. 

— Nimic, bunule decurion, mă odihnesc niţel la umbră. 

— ŞI ceva mai departe de șantier nu puteai să te oprești? 
la cară-te, de-aici ! 

Butes se ridică în picioare, dar nu plecă. 

— Dacă mergi la sărbătoarea sclavilor, bunule decurion, 
te duc la un dac care are un vin cum n-ai băut în viaţa ta, 
1: spuse, privindu-l fără să clipească. 

— Vorbeşti frumos limba Romei şi, după semnul din obraz, 
se vede că ai fost şi luptător, poate căpetenie în oastea lui 
Decebal sau a lui Sarmis. 

— Fiecare luptă pentru țara lui, bunule decurion. Acum, 
după ce prăpădul s-a săvirșit, nu se mai poate face nimic. 
Da, am fost luptător și îi iubesc pe ostaşi: oriunde îi văd, căci 
şi ei sînt nişte oameni chinuiţi. Ce, tu n-ai vrea să fii acum 
acasă, lingă ai tăi, liber şi liniştit ? 

Decurionul mai făcu fără grabă cîțiva paşi spre Butes. 

— Tu nu stai degeaba aici, urmăreşti să faci ceva ! 

Cu multă iuțeală, Butes duse mîna la brîu, apoi o întinse 
spre decurion, sunînd în palmă sesterţii. 

— Își dau ctt poți să bei o zi întreagă din vinul cel mai 
bun, numai să mă laşi să schimb cîteva vorbe cu fratele meu, 
cu Decibalos! 

— Cu dacul din şantier ?... Tu știi ce mare necaz mi-a făcut? 
Era să se întîmple aici o adevărată răscoală. 

Butes răsturnă sesterții În palma stîngă, iar cu dreapta 
mai scoase alții de la brîu. 

— “Ţi-i dau pe toţi, bunule decurion, dacă mă laşi să vor- 


„besc o clipă cu el ! 


Decurionul privi cu lăcomie sesterţii din palmele lui Butes, 
apoi cătă cu grijă în susul și in josul drumului. 

— Dar să nu pui ceva la cale, altfel dau ordin să-l păzească 
mai bine. Să te dai mai sus, pe mal, lîngă gardul ce împrej- 
muieşte şantierul, iar eu o să stau departe, mai retras în 
pădure. Dacă încerci să fugi, te străpung cu spada ! 

De lingă un tufiș de fagi mici, Butes slobozi un strigăt 
uşor de huhurez, numai atît cît să-l audă Decibales. Acesta 
sc opri din lucru şi privi atent În susul colinei, spre pădure. 
Urcă malul proaspăt săpat, se lăsă pe brînci şi se apropie de 
gard. Odraste, care îl văzuse plecând, stătea rezemat în lopată 
şi îl privea mirat. Cu multă grabă, Butes îi povesti printre 
zăbrelele gardului ce făcuse la procurator şi-l îndemnă să 
nu-și piardă speranța. Ca să-i maj întărească răbdarea și 
curajul, îi spuse că au primit vești de la Dicomes, şi că Sarmida 
se alla cu el în munţi — aşa se sfătuise cu Sagitulp ŞI cu 
Gumida. La această veste, Decibalos se schimbă dintr-o dată. 

— Dacă copiii se întorc acasă, să știi că fug într-o noapte 
şi n-o să-mi dea de urmă! spuse vesel, plin de încredere. 

— Am venit să-ți las şi ceva bani, cu ei te ajuţi altfel. 
Vezi ce poţi să aranjezi cu un legionar, şi-o să-i ma: dăm de 
va fi nevoie, 

Prins de înfrigurarea cu care vorbea, Butes nu auzi că 
dinspre Porolissum răsunau ropote de cai ce se apropiau în 
galop. Tăcu numai cînd decurionul îi înfipse mîna cu putere 
în gulerul cămăși și îl ameninţă cu spada. Călăreţii se opriră 
în drum, în dreptul lor. Erau precurarorul şi centurionul 
Servilius. 

—Ce faci acolo, decurioane ? strigă centurionul. 
—L-am prins pe dacul ăsta, poate că vrea să-l facă să 
fugă pe cel din şantier, pe Decibalos ! raportă el puţin încurcat, 

Procuratorul dădu pinteni calului şi porni în sus spre ei. 
De cum îl văzuse, il recunoscuse pe Butes. Incepu să zîm- 
bcască, în sinea lui se bucură că se ivise prilejul să-l întâl- 
mească afir de repede. Toată noaptea se gîndise la cele ce 
vorbise cu el şi regretase că se purtase atît de aspru, Ceva 
lăuntric îl împingea să și-l facă prieten pe dac şi dorea aceasta, 
dar. nici nu voia să se arate slab şi nehotărit. Se apropie de 
Butes și opri calul la cîțiva paşi de el. 

—Aşa, decurioane, se vede că eşti un bun militar dacă 
tu păzești şantierul şi nu legionarii tăi. 

— Veneam pe drum, Plautius Priscus, şi l-am văzut pe dac 
mergînd pe furiş printre fagi... încercă să lămurească decu- 
rionul. 

Procuratorul privi îndelung spre Butes. Decibalos se trä- 
sese devale, sărise sub malul de săpătură și stătea rezemat 
în lopată, ca şi Odraste. 

— Se vede treaba că voi, dacii, sinteţi nişte oameni care 
muşcaţi şi din stâncă, nu vă daţi înapoi din faţa unui obstacol. 
Cîţi sesterţi ai primit, decurioane, ca să-l laşi să vorbească 
pe ascuns cu Decibalos ? 

— Jur pe toţi zeii, Plautius Priscus ! 

„—Am glumit, decurioane, zise mai mult ca să-l liniştească, 
deşi nu se îndoia de cele spuse. Ei, ce stai, ce-ai de gînd să 
faci ? 

— Să-l leg pe dac şi să-l duc în şantier la... 

Procuratorul ridică mina şi-i făcu semn să tacă. 

— Nu, decurioane, ordinul meu este să-l laşi liber! Pe 
mine nu mă miră că dacul a venit, ştia că de sărbătoarea scla- 
vilor mulți oameni au să fie plecați din șantier și, se înţelege, 
a gîndit că va găsi mai uşor un prilej să vorbească celuilalt 
dac, şi acel prilej l-a găsit, decurioane!... Dacă, după ce 
mă-ndepăriez, aflu că l-ai oprit şi nu l-ai lăsat să plece, te 
vei vedea şi tu săpînd alături de ceilalți din șantier ! Cu voia 
mea, poate să schimbe cîteva vorbe cu Decibalos. 

După ce mai aruncă spre Butes o privire, procuratotul 
întoarse calul şi, însoţi: de centurion, începu să coboare în 
grabă spre drum. Întimplarea îl înveselise. Se ivise mult mai 
repede decir sperase prilejul pe care îl dorea, acela de a-i 
arăta încă o dată dacului mărinimia sa, şi aceasta nu ca un 
semn de îngimfare, cica o dovadă de prețuire. 

De sus, dintre coloanele villei sale, Decimus Silvanus pri- 
vise mult timp peste Marodava adunarea sclavilor în Crîngul 
lui Pan. Văzuse şi cînd sclavii säi plecaseră în două cete mari 
spre locul de petrecere, având în frunte una, pe Ampliatus, 
iar alta, pe Marsus. Soarele se înălțase şi venise amiaza cînd 
cl mai cercetă încă o dată împrejurimile pînă departe spre 
Porolissum. Pe drumuri nu se mai vedea nimeni, lumea se 
strinsese la sărbătoare. În curtea villei era linişte. Oprise 
numai cîţiva sclavi mai de încredere pentru pază şi pentru 
a se şti mai în siguranţă. Se mişcă neliniștit și de cîteva ori 
dădu să plece, dar se apri. O uşoară paloare şi-o împietrire 
a feței arătau cît era de tulburat, ca şi cum se găsea în pra- 
gul unci hotăriri grele. Își sälta nervos umărul şi din cînd 
în cînd în colțul gurii se contura cîte un zîmbet slab, iar 
prin trup fi treceau valuri de căldură, cu gindul la plăcerea 
mult așteptată. Mai privi o dată soarele, se hotărî, se întoarse 
şi cu paşi repezi intră în ariu și de acolo trecu în tricliniu. 
“Găsi masa pregătită, aşa cum poruncise. Ar fi vrut să mănînce, 
dar nu avea poftă, foamea îi pierise. Umplu de cîteva ori cupa 
cu vinul cel mai bun și-o goli cu înfrigurare. Se irînti apoi pe 
un pat și rămase mult timp lungit cu faţa în sus, Se ridică 
Şi trecu în tabliniu, luă o oglindă şi se admiră îndelung. În- 
cepu să zîmbească satisfăcut, se vedea bărbat în plină putere, 
pe care de nenumărate ori femeile îl doriseră. Paloarea şi 
neliniştea de pe faţă nu-i piăcură, dar nici nu le putea fn- 
fringe. Cupele de vin golite le simţea prin tot trupul şi cu- 
rajul îi creştea. După ce se mai cercetă o dată, aruncă oglinda, 
trecu în atriu şi de-acolo în exedra. Se văzu faţă-n faţă cu 
Sarmida și cu Afra — sclava care o păzea. Privi fata şi îşi 
dădu seama cît de mult se schimbase. Slăbise, fără să piardă 
«lin frumusețe, ochii îi erau adînci, iar căutătura speriată. 
De mult n-o mai văzuse; de cînd căzuse greu bolnavă, zile 
de-a rîndul fusese îngrijorat de sănătatea ei. Pe Afra o aco- 
perise cu multe daruri, numai să o îngrijească bine şi să-i 
țină trează speranța că după ce se va însănătoși va fi dusă 
“Înapoi acasă. 

— Tu poţi să pleci, Afra ! îi spuse sclavei, așezîndu-se pe 
scaun, lîngă patul pe care stătea Sarmida. 

Continuă să o privească. O găsea tot fragedă şi frumoasă, 
dar părea o altfel de frumuseţe. Înainte o văzuse numai în ie 
şi fotă, ca pe toate daceie, nu cum erau îmbrăcate fetele 

romane. Acum purta stolla și peste ea palla, aşa cum o fn- 
demnase Afra, cînd îi luase lucrurile, spunindu-i că trebuiau 
spălate, şi de atunci nu i le mai dăduse. Cu părul blond auriu, 
căzut peste palla de culoarea frunzelor ce se pregătesc toamna 
să cadă, cu ochii albaştri, mari, umezi, era o frumuseţe ame- 
țitoare, care-l zăpăci pe Decimus Silvanus şi îi täie din por- 
nire, Nu mai încercă să-i vorbească folosind cuvintele pe care 
de mult şi le pregătise, socotind-o pe fată o dacă proastă, 
cu care se va descurca uşor. Privirea ei speriată, dar dirză 
era un semn că-şi dădea seama de situația în care se păsea 
şi aştepta plină de hotărire ca lupta să înceapă. 

— Ai fost greu bolnavă, începu el pradă tulburării ce-l 
cuprinsese, iar îngrijorarea mea destul de mare. De-acum 
înainte toate se vor Îndrepta şi te vei simţi mai bine. Vreau 
să fii fericită, Sarmida, mă gîndesc să te fac stăpîna acestei 
ville, a fermei mele, a tot ce este al meu ! 

Cit timp îşi făcuse planurile de răpire a fetei, nu se gîn- 
dise niciodată că, avind-o În puterea sa, va ajunge să se roage 
de ea, de aceea nu venise pregătit să-i spună că şi-o va face 
soţie. Nu-şi închipuise că ar fi cu putință ca o femeie din- 
tr-un neam barbar, cum erau în mintea lui dacii, să ajungă 
stăpîna vieţii sale. Totul se schimbă în el din clipa cînd pä- 
trunse în exedra. Văzînd că ea nu răspunde, continuă: 

— Îmi dau seama că am săvirşit o mare greşeală răpin- 
du-te şi prin asta am atras asupra mea ura ta, dar mă voi 
strădui să îndrept totul, şi aici, și acasă la tine, încît să fim 
cu toţii fericiți. Voi ruga pe procurator ca Decibalos să fie 
lăsat liber. 

Cînd auzi că tatăl era încă la Porolissum, privirea ei se 
aprinse şi pieptul începu să-i salte năvalnic. 

— Pentru mine tata suferă aut de mult !... Eu l-am împins 
să se ducă acolo... 

— Suferinţa lui va lua sfirșit cît mai curind dacă tu 
vei fi bună cu mine... şopti el, aplecîndu-se spre ea şi înuin- 
zînd braţul s-o cuprindă peste mijloc. 

Cu o mișcare scurtă, ea se retrase şi împinse o pernă în- 
tre ei. Decimus Silvanus prinse în privirea ei silă şi scîrbă. 
Se simți umilit, nu găsi ce să-i mai spună. Dacă Sarmida ar 
fi fost femeie în tot înţelesul cuvintului, nu o copilă ne- 
cunoscătoare într-ale vieţii, ar fi știut cum să se poarte cu 
bărbatul de lingă ea, stăpînir de porniri lacome. Toţi din 

Marodava aflaseră de fărădelegile, silniciile şi neruşinările 
ce le făcea cu femeile pe care le aducea de la Porolissum 
sau din altă parte. Unele plecau vesele și pline de daruri, al- 
tele fugeau plîngînd, bazjocorite și bătute în orgii în care 
vinul cursese în valuri. La Sarmida totul se reducea la scîrbă 
şi la ură pentru el. Cuvintele pe care le rostise în faţa cr 
poate că le spusese şi la alte femei nefericire. Furia puse 
stăpînire pe el. Nu fusese niciodată umilit de o femeie şi 
niciodată nu i se arătase silă şi scîrbă, nici chiar de acelea 
pe care le bătuse, ca satisfacția să-i fie și mai mare. Frumu- 
sețea Sarmidei o vedea acum altfel, o frumuseţe sălbatică, 
care nu putea fi stăpînită decit prin forță. 

— Mă priveşti cu scârbă, uiţi că te găseşti în puterea mea ? 
îi strigă suflind greu, stăpinit de porniri pline de patimi. 

Se întinse din nou spre ea, hotărit să o strîngă la piept, 
dar nu avu timp, căci Sarmida sări ca o săgeată şi se retrase 
în colțul cel mai îndepărtat al încăperii, Nimic nu mai rămase 
omenesc pe fața veselă cu care Decimus Silvanus intrase 
în cxedra, fiara din el ieșise la iveală. 

— Pui de barbar, te voi face altfel să cunoşti bărbatul? 

Se repezi asupra ei, o săltă în brațe şi, fără să-i ia în 
scamă zvîrcolirile, se trînti cu ea pe pat. Sarmida nu-și pierdu 
cumpătul, se răsuci fulgerător, scăpă dintre braţele lui, sări 
în picioare şi fugi spre uşă. Nu apucă însă s-o deschidă, 
căci Decimus Silvanus o prinse de palla şi o trase cu putere 
înapoi. Palla se sfișie şi fata se văzu în faţa lui cu stolla 
ridicată pînă deasupra genunchilor. Se repezi din nou asupra 
ei şi, strîngînd-o la piept, se prăbuși cu ea pe pat. Căută s-o 
prindă sub greutatea trupului său voinic, se luptă cu ea, în- 
cercă în toate chipurile să-i împiedice orice mişcare, dar 
nu reuși. În zvîrcolirile lor mute de-a lungul și de-a latul 
patului, stolla se săltase pînă către umeri şi tot trupul tînăr, 
cu sînii mici și tari, rămăsese pol. Dar ea nu luă în seamă 
ruşinea, purta o luptă. Se împinse cu picioarele într-o parte, 
şi, fără ca el să bănuiască ce urmărea, își înfipse dinții în 
urechea lui. Durerea îl făcu să uite tot ce urmărea. Înerozit, 
îl săgetă gîndul că ar putea să rămînă fără o ureche. De du- 
rere şi de ciudă deveni cu totul fiară, în ca nu mai vedea 
femeia pe care o dorea. ci o dușmancă de moarte. Cu o miş- 
care fulgerătoare o izbi cu pumnul peste faţă, îi auzi ţipătul 
sfişietor şi îşi simţi urechea slobozită, caldă de sîngele ce 

începuse să curgă. În aceeași clipă răsună o bufnitură în 
peristyl, apoi ușa de la exedra se deschise, lovindu-se de pe- 
rete, În prag stătea Opian, sclavul care luase parte la rà- 
pirea fetei, şi care de atunci se gindise numai la ca şi ur- 
mărise tot ce se petrecea în jurul ei. 

— leşi afară, Opiane, că pun să te spînzure! strigă De- 
cimus Silvanus, uitind de durerea de la ureche. 

Sclavul nu se mişcă. O privi pe Sarmida dezgolită, prinsă 
sub trupul lui Decimus Silvanus. 

. — Ajută-mă, sclavule, toții zeii să te țină ! Poate că și tu 
ai o soră care are nevoie de ajutorul cuiva! îl imploră Sar- 
mida. 

Decimus Silvanus se răsuci într-un cot. Sarmida sări şi 
îşi trase stolla. 

— leşi afară, sclavule, nu înţelegi ? se răsti din nou De- 
cimus Silvanus. 

Sclavul stătea în prag, nemișcat, De Decimus Silvanus nu 
se temea, ştia că putea să-l înfringă. Făcu un pas înăuntru 
şi închise ușa. Orbit de furie, Decimus Silvanus se aruncă 
asupra lui, dar sclavul făcu o mişcare scurtă, se trase într-o 

arte. Se aruncă din nou, iar sclavul nu se mai putu feri. 
be încinse lupta pe viaţă şi pe moarte, se prăbuşiră amîndoi 
încleştaţi, răsucindu-se pe pardoseala încăperii. După multe 
încercări, Decimus Silvanus făcu o mişcare înșelătoare, reuşi 
să-și înfigă mîinile în gîtul sclavului şi se încordă să-l strîngă 
din răsputeri, însă În aceeași clipă simţi o durere ascuţită sub 
umărul drept, iar miinile îi căzură neputincioase. Sirigă îngro- 
zit, uşa se deschise şi în cadrul ei se arătă Afra. Sclava rămase 
mai întîi Împierrită, neînțelegînd ce se petrece, apoi la ve- 
derea sîngelui începu să ppe şi să strige după ajutor. Opian 
se ridică repede. Nu mai avea altă scăpare decît fuga; Pe 
Sarmida nu mai putea să o salveze. Ieşi din exedra, sări prin 
peristyl și se îndreptă în fugă spre poartă. În înfierbîntarea 
în care se afla, Decimus Silvanus nu mai simţea nici o du- 
rere. Porni pe urmele lui Opian şi începu să strige sclavilor 
să-l prindă şi să i-l aducă legat. 

Opian alerga cât îl țineau puterile spre poteca dinspre 
Marodava. Își făcuse socoteala ca, după ce ocolea pintenul 
de stîncă, să cotească spre dreapta în pădure şi să se facă 
nevăzut. Ajunsese aproape să scape, cînd pe potecă îl zări 
pe Marsus, care venea însoţit de doi sclavi în sus spre villa. 

În pădure nu mai avea cum să ajungă, nu putea urca pe 
pintenul prăpăstios de piatră, şi nici înapoi nu mai găsea 
scăpare. Se hotărî fulgerător şi o tăie de-a dreptul spre vale, 
către drumul ce intra în Marodava. Vilicul Marsus nu-l re- 
cunoscuse, zărise numai un sclav care fugea, dar cînd văzu 
că din sus alți sclavi alergau după el și strigau, se dumiri 
şi porni şi el pe urmele fugarului. Prin Marodava lătratul 
cîinilor se întinse spre Serdos cu iuțeala cu care înaintau 
Opian şi urmăritorii lui. Spre Cringul lui Pan nu se putea în- 
drepta, căci mulţimea l-ar fi prins şi l-ar fi dat în mîna lui 
Decimus Silvanus, în casa unui dac nu-şi găsea scăpare, pentru 
că cei ce-l urmăreau ar fi încercuit-o şi-ar fi intrat după el. 
Se gîndi la templu. De acolo nu putea să-l mai scoată nimeni. 
Nutrea speranţa că preoții îl vor ajuta să scape peste noapte. 
Cînd ajunse la templul lui Mithras, mulțimea din Cringul 
jui Pan îl văzu. Opian intră şi închise ușa cu zăvorul. După 
puțin timp sosiră şi urmăritorii și se postară în uşă. Din sus, 
dinspre crîng, curioasă, mulţimea venea în fugă. Printre cei 
strînşi erau și cei doi preoți : Helpizon şi Horiens. 

— E un sclav de-al stăpinului, al lui Decimus Silvanus, 
spuse vilicul Marsus, cînd îl văzu pe preotul Helpizon. Să 
mi-l dai ! 

— De sărbătoarea lor, sclavii nu por fi pedepsiți! strigă 
cineva din mulțimea adunată. 

Cei doi preoţi se aşezară în ușa templului şi făcură semne 
tuturor să se retragă mai departe. 

— Când un om s-a pus sub paza zeului, strigă Helpizon, 
nu-l mai poate lua nimeni ! Îndrăzneşte cineva să aducă asupra 
sa miînia zeului şi să pătrundă în templu? Iar voi, cei care 
vă rugaţi şi cereți ajutor şi ocrotire lui Mithras, aţi putea 
să răbdaţi şi să lăsaţi ca templul să fie profanat ? 

Din mulțime izbucniră strigăte de opunere, multe fiind ale 
sclavilor care se înveseliseră toată ziua în Cringul lui Pan. Prin- 
tre cei adunaţi îşi făcu loc actorele Ampliatus, însoțit de ceata 
de sclavi cu care venise să petreacă de sărbătoarea lor. Marsus 
Îi ieși Înainte şi-i spuse în șoaptă ce aflase şi cine era cel 
ascuns în templu. Mulțimea aştepta cu nerăbdare să vadă 
cum se va sfirşi întimplarea. Ampliaţus se apropie de cei 
doi preoţi. 


292 


— Ar fi bine să-mi daţi sclavul, îl luăm cu noi la pe- 
trecere. Vă jur pe zeul Mithras că stăpînul nu-i face nimic! 
Cine nu ştie că, de sărbătoarea lor, se iartă orice trăsnaie 
sclavilor ? S-ar supăra degeaba stăpînul... 

Vorbele împăciuitoare, pline de blindeţe ale actorelui nu 
schimbară nimic din hotărîrea celor do: preoți. Întîmplarea 
o găseau binevenită : protejind sclavi în ziua sărbătorii lor, 
întăreau respectul față de templu şi credinţa în puterea zeu- 
lui. Dar mulțimea întîmpină cele spuse de actore cu hohote 
de rîs şi strigăte : 

— Nu-l crede pe actore, e un vulpoi şiret! strigă unul. 

— De mînia lui Decimus Silvanus nu scapă nimeni ! adăugă 
altul. 

— Dacă a intrat în templu, îl apără zeul ! Să rămînă acolo! 
rosti o bătrînă. 

În mulţime, deodată se produse mişcare şi capetele se fn- 
toarseră să privească în vale, spre drumul ce ieşea din Ma- 
rodava. 

Vine Decimus Silvanus! strigară îngrijoraţi cîțiva dintre 
cei ce priveau într-acolo. 

Se auziră ropote de galop ce se apropia, apoi sforăitul 
calului. Decimus Silvanus îşi făcu loc şi se opri lingă cei doi 
preoţi. Urechea îi mai sîngera, iar sub umăr cămaşa îi era 
năclăită de sînge. Furia ce-l mistuia nu și-o putea ascunde, 
deși făcea sforțări să zîmbească. Îi văzu pe oamenii săi, pe 
vilic şi pe actore. 

— Opian s-a ascuns în templu? îl întrebă pe actore cu 
ton potolit. 

— Da, stăpine, aşa mi-a spus Marsus, dar eu nu l-am 
văzut. 

Decimus Silvanus răsuflă uşurat. Îl socotea în mîna sa pe 
sclav. Îşi recăpătă curajul. Tor timpul cft alergase în galopul 
calului fusese îngrozit de teama ca sclavul să nu fi apucat 
să spună dacilor că stăpînul lui răpise fata şi o ţinea închisă 
sus. Începu să rîdă şi se întoarse spre cei doi preoţi : 

— A căutat scăpare la zeul Mithras ! Păi tor zeului Mithras 
m-am rugat şi eu în clipa cînd el a vrut să mă omoare... 
Aici, în fața templului său, aduc mulțumiri zeului pentru că 
m-a scăpat cu viață ! De fapt eu sînt vinovatul, i-am dat prea 

mult să bea, am zis că de sărbătoarea lor și sclavii care au 
rămas de pază sus trebuie să petreacă. El, prins de tăria 
vinului, poate că și-a pierdut mințile, ca orice om care a băut 
prea mult, altfel e un sclav foarte, bun Și nici n-am de gînd 
să-l pedepsesc. Să-i daţi drumul să iasă. îl luăm sus şi, mă 
jur pe făcliile lui Pluto, nu-i fac nimic ! 

— În astfel de vorbe, cu așa jurăminte, spuse de un stăpân 
ca tine, nu se încrede nimeni! se auzi din mijlocul mulțimii. 

— A vorbit Iarse, șopti cineva. 

— Ce mă, nebunule, strigă Decimus Silvanus cu ton de 
glumă, continuînd să rîdă, nu mai cînţi din nai? 

_— Sclavul este în puterea zeului, să i-l lăsăm lui! răsună 
din nou vocea lui arse. 

— Noi, preoții, nu avem voie să scoatem pe nimeni din 
templu. Cine a cerut ajutor zeului nu mai poate fi luat de 
oameni, întări Helpizon. Sînt preotul acestui templu, te cunosc 
și te respect, Decimus Silvanus, dar am datoria să veghez 
ca aici să nu se calce în picioare cultul lui Mithras. Este 
de altfel şi o datină veche din străbuni, cine a căutat scă- 
pare într-un templu este un om trecut în puterea zeului. 

Decimus Silvanus simţea că nu-şi mai poate stăpîni mînia 
ŞI îngrijorarea. 

— Trebuie să-mi scot sclavul de aici, Helpizon ! murmură 
frămîntindu-se, apoi strigă: Ampliatus, Marsus, unde sînt 
sclavii mei ? 

— Sînt toți aici, stăpîne! 

— Puncţi-i să înconjoare templul ! 

— Nu faci bine, Decimus Silvanus, îţi atragi mînia zeului ! 
încercă preotul să-l potolească. 

Bătrînul Iarse îşi făcu loc prin mulțime şi ieși în faţă. 

— Pînă la mînia zeului, mai este și mânia noastră ! strigă 
el. Ce staţi, oameni buni, voi lăsați să se profaneze templul ? 
întrebă el mulțimea. Să-l înconjurăm noi și să-l apărăm! 

Cuvintele bătrinului căzură ca o ploaie răcoritoare asupra 
mulţimii. Bărbaţii îşi făcură repede loc şi se așezară pe lîngă 
zidurile templului. Sclavii lui Decimus Silvanus căutau şi ei 
să facă la fel, dar se retrăgeau imbrînciţi de ceilalți, care se 
arătau hotăriţi să se opună cu orice chip. 

— Nu faci bine, Decimus Silvanus! repetă Helpizon. Va 
ieşi o încăierare mare, sclavii tăi voi fi bătuţi, iar despre 
fapta ta va afla şi procuratorul. Sclavul este acum al tem- 
plului şi va rămîne în templu. Miine vei putea să te plingi 
la Porolissum şi, dacă procuratorul va da ordin să fie luat 
de legionari, noi, preoții, nu ne vom putea opune. 

Decimus Silvanus pusese privirea în pămînt şi îşi stringea 
nervos fălcile. Îşi dădea seama de neputința în care se găsea. 

— Dar dacă cineva va căuta să-l scape peste noapte ? În- 
trebă el pe preot, cuprins de furie. 

— De cel din templu răspund eu, Decimus Silvanus ! îl 
asigură preotul. E templul în care slujesc şi, de tot ce se 
petrece aici, numai eu pot da socoteală. Mulțimea va părăsi 
templul îndată ce tu şi sclavii tăi vă veţi îndepărta ! 

Decimus Silvanus făcu semn actorelui şi vilicului și începu 
să coboare spre drumul Marodavei. Pe lîngă furie şi. nepu- 
tință, în sufletul lui pătrunsese teama, era îngrozit de răz- 
bunarea dacilor. 


Trecuse de mult miezul nopții. Butes stătea lungit pe pat. 
Opaiţul cra aprins. Somnul nu putea să-i învingă Îngrijorarea. 
Tresări auzind bătăi în poartă. O umbră de teamă îl cuprinse. 
Ascultă atent : 

— Eu sînt, bunule Butes, eu, arse! 

Recunoscu vocea bătrînului și ieşi repede. După ce intrară 
în casă, îl privi pe bătrîn și-l văzu că zîmbea. Bănui că ceva 
se petrecuse la Serdos. 

— Ce s-a-ntimplat la Serdos, moș Iarse, ce-a ars? Pe la 
miezul nopţii am văzut foc mare într-acolo. 

— A ars templul lui Mithras, bunule Butes ! 'Ți-am spus 
eu alaltăieri că trebuie să dau de urma zeiţei Sarmida... E 
sus, în villa lui Decimus Silvanus ! 

Butes îl privi cu milă pe bătrîn, crezind că aiurează, 
'Trecuse prea repede cu vorba de la arderea templului la 
villa lui Decimus Silvanus. Nu vedea nici o legătură. 

— Spui că a ars templul... că ai aflat unde se află fata ? L.. 

Bătrînul îi făcu semn să tacă. Se așeză pe laviţă și începu 
să-şi treacă degetele prin barbă. 

— Stai şi tu, trebuie să mă asculți. 


Îi povesti tot ce se petrecuse devreme la templu şi cum 
un sclav de-al lui Decimus Silvanus rămăsese peste noapte 
închis acolo de preot, 

—Eu şi cu Hylas, paznicul, continuă bătrînul, ne-am tor 
dus într-una să vedem dacă se mişcă ceva pe lingă templu, 
încercam încuietoarea la uşă şi, din milă pentru cel închis 
acolo, îi spuneam să stea liniștit, că nu se simţea nimic. 
Aproape de miezul nopţii, poate că ne furase niţel somnul, 
am sărit auzind strigătele îngrozitoare ale sclavului închis 
cerînd ajutor. Afară se vedea lumină multă. Cînd am ieşit 
din chilia lui Hylas, templul ardea învăluit de flăcări din 
toate părţile. Împrejurul lui nu era nici ţipenie de om. Am 
început să strigăm la cei din Serdos şi din Marodava ; au 
sărit mulți oameni în ajutor. Dar focul nu mai putea să fie 
stins, Doi bărbaşi curajoşi, un dac şi-un veteran, au doborit 
uşa și s-au aruncat în flăcări, pătrunzînd în templu. Strigă- 
rele sclavului nu se mai auzeau. După câtva timp au ieșit cu 
el pe braţe. Toți trei aveau îmbrăcămintea aprinsă. Au sărit 
oamenii în ajutorul lor, i-au dezbrăcat și i-au udat cu apă. 
Cei câre intraseră aveau arsuri, dar nu prea mari şi viața 
lor nu e în primejdie, dar sărmânul sclav a fost aproape ars. 
Ceilalți, cînd au văzut că orice ajutor era de prisos pentru 
sclav, l-au lăsat şi-au început să-i îngrijească pe cei dor 
oameni bravi, care îşi puseseră viața în joc. Eu m-am dar 
lîngă nefericitul ce gemea în dureri şi-am început să-i ud 
buzele cu apă. Era ars tot, nu mai avea păr pe cap şi nu 
mai vedea. Am încercat să vorbesc cu el, să prind o vorbă, 
două, să aflu ce s-a petrecut acolo sus, în villa lui Decimus 
Silvanus. Cînd am auzit ceva, am apropiat urechea de gura 
lui şi-am înțeles cum repeta încet și rar, abia şoptit, cîteva 
vorbe : „Fata... dacă... furată... sus...“ L-am văzut cum și-a 
dat sfîrşitul, sărmanul sclav ! 

Bătrinul tăcu, Se întoarse spre Butes. Văzind ca tace, con- 
tinuă : 

— Da, bunule Butes, zeița Sarmida a fost furată de Til- 
harul care... . 

— Zici că numai ati: a putut să spună sclavul? îl între- 
rupse Butes. Ceva trebuie că s-a petrecut acolo. 

— Da, bunule Butes, zeița e sus, în villa. Pe mine nu 


mă înşală niciodată presimţirea, 

Butes strînse fălcile şi îl privi îngrijorat. 

— Ai mai spus cuiva, bătrîne, vorbele pe care le-ai auzit 
de la acel sclav ? 

— Nu, bunule Butes, pisica nu-şi pune clopoței cînd pleacă 
după şoareci... 

— Ai grijă, nici să nu spui! Pericolul e mare. Dacă Sar- 
mida în AA e acolo, iar Decimus Silvanus ar afla că not 
ştim, viaţa ei ar fi în primejdie, Templul de el a fost ars» 
oamenii lui i-au pus foc. 


Capitolul VI 
RĂZBUNAREA 


Pe poteca ce urca din Marodava spre drumul cel mare 
<are lega Porolissumul cu Napoca, se înșiraseră cinci daci: 
Butes, Sagitulp, Gruno, Sagades şi Rundacio. Era de di- 
mineaţă. În urma lor se pierdea în piclă pintenul pe care se 
înălța villa lui Decimus Siivanus, Urcînd, Putes privise de 
cîteva ori într-acolo şi oftase. Sagitulp îl văzuse şi un val 
de duioşie îl cuprinsese. Poate că fostul taraboste — gîndea 
e] — suferă de dorul timpurilor de altădată, cînd toate plaiu- 
rile din jur, cît răzbătea privirea, erau ale lui. Dar sufletul 
fui Butes era chinuit de o grea frămîntare, numai el şi bä- 
trînul Iarse ştiau că acolo sus se găsea închisă Sarmida şi, 
de cînd aflase, îl tortura greu găsirea unei căi de salvare a 
fetei, fără să-i primejduiască viaţa. El nu se îndoia: dacă 
veneticul „de sus“ fusese în stare să pună la cale omortirea 
lui Staberius, în clipa cînd s-ar fi văzut încolțit de dacii 
porniţi să scoată fata, nu s-ar fi sfiit s-o omoare şi să-i as- 
cundă trupul, ca astfel să se piardă orice urmă a ticăloșiei lui. 
Înclinase de multe ori să meargă din nou la Porolissum, la 
procurator, să-i spună cine furase fata, dar teama că De- 
cimus Silvanus ar fi putut să treacă la înfăptuirea ticălo- 
şiei, mai înainte ca legionarii să fi ajuns acolo, îl îngrozea. 
Dragostea lui pentru Sarmida era puternică şi duioasă, ca 
aceea a unui tată ; neliniștită, ca pornirea unui bărbat singu- 
ratic nemînpiiat de mîini calde de femeie ; adoratoare ca iu- 
birea credinciosului pentru zeița pe care o venerează. De 
cînd în sufletul fetei pătrunsese Dicomes, pe care el îl soco- 
tea ca pe propriul său fecior, se gindise de multe ori ce şi 
cum să încerce, numai să-i vadă pe amindoi laolaltă, plini 

de fericire. Gindul îi alergă năvalnic în toate părțile şi în 
cele din urmă se opri din nou la procurator. Îi reveni în 
minte momentul cind Plautius Priscus îl chemase pe contu- 
bernal şi îi dăduse ordin să-l aresteze, în el răsunară din nou 
cuvintele pe care acesta ie spusese, după o lungă şi încor- 
dată pauză, că era liber şi putea să plece, Vorbiseră fățiș 
şi unul, și altul : unul, ca cuceritor supusului ; celălalt, ca un 
asuprit cotropitorului. Nu înțelesese nici de ce, în ziua care 
urmase, cînd îl găsise la marginea şantierului, vorbind cu 
Decibalos, şi cînd decurionul, încolţit, nu mai găsise altă scà- 
pare decît să se prefacă repede că-l „prinsese, procuratorul 
spusese rizînd să-l lase să plece și să nu indrăznească să 
încerce să-l oprească. Dar toate acestea trecuseră. Acum tul- 
burarea lui Butes era Și mai mare: primise vorbă de la pro- 
curator ca, împreună cu cîțiva daci, să-l însoțească la o vînă- 
toare. Îi spusese ziua şi locul de întîlnire. Oare ce pusese la 
cale Plautius Priscus ? Căuta mijlocul prin care să-l răpună ? 
În ziua aceea, cînd fusese la el. îi spusese că pe dacul Bures 
îl socotea căpetenia dacilor din Marodava. Urmărea să- i lase 
pe cei din Marodava fără căpetenie? Orice va fi să se în- 
timple, gîndea el, luase hotărtrea să arate romanului că o 
căpetenie dacă nu se dă înapoi din faţa morţii. 

— Ia mai lasă gîndurile, bunule Rutes, curmă Gruno tä- 
cerea, ce te frămînți atîta ? Poate că Marele zeu nu i-a nà- 
păstuit de tot pe daci! 

Butes întoarse capul. 

— Vezi că ai greşit, Gruno, nu Marele zeu, ci zeul Mithras ; 
<e, ai uitat la care zeu te rogi acum ? 

Gruno slobozi un hohot de ris: 

— Apăi, dă-i focului de zei, că mi-e tot una! Aşa, cu zeul 
Mithras, m-am ales cu ceva, am pus mîna pe-o bucată de 
pămînt... 

— Şi cu un nume nou... îl completă Butes în glumă. 

— Eh, nume nou, cine-mi spune mie în Marodava Spurius ? 
Nimeni, pentru toţi oamenii sînt tot Gruno. 

— 'Tabularul Lucrinus te are trecut pe tăblițele lui altfel, 
pentru el eşti cetățeanul imperiului cu numele G. Spurius. 
Cine-ţi vede numele scris de el, nici prin minte nu-i trece 
că ai fi dac. Tot aşa tabularul îl are scris şi pe unul R. Cal- 
listus... Ce zici, Rundacio, îl cunoşti ? 

— Zic şi eu ca Gruno, răspunse Rundacio, care mergea 
în urmă, la Marodava eu sînt tot Rundacio, dar am primit 
pămînt cu care să-mi ţin femeia şi copiii. 

Vorbind, Butes uită un timp de gîndurile ce-l frămîntau. 
Soarele se ridicase deasupra munţilor. Ziua era frumoasă, zi 
de sfîrşit de vară. Ceva nelămurit din lăuntrul său îl făcea 
să fie mai vesel, să vadă lucrurile mai în bine şi să pri- 
vească Înainte cu mai multă încredere şi curaj. Poate că 
vremea atît de frumoasă, aerul proaspăt al dimineţii şi pri- 
veliştile minunate din jurul lui îl ajutau să-și mai uşureze 
sufletul. 

— Spune-mi, Sagitulp, mai şii minte vremurile cind mer- 
geam la vînătoare de zimbri? Erai tînăr şi te arătai un vi- 
nător mai isteţ decît cei bătrîni. Ai mai fi în stare să dobort 
un zimbru ca atunci ? 

— Poate chiar mai bine, răspunse Sagitulp oftind, numai 
că acum noi, dacii, nu mai avem voie să vinăm prin pădurile 
care altădată au fost ale noastre, acum vinează ei, vencticii. 

Pus pe glumă, Butes îl întărită : 

— Da, da, am mai auzit unul vorbind tot așa, pe unul 
care şi-a dat fata după un venetic de decurion... 

— Ehei, bunule Butes, bărbat ca decurionul Ampeliei nu 

rea vezi, cu greu găseşti altul ca el. De cînd au şi copi- 
ful, fata mea e pentru el zeița adorată, iar copilul, soarele 
strălucitor. 

— Dar tu, Sagades, ce taci ? De-atunci de cînd ai doborir 
în amfiteatru pe gladiatorul acela, parcă vorbeşti mai puţin. 
Poate că vrea lanistul să te ia la şcoala lui 2... Am auzit că 
în curînd, la căderea toamnei, se va da un nou spectacol. 

— Dă-l la duhurile rele pe lanist, hurui printre dinți 
Sasades cu vocea lui groasă, eu îmi văd de oalele şi de stră- 
chinile mele. 

— Da, eşti un mare meşter olar, şi pentru asta Canidia 
te prețuia mult. E adevărar că vasele făcute de tine au fn- 
ceput să se caute mult la Porolissum ? 

— Încă cum?! Nu pot eu să fac şi să ard cît mi se cere. 
Cine mai coace vasele ca mine de ies așa negre şi lucioase? 
Romanii sînt cărămidari buni, unde se duc ei, gata şi cărămida, 
dar în olărie fi Întrecem noi, dacii. Oalele noastre cu luciu 
negru au ajuns departe... 

— Ai spus bine, Sagades, romanii sint buni cărămidari, 
€i știu să ardă bine lutul, dar mai ştiu să ardă bine şi temple... 
Nu e-aşa, Rundacio şi Gruno ? A rămas zeul vostru, Mithras, 
fără casă ! continuă Butes să-i îndemne la vorbă. 

—Să fie adevărat că a ars în templu un sclav de-al lui 
Decimus Silvanus ? întrebă Sagitulp. Am aflat de la Fuscianus. 

— Cică Decimus Silvanus a şi pus să se refacă templul, 

oate că a ţinut mult la acel sclav, adăugă Rundacio. Aşa să 
ie, bunule Butes ? 

— Nu prea e-așa, frate Rundacio — numit şi Callistus — 
completă în glumă, tot ce face Decimus Silvanus se potriveşte 
cu ceea ce se aude că se petrece pe la Roma. Acolo, în politică, 
dacă unul stă în calea altuia este omorît cu multă şiretenie și, 
după aceea, același om, cel care a pus la cale omorirea, în- 
cepe să-l laude şi să-l cinstească pe cel dispărut, îi înalță 
monumente, îl face erou al imperiului. Acum nu pot să vă 
spun tot ce știu, dar cînd va veni vremea să aflați veţi vedea 
la mine şi la Decibalos petrecere mare. Da, Decimus Silvanus 
trebuia să-l omoare cu orice chip pe acel nefericit sclav, un 
brav şi minunat tînăr, şi, ca să spulbere orice bănuială, a 
trecut de îndată la refacerea templului. 

— Ela aruncat bănuiala asupra noastră..., murmură Gruno. 

— Da, aşa vorbesc cei din Serdos şi din Magnus, poate că 
zvonul va fi ajuns și la Porolissum, continuă Butes, toți spun 
că dacii au pus foc templului, asta ca să nu mai fie nevoiți 
să treacă la cultul lui Mithras. Nu ştiu dacă și voi aţi băgat 
de seamă: zvonul este întins mai mult de Theudotos, la 
taberna lui, de Eufemus şi de Lucrinus, toți unelte ticăloase 
de-ale lui Decimus Silvanus. Dâr poate că va veni o dată 
vremea să ne socotim cu ei. 

Butes făcu o lungă pauză. Ireceau printr-o poiană fru- 
moasă, plină de flori vesele, viu colorate. Se aplecă din mers 
şi rupse o floare. Gruno făcu cîţiva paşi în fugă — rămăsese 
în urma şirului — și veni lingă el. Vorbi mai încet, parcă 
plin de teamă : 

— Bunule Butes, nu putem noi să le facem de petrecanie 
la veneticii ăştia patru? Pe mine să mă lăsaţi să-mi înfig 
mâinile în beregata lui Deciu Sivan ! 

—Tot aşa-i zici, frate Gruno, lui Decimus Silvanus? i-o 
aminti Butes. la să-mi spuneţi, voi mai ştiţi să trageţi cu 


301 


arcul, mai puteţi să aruncați bine o bardă în pieptul dușma- 
nului, mai aveţi iuțeală să mînuiţi sulița ? 

— O să pornim la luptă, bunule Butes ? sări Gruno. 

— Poate că o să fim nevoiţi să facem şi asta, dacă nu 
vom putea să îndreptăm lucrurile, dar pînă atunci să vă ţineţi 
gura. Aşa, acum să tăcem, ne apropiem de drum şi e bine 
să auzim tot ce se mișcă în jurul nostru. 

Poteca îi scoase în apropierea locului în care Sapitulp îi 
întilnise pe Rhesos şi pe Dapyx. Cătînd în „lungul drumului 
spre Napoca, pe Sagitulp din nou îl răscoli î îngrijorarea după 
Getio, plecat în căutarea lui Dicomes. Butes îi văzu schim- 
barca în suflet și-l lăsă în pace. Nu aşteptară mult şi din vale, 
dinspre Porolissum, începură să răsune chiote, însoţire de lä- 
tratul câinilor. La cotitură se ivi călare procuratorul, însoțit 
de Decimus Silvanus, de tribunul Flavius Severus, de centu- 
rioni şi funcționari. Ceva mai departe, în urmă, veneau pe 
jos numeroși vinători : legionari, negustori şi meşteşugari dor- 
nici să ia parte la o mare vînătoare. Cînd îl văzu pe Butes, 
procuratorul se înveseli şi îi vorbi de departe : 

— Nu m-am îndoit nici o clipă, ştiam că ai să vii. Noi 
amindoi sîntem ca două pietre, care, cu cît se ciocnesc mai 
des, cu atît se apropie mai mult. 

Cuvintele spuse de procurator îl întristară pe Decimus Sil- 
vanus. Gäsea că Plautius Priscus băga prea mult în seamă 
un dac barbar. Dar întristarea lui crescu şi mai mult cînd, 
oprindu-se, procuratorul ordonă unui decurion să aducă unul 
din caii de rezervă. 

— Bunule Butes, spun şi eu aşa cum vorbiți voi, dacii, 
continuă procuratorul, vreau să-mi faci plăcerea să mergi că- 
Jare, alături de mine. Și adăugă rizind : Nu sîntem noi în 
părţile acestea două căpetenii ? Eu, al romanilor, tu al dacilor... 

Bunăvoința cu care îi vorbea procuratorul îl puse la grea 
încercare pe Butes. Era încurcat, nu știa ce să răspundă, cum 
să se arate față de romanul care, ultima dată cînd îl văzuse, 
se mulțumise să arunce cu răceală numai cuvintele: „...să-l 
laşi pe dac liber!“ şi acum se arăta atît de prietenos. Mindria 
de dac nu-l lăsă să se umilească în faţa cotropitorului. 

— Dacă ru spui că eu sînt o căpetenie, răspunse el rîzînd, 
atunci pot să spun: Bun venit celeilalte căpetenii! Cu salu- 
turi, rugînd zeii, nu mai încep, căci şi-așa văd că, de la 
un timp, zeii noştri cu ai voştri se amestecă tot mai mult... 

— Aşa cum se amestecă şi oamenii, adăugă procuratorul. 

Porniră mai departe, părăsiră drumul şi se înfundară în 
păduri, ţinînd-o mai mult spre miazănoapte. Tot timpul pro- 
curatorul arătă poftă de vorbă cu cei ce-l însoțeau şi mai 
ales cu Butes. 

— Frate Butes, așa aţi plecat voi la vînătoare? Nici tu 
şi nici ceilalţi n-aveţi sulițe, arcuri, săgeți... 

— Poate că Plautius Priscus uită că dacii nu au voie să 
poarte asupra lor nici o armă... spuse el drepr răspuns și. 
continuă : Şi totuși, au! Fiecare avem la brîu un cuțit bun, 
pe dedesubt ascunsă o bardă bine ascuţită, iar în mîna un 
toiag ager cu măciucă tare. Să ştii, Plautius Priscus, un dac 
cu măciucă, cu cuţit şi cu bardă nu se teme de un legionar 
înarmat cu arc, cu suliță şi cu spadă. 

Procuratorul se întoarse in şa spre Decimus Silvanus. 

— îl auzi, Decimus Silvanus ? Tu, acolo, între ei, ar trebui 
să-i ai ca prieteni. 

— Asta și fac, Plautius Priscus! De mai mul: de un an. 
n-a auzit nimeni că am luat ceva din țarina vreunui dac, cu 
toate că a mai rămas la ei mult pămînt din moșia acelui: 
1araboste... 

— Al luat pămîntul lui Siaberius ! i-o întoarse Butes, arun- 
cîndu-i o căutătură rece. 

— Ei, da, continuă Decimus Silvanus, cu Staberius a fost. 
altceva, el și Canidia erau romani, n-aveau cui să rămină 
casa şi pămîntul lor. Altfel... eu am început să mă împac 
bine cu dacii... 

Privindu-l mai atent, Butes băgă de seamă că Decimus 
Silvanus era strîns legat cu feşe la umărul drept şi tunica 
o avea mult umflată. Pînă şi frâul calului îl ținea numai cu 
stînga, iar dreapta o sprijinise de oblîncu! șeii. Ultimele vorbe- 
pe care acesta le spuse îl horăriră să atace : 

— Crezi că e bine să fii prieten cu dacii ? Ei sînt oameni 
răi, barbari... N-au pus ei foc templului lui Mithras ? 

Cînd rosti aceste cuvinte, Butes își aținti privirea asupra: 
lui Decimus Silvanus, dar el nu se lăsă prins, izbucni în rîs şi 
răspunse : 

— Se poate să fi făcut şi asta, ce ştiu eu, e treaba pro- 
curatorului să-i prindă şi să-i pedepsească pe vinovaţi. Dar 
dacă în adevăr vor fi făcut-o dacii, atunci eu mă arăt un 

pricten de-al lor, din moment ce am și pus să se refacă 
templul. 

Din cuvintele ce-și aruncau, procuratorul înţelese că între 
ei era o ură surdă, de aceea căută să dea alt curs discuţiei. 
Îl mira faptul că dacul se arăta încăpăţinat şi nu mai încerca 
de fel să aducă vorba despre Decibalos. De altfel vedea că. 
atunci cînd se vorbea despre daci, răspunsurile lui erau mai 
tăioase. 

— Am pus să-i caute pe cei vinovați de arderea templului, 
„dar cred că vor fi greu de găsit. În ziua aceea, de sărbătoarea 
lor, sclavii au petrecut mult şi poate că vreunul, prins prea 
mult de vinul băut şi ştiind că în templu se găsea închis 
un sclav, a crezut că-l ajută să scape pe acel nefericit punind 
foc templului. 

Cele spuse de procurator îl însuflețiră pe Decimus Sil- 
vanus; 

—Pe toți zeii, Plautius Priscus, te arăţi un mare prieten 
al dacilor! După cît văd, tu nici nu gândeşti să-i bănuieşti 
de arderea templului ; de altfel nici eu n-am crezut cînd am 
auzit zvonul... 

Procuratorul le făcu semn să tacă. 

— Acum să sfîrşim cu astea şi să vorbim despre vinătoare, 
că într-acolo sîntem plecaţi. 

Toată ziua au mers spre locul ales pentru vînătoare, cînd 
vorbind, cînd tăcuți, fiecare rumegîndu-şi gîndurile. Procu- 
ratorul era în adincul sufletului foarte îngrijorat, deşi căuta 
să se arate vesel. Vinătoarea o aranjase urmărind să găsească 
astfel un motiv de vorbă mai îndelungată cu cei pe care îi 
socotea căpetenii În această parte a Daciei, de aceea îl poftise 
și pe Butes. Plautius Priscus presimţea că la Marodava se 
“petrecea ceva grav, se străduia să prindă firul şi, prevăzător, 
să ştie ce măsuri să ia. Întîmplările de la Marodava, cu toate 
că-l păreau prea încîlcite, nu le vedea fără legătură. Fuga 
pladiatorului, încercarea lui Decibalos de a-l cumpăra, räpi- 
mea Sarmidei, arderea sclavului o dată cu templul, rana de 
la umărul lui Decimus Silvanus şi, în mijlocul atitor frămîn- 
Tări, doi oameni care se înfruntau cu atîta ură: Butes şi 
Decimus Silvanus. 

A doua zi, la ivirea zorilor porniră după vînat. Bătăiașii, 
“vînătorii şi legionarii se îinprăştiară prin poiene şi pe colnice, 
căutînd să indrepte vinatul spre părțile în care înaintau pro- 

<uratorul şi celelalte căpetenii ce-l însoțeau. Totul se desfă- 
şură cu multă voie bună pînă în clipa cînd, dintr-o vale 
rîpoasă a muntelui, dădu năvală în faţa lor o turmă de 
mistreți. Se produse o învălmăşeală de cai, călăreţi, vinători 
şi legionari, fiecare căutind să doboare cîte un mistreţ şi, 
“În acelaşi timp, ferindu-se să nu fie sfîşiat de colții vreunuia. 
În această îmbulzeală, nimeni nu văzu semnele pe care De- 
cimus Silvanus le făcu la cîţiva oameni de-ai lui şi nici ce 
se petrecu după aceea. Cind totul se potoli şi turma de mis-: 
treți pieri în desişuri, procuratorul căută cu privirea pe Butes. 
Ceva mai în urmă, lingă un pile de brazi stufoşi din marginea 
unei poiene, văzu strînşi dacii, păreau că se grăbesc să dea 
ajutor unuia din mijlocul lor. Dădu pinteni calului și se apro- 
pie de ei. Între cet patru daci stătea Butes, palid, cu semnul 
din obraz aproape alb, avea pe buze vn zîmbet în care se 
amesteca bucuria scăpării de la moarte cu ura şi pornirea 
spre răzbunare. Procuratorul văzu săgeata înfipră în brațul 
lu; Butes, aproape de umăr. 

— Ce s-a intimplat? întrebă el. Să vină numaidecît me- 
dicul meu ! 

— Nu e nevoie, Plautius Priscus, noi ştim să ne îngrijim 
rănile ! murmură rănitul. 

Cu multă răbdare și hotărtre, Butes puse mîna pe săgeată 
şi o smulse din rană. Alături de el, Sagitulp se pregătise. 
Din mineca de cămaşă, pe care o tăiase de la braţul lovit, 
“făcuse fişii bune de legat rana. Văzind dirzenia dacului, pe 
procurator Îl trecu un fior. Sagitulp trase plosca de la şold 
i spălă rana cu mult vin. Sîngele năvălea în șiroaie. Puse 
cîteva frunze de buruieni alese cu grijă şi strînse bine braţul 
<u fîşii de pinză. 

— De-acum, bunule Butes, pînă ajungem acasă, o să stai 
numai cu o mînecă, cu sumanul îmbrăcat de-a dreptul pe piele, 
gulmi Sagitulp, ridicindu-se în picioare. 

Gruno săltă pumnul și strigă înfuriat : 

— L-am văzut eu cînd a încordat arcul, a ochit și-a slo- 


bozit săgeata în Butes ! 
— Cine, care a fost acela ? întrebă procuratorul, fierbind 


de supărare. 
— Un om de-al lu Deciu Sivan, răspunse Gruno, după 


ce Butes îi rălmăci întrebarea. 

Între timp lingă procurator sosiră şi ceilalți. Pe faţa lui 
Împietrită se aşternuse o umbră de mîhnire. 

— Une ce fac oamenii tăi! Îl mustrà pe Decimus Sil- 
vanus. 

— Asta nu se poate, Plautius Priscus, poate că a fost o 
săgeată rătăcită... căută el să se dezvinovăţească. 

— Dacul acela scurt şi gros — şi-l arătă pe Gruno —: 
spune că el l-a văzut pe omul tău cînd a slobozit săgeata, 
preciză procuratorul. 

Ochii lui Decimus Silvanus întîlniră privirea arzătoare a 
lui Gruno. Își aminti că acest dac îi mai aruncase o astfel 
de căutătură plină de ură. Gruno se întoarse şi începu să-l 
caute pe cel care trăsese cu arcul în Butes. Îl găsi printre 
ceilalți oameni ai lui Decimus Silvanus şi-l împinse în faţa 
procuratorului. 

— sta a vrut să-l omoare pe bunul Butes! strigă el în 
“limba dacă, îmbrîncindu-l pe vinovat. 

— Jur pe toți zeii, eu am ochit într-un mistreţ care se 
repezise spre calul lui Butes ?... 

— Şi-n loc să ţmteşti în jos, ai nimerit sus, deasupra 
calului, adăugă Butes zîmbind, deşi abia îşi mai stăpinea du- 
rerea. 

— Nu ştiu cum s-a întîmplat, m-am împiedicat de ceva. 
mi-a fost şi frică să nu mă sfîşie alt mistreţ venit din spate: 
eu am ochit și-am slobozit săgeata în mistrețul care se apropia 
în fugă de calul rău... Poate că ai fost lovit de săgeata scăpată 
de la altcineva... 

Decimus Silvanus nu mai avu răbdare : 

— Întâmplări d-astea s-au mai văzut, Plautius Priscus, la 
vînătoare e ca și la luptă, aleargă săgeți rătăcite, cad răniți... 
Eu zic să mulțumim zeilor că Butes a scăpat cu viaţă, altfel 
ni se strica veselia unei zile de vînătoare atît de frumoasă. 

Pentru procurator și pentru Butes era limpede că cele 
petrecute nu se datorau unei simple întîmplări, nu se îndoia 
nici unul că Decimus Silvanus pusese la cale totul. Procura- 
torul îşi întări şi mai mult bănuiala cînd îşi aminti cu cîtă 
bucurie primise Decimus Silvanus vestea că la vânătoare vor 
lua parte şi cîţiva daci, printre care şi Butes. Plautius Priscus 
îşi strînse buzele și fața lui prelungă și slabă îi dădu înfă- 
țişarea omului care se pregăteşte să ia o hotărire grea. 

— Cu câţi oameni ai venit, Decimus Silvanus ? 

— Cu patru, răspunse acesta, fără să înţeleagă rostul în- 
trebării. 

Îl pironi cu privirea citva timp, apoi rosti cu ton ce nu 
mai admitea împotrivire : 

— Oamenii tăi să ne părăsească chiar acum ! 

— Dar, Plautius Priscus !... încercă Decimus Silvanus să se 
opună. 
i — Tribune, ordonă procuratorul lui Flavius Severus, ordi- 
imnul meu este ca oamenii lui Decimus Silvanus să plece nu- 
maidecît ! 

Întîmplarea stricase veselia. Cum numărul mistreţilor do- 
boriți fusese destul de mare, procuratorul hotări să se oprească 
pentru ospătare şi odihnă. Vinătorii cei mai iscusiţi nu 
„aşteptară vreun îndemn, aleseră un mistreţ mai tînăr, de mă- 
“rime potrivită, şi-l jupuiră cu multă îndemînare. Alţii, ală- 
:turi, întăriră un foc cu jar viu și pregătiră totul pentru coa- 
cerea vînatului. După ce gustă puțină friptură şi bău o cupă 
de vin, procuratorul se întinse la umbra unui fag şi aţipi. 
Cind se trezi îl văzu în apropiere pe Butes. După felul cum 
îl privea, i se păru că dacul vrea să-i dea ceva. Ținea mîinile 
la spate, ca şi cum ascundea un lucru. Îi întinse o bucată 
frumoasă de fagure ce mustea de miere, pusă pe o frunză 
de brusture. 

— Ce-mi dai ? îl întrebă. 

— Dacă vrei, te îndemn să guști puţin din acest fagure 
plin cu mierea cea mai aromată, este de albine de pădure. 

Procuratorul îl luă şi aroma minunată a mierei îl făcu să 
guste muşcînd cu poftă din fagure. 

— De unde îl ai, l-ai adus de-acasă ? 

— Nu, Plautius Priscus, l-au găsit doi dintre dacii care 
mă însoțesc. Noi ne pricepem să facem şi vinătoare de albine, 
- adică de miere. 

— N-am văzut niciodată unde-şi fac fagurii albinele de 
pădure. 

— Prin scorburi adînci, sus în copaci bătrîni, şi cuibul lor 
nu este atît de uşor de aflat. 

— Dar văd că voi l-aţi găsit repede... 

— Dacă ştii să iei urma albinelor, nu este prea greu. 

— Mă faci curios, Butes, vrei să-mi spui cum faceţi voi 
vînătoarea după miere ? 

_Butes se aşeză pe iarbă lingă el şi începu să-i explice: 

— Dacii mai săraci, care trăiesc prin apropierea pădurilor, 
string vara mulți faguri de albine sălbance. Cel ce le caută 
cuibul, se duce într-o poiană cu flori şi prinde mai multe 
albine pe care le viră intr-o ulcică acoperită cu frunze, ca 
aceasta de brusture. În marginea poienii, răstoarnă ulcica pe 
un fagure cu miere, ca bucata asta pe care ţi-am dat-o. Trage 
apoi uşor frunza de la gura ulcelei, albinele dau buzna pe 
fagure și Încep să mănînce cu lăcomie miere. Ulcica este sàl- 
tată şi dată la o parte. Cînd se satură, albinele zboară grăbire 
spre cuib să vestească şi pe altele. Cel care le-a prins urmă- 
rește atent să vadă în ce parte pleacă. Şi, după cum îi este 
norocul, după una sau mai multe încercări, făcute în locuri 
diferite în partea spre care zboară albinele, căutătorul găseşte 
copacul, se urcă în el, lărgeşte cu toporul gaura scorburii, 
face fum cu o bucată de iască aprinsă şi scoate frumos fagurii. 

— Voi, dacii, sînteţi nişte oameni foarte isteţi, murmură 
procuratorul uimit de cele auzite. 

Văzu cum fața lui Butes se schimbase, îl privea adînc şi 
neclintit în ochi. 

— Vrei să-mi mai spui ceva ? îl întrebă. 

-— Cu voia ta... aș vrea, Plautius Priscus. 

— Te supără rău rana făcută de săgeată ? 

Butes începu să ridă. 

— Am avut răni mult mai grele, Plautius Priscus, şi pe 
trup şi în suflet. Unele mai sînt încă nevindecate... 

— Vino mai aproape de mine și spune-mi ce te frămîntă. 

După ce se aşeză într-o rînă, sprijinit de o rădăcină groasă 
de-a fagului lîngă care stătea procuratorul, Butes începu să 
vorbească fără grabă. Îşi pusese în gînd să folosească prilejul 
ce-l avea spre a se apropia cît mai mult de Plautius Priscus, 
să-i cîştige încrederea și să încerce din nou să-i ceară eli- 
berarea lui Decibalos. La aceasta îl incurajase şi hotărtrea cu 
care el îi alungase de la vînătoare pe oamenii lui Decimus 
Silvanus, ceea ce dovedea că nu era cu totul străin de încer- 
carea ce se făcuse de a-l răpune. 

— Prin aceste plaiuri și munţi, începu Butes, noi am um- 
blat de cînd eram copii și le cunoşteam toate vilcelele şi rt- 
pele, însă de cînd nu mai avem voie să tăiem lemne din 
păduri şi să vînăm fără ştirea voastră... 

— Pădurile și munții încă mai sînt ascunzători pentru la- 
troni şi pentru sclavi fugari, îl întrerupse procuratorul, 

— Sint, şi ele vor fi întotdeauna loc de scăpare pentru cei 
urmăriți, dar n-am vrut să spun asta, m-am gindit că s-au 
înmulțit mult fiarele codrului. Ai văzut ce mare era cireada 
de mistreți ? Ce-ar fi dacă am încerca să vînăm şi zimbri? 
Unul dintre dacii care au venit cu mine este un încercat 
vînător și cunoaşte bine locurile prin care umblă ei în turme. 
Aţi vedea și voi, romanii, cît de greu se pot vina aceste ani- 
male puternice. Vrea procuratorul să ne lase nouă, dacilor, 
grija ca pentru miine să pregătim vînătoarea ? 

— Procuratorul se ridică în capul oaselor. 

— Cu cea mai mare bucurie aş primi să vă însoțesc, de 
mult doresc să văd o turmă de zimbri, despre care la Roma 
se vorbeşte ca de nişte fiare fioroase, dar... 

Tăcu şovăind. Prin minte îl fulgera bănuiala: nu cumva 
era la mijloc o încercare a dacilor de a pune mîna pe toate 
căpeteniile romane de la Porolissum ? Și totuși îşi dădea seama 
că se ivea un bun prilej pentru a se convinge de buna cre- 
dinţă a lui Butes. 

— Am vrut să spun, continuă el, că nu prea am timp. 
E departe locul cu zimbri, cîi ar putea să dureze totul? 

— Miine pe seară, cei care merg pe cai pot să fie înapoi 
la Porolissum ! îl încredință Butes. 

A doua zi, cînd soarele dădea să scapete pe după cres- 
tele munților de dincolo de Marodava, procuratorul şi alaiul 
ce-l însoțea mergeau în trapul cailor pe drumul ce ducea 
spre Porolissum, apropiindu-se de locul unde îl înrîlnise pe 
Butes cu ceilalți daci la venire. Toţi erau veseli şi mulțumiți, 
vînătoarea de zimbri se destăşurase mai frumos decir se aş- 
teptaseră. Ajunşi seara în amurg în codrul spre care îi călăuzi 
Sagitulp, se odihniră pînă spre ziuă, cînd era aproape să apună 
„cloşca cu pui de pe cer. În zori, îndemnați de daci, începură 
vinătoarea : o parte din legionari și din oamenii pregătiţi pentru 
speriat vînatul se aşezară în linie, închizînd o vale cu copaci 
rari ce urca În pantă ușoară, îngustindu-se pînă se strecura 
printre două stînci, care păreau puse anume ca un fel de 
intrare, iar ceilalți porniră pe coama colinei şi se opriră pe 
brinele celor două stînci, în aşteptarea zimbrilor. Abia sosiră 
şi se postară pe locuri ascunse cu grijă sub frunzare pregătite 
peste noapte, cînd răsunară strigătele şi bătăile celor din vale. 
Trecură momente lungi de aşteptare încordată pînă se iviră 
primii zimbri din cireada ce pornise în lungul văii spre tre- 

cătoarea prin care Își găseau întotdeauna scăparea în caz de 
pericol. Cînd mai mult de jumătate din cireadă trecu prin 
faţa lor, Sagirulp dădu semnalul şi mai multe sulițe aruncate 
cu îndemînare se înfipseră între coastele unui zimbru ales 
dintre cei mai frumoşi. Ca nişte tunete izbucniră mugete în- 
fiorătoare şi sforăituri şuierătoare şi in citeva clipe întreaga 
cireadă se făcu nevăzută în pădurea deasă ce îmbrăca valea 
abruptă din cealaltă parte a trecătorii. Cei mai mulți dintre 
romani crezură că nu fusese doborit nici un zimbru, numai 
dacii se aşezară liniștiți la umbra unui fag și le spuse să 
aştepte pînă spre amiază. Cînd plecară, nu căutară prea mult 
şi găsiră zimbrul căzut în apa unui pirîu ce curgea prin mij- 
locul unei mici poiene. 

La un urcuş mai pieptiş al drumului, procuratorul lăsă 
calul la pas şi făcu semn lui Buzes să se apropie. De cînd fi 
fuseseră alungaţi oamenii, Decimus Silvanus nu se mai apropi- 
ase de procurator, căutase să se arate supărat. De fapt era 
furios, dar nu pe procurator, ci pe oamenii săi care greșiseră 
ținta. S-ar fi simțit cu adevărat ușurat dacă l-ar fi știut pe 
Butes mort. Dind pinteni calului, Butes se opri lingă procu- 
rator. Acesta îl cercetă îndelung, apoi îl întrebă : 

— Pentru ce-ați lăsat voi să treacă aproape o Jumătate 
de zi pînă să porniţi în căutarea zimbrului lovit de sulițe ? 

— N-ai bănuit, Plautius Priscus ? Zimbrii sînt nişte ani- 
male care se ajută, mai ales în momentele pline de pericol. 
Cind noi am repezit suliţele, ci nu ne-au văzut, dar și dacă 
ne-ar fi văzut, nu se mai puteau întoarce din goana cu care 
căutau să străbată trecătoarea. Dincolo s-au oprit în vale şi 
s-au strîns în jurul celui lovit. Dacă în acele clipe simțeau 
că sînt urmăriţi, ar fi pornit într-un tureș nestăvilit şi tot 
ce le-ar fi ieşit în cale: cîini, ca: şi călăreți ar fi fost sfirte- 
caţi cu coarnele şi zdrobiţi cu copitele. Cind, după un timp, simt 
<ă nu se mai mişcă nimic şi a trecut primejdia, se liniştesc, 
încep să pască şi se împrăștie, părăsind pe cel căzut. De multe 
ori se îndepărtează de locui acela și nu mai revin curind 
pe acolo. | 

— Voi dacii, cunoaşteţi bine obiceiurile fiarelor de prin 
pădurile de-aici, de-aceca sinteți atît de iscusiți vînărori. 

— Le cunoaștem, Plautius Priscus, așa cum ne-am cunos- 
cut şi țara, numai că... acum... totul s-a.. 

— Eu unul te-nţeleg îndeajuns, Butes, şi pentru asta caut 
să găsesc o mai bună înțelegere cu Voi. 

— Înţelegere cu noi !... murmură Butes, aruncîndu-i 9 pri- 
vire pătrunzătoare, fără să arate dușmănie. Cum poți să vor- 
bești de înţelegere, Plautius Priscus, cînd ţii pe şantier la 
muncă un om nevinovat, un tată îndurerat, care nu ştie ce 
s-a întîmplat cu singurul lui copil ? 

Procuratorul izbucni Într-un hohot de rîs, pe care Butes 
îl luă drept batjocură. 

—La acel Decibalos te gîndeşui ? Să ştii că orice faptă, 
orice întîmplare îşi are tilcul ei. Cu Decibalos am cam prins 
firul, adică mai mult îl bănuiesc, rămîne ca mai tirziu să mă 
conving, ŞI te asigur că mă voi încredința, Butes, fiindcă 
niciodată nu-mi place să las lucrurile făcute numai pe jumă- 
tate. Am băgat de seamă că te-a supărat risul meu; am eu 
un anumit motiv să fiu vesel... Poate că astă-seară vei fi şi tu... 

— Cînd ajung acasă, întotdeauna mă învăluie o întristare 
doboritoare 1... 

— Astăzi eu am văzut multe, am înţeles multe, ṣi-am în- 
ceput să-i cunosc mai bine pe daci. Dar uite că mi-am adus 
aminte — am tot vrut să te întreb — voi, dacii, nu ştiţi ce 
s-a petrecut cu acel taraboste care a fost „stăpînul Marodavei ? ? 

Ochii lui Butes luciră şi privirea îi rămase pironită pe 
faţa procuratorului. Presupuneri felurite scînteiau şi se stin- 
geau tot atît de repede în mintea lui. Era descumpănit. Aflase 
procuratorul că el era fostul taraboste? Şi dacă ştia, care 
dintre daci fusese trădătorul ? Totuşi se gîndi că un răspuns 
trebuia să dea : 

— E mort de mult tarabostele !... În anul care a urmat 
după răscoală... continuă, îndreprîndu- și privirea în lungul 
drumului. Dar nu văd, Plautius Priscus, pentru ce te-a purtat 
gindul la el ? 

Procuratorul nu luă în seamă schimbarea ce se produsese 
în vocea lui Butes şi ușoara tremurare cu care rostise cu- 
vintele. 

— Dacă ar mai fi fost în viaţă, aş fi vrut să-l cunosc mai 
bine. Am primit de curînd un mesaj de la Aulus Plautius, 
legatul care a comandat legiunea ce-și stabilise garnizoana 
la Porolissum în anii dinaintea războiului, cînd încă mai 
i trăia regele Decebal, și, între altele, mă întreabă şi de Burio. 
: Are numai cuvinte de laudă pentru acel taraboste, îmi spune 

că el ar putea să-mi fie un bun ajutor în lupta împotriva 
triburilor vecine de la miazănoapte. 

Frămîntarea lui Butes crescu şi mai mult. Socotea că pro- 
curatorul aflase totul şi se bucura chinuindu-l, aşa cum se 
joacă o pisică de multe ori cu un șoarece prins. Privi în jur. 
Văzu că se apropia de locul unde trebuiau să se despartă și 
s-o apuce pe poteca ce-l ducea de-a dreptul spre Marodava. 
Căură să schimbe vorba : 

— Am ajuns acolo unde te-am așteptat la sosire, Plautius. 
Priscus, așa că eu mă opresc aici. 

Butes se pregăti să descalece. 

— Cum se poate ? Ai şi brațul rănit, şi-apoi acum ai calul. 
Pentru că mi-ai făcut o mare plăcere cu vinătoarea de zimbri, 
vreau să-ţi fac şi eu una: îţi dau calul în dar. Căpetenia 
dacilor din Marodava e bine să umble călare. Mergi cu nob 
pină în vicul Magnus şi acolo ne despărţim, 

— Glumești, Plautius Priscus, la Marodava căpetenie este: 
Decimus Silvanus... 

— Acum glumești tu, Butes, cum să fie un roman căpetenie 
a dacilor? Dar uite că se lasă seara, trebuie să ne grăbim. 

Procuratorul dădu pinteni calului şi porni în galop urmat 
de ceilalți. Butes căută să rămînă mai în urmă. Era prea. 
tulburat. Faptul că îi dăruise calul îi întări şi mai mult bä- 
nuiala : procuratorul ştia că sub numele de Buteș se ascundea 
fostul taraboste ? Îl chinuia într-una întrebarea : Ce pregătea. 
Plautius Priscus şi ce va urma pentru el? În răspîntia de la 
intrarea în vicul Magnus, procuratorul se opri. Îl căută cu 
privirea, începu să-i spună ceva, dar se opri auzind plinsul 
unui bărbat ce se apropia dinspre Porolissum. Se întoarse 
ȘI aşteptă. 

— Ce s-a întîmplat, libertule, de ce pling? îl întrebă. 

— Toţi zeii să te ţină, stăpine, nu te cunosc cine eşti! 
începu libertul printre suspine. De cînd sînt libert, am căutat 
să string bani și să cumpăr femeia cu care am copii... 

— Este o sclavă ? 

— Da, stăpîne, şi dacă rămîne sclavă, copiii noştri vor fi 
tot sclavi !... Degeaba am strîns bani, că stăpinul ei nu se 
învoiește s-o vîndă. Nu ştiu ce să mă fac, mă doare-n suflet 
de ei; la ce-mi mai foloseşte mie libertatea? Îmi vine să 
mă omor !... 

Rizînd, Decimus Silvanus îl întrebă : 

— Tu n-ai ştiut că aşa e legea, copiii unei sclave sînt şi es 
sclavi ai aceluiaşi stăpîn, de ce te-ai încurcat cu ea ? 

Procuratorul îi dădu un răspuns care curmă orice speranță 
în sufletul nenorocitului : 

— Nu putem să te ajutăm cu nimic, libertule, stăpînul e 
stăpîn, nu-i poate lua nimeni sclavii, dacă el nu vrea să-t 
vîndă. 

Îl căută din nou cu privirea pe Butes şi întoarse calul. 

— Butes, după ce ţi se vindecă rana de la braț, să vii pe 
la mine, Acum ne despărțim. Rog zeii să-ţi dea sănătate ŞI 

să-ţi schimbe tristeţea în veselie ! 

Mult timp Butes privi cum procuratorul şi cei ce-l înso- 
teau se îÎndepărtau lăsînd în urma lor un val de praf, care 
se întindea ușor peste vicul Magnus. Alături, la marginea 
drumului, stătea libertul şi suspina. Întoarse calul spre el şi-i 
întrebă : 

— De unde eşti, libertule, Şi cum te numești ? 

— Sînt Neptunalis, de-aici din Magnus. 

— Aş vrea să te ajut, libertule, dar deocamdată nu văd 
cum. Ai putea să vii pînă la Marodava peste vreo săptămînă ? 
Întrebi de Butes, am casa la capătul celălalt, aproape de villa 
lui Decius Silvanus. 

— "Toţi zeii să te țină, bunule dac ! 

— Mā găsești acasă mai ales spre seară, îi strigă Butes, dind 
pinteni alui ȘI îndreptîndu-se spre Marodava. 

Faptul că se înapoia acasă călare pe un cal, care acum 
era al său, nu-l bucura. Ştia că, aflind de la cine îl primise, 
va fi şi mai indurerată şi-l va socoti trecut de partea pro- 
curatorului. Căută să se apropie în pas domol de casă şi să 
bage calul sub şopron fără ca Gumida să-l vadă. Cînd se opri 
în poartă, văzu prin amurgul ce se lăsase un om umblind 
prin cartea sa. Strînse friul calului şi strigă aproape fără să 
vrea, CU oarecare teamă : 

— Care eşti acolo în curtea mea ? 

— Eu, Decibalos, te-aştept cu nerăbdare ! 

Sări de pe cal, îl trase în curte şi slobozi friul. Amîndot 
sc grăbeau unul spre altul. Se strînseră într-o lungă îmbră- 
țişare. Butes parcă era ameţit, în capul său totul se încâlcea, 
se învîrtea, îl tulbura. Pe lîngă tot ce-i spusese procuratorul, 
eliberarea lui Decibalos dezlănţui în sufletul său o prăbușire. 
Acum. nu se mai îndoia că, în framintarea lui de a fi pus 

în libertate, Decibalos fusese cel care îl trădase pe tarabostele 
Burio. 

— I-ai spus tu procuratorului că eu sînt fostul taraboste ? 
îl întrebă, îndepărtindu-l de ia piept. 

— Cum poţi să gîndeşti asta?!... îi răspunse Decibalos 
întristat, Ai Început să te îndoiești atît de mult de mine, încît 
ai ajuns să crezi că durerea şi îngrijorarea m-au făcut să-mi 
pierd capul şi să devin un trădător ? 

Rana de săgeată din braţul lui Butes nu dădu semne de 
vindecare uşoară şi prabnică, așa cum ştia el că i se vindecau 
bubele de orice fel. Începu să se umfle, iar durerile să-i 
crească o dată cu fierbinţeala, pînă ajunse să nu sc mai poată 
mişca din pat. Avea momente, mai ales tîrziu spre miez de 
noapte, cînd nu-și mai dădea seama de el, şi toţi din jurul 
{ui trecură prin spaima că-l vor pierde. Gumida şi Arghida, 
și de multe ori Ampelia, stătură întz-una lîngă patul său şi-l 
Anprijiră cum putută mai bine. În aceste zile, ingrijorat de 
viaţa fostului taraboste, Decibalos uită de pornirea nestăvilită 
de a năvăli sus la Decimus Silvanus şi, cu orice sacrificiu, 
să-şi scoată cît mai repede fata de acolo. Pornirea lui se 
potoli încetul cu încetul, pe măsură ce gîndi mai adînc şi îşi 
dădu seama că Butes avca dreptate. Viaţa Sarmidei nu putea 
să fie în pericol atita vreme cft Decimus Silvanus credea că 
nimeni nu aflase că el o răpise, și mai ales cît ei, dacii, 
vor lăsa să se înţeleagă că s-au liniştit, socotind fata pier- 
dută fără urme. Dar tor în aceste zile, în villa de sus lucru- 
rile nu se desfășurară altfel, spre norocul Sarmidei. După 
oboseala căpătată în cele trei zile cît durase vînătoarea, peste 
care sc aşezase supărarea, răscolită atit de săgeata care își 
greşise ţinta, cît şi de alungarea oamenilor săi de către pro- 
curator, nici rana din umărul lui Decimus Silvanus nu mersese 
mai bine şi, de unde cîtva timp dăduse semne de vindecare, 
se deschisese din nou şi începuse să curgă din ea șiroaie de 
puroi galben-verzui. Se întinsese zvonul în Marodava că stä- 
pînul villei căzuse greu boinav — asta îl mai liniştea pe 

Decibalas şi-l bucura pe Butes, în timp ce şi el se lupta greu 
cu suferinţa. Dar în trupul omului zac puteri nebănuite și 
răni grele se pot vindeca repede în urma unor puternice zgu- 
duiri sufletești, însoţite de o mare bucurie. Miracolul se arătă 
din ziua cînd se înapoiase Canidia. Toată noaptea Butes zăcuse 
pierdut şi fierbințeala nu se potolise. Cînd pe la amiază 
răsună scÎrptitul carelor ce se apropiau cu larmă şi strigăte. 
uită de răul ce-i chinuia trupul, sări de pe pat şi dădu năvală 
afară. Văzu pe Canidia și Gumida plingind îmbrăţişate, iar 
pe Decibalos alergînd în toate părțile. Era o clipă grea, răs- 
colitoare. Bucuria că o vedeau înapoiată se pierdea umbrită 
de durerea ei sfîşietoare, Pe Staberius, dragostea ei, viaţa ei, 
n-avea să-l mai vadă niciodată. Din acea zi, Butes nu mai 
simţi durerea din braţ şi nici răul ce-l chinuise, în trupul 
lui viaţa începu din nou să alerge năvalnică, iar rana să 
se vindece cu multă repeziciune. La început crezură că, zdro- 
biră de pierderea lui Sraberius, Canidia va sta numai cîteva 
zile la Marodava, după care va pleca înapoi spre Roma, și 
pentru totdeauna. Însă spre uimirea şi multumirea lor se 
petrecu cu totul altceva : îndată ce află că Decimus Silvanus 
îi luase casa, se repezi în curtea pe care o știa a ei şi-l 
alungă pe omul acestuia, Tot aşa de repede trimise vorbă 
sus la villa, că îşi lua înapoi tot pămîntul pe care îl avusese, 
cu toate bucatele de pe el. Şi trecură zilele, fără ca Decimus 
Silvanus să se arate și fără ca el să încerce vreo împotrivire. 
Durerea cea nouă înăspri sufletul Canidiei, se hotărt să rămînă 
tot restul vieţii la Marodava, alături de daci. Venise cu multă 
bogăție de la Roma şi pe toată se gândise să o folosească 
ajutindu-i pe oamenii în mijlocul cărora trăise cei mai fericiţi 
ani din viaţă. Amintirea lui Staberius îi era atît de scumpă, 
încît, în tot ce făcea şi-n tot ce o înconjura, îl vedea numai 
pe el. În prima zi de sărbătoare, după revenirea la Marodava, 
îşi aduse aminte că era ziua în care copiii dacilor se adunau 
în ogradă în jurul lui, dornici să-l asculte povestind, să înveţe 
să scrie și să citească. În această zi, în sufletul ei se aprinse 
o flacără nouă, care pentru cîtva timp o făcu să se înfioare: 
luă hotărîrea să-i înveţe ea pe copiii dacilor, dar nu în ogradă, 
ci într-o clădire anume făcută pentru învățătură. Și chiar de-a 
doua zi, Butes şi Decibalos dădură sfoară în Marodava şi 
începură noua construcție : şcoala. În acelaşi timp se frămîn- 
tau să găsească un mijloc prin care să scoată cit mai repede 

pe Sarmida din mfinile lui Decimus Silvanus. Alături de ei, 
Sagitulp îşi purta îngrijorarea că feciorul său, Getio, nu dăduse 
nici un semn de viaţă de cînd plecase. Suferința provocată 
de rana din braţ şi înapoierea nemaisperată a Canidiei făcură 
ca Butes să amine ziua cînd să se ducă pe la procurator, aşa 
cum acesta îi ceruse. 

Veniră zilele lui septembrie. Prin copaci frunzele începură 
să se îngălbenească, vremea se mai răcorise, Butes şi Deci- 
balos se apucară să pregătească vasele pentru culesul strugu- 
rilor. Vara fusese călduroasă şi curpenii viţelor își purtau 
greu ciorchinii. Butes tocmai deschidea portița ce dădea în 
ogradă, cînd auzi în apropiere naiul lui Iarse. Pe bătrin nu-l 
mai văzuse de mult. Se opri şi se întoarse spre Decibalos, 
cuprins de neliniște. Se temea ca nu cumva bătrînul să-i 
aducă vreo veste rea. Îl văzu intrind în curte însoţit de cineva 
care după îmbrăcăminte arăta a fi un libert. arse nu încetă 
din nai decît cînd se opri la cîțiva paşi de ei. 

—Vă doresc numai sănătate şi bucurie! rosti el în locul 
salutului din care nu lipseau zeii. 

— Bine-ai venit, bătrine ! îi răspunse Butes. Dar pe unde 
tot umbli de nu te mai arăţi de loc? Văd că eşti mai curat 
imbrăcat şi arăţi mai bine ! 

— Acum stau la copii, la Ligya şi la Marcellus ; l-am pä- 
răsit pe Hylas. Amîndoi sînt o pereche minunată. Dar stai, 
bunule Butes, că n-am venit pentru asta. 

— Văd că eşti cu Neptunalis, i-o luă înainte Buter, privind 
spre libertul care se oprise ceva mai departe. 

— Am venit cu Neptunalis, bunule Butes, dar altceva m-a. 
adus încoace. Numai atîta îţ: spun: totul e bine, zeiţa este 
sănătoasă şi așteaptă să fie scoasă de-acolo. 

Decibalos nu se mai putu stăpâni : 

— Ai văzut-o pe Sarmida, ai vorbit cu ea ? 

Rîzind, bătrinul vorbi făcînd semn cu ochiul spre libert, 
pentru ca Decibalos să înţeleagă că trebuie să se ferească de el. 

— Pe Sarmida ? Da de unde, eu îi spun zeiţă altcuiva, 
bunul Butes știe... 

— De ce n-ai venit mai curînd, frate Neptunalis ? îl fn- 
trebă Butes pe libert, căutînd să schimbe vorba. 

Libertul mai înaintă cîțiva pași, şovăind. 

— Am mai venit de două ori și-am stat de vorbă cu o 
vecină ; mi-a spus că erai bolnav și supărat, așa că n-am 

îndrăznit să-ţi tulbur liniştea. Dacă nu mă aducea bătrinul 
larse, nu veneam nici acum... 

— Aşadar, tot n-ai putut să-ţi iei femeia și copiii de la 
acel stăpin rău, murmură Butes Încet şi rar, privind în jos 
îngîndurat. 

— Nu, bunule Butes, toţi zeii să-ți dea sănătate! 

Libertul nu se mai putu stăpini și începu să plingă cu 
suspine puternice, văitindu-se : 

— Ce să mă fac? Aproape în fiecare zi m-am dus şi 
m-am rugat, dar n-a fost chip să-l înduplec! Ieri, am mers 
din nou, el a pus pe un vilic să mă alunge, m-a lovit cu fla- 
grunul, dar eu tot n-am vrut să plec. A pus apoi mai mulți 
sclavi de m-au aruncat afară, în drum. 

— Dacă ştiam că plingi ca o femeie, nici nu te mai adu- 
«ceam ! îl mustră arse furios. 

— Liniştiţi-vă! îi îndemuă Butes. Poate că zeii nu l-au 
părăsit pe nefericitul Neptunalis. 

O văzu pe Canidia ieșind din casă împreună cu Gumida 
şi îi făcu semn să se apropie. Canidia ascultă libertul de- 

ănîndu-și toată nefericirea lui: sclav fiind, din legăturile 
Îi cu o sclavă se născuseră doi copii, un băiat şi o fată, 
care erau sortiți să rămînă sclavi ca şi mama lor, dacă nu 
Teuşea să-i cumpere. El fusese sclav public şi obținuse liber- 
tatea, pentru că dăduse dovadă de multă vrednicie şi cinste 
pe șantierele de construcții unde lucrase şi continua încă 
să lucreze, apreciat ca un bun meșteşugar. Pe măsură ce-l 
asculta, faţa întristată a Canidiei se mai lumină. Cînd li- 
beriul tăcu, ea spuse cu o mulţumire lăuntrică : 

— Poate că aşa vor zaii ca cine a trăit zile de prea multă 
fericire să soarbă şi din cupa durerii, iar cine a cunascut 
cea mai neagră deznădejde să aibă parte şi de zile de mulțu- 
mire, Eu te voi ajuta să-ți duci acasă femeia şi copiii. Îi 
cumpăr eu, oricît de mult va cere acel stăpin lipsit de suflet, 
apoi îi voi lăsa liberi... ți-i las ţie... 

— Mare Jupiter, va lua sfîrşit chinul ?!... gemu libertul, 
negăsind altceva ce să spună. 

— Dar, dacă nu te vei purta cum se cuvine cu femeia și 
cu copiii, libertule, să ştii că tare aş fi mîhnită! continuă 
Canidia. 

— Toţi zeii să te ţină, stăpînă, de voi avea o familie, jur 
pe Marele Jupiter că în casa mea va fi numai bucurie şi 

mulțumire ; zi și noapte mă vei ruga zeilor pentru tine și 
pentru voi toţi care mă ajutaţi ! 

— Miine să vii să ne ici pe mine şi pe Butes. Vom merge 
toți trei la acel stăpîn al femeii tale şi al copiilor, încheie 
Canidia, întorcîndu-se și pornind spre casă. 

A doua zi, spre seară, în casa mică şi sărăcăcioasă de la 
marpinea vicului Magnus, pe care și-o înjghebase cu multă 
trudă libertul Neptunalis, intră lumina şi fericirea. Canidia 
privea cu ochii înecați în lacrimi cum fosta sclavă năpădită 
de fericire nu-şi mai putea stăpîni plinsul. Îşi sälta pe rînd 
copiii în braţe, îi strîngea la piept şi-i săruta, apoi fi lăsa 
os și privea cu recunoştinţă nesfîrşită spre binefăcătoarea lor. 
e îmbrăcămintea zdrenşuită cu care Își părăsise pentru tot- 
deauna stăpînul, alături de copii şi de omul de care de acum 
Înainte va trăi nedespărțită, se simțea cu adevărat fericită. 
Dintr-o dată, într-o singură zi, se îndepliniseră toate dorințele 
pe care le visase ca sclavă, pe care le nutreşte orice femeie : 
un soț, O casă Și copii. Privind-o, Canidia se gîndea la lă- 
comia stăpînului de la care o cumpărase, pe nume, Timocrates, 
un om rău, care, simțind ocazia unui cîştig mare, nu se În- 
voise să-și vîndă sclava cu cei doi copii decît după ce i se 
oferise un preţ foarte mare, prețul cu care îşi putea cumpăra 
poate chiar şase sclavi tineri și vinjoși. Neptunalis, doborir 
de încordarea în care trăise toată ziua, copleşit de fericire 
şi de recunoștință, căzu în genunchi în faţa Canidiei şi cu 
greu rosti cîteva cuvinte : 

— Stăpină te vom sluji toată viaţa cu supunere și cu 
credinţă ! 

Canidia se aplecă, îl apucă de tunica veche şi ruptă, şi-l 
trase în sus. 

— Spune-mi, cum se numește femeia ta ? 

— Passia, stăpînă ! răspunse libertul. 

Se întoarse spre fosta sclavă şi îi vorbi : 

— Mulțumirea mea va fi mare, Passia, dacă vei veni din 
în cînd pe la mine, numai așa voi putea afla dacă Neptunalis 

poartă cu tine şi cu copii așa cum trebuie, ca un soţ şi 
tată bun. 

Alături, Butes stătea nemișcat. Privise şi ascultase adinc 
tulburat tot ce se vorhise, Vedea mulțumirea și bunătatea pe 
fetele lor. Canidia era mult schimbată. De fapt ea arătase cu 

totul altfel încă de cînd se înapoiase de la Roma. Părea că 
nu-şi mai aparținea, că în fiecare clipă îşi rupea o parte 
din viață și din suflet şi o împărțea oamenilor din jur. Cînd 
părăsiră casa libertului, amindoi avură o tresărire, un fior 
îi săgetă prin inimi, auzind cuvintele pe care Passia le rostea: 
în urma lor: 

—Ne vom ruga zeilor să aveţi şi voi parte de fericire, 
aşa cum ne-aţi dat-o nouă ! 

Alături unul de altul, în carul mic pe care calul dăruit 
de procurator îl trăgea în trap spre Marodava, Butes şi Cani- 
dia merseră mult timp fără să-și spună nici un cuvînt. Tre- 
cuseră de templul lui Mithras, acum aproape refăcut după 
incendiul din vară, cînd la o cotitură îl întîlniră pe Decibalos. 

— Plecasem în calea voastră, le spuse el, după ce le făcu: 
semn să oprească, Trebuie să mergem repede la Sagitulp. 

—S-a mai întîmplat ceva ? îl întrebă Butes prins de în- 
grijorare. 

—Da, s-a întors Getio şi trebuie să vedem ce facem. 

—Dicomes e undeva pe-aproape ? 

—Nu, şi tocmai pentru asta ne cheamă Sasitulp. 

Butes privi spre Canidia. Trebuia să o ducă acasă, apot 
să se întoarcă la Sapitulp. Ea îi prinse gîndul și i-o luă. 
Înainte : 

— Merg şi eu cu voi la Arghida! 

Tirziu seara, sub mărul cel mare plin de rod sînaeriu, 
îl ascultau pe Geto. De cind plecase, flăcăul se mai împlinise, 
privirea îi era mai adîncă şi mai pătrunzătoare, mustătile 
şi barba mai crescuseră, se mai îndesiseră și în totul luase: 
înfăţişarea unui luptător. 

„Nu ne-a fost ușor să-l găsim pe Dicomes, spunea Getio. 
Mai întîi am umblat în lungul drumurilor pe la Brucla, la: 
Ampelum şi Apulum, chiar si dincolo de Ulpia Traiana Sar- 
mizegetusa, pînă i-am întâlnit pe Rhesos și pe Dapyx. După 
aceea, cu ajutorul lor am dat de urmele lui Dicomes. De la 
început, Rhesos şi Dapyx au spus că pe Sarmida degeaba 
o căutăm pe-acolo, că ea n-ar fi putut să-l găsească şi nici 
să ajungă pînă la el. Dicomes a fost cîteva zile pradă unei 
grele frământări. Ar fi vrut să se întoarcă aici, să pornească 
s-o caute pe fară, dar se temea că va pierde urmele aceluia 
pe care vrea să se răzbune. Cînd va veni, o să vă povestească 
el totul. Ştiţi, acum nu luptă singur, şi-a strîns o ceată de: 

flăcăi vînjoşi, aprigi luptători, şi cu ei dă loviturile. În părţile 
acelea toți tremură de teama lor ŞI, cînd cineva i-a văzu: 
ceata, nu îndrăzneşte să spună nimănui. Aşa s-a dus zvonul. 
Lumea vorbea că i-ar fi recunoscut un tabernagiu de lingă 
Germisara și-ar fi spus centurionului care comanda castrul 
din apropiere. După cîteva zile, tabernagiul a ars o dată cu 
taberna. Eu am venit trimis de Dicomes să văd dacă aţi 
păsit-o pe Sarmida şi plec repede înapoi. Nu-și găseşte liniş- 
tea pînă nu ştie ce s-a mai petrecut aici. Dupa ce dă lovitura 
ea mare, se trage şi el încoace. 

— Şi unde o să stea ? La noi vine des Ampelia cu decu- 
ionul... se îngrijoră Sagitulp. 

— Legionarii o să înceapă să-l caute, şopti Arghida. 

— Da, îl vor căuta, far noi îl vom ţine bine ascuns! îi 
mustră Butes, supărat de teama pe care o vedea la Sagitulp 
sı la nevasta lui. 

—Dicomes va sta la mine în casă, îi linişti Canidia. Am 
loc destul şi pentru el. Mă voi duce la procurator ŞI, cum sînt 
singură... între daci, adăugă ea zimbind, îi voi spune că mă 
pun sub ocrotirea lui şi-i voi cere să-mi dea un pergament 
prin care să ordone ca nimeni: legionar, decurion saw ta- 
bular să nu aibă voie să pătrundă în curtea și în casa mea. 

Butes învălui cu o privire plină de recunoștință pe Cani- 
dia. Gindul lui alerga departe : îi vedea pe Dicomes şi pe 
'Sarmida căsătoriţi şi-l îngrijora soarta lor. Cît ar fi putut să-l 
ţină ascuns vederii romanilor, toată viața? Un gînd îl tul- 
bură : se revăzu în faţa procuratorului, cerîndu-i cu tărie, să 
dea libertatea şi să înceteze urmărirea gladiatorului Gemel- 
linus. 

— Căile vieții nu ştim încotro ne vor purta, începu el 
întristat, Noi mulțumim din suflet Canidiei pentru ajutorul 
<e ni-l dă. Poate că pîna se înapoiază Dicomes se vor ivi 
alte prilejuri, vom descoperi şi alte mijloace prin care sclavul 
Gemellinus să devină libertul Gemeliinus şi apoi dacul liber 
Dicomes. Așa, Getio, tu și celălalt flăcău, după ce vă odihniți 
bine, să porniţi la el, și să nu vă înapoiați decît cu topi 
o dată ; îi aduceţi poate şi pe Rhesos şi Dapyx. Pină atunci 
noi vom -pregăti totul. Ce vom avea de făcut nu văd încă; 
nu ştim la ce ne putem aştepta din partea procuratorului şi nici 
din aceea a lui Decimus Silvanus. Trebuie să nu uităm o clipă 

că viaţa Sarmidei este în mare pericol şi că totul depinde 
numai de noi spre a o salva. Îngrijorarea lui Decibalos o in- 
şelegem ; îl încredinţăm că durerea lui este şi durerea noastră. 


Din via Dacia Traiana, nu prea departe de for şi de casa 
augustalilor, se desprindea o uliră scurtă şi strimtă ce urca 
uşor, cu ocoluri largi, pînă la z:dul de apărare care împrej- 
muia colonia. Zidul de mult nu mai era la marginea cetăţii, 
căci Ulpia Traiana Sarmizegetusa se întinsese pînă departe 
pe cîmpia din jur, unde coloni, veterani, liberţi, meșteșugari 
şi negustori îşi înălțaseră case din cărămidă, formînd cartiere 
mărginaşe. Între ziduri, acolo unde se aflau forul, casa augus- 
talilor şi termele, pe cele trei căi principiale : via Dacia Tra- 
iana, via Ulpia Traiana şi via Roma, şi pe ulițele înguste ce 
se desprindeau din ele, se aliniau vil'ele şi casele patricienilor, 
militarilor și funcționarilor imperiului. După înăbuşirea răs- 
coalei pornită de Sarmis, Ulpia Traiana Sarmizegetusa luase 
o mare dezvoltare, iar populaţia cunoscuse o continuă pros- 
peritate. Ajunsese să se întindă pretutindeni zvonul că viaţa 
la Sarmizegetusa era ma: îmbelşugată și mai frumoasă decît 
la Roma, iar provinciei începuse să i se spună Dacia felix. 
Pe uliţa scurtă și strimtă ce se desprindea din zia Dacia 
Traiana, între casele mărunte ale funcționarilor şi militarilor 
de grade mai mici, se înălța villa din piatră şi marmură a 
legatului Procilius, fostul comandant al legiunii cu garnizoana 
la Ulpia Traiana și fostul tribun, care fusese înălțat la gradul 
de legat de către împăratul Hadrian, drept răsplată pentru 
prinderea lui Sarmis ; tot lui îi dăduse împăratul ca sclav 
pe Dicomes, la sfîrşitul spectacolului din amfiteatru. 

Zilele începurului de toamnă se arătau mai răcoroase decît 
de obicei şi legatul, greu şubrezit, stătea mai mult în pat și, 
căutind să se mai încălzească, bea vin cald. După anii trăiţi 
în petreceri, belşug şi desirînare. Procilius se prăbuşise din- 
tr-o dată, cu toate că după vîrstă nu putea să fie trecut în 
rîndul celor bătrîni. Razele soarelui pătrundeau prin ferestrele 
îricliniului şi luminau incăperea inveselind-o. Lingă patul lui 

stătea legatul Gallio, noul comandant al legiunii, un bărbat 
în putere şi vesel, care abia trecuse de patruzeci și cinci de 
ani. Gallio luă cupa cu vin cald de pe masă și o întinse lua 
Procilius, apoi luă şi el una. 

— Bea, să te mai înzdrăveneşti, nu trebuie să te lași slă- 
biciunii ! îl îndemnă Gallio. 

Procilius strînse cupa între palme, căutînd să le mai încăl- 
zească. 

— Da, da, să mă mai înzdrăvenesc.., Stii, Gallio, omul e ca 
un vas de lut, cind zeii îl scapă din miini, ajunge un hirb. 
Cine-ar fi crezut că eu o să cad așa dintr-o data ? 

— Haide, bea, vinul te mai încălzește, îl îndemnă Gallio 
fără convingere. De multe ori te privesc şi nu-mi vine să cred 
cî de mult se schimbă omul. Cînd am venit aici eram un 
tînăr tribun, iar tu legatul comandant, bărbat în putere, duș- 
manul dacilor. 

— Da, duşmanul barbarilor !... Dacă nu mă oprea guverna- 
torul, aş fi trimis pe mulți dintre ei la zei! Timp de mai bine 
de douăzeci de ani m-au tot ameninţat, iar eu a trebuit să 
mă feresc într-una, De cîţiva ani m-au mai lăsat în pace, 
însă atunci, după ce răscoala a fost zdrobită, de cîteva orf 
m-am găsit în pericolul de a cădea în miinile barbarilor. Toată 
ura lor împotriva mea porneşte de ia prinderea acelei căpe- 
tenii a răsculaților, Sarmis, de care şi tu ai auzit. Poate să 
unii dintre barbarii care au mai scăpat atunci cu viaţă — ori 
poate şi dintre sclavii ce se răsculaseră — m-au văzut cum 
acolo în pădure, pe o ninsoare deasă de abia te zăreai om cu 
om, l-am pălir pe barbar şi l-am doborit la pămînt. Lupta ca 
o fiară și nu se putea apropia nimeni de el. 

Gallio îl privi peste cupa din care sorbea rar. 

— Poate că teama de ei te-a frămîntar atit de mult, încît 
te-ai consumat încetul cu încetul, întocmai cum se mistuie o 
făclie ce arde, dar ar trebui să-ți ţii curajul ; cred că te-au 
și uitat, De ce nu te duci la ferma ta de la Carsidava, unde at 
putea să te mai întremezi ? Frumuseţea din valea accea numai 
privind-o îţi dă viaţă. De la un timp, după cît ştiu, ai lăsat 
totul pe seama actorelui și a vilicilor, care poate că nu fac 
altceva decit să te fure. 

Cu mişcări tremurinde, Procilius puse pe masă. cupa pe 
care o golise. 

— Da, nu prea m-am mai dus... Cît am fost comandantul 
legiunii, am mai ținut pe lîngă fermă un decurion cu o gardă 
de legionari, așa mă simţeam mai în siguranță. De aproape 
un an, nici n-am mai îndrăznit să părăsesc Ulpia Traiana Sar- 
mizegetusa, Din toate părțile am tot auzit veşti despre răz- 
bunări ; se spune că ar fi ale barbarului... 

— Pe toţi zeii, Procilius, ai ajuns pină-ntr-atit de speriat 
încât te temi Și de un mort? 

Procilius se îndreptă în capul oaselor și privi în jur. 

— De mort e mort, căci l-am văzut cu ochii mei cînd şi-a 
împlîntar cuțitul în piept în arena amfiteatrului. Spune-mi, tu 
ştii ce e cu nebunia asta, se zice că e răzbunat Sarmis... Mi-e 
ruşine că-ți destăinui, dar trebuie să cunoşti adevărul: află, 
Gallio, că eu nu sint chiar atît de bolnav pe cît mă crede 
lumea, dar las să se ducă zvonul, fiindcă socotesc că numai 
aşa îmi vor da pace barbarii. Am vrut să-l trimit la zei pe 
cel de care mă tem mai mult, pe sclavul Gemellinus, am por- 
nit pe Xanthus pe urmele lui, dar et, dacii, l-au prins şi l-au 
omorît. 

Izbucnind în rîs, Gallio se ridică de pe scaun şi făcu încon- 
jurul mesei, îndemnîndu-l cu voce tare de răsuna încăperea : 

— Dacă e așa, pe Jupiter, Procilius, ridică-te de pe pat cu 
horăriîre, alungă din tine orice teamă, ia-ți o sclavă tânără şi 
frumoasă și porneşte neîntirziat spre Carsidava ! Ca să fii mai 
liniştit, îşi voi da un decurion şi gardă, care vor rămîne acolo 
la fermă cît timp vei socoti că vei avea nevoie. Dar vreau un 
lucru, Procilius : la iarnă, cînd o să vin pe la Carsidava, să te 
găsesc ca şi fntinerit şi să golim amindoi nenumărate cupe 
din vinul cel mai bun. Eu sînt gata oricând să-ți trimit decu- 
rionul. Acum te las, mă întîlnesc cu cineva fn for şi nu vreau 
să întirzii. 


Spre seară, Dapyx trecu pe lingă templul zeiţei Nemesis 
din apropierea amfiteatrului şi se îndreptă spre casa augusta- 
lilor. Aproape de for întîlni o bătrină. El trase o pungă plină 
cu bani de la brâu şi i-o întinse: 

— Uite, ai aici jumătate din cħ ne-am legat să-ţi dăm, 
cealaltă jumătate, adică încă o pungă ca asta, o primeşti în 
ziua cînd noi vom afla că Procilius a plecat spre Carsidava. 

— Jur pe Freya că totul o să iasă bine! Zici că, după ce 
pleacă el, tu nu vrei să faci altceva decît să-i iei sclava aceea 
mai frumoasă ? 

— Atât numai, bătrînico, că, ştii şi tu, am iubit-o mult, am 
strîns mulţi ani bani pentru ea și, dacă el nu vrea să mi-o 
vîndă, o tau eu... E tot aia, sesterții tot Îi dau pentru ea, numai 
că fi iel tu. 

Bătrâna rîse înfundat : 

— Dă-l la Proserpina de nepuuncios, poate că o fi chi- 
nuind-o rău pe biata fată, degeaba mai face umbră pămîntului, 
şuicrä ea vorbele priatre dinţii care îi jucau în gingii ca niște 
mărgele. Să mă cauţi peste trei zile și-o să afli tot ce am făcut. 
Lasă că-l sperii eu să plece la fermă cîr mai repede, altfel îi 
spun că moare. 

Dapyx rămase în for şi privi după bătrînă cum se îndepărta 
pe via Dacia Traiana, pînă o văzu cotind spre uliţa pe care 
se afla villa lui Procilius. Porni apoi pe via Roma spre terme, 
pe sub castanii cu trunchiuri groase, al căror frunziş începuse 
să ia nuanţe galben-ruginii. Getio se înapoiase de la Marodava 
şi povestise ce se întîmplase acolo, de aceea Dicomes se hotări 
să treacă la răzbunarea cea mare cît mai repede cu putință. 
Cunoştea ce se petrecea în casa lui Procilius şi aştepta clipa 
prielnică. Dapyx Îînaintă pe aleea străjuită de castani, privind 
mulțimea veselă, îmbrăcată în haine frumoase și scumpe, ce 
se plimba în grupuri, unele mergînd spre for şi casa augusta- 
lilor, altele spre terme. Își aminti cum, tot într-o seară şi tot 
pe via Roma, în urmă cu peste douăzeci de ani, ascultase ce 
spuneau mai mulți centurioni despre schimbările din Dacia, 
în graba de a se face faţă pericolului care se întindea : de o 
parte, lupta lui Dicgis pentru alungarea legiunilor, iar de alta, 
începutul răscoalei sclavilor. Atunci aflase de plecarea lui Li- 
vianus Claudius şi de venirea unui nou guvernator, a lui Julius 
Quadratus Bassus, şi dusese vestea lui Diegis. Reveni din gîn- 
duri cînd îl auzi pe Getio : 

— Gata, bătrine, te-ai înţeles bine cu baba, sau te va trage 
pe sfoară ? Te-am așteptat cam mult. Da-ncotro ai pornit, te 
duceai la terme să faci o baie, ca romanii ? 

Dapyx se opri și se întoarse spre Geto, 

— Nu mai trecusem de mult pe-aici. Cind aducem mărfuri, 
le descărcăm la magaziile dinafară şi ne vedem de drum. Acum, 
dacă mergi de la amfiteatru spre casa augustalilor şi treci mai 

departe prin for spre terme, nici nu crezi că te găsești în 
Dacia, cu toate că dincolo de zidurile cetăţii, în cîmpie şi sub 
poalele munţilor, au rămas destule sate pline numai de daci. 
Ei, ce facem, cum îi dăm de veste lui Dicomes ? 

— Plecăm la el în munte, dar nu strică să ne oprim la o 
tabernă, să ne potolim niţel foamea şi setea. Avem de mers 
drum lung și greu. 

—Ai să te duci tu, eu vreau să mai rămîn pe-aci prin 
apropiere, pînă aflu ce trebuie de la bătrină. Dar la tabernă 
tot o să merg, ştiu una în apropierea amfiteatrului, unde se 
găseşte vin bun, așa cum le place gladiatorilor. Tabernagiul ne 
cunoaşte pe mine şi pe Rhesos. 

Cind intrară în taberna plină de meșteșugari, liberți şi le- 
gionari, Getio îl smuci cu putere de suman pe Dapyx. Îi făcu 
semn să se oprească la cea mai apropiată masă. Dapyx trase 
scaunul lung și greu mai aproape şi se așezară. Îl întrebă din 
ochi pe Getio, clărinînd uşor din cap. 

— La masa aceea de lingă uşa bucătăriei îl văd pe liberiul 
Eufemus, e din vicul Serdos, de lîngă Marodava, slugă supusă 
a lui Decimus Silvanus, spuse Gero. 

Dapyx privi curios într-acolo. 

— Cel cu care stă de vorbă e stăpînul tabernei, îl cunosc 
bine, e un grec venit de cîțiva ani. 

— Ca şi Theudotos, tabernagiul de la noi, adăupgă Getio. 
Poate că n-ar fi rău dacă am afla ce caută libertul pe aici. 

Un sclav de-al tabernagiului le aduse piine, pastramă și 
două oale cu vin. Mincară şi băură, fără să scape din ochi pe 
tabernagiu şi pe libert, și mai ales fără să se grăbească. După 
felul agitat în care cei doi vorbeau, se putea bănui că puneau 
la cale ceva. De cîteva ori libertul bătu cu pumnul în masă și 
dădu să se ridice de pe scaun, însă de fiecare dară tabernagiul 
îi puse mîna pe umăr și-l îndemnă să stea liniştit. În toiul 
discuţiei, Eufemus se întoarse spre masa de alături, îi spuse 
sclavului să-l aștepte pînă se întoarce, se ridică şi însoțit de 
tabernagiu ieși afară. Getio făcu semn lui Dapyx să stea pe 
loc şi plecă după ei. Ajuns afară, îi urmări cu privirea prin 
lumina slabă a amurgului ce se lăsa, pînă îi văzu ocolind 
amfiteatrul, apoi îndreptându-se spre casa augustalilor. Se în- 
toarse în tabernă şi îi spuse lui Dapyx să se mute la masa la 
care stătea sclavul lui Eufcmus. Au cerut din nou pastramă 
şi trei oale cu vin ; l-au îndemnat pe sclav să măntace. Înfo- 

metat, cu pofta îndirjită de cei de la mesele din jur, care mincau 
ŞI beau cu lăcomie, sclavul se aruncă asupra pastramei şi nu 
se opri pînă n-o termină. Getio îl îndemnă să golească şi 
oala. Sclavul privi cu recunoştinţă spre cei doi daci. Pe masă 
se mai aduseră trei oale pline. 

— De unde vii şi cine-ţi este stăpîn? îl întrebă Dapyx, 
după ce îl îndemnă să salte oala. 

— Venim de la Serdos — un vic de lingă Porolissum — de 
care bănuiesc că n-aţi auzit ; stăpînul meu e libert, cu numele 
de Eufemus. De multe ori i-am blestemat pe zei că m-au 
sortit să-i fiu sclav, barem, să mă fi ajutat să ajung la un dac. 
Voi sînteți oameni cu inimă bună, știți ce e omenia... 

— Noi sîntem dinspre Tibiscu, el e feciorul meu mai mare, 
reluă Dapyx, arătîndu-l pe Getio. Am adus ceva bucate de 
vînzare şi mîine plecăm inapoi acasă. Așadar, sînteţi de la 
Porolissum... Dar ce căutați tocmai pe aici ? 

Sclavul răspunse după ce privi cu grijă în jur: 

— Stăpînul meu face negustorie cu de toate, dar mai ales cu 
grîu. E un om tare rău. Dar n-a venit aici numai cu treburi 
de negustorie... şopti el şovăind, apoi continuă cu ceva mai 
mult curaj : Vă spun şi vouă că n-o să se afle la Serdos şi nici 
nu cred c-o să mă spuneţi lui. Eu am prins că de data asta 
a venit aici pentru altceva. trimis de stăpînul unei ferme mari 
de-acolo, din apropiere. Nu prea ştiu ce este la mijloc, însă 
— după cîte am prins — aranjează ceva pentru o fată. vrea 
s-o ducă la o fermă de-aici din apropiere, îi spune Carsidava. 
Ce-au de gînd să facă Şi, cine o fi fata n-am putut să aflu. 
Voi, dacii, poate nu ştiţi că unii romani bătrîni şi bogaţi poftesc 
mult fetele frumoase ; pe unele le cumpără ca sclave, iar pe 
altele pun mîna în fel și chip, cum nici nu-ţi trece prin minte. 

Dapyx simțea cum Getio îl apăsa cu putere pe picior. 
Amândoi aveau privirile schimbate. 

— Ştiu de Carsidava, îl încurajă Dapyx, străduindu-se să 
se arate cit mai liniştit şi mai nepăsător, se lasă în partea 
noastră, către Tibiscu, retrasă între munţi... Va trăi bine fata 
acolo, e o vale minunată ! 

— Pentru asta a plecat stăpînul, continuă sclavul, s-a dus 
aici în Ulpia Traiana, la stăpînul fermei, să aranjeze cînd să 
vie cu ea. 

Geve se mişcă plin de îngrijorare : 

— Atunci voi aţi şi adus-o? se grăbi el să-l întrebe pe 
sclav. 

Ca să spulbere orice bănuială, Dapyx începu să ridă : 

— Feciorul meu e tinăr, sclavule, nu vezi cum a început să-i 
lucească ochii în cap, Îndată ce-a auzit că e vorba de-o fară? 
Te întreabă şi el aşa, ca să se afle în treabă, că doar n-o să 
se gindească un biet dac la o fiică de fermier roman bogat. 
Dar şi pe mine m-ai făcur curios, chiar aţi adus-o cu voi? 

— Nu, dacule, fata e acolo, la ferma de lîngă Porolissum. 
Nu ştiu cu cine o s-o trimită încoace, şi asta numai după ce o 
să ajungem noi Înapoi acasă. 

— Haide, să mergem, tată, se grăbi tulburat Gero, ridi- 
cindu-se de la masă, ori acum ai prins tu poftă să mai vorbeşti 
despre fata aceea ? Mai plăteşte o oală de vin sclavului, ca 
să aibă cu ce să-și omoare timpul pînă i se întoarce stăpînul. 

Afară, Dapyx şi Getio se opriră nehotăriţi lingă zidurile 
amfiteatrului. Nu știau ce trebuie să facă: să plece unul la 
Marodava. iar altul la Dicomes, sau să se ducă amindoi la 
Dicomes şi acolo să hotărească ce aveau de făcut. În această 
trămîntare, Dapyx puse mina pe umărul lui Getio şi îi spuse: 

— Să mă aştepţi pe undeva prin apropiere, eu mă întorc 
să-l mai întreb ceva pe sclav. 

Intră şi se aşeză din nou la masa sclavului. Acesta îl privi 
mirat. 

— E tinăr, nu ţine la oboseală, l-am trimis să se culce. Eu 
vreau să mai golesc o ulcică cu vin şi să aud ce vorbeşte 
lumea. Acolo la noi, la Tibiscu, cu greu se află ce se mai 
întîmplă prin alte părți. 

Ceru două oale cu vin, din care una o împinse în faţa scla- 
vului. 

— Poţi să bei fără grijă, îi «puse, vinul e bun şi, dacă te 
prinde niţel, te duci și te culci. Poate că te miri de ce ţi-am 
dat să mănînc: şi să be? O fac pentru fratele meu, ṣi el e 
sclav ca și tine, dus în imperiu de peste douăzeci de ani. De 
cite ori îl omenesc pe cîte un sclav, mă gindesc la nefericitul 

eu frate şi mă întreb : pe-acolo pe unde se va fi aflînd, i-o 
f dînd și lui cineva să guste ceva şi să golească o oală cu vin? 

Sclavul începu să vorbească mai încrezător : 

— Orice sclav trăiește mai rău sau mai bine, după cum 
îi este stăpînul. Am văzut sclavi care o duc tot aşa de bine 
ca şi ceilalți din familiile stăpînilor lor, însă am văzut şi 

mulți care îndură suferință mare, poate chiar mai rău decit 
vitele. Srăpinul meu e rău şi avar, ne ţine mai mult înfome- 
taţi, atît doar că mai avem norocul să umblăm cu carele de 
grîu şi-i mai scăpăm de sub ochi. 

— Dacă ai mai fi şi mîine pe aici, eu ţi-aș mai da o stra- 
chină cu cirnaţi şi o oală cu vin, îl împinse Dapyx cu vorba 
acolo unde urmărea. Nu te-am întrebat, mat staţi mult sau 
plecaţi în altă parte ? 

— Crezi că ştiu ce-o să mai facem şi pe unde-o să mai 
umblăm ? Atîr doar parcă l-am auzit pe stăpîn spunîndu-i 
tabernagiului că peste două săptămîni, cînd va fi înapoi la 
Porolissum, nu știu ce danie vrea să mai facă pentru templul 
cel nou. Poate că la înapoiere o să ne oprim la Apulum, 
la Brucla, la Potaissa şi în alte locuri, căci peste tot el are 
legături negustoreşti. 

Dapyx ridică oala şi-o goli pînă la fund. Băgă mîna la 
briu şi scoase câțiva sesterţi. 

— Uite, plăteşte vinul şi tot ce rămîne e al tău. M-a 
prins şi pe mine oboseala, mă duc să mă culc. 

Afară, îl zări prin întuneric pe Getio, stătea rezemar de 
o coloană de la intrarea în templul zeiței Nemesis. 

— Pornim chiar acum sus în munţi la Dicomes, îi spuse 
în şoaptă. Poate că zeii ne vor ajuta ca totul să iasă bine. 


De sus, din Plaiul căprioarelor, Dicomes privea cu nesaţ 
valea largă a Carsidavei și villa ce se înălța pe tîmpla de 
munte de pe care altădată străjuise împrejurimile cetatea. 
înaintaşilor săi din neamul Dicomesilor. Privea și nu-şi mai 
reamintea decit prea puţin, totul se pierdea în ceața unor 
amintiri nelămurite şi fără legătură. Pînă şi munţii ce încon- 
jurau valea păreau alţii, nu se asemănau cu cei pe care îi 
păstra în minte din anii copilăriei. Îşi amintea limpede de 
noaptea cînd venise pustnicul Porfirios, luase cu e] femeile 
cu copiii şi le ascunsese într-o peşteră din munți. Parcă și 
acum auzea rugăciunile, plinsetele şi blestemele bătrine: Malva, 
ale Cumidei şi ale Carsidei, care îl urmau pe bătrinul pustnic 
prin întunericul nopții, pe poteci numai de el ştiute, și parcă. 
şi acum vedea, aşa cum văzuse atunci de pe un colț de stîncă, 
flăcările ce se ridicau din cetatea pîrjolită de legionari, pe 
care ei abia o părăsiseră. Tor ce se întindea pînă departe în 
vale fusese pămîntul celor din neamul Dicomes şi tot ce 

vedea ar fi fost moşia sa, dacă ar fi luat sfîrşit nenorocirea 
care se abătuse asupra dacilor. Îi rămăseseră mai vii în 
minte cele ce-i povestise Sarmis despre bătrînul Dicomcs, vi- 
zeazul luptător, aprigul şi bunul stăpîn al Carsidavei din vrc- 
murile cînd pe plaiurile Daciei se întindea belşupul şi răsu- 
nau cântece pline de mulțumire şi de voie bună. Se schim- 
baseră toate şi plecaseră toți ia Marele zeu: bătrânul Dicomes, 
Decebal, Diegis, Sarmis şi mulți alți luptători viteji. Gîndurile 
i zburară auzind paşi apropiindu- -se, Soarele se lăsase din- 
colo de munte şi în vale incepuse să se întindă picla înserării. 
Frunzişul galben-ruginiu al tagilor şi verdele închis al bra- 
zilor dădeau povîrnișurilor o bogăţie de culori ce păreau mă- 
jestrite de miini vrednice pe un covor uriaș, aruncat peste 
coline și peste munți, Se întoarse $I- -l văzu pe Getio. 

— Te-ai întors ? Ce se-aude, ai aflat ceva? 

Getio se aşeză pe o buturugă. Era obosit, îmbujorat și 
asudat, 

— Zeii sînt cu noi, Dicomes. Veneam mai curînd, dar am 
avut de făcut un ocol mare; m-am prefăcut că plec pe dri- 
mul ce iese acolo unde a fost altădată cetatea Rehidava, apot 

a trebuit să fac alt ocol peste poviîrnișuri, ca să viu încoace. 
Procilius a sosit astăzi 'pe la vremea prinzului şi e sus în: 
villa. A venit însoţit de o mică gardă de legionari. 

— Asta nu mă mai sperie, murmură Dicomes. La noapte 
dăm lovitura, ceata mea este pregătită și hotărită. Tu vii 
cu noi sau ne aştepţi aici ? 

Puțin î întristat, Getio îl privi îndelung : 

— Socoteşti că sint lipsit de curaj, ori nu ai prea multă 
încredere în mine? Puteam să pornesc înainte spre Maro- 
dava, acolo poate că eram de mai mult folos... 

Dicomes se întoarse spre el și îl prinse de umeri. 

— Mergi cu noi, frate Getiv, şi din noaptea asta intri şi 
tu în rîndul luptătorilor! Dar să şti un lucru: cînd te gä- 
sești în luptă, trebuie să foloseşti fiecare clipă, şi mai ales 
să nu şovăi să lovești adversarul; în luptă piere mila, căci 
dacă nu ataci tu la clipa potrivită, te păleşte el fără cruţare. 

— Ca gladiatorii, spuse Getic zîmbind îmbujorat. 

— Da, întocmai ca gladiatori, întări, Dicomes. Nu l-ar 
văzut pe Gemellinus cum lupta în arenă ? Acum să mergem: 
la ceilalți. Să ştii că atunci cînd pregăteşti o lovitură, şi o 
şi dai, noaptea pare prea scurtă. 

„În villa şi jos la magazii și staule se auzeau cocoşii cîn- 
ixînd a doua oară. De sus din pădure coborau mai multe mo- 
gildețe. Era Dicomes cu ceata lui. Cînd ieşiră în poiană, se 
lăsară pe brînci și înaintară răsfirați pînă sub întăritura ce 
“înconjura villa. Ajunşi lîngă zid, doi din ceată se proptiră 
“unul de altul, Dicomes se urcă pe umerii lor şi sări cu mişcări 
-agere sus pe creastă. Rămase cîteva clipe culcat, ascultă 
cu încordare şi privi atent spre villa. Nu auzi şi nu văzu ni- 
mic, nu simţi nici o mişcare. Cu multă grijă cobori înăuntru 
şi porni în lungul zidului, călcînd fără să facă nici cel mai 
mic zgomot. În apropierea porţii, la câțiva paşi zări sclavul 
de strajă, rezemar de unul din stilpi. Se ridică pe virful pi- 
cioarelor, călcă și mai uşor, apoi făcu un salt, înfipse mîinile 
în girul sclavului și se prăbuşi cu el la pămînt. Totul se pe- 
trecu atit de fulgerător, încît straja nu mai avu timp să 
strige după ajutor. Cind îşi reveni din amețeală îşi simţi gura 
înfundată cu o cîrpă și mîinile legate. Dicomes îi şopti ame- 
nințător la ureche : 

— Sînt cu cuțitul în mînă, gata să te înțep în inimă, dacă 
îndrăzneşti să strigi sau să faci vreo încercare de fugă! Am 
să-ți dezleg mîinile, ca să desfaci încuietoarea porţii, dar 
repede, altfel te trimit la Proserpina ! 

După cîteva clipe, Dicomes şi sclavul ajunseră la cei din 
ceată, care aşteptau afară lingă zid. 

— Sclavule, viaţa ta este în miinile. noastre, dacă vrei să 
scapi, trebuic să ne arăţi unde stau legionarii cu care a venit 
stăpînul tău şi În care încăpere doarme el. 

Ceata, care era de opt inși, se împărţi: cinci se postară 
în fața barăcii în care dormeau legionarii, iar ceilalți trei 
pătrunseră în villa. Nu trecu multă vreme şi Dicomes, îm- 
preună cu Dapyx şi Getio, impingeau afară pe Procilius legat. 
Erau aproape de poartă cînd în urma lor răsunară strigătele 
unei sclave. Dicomes nu-și pierdu cumpătul. Spuse celor do; 
să-l ducă pe prins sus, în Poiana căprioarelor, şi să aştepte, 
iar el se repezi înapoi spre baraca în care se aflau legionarii. 
iÎnăuntru se auzea mișcare, lumina opaițului se mărise. Cei de 
afară se postară gata de luptă, trebuiau să-i ţină în loc 
pină cînd Dapyx şi Gezio, cu Procilius, se îndepărtau cît mai 
mult. Dicomes se pregătea să spună celor din ceata sa să se 
retragă in fugă spre pădure, cînd ușa se prăbuşi scoasă din 
balamale şi o dară cu ea mai multe făclii aprinse căzură la 

cîţiva paşi de ei, aruncate dinăuntru. Ca la un semn, Dicomes, 
Rhesos şi ceilalți se repeziră ca fulgerul în uşă. Dacă legionarii 
apucau să iasă, s-ar Â putut desfășura şi, cum erau mai nu- 
meroși, pentru daci lupta ar fi fost mult prea grea. Începu o 
luptă aprigă cu spadele, pe care cei dinăuntru nu puteau să 
le mînuiască uşor. Fostul gladiator dădu cu multă dibăcie mai 
multe lovituri pînă răsună în baracă urletul de moarte al 
unui legionar, Ceilalţi se retraseră repede şi săltară uşa, cău- 
tind să se pregătească pentru un nou atac. Fără să mai aș- 
tepte, Dicomes făcu semn celorlalţi şi cu toții se îndreptară 
spre pădure. Cînd legionarii își făcură din nou curaj şi ieşiră 
afară, la luminile făcliilor pe care le aruncară nu mai văzură 
pe nimeni. | 

A doua zi, pe la amiază, cei plecaţi în urmărire păsiră 
trupul lui Procilius spînzurat de craca groasă a unui fag 
din Poiana căprioarelor. 


Capitolul VII 
LOVITURA LUI DICOMES 

Rana din braț se vindecă şi Butes porni cu notărfre la gă- 
sirea unui mijloc de scoatere a Sarmidei din villa lui Decimus 
Silvanus. Pe Decibalos îl liniştise şi-l făcuse să înțeleagă că 
prin luptă fățișa cu stăpînui villei nu putea fi salvată fata. 
Cu ajutorul lui larse, reușea să afle aproape în fiecare zi cum 
mergea vindecarea lui Decimus Silvanus. Însănătoşirea bo- 
patului fermier întirziase mai mult decît a lui Butes, suferința 
îi lăsase o stare de slăbiciune, de lipsă de putere, încît cu 
greu avea să se Întremeze, Prin reîntoarcerea Canidiei de 
la Roma, Butes căpătă un bun ajutor, pe Letorius, sclavul 
pe care ea îl eliberase şi o urmase în Dacia. Ca libert, Letorius 
rămase alături de ei şi se pregătea să-și înjghebeze o mică 
gospodărie. Canidia îi dădu o parte din ogradă, pentru casă, 
şi o bucată de pămînt în țarină. În sufletul copilului de al- 
tădată, dus captiv şi trăit în sclavie, izbucnise dorul de viaţă, 
lacom să reciștige anii pierduţi în slujba unui stăpîn. Cînd se 
inapoiase în Dacia, îşi dăduse seama că aproape uitase limba 
copilăriei. Grăbind pregătirile, Butes reuşi să stringă o 
mînă de căpetenii, care îl ascultau fără şovăire ; fiecare căuta 
cu înfrigurare să-și alcătuiască o ceată cu care să fie gata de 
luptă la momentul potrivit. În taină Decibalos, Sagitulp, Gruno 
și Letorius umblau pe la meșteșugarii din Marodava, trimiși 
să urmărească măiestritul sulițelor, săgeților, arcurilor şi to- 
poarelor. Dar ce gândea Butes să pornească ? de multe ori își 
pusese şi el această întrebare şi un răspuns mulțumitor încă 
nu găsise. Dacă ar fi atacat fățiș villa lui Decimus Silvanus, 
fapta n-ar fi fost iertată de procurator, ci socotită drept o răz- 
vrăţire pe care ar fi pedepsit-o crunt. După multe nopţi de 
chinuri văzuse că altă cale nu avea decît să făurească arme, 

să pregătească cete bune de luptă şi să le țină gata pentru lo- 
vitură, apoi să meargă la Porolissum, să-i spună procuratorului 
tot ce se petrecea în legătură cu răpirea Sarmidei şi să-i ccară 
să vină la Marodava însoţit de o centurie, să înconjoare villa 
lui Decimus Silvanus şi să scoată fata, iar dacă Plautius Priscus 
nu se învoia, în aceeaşi zi dacii aveau să atace şi să-și facă 
singuri dreptate. În felul acesta, socotea el, procuratorul nu 
s-ar mai fi putut gindi la o încercare de răzvrătire a dacilor. 

Mai erau numai două zile pînă la sorocul ales să treacă la 
fapte. De dimineaţă, Butes îl chemă pe Letorius şi-l trimise 
la Sagitulp. Ar fi vrut să mai stea de vorbă cu decurionul 
Fuscianus şi numai Sagitulp l-ar fi putur aduce. Decibalos 
porni la meşterul făurar să vadă cîte virfuri de sulițe şi de 
săgeți avea pregătite, iar Canidia era cu copiii daci, în: mi- 
cuţa școală de curind construită, îi învăța să scrie şi să ci- 
tească. Era zi de sărbătoare. Toamna se lăsase din plin. Butes 
umbla neliniștit prin ogradă, nu putea să se apuce de nici o 
treabă. Îl îngrijora întîrzierea lui Getio şi a lui Dicomes. 
De multe ori grija de Dicomes îl făcea să uite de necazurile 
de la Marodava. Simţea în adincul sufletului că pentru el 
era o datorie sfinză să dea ajutor ca fiul lui Sarmis să intre 
în rîndul oamenilor liberi, şi nu se îndoia nici o clipă că 
nu va izbuti. De cînd fusese la vînătoare mai trecuse o dată 
pe la procurator, însă cu toată primirea plină de prietenie 
pe care acesta i-o făcuse, se convinsese că nu sosise momen- 
tul să se încreadă atît de mult în el, încît să-i destăinuie 
adevărul în legătură cu gladiatorul Gemellinus, Privind în 
jos, rînduindu-şi cu greu gîndurile, nu-şi dădu seama că 
ajunsese în fundul ogrăzii decit cînd auzi în apropiere naiul lui 
Tarse. 

— Încotro ai plecat, bătrine ? îl întrebă. 

— Unde în altă parte decit la tine ? 

Iarse se opri în poteca ce şerpuia pe la marpinca pădurii, 
deschise portiţa şi întră în ogradă. 

— Să mergem în casă, poate că ţi-e foame, îl îndemnă 


Butes. 

— Nu, își spun numai ce-am aflat şi-o ţin înainte spre 
atelierele şi magaziile lui Decimus Silvanus. Aseară, cînd 
era aproape să dea în amurg, stăteam pe o buturugă la mar- 
ginea drumului ce pornește în sus ia villa. Dinspre magazii 
s-a ivit Decimus Silvanus, însoţit de acrorele Ampliatus. 

M-am tras după trunchiul unui fag și-am ascultat ce vorbeau. 
Slăbu, cu mîna legată de git, Decimus Silvanus se arăta în- 
grijorat de întârzierea lui Eufemus. Socotea trecut de mult 
timpul cînd el trebuia să se înapoieze de la Ulpia Traiana 
Sarmizegetusa. 

— Bine, dar libertul e negustor, umblă mult, aşa că... 

— L-am auzit pe Decimus Silvanus spunînd că o să plece 
şi el într-acolo, îl întrerupse Iarse. 

— ŞI ţi-e teamă că ne scapă din mînă ? 

— De-ar fi numai asta !... murmură bătrînul. M-am gîndit 
toată noaptea : dacă tîlharul o duce cu el şi pe zeița Sarmida > 

O arsură ca de fier înroșit trecu prin inima lui Butes, pri- 
virea se Întunecă şi faţa se împietri. 

— Crezi, bătrîne, crezi că e destul de înzdrăvenit şi ar 
putea să pornească la drum lung ? 

— Și de ce nu? Călare sau într-un car poate să călăto- 
rească oricât de slăbit ar fi. 

Butes îşi strinse fălcile. La o astfel de întorsătură nu se 
așteptase. Dacă Decimus Silvanus i-o lua Înainte și apuca să 
plece, nu-i mai rămînea altceva de făcut decît să pornească 
după el, să-l prindă din urmă şi să-l atace, oricît de puter- 
nică pază ar fi avut. Pentru asta trebuia cîte un cal pentre 
fiecare om din cetele pe care le înjehebase, iar în Marodava 
nu se găseau atîţia. 

— Eu plec, bunule Butes, mă duc, că poate mai aflu şi 
altceva. Cînt din nai pe la grajduri şi mă urc pină sus la 
poarta villei. Cine-l bagă în scamă pe nebunul arse? Şi 
cine se fereşte să nu vorbească față de un nebun? Pe seară, 
mă mai abat încoace, să-mi spui ce mai trebuie să fac şt 
pe unde să mai alerg. 

Bătrînul ieşi, închise la loc poriiţa și o apucă în sus pe 
potecă, către magaziile şi ateherele lui Decimus Silvanus. 
Butes se întoarse spre casă copleșit de gînduri şi de frămîn- 
tare, Liniştea necesară pentru a putea să ia o hotărtre i-o 
dădea faptul că Decibalos şi Gumida nu fuseseră de față, 
nu ştiau de cele spuse de Iarse, altfel cu greu ar fi putut să-f 
liniştească. Ograda era destul de lungă și nu ajunsese pînă 
la jumătate, cînd se auzi strigai de Gumida. O văzu venind 
în fugă. De dorul Sarmidei şi de adinca îngrijorare în care 
trăia, Gumida slăbise şi îmbătrînise mult, iar durerile de cap 
n-o slăbeau zi şi noapte, de aceea umbla mai mult strînsă 

peste frunte cu o legătură sub care punea felii subţiri de 
napi cruzi, căutînd să-şi mai potolească suferinţa. Îi spuse 
din fugă, suflind greu : 

— A venit procuratorul de la Porolissum însoţit de o gardă 
mare de legionari. 

Butes se opri tulburat. Toate gîndurile ce le frămîntase 
se spulberară. La el nu fusese niciodată Plautius Priscus, 
iar vizitei lui nu-i vedea rostul. O bănuială îl făcu să se în- 
fioare : procuratorul se oprise la fostul taraboste şi de ce? 
Şi ultima oară cînd fusese la Porolissum, Plautius Priscus 
îi spusese de mai multe ori „căpetenia“, de care toţi dacii dim 
Marodava ascultau, cel care ar fi putut să-i ridice la luptă. 
Pînă departe lătrau cîinii în lungul drumului; era acelaşi 
lăirat ca în ziua cind satul fusese răscolit în căutarea luk 
Gemellinus. Stăpînindu-și tulburarea, se strădui să ia înfă- 
țișarea obișnuită cu care îl mai înfruntase pe procurator 
şi se grăbi spre drum. Cînd trecu din ogradă în curte, î 
găsi în faţa casei, stătea pe bușteanul de sub nucul cel mare; 
pe care deseori el și Decibalos vorbeau pînă scara tîrziu. 

— Rog zeii să-ți dea sănătate şi viaţă lungă, Plautius 
Priscus ! îl salută Butes apropiindu-se. Mă întreb de ce te-ar 
obosit să vii pînă aici, să mă cinstești intrind în casa mea? 

Procuratorul îl măsură cu privirea. Îmbrăcămintea lui Bu- 
tes era aceea a omului care gospodăreşte prin curte: cioareci: 
vechi, cămașă lungă şi largă, încrețită la guler, cu cîteva pe- 
tice la poale cusute de Gumida, un suman ros, cu pete mari, 
cenușii de la munca din ogradă și din țarină, iar în picioare 
opinci cu obiele din împletitură de lînă. Așa îmbrăcat ca 
pentru muncă, înfățișarea dacului îi plăcu, vedea pe faţa lui 
aceeaşi linişte şi bunătate, iar În privire acecași adincime: şi 
hotărîre. 

— Pentru sănătatea ta mă rog şi eu, bunule Butes! fi 
răspunse cl la salut. Cît privește oboseala mea venind în- 
coace de ce te miră ? O căpetenie romană vine pe la o căpe- 
tenie dacă ; nu e frumos şi bine aşa ? 

Pe Butes îl săgeră din nou îngrijorarea auzindu-l pe 
procurator spunîndu-i tot „căpetenie“. Îl ascultă mai departe, 
vedea că se grăbea. 

— De fapt sînt numai în treacăt pe la tine. În loc să ţin 
drept drumul, de la Porolissun. spre villa lui Decimus Sil- 

vanus, am făcut.un ocol prin Magnus, Serdos şi Marodava, 
împins de dorinţa să văd unde locuieşti. 

— Pentru atita lucru nu făcea să te oboseşti, murmură 
Butes, privind prin gard dincolo de drum, spre legionarii care 
descălecaseră şi se aşezaseră pe iarba și frunzele căzute din 
copacii ce se pregăteau pentru iarnă. Acum n-ai încotro, Plau- 
tius Priscus, continuă el ceva mai tare, trebuie să te supui 
obiceiurilor noastre. Cind la un dac vine cineva şi pleacă ne- 
omenit, îl supără pe Marele zeu... Dar să ştii că dacul nu 
omeneşte niciodată pe cel pe care îl socotește dușman! Noi 
doi, Plautius Priscus, ca oameni nu ne dușmănim, cel puțin 
aşa cred ; duşmănia cealaltă, aceea dintre daci şi romani, este 
mai presus de fiinţele noastre și tu mi-ai arătat că nu vrei 
s-o adincești, iar eu n-am făcut nimic pentru a o mări, alţii... 

— Vrei să spui că Decimus Siivanus ? 

— Şi alții: Eufemus, Lucrinus, Theodotos... Aşadar, Plau- 
tius Priscus, primeşti să fii omenit în casa dacului Butes? 

— Sau te socotesc dușman... adăugă procuratorul în glumă. 

Butes surise. Tor mai mult se convingea că romanul din 
faţa sa, care avea atîta putere în această parte a Daciei, era 
un om deschis şi sincer. Cuvintele cu care îl completase era 
un răspuns că primea să se ospăteze şi prin aceasta să-și 
arate prietenia. 

După ce gustară din bucatele aduse la iuţeală de Gumida, 
puse Între ei pe buşteanul făţuit, şi sorbiră puţin vin, procura- 
torul se ridică şi porni spre ogradă. Butes îl urmă. 

— Am văzut multă durere pe faţa femeii lui Decibalos, 
tot n-aţi aflat nimic de fiica lor ? 

Butes îl cercetă răscolit de speranță, mîngiiar de gîndul 
că procuratorul aflase unde se găsca Sarmida şi că plecase 
să o scoată din villa lui Decimus Silvanus. 

— Nu ştim nimic, Plautius Priscus! răspunse Butes şi 
aşteptă ca procuratorul să confirme ceea ce sperase el, dar 
totul se nărui cînd îl auzi murmurînd : 

— Sărmana copilă, poate că nici n-o mai fi în viaţă ! Toate 
vin de la zei... 

— De la oameni, Plautius Priscus! 

— Da, mai ales de la oameni, întăr: procuratorul, întor- 
cîndu-se spre el. Pe tine te frămîntă ceva, Butes, nu cumva 
cele ce mi-a spus Decimus Silvanus sint adevărate ? 

— Că a vrut să mă omoare ? 

— Poate că de-atunci a intrat frica în el, se teme de voi, 
de daci, şi mi-a cerut o gardă de legionari să-l apere. Pentru 
asta am plecat spre villa... 

— ŞI tot pentru asta te-ai oprit la mine ? 

— Ca să fiu sincer, da ! Sînt îngrijorat, Decimus Silvanus 
susține că voi, dacii, vă pregătiţi de luptă. Vă gîndiţi să por- 
niți o nouă răscoală ? 

Un timp Butes nu răspunse. Se înfioră la gîndul că printre 
daci s-ar găsi un trădător. Ridică privirea și vorbi cu un su- 
ris slab în colțul gurii : 

— Nu, Plautius Priscus, dacii nu se pregătesc de nici © 
răscoală, ei îşi văd de necazurile lor. Și te gindeşti să dai le- 
gionari să-l păzească pe Decimus Silvanus ? 

— Îi voi da; sper să mă conving că voi nu puneţi ceva 
la cale, deşi pînă acum nu m-am îndoit de cuvîntul tău, dar 
poţi să ştii ce ascunde sufletul omului? N- -aş fi bucuros să 
te am în fața mea, ca pe o căpetenie de răzvrătiți, şi n-aş 
vrea să te convingi că ştiu să fiu nemilos şi necruţător, mai 
ales atunci cînd sînt în joc interese ale imperiului ! Îţi mărtu- 
risesc deschis, am ţinut să trec pe-aici şi pentru că am început 
să te preţuiesc, deşi nu-ţi ascund că sînt îngrijorat, mă tem 
ca voi să nu porniţi ceva. S-au strîns prea multe fapte în 
sufletul meu care au rămas nelămurite: ce-a fost cu acel 
Gemellinus, de ce Decibalos a vrut să-l cumpere, cine a ră- 
pit pe fata lui Decibalos, de ce Decimus Silvanus a pus la 
cale arderea templului lui Mithras şi a ţinut să arunce vina 
asupra dacilor, pentru ce a încercat să te omoare atunci la 
vînătoare, de ce voi, dacii din Marodava, sînteți într-o stare 
de încordare ca și cum v-aţi pregăti de luptă ? Iată atitea 
întrebări care nu-mi dau linişte... 

Butes oftă uşor şi îi vorbi cu voce potolită, în care vibra 
hotărirea : 

— Timpul va arăta ce se petrece şi va ajuta să fie dez- 
legate toate, căci nu se poate fărădelege care să nu aibă un 
sfîrşit, Eu, ceea ce pot să-ţi spun, Plautius Priscus, este că, 
dacă vei afla că dacii au dat vreo lovitură, să ştii că 
aceasta au făcut-o numai în clipa cînd s-au convins că altă 
cale nu le mai era cu putință. Cit despre mine, cum îmi tot 
spui într-una că mă socotești drept „căpetenie“, mă voi stră- 
dui din răsputeri ca dacii să trăiască în bună înţelegere cu 
romanii, mai ales cu colonii din Serdos, vecinii noştri. Poate 

că peste cîteva zile vom ajunge să dăm pe faţă multe din 
gîndurile pe care le nutrim, atunci vom putea să găsim răs- 
punsuri la mai toate întrebările care te frământă atita. 

Tot vorbind ajunseră înapoi la poartă. Cînd centurionul 
îl văzu pe procurator apropiindu-se, ordonă legionarilor să 
încalece pe cai. Plautius Priscus se bucură, n-ar mai fi vrut 
să lungească vorba cu Butes, ca nu cumva să creadă că ar fi 
la mijloc o teamă a romanilor de daci, iar din partea sa, n-ar 
fi vrut să repete într-una amenințările. După ce încălecă, îi 
mai aruncă o privire, în care erau amestecate prețuirea și 
mustrarea, şi plecă în galop spre villa lui Decimus Silvanus. 
Din poartă, Butes îl urmări pînă ce pieri în cotitura drumului. 
În sufletul său se deschisese un gol imens, iar în minte toate 
se încîlciseră : de la larse aflase că Decimus Silvanus se pre- 
gătea să plece, iar de la procurator că acesta îi ceruse ajutor 
pentru a-l apăra de daci. Sosirea unui număr de lepionari 
la villa pentru întărirea pazei ar fi putut să zădărnicească lo- 
vitura pe care el o pregătea, sau, dacă totuşi o pornea, iz- 
bînda nu putea fi obtinut decit după o luptă îndirjită, în 
care erau de aşteptat pierderi grele. Pentru eliberarea fetei. 
îi era permis lui să piardă vieţile a zeci şi zeci de oameni 
şi să-l facă pe procurator să'creadă că la Marodava se pornise 
răscoala ? Tulburat peste măsură, Butes intră în casă, se 
trînti pe laviţă şi rămase mult timp nemișcat. 


De la vînătoare, cînd încercarea de omorire a lui Butes 
dăduse greș, Decimus Silvanus nu se mai simţise în siguranţă. 
Ajunsese să-i cunoască bine pe daci și ştia că niciodată ei nu 
lăsau o faptă rea nerăzbunată, chiar dacă trebuiau să aştepte 
prilejul timp îndelungat. Și cum cel vinovat nu poate să-și 
dea seama de clipa cînd acel prilej s-ar putea ivi, trăieşte 
într-o chinuitoare panică, încercînd să se ascundă de cer 
care ar putea să-i dea lovitura. Pe Sarmida începuse să o 
urască ; ura creştea în măsură în care sporeau în el dorinţe 
nestăvilite. Dacă n-ar fi fost teama ce-l stăpînea pînă la para- 
lizare, i-ar fi dar drumul fetei, dornic să scape de mînia 
dacilor şi să-și recapete liniștea, însă groaza de răzbunarea 
lor cruntă îl împinsese să ia hotărîrea de a o duce undeva 
departe, cu gîndul ca mai tîrziu să vadă dacă o va păstra 
pentru sine sau o va vinde ca sclavă. Trăia şi momente cînd, 
cuprins de panică, se aprindea în el pornirea să omoare fata 

şi să-i ardă trupul. Deîndată ce luase hotărirea să o ducă undeva 
departe de Marodava, il şi trimisese pe Eufemus cu un pa- 
pyrus către vechiul său pricten din tinerețe, Procilius, prin 
care îl ruga să primească, fata cîtva timp la ferma de la Carsi- 
dava. Întîrzierea înapoierii libertului începuse să-l neliniș- 
tească şi, într-un moment de teamă pe care nu şi-o mai 
puruse înfrînge, ceruse ajutor procuratorului, încredinţindu-l 
că dacii se pregătesc pentru răscoală. De fapr Decimus Sil- 
vanus nu reușise să afle de pregătirile pe care le făcea Butes, 
totul fusese o născocire a lui, spre a-l convinge mai uşor 
pe procurator. Cînd il văzu pe Plautius Priscus intrînd pe 
poarta vilei, însoțit de garda puternică, se bucură şi se în- 
vioră ; căută să-i iasă grăbit în cale. 

Stăteau de mult în tricliniu şi sorbeau vin cald din cupe, 
fără să vorbească. Din clipa cînd ieşise să-l primească, De- 
cimus Silvanus simţise privirea rece și plină de îngrijorare 
a procuratorului. Avu o tresārire cînd acesta rupse tăcerea 
apăsătoare ce se lăsase între ei: 

— Decimus Silvanus, pînă astăzi ţi-am trecut cu vederea 
multe din faptele urtte pe care le-ai făcut, dar acum nu-ți 
mai pot ierta nimic! Cupa amărăciunilor s-a umplut şi, nu- 
mai o picătură dacă mai cade în ea, se revarsă. Să-mi spui 
ce s-a petrecut şi ce se întîmplă între tine şi daci ? 

Încercînd să- -şi înfringă spaima, ce-l copleșea, Decimus Sil. 
vanus începu să riîdă, spre a cîştiga timp pentru a găsi un 
răspuns, să potolească furia procuratorului şi să-i îndrepte 
bănuielile în altă parte. Răspunsul îl găsi repede : 

— Tot ce se petrece aici, Plautius Priscus, nu e altceva 
decît ura pe care barbarii o nutresc faţă de cuceritor, adică 
față de Roma şi, cum eu sint aici între ei un fiu al Romei, 
e limpede că dușmănia lor trebuie să fie îndreptată asupra mea. 

— Pe mine să nu mă porți cu astfel de vorbe! îi strigă 
procuratorul. Sînt convins că ai făcut un rău ce depăşeşte 
măsura, pe care eu n-am reușit să-l aflu, ai săvirşit ceva care 
i-a aţițat prea mult pe daci! 

— Ce faptă vrei mai rea, Plautius Priscus, decît aceea că 
sint stăpînul acestei ferme lrumoase și bogate, că sînt stä- 
pînul pămîntului care, chiar dacă n-a fost al lor, ci al unui 
taraboste, a fost muncit de ei şi au luat bucate de pe el, 
pe cînd acum eu îl lucrez cu sclavi? 

— Poate că eşti un mare ticălos, Decimus Silvanus, o 
canalie care ştie să-şi ascundă cu multă viclenie fărădelegile, 
altfel nu por să mai înțeleg nimic! Cînd am venit încoace, 
m-am abătut prin Marodava și m-am oprit cîteva clipe la 
Butes... 

— La prietenul tău... 

— Da, pot să spun că îl socotesc ca pe un prieten bun 
şi mă încred mult în el. Știi ce mi-a spus la plecare? Mi-au 
rămas bine în minte vorbele lui: „Tot ce por să-ți spun, 
Plautius Priscus, e că dacă vei afla că dacii au dar vreo lovi- 
tură, să ştii că au făcut-o numai în clipa cînd au văzu că 
altă cale nu mai era cu putință !“ Dacă ura lor împotriva ta 
ar fi pornită din aceea că le-ai luat pămîntul, îţi dădeau de 
mult lovitura, dar au trecut atîţia ani de când eşti stăpinul 
acestei ferme. Gindeşte-te bine, Decimus Silvanus, nu-mi 
ascunde nimic, alfel, după ce izbucnește focul, știi că numai 
cu greu mai poate fi stins. Am zărit în privirea lui Butes, 
— dacul acesta cinstit şi sincer — că sînt hotăriți să-şi facă 
singuri dreptate, dacă n-o primesc din altă parte. Să-mi spui, 
Decimus Silvanus, pentru ce-ai trimis oameni să pună foc 
templului lui Mithras şi pentru ce sclavul acela se ascunsese 
acolo ? Vreau să ştiu, ce urmăreai prin omorirea lui Butes? 

Fără să-și piardă cu totul cumpătul, Decimus Silvanus îl 
privi îndelung pe procurator, cu un zîmbet slab în colţul gurii. 

— Văd că eu îţi încurc mult socotelile aici, Plautius Pris- 
cus, rosti el cu mai mult curaj, de-aceea mă gîndesc ca, pen- 
tru un timp, să părăsesc Marodava şi să plec la Ulpia Traiana 
Sarmizegetusa sau chiar la Roma. Voi lăsa ferma în grija ac- 
'orelui meu, a lui Ampliatus. Cit voi fi plecat, tu vei avea vreme 
să te convingi dacă pornirea dacilor a fost îndreptată numai 
împotriva mea şi nu Împotriva tuturor romanilor aduși aici 
de imperiu, căci să ştii, Plautius Priscus, ei nu-i privesc 
cu ură pe cei de alte neamuri veniţi în căutarea unui loc 
unde să poată munci şi trăi, ci numai pe romani ! 

Cuvintele lui Decimus Silvanus, rostite cu atita hotărire, 
săvirşiră o răsturnare În convingerile procuratorului. Îngri- 
jorarea se spulberă și descurajarea puse stăpinire pe el, 
schimbă vorba ca şi cum uitase de tot ce vorbiseră pînă atunci. 

— Tu eşti sigur, Decimus Silvanus, că dacii se pregătesc 
de luptă, că ar putea să pornească o răscoală ? 

— Convingerea mea este că da, Plautius Priscus ! 

Întristarea şi descurajarea procuratorului crescură şi mat 
mult, Se ridică de la masă şi începu să umble cu pași rari 
prin tricliniu, vorbind cu vocea schimbară de tulburarea ce-l 
năpădcea : 

— De citva timp triburile germanice din miazănoapte. şi mai 
ales astingii, nu ne mai dau pace la hotarul imperiului, am 
putea bănui că dacii sînt în legătură cu ei şi pregătesc o 
lovitură la momentrul potrivit ? ?... 

Lui Decimus Silvanus îi reveni cu totul curajul : 

— Mai bine într-acolo ţi-ai îndrepta privirea, Plautius 
Priscus, și nu te-ai lăsa purzar de vorbele unui barbar, care 
nu aşteaptă decît clipa prielnică, gata să-ţi înfigă un cuțit în 
spate ! Să nu te văd prins, împreună cu centurile tale, între 
cetele de astingi şi cele ale dacilor... Iar ca să te liniştesc, 
nu-mi iau vorba înapoi, voi pleca în curînd de la Marodava, 
restul depinde numai de tine; poate că se apropie furtuna, 
pentru mine va fi mai bine să mă găsesc cît mai departe de 
ținuturile acestea. 

Cu faţa împietrită de îngrijorare, ce părea mai prelungă 
şi mai osoasă, procuratorul murmură pornind spre ieşire : 

— Poate că n-am făcut rău venind astăzi la tine. M-ai 
ajutat să văd lucrurile sub o înfăţişare nouă, la care pînă acum 
nu m-am gindit |... 


Butes se răsuci pe pat, fără să-și poată găsi liniștea şi lo- 
cul. Cîntaseră cocosii a treia oară și somnul nu se prindea 
de el. De citeva om se sculase, măsurase încăperea în lung 
şi-n lat şi privise afară prin mica fereastră. La lumina lunii, 
văzuse scînteind bruma pe lemne, pe iarbă şi pe frunzele că- 
zute şi înţelesese că nu mai era mult pînă la ziuă. Frămin- 
tarea era numai În sufletul său, căci lui Decibalos nu-i spu- 
sese de cele aflate de la bätrînul arse şi nici despre ce vor- 
bise cu procuratorul. Se vedea prins într-o situație grea: 
dacă Decimus Silvanus pleca prea curînd cu Sarmida şi el 
nu prindea momentul, exista pericolul de a nu-l mai putea 

ajunge şi de a-i pierde urma, iar dacă nu pleca şi procuratorul 
îi lăsa o gardă puternică de legionari, dacii ar fi fost în ne- 
putință să atace vila și să scoată fata fără o luptă grea cu 
vărsare de singe. Şi totuşi îşi dădea seama că trebuie să por- 
nească ceva, să lovească în vreun fel, cît nu era încă prea 
tirziu. Se întoarse din nou şi ofiă din adînc, ar fi vrut să se 
lumineze mai repede de ziuă. De departe, dinspre pădure, auzi 
şipătul unei păsări de noapte, la Decibalos începu să latre 
cîinele, mai întîi slab, rar, nehotărit, apoi din ce în ce mai tare 
şi mai îndirjit. După puţin timp se porni şi cîinele lui Letorius, 
a cărui căsuță era în ograda Canidiei. Butes se săltă într-un 
cot şi ascultă atent, după felul cum lătrau cîini, bănui că 
cineva se apropia prin ograda sa. Se ridică şi se apropie de 
fereastră. Ascultă ținîndu-și răsuflarea, Lătratul cîinilor se 
potolise. Privi îndelung afară şi, tocmai cînd credea că totul 
se liniştise, zări o umbră trecînd spre uşă, apoi a doua, ur- 
mată de a treia. Se repezi şi luă toporul din colțul unde îl 
ținea la îndemînă întotdeauna. De cînd fusese omorît Sta- 
berius, în fiecare seară se pregătea pentru luptă, avea şi 
bardă, cîteva sulițe, o spadă, un scut. Dar în casă toporul 
cra mai ager şi mai uşor de minuit. Afară în uşă auzi şoapte 
înfrundare, Se înfioră cînd de după colțul casci desluşi vocea 
lui Decibalos : 

— Care sinteţi acolo, că reped barda în voi! 

— Noi, Sagitulp, Getio, Dicomes... 

— Trăgeţi-vă la o parte de la uşă şi nu vă mișcaţi, că 
nu mă încred atît de ușor, duşmanul este viclean... 

— Cine e, bunule Decibalos ? întrebă Letorius, după ce 
sări gardul, apropiindu-se în fugă cu toporul pregătit, gata 
să lovească. 

Se auzi uşa scîrțiind și Butes se ivi în prag. 

— Tu eşti, Sagirulp ? Am înțeles eu bine, a venit Dicomes ? 

— Am venit, bunule taraboste, trebuie să stăm de vorbă 
ncîntârziat, nu avem nici o clipă de pierdut! 

După ce intrară în casă, Butes aprinse opaițul şi-l puse pe 
Letorius de strajă afară. Se apropie cu flacăra slabă de faţa 
hui Dicomes, căutînd să-l vadă mai bine, îl cuprinse cu o 
mină şi-l strînse cu dragoste la piept : 

— Dacă mai rosteşti cuvîntul „taraboste“, ne vom vedea ne- 
vaiţi să te pedepsim, aşa cum avem legămint ! 

— Eşti taraboste şi vei rămine taraboste ! întări înfundat 
Dicomes. Ne vom răfui cu toţi, pînă vor şti să se poarte cum 
se cuvine cu dacii ! 

Butes îl îndepărtă puţin şi ridică opaițul. 

— Văd că faci pe viteazul, dar de ce n-ai venit mai curînd 
să scoatem de la ticălos făptura de dorul căreia ne ard suf- 
letele ? 

— "Toate se fac la timpul lor, bunule Butes! Sarmidă n-a 
putut fi dusă încă, și asta numai pentru că Eufemus n-a mai 
ajuns înapoi la Porolissum, iar Decimus Silvanus îl mai aș- 
teaptă cu răspunsul. 

-— Aşi aflat şi voi că ticălosul vrea să ducă fara departe 
de aici? 

— Dacă tu ai știut, de ce nu i-ai spus lui Getio, cînd l-ai 
pornit înapoi la mine ? 

Întrebarea lui Dicomses se pierdu printre gemetele pline 
de disperare ale lui Decibalos: Să 

— Îmi duce fata !... Îmi pierd copilul !... Nu mai pot să mai 
aştept, pornesc sus la villa şi mă lupt cu toate străjile pînă 
o scot din mîinile tîlharului ! O să vă pedepsească Marele zeu 
pe amindoi dacă aţi ştiut şi mie nu mi-aţi spus ! 

Butes se apropie de Decibalos, îl apucă de piept și începu 
să-l zguduie’: 

— Ai jurat alături de ceilalți daci că ai să asculţi de cu- 
vintul meu! Aşa e cind te pregăteşti de luptă, căpetenia nu 
poate să spună tot ce ştie luptătorilor săi, cînd urmăreşte 
să obțină izbînda ! Abia ai aflat şi ţi-a: pierdut capul, dacă 
-aş fi spus mai demult, ar fi trebuit să mă lupt cu tine, să 
te opresc să nu faci ceva nesocotit, din care tilharul să înțe- 
leagă că noi ştim totul, şi să primejduicști viața fetei! Dar 
acum nu e timp de sfadă, mai bine să stăm liniştişi și să chib- 
zuim ce trebuie să facem, 

Se iveau zorile cînd toți cinci Încă mai stăteau în casa lui 
Butes şi căutau cea mai bună cale de atac a villei. Toate pla- 
nurile pe care şi le făcuse Butes se prâbuşiseră unul după altul, 
pe cele mai multe le dărimase Dicomes. Pe fața fostului ta- 
raboste îşi făcea loc supărarea şi disperarea, pe măsură ce 
creștea împotrivirea tînărului luptător. Decibalos urmărea 
împictrit ciocnirile dintre ei şi dădea dreptate cînd unuia, 
cînd celuilalt, mai ales atunci cînd vedea că putea fi în joc 
viaţa Sarmidei. După un moment de tăcere încordată, Dicomes 

se scula de pe laviţa pe care stătuse și le spuse cu o linişte 
sub care mocnea hotărîrea : 

— Am găsit un mijloc prin care vom pătrunde și scoate 
pe Sarmida din villa, voi lovi pe această cale chiar de va trebui: 
să pornesc singur! Pentru mine, viaţa unui dac este mai 
scumpă decît toată averea lui Decimus Silvanus. Şi-apoi, ce 
ne Îndreptăţeşte pe noi să punem în primejdie viețile a zeci 
de daci, dacă ne dăm seama că, atacînd făţiş villa, vom în- 
tîmpina o opunere Îndirjiră și vom avea pierderi grele? lar 
după aceea, ce vor face dacii din Marodava de 'vor fi soco- 
tiji de procurator niște răzvrătiți, vor apuca drumul codrului ? 
Ceata mea mă aşteaptă, tu, Getio, mergi cu mine ? 

— Merg și eu ; mergem cu toţii! strigă Decibalos cu totul 
însuflețir, 

Cînd se întoarse spre laviță, privirea lui Dicomes întilni 
pe aceea a lui Butes şi văzu mîhnirea ce-l năpădise. Un fior 
îl săgetă prin tot trupul și se rușină. 

— lartă-mă, bunule Butes, pornirea mea poate că o iei 
drept o nerușinare care te face să te simți umilit. Trebuia să-ţi 
spun mai demult tot ce am nutrit în suflet, încă de cînd mă 
găseam pe drum spre Marodava. Getio mi-a vorbit despre 
prietenia şi respectul dintre tine şi procurator. În clipele 
grele, tu poţi să fii de cel mai mare ajutor pentru dacii 
de aici şi chiar din altă parte. M-am gîndit că n-ar fi bine 
ca tu, un respectat dac din Marodava, să fii amestecat în lo- 
virea lui Decimus Silvanus şi socotit căpetenie a răzvrătiţilor, 
pe cînd eu!... Cine sînt eu? Un gladiator, un sclav fugar... 
un om care nu are nici o legătură cu Marodava şi, tot așa, 
nici cei opt flăcăi daci din ceata mea — opt dacă îl socotesc 
şi pe Getio. Hotărirea mea rămîne nestrămutată: vei pune 
foc atelierelor, hambarelor şi magaziilor din vale ale ticălo- 
sului! Știu ce va urma, toți vor alerga îngroziţi şi vor uita 
de paza villei. S-ar putea să se creadă că sclavii lui au pus 
focul, totul e să facem în aşa fel, încît să nu se vadă nici o 
urmă de dac pe acolo şi să nu fie nici unul bănuit. Eu și 
ceata mea vom scotoci apoi uşor villa şi toate acareturile ce 
sînt acolo sus. 

— Şi pe el îl veţi lăsa să scape ? întrebă Butes. 

„ — N-ai grijă, vom pune mîna şi pe ticălos! Cei care vor 
să se răfuiască și să-l judece pe nemernic să aştepte sus în 
munte, acolo îl vom duce! 

— Aşa cra și tatăl tău, viteazul Sarmis, găsea calea cea 
mai bună în clipele cele mai grele, murmură Butes, privindu-l 
cu o dragoste nețărmurită. Dar vezi, Dicomes, trebuie să-i 
laşi şi pe cei bătrîni să pună în joc prevederea lor. Eu îmi 
voi stringe oamenii de încredere şi voi aştepta într-un loc: 
potrivit, ca, de va fi nevoie, să vă sărim în ajutor. Dacă nu 
aveţi arme bune, am pregătit eu destule. 

— Nu, taraboste, avem tot ce ne trebuie, putem să dăm 
lovituri grele, aşa cum am mai dat şi în alte părţi, avem de 
toate, în afară de cele necesare pentru punerea focului. Pină 
la căderea nopţii, să-mi faceţi o duzină de șomotoage mari: 
de cîlți năclăiți cu seu topit, iar voi să vă pregătiți aşa cum 
socotiți că ar fi mai bine. Dacă va fi nevoie, ne săriţi în. 
ajutor ! 

Se luminase bine de ziuă cînd Decibalos, Sagitulp şi Getio- 
plecară. Dicomes rămase în casa lui Butes, unde avea să 
stea ascuns toată ziua. În Marodava nimic nu prevestea lo- 
Vitura ce se pregătea, numai spre seară se simți mai multă 
mișcare și frămîntare printre daei, iar cind căzu întunericul. 
totul rămase învăluit din nou în liniștea nopţii. 


În ziua ce urmă după venirea procuratorului, Decimus 
Silvanus chemă pe Ampliatus şi îi dădu ordin să facă pregă- 
tirile de plecare spre Ulpia Traiana Sarmizegetusa. Tot așa 
porunci și sclavei care îngrijea și păzea pe Sarmida. Pentru: 
paza pe drum, se gîndi la cei mai voinici şi mai de încredere 
sclavi, pe care de multe ori îi pusese la încercare. Avu grijă 
ca ci să fie bine îmbrăcaţi și bine hrăniţi, apoi lăsați să se 
odihnească pînă la plecare. Villa rămânea în grija actorelui, 
ca şi atelierele și magaziile de jos, iar cu el îl lua pe vilicul. 
Marsus. Avusese de multe ori prilejul să constate că vilicul 
îl asculta orbeşte, nu se dădea în lături de a omori pe oricine 
îi poruncea. Pînă seara umblă neliniștit și îngrijorat, cele ce- 
vorbise cu procuratorul îi lăsaseră în suflet o stare de mare 
nesiguranță. Prinsese din cuvintele lui — de acest lucru nu 
se îndoia, Plautius Priscus ştia sau bănuia multe — că în 
adevăr dacii din Marodava aşteptau furioși prilejul, pregătiți 
să se arunce asupra sa. Cobori la ateliere şi magazii, controlă 
starea În care se păstrau bucatele, îi strînse pe sclavi și îi 
amenință cu pedepse grele, dacă, după ce va pleca se va în- 
timpla vreo pagubă din nepăsarea sau din lenevia lor, sau 

dacă nu vor da ascultare actorelui Ampliatus și celorlalți 
supraveghetori. De mai multe ori, În amurg, privi de sus din- 
tre coloanele villei de-a lungul drumului din vale pină de- 
parte spre Porolissum, cu nădejdea că-l va vedea pe liberrul 
'Eufemus Înapoindu-se. La căderea serii, îl chemă pe decurionul 
care comanda garda lăsară de procurator pentru paza villei, 
îi spuse că a doua zi va înscţi carele sale pînă la Porolissum 
şi ca după aceca nu mai cra nevoie să se înapoieze la Maro- 
dava. Decimus Silvanus se bucură gîndind că, dacă după ple- 
carea sa dacii vor ataca villa și vor căuta fara, era mai bine 
să fie lăsaţi să o facă, ca astfel să nu se distrugă nimic şi 
“totodată să se convingă că ea nu se găsea acolo. 

Timpul trecu repede pînă după miezul nopţii. Retras în 
cubicul nu se putut horări să se culce, simţea că somnul nu 
se va lipi de el. Pînă tîrziu stătuse cu actorele în tricliniu 
și pusese în ordine socotelile fermei: cu cîte bunuri, cîte 
animale şi cîţi sclavi il lăsa, cu ce preţuri trebuia să vîndă 
din bucate şi din animale, cît grîu de-al său rămînea în ma- 
paziile lui Fufemus pentru a fi dus dincolo de Danuvius, pe 
care locuri ale fermei trebuia să facă semănăturile de primă- 
vară şi multe altele. Pe actore îl bucura plecarea stăpînului 
pe un timp îndelungat, avea astfel prilejul să se simtă ca 
şi stăpîn al fermei. Însă Decimus Silvanus nu se hotăra să 
se culce şi nu avea somn, nu numai din cauza nelinişiei şi 
a îngrijorării, ci şi de multumirea şi plăcerea cu care se gîn- 
dea la ceea ce va urma. Ideea îi veni după plecarea actorelui, 
în timp ce făurea În minte tot ce avea de făfut cu Sarmida; 
în acca clipă îl fulgeră un gînd nou, care puse stăpinire pe el: 
la Ulpia Traiana Sarmizegetusa va căuta un negustor de 
sclavi venit de la Tomis, de la Callatis sau din altă parte a 
imperiului, îi va da o sumă mare de bani și-l va pune să-i 
facă vinzarea Sarmidei după lege, în fața magistratului, să 
-declare acolo că și el cumpărase fata de la alt negustor, că 
pe drum pierduse actul de cumpărare, dar se punea chezăşie 
că vindea cu adevărat o sclavă. Acest gînd îl făcu să se mai 
Jiniştească şi să prindă curaj, scăpa de orice grijă în faţa 
legilor, chiar dacă după aceea dacii ar fi aflat că fata se gä- 
sea la el. Ceva mai ușurai, aşteptă cu nerăbdare să se lumi- 
neze mai repede de ziuă, dornic să se vadă ajuns cît mai de- 
parte de Marodava. În villa şi-n împrejummi stăpînea li- 
niştea popţii. Tirziu se întoarse spre măsuţa din colțul cubi- 

culului şi îşi mai umplu o cupă cu vin. Începu să soarbă 
fără, grabă. Era aproape să o golească cînd îi pāru că dinspre 
vale se aud vaiete şi ţipete. Rămase împietrit ţinînd cupa 
in mină şi ascultă. Auzi apoi strigăte afară în curte, ușa 
villei se deschise repezită cu putere, paşi grei răsunară în 
atriu și în pragul cubiculului se ivi Marsus, palid, cu privirea 
rătăcită. 

— Arde, stăpîne ! Au luat foc atelierele şi magaziile de 
jos ! abia îngînă vilicul, suflind greu. 

— Eşti nebun, ţi-ai pierdut minţile! strigă Decimus Sil- 
vanus, repezindu-se între coloane, de unde se vedea mai bine 
jos, în vale. 

Sub poalele pădurii ce îmbrăca povirnişul muntelui, văzu 
înălțindu-se flăcări ce luminau cerul în partea unde erau ma- 
gaziile şi saivanele. 

— Marsus, au atacat dacii? îl întrebă îngrozit pe vilic, 
neștiind în prima clipă ce trebuie să facă. 

— Nu, stăpîne, n-am văzut nici urmă de dac, a fost linişte 
tot timpul, eu mă tem de sclavii noștri ; aseară i-ai ameninţat, 
poate că vor să fugă... 

Chemă pe decurion şi, însoțit de legionari, plecă în fugă 
spre vale. În urma lui villa rămase în liniște, păzită numai de 
cîțiva sclavi, dar şi aceştia se urcară pe colțul zidului cel mai 
înalt şi mai îndepărtat de villa, de unde se vedea mai bine 
focul. După câtva timp, numai cft se pierdu în vale ropotul 
celor ce alergau spre magazii, Dicomes cu ceata lui năvăliră 
din pădure spre villa şi intrară prin poarta pe care cei lăsaţi 
de pază o uitaseră deschisă. O parte dintre ei se postară la 
intrare, iar ceilalți pătrunseră înăuntru, În atriu mai ardea 
opaițul. Dicomes îi făcu semn lui Getio să-l ia și deschise 
uşa spre culoarul ce ducea spre exedra și peristyl. Simţi că 
dincolo de uşă se afla cineva. La lumina slabă a opaiţului, 
zări o sclavă care tocmai se pregătea să fugă, făcu un salt 
și fulgerător o prinse cu o mînă, iar cu cealaltă îi astupă 
gura cu atîta iuțeală, încît nu avu timp să scoată decir o 
scurtă icnitură înfundată. Srătu pe loc şi ascultă cu răsufla- 
rea oprită. Ceilalţi erau lingă el. 

— Dacă strigi sau încerci să fugi, te tăiem în bucăţi, 
şuieră el la urechea sclavei, altfel nu-ţi facem nimic, am ve- 
nit numai să luăm fata! Spune-mi unde e închisă Sarmida, 
dacă ţii la viaţa ta ! îi strigă înfundat. 

— Nu e aici nici o fată, încercă sclava să mintă. 

Două palme trase de Dicomos peste faţa ei grasă şi unsu- 
roasă o făcură să vadă licăriri de fulgere. 

— Te omor dacă nu mă duci la ea! 

În aceeaşi clipă se auzi scîrțiitul ușii de la exedra, acoperit 
de un țipăt. 

— Sarmida, sînt eu, Dicomes! 

O împinse pe sclavă în braţele lui Getio şi se repezi 
spre fară. Ea se oprise în prag şi privea speriată, fără să fn- 
țeleagă ce se petrece. O luă în braţe şi o strinse cu toată 
dragostea la piept. 

— Sarmida, Sarmida, iubirea mea, să te ți tare! îi şopri 
el, simțind-o fără putere. 

Îşi dădu seama că în locul fetei dolofane şi plină de viaţă 
de care se despărțise cu un an în urmă, stringea la piept 
un trup slăbit și uşor. Se întoarse spre Gerio : 

— Legaţi sclava și ieşiţi repede după mine! 

Ceata ajunsese dincolo de ziduri şi se îndrepta spre pădure 
cînd auzi în curtea villei strigăte, însoţite de scârțiitul porții 
care se închidea cu zgomot. Dicomes strînse cu căldură fata 
la piept şi o apucă in sus pe potecă, urmat de ceilalți. În 
curînd se pierdură printre fagti şi brazii pădurii. 

Jos la ateliere și magazii, Decimus Silvanus îi găsi pe 
sclavi luptîndu-se din răsputeri să stingă focul. Dar lupta lor 
se dovedea cu totul neputincioasă. Flăcările izbucniseră din 
trei părţi deodată și se întinseseră cu furie peste toată curtea. 
Se dăduse drumul animalelor şi ele fugeau speriate afară spre 
cîmp. Dintr-o ochire el îşi dădu seama că sclavii nu crau vi- 
novați de ceea ce se petrecea, pe toți îi vedea cum alcargă 
cu apă şi cu tot ce puteau, încercînd să stăvilească prăpădul. 
Și, în încordarea în care se găsea, îl fulgeră gîndul că dacii 
puseseră foc magaziilor numai să poată ataca nestingheriți 
villa. Uită de tot ce se distrugea și, îngrozit, plecă în fugă îna- 
poi, însoțit de vilic și de doi sclavi. Decurionul pornise cu le- 
gionarii să facă înconjurul locului, pregătit pentru lupta cu 
dacii, pe care îi credea ascunși prin apropiere, Decimus Sil- 
vanus urca spre villa, cînd dintre copacii ce străjuiau drumul 
îi ieşi înaintea Butes cu ceata lui. În întuneric, sclavii o 
rupseră la fugă înapoi, vilicul trase spada și încârcă să se 
apere, dar o lovitură de măciucă îl culcă la pămînt. Boeatul 

fermier se văzu singur, înconjurat din toate părțile. Rămase 
nemișcat, paralizat. Îşi dădu seama că orice speranță era 
deşartă cînd recunoscu vocea lui Butes : 

— A sosit clipa, Decimus Silvanus, să dai socoteală în 
fața mea și a dacilor din Marodava de toate ticăloșiile pe care 
le-ai făcut! 

Butes socotise bine că în timp ce Dicomes dădea lovitura 
sus la villa, el cu ceata şa să pîndească prin apropierea „dru- 
mului ce cobora spre magazii, setos să pună mina pe duş- 
manul său de moarte. Îl auzise coborînd păzit de legionari 
şi nu se încumetase să se incleşteze într-o lupră cu ei; nu 
voise să piardă vieţile celor ce îl însoțeau. Era sigur că nu se 
va scurge mult timp şi ticălosul va trece înapoi spre villa. 
De altfel grija lui era să nu rămînă nici cea mai mică urmă 
din care procuratorul să înțeleagă că cele întîmplare fuse- 
seră făptuite de daci. 

La ivirea zorilor, sus, în poiana în care îşi dăduseră în- 
1ilnire cele două cete — a lui Butes şi a lui Dicomes — se in- 
deplini pedepsirea lui Decimus Silvanus. Fiecare din cei de 
față se arătă gata să-l omoare pe ticălos, dar cel mai îndir- 
jit se dovedi Gruno. De cînd stăpinul fermei fi luase pămîn- 
tul, vînjosul dac nu uitase nici o clipă jurămîntul prin care 
se legase că pe venetic îl va răpune cu mîna lui. Acolo, sub 
privirile pline de ură şi de sctrbă ale dacilor din cele două 
cete, Decimus Silvanus se prăbuși cu capul sfărimat de mä- 
ciuca lui Gruno. 


De la înălțime, de pe coama dealului prelung, Rastrix 
vedea, pe partea stingă, înșirîndu-se pînă departe în vale, 
casele presărate printre livezile de pomi. În aceste locuri măr- 
ginaşe ale Daciei, spre miazănoapte, dincolo de rîul Samus, 
aşezările dacilor se rărcau amestecate cu cele ale triburilor 
frățeşti libere, rămase în afara granițelor imperiului, iar 
tinutul devenea un fel de pămînt al nimănui, pe care îl 
luau în stăpînire vremelnică triburi de alt sînge, pornite după 

jafuri și prăzi din stepele fără margini ale răsăritului sau 
din ceţurile mohorite ale nordului, într-o scurgere nestăvilită 
către apus și miazăzi. Se porniseră popoarele, ca apele ieșite 
din matcă, și peregrinau în căutarea unor noi vetre pe care să 
se lege din nou de pamint. Pe partea dreaptă, dealul se întin- 
dea de-a lungul Samusului, fiind stavila cu care rîul se lup- 
tase ump de secole şi milenii, nu putuse să o doboare şi, 
învins, își schimbase cursul spre miazănoapte, iar după um 
larg ocol se îndreprase din nou spre apus. Cu două zile în 
urmă, Rastrix pregătise fînul, îl întinsese pentru a se usca 
bine după ploile lungi căzute la începutul toamnei şi acum se 
apucase să-l stringă în căpițe mai mari, pe care la căderea 
icrnii avca să le trască ușor În vale pe scrobul zăpezii, trase 
cu boii. Îl ajutau la treabă feciorul şi fiica — Arciper şi 
Saminia, unul de paisprezece, celălalt de șaisprezece ani. În 
mîinile lor, greblele cu dinți de lemn lunecau uşor peste 
iarbă, se ridicau și reveneau într-o cadență ce părea o muzică 
în liniştea desăvirșită care umplea zările. Îşi privea la răs- 
timpuri fiica şi sufletul său se umplea de mulțumire și mîn- 
drie. Avea fată frumoasă, părul blond, de culoarea frunzelor 
îngălbenite ale toamnei, îi cădea în valuri pe umeri, iar faţa 
albă, impurpurată de muncă, era brodată de cîteva perle de 
sudoare ce sclipeau in razele blinde ale soarelui. Şi de Arci- 
per era mindru, crescuse mult în ultimul an şi dădea semne 
că va fi un dac vîrtos, aprig ia muncă. Dar Rastrix uită repede 
de copii şi gîndul îi alergă departe, aşa cum îi rătăcise într-una 
de cînd aflase de Gemellinus, de cînd ştia ce urmărise Proci- 
lius, de cînd îl omorise pe Xanthus. De multe ori ît frămîn- 
tase pornirea să plece spre Sarmizepetusa, să caute şi să 
încerce să-l răpună pe cel ce fusese stăpînul sclavului pe care 
îl ştia, fără urmă de îndoială, feciorul lui Sarmis. Pînă în 
satul său îndepărtat, împrăștiat În această vale din apropierea 
graniţei, încă nu ajunsese vestea că bătrinul legat fusese 
spînzurat lingă villa sa de la Carsidava, și poate că această 
veste nu va ajunge pînă aici niciodată. Trecuse mult timp de 
cînd îl pedepsise pe Xanthus, la Porolissum se mai dusese de 
cîteva ori, fusese pe la Veuilla, îi destăinuise cine era de fapt 
Gemellinus, reușise să şi-o facă părtaşă, spre a da de urmele 
fugarului, dar toate strădaniile se dovediseră zadarnice. De la 
o vreme se potolise, pierduse orice speranță, îşi făcuse loc 

în sufletul său convingerea că gladiatorul fugise departe de: 
Porolissum, se ascunsese în casa vreunui dac răzlețit în. 
munţi sau trecuse la triburile de dincolo de hotar. Din nou: 
gîndurile îi alergară prin locurile pe unde ar fi putut să ră- 
tăcească Gemellinus, ajunseră la Sarmizegetusa, pătrunseră 
în amfiteatru şi, într-o uitare de sine, reirăi în suflet clipa 
cînd in arenă Sarmis îşi împlintase în inimă cuțitul aruncat 
de propriul lui copil. Atunci şi el se găsise acolo, alături de 
alți daci duși să vadă torturile şi să se înfioare de groază. 
ca nici unul să nu mai încerce să se răscoale împotriva stă- 
pinirii Romei. 

Cînd tatăl şi fiul au sufletele contopite prin dragoste, gîn- 
durile lor se intrepătrund, trec de la unul la altul, fără ca ci 
să şi le comunice. O astfel de stare îl făcu pe Arciper să se: 
oprească din lucru, să-și privească îndelung tatăl, apoi să-l 
întrebe : 

— Tată, cînd ai luptat în răscoala lui Sarmis, câţi ani 
aveai ? 

— Aproape douăzeci, răspunse Rastrix sustras gândurilor. 
Dar de ce mă întrebi ? 

— Noi, dacii, n-o să mai scăpăm niciodată de stăpînirea: 
Romei ? 

Se îndreptă din şale şi își privi mirat feciorul. Era crud! 
încă. Unde îl purtau gindurile ? 

— Poate... Nu ştiu... Ei s-au întărit aici, au venit încoace 
prea mulţi străini, dar se pot petrece și întîmplări care să. 
pară adevărate minuni... 

— Te-am auzit vorbind cu mama despre un sclav, un gla- 
diator care a fugit de la stăpinul lui, i-ai spus că ar fi feciorul: 
lui Sarmis... 

— Da, şi ce te frămîntă ? 

— De mult vreau să te întreb, el n-o să mai fie om liber 
niciodată ? 

Rastrix vru să-i dea un răspuns, dar totul se nărui în 
mintea lui, auzind ropote de cai ce se apropiau în galop. Se 
întoarse și văzu doi legionari, care se opriră stringind cu 
putere frîiele, în sforăitul puternic al cailor, al căror păr lucea: 
în razele soarelui de apa luată din valurile Samusului. 

— Lasă lucrul, dacule, şi dă fuga de spune la toți din vicul 
vostru că am văzut cete de asting: apropiindu-se de hotar. 

Căutaţi-vă ascunzători bune, puneţi-vă la adăpost avutul sau, 
dacă nu puteți, retrageţi-vă spre castrul Pons Novus. Poate 
că vor îndrăzni să atace, să treacă granița şi să jefuiască tot 
ce le va ieşi în cale. Noi ne ducem ia castru să dăm de ştire 
<enturionului. 

Legionarii dădură pinteni cailor şi se îndepărtară spre 
apus. Rastrix puse o mînă streaşină la ochi şi privi dincolo 
de Samus, peste plaiurile ce se lăsau spre miazănoapte. Nu 
zări nici o mişcare. Se mai linişti. De când imperiul Romei se 
întinsese pînă în acest ţinut, se mai iviseră cete răzlețe de-ale 
triburilor ce trăiau în părțile de miazănoapte și răsărit ale 
Daciei, unele din ele de sînge dac, dar nu întotdeauna îndrăz- 
niseră să năvălească. Şi chiar dacă treceau hotarul, cei de 
același singe nu-i jefuiau pe fraţii lor, ci pe noii veniţi. 

— Tată, priveşte ! strigă Arciper, arătînd cu mina în josul 
rîului. 

— Să fugim, tată ! şopri Saminia cuprinsă de frică. 

Departe peste vale, la colțul unei păduri, Rastrix desluşi 
printre copaci mai mulți călăreți. Făcu semn copiilor să se 
lase pe brînci în iarbă, le spuse să ia lucrurile cu care veni- 
seră, se traseră spre coasta opusă a dealului și porniră în fugă 
spre sat. 

Astingii sau asdingii erau una din cele două ramuri prin- 
cipale în care se împărțea marele grup de triburi germanice 
cunoscut în istorie sub numele de vandali ; cealaltă ramură 
erau silingii. În vremea cînd Roma se pregătea să înfrîngă 
pe Decebal şi să supună Dacia, vandalii părăseau țărmurile 
Balticei, pornind spre miazăzi, cu opriri vremelnice în Silezia 
şi Moravia. Puțin timp după ce fusese supusă Dacia, ei ajun- 
seseră pe cursul superior al Tisei, în apropierea noului hotar 
al imperiului. Ramura astingilor a încercat să se stabilească 
în Dacia în schimbul unei alianţe, însă Roma respingînd pro- 
punerea, ei au început să atace şi să se întindă pe cîmpia 
mănoasă dintre Tisa şi podişul dac. Atacurile lor asupra 
Daciei au contenit numai după ce au fost înfrînți de lacringi, 
cu care mai tîrziu s-au și contopit. Năvălirea de care se temea 
Rastrix se petrecea pe vremea cînd astingii încercau atacuri 
fulgerătoare în cete mici pornite după jafuri, pe care centuriile 
din castrele de graniță le alungau cu uşurinţă, de aceea 
populaţia se obişnuise cu ele. 

Ajuns acasă, Rastrix strigă nevestei să se pregătească, luă 
tulnicul şi dădu de veste satului de pericol. Îndată primi răs- 
punsul, tot prin tulnice, de la zeci de case răsfirate pe cele 
două părţi ale dealurilor ce străjuiau valea. Scoase vitele, 
luă familia şi se îndreptă spre ascunzători, locul unde pădurea 
era mai deasă, iar povirnişurile mai repezi. Acolo îşi gäsiseră 
de multe ori scăparea. Pînă să coboare soarele se adunară 
multe familii, deşi jos în sat întîrziară destui nehotăriţi, care 
nu se clinteau uşor de acasă, astfel de zvonuri mai auziseră 
şi nu se Întimplase nimic. Încrederea tuturor era mare, de 
cîte ori se vestea că cete de dincolo de hotar se apropiau, 
decurioni şi legionari treceau în galopul cailor în lungul văii, 
alungau pe năvălitori şi viaţa îşi relua repede cursul obişnuit. 
În afară de credere, la mulți era și speranța: cînd cet ce 
atacau erau daci liberi rămași în afara hotarelor imperiului, 
jefuiau numai casele și fermele romanilor şi ale colonilor. 
Dar spre seară încrederea, speranța și liniștea se spulberară. 
Departe în lungul văii începură să se înalțe valuri de fum, 
iar În amurg cerul se înroși de vilvărăile flăcărilor. Satele 
erau pîrjolite. Rastrix, şi cei cu care pîndise din desișuri miş- 
cările din lungul drumului, urcară în fugă spre ascunzători, 
Văzuseră ceata numeroasă a astingilor ce năvăleau spre sat 
şi nu se încumetascră să-i lovească și să-i alunge. Ceea ce 
ȘI mira mai mult era faptul că nu văzuse nici o mişcare din 
partea centuri€i care avea în grijă paza graniței, ca şi cum 
castrele şi posturile de la hotar fuseseră părăsite. Întunericul 
cuprinse repede văile și înălțimile, cupola roşie a cerului 
lumina zările şi pretutindeni dinspre graniță, în puterea nopţii, 
populaţia începu să se retragă îngrozită spre Porolissum. De-a 
lungul crestelor, călăreți daci, coloni şi legionari goneau în 
galopul cailor într-o încrucișare și un iureş nestăvilite. Din 
fugă, mulţi povesteau îngrijoraţi cele ce văzuseră : sate date 
pîrjolului, bărbaţi omoriţi, femei prinse şi duse în robie, copii 
zdrobiți sub copitele cailor, vitele strînse în cirezi şi duse, 
casele jefuite. Un cunoscut din satul vecin îl întilni pe Rastrix 
şi îi spuse că văzuse de sus din pădure cînd casa în care trăiau 
tatăl şi fratele său fusese hefuiră şi arsă, iar ei cu femeile 
şi copii luaţi robi. La această veste, el ar fi vrut să se întoarcă, 
să lupte, să-i scape de robie, dar îndemnul celorlalți îi slăbi 
hotărirea : avea datoria să-şi scape nevasta şi copiii, cu ceata 

de astingi nu s-ar fi putut măsura, iar rămînerea în urmă 
însemna adevărată pieire. 

Pină în seara zilei următoare, în multe sate din lungul 
graniței se întinse jaful, cruzimea şi pîrjolul. Apărarea pe 
care cei fugiți o așteptau din partea centuriei de la castrul 
Pons Novus nu se arătă din nici o parte. Ce se petrecea acolo ? 
Centuria fugise spre Porolissum, sau fusese încercuită de cetele 
năvălitoare ? Cu cît creştea depărtarea de graniță şi se micşora 
distanţa de Porolissum, dealurile, văile şi drumurile se umpleau: 
de dacii plecaţi în bejenie, amestecați cu puţinii coloni care 
se aşezaseră în apropierea hotarului. Numai pe drumul ce 
lega Pons Novus cu Porolissum decurioni şi legionari călăreaw 
într-o goană nebună greu de înţeles, rod al adîncii dezorientări 
pe care întotdeauna o aduce panica. Cît de mare era primejdia, 
cîte hoarde de astingi trecuseră hotarul imperiului nimeni nu 
ştia. Printre cei ce fugeau din fața primejdiei de moarte, 
începu să se întindă zvonul că centuriile şi cohorta de la 
Porolissum se retrăgeau în grabă spre Napoca şi că populaţia 
fusese părăsită în voia soartei, mărind şi mai mult panica. 

Plautius Priscus stătea la masa lui de lucru şi depăna în 
minte cele vorbite — doză zile în urmă — cu Butes şi cu 
Decimus Silvanus. Din oricare parte şi sub orice înfățișare 
privea lucrurile, înclina să creadă că dreptatea cra de partea 
dacului, dar cînd căuta să pătrundă în miezul lor, străduin- 
du-se să afle cauza care îi făcea pe cei doi să se duşmănească 
atît de puternic, totul rămânea învăluit în negură, într-o încîl- 
ceală de nedescurcat. Pregătirile pentru răscoală şi frămîn- 
tările dacilor le vedea în striînsă legătură cu atacurile astin- 
gilor, de aceea trebuia să fie cît mai prevăzător. Se ridică 
de la masă, îl sună pe primul său contubernal și îi dădu ordin 
să-și pregătească garda pentru plecare la Potaissa. Scrise 
apoi în linişte, cu mintea limpede a dimineţii, mesajul către 
legatul comandant al legiunii, prin care îşi arătă temerile şi 

ceru în ajutor citeva centurii. După ce contubernalul plecă 
în galop, învăluit într-un nor de praf, îl urmări cu privirea 
pînă la cotitura drumului ce dădea spre vicul Magnus, se 
întoarse în praetoriu, se aşeză din nou la masa de lucru şi 
rămase nemișcat. Într-un fel regreta că trimisese mesajul 
comandantului legiunii, îl şi vedea pe acesta rîizind cu multă 
poftă. De cind fusese trimis procurator la Porolissum, din 
miazănoapte năvăliseră multe triburi şi toate, după ce se 
ciocniseră la castrele de graniță cu centuriile ce le apărau, 
se retrăseseră neputincioase, pierini în pădurile neumblate 
de dincolo. Toate acestea legiunea de la Potaissa le ştia. Însă 
pe legatul comandant îl vedea rizînd, nu atît de cele ce-i 
scrisese in legătură cu teama de o năvală a astingilor care 
se apropiaseră de hotar, cît de îngrijorarea ce o arătase despre 
o posibilă răscoală a dacilor. Dacă legatul ar fi venit și i-ar 
fi cerut o cît de slabă dovadă, legară de pregătirea pentru 
răscoală a celor de la Mnrodava, el n-ar fi putut să aducă 
nici una. În orice parte căuta un mic semn de nesupunere, 
în minte îi apărea chipul cu privirea hotărită, limpede şi 
adîncă a lui Butes şi îi răsunau în suflet cuvintele prin care 
acesta îl încredințase că dacii nu vor porni a lovitură decit 
atunci cînd vor vedea că altă cale nu le va mai fi cu putință. 
Îl înţelesese bine pe dac, cu multă sinceritate îi spusese că 
în momentul cel mai greu va veni să-i ceară sprijinul, iar 
dacă nici de la el nu va primi ajutor, atunci va putca să soco- 
vească închisă orice cale şi ei nu mai vedeau scăparea decit 
într-o răzvrătire. Îşi reveni din gînduri cînd auzi pe contuber- 
nd oprind pe cineva ce căuta să pătrundă repede la el. Vocea 
celui care vorbea îi păru cunoscută. Se ridică de la masă și 
se grăbi să deschidă uşa. Privirea lui se opri asupra decurtonu- 
lui pe care îl lăsase la Marodava, însărcinat să întărească 
paza ville: lui Decimus Silvanus, Dezurionul era asudat, palid, 
obosit şi plin de praf. Înţeiese că se petrecuse ceva grav, 
îngrijorarea îi crescu. Îi făcu semn să intre şi închise bine 
uşa. 

— Spune, ce s-a întîmplat? îl întrebă cuprins de teamă 
şi de nerăbdare. 

Decurionul rosti cu voce sugrumată : 

— În noaptea care a trecut, Decimus Silvanus a fost 
amoriț ! 

— S-au răsculat dacii? Trebuia să mă aştept la asta!... 
gemu el, privindu-l lung pe decurion, parcă nevenindu-i să 
creadă. Dar nu se poate, n-a fost cu putință !... Ei, ce taci, 
spune ce s-a petrecut acolo? îi strigă cu voce schimbată, 
pradă furiei. 

—După miezul nopţii au luat foc atelierele şi magaziile 
lui Decimus Silvanus şi, intrat în panică, m-a luat să-l păzesc 
cu legionarii pe drumul de la villa, pînă în vale... 

— Și-aţi fost atacați de daci ? 

— Nu, nu ne-a atacat nimeni, am ajuns jos și am găsit 
magaziile învăluite de flăcări. Datoria mea era ca în primul 
rind să înconjur curtea, spre a împiedica sclavii să fupă şi 
totodată să opresc ca cineva să atace dinafară. Asta mi-a 
cerut-o el, Decimus Silvanus, în clipa cînd am ajuns acolo. 
Ce s-a petrecut după aceea nimeni nu mai ştie. Un sclav 
mi-a spus că l-a văzut plecînd în sus spre villa, însoţit de 
vilic şi de doi sclavi, pe care nu i-a zărit bine la faţă și nu 
ştia care au fost. Dar sus la villa Decimus Silvanus n-a mai 
ajuns, Spre ziuă, pe drumul ce urcă într-acolo l-am găsit 
pe” vilic mort, cu capul sfărîmat, şi nici o urmă a celor doj 
sclavi. Cei din villa au spus că la ei a fost linişte, că acolo sus 
nu s-a dus nimeni și că stăpînul nu s-a mai întors. Cum s-a 
luminat de ziuă, am plecat să-l căutăm eu cu legionarii, iar 
actorele cu sclavii lui cei mai de incredere. L-am găsit pe 
Decimus Silvanus mort într-o poiană, sus în pădure, cu capul 
zdrobit, tot aşa cum fusese omorît şi vilicul. 

— Stai pe scaun, decurioane, îi spuse cu descurajare cres- 
cută, dar cu tulburarea potolită, arâtîndu-i scaunul din fața 
mesei. Atelierele şi magaziile au ars cu totul, n-a mai scăpar: 
nimic de flăcări? 

—Au scăpat destul de multe, poate mai mult de jumătate 
din ele, fiindcă focul s-a pornit de la cele care erau mai 
departe, din apropierea gardului ce le împrejmuieşte. 

— Şi dim sclavi au fugit mulți ? 

—Actorele mi-a spus că în afara de trei dintre ei care 
au murit în flăcări, încercîna să stingă focul, nu lipseşte nici 
unul. 

— Nici cei doi care l-au însoţit pe Decimus Silvanus ? În- 
trebă procuratorul. Fi au putut să scape prin fugă, însă de 
frică poate că nu vor să se dea pe faţă... După o lunga pauză, 

continuă : N-aţi aflat nimic, n-aţi prins pe nici unul din 
latroni ? Nici nu mă îndoiesc că lovitura a fost dată de o 
ceată de latroni. Dar spune-mi, decurioane, cînd focul era în 
toi, n-a sărit nici un dac din Marodava în ajutor ? 

— Nu s-a arătat nici unul, Plautius Priscus ! 

— Aşa este, nici nu m-aş fi aşteptat, murmură procuratorul, 
ei şi așa Îl urau mult pe Decimus Silvanus... 

— Jur pe toți zeii! Eu şi legionarii mei ne-am fi luptat, 
l-am fi apărat... 

— Lasă... lasă, decurioane, te temi că vei fi pedepsit, am 
înţeles totul, Lovitura s-a dat cu atita chibzuinţă, încît, chiar 
dacă acolo trimiteam o centurie întreagă, pe Decimus Silvanus 
tot nu-l mai puteam salva. Dar legionarii tăi unde sînt? 

— Acolo, la Marodava. 

— După ce mănînci ceva, pleci numaidecît înapoi şi duci 
actorelui ordinul meu, să îngrijească bine de fermă. Cîteva 
zile să mai rămîneţi şi voi acolo, pină vom vedea cine va fi 
noul stăpîn al Marodavei ; totodată trebuie să pregătiți cele 
necesare cît mai repede, la înhumarea lui Decimus Silvanus 
voi lua parte şi eu. 

Rămas singur, procuratorul se simţi mai potolit. Gîndi că 
moartea lui Decimus Silvanus aducea liniştea la Marodava 
şi teama sa de o răzvrătire a dacilor de-acolo se spulberă. 
Ajutorul pe care îl ceruse legiunii de la Potaissa îl vedea acum 
îndreptăţit și, ca să-l întărească și mai mult, va trimite pe 
cineva să-l înştiințeze pe legat despre cele ce se petrecuseră 
la Marodava. Era datoria comandantului lepiunii să organizeze 
urmărirea şi prinderea latronilor, care dădeau lovituri ce 
păreau mai mult de răzbunare, socotea el, şi asta cu atât mai 
mult cu cât atacurile lor se întinseseră pînă aproape de graniţa 
de la miazănoapte. Cu toate acestea, în mintea lui ceva rămi- 
nea neclar: între Butes şi Decimus Silvanus existase o ură 
surdă, iar răzbunarea o făcuse o ceată de latroni. Dacă acei 
latroni erau daci, fără îndoială că Butes se ținea în legătură 
cu ei sau fi chemase în ajutor. Și din nou gîndul îl purtă 
înapoi, din nou îl cuprinse teama că dacii se găseau într-o 
frămîntare ascunsă pe tot întinsul provinciei, că se pregăteau 
pentru o nouă răzvrătire. Cum prima răscoală se pornise tot 
de prin aceste locuri, apoi se lăsase către miazăzi, Plautius 
Priscus se şi vedea prins între cetele de daci, fără putință 

de retragere. Se ridică, sună pe contubernal şi îi ceru o cupă 
cu vin cald. Privi afară pe fereastră, văzu că cerul se înnorase 
şi dinspre răsărit se pornise vintul. Din copaci frunzele cădeau 
răsucindu-se, urmărindu-se unele pe altele pînă departe în 
lungul drumului. Un veteran ce-şi ținea sagunul strîns bine 
în jurul trupului trecu spre amfiteatru, împins din spate de 
rafale. Dădu sa se întoarcă spre masă cînd auzi ropotul unui 
cal ce se apropia în galop. Se opri şi privi cu neliniştea unei 
presimţuri, Îngrijorat că şi din altă parte s-ar putea să mai 
primească veşti rele. Văzu un decurion oprindu-se în dreptul 
praetoriului, sărind de pe cal şi îndreptîndu-se în fugă spre 
intrare. După puţin timp contubernalul intră aducînd cupa 
cu Vin şi-i spuse că decurionul este de la un castru de graniță 
şi cere să fie primit degrabă. 

— Ce s-a mai întîmplat ? Să intre ! 

Decurionul intră şi salută. 

— Ce-ai să-mi spui de te arăţi atît de grăbit? il întrebă, 
fără să-i răspundă la salut. 

— Sint trimis de centurionul Justus Metellus... P 

— De la castrul Pons Novus ? Nici n-aţi apucat să termi- 
naţi Întäriturile şi v-au atacat şi pe voi astingii ? Haide, spune 
ce s-a petrecut ? 

Decurionul îşi săltă puțin casca de pe frunte şi își întinse 
tunica pe sub centură. 

— Centurionul Justus Metellus, începu el, m-a trimis să 
raportez că mai multe cete de astingi au trecut graniţa şi 
au atacat satele dacilor. Centuria noastră a dat lupte grele, 
dar numărul astingilor este prea mare, o parte din cetele lor 
n-au putut fi oprite și continuă să înainteze încoace. 

Cu gindul la pregătirile dacilor pentru răscoală şi stăpînit 
de teama că ei vor porni de îndată ce se vor dezlănţui atacu- 
rile dinafară, procuratorul murmură, încredinţat că decurionul 
va întări cele spuse de el: 

— Și dacii au trecut de partea lor, luptă acum alături 
de ei? 

— Ce să treacă, cum să lupte, continuă decurionul, că în 
satele lor, în urma astingilor, n-a mai rămas decît prăpăd. 
Cei care n-au avut timp să fugă în păduri au fost omoriți 
sau duşi în robic; nimic din avutul lor n-a scăpat nejefuit 

Şi nears. Pe drum am întîlnit nişte coloni, de la ei am aflat 
că și vicurile lor au fost lovite şi prădate. 

Procuratorul sună şi coatubernalui intră repede. 

— Să vină la mine tribunul Flavius Severus ! 

— Chiar acum a sosit ! E în faţa praetoriului, raportă con- 
tubernalul. 

— Şi ce vrea centurionul Justus Metellus ? îl întrebă pe 
decurion după ce contubernaal ieși. 

— Mi-a ordonat să raportez că el va căuta să ţină în loc 
© parte din cetele barbare şi că, dacă va fi copleșit de numărul 
lor, se va închide în castru și le va ţine piept acolo. 

Tribunul Flavius Severus intră călcînd greu de trosnea 
pardoseala sub picioarele lui, cu toate că de la un timp începuse 
să slăbească şi îşi pierduse mult din greutate. Îl văzu pe 
decurion şi începu să zimbească. 

— Ce e, decurioane, v-aţi speriat? Nu eşti din centuria 
lui Justus Metellus ? Doar s-au repezit niţel barbarii dinafară 
peste hotar și a pus spaima stăpînire pe voi! Am mai văzut 
atacuri de-astea, continuă el, întorcîndu-se spre procurator, 
ştiu tot ce s-a petrecut acolo, Plautius Priscus, şi-am şi pre- 
gătit o centurie să plece în ajutorul lui Justus Metellus. 
Astingii nu vor mai înainta mult şi se vor retrage, numai că 
au jefuit şi-au făcut prăpăd mare. Cei mai greu loviți se pare 
că au fost de data asta dacii. 

— N-ar fi mai bine să trimitem două centurii, tribune? 

Flavius Severus răspunse numai după ce se lăsă greu pe 
scaun. 

— Nu e nevoie, barbarii vor fi prinşi între cele două cen- 
turii şi zdrobiţi. Trebuie să fie cete mici, cum am mai nimicit 
noi atîtea. Și-apoi tu ştii, Plautius Priscus, niciodată un co- 
mandant nu trebuie să rămînă fără o rezervă cu care să 
lovească acolo unde se simte mai mult nevoie. Ne mai rămîne 
aici, la Porolissum, numai o centurie, toată rezerva... 

— Am cerut astăzi legiunii de la Potaissa ajutoare... 

— Pe care ni le va trimite legatul, ca şi altădată !... il 
completă tribunul cu neîncredere. Dar să nu-ți faci griji din 
asta, Plautius Priscus, ştii că pînă acum toţi barbarii care au 
îndrăznit să calce hotarele imperiului pe-aici prin părţile 
noastre au fost nimiciţi și aruncaţi afară. 

— Atunci pornește numaidecît centuria în ajutorul lui Jus- 
tus Metellus ! Tu pleci înainte, decurioane, şi-i spui centurio- 
nului că-i vin ajutoare ! 

După ce rămase singur, procuratorul începu să soarbă din 
cupă vinul care începuse să se răcească. Se mai liniştise. 
Tribunul Flavius Severus dăduse de multe ori dovadă că ştia 
să se descurce bine în treburile militare, 


Capitolul VIII 
ALUNGAREA ASIINGILOR 


Spre seară, după ce luase parte la înhumarea lui Decimus 
Silvanus într-un sarcofag cioplit dintr-un bloc de piatră, prin 
îngrijirea Ordinului augustalilor de la Porolissum, procuratorul 
plecă însoțit de garda sa. Ajuns în vale, în răspîntia din care 
se răsfira la dreapta drumul spre Marodava, opri calul, ne- 
hotărît dacă s-o ţină drept înainte spre Porolissum sau să 
facă un ocol prin vicuri. După cele ce se petrecuseră atît de 
uluitor, socotea că n-ar fi fost rău să vadă ce putea să mat 
afle de la Butes, şi mai ales să-și dea seama de cele ce mai 
nutrea el în suflet. Dacul scăpase de omul care îl duşmănea 
şi care Împinsese pînă într-atit ura, încît pusese la cale omo- 
rirea sa, așa că Plautius Priscus se aştepta să-l păsească mat 
vesel şi mai plin de curaj. Dădu pinteni calului şi o apucă în 
galop spre Marodava. Cînd îl văzu de departe, Butes se apro- 
pie de poartă, fără gîndul de a-l opri, dacă nu-și potolea 
galopul. Ieşi din curte numai cînd îl văzu sărind de pe cał 
şi îndreptindu-se spre casa sa. 

— Am trecut să te mai văd, pentru că tu nu vrei să te 
arăţi de loc, începu procuratorul, apropiindu-se de el. M-am 
aşteptat să te întilnesc la înhumarea lui Decimus Silvanus, 
dar se vede treaba că voi, dacii, nu iertaţi nici dincolo de 
moarte. 

— În urez bun venit, Plautius Priscus, şi-ţi doresc numat 
sănătate şi mulțumire ! Mă bucur că te-a: abătut pe la mine. 
Ştii, Plautius Priscus, noi, dacii, sîntem nişte oameni încăpă- 
ținaţi, nu ne schimbăm de la o zi la alta, dar şi cînd avem 
prieten pe cineva, sintem gata în orice clipă să-i sărim în 
ajutor, să ne dăm viaţa pentru el. 

Deschise poarta şi-l pofti să intre. Se așezară tot pe buş- 
teanul de fag, fățui pe pairu părţi, pe care mai stătuseră 
numai cu cîteva zile înainte. 

— Aşa, acum te-ai liniştit, Decimus Silvanus este mort, 
reluă procuratorul, şi poate că s-au liniştit toți dacii din 
Marodava. Fi, vă mai pregătiți de răscoală? îl întrebă de-a 
dreptul, atent să vadă ce schimbare se producea pe faţa 
dacului. 

Butes izbucni într-un hohot de ris : 

— Dar nu ne-am pregătit niciodată de răscoală, Plautius 
Priscus ! Poate că tot Decimus Silvanus a încercat să te întă- 
rîte împotriva noastră, dar acum totul s-a dus o dată cu el. 
Am auzit că a avut o moarte grea; eu ştiu... așa cum zeli 
au potrivit-o... pe măsura fărădelegilor lui... 

Procuratorul murmură : 

— Cohorta de la Porolissum și legiunea de la Potaissa 
sint pornite pe urmele cetei de latroni care l-au omorît. Nu 
mă îndoiesc că în curînd vor fi prinşi şi răstigniți fără milă! 

— Numai dacă ei nu vor fi acum departe de aici, urmă 
Butes, gîndindu-se cu o ușoară neliniște la Dicomes și la cei- 
lalți din ceata lui, toți ascunşi în casa lui Letorius. Aş îndrăzni 
să te întreb, Plautius Priscus: eşti prieten sau duşman al 
dacilor ? 

Surprins de întrebare, procuratorul îl privi mirat. 

— Am crezut că de mult ai înţeles, că vă sînt prieten, 
adică vreau să vă fiu prieten, dacă și voi... 

— Atunci, În numele zeilor, eu trebuie să-mi omenesc 
oaspetele, ţi-am mai spus obiceiul nostru... 

Butes se apropie de gardul ce-l despărțea de curtea lui 
Decibalos şi o strigă pe Gumida. Îi spuse să aducă două ulcele 
cu vin, apoi îi şopti s-o trimită cu ele pe Sarmida. În ultima 
clipă îl fulgeră gindul să aducă din nou vorba despre gladia- 
torul Gemellinus. În numai câteva zile de fericire, Sarmida 
şi revenise mult. Era tot slăbită, dar paloarea se schimbase 

i imbujorarea de altădată începuse să-i prindă din nou obrajii. 
Cind se apropie de ei cu ulcelele, îmbrăcată în foile şi cămașa 
înflorată numai în negru şi alb, cu cosiţele aurii lungi și 
groase ce-i cădeau peste sini, procuratorul rămase uimit de 
frumusețea fetei, iar adîncimea ochilor ei mari, albaștri îl 
zăpăciră o clipă. Sarmida puse ulcelele între ei, pe fața netezită 
a buşicanului pe care stăteau, și se îndepărtă aproape în 

fugă. Procuratorul privi după ea pînă o văzu pierind dincolo 
de gardul curţii. 

— Cine este zeiţa care ne-a adus ulcelele ? 

Semnul lung de rană veche de pe obrazul lui Butes se 
împurpură și ochii începură să-i lucească. Răspunse zimbind : 

— Te rog să mă ierţi, Plautius Priscus! Pentru că am 
văzut că durerile noastre nu sînt şi-ale tale, am socotit că 
nici n-ai fi fost dornic să afii că ni s-a întors acasă copila... 

— E fata lui Decibalos, cea care... 

— Care a plecat sau a fost răpită, încă nu ştim ce s-a 
petrecut, continuă Butes. Fata nu vrea să ne spună nimic; 
nici unde a fost şi nici la cine a stat atita. A revenit acasă în 
dimineața zilei cînd am auzit de moartea lui Decimus Silvanus... 

— Că doar n-o fi fost răpită de el și ţinută închisă în 
villa ?! se miră procuratorul. 

În sinea sa Butes se bucură că întorsese lucrurile în aşa 
fel încât să aducă vorba despre Gemellinus. 

— Nu, Plautius Priscus, cînd o femeie nu vrea să spună 
unde a fost şi nici cine a răpir-o, înseamnă că a trecut de 
partea făptuitorului, că s-a îndrăgostit de el. Și copila aceasta 
noi ştim de cine este îndrăgostită ; ştii şi tu... 

— De gladiatorul acela fugar, pe care Decibalos a vrut 
să-l cumpere... 

— Da, de gladiatorul, adică de sclavul Gemellinus. Şi totuşi, 
ceva pare încurcat în toată povestea asta, Plautius Priscus. 
Dacă fata ar fi fost la el, nu văd pentru ce ar mai fi adus-o 
înapoi, iar dacă n-a fost la el, ci în altă parte, cum ca s-a 
întors acasă după moartea iui Decimus Silvanus, mă poartă 
gîndul că acel Gemellinus... 

— Că el l-a omorît pe Decimus Silvanus?!... se grăbi 
-procuratorul să-şi spună părerea. 

— Sau, dacă nu l-a omori: el, în orice caz a salvat fata 
de acolo şi, ferindu-se să nu fie bănuit de omor, i-a cerut să 
nu spună nimic. Fata poate că tace şi de teamă ca acel sclav 
să nu fie prins de legionari. 

Procuratorul începu să ridă, după ce tor timpul ascultase 
tulburat. Parcă sc făcuse lumină în mintea lui. Ridică ulcica 
şi sorbi de cîteva ori. 

— Am băut numai ca să-ţi arăt prietenia mea, şi-acum 
mă duc! Să ştii că plec foarte mulțumit, am început să în- 
geleg multe, dar nu să le şi leg împreună şi să le prind tot 

firul, continuă el ridicîndu-se de pe buştean și punînd mina 
pe umărul lui Butes. Îţi vorbesc ca unei căpetenii a dacilor 
din Marodava. Plec cu convingerea nestrămutată că tu ştii 
în clipa asta unde se ascunde acel Gemellinus, că Decimus 
Silvanus nu a fost străin de răpirea fetei şi, mai presus de 
toate, că gladiatorul împreună cu alții, poate tot fugari ca 
el, au dar toate acele lovituri de răzbunare, că între moartea 
lui Procilius şi a lui Decimus Siivanus a fost o legătură. Sînt 
de asemenea convins că tu știi mult mai multe decir bănuiesc 
eu şi nu mă îndoiesc că va veni vremea cînd din nou ve 
veni să-mi ceri eliberarea acelui gladiator... 

— Pe care eşti hotărir să nu i-o acorzi... . 

— Asta va depinde numai de tine. Dacă îmi vei spune 
totul... întreg adevărul, ce știi și ce gîndeşti despre cele pe- 
trecute aici, în care faptele se leagă, se opun şi se încîlcesc 
ca într-un labirint, şi dacă mă vei convinge că dreptatea este 
de partea voastră, acel Gemellinus va fi liber ! 

Butes se ridică și el ușurat. Socotea că bătălia eliberării 
lui Dicomes fusese pe jumatate câîştigară. Ce va urma mai 
departe nu putea să-și dea seama, însă începutul se făcuse. 
Rosti cu adincă preţuire şi convingere : 

— Dacă procuratorul Plautius Priscus este, așa cum îl văd 
eu, un om care iubește adevărul, pătruns de omenie, nu se 
poate să nu vadă dreptatea de partea celor care o au. Atunci 
cînd voi afla mai multe decir ştiu astăzi, caut să prind mo- 
mentul potrivit, vin la tine şi continuăm ceea ce am început 
să vorbim astăzi. 

Procuratorul îl întrebă din poartă : 

— Pină atunci, pot să mă încred în dacii de aici ? 

— Ca în tine însuși, Plautius Priscus ! întări Butes. 

Prin amurgul ce se lăsase, Butes urmări cum procuratorul 
şi garda lui se indepărtau în galop spre Porolissum. 


Pe vatră buturugile erau aproape topite şi sub ele se 
îngroşase stratul de jar viu, dogoritor. Aşezaţi într-un cerc 
larg împrejurul focului stăteau flăcăi şi fete din Marodava, 
între care se aflau Sarmida și Geto. Alături, pe un scaun 
mărunt cu trei picioare, Ampelia își legăna copilul pe braşe, 
iar ceva mai la o parte Dicomes şi Letorius se uitau afară pe 
fereastră şi nu scăpau din ochi casa lui Butes. Lîngă gardul 

ce despărțea curtea Canidiei de curtea lui Butes, pîndea Deci- 
balos rezemat de trunchiul unui măr. Privizile lui erau îndrep- 
tate spre buşteanul pe care stăteau de vorbă procuratorul 
şi Butes. În căsuţa pe care Canidia o Înălțase ca şcoală pre- 
gătiseră pentru astă-seară o şezătoare, şi cei mai nerăbdători 
sosiră devreme. Glumele şi rîsetele înghețară însă din clipa 
<înd Decibalos intră și le spuse că sosise procuratorul, însoţit 
de o gardă puternică. Grija iui Decibalos era mai ales pentru 
Dicomes, de aceea își găsi un loc cît mai bun pentru pîndă, 
de unde putea să urmărească orice mișcare spre poarta lui 
Putes, să facă semn de fugă spre pădure, dacă vedea că 
legionarii se pregătesc să intre şi să caute prin curţi şi prin 
case. În puţinele zile de cînd se înapoiaseră la Marodava, 
între Dicomes, Getio şi Letorius se făcuse o legătură atit de 
strînsă, încît mai tot timpul erau împreună. Fostul sclav a 
lui Publius Octavianus redevenise cu totul dac. De la omortirea 
lui Decimus Silvanus şi scoaterea Sarmidei din villa, dacii 
din cetele lui Butes, şi mai ales cei care fuseseră de faţă la 
judecarea aceluia pe care îl dușmăniseră de moarte, stăteau 
pregătiți și gata de fugă în pădure spre locurile unde trebuiau 
să se adune, mai înainte de a porni la luptă, dacă situaţia 
i-ar fi împins să treacă la un atac fățiş. Aşteptau numai un 
semn din partea lui Butes. Toţi se supuneau hotăririlor lui, 
de aceea în aceste zile grija şi frămîntarea îi crescuseră. 

După ce Sarmida duse ulcelele cu vin cerute de Butes, se 
strecură prin ogradă, trecu pe după casa pe care şi-o ridicase 
Letorius și se furişă în căsuţa-școală unde o aşteptau flăcăii 
şi fetele. Aflind că cei doi bărbaţi stăteau de vorbă liniştiţi, 
fără semne de vrajbă între ei, cei sosiți la șezătoare se mai 
liniștiră, numai Dicomes rămase în aceeaşi încordare. 

Copilul Ampeliei începu să scîncească uşor, dar se linişti 
repede, după ce se zvîrcoli de cîteva ori în scutece. Ea îl 
legăna pe braţe, cîntîndu-i, virînd în cîntec gluma, ca astfel 
să-i facă pe cei din jurul vetrci să se înveselească : 

— Nani, nani, puiul mamii, că povestea cu fata care iubeşte 
un gladiator nu s-a sfîrşit ; cînd o să fii mai mare, o să ţi-o 
spună mama pe toată... 

Sarmida zimbi fericită şi aruncă o privire plină de dra- 
goste spre Dicomes. Îi spuse Ampeliei în glumă : 

— Dar nici sa tine să trăiesc alăiuri de un roman, up 


„decurion... 


La amindouă le reveniră în minte zilelede după primus 
spectacol din noul amfiteatru de la Porolissum, cînd se împun- 
seseră una pe alta : una cu decurionul, cealaltă cu gladiatorul. 

— Ai vrea să trăieşti şi tu lîngă gladiatorul tău !... Dacă o 
să fie eliberat, cum el știe ce e sclavia, o să ai lîngă tine un 
sclav bun... 

Dicomes asculta ce spunea Ampelia şi-o învăluia pe Sar- 
mida într-o privire caldă, tulburătoare. 

— Eu voi fi scalava lui... murmură Sarmida, cătind lung 
în ochii ce-i erau atît de dragi. 

Getio nu putu să rabde : 

— Aşa, frumos, amîndoi o să fiţi sclavi şi amândoi stăpîni; 
puteți să vă şi vindeţi... `- 

— Unul altuia, rîse Letorius, şi ştiice va ieşi? Vor fi 
tot doi sclavi și doi stăpiîni. 

— Mă, dacule libert, văd că te-ajură bine capul să întorci 
vorbele, dacă tot așa te ajută şi brațui să loveşti cu spada, mă 
taie gîndul să te iau în ceata mea, glumi Dicomes plin de 
fericire. 

— De va trebui, am s-o fac şi pe-asta! întări Letorius. 

Gîndul lui Getio alergă o clipă spre Sarmizegetusa şi spre 
Carsidava. Le spuse după ce slobozi un oftat : 

— Dacă legiunile Romei ar fi alungate din Dacia, ne-am 
pleca cu toţii în faţa lui Dicomes şi a Sarmidei... 

— Unde-ţi umblă mintea, Geto ? strigă Dicomes într-o 
şoaptă din care nu lipsea o undă de mustrare. 

— La rege şi la regină ! răspunse scurt flăcăul. 

Cuvintele lui Getio făcură pe toţi să tresară și sufletele lor 
se umplură de o speranță tulburătoare, În încăpere se păstră 
mult timp 1ăcere, fiecare flăcău şi fiecare fară parcă nu mat 
îndrăznea să ridice privirea spre Dicomes, ca şi cum s-ar fi 
găsit în faţa regelui. Cînd ușa se deschise scîrțiind şi intră 
Decibalos, toți răsuflară uşuraţi. 

— A plecat procuratorui cu legionarii lui, de-acum vă 
puteţi pregăti pentru şezătoare, le spuse el. Mulţi vor fi pindit 
pe de lături, departe, aștepiînd speriați să plece legionarii. 
În cîteva clipe o să-i vedeţi cum încep să vină buluc. 

Decibalos tăcu şi se apropie de Dicomes. Flăcăii şi fetele 
îl urmăreau cu privirile, vedeau că se pregătea să mai spună 
ceva. Continuă cu o înfiorare lăuntrică : 

— Poate că Marele zeu a avut grijă de noi, cei din Maro- 
dava, de ni l-a lăsat pe el, pe taraboste! Am prins cu urechea 
cîre ceva din cele ce au vorbit şi m-a uimit semeția, liniştea 
şi istețimea cu care bunul Butes a ştiut să împingă cele ce-şi 
spuneau unul altuia, pînă a adus vorba despre eliberarea lui 
Gemellinus. Zeii ne vor ajuta ca pînă la căderea zăpezii să. 
[ie linişte și împăcare la Marodava ! 

Așa cum spusese Decibaios, nu se scurse prea mult timp: 
şi din două părți năvăliră copii, tineri şi bătrîni, bărbaţi, femei; 
și fete, unii dinspre: drum, pe poarta curții Canidiei, alții prin 
ogradă, dinspre poteca ce şerpuia pe la marginea pădurii, 
Pe măsură ce încăperea se umplea, tot mai mult creștea Însu- 
flețirea. Pentru Dicomes şi ceata lui, precum și pentru Butes 
şi Decibalos, venirea și piecarea procuratorului fusese un 
semn bun de liniştire şi de voie bună. Cind intră Gruno, cu, 
privirea vie sub sprîncenele stufoase, Sagitulp strigă în glumă :. 

— Fugi, Gruno, că vine Deciu Silvan ! 

Rosti numele lui Decimus Silvanus aşa cum îl ciuntea, 
Gruno. Acesta se opri în mijlocul încăperii şi începu să rîdă :. 

— Ce să vie, lasă că s-a potolit, acum îl mănîncă viermii 5; 
nici zeii n-au vrut să-l primească la ei ! 

Bucuria și Îînviorarea crescură pe feţele tuturor cînd intrară. 
Canidia, Gumida, Butes și preotul Scorillo. Se produse mişcare, 
fiecare căutind să găsească loc cât mai bun, unii aşezîndu-se. 
pe băncile lungi de lemn, pe care Canidia pusese să le facă. 
pentru școală, alții pe scăunele mici cu trei picioare, cu care 
avuseseră grijă să vină de acasă. Fetele şi flăcăii se traseră 
mai departe de vatră, ca în jurul focului să se rînduiască 
bătrinele şi bătrinii, cărora dogoarea flăcărilor le mângtia, 
fețele şi îi mulțumea. După ce se potoliră, fetele, nevestele 
şi bătrînele, precum și unii dintre bărbaţi, începură să-şi vadă 
de lucrul cu care fiecare venise : femeile să toarcă, să împle-. 
tească cu andrele de os, sau să coasă, iar bărbații. să meşte=. 
rească din lemn sau din piele lucruri mărunte pentro gos-. 
podărie. Intrarea lui Butes a fost pentru toţi semnul că şeză- 
toarea începea. Decibalos îi pregăti un scaun între Canidia 
şi Gumida. Înainte de a se așeza, Butes îşi plimbă privirea 
peste capetele celor ce umpleau încăperea. 'Toţi erau îmbrăcați 
în straie curate, ca de sărbătoare. În partea. în care erau Îngră- 
mădite fetele şi nevestele, se vedea jocul de culori al iilor, 


foilor şi catrințelor, îmbinate deuă, cite două: albul cu albas- 

trul, albul cu roșul și mai ales albii cu negru, iar în partea 
bărbaţilor se întindea într-o nuanţare de la alb pînă spre 
negru seinul sumanelor largi și încrețite, strînse la gît cu 
şuvițe împletite din iînă, cu ciucuri la capete, peste care 
cădeau în valuri groase, răsucite la virfuri, plerele lungi, 
blonde și castanii, ale celor pe care timpul nu le incărunţise 
sau nu le albise încă. Butes începu să rîdă. Îl văzu pe bătrînul 
Dades, tatăl lui Sagitulp, care nu stătea la fecior, ci la o fiică, 
tot din Marodava. Cu cei optzeci de ani ai lui trecuți, bătrînul 
se ținea bine şi privirea încă îi mai ardea sub sprîncenele 
stufoase şi albe. Un timp bătrinul se mişcă neliniștit, apoi se 
ridică în picioare, fără să-şi ia privirea de la Butes. 

— Ce te nelinișteşte, bătrine ? îl întrebă Butes, dind să se 
așeze pe scaun, dar nu stătu, căci vorbele bătrinului îl făcură 
să rămînă în picioare şi pentru cîteva clipe să asculte împietrit. 

— Să-ţi dea Marele zeu viață lungă, taraboste Burio ! strigă 
bătrinul cu vocea puţin hîriită şi tremurată de vîrstă şi de 
înflăcărare, De-acum înainte, trebuie să ne fii tot taraboste, 
veneticul a fost răpus, iar moşia te aşteaptă să ţi-o iei înapoi! 

Butes își reveni repede şi același zimbet îi răsări în colţul 
gurii. 

— Să mulțumeşti Marelui zeu, bunule Dades, că te ţine 
sănătos şi cu inima tot neastimpărată, întocmai ca pe un flă- 
cău ! Să ştii, bătrine, că, dacă gîndul îmi mai aleargă câteodată 
la moşie, nu-mi zboară într-acolo și dorul de-a o mai avea 
numai pentru minc, ci pentru noi toți ! Dar de ce să încercăm, 
bunule Dades, să ne îndulcim gurile cu apguridă ? Poate că 
peste cîteva zile va sosi la villa noul stăpîn ; pentru ce să nu- 
trim speranţe zadarnice ? Cu romanii trebuie să trăim în bună 
înțelegere, şi asta nu fiindcă i-am iubi, căci pentru noi tot 
nişte _ venetici rămîn, ci socotind că altceva numai este cu 
putință. Ştiţi cu toţii, procuratorul a trecut devreme pe la 
mine — am văzut şi de data asta că se încrede în cuvîntul 
meu. Eu îl socotesc om cinstit, drept şi bun la suflet, însă 
nu uit nici o clipă că este și căpetenie din partea Romei pe 
aceste plaiuri. Astă-seară ne-am spus deschis multe, şi-o să 
ne spunem şi mai multe, Vreau ca şi Dicomes să fie în mijlo- 
cul nostru un dac liber, să se bucure de viaţă. Cu toţii îl ştim 
cit e de iute în hotăriri şi de viteaz. Mă chinuisem zile şi 
nopţi de-a rîndul cum să-i dăm lovitura ticălosului de sus, 

s-o scoatem pe Sarmida de acolo, şi nu găsisem o cale bună, 
lipsită de pericole. El, Dicomes, ca dintr-o ochire a înțeles 
situaţia şi-a găsit calea de atac. Nici unul din nefericiții de 
sclavi n-a fost omorît, afară de vilicul acela, Marsus, o fiară, 
pe care poate că, dacă nu-l omoram noi, îl răpuneau ei, 
sclavii, după ce aflau de moartea crudului lor stăpin. Da, 
vreau să-l văd pe Dicomes cît mai repede liber, ca apoi el să 
ne fie căpetenie. Mulţi dintre cei de faţă ştiu că în sufletele 
noastre feciorul lui Sarmis ne este mai mult decît o căpete... 

— Cînd o să plece duşmanul, el ne va fi rege! strigă 
bătrînul Dades, ridicîndu-se din nou în picioare. Eu am luptat 
alături de bravul Sarmis şi ştiu cît sînt de aprigi cei din 
neamul Dicomesilor de la Carsidava ! 

— Stai, stai, bătrine, nu te porni! îl opri Butes. Aici sîn- 
tem Între noi şi n-ar trebui să ne ferim de nimeni, dar dacă 
vreunul, împins de vreun duh rău, vorbeşte ceva și află 
romanii, ai vrea ca Dicomes să cadă prins de legionari? 

— Care dintre-ai noștri să spună dușmanului? Sa-l ardă 
cu fierul roşi pe oricare de aici şi nu află de la el nimic! 

— Aşa este! răsunară murmure din partea bărbaților. 

Butes începu să ridă. Se întoarse spre Dicomes : 

— Du-te și adu-i aici şi pe flăcăit din ceata ta, în seara 
asta trebuie să ne înveselim cu toţii. Şi-acum lucraţi, cîntaţi, 
plumiţi şi înveseliți-vă ! încheie el, aşezîndu-se pe scaun între 
Gumida şi Canidia. 

Dicomes îi aduse repede pe cei șase flăcăi, tovarășii lui 
de luptă, cu care dăduse loviturile, toți netrecuți de treizeci 
Ci: ani, vîrtoşi şi ageri, cu priviri iuți şi cu feţe senine. 

Dintr-un colț al încăperii se împrăştiară pe deasupra tuturor 
sunetele unei melodii abia murmurate. 

— 'Tăceţi, cîntă Sinda ! şopti o femeie. 

Sinda era fiica cea mai mare a lui Rundacio. Cînta frumos, 
cu voce melodioasă şi tristă. După înfrîngerea răscoalei şi 
moartea lui Sarmis, ieșiseră multe cântări despre vitejia dacilor 
i a sclavilor, care se întinseseră repede pe tor cuprinsul 
Daciei, Însă pe care nici romanii şi nici colonii nu aveau nici- 
odată. prilejul să le asculte. Dacii nu voiau ca veneticii să le 
audă cîntecele în care ei iși plîngeau nefericirea. În încăpere 
se întinse liniştea. Numai pe vatră trosneau rar buturugile 

aprinse, împroşcind în lături scântei. Şuviţe ușoare de fum 
albăstrui pluteau pe lîngă luminile opaițelor agăţate de pereţi. 
Cînd cele dintîi vorbe răsunară în încăpere, toţi tresăriră şi 
prin inimi le trecură fiori. Cu privirile îndreptate spre Sinda, 
o ascultară năpădiţi de tristeţe şi de dorul de libertate: 

— De ce nu ne auzi plinsul, Mare zen, 

Nu simţi inimile noastre însetate de speranță ? 

În fiecare zi te rugăm să ne ierţi şi aşteptăm 

„Să ne trimiţi înapoi pe Sarmis. 


- Vino, Sarmis, voinicule viteaz, 

. Sfărimă stîncile, urneşte munţii, 
Doboară fagit, arde brazii, 
Şi-alungă pe duşman din ţară ! 


După ce Sinda sfirşi cîntecul, un timp în încăpere stăpîni 
liniştea, întreruptă numai de oftaturi adinci şi de trosnetele 
buturugilor. 

— Hei, feciorilor, curmă bătrînul Dades tăcerea, cind Sar- 
mis a pus foc pădurii ce străjuia drumul care urca spre Cogheon 
şi a prins în flăcări legiunile romane, izbinda fusese de 
partea noastră. Bunul Butes știe tot, știe şi cine a trădat 
după aceea, au auzit de asta şi mulți dintre voi, cei mai în 
vîrstă... 

— Şi cum a fost întîmplarea cu nădrapii, bunicule? îl 
întrebă Getio, încercînd să mai înveselească şezătoarea. 

— Ei, cum să fie!... Vrei să audă fetele şi nevestele!..- 

— Spune, moş Dades ! îl rugară mai mulți deodată, flăcăi, 
fete şi neveste. 

— Te găsi ruşinea, bunicule, sări Getio, stai că o spun eu? 
Cică bunicul, începu Getio, atunci cînd s-a dat lupta aceea 
pe drumul spre Cogheon, cînd au ars pădurile, alerga după niște 
legionari, Împreună cu mai mulți daci. Cine ştie cum s-a făcut 
că în toiul goanei i s-au rupt brăcinarele și nădrașii i-au 
căzut pînă în vine. Tocmai în clipa aceea trecea pe acolo Sar- 
mis în galopul calului. A înţeles dintr-o ochire ce s-a întîmplat 
și a îndemnat calul spre el. Din goana calului i-a luat sulița 
şi scutul, și tot din fugă bunicul şi-a legat nădragii, apoi i-a 
dat înapoi armele și i-a strigat, îndepărtindu-se : „Pe ei, viteaz 

zule, ca tine luptători mai rar !“ Nu ştiu de ce-o fi spus Sarmis 
că luptători ca bunicul mai rar, continuă Getio izbucnind în rfs, 
o fi vrut să înţeleagă că sînt rari luptătorii la care le cad nădra- 
gii în toiul luptei ? 

— Am un nepot dat zeilor, bombăni bătrînul, după ce rtse- 
tele se mai potoliră, aş vrea să-l văd pe el în luptă !... Dar 
ce, e o ruşine să-ţi cadă nădragii? Întrebaţi nevestele, cine 
e bărbat ştiu ele ?... 

Toată încăperea se umplu de hohotele de rîs ale adunării. 
Canidia ridea şi ca cu poftă. De cînd se înapoiase de la Roma, 
nimeni n-o mai văzuse veselă. 

— Iar eu am un bunic !... Nevestele ştiu că acum pot să-i 
tot cadă nădragii, că tot degeaba... i-o întoarse Getio rizînd. 

Cîvva timp, glumele şi povestirile cu haz se ţinură lanţ, 
şezătoarea se umplu de voie bună. Dicomes se furişase între 
Ampelia şi Sarmida. Luase o mînă a Sarmiydei şi o stringea 
uşor, mistuit de dragoste, ferindu-se să nu fie văzut de cei 
din apropiere. 

— Te vede Ampelia ! îi şopti Sarmida la ureche. 

— Şi ne trădează decurionului ei ? rîse Dicomes. 

— Da, îi spun că nu sînteţi cuminţi ! îi amenință Ampelia, 
legănîndu-și copilul pe braţe, arătîndu-le astfel că auzea ce-și 
şopteau. 

— De ce-i cerți, Ampelia ? o întrebă Butes, văzînd-o că 
vorbea cu ei. 

Ampelia rămase o clipă încurcată. Nu putea să spună în 
auzul tuturor ce făceau Sarmida şi Dicomes. Găsi repede cu 
ce să iasă din încurcătură : 

— Spuneam că dacă o fată a cântat, trebuie să auzim şi un 
flăcau. 

— Un flăcău din ceata lui Dicomes, sări Sinda, care, tot 
timpul după ce cîntase, simţise aţintite asupra ei privirile 
arzătoare ale unuia dintre flăcăii luptători, ce stăteau mai re- 
traşi. 

— Dă-i drumul, Robobostes ! îl îndemnă Dicomes. 

— Încearcă dacă vrei să te placă Sinda, că ea cîntă atit 
de frumos !... urmă o bătrînă. 

Robolostes, voinic, plin de viaţă, cu faţa ca de fecioară, 
pe care barba castanie nu se încheiase bine, se imbujoră. În 
munte cînta de hăuleau văile. Tuși de cîteva ori şi începu 
prins de o ușoară tulburare : 


— Cint să potolesc focul care-mi arde sufletul, 
Să uit de silnicia ce m-apasă-atit de greu. 

Cint să-mi întăresc inima şi trupul, 

Și aştept îndurarea Marelui zeu, 

lar cînd va veni clipa descătuşării, 

S-alerg la lupta izbăvirii neamului meu ! 


— Aşa, flăcăule, să trăieşti, cîntecul tău mi-a mers, la 
inimă ! strigă Gruno. 
Dar Sinda nu-i dădu pace: 
— Dacă vrei, mai cîntă-une ceva, îi spuse, aruncindu-i o 
privire pe care flăcăul o simţi săgetindu-l. 
Robobostes se lumină mai mult la faţă și dădu drumul 
unui cîntec, cu voce schimbată. pus pe glumă şi petrecere: 
— De trei ori pe zi şi-n seară 
Zot pornesc pe dealul mare 
Să-ntilnesc fătuţa-n cale, 
lar drăguța de nu vine 
Cade dealul peste mine. 


Abia sfirşi flăcăul şi Sinda îi dădu răspunsul, cîntînd cu 
o melodie asemănătoare : 
— Vadă-l zeul ce rän este 
Şi ce mult mă chinuieşște ! 
Eu l-ajtept, şi-n deal, şi-n vale, 
Și el nu se-arată-n cale. 


Jocul de vorbe și ciocnirea dintre flacău şi fată sttrniră 
veselie, rîsete şi cuvinte de laudă pentru amândoi. 

— Ce te faci, Rundacio, îți pleacă fata cu flăcăul, strigă 
Sagitulp, căutînd să sporească veselia. 

— A ta a plecat după un roman şi văd că n-a ieşit rău! 
1-0 întoarse Rundacio. 

— Şi tu ce-ai făcut ? De fapt nici nu mai ești Rundacio, ci 
Callistus ; te-ai dus şi tu după romani și după zeul Mithras... 

— Tot cum m-am dus şi eu! sări Gruno. Aşa ar fi bine 
să facă toţi, ca să treacă înapoi în mîinile dacilor cît mai 
mult din pămîntul care altădată a fost al nostru ! 

Pe nesimţite, Decibalos, Gumida şi încă alți cîțiva se stre- 
curară afară încă de cînd începuse să cînte Robobostes. Vor- 
bea Gruno, cînd Decibalos intră şi aşteptă ca cl să sfîrșească 
ce avea de spus. Ridică miinile şi ceru linişte. Toate privirile 
se întoarseră mirate spre el. Dar Decibalos era vesel, pe faţa 
lui revenise curajul şi mulţumirea. 

— Pînă acum v-aţi înveselit cu glume și cu cîntece, eu 
vreau să vă încălzesc cu altceva. Marele zeu ne-a ajutat de 
ne-am văzut copila acasă. Eu şi Gumida aducem mulţumiri 
lui Zalmoxis şi vrem să vă omenim cu cîte o ulcică de 
vin şi, cul îi c foame, găsește la noi cu ce să și-o potolească. 
Pentru noi, astă-seară este mare sărbătoare. 

— Sărbătoarea e pentru toți dacii din Marodava, sări 
Gruno, căci toți am scăpat de ticălosul de Deciu Sivan ! Își 
bem tot vinul, Decibalos ! 

Puţini dintre cei de faţă ştiau cum murise Decimus Silvanus, 
cum Gruno îi stărimase capul cu măciuca. 

De afară începură să treacă din mină în mână ulcelele 
pline cu vin şi nu trecu mult timp pînă cînd încăperea se 
umplu din nou de vorbă, de rîseze şi de chiote. Flăcăii tre- 
cură lîngă fete şi le dădură și lor ulcele, pe care apoi tot ei 
avură grijă să le golească. Butes goli şi el cu poftă o ulcică. 
Veselia era în toi cînd pe uşă intră Iarse. 

— Să ne cînţi din nai, moş farse! strigă un flăcău. 

Bătrînul se opri în putinul loc rămas gol din mijlocul în- 
căperii, trase naiul şi începu melodia cîntecului despre Sar- 
mis, pe care îl cîntase la început Sinda. Se opri însă şi băgă 
naiul la loc în sîn. Îi privi pe cei din jurul său cu un zîm- 
bet slab, pierdut printre barba şi mustăţile răsfirate. 

— Jarse v-a cîntat niţel numai ca să nu vă strice petre- 
cerea, spuse el întristat, pentru că voi nu ştiţi că numai la 
cîțiva paşi de Marodava este jale şi plins. Astăzi am rătăcit 
pe la Porolissum, pe lîngă amfiteatru, unde laniştii pregătesc 
un nou spectacol. Spre seară s-a întins zvonul şi, cînd se 
lăsa amurgul, am văzut cum veneau dacii îngroziți — bărbați, 

femei şi copii — toţi fugiţi din calea năvălitorilor din miază- 
noapte. Veneau pe drumuri și pe poteci, care cu ce apucase 
să ducă în spate. În urma lor a rămas moarte, pustiu și 
scrum ! | 

Butes îi făcu semn să tacă. Se schimbase la faţă. Bănuia 
că bătrînul spunea adevărul, dar putea să fie şi o născocire 
a minții lui, aşa cum făcea cînd îl apuca scrinteala. 

— Bunule arse, poate că eşti obosit și ncospătat, golește 
o ulcică de vin, îi spuse apropiindu-se de el. Gîndesc că vreun 
glumeț de legionar a vrut să te necăjească... 

Bărrînul se trase un pas înapoi, își sălră căciula de pe 
sprîncene şi îl fulgeră pe Butes: 3 

— Am crezut că nu ştii cît sint sau nu de nebun. Asta am 
văzut la Porolissum şi prin pădurile din împrejurimi : zeci şi 
sute de daci, cu nevestele şi copiii lor, fugiți îngroziţi din 
calea năvălitorilor. Și dacă vrei să-ți mai spun, am vorbit 
și c-un legionar, de la el am aflat că acolo la hotar o centurie 
a fost înfrântă, iar alta prinsă în castrul ei, de unde nu mai 
are cum să iasă. Cine poate să ştie ? Barbarii aceia din miază- 
noapte cică năvălesc într-una şi nu se opresc acolo, poate caută 
să ajungă la Porolissum, la Napoca şi mai departe... 

— Au să ajungă dacă nu ver fi opriţi şi zdrobiți! strigă 
Dicomes cu voce apăsată, ridicîndu-se în picioare. 

Bătrînul se scărpină în barbă şi începu să rîdă. 

— Cine să-i oprească ? Centuriile au fost bătute, iar ajutoa- 
rele sînt departe, la legiunea de la Potaissa... 

— O să-i oprim noi, dacii ! reluă Dicomes. Cum să lăsăm 
ca frații noştri să fie ucişi şi jefuiţi ? Dacă centuriile şi cohor- 
tele imperiului nu mai sînt în stare să apere hotarele imperiu- 
lui, noi, dacii, nu dăm înapoi de la a ne apăra pămîntul! 

Semnul de pe faţa lui Butes se făcu stacojiu. Îl privea pe 
Dicomes cum stătea în picioare, drept și hotărît, și prin ne- 
gură anilor îl revedea pe Sarmis. 

— Merg la luptă cu tine, Dicomes ! rosti fostul taraboste cu 
însufleţire. Te-ai dovedit isteţ şi viteaz, sînt gata să lupt, 
iar tu să fii căpetenia. Te vor urma toți dacii de aici şi din 
satele din apropiere, îi vom opri pe cei care au fugit îngro- 
ziţi din faţa năvălitorilor şi... 

Butes tăcu, Afară, lingă fereastră, răsunară ropote de cal 
şi după cîteva clipe în încăpere pătrunse decurionul Fuscianus. 

— Ampelia este aici ? întrebă el. Am venit s-o iau! 

— Spune, decurioane, ce s-a întimplar ? îl întrebă Butes, 
mai mult spre a se convinge dacă bătrînul spusese adevărul. 

— E prăpăd, astingii năvălesc într-una au zdrobit centu- 
vitle noastre şi pătrund în Dacia, poate că vor ajunge departe ! 

Fuscianus povesti apoi despre pericolul ce se apropia. La 
Porolissum romanii se pregăteau să se tragă spre Napoca, pro- 
curatorul şi tribunul căutau să stringă pe toţi legionarii pe 
care Îi mai aveau, pentru a încerca să-i oprească pe năvăli- 
tori. Fără să lungească vorba, decurionul plecă grăbit cu 
Ampelia, iar după cl și ceilalți porniră la casele lor cu îngri- 
jorare în suflete, T i 


2 


Abia se iviră zorile și Butes, însoțit de mai multi daci, 
porni prin pădure în sus, pe o potecă ce ducea la villa rămasă 
fără stăpîn. Toată noaptea el și Dicumes nu închiseseră ochii. 
Se strînseseră în casa lui toți dacii de încredere: Decibalos, 
Sagitulp, Gruno, Rundacio, Sagades, Getio şi Letorius. În 
Letorius ajunsese să se încreadă tot atît de mult ca fn ori- 
care dintre bărbaţii cei mai devotați din Marodava. Se sfătui- 
seră îndelung şi făcuseră legămîntul să lupte fără şovăire, 
cu sacrificiul vieţii, pentru alungarea năvălitorilor. Şi cum 
pînă atunci toţi ascultaseră numai de îndemnurile şi de ho- 
tăririle lui, fostul taraboste ținuse să le spună răspicat că 
vor porni la luptă conduși de Dicomes, căruia cu toţii vor 
trebui să-i dea ascultare, în orice împrejurare s-ar găsi. În- 
suşi el se legase în faţa tuturor că din clipa aceea se va 
supune şi va îndeplini tot ce-i va cere Dicomes. După miezul 
nopţii, Marodava vui de mişcare şi de îndemnuri, Decibalos. 
Sagitulp, Sagades, Gruno şi Rundacio își adunară cetele. Fie- 
care dac din aceste cete îşi avea armele sale: topor, arc tu 

săgeți, suliță şi scut, pe care, în taină, din îndemnul lui Bu- 
tes, meșteșugarii Marodavei cu ajutoarele lor le măiestriseră 

in vară pînă tîrziu în toamnă. Dicoines nu aşteptă pregăuirile 
celor din Marodava. Însoţit de Getio, de Letorius şi de ceata sa 
de luptători, plecă pe poteci cunoscute de Getio spre pă- 
durile din apropiere de Porolissum şi din lungul drumului 
care, după cum le spusese decurionul Fuscianus, era plin de 
dacii fugiți din calea astingilor năvălitori. În Getio şi Leto- 
rius avea două ajutoare bune, ei puteau să umble pe drumul 
cel mare în văzul legionarilor și să pătrundă în Porolissum, 
unde se opriseră o parte din dacii care nu putuseră să meargă 
mai departe, unii răniți sau bolnavi, iar alţii avînd copii prea 
mulți. Înainte de a se despărți, Dicomes și Butes stabilră 
cu de-amănuntul momentul şi locul în care cetele lor se vor în- 
Tîlni, de unde vor porni să iasă în calea astingilor. O dată cu 
Dicomes plecă şi Sagitulp, însă în altă parte, în satul de peste 
deal, unde îşi avea rudele, cu gîndui să-i strîngă pe dacii de 
acolo şi să-i ducă la locul de adunare. 

Cind Butes ajunse în poiana de pe timpla de munte pe care 
se înălța villa, se luminase bine de ziuă. Cerul era senin şi 
aprins spre răsărit. Iarba din poiană trosnea la călcătura lor, 
înghețată sub stratul gros de brumă căzută peste noapte. În 
jur pădurea părea mai rară, fagii dezbrăcaţi de podoaba lor 
arătau de departe ca niște goluri roşii- -bruneții, printre ver- 
dele întunecat al brazilor stufoși. Butes se opri la marginea 
pădurii şi privi îndelung spre villa ce se înălța în partea cea 
mai netedă şi mai de jos a poienii. De mulţi ani nu mai ur- 
case pînă aici și de mulți ani nu mai văzuse locul de pe care 
altădată cetatea sa străjuise roată cîmpia Marodavei. Simţi 
cum sîngele îi urcă spre cap şi semnul de rană din obraz se 
făcu roșu. Ura şi întristarea lui nu izvorau din pierderea mo- 
şiei, ci din nenorocirea în care se zbăteau dacii — tarabostt 
şi comaţi — ale căror pămînturi trecuseră în stăpînirea roma- 
nilor. Începu să „coboare panta uşoară a poienii, apropiindu-se 
de zidul de apărare al villei. Cerceră de mai multe ori în 
sus și în jos poiana, măsurind din ochi distanţele, spre a des- 
coperi locul căutat. Simţea sub picioare resturile zidurilor stră- 
vechi, care altădată făcuseră parte din cetatea Marodava- 

Căută mult timp, mergînd cînd înainte, cînd înapoi, într-o parte 
şi În alta, ţinind-o numai pe urmele de ziduri, pînă se opri 
într-un loc în care bătu cu piciorul de mai multe ori. În 
adînc pămîntul răsună a gol. Le făcu semn celor ce-l însoțeau 
să înceapă să sape la temeiia unei frînturi de zid ce se prelun- 
gea de-a curmezişul poienii. La ivirea dacilor unul dintre le- 
gionarii de strajă alergă să-l trezească pe decurion. De la 
omorirea lui Decimus Silvanus, decurionul şi legionarii lui 
nu mai părăsiseră villa, așteptind sosirea noului stăpîn, 
așa cum ordonase procuratorul. Tot de atunci ei erau ca și 
stăpîni în villa, căci actoreie Ampliatus stătea mai mult cu 
sclavii, la ateliere şi la magazii, unde începuse să le refacă pe 
cele arse. Erau momente cind şi actorele se socotea stăpîn 
pe o parte din ferma Marodava. Îl aștepta cu nerăbdare pe 
libertul Eufemus, de a cărui moarte nu aflase, ca amândoi 
să pregătească banii trebuincioși şi să se ducă la procurator 
să-i ceară vînzarea fermei, cu villa şi moșia la un loc. Decurio- 
nul se urcă pe zidul de apărare şi privi cum Butes măsura cw 
pasul poiana în lung și în lat şi cum în cele din urmă puse pe 
cei ce-l însoțeau să scobească pămîntul. Nu înțelegea ce aveau 
de gind să facă dacii acolo, ar fi vrut să-i oprească şi să-i 
alunge, dar nu îndrăznea. De cînd găsise trupul lui Decimus 
Silvanus, decurionul prinsese frica de ei, de aceea se şi 
gîndi că dacă ei urmăreau să atace villa, el şi legionarii săi 
să nu se opună. Îl auzise pe procurator cu cîtă îngrijorare 
întrebase dacă magaziile şi villa fuseseră atacate de daci. 
Împins de curiozitate şi fără gînd de harţă, decurionul cobori 
de pe zid, ieşi pe poarta villei şi se îndreptă spre ei. Ajuns 
la cîţiva pași, se opri şi urmări cu câtă iuţeală cei ce sapau 
se adînceau în pămînt. Butes îl văzu şi-l cercetă cu coada 
ochiului. Urmărea cu grijă şi cu mulțumire zidul pe lîngă 
care săpa, vedea cum pătrundea în munte, semn că nu greşise 
locul. 

— Ce faceţi aici, dacilor? îi întrebă decurionul. Știți că 
ferma și villa, după ce a murit stăpînul ei, se află în grija 
procuratorului, adică a legiunii ? 

Butes se întoarse spre el şi rîse : 


— Nu vezi, decurioane? Săpăm ! Că ferma este în grija 
legiunii, nici nu mai era nevoie să ne spui, asta o ştiam şi 
moi. 

— Şi pentru ce săpați 7 

— Avem puse aici nişte lucruri, de demult de tot, de cînd 
grija acestor plaiuri nu o avea Roma, ci noi, dacii. 

Decurionul înţelese unde ţinrea Butes, dar n-o arătă. Con- 
tinuă să-l intrebe : 

— Şi credeţi că o să mai găsiţi acele lucruri ? 

— Noi, da ! Poţi să stai să vezi. 

Răspunsurile pe care le primea de la Butes erau destul 
de înţepate, iar tonul cu care erau rostite arăta că dacii sînt 
hotăriţi să-şi ducă treaba pînă la capăt. e 

Sapătura ajunsese la o adincime cât statura unui om 
cînd Butes începu să bată în bolovanii care formau temelia 
zidului. Era o zidărie dacă, fără mortar, cu pietrele bine ros- 
tuite şi bine legate. Alese una pe care începu să o clintească 
din loc. În cele din urmă o desprinse din zid și în locul ei 
rămase o gaură întunecoasă. Decurionul privi la Început mi- 
rat, apoi o bănuială se porii să-l frăminte: poate că dacii 
aveau ascunsă acolo o comoară, pe care nu putuseră să O 
scoată cît timp fusese în viață stăpînul villei. Lăcomia puse 
repede stăpinire pe el, se gîndi că ar putea să primească 
de la procurator o frumoasă răsplată — poate chiar Învoirea 
de a se retrage din armată. Se mişcă neliniștit, făcînd câțiva 
paşi în jurul lor, apoi se întoarse să plece. 

— Eu mă duc, nu mă priveşte ce faceţi voi, procuratorul 
m-a pus aici să păzesc numai villa, le spuse prefăcîndu-se ne- 
păsător. 

Butes așteptă să se depărteze destul şi se opri din lucru. 

— Romanul e viclean, iar pe noi ne crede proşti. Să dea 
unul fuga şi să-i aducă şi pe cei lăsaţi ascunşi mai în vale. 
Poate că o să fim nevoiţi să luptăm. Dacă vor începe să arunce 
cu săgeți de pe ziduri, n-am putea să mai stăm aici, Însă 
cînd vor vedea că sîntem mulți, poate că nu vor mai îndrăzni. 

Cel mai tînăr dintre daci plecă în fugă în susul poicnii şi 
pieri în pădure pe poteca pe care veniseră. Butes mai scoase 

o piatră, luă făclia pe care un dac o aprinsese, se virt pria 
gaura deschisă în zid şi îşi dădu drumul. Se auzi o bufnitură, 
apoi hruba în care pătrunsese răsună de vorbele lui pline 
de mulţumire : 

— Zeii ne-au ajutat, am găsit tocmai beciul pe care îl 
căutam ! 

Ridică făclia şi privi mai bine în jur. În lungul pereţilor 
erau prămezi de sulițe, de săgeți, de arcuri, de spade încovo- 
iate şi de topoare, bine orînduite pe polije de lemn. Se găseau 
toate În aceeaşi stare în care le lăsasc cu aproape treizeci 
de ani în urmă. Nu crezuse că va nimeri atit de uşor locul, 
şi nici că armele ar mai fi putut să se mai păsească acolo. 
Socotise momentul atit de hotăritor pentru daci, încît nu pu- 
tuse să rabde, fără să facă încercarea de a le căuta. Ştia că 
dacii pribegi fugiui din satele lor erau fără arme, iar dacă se 
arătau gata să lupte, n-ar fi avut cu ce. De afară, cei ce-l în- 
soțeau priveau uimiți bogăția de arme păstrate atîta timp 
sub pămînt. Câţiva săriră înăuntru și începură să arunce 
celor de afară armele pe care le arăta sau le alegea Butes, 
spunîndu-le în același timp : 

— Voi să nu credeți că au mai rămas pe aici pe sub pă- 
mînt şi alte comori. Am avut undeva, nu prea departe de 
aci, în alte galerii ce pătrund adinc în sînul muntelui, o 
parte din tezaurul viteazului Decebal, Care dintre voi îşi 
mai aduce aminte ? Era într-o seară cînd noi ne ospătam de 
sărbătoarea coroanei, atunci a venit Diegis. În noaptea aceca 
l-am dus prin galerii și i-am predat acea parte a tezaurului, 
pe care mă legasem prin jurămint să n-o dau decit în mîinile 
aceluia pe care dacii îl vor recunoaşte ca rege... 

— Pe zidurile villei s-au ivit mai mulți legionari, spuse 
îngrijorat un dac de afară. 

Butes tăcu îngrijorat. 

— Daţi gură la ai noștri să se grăbească, iar noi să iuțim 
treaba ! strigă apoi spre a fi auzit. 

Poiana răsună de cîteva strigăte de huhurez slebozite de 
unul din dacii de afară. După cîteva clipe, din pădure se răs- 
panse cu acelaşi strigăt. Nu trecu mult timp şi cei aşteptaţi 
sosiră. Unii luară din arcurile scoase şi le pregătiră pentru 

încordare. De pe ziduri, legionarii priveau fără să facă nici 
o mișcare, văzură cum fiecare dac îşi făcu o legătură zdra- 
vänä de sulițe, de arcuri, de săgeți, de spade, de topoare, cît 
putea să ducă, şi cum în cele din urmă toţi porniră în susul 
poienii şi se pierdură în pădure. În urma lor beciul rămase 
aproape gol. Decurionul şi legicnarii se apropiară cu teamă 
şi găsiră câteva arme pe care dacii nu putuseră să le ducă. 
Le priviră miraţi. Victurile de fier ale sulițelor și săgeţilor, 
Tăişurile topoarelor şi ale spadelor erau bine acoperite cu un 
strat gros de ceară de albine. Cînd decurionul curăţi ceara 
de pe vîrful unei sulițe, îl văzu lucind, fără urmă de rugină, 
ca și cum atunci fusese ascuțit. 
e 

Dicomes nu se încumetă să se apropie prea mult de drumul 
cel mare ce ducea de la Pcrolissum spre Napoca, pe care 
treceau într-una legionari în galopul cailor. Își găsi o ascun- 
zătoare bună într-un hăţiș și îi trimise pe Getio şi pe Leto- 
rius să vadă ce se petrecea pe drum, să stea de vorbă cu cîţiva 
daci din cei fugiți dinaintea năvălitorilor. Teama lui că va 
fi prins nu era prea mare, însă nu vroia să pună nimic în 
primejdie pînă în momentul cînd va avea strînse citeva cete 
gata pentru luptă, în fruntea cărora se Încumeta să stea 
de vorbă cu legionari, decurioni şi chiar cu centurioni. Nu 
ştia câţi daci pribegi va putea să stringă, dar se încredea în 
cetele cu care Butes avea să vină de la Marodava, aducfnd 
totodată și arme. Nu se urcă prea mult soarele deasupra pă- 
durii cînd Getio şi Letorius se înapoiară însoţiţi de pecte o 
duzină de daci, cu cămăşile şi sumanele sfîşiate, fără căciuli, 
cu bărbile stufoase răvășite, cu luciri aprinse în privirile pline 
de deznădejde. În timp ce le dădură ceva să-şi potolească foa- 
mea şi să soarbă de cîteva ori dintr-o ploscă, Dicomes îi 
îndemnă să povestească ce se petrecuse prin satele lor, şi 
mai ales ce făceau şi cum năvăleau astingii. După ce îi as- 
cultă atît cît socoti că avea nevoie, le spuse pentru ce îi strîn= 
sese : 

— Am văzut de cînd aţi venit descurajarea ce s-a aşternus 
pe feţele voastre, asta poate fiindcă v-aţi aşteptat să posiţi 
aici o mare ceată de daci, porniţi să-i zdrobească şi să-i alunge 
pe năvălitori, dar să știți că totuşi noi siatem mulţi. Lovitura 

pe care o pregătim trebuie să-i înfricoşeze pe astingi, să-i 
facem să nu mai încerce altă năvală asupra satelor dacilor 
ȘI, spre a izbuti, avem nevoie „de cete cât mai multe şi cît 
mai mari, cu bărbaţi hotăriți să lupte. Dacă legiunile Romet 
nu pot sau nu vor să-i ocrotească pe daci, nu rămine altceva 
decit să ne apărăm noi, iar asta nu putem să o facem decît 
dacă ne unim şi pornim cu tot sufletul la luptă. Spuneţi că 
după ce au bătut cele două centurii romane, astingii s-au 
răzlcţit în cete mai mici şi-au năvălit asupra satelor, dar tot 
voi sînteți de părere că dacă toţi dacii dintr-un sat s-ar fi 
strîns şi pregătit de luptă, fiecare din acele cete ar fi fost 
“oprite mai înainte de a fi pătruns printre casele voastre. Cu 
cetele noastre și cu îndirjirea ncastră, îi vom alunga pe nă- 
vălitori, aşa cum alungă dacul turma de mistreți care-i pă- 
trund în țarină ! 

Dicomes tăcu un timp, privi pe fiecare, apoi îi întrebă: 

— Ce ziceţi, dacii porniţi în pribegie, îngroziţi de năvăli- 
tori, sînt gata să lupte alături de noi, pentru a se întoarce la 
vetrele lor > 

— Vreau să mă bat cu hoarda, să--mi scap nevasta de robie ! 
Cind au năvălit astingii, n-am fost acasă, mi-au prins fe- 
meja şi au dus-o ! spuse unul. 

— "Toţi vrem să zdrobim cetele pornite după jaf, să bä- 
găm spaima în astingi, să-i liberăm pe cei prinşi pentru a-i 
scăpa de robie! adăugă altul. 

— Da, asta vrem ! rostită mai mulți deodată. 

— Dacă e aşa, reluă Dicomes, auzind răspunsul lor, puterea 
noastră va fi tot atît de mare cît hotărîrea noastră. Voi, 
cei care aţi venit încoace, împreună cu cei din ceata mea, 
urebuie să porniţi neîntârziat de-a lungul drumului, pînă la 
Porolissum şi dincolo de el, pe cărări de păduri, prin plaiuri 
şi peste tot pe unde mai aflați că sînt bărbaţi pribegi — mai 
luaţi şi pe alții şi trimiteți-i să îndemne și să strîngă pe 
cei fugiți din calea năvălitorilor — şi, la căderea serii, să ne 
intilnim cu toţii aici. Cine are arme, să le aducă, cine nu, să 
vină şi fâră ele; va găsi la noi. Lovitura noastră trebuie să 
fie fulgerăroare, ca de ea să ja aminte şi să se înfricoșeze 
atle astingii nâvălitori, cît şi romanii care ne ţin subjugaţi! 

Dicomes vedea cum privirile lor se înflăcărau şi cum pe 
fețe deznădejdea făcea loc dirzeniei. 

— Să spuneți tuturor celor ce sînt gata să pornească la 

luptă alături de noi, continuă el, să-şi „ase nevestele, Copiii 
şi bătrînii acolo unde se săsesc acum, să nu-i pornească mai 
departe, că peste cîteva zile se ver înapoia să-i ta şi să-i ducă 
la casele lor ! 
Plecarea celor ce-l ascultară se făcu repede. Nici o clipă 
nu trebuia pierdută. Rămas singur, Dicomes se frămîntă să 
găsească cel mai bun mijloc de lovire a astingilor. De la dacii 
pribegi aflase atit cît avea nevoie: din ce parte veneau nä- 
vălitorii, încotro se Întinseseră jafurile şi prăpădul, cît de 
mulți erau și ce făcuscră centuriile romane de la graniță. 

Spre seară începură să sosească în cete mici şi mari dicii 
plecați în bejenie şi hotăriui să lupte şi să alunge hoardele 
astingilor. Cînd văzu apropiindu-se o ceată mai puternică, 
sufletul lui Dicomes se umplu de mulțumire şi de speranţă, 
vedea în însuflețirea lor un semn de ajutor din partea zeilor. 
În fruntea cetei mergea Rastrix, cu călcătură de luptător, 
înarmat cu spadă, scut, topor şi măciucă. Dicomes îl măsură 
cu privirea, vedea în el căpetenia, omul care ştie să lovească 
în duşman şi are putere să-i îndemne şi pe alții la luptă. 
Dar şi Rastrix, văzîndu-l, simți un fior prin tot trupul, pe 
Dicomes parcă îl mai văzuse, nu ştia unde și nici cînd, nu-și 
dădea seama dacă nu era doar o asemănare, pentru că ful- 
gerător anii pieriră şi se văzură luptind în cetele de răsculați 
care îl urmau pe Sarmis. Și totuși, ceea ce vedea nu-i venea 
să creadă, cel în faţa căruia se oprise nu putea să fie gladia- 
torul fugar, pe care el și Vetilla îl căutaseră cu îndărătnicie 
pină pierduseră orice speranță, nu putea să fie Gemellinus, 
căci gărzile încă mai umblau să-l prindă, iar Verus se zbătea 
pe toate căile să-i dea de urmă. De la dacul care îl îndemnase 
să vină cu ceata sa alături de cei porniţi să-i alunge pe as- 
tringi, aflase că cel ce era căpetenia se numea Dicomes și 
venea de la Marodava. Dar Marodava era prea aproape de 
Porolissum, n-ar fi fost cu putinţă ca gărzile, tribunul, procu- 
ratorul, Verus, Vetilla să nu fi aflat că gladiatorul se ascundea 
acolo. Toate presupunerile, întrebările şi răspunsurile ce-șt 
dădea îl punea la mare îndoială pe Rastrix. Îl fulgeră o 

cruntă bănuială : dacă procuratorul pusese la cale o înce-- 
care a dacilor, spre a-i face să se stringă în cete de luptă, 
apoi să-i atace cu centurile, învinuindu-i de ridicare la răs- 
coală ? Dar gîndul nu-şi urmă cursul, şi-l spulberă clătinînd 
cu putere din cap: dacă îl avea în faţă pe gladiatorul Geme- 
linus, el era în adevăr Dicomes, feciorul lui Sarmis, şi nu 
s-ar fi putut pune în slujba celor ce au subjugat pe daci. Nu-t 
adresă obisnuitul salut şi nu-i lăsă timp să spună ceva, ci îl 
întrebă direct și scurt : . 

— Eşti chiar din Marodava ? Te-ai născut acolo ? 

— Nu, frate, pentru ce mă întrebi ? 

— Cunosc o legătură între Dicomes şi Gemellinus... 

Dicomes îi făcu semn să tacă și îl trase deoparte după trun- 
chiul unui fag. 

— Să zicem că ar fi o legătură, altceva ce mai ştii? îl 
întrebă pe Rastrix cu încredere sporită. 

— Nu cumva ești gladiatorul fugar ? Și dacă e aşa, atunce 
îl am în faţă pe feciorul lui Sarmis! 

Dicomes fi puse mîinile pe umeri și îl zgudui cu o pornire 
plină de preţuire : 

— Ai trăit în răscoală alături de tara, Îl ştii pe tata? 

— Da, feciorule, am luptat atunzi alături de el, am luptat 
în anul care a trecut pentru tine, iar acum vreau să lupt lingă 
tine ! 

Dicomes îl îndepărtă puțin şi îl privi mirat. Cum şi de ce 
luptase pentru el dacul venit de undeva dinspre graniță > 

— Să nu te mire. Poate că m-au ajutat zeli. Să ştii că 


pe cel pornit de Procilius pe urmele tale — avea de gând să. 
te omoare — eu l-am trimis la Proserpina! Am fost ajutat 
de Veulla. 


Sînt momente care tulbură adînc, se dezlănțuie întîmplărt 
Tare uimesc, se unesc oameni pe toată viaţa într-o fulgerare. 
Cînd Dicomes află tot ce făcuse pentru el Rastrix, sufletul 
său se umplu de recunoştinţă, se simţi legat de el din tot- 


deauna şi pentru totdeauna. 
În faptul înserării sosi şi Butes cu cetele sale de la Maro- 


dava. Adusese toate armele pe care le scosese din hruba de 
sub ruinele rămase din cetate. Pe Rastrix îl recunoscu, şi-l 

mai amintea din timpul răscoalei, iar acesta nu se lăsă înşelat, 

își dădu seama că sub numele de Butes se ascundea fossul 
taraboste, Nu căzuse întunericul cînd Dicomes scoase toate 
cetele Într-o poiană întinsă din apropierea drumului cel mare, 
fără să se mai ferească de legionarii şi decurionii care treceau 
în galop turbat. Împărți tuturor arme, trecu la orînduirea 
pentru luptă, puse căpetenii de cete şi alese iscoade din cei 
mai buni cunoscători, ai potecilor, dealurilor și văilor dintre 
Porolissum şi graniţă. Înainte de miezul nopţii, porni, cu 
cetele prin păduri spre satele prin care jefuiau astingii și 
le dădeau pradă pîrjolului. 


La început procuratorul nu crezu zvonurile ce se întinseră 
ca fulgerul despre adunarea dacilor în cete și plecarea lof la 
răscoală. Porolissumul vuia, îngrijorarea şi spaima puseseră 
stăpinire pe toţi: dacii se răsculaseră. Supărarea lui nu mai 
avea limite ; nu trecuse decît a zi de cînd vorbise cu Butes 
şi plecase de la el liniștit, cu grijile potolite, socotise că moar- 
tea lui Decimus Silvanus adusese sfîrşitul frămîntărilor de 
ia Marodava. Îi reveneau într-una În minte vorbele prin care 
acul îi întărise încrederea şi nu înșelegea cum acel om, pe 
care ajunsese să-l prețuiască, putuse să fie atît de viclean 
şi de prefăcut. Își învingea furtuna ce-i bîntuia în suflet, 
nutrind speranța că poate zvonurile nu erau adevărate, că 
pînă la urmă Butes nu se va dovedi un dac periculos. Dar 
această speranță se spulberă în clipa cînd contubernalul îl 
introduse la el pe decurionul pus de pază la villa de la Maro- 
dava. Din acest moment, tot ce gîndise, tot ce nutrise, tot 
c2 sperase, toate se schimbară într-o furie oarbă. Alb la faţă, 
copleșit de mânie, îl ascultă pe decurion. Acesta îi raportă 
cum îi văzuse pe daci săpînd în poiana de lîngă villa, cum pă- 
trunseseră Într-o hrubă sub pămînt şi cum scoseseră de acolo 
nenumărate arme de tot felul. Îl certă apoi și îl ameninţă cu 
pedeapsă grea, pentru că nu-i atacase, însă în sinea sa îi 
dădu dreptate, cînd auzi cît de mulţi veniseră și plecaseră 
incărcați cu arme. Furia lui crescu și mai mult, din albă, 
faţa se schimbă în vinătă, cînd decurionul îi spuse că cel ce 
era în fruntea cetei avea pe obraz-un semn lung de rană, 
pe care barba nu putea să-l acopere. Orice îndoială din su- 

fletul lui pieri, căpetenia nu era altul decit Butes. Pentru a se 
convinge, trimise un călăreț pînă la vicul Serdos, după Fus- 
cianus, şi decurionul nu întârzie să se prezinte. 

ÎL privi cu mînie pe decurion şi îl întrebă aproape stri- 
gînd : 

— Ce se petrece la Marodava? Pentru ce n-ai venit să 
raportezi îndată ce-ai aflat ? ` 

— Am crezut că procuratorul ştie !... răspunse decurionul 
cuprins de teamă. 

— Aşa, decurioane, ai crezut !... Dacii au pornit răscoala 
şi urmăresc să ne lovească din spate, o dată cu astingii. 
Ai crezut că ştiu toate astea și stau, dorm, îi las să ne atace, 
să ne prindă pe toți și să ne zdrobească ! 

— Dar dacii nu s-au răsculat, Plautius Priscus! răspunse 
Fuscianus, uimit de cele ce auzea. 

— Ce spui, trădătorule ? Ai luat soție pe fata unui barbar 
şi ai trecut de partea lor? Cum poţi să spui că nu s-au 
răsculat, cînd toți din Marodava s-au încărcat cu arme și au 
pierit în păduri, cu Butes în fruntea lor? 

— Ştiu, Plautius Priscus, au pornit, dar nu s-au revoltat! 

— Ascultă, decurioane, tu ai înnebunit? Pun acum să te 
lege! Cum adică, au luat sumedenie de arme, au plecat în 
păduri și nu s-au răsculat, atunci unde s-au dus? 

— Eu nu ştiu totul, spun numai ce-am aflat : dacii au plecat 
să-i oprească şi să-i alunge pe astingi, hotăriți să-i scape 
pe ceilalți frați ai lor. N-au fost însă îndemnați de Butes... 

— Dar de cine? strigă procuratorul, ridicîndu-se în 
picioare, 

Decurionul își dădu seama tîrziu că nu trebuia să spună. 
Nu putea să mai ascundă numele lui Dicomes. 

— De un alt dac, Dicomes ! 

— Ce se petrece acolo la Marodava ? ! murmură procuratorul. 
Butes a fost văzut scoțind armele ascunse şi pornind în frun- 
tea dacilor, tu spui că i-a îndemnat altul, Dicomes !... Şi cine 
îi conduce pe toți la luptă ? îl întrebă ridicînd tonul. 

— Dicomes ! răspunse scurt decurionul. 

— Și tu cînd ai aflat de asta? 

— Astăzi, după ce ei au intrat în pădure. Dar eu am crezut 

că procuratorul ştie tot, continuă decurionul, ieri seară tu ai 

trecut pe la Butes şi ai vorbit mult timp cu el. Am crezut'că 
pentru asta ai fost acolo, să le ceri ajutorul impotriva astingilar... 

Procuratorul păli. Decurionul avea dreptate. Oricine pu- 
tea să-l bănuiască şi pe ei că era în legătură cu dacii și, 
dacă ei porniseră răscoala, putea să fie acuzat de trădare:a 
imperiului. Altfel, ce căutase, cu o seară înainte de izbucnirea 
revoltei, acasă la căpetenia dacilor din Marodava ? Toate se 
încurcau şi mai mult, iar furia de care era cuprins începea så 
se amestece cu teamă şi descurajare. 

“Din încăperea alăturată se auzi vocea tribunului Flavius 
Severus. Intră fără să mai fie anunțat de contubernal. 

— Poţi să pleci, decutrioane, şi dacă mai afli ceva nov să 
vii neîntirziat să-mi spui ! 

După ce ieşi decurionul, procuratorul se întoarse spre tri- 
bun. Îi făcu semn să se aşeze pe scaun. 

— Tu ce veşti mai aduci, Flavius Severus ? Se vede treaba 
că astăzi zeii se întrec în a se înveseli chinuindu-mă ! 

— Am pornit cele două centurii spre castrul Pons Novus, 
âşa cum ai ordonat, şi mă tem că n-ai făcut bine. Cu ele au 
plecat şi gladiatorii laniştilor de aici, cu toții vreo douăzeci, 
treizeci. 

Procuratorul se aşeză pe scaun, îşi sprijini capul într-o 
mână şi-l privi îndelung pe tribun. 

— Tu ce ştii de răscoala dacilor ? 

— 'Că au şi pornit să se întilnească și să lupte împreună 
cu astingii împotriva centuriilor noastre! Cînd am aflat că 
se adună de-a lungul drumului spre Napoca, pe dealul de 
dincolo de vicul Magnus, era prea tîrziu, cele două centurii 
plecaseră de mult, altfel le-aş fi întors din drum şi aş fi 
împrăștiat cetele de barbari. 

— Adică porneai lupta şi cu dacii, nu numai cu astringii, 
făceai tocmai ceea ce voiau ei, să fim prinşi între cetele 

“lor și să primim lovituri din două părți deodată. Dar şi-așa 
: cele două centurii: plecate, şi a treia care se află încercuită 
la castrul Pons Novus, se vor găsi mîine prinse între daci şi 


astingi. Ar fi bine dacă ai putea ca în noaptea asta să opreşt> 
şi să aduci înapoi cele două centurii. Am ocoli o luptă, şi 

mai ales am scăpa de o înfrîngere, care i-ar face pe barbari 
să prindă şi mai mult curaj. l 

Tribunul își mişcă trupul greu în scaun, străduindu-se să-și 
stăpînească revolta. 

— Ar fi o mare greşeală să dăm înapoi din fața duşma- 
nului ! Să lăsăm să meargă lucrurile înainte şi vom vedea ce 
va ieși. În cele din urmă, legiunea de la Potaissa va fi nevoită 
să trimită încoace cohortele ei, să-i alunge pe năvălitori și... 

— Să-i pedepsească pe barbarii de daci care s-au răsculat ! 
accentuă procuratorul. 

Ascultîndu-l, tribunul îl privea mirat. 

— Ce-ai spus, Plautius Priscus? Nu-mi vine să cred că 
vorbele au fost rostite de tine!... Tu, prietenul dacilor, tu; 
apărătorul barbarilor, cel care întotdeauna m-ai certat cînd 
am: spus că trebuie să-i facem să simtă puterea imperiului, 
tu vorbeşti aşa? De cîte ori mi-ai spus să-i las în pace, 
convins că sînt cetăţeni buni ai imperiului, să-i apăr de năvă- 
lirile de la miazănoapte și să nu dau voie nimănui să-i bat- 
Jocorească ? Acum prietenii îți dau lovitura pe la spate, Plau- 
tius Priscus, vor să te răpună cu totul! Roagă-l pe prietenul 
tău Butes, pe care îl preţuiai atît, să se întoarcă din drum ¢... 

— Tu ştii că nu el e căpetenia răsculaților ? | 

— Ştiu. Cică au ales pe un dac mai tînăr, unul Dicomes, 
de care nimeni n-a mai auzit pe-aici ; se spune că ar fi un 
bun luptător și bun conducător în luptă. Dar şi Butes este 
printre ei tot o căpetenie: unul are vitejia tinereţii, celălalt 
înţelepciunea adîncă a bătrîneţii. 

Furios, procuratorul clătină din cap cu tristeţe : 

— Dacă-i prind, Flavius Severus, îi răstignesc pe amîndoi 
în amfiteatrul de aici, să-i vadă mulțimea, şi mai ales ei, 
dacii, şi să se cutremure ! 

— Aşa ar trebui, dar nu ştiu dacă vei putea s-o mai faci... 

Tribunul se aplecă spre procurator și își sprijini cotul pe 
masă. Îl întrebă aproape în şoaptă : 

— E adevărat, Plautius Priscus, că ieri-seară, după ce ai 
coborit de la villa lui Decimus Silvanus, te-ai abătut prin 
Marodava şi te-ai oprit la Bunes ? 

Procuratorul îl ţintui cu privirea : 

— Da, m-am oprit şi-am vorbit cu el, și ce vezi rău în 
asta ? 

— Eu nu ştiu ce va spune comandantul legiunii, nu mă 
îndoiesc însă că, așa cum am aflat eu, va ajunge totul şi 
la el... 

— Cine ar putea să-i spună ? 

Izbucnind în rîs, tribunul răspunse : 

— Cînd cineva are o gardă de peste douăzeci de legionari, 
trebuie să-şi dea seama că nu poate să ţină ascunse locurile 
pe unde umblă... 

— Te bucură asta, Flavius Severus? strigă procuratorfil. 
Eu am căutat să-i potolesc pe daci şi tu-mi spui că aş pu- 
tea să fiu bănuit? Poate vrei să zici că eu i-am îndemnat 
să se revolte, eu le-am dat arme şi i-am trimis să lupte îm- 
potriva centuriilor romane alături de astingi ! 

Täcu suflind greu, privirea îi era tulbure, iar sîngele îi 
pierise de pe față. Continuă cu vocea sugrumată de minie: 

— Ridică-te, tribune, ia poziţia în care trebuie să stea un 
militar În faţa comandantului său! Arita timp cît mai sînt 
procurator la Porolissum, iar tu comandant al cohortei de 
aici, îţi ordon : În noaptea asta vei stringe toţi legionarii care 
mai sînt în castrele de lîngă Porolissum şi vei constitui noi 
unități de luptă ! Miine în zori pornim împreună să dăm aju- 
tor centuriilor plecate în calea astingilor. Tot în noaptea asta, 
dacii care vor fi găsiți prin Porolissum și prin împrejurimi 
să fie prinşi şi închişi în şcoala de gladiatori a lanistului Ve- 
rus. Un curier special va pleca chiar acum spre Potaissa cu 
un mesaj din partea mea către legatul comandant, prin care 
voi arăta situaţia şi voi cere să ne vină cît mai degrabă 
în ajutor, Iar dacă îi prind pe cei doi barbari — schimbă 
el vorba, alb de minie — care s-au pus în fruntea răscoalei, 
mulţimea ce se va aduna în tribunele amfiteatrului va vedea 
un spectacol cum n-a mai fost de cînd a murit Sarmis, celă- 
lalt barbar căpetenie de răscoală, amindoi vor fi răstigniți! 
Din nefericire, abia acum mă conving că Decimus Silvanus a 
avut dreptate 

Dicomes nu-și mai opri cetele nici pentru odihnă. Cu daci 
pribegi bune călăuze și cîțiva dintre cei de la Marodava 
bune iscoade, înaintă repede către Pons Novus. Știa că de iu- 
teala cu care va cădea în spatele astingilor, a căror atenţie 
era îndreptată spre mişcările centurilor romane, depindea 
obținerea unei izbînzi hotărîtoare, Mai era mult pînă la ziuă 
cînd de pe virful unui deal văzu într-o vale cerul înroșit 
de flăcări. O iscoadă sosită în fugă îi spuse că ardea un sat 
pe care astingii îl jefuiseră în după-amiaza zilei care trecuse. 
Grăbi coborirea cu cetele înșirate pe mai multe rînduri la 
oarecare depărtare, în urmă și pe de lături. Cei puşi să 
conducă cete știau ce aveau de făcut, după semnalele pe care 
le-ar fi auzit în noapte. Căpetenie a celei mai mari cete era 
Butes, alături de el mergea Rastrix cu ceata sa şi flăcăii 
ce-l însoțeau pe Dicomes. Ajunși în marginea pădurii, la 
lumina flăcărilor înconjurară satul și, la un strigăt de huhu- 
rez ce făcu roată repetat de mai multe ori de la ceară la ceată, 
dacii dădură năvală. Dicomes nu se aşteptase la o luptă prea 
grea, văzuse prea puţină mişcare pe uliţa satului şi printre 
casele pe care le mistuiau pîrjolul. Cînd cetele se strînse- 
seră în partea de jos, la ieşirea din sat, nu aduseră cu ele 
decît cîţiva astingi și mai mult de o duzină de daci sloboziţi 
de la carele cu două roţi ale năvălitorilor, încărcate cu prăzi, 
pe care cei luați robi trebuiau să le tragă sau să le împingă. 
De la cei prinşi, Dicomes nu putu să scoată nimic, fie că nu 
înțelegeau vorbele dacilor, fie că nu voiau să trădeze locul 
unde se găsea hoarda lor, şi toţi: îşi dădură sfîrşitul sub înţe- 
păturile de cuțit al flăcăilor din ceata lui Dicomes. Nici 
dacii care fuseseră sloboziţi nu cunoşteau locul unde se oprise 
hoarda ce jefuise satul, ştiau numai încotro plecase cu 
tot ce prădase. Cu multă grijă, Dicomes își împărţi cetele, 
unele pe drumul îngust ce cobora domol, iar altele de o parte 
şi de alta a văii, trimise înainte iscoade şi porni mai departe. 
Merse în linişte multă vreme. urmînd strigătele scurte de 
huhurezi, ce făceau să răsune valea la răstimpuri, prin care 
iscoadele vesteau că nu întîlnesc nimic în cale. Începuse să 

se lumineze cerul spre răsărit cînd iscoada ce înainta pe sus 
prin pădure, aproape de creastă, pe partea stingă a drumului, 
slobozi strigăte prelungi. Erau semnale de oprire. Dicomes lăsă 
lui Butes grija cetelor cu care înainta pe drum şi se grăbi 
într-acolo. De sus, printre virfurile fagilor, zări departe în 
vale, într-o poiană largă, nenumărate focuri. Cîtva timp stătu 
pe loc, nehotărât. Cu toate că după spusele dacilor pe care îi 
scăpase din satul pirjolit, tabăra hoardei trebuia să se gä- 
sească undeva prin apropiere, îşi făcuse loc în sufletul său 
şi. o umbră de teamă: nu cumva acolo se oprise una din cen- 
turiile romane plecată să urmărească vreo hoardă ? Dacă ei, 
dacii, porniţi să-i alunge pe astingi, ar fi năvălit asupra ei, 
dădeau procuratorului cea mai l'mpede dovadă — şi aşa des- 
tul de convins — că era vorba de răscoală, şi s-ar fi găsit 
prinşi şi loviți în egală măsură de romani şi de astingi. Încă 
de cu scară Butes îi spusese să fie cu ochii în patru, să nu să- 
vîrşească o astfel de greşeală, prin care i-ar fi pierdut pe 
dacii adunaţi în cetele lor. În liniştea nopţii răsună alt stri- 
gåt de huhurez dinspre drum. Bures îl chemă degrabă. Pe 
partea cealaltă a povirnişului fuseseră găsiți, ascunși într-o 
scobitură de sub o stîncă, doi daci cu femeile și copii lor. 
Întreaga ceată ar fi trecut fără să-i descopere, căci. ascunză- 
toarea fusese bine astupaă cu frunziș de fag, dacă în clipa 
aceea nu s-ar fi auzit scîncetul unui copil. Dicomes află de la 
ei că în poiana din vale îşi avea tabăra hoarda care ar- 
sese. satul, acolo își stringea prăzile luate prin jefuirea aşezări- 
lor din lungul văii. Se gîndi să pregătească atacul. Toate ce- 
tele trecură pe povirnişul din partea stingă a drumului şi 
se oprită într-un loc potrivit, de unde putea să urmărească 
orice mişcare în tabăra hoardei. În lumina slabă a dimineţii 
se zăreau, pierzîndu-se departe în ceață, dealurile învălurite 
îmbrăcare de păduri. Dicomes, Butes și Rastrix îşi dădeau 
seama că aveau în faţă numai una dintre cetele astingilor nă- 
vălitori şi că grosul lor trebuia să se găsească undeva spre 
castrul Pons Novus, unde romanii Încă mai rezistau — după 
cum spuseseră cei doi daci găsiți ascunși sub stîncă. De la unul 
dintre dacii sloboziți din satul pîrjolit, aflară că după dealul 
ce se lăsa spre dreapta dincolo de tabăra hoardei era alt 
sat la care astingii încă nu ajunseseră. Luară în grabă hota- 

cirea să taie drumul şi să lovească cetele ce' vor pleca după 
af. 

! Soarele nu se înălţase prea mult deasupra dealurilor cînd 
cea dintii ceată de năvälitori părăsi tabăra. Dicomesc o urmări 
de departe, mergînd pe sus prin pădure, iar cînd socoti că 
lupta nu mai putea fi auzită de cei rămaşi în tabără, sări 
asupra astigilor şi-i nimici fulgerător. Nici unul nu apucă să 
scape. Se întoarse apoi tot prin pădure spre tabăra dușniană. 
Întîlni a doua ceată, pe care o nimici tot atît de fulgerător. 
La o cotitură a drumului, aproape de tabără, aşteptă pe a 
treia şi o zdrobi ca şi pe celelalte două. Hotărtră 'să dea 
lovitura asupra taberei. Lupta se dovedi scurtă, dar aprigă, 
pieriră mulți astingi, însă căzură şi dintre daci. Pe cei prinşi 
îi legară şi îi dădură în grija celor eliberați și scăpaţi de 
robie. Chiotele dacilor sloboziţi răsunară pînă departe peste 
“văi şi peste dealuri şi nu venise încă vremea prînzului cînd din 
toate părțile începură să se ivească de prin păduri dacii ce se 
ascunseseră îngroziți din calea hoardei năvălitoare. După ce 
opri cetele pentru o scurtă odihnă, Dicomes plecă mai de- 
parte, însoțit de mulți dintre dacii eliberaţi și din cei care 
stătuseră ascunși prin păduri. Pînă spre seară mai întâlni 
cîteva cete răzlețe de astingi, pe care le nimici cu uşurinţă. 
Numărul dacilor ce-l urmau se mări și mai mult. De la noii 
veniți Dicomes află că centuriile romane nu se găseau prea 
departe şi că între ele și castrul Pons Novus se oprise grosul 
hoardelor de astingi. 

În numai cîteva zile, Butes se schimbase cu totul față de 
Dicomes. Vedea în el nu numai un tînăr viteaz, gata să se 
arunce în luptă cu preţul vieții, ci și căpetenia care, pe lingă 
vitejie, avea darul de a conduce cetele la luptă, de a da 
lovituri la momentul potrivit, alegînd locul unde dușmanul 
era mai slab. Lupiind alături de Dicomes, fostul taraboste 
trăia clipe de vie însuflețire şi de adîncă întristare : însufle- 
țire, cînd vedea cum erau nimiciți năvălitorii şi apăraţi dacii, 
şi întristare, la aducerile aminte a celor trăite în răscoala 
cea mare a dacilor și sclavilor. În clipele de adincă întris- 
tare, fostul taraboste mergea cu gindul departe, visa la ziua 
cînd dacii vor alunga legiunile imperiului și vor aclama pe 
urmaşul lui Sarmis ca rege. Spre deosebire de el, în sufletul 

lui Dicomes nu aveau loc atîtea frămîntări, el era stăpînir 
doar de hotărtrea de a alunga grabnic hoardele astingilor, ca 
dacii pribegi să se întoarcă la vetrele lor, dornic să plece 
cît mai degrabă spre Marodava, unde îl împingea dorul de 
Sarmida. O durere mută tulbura sufletul lui Decibalos: era 
mândru de vitejia tînărului care în curînd avea să fie soțul 
fiicei sale, însă era mfhnit că fata ajungea soţia unui sclav 
căutat de gărzi. Dar atît timp cît toţi erau la un loc și sănătoși, 
Decibalos nu voia să se gindească mai departe, lăsa totul în 
voia zeilor, punîndu-şi speranța în prietenia dintre fostul 
1araboste și procurator. 

În faptul înserării, Dicomes opri cetele în pădure pentru 
odihnă, iar el şi flăcăii cu care dăduse loviturile cele mai 
grele prin părțile Sarmizegetusei coboriră spre drumul te 
venea dinspre Porolissum și mergea pînă la castrul Pons 
Novus. Îl luă cu el şi pe Letorius. Ca libert, Letorius putea 
să meargă oriunde. Nu-i spuse lui Butes ce avea de gînd să 
facă, nici nu ştia ce-i va fi cu putinţă, se aștepta la orice 
neprevăzut, de aceea lăsă fostului taraboste conducerea cetelor 
şi libertatea de a porni orice lovitură dacă se ivea ocazia sau 
dacă ei nu se mai înapoiau. Ajuns în apropierea drumului, 
se ascunse într-un desiș şi aşteptă. După câtva timp auzi ropote 
de cai dinspre Porolissum. Letorius sări în mijlocul drumului 
şi în lumina slabă a amurgului făcu semn de oprire. Era un 
curier cu o gardă de legionari, plecat la centuriile pe care 
tribunul Flavius Severus le trimisese să-i alunge pe astingi 
şi să despresoare centuria din castrul Pons Novus. 

— Cine eşti și pentru ce ne opreşti ? strigă curierul, trä- 
gîndu-și spada. 

— Un cetăţean al imperiului, ca și tine, răspunse Letorius. 
Dacă vrei să duci o veste bună centurionilor, aşteaptă numat 
puţin. 

Letorius se duse spre desiș și îi spuse lui Dicomes. Acesta 
ieși în drum şi se apropie de curier. Romanul, de teamă, 
strînse friul calului și se trase cîțiva paşi înapoi. 

— Să nu te apropii că te... ! 

— Decurioane, începu Dicomes cu voce potolită, cred că 
nu mă înșală amurgul, văd că ești decurion, vreau să vorbesc 
cu unul din centurionii care comandă centurile la care ai 

pornit. Rugămintea mea e să le spui numai atît: un dac. 
Dicomes, care poate să vā ajute să zdrobiţi și să alungaţi 
hoardele astingilor, eliberind totodată şi castrul Pons Novus, 
vă aşteaptă să vă vorbească. ȘI, ca să se încreadă mai mult, 
să le mai spui că cetele mele de daci sînt mai puternice decit 
cele două centurii la un loc. Aştept aici pe unul dintre cen- 
turioni, sau și pe amândoi de vor vroi, pînă la cîntatul cocoşilor 
de miezul nopţii şi, dacă nu va veni nici unul, înseamnă. 
că nu vor să primească ajutorul nostru, al dacilor. Toţi zeii 
cu tine, decurioane! îl salută Dicornes, dindu- se la o parte 
din drum, și curierul porni în galop mai departe, urmat de 
garda ce-l însoțea. 

Dicomes aşteptă pînă la răstimpul pe care îl spusese ŞI, 
cum nici un centurion sau trimis de-al lor nu se arătă, plecă 
mai departe cu ceata sa în lungul drumului, Tîrziu, văzând 
că nu se mişcă nimic, făcu un ocol mare și se întoarse la: 
Butes. Sperase ca, întîlnindu-se cu unul din centurioni, să. 
afle mai repede atit locul unde romanii se opriseră — și nu 
se îndoia că ei se strînseseră într-un camp provizoriu, or- 
ganizat, cu toate măsurile de siguranță ale unei cohorte sau 
legiuni — cît şi partea în care se găsea grosul hoardelor de: 
astingi. Își dădea seama că fiecare clipă era prețioasă, știa. 
că trebuie să se grăbească însă nu voia nici să cadă în vreo 
cursă pe care astingii ar fi putut să i-o întindă și să piardă. 
viețile multor daci din cetele care îl urmau, de aceea încă 
înainte de revărsatul zorilor îşi 1rimise iscoadele mult înainte, 
răsfirate la mare depărtare unele de altele, toate îndreptîn- 
du-se spre castrul Pons Novus. Le urmă şi el, ținînd legătură: 
strinsă cu căpeteniile celorlalte cete ce înaintau împrăştiate 
prin pădure. Tăiase de-a curmezişul mai multe văi înguste: 
şi trecuse peste citeva înălțimi mărunte, cînd în faţă se con- 
tură coama unui deal înalt, cu copaci rari şi stufoşi. Soarele 
se ridicase la cîteva sulițe pe cer şi bruma pierise. Una din 
iscoade îi aduse vestea că drumul cotea și se îndepărta mult, 
apoi începea să urce cu ocoluri largi. Trimise cuvînt cetelor 
ca fiecare să aleagă locurile cele ma: ferite, apoi să caute să. 
urce cît mai repede cu putință pînă pe coama dealului şi 
acolo să se oprească, Erau aproape sus cînd din mai multe 
părți răsunară strigăte scurte de huhurez. Toate cetele se 

copriră. Dicomes plecă în fugă însoțit de iscoada care îi adusese 
vestea. Din partea cealaltă a dealului se auzeau zgomote, 
strigăte şi urlete surde, amestecate cu sunete de trompete. 
„Ajuns pe culme, căută un loc de unde putea să vadă mai 
bine toată valea și dintr-o privire înţelese tot ce se petrecea: 
astingii atacaseră fulgerător campul celor două centurii ro- 
mane şi, cu toată opunerea înverşunată ce întîmpinaseră, pä- 
trunseseră înăuntru. Spre a evita un dezastru, legionarii ie- 
şiseră din cîmp căutind să se regrupeze și să se aşeze în linii 
de luptă, pentru a putea să oprească năvala astingilor. Dicomes 
socoti că nu trebuia pierdut un astfel de moment prielnic. 
Îşi adună repede cetele şi cobori în fugă povîrnișul, pîndind 
să urmărească desfășurarea luptei de la marginea pădurii, 
Ajunseşe aproape de locul bătăliei cind din susul văii “alte 
hoarde de astingi năvăliră în strigăte şi chiote, căutînd să-i 
lovească pe romani din spate. La această întorsătură Dicomes 
nu se aşteptase. Hoardele. acestea puteau să i-o ia înainte, 
iar romanii înăbuşiţi de numărul mare al năvălitorilor. Cu o 
hotărire neşovăitoare, Dicomes dădu semnalul de atac. Pădurea 
“începu să vuiască de chiorele de luptă ale dacilor. Săgeţile 
lor secerau hoardele lovite fără veste dintr-o parte. Unii as- 
tingi se opreau, ncînțelegînd ce se petrecea, alţii continuau 
măvala. Așa cum fusese ordinul lui Dicomes, cetele de daci 
dădură lovitura strîns grupate și rupseră în două şirul năvă- 
Jitorilor. Lupta se încinse cu furie. Dacii din ceata lui Ras- 
trix şi cetele celor din Marodava se întrecură în lovituri de 
moarte date mai ales cu bărzile şi cu topoarele. Romanii vä- 
.zură că cineva le sărise în ajutor şi înteţiră lupta. Cînd şi 
ultimele cete de daci ieşiră din pădure și se avîntară după 
celelalte, astingii erau cu totul copleșiți şi căutau să fugă 
îngroziţi, găsind scăpare În pădurea ce străjuia valea. Dar 
nici romanii şi nici dacii nu înțelegeau urletele lor, dintr-o 
dată schimbate, care nu erau aliceva decît strigăte de re- 
tragere şi de fugă. Cu toate încercările lor de scăpare, mulți 
-căzură prinși între rîndurile legionarilor și cetele dacilor. Ni- 
-micirea lor a fost fulgerătoare. Soarele nu mai urcase cu mai 
mult de două sulițe pe cer cînd, lupiînd şi înaintînd, dacii 
se văzură faţă-n faţă cu romanii. Grosul hoardelor năvălitoare 
«de astingi fusese zdrobi, iar cei scăpați din luptă nu mai aveau 


altă scăpare decît să fugă îngroziţi dincolo de hotarele im- 
periului, în. ținuturile sălbatice de unde veniseră. Toți se În- 
trecuseră în luptă, lovind cu sete în dușmani. Dicomes își 
purtase cetele acolo unde astingii erau mai puternici şi pe- 
ricolul mai mare, Butes se arătase un neîntrecut luptător, 
retrăise clipe ca în bătăliile mari pe care dacii și sclavii 
răsculați le dăduseră cu legiunile, Sagades, Gruno şi Sagitulp 
dovediseră că mai ştiau să arunce bine baărzile şi să mînuiască 
măciucile cu mulră agerime, iar Rastrik, a cărui ură pe astingi 
era şi mai puternică, se avintase în mijlocul unei hoarde, îi 
căutase căpetenia şi îi zburase capul cu o lovitură de topor. 
Dar cruzimea războiului este neiertătoare, iar vitejia nu e 
ocolită de moarte. Pe cîmpul de luptă se vedeau împrăștiate 
trupurile celor căzuți: astingi, romani şi daci. Nu fusese o 
bătălie mare, doar cîteva sute de oameni se înfruntaseră, Însă 
ciocnirile lor se dovediseră crîncene şi fulgerătoare. 

Rămaseră pe plai romanii şi dacii. Între ei nu mai era nici 
depărtare și nici ură, fi înfrăţise lupta Împotriva aceluiaşi 
năvălitor. 

Urcaţi pe o movilă, de o parte Dicomes şi Butes, iar de 
cealaltă cei doi centurioni ce comandau centuriile se salutară 
cu respect. În spatele centurionilor, trompetiştii sunară vic- 
toria. 

— Tu eşti acel Dicomes care ne-a trimis aseară vorbă 
prin curier să mergem să-l întîlnim ? întrebă unul din cen- 
turioni, cercetîndu-l atent pe Butes. 

Fostul taraboste se trase un pas mai la o pare şi, arä- 
tindu-l pe Dicomes, rosti : 

— El este, tot ce s-a făcut a fost pornit de el! 

— Dar noi am fost vestiți de tribun şi de procurator că 
dacii s-au revoltat şi au pornit să se alăture hoardelor de 
astingi, împotriva romanilor ?!... se miră celălalt centurion. 

— Noi ne-am ridicat să-i salvăm pe fraţii noștri loviți 
şi jefuiți, care au ajuns să pribepească, părăsindu-și casele 
pîrjolite de hoardele năvălitoare, răspunse Dicomes cu multă 
linişte, şi, dacă prin fapta noastră am venit şi în ajutorul 
romanilor, e o dovadă că n-am nutrit nici un fel de gînd rău 
împotriva celor trimiși aici de Roma ! 

Centurionii se priviră îndelung, impresionați de cuvintele 
dacului. Cel care vorbise primul văzu sînge pe pumnul stîng 
al lui Butes, curgînd în șuviţe subțiri. 

— Te eşti rănit, dacule, trebuie să-ți dăm ajutor! sări 
el, arătîndu-se îngrijorat. 

Butes zîmbi şi îi făcu semn să se liniştească : 

— Noi, dacii, ne îngrijim singuri ; mulți de-ai noştri aw 
sfîrşit lupta cu răni și mai grele, dar ei nu simt durerile, 
căci sufletele lor doporesc de mulțimirea că au putut să-și 
ajute fraţii năpăstuiţi de soartă ! 

— Centurionilor, strigă Dicomes rizînd, sîntem căpeteniile 
a două oşti care au luptat împotriva hoardelor dușmane, eu 
zic că nu e timp de vorbă, trebuie să pornim pe urmele ler 
și să nu le dăm răgaz să fugă cu ceea ce au jefuit ! 

— Și să despresurăm castrul Pons Novus, adăugă celălalt 
centurion. 

— Să facem şi asta, întări Dicomes, dacă nu vor apuca ei 
sa se despresoare pînă ajungem no: acolo. 

Era pentru prima oară de cînd Dacia fusese subjugată de 
Roma, cînd se puteau vedea romanii și dacii pornind împreună 
la luptă, pentru a alunga în afara hotarului hoardele năvăli- 
toare. Dar pe lingă cele două centurii, tribunul, Flavius Se- 
verus trimisese şi gladiatorii să lupte Împotriva astingilor şt 
a dacilor revoltați, lucru pe care Dicomes nu-l luă în seamă. 
Gladiatorii lui Verus recunoscură pe Gemellinus, aşa îmbrăcat 
ca ceilalți daci porniţi să lupte, şi trimiseră vorbă lanistului 
la Porolissum. În zilele care urmară, romanii şi dacii despre- 
surară castrul Pons Novus, prinseră şi zdrobiră celelalte hoarde 
de astingi care mai rătăceau prin văi şi sate, sloboziră pe cei 
luaţi în robie și luară înapoi toate prăzile. Rastrix îşi salvă 
tatăl și fratele — cu întreaga lui familie — numai după ce 
trecu granița spre miazănoapte și urmări cu îndărătnicie şi 
dîrzenie o ceată de astingi care apucase să fugă. 

Luptele date alături de centuriile romane pentru înfrîn- 
gerea şi alungarea asuingilor, aduseră linişte și speranță în 
sufletul lui Butes. Îl vedea pe Dicomes liber. Luase hotă- 
rirea.să meargă la procurator şi să-i ceară libertatea gladiato- 
rului fugar. Decibalos nădăjduia să-şi vadă fiica soţie de om 

liber. Însă, la înapoierea spre Porolissum, o gardă de legionari 
însoțită de lanistul Verus l-au prins pe Gemellinus și l-au 
dus legat la şcoala de gladiatori. În acel moment, Rastrix 
fusese pata să atace garda cu ceata sa, să-l lovească pe lanist, 
să-l dezlege pe Dicomes şi să fugă, însă se izbise de opunerea 
dîrză şi mustrătoare a lui Butes.. 

Vestea celor petrecute în luptele cu hoardele astingilor 
căzuse ca un trăznet la Porolissum. La inceput, nici tribu- 
nului şi nici procuratorului nu le venise să creadă că dacii 
săriseră în ajutorul celor două centurii şi le scăpaseră de la 
nimicire. Totul se lămurise numai cînd un curier adusese 
raportul scris al celor doi centurioni, care recunoșteau că 
cetele de daci ale lui Di:comes le fuseseră de mare ajutor, 
Citeva zile procuratorul fusese foarte tulburat: răscolit de 
mulțumire că hoardele năvălitoare fuseseră alungate şi mîhnir 
pentru că se îndoise atît de mult, în acele cipe grele, de 
buna-credințā a dacilor, şi mai ales de a lui Butes. La Poro- 
lissum şi la castrele de graniță revenise liniştea. 

Era pe la vremea prînzului, procuratorul stătea la masa lui 
de lucru din praetoriu, cînd contubernalul raportă că dacul 
Butes cere să fie primit. Sări de pe scaun şi privirea i se 
aprinse. Și el se gîndise ca spre seară să se repeadă pînă la 
Marodava ; îl neliniştise faptul că dacul încă nu se arătase 
după toate cele petrecute. 

— Rog zeii să-ţi dea sănătate, Plautius Priscus! salută 
Butes, apropiindu-se de masa lui. 

— Sănătate şi ţie, taraboste! stripă înveseli: procuratorul, 
îmbrăţişindu-l cu multă căldură. Să mă pedepsească zeii, 
pentru că am putut să mă îndoiesc atît de mult de tine! 
Să ştii, taraboste, dacă te prindeam în seara aceea, cînd aţi 
trecut cu cetele pe lingă Porolissum, re-aș fi... 

— Răsugnit ! îl completă Butes rîzînd. Ştii, la noi, la daci, 
e o vorbă, Plautius Priscus : „Prietenul adevărat la nevoie se 
cunoaşte“. waia | 

-— Pe toți zeii, taraboste, ţi-ai dovedit prietenia... 

— Eu, poate că da, Plautius Priscus, dar din partea ta mă 
aştept acum... 

— Dar ce, s-a mai întîmplat ceva? Nu te-am întrebat, 
unde e acel tînăr, Dicomes, viteazul luptător ? 

Plautius Priscus îi făcu semn să se aşeze. De dimineaţă. 
dăduse ordin să-l aducă pe gladiatorul fugar. 

— Stai..., stai taraboste Burio ! De mult am văzut în tine 
nu un dac oarecare, ci 9 căpetenie, şi de mult am căutar 
să aflu cine este și ce a fost în trecut cel care acum poartă. 
numele de Butes, dar n-a fost ușor, de la voi, dacii, nu se 
poate scoate nimic. La sărbătoarea voastră a coroanei, de: 
acum doi ani, am fost și eu acolo îmbrăcat ca un colon oa- 
recare ; nu m-a recunscut nimeni. Atunci am auzit două dace 
vorbind În şoapră și rostind cuvîntul „tarabostele“. Pînă alal- 
tăieri nu ți- am ştiut adevăratul nume. După ce am primit 
vestea că voi aţi sărit în ajutorul centuriilor noastre, copleșit 
de dragoste pentru voi şi mulțumit că nu mă înşelasem în, 
încrederea ce ţi-o arătasem, am plecat pînă spre amfiteatru, 
căutînd să-mi mai potolesc tulburarea. În drum am întîlnit 
o bătrînă dacă şi în clipa aceea m-a fulgerat gîndul: Ce-ar 
fi să încerc dragostea acestei bătrine pentru cel care le-a 
fost taraboste ? Contubernalul meu cunoaşte bine limba voastră. 
A întrebat-o pe bătrină mai întîi dacă este din Marodava, 
apoi i-a spus, prefăcîndu-se îndurerat, aşa cum îl învăţasem 
eu: „A murit în luptă Butes al vostru, bătrinico !...* Bătrîna: 
a rămas împietrită și ochii i s-au înecat de lacrimi. „L-a luat 
Marele zeu și pe tarabosiele Burio !“ a murmurat ea plingînd 
şi a pornit mai departe frîntă de durere. După ce ţi-am aflat. 
numele, m-am înapoiat la praetoriu, am cerut calul şi am 
apucat-o În galop spre Marodava. Ştiam că moşia şi cetatea: 
Marodava fuseseră ale celor din neamul Burio. Am umblat 
pe sus pe la villa, am văzut hruba din care tu ai scos armele: 
și-am rămas mult timp acolo într-o nehotărire ce mă chinuia.. 
Seara, cînd m-am întors la Porolissum eram cu sufletul li- 
niştit, luasem o hotărire care se potriveşte pe măsura ta de. 
om întreg, deschis și cinstit, aşa cum te-ai arătat întotdeauna. 

— Plautius Priscus, pentru ce nu vrei să-mi lași liniştea > 
murmură tarabostele. Te-ai gindit poate să spui legatului de 

la Potaissa sau guvernatorului de la Ulpia Traiana Sarmize-— 
getusa că la Marodava ai descoperit un taraboste ascuns sub.... 

Procuratorul nu-l mai lăsă să sfîrşească tot ce voia sa. 
spună : 

— Nu, taraboste Buria, hotărîrea mea este alta : din clipă: 
asta tarabostele Burio a redevenit stăpînul moșiei Marodava ; 
ferma şi villa care au fost ale lui Decimus Silvanus sînt 
acum ale tale ! 

— Dar, Plautius Priscus, eu nu vreau să... 

'— Să mă superi, asta ai vrut să zici, bunule taraboste. 
Acum trebuie să-ți spun totul pînă la capăt. Eşti stăpînul 
fermei Marodava, dar nu ştii care îți este numele cel nou. 
M-am gîndit să iei numele de Licinius Carus Butes, pe care 
tabularul îl va trece pe scurt: B. Licinius Carus., Cînd -la 
Roma cineva se va întreba cine e stăpînul Marodavei, numele 
B... Licinius Carus va suna întocmai ca al unui patrician 
roman şi nimeni nu va bănui nimic. 

Butes se ridică în picioare. Era tot numai frămîntare. 

— Îmi laşi un timp de gîndire, Plautius Priscus ? În clipa 
asta, primind tot ce mi-ai dat, moşia și numele, mă simt ca: 
un trădător care îşi vinde neamul !... 

În momentul cînd pronunţă ultimele cuvinte, contuberna- 
lui se ivi în ușă și-l lăsă să intre pe Dicomes. Procuratorul 
tresări. Tinereţea, vioiciunea şi frumuseţea lui Dicomes îl im- 
presionară atît de mult, încît un timp îl privi încurcat, 

— Ai în faţă, Plautius Priscus, pe gladiatorul Gemellinus: 
şi pe dacul luptător Dicomes, spuse tarabostele, uitînd de 
cuvintele pe care le rostise înainte, prins de gîndul că în: 
acel moment era în joc viaţa și libertatea lui Dicomes. 

După ce își trecu de mai multe ori privirea de la unul 
la altul, Dicomes începu să vorbească, mai înainte ca procu- 
ratorul să spună ceva. 

— Da, eu sînt Dicomes, și dacă preţul eliberării mele îl 
face pe bunul Butes să se simtă ca un tradător care îşi vinde: 
neamul, nu primesc libertatea cu un astfel de preţ! 

— Stai, viteazule, te arăţi gata de sacrificiu ca oricare 
tînăr inimos ; vorbeam cu tarabostele Burio despre altceva. 
Aşadar, te-ai pus în fruntea cetelor de daci și te-ai revoltat ?!... 
Pe taraboste l-am pedepsit într-un fel, iar pentru tine am 

luat altă hotărire, dar mai Întii să-mi răspunzi la o întrebare: 
Pentru ce îşi pusese viaţa în joc Decibâlos să te cumpere? 

— Pentru că eram dac si voia să fiu liber! 

— Numai pentru atît? rîse procuratorul. Pedeapsa ce-ţi 
dau este asta: sclavul Gemellinus este liber numai dacă ia 
de soţie pe fiica lui Decibalos ! 

— Pentru eliberare, rog zeii să-ţi dea sănătate, rosti tul- 
‘burat Dicomes, cit despre Sarmida, ea va fi soția mea chiar 
-de s-ar împotrivi toate duhurile negre ale infernului ! 

Procuratorul se retrase de lingă masă şi luă o ţinută so- 
lemnă : 

— În numele Împăratului, vž aduc mulţumiri pentru vite- 
jia şi devotamentul vostru! Voi aţi dovedit şi aţi făcut fn- 
ceputul : romanii şi dacii pot să lupte și să trăiască înfrățiţi! 
“Ca recunoştinţă, primiţi unul, libertatea, iar celălalt, ferma 
de la Marodava. Din tot ce v-am spus mai înainte, nu mai 
schimb nici un cuvint! 

Ridica apoi clopoţelul, spuse contubernalului să aducă vinul 
-cel mai bun şi se apropie din nou de ei. 

— Aşadar s-au lămurit multe, continuă el satisfăcut, acum 
ştiu tot ce-a fost cu Gemellinus şi de ce daci: se străduiau 
să-l clbereze, am aflat cine este Bures şi altele, doar un 
lucru a rămas nedezlegat: ce legătură a fost între moartea 
lui Decimus Silvanus şi revenirea fetei lui Decibalos acasă? 
Fata nu putea să fie adusă decît de tine, Dicomes, şi totul 
s-a petrecut în aceeaşi noapte... 

Butes privi spre Dicomes. El ar fi spus procuratorului 
adevărul, însă se temea să nu facă vreun rău tînărului şi 
celor din ceata lui. Dar Dicomes nu-l lăsă să se mai fră- 
mînte : 

— Plautius Priscus, îți vorbeşte acum un dac liber, care 
a dovedit că ştiessă lupte, dar să se şi răzbune. Eu am pus la 
cale lovirea lui Decimus Silvanus, aflasem că răpise şi ţinea 
ascunsă pe Sarmida ! 

Teama pentru viaţa lui Dicomes îl făcu pe Butes să-i 
sară în ajutor. 

— Mă pun chezăşie, Plautius Priscus, te încredințez că pe 
Decimus Silvanus nu l-a omorît Dicomes, ci alt dac, unul care 

de mult se jurase să se răzbune pe acela care îi luase pă- 
mintul. 

În sinea lui procuratorul se bucura de toate cele ce le 
auzea, îşi lua din grijă teama de noi lovituri. Îl privi cu şi 
mai multă preţuire pe Dicomes. Se apropie de masă şi îi 
îndemnă să ridice cupele pe care de mult le adusese contu- 
bernalul. După ce sorbi de cîteva ori, îşi dădu drumul gindu- 
rilor: 

— Mă bucur că am găsit În voi doi oameni de toată nā- 
dejdea şi că în acest colţ îndepărtat vom putea să avem li- 
nişte. E bine că mi-ați spus adevărul, totul va rămîne ştiut 
numai de noi trei. Mă mai frămîntă însă ceva, continuă el, 
îmi spuneți numai dacă vreți şi dacă sînteți convinşi de prie- 
tenia mea. Pentru ce l-au căutat şi l-au omorît dacii pe le- 
gatul Procilius ? 

Butes păli. Nu se gindise că vor ajunge atît de departe cu 
destăinuirile. Văzu faţa împietrită a lui Dicomes şi se bucură. 
Totul depindea numai de hotărtrea iui. Un fior îl străbătu 
cînd îl auzi rostind tulburat, cu voce potolită : | 

— De copil, de cind am fost sclavul lui Procilius, mi-am 
jurat să nu am linişte pînă nu mă răzbun, pentru că prea 
mult a batjocorit numele tatălui meu. | 

— Numele cui, al lui Sarmis ? Atunci tu eşti copilul care... 

—Da, Plautius Priscus, eu sînt acel copil pe care împă- 
ratul Hadrian l-a dat ca sclav lui Procilius în amfiteatrul 
de la Ulpia Traiana Sarmizegetusa ! Dar să nu mă înţelegi 
greşit, nu m-am răzbunat, pentru că l-a prins pe tata — aceea 
a fost fapta unui militar supus legilor războiului — ci fiindcă 
mai tîrziu i-a batjocorit prea de multe ori faptele şi numele, 
au fost umiliri pe care eu, copil atunci, le-am auzit des în 
casa lui, şi sufletul mi-a rămas prea mult îndurerat şi prea 
plin de ură. Răzbunîndu-mă, mi-am făcut o sfîntă datorie 
față de acela care i-a unit pe sclavi şi pe daci şi i-a purtat 
în lupta pentru libertate ; pedepsind batjocura, mi-am uşurat 
sufletul şi, cînd voi pleca la zei, voi putea să stau deschis 
şi cu mindrie în faţa tatălui meu! Acum, Plautius Priscus, 
ştii pe cine ai În faţă, poate că nu-i vei mai da libertatea scla- 
vului Gemellinus... 

În sufletul procuratorului se porni o luptă grea : respectind 
legile imperiului şi pedepsind omorirea lui Procilius, pierdea 

— Dicomes 


prietenia şi liniştea dacilor. Aici, în acest colţ îndepărtat 
al Daciei, se vedea singur in mijlocul lor, se vedea cu ade- 
vărat prins între astingi şi daci, într-un moment cînd Roma 
îndemna să se facă totul pentru a-i potoli. Cele petrecute 
la Marodava fuseseră o dovadă a solidarităţii și dirzeniei şi 
zotodată un semn al dorinţei lor de a trăi în pace alături 
de romani. Îi admira pentru tenacitatea cu care căutaseră 
să-l ajute pe sclavul gladiator şi să păstreze ascuns numele 
celui pe care îl ştiau tarabostele lor. Încetul cu încetul umbra 
de pe faţa lui se schimbă în lumină. Îi întrebă cu voce plină 
de sinceritate : 

— Vreţi să mă aveţi ca duşman și nu ca prieten ? 

— Eşti un om cu suflet de aur, Plautius Priscus !... răspunse 
Butes, nemaiputindu-se stăpini, ușurat de încordarea prin care 
trecuse. 

— Întocmai ca şi voi! Poate că zeii au vrut ca vieţile 
noastre să se întîlnească. Eşti un dac liber, Dicomes, liber 
și fericit, de aceea în clipa asta mă fulgeră gîndul ca numele 
tău întreg să fie Gemellinus Felix Dicomes, pe care tabularul 
îl va trece pe scurt D. Gemellinus Felix, un nou cetățean al 
imperiului. 


De cîte ori pleca sau venea de undeva, Butes nu 
pregeta să treacă pe la Canidia şi să-i spună fie ce avea de 
gind să facă, fie ce făcuse pe unde fusese. Întors de la Poro- 
hssum plin de mulțumire, după ce se despărți de Dicomes 
în poarta lui Decibalos, nu intră în curtea sa, ci o pinu drept 
la Canidia. Erau obișnuiți să stea mult de vorbă împreună, 
mai ales în serile lungi de toamnă. Devreme se pornise un vînt 
rece şi cerul se acoperise cu nori cenușii, prevestind apropie- 
rea iernii. În casa Canidiei era cald şi o lumină plăcută, 
pe care lampa cu ulei agățată de tavan o împrăștia, umplind 
toată încăperea. Cum îl văzu intrind, Canidia înțelese după faţa: 
lui tot ce avea în suflet. Ajunsese să-l cunoscă bine pe omul 
în apropierea căruia trăise cea mai mare parte din viaţă. 

— Îl aşteptam pe Iarse, am pregătit pentru bătrin un: 
suman nou, mai gros, şi un pieptar călduros din blană de 
capră, îl primi ea, ieşindu-i înainte. Dar ce se petrece cu tine, 
arăţi tare tulburat, deşi pe faţa ta flutură o undă de fericire. 
Este acum Dicomes un dac liber ? 

Butes pätrunse adînc cu privirea în ochii ei, cărora virsta 
şi durerea nu le stricase trumusețea, limpezimea şi profun- 
zimea, ochii pe care de multe ori în singurătatea lui fi dorise, 
dar nu cutezase să se gindească mai departe. Îi răspunse 
rizînd : 

— Flăcăul nostru este liber. iar procuratorul i-a cerut, 
drept pedeapsă că s-a încumetat să pornească răscoala, să ia 
ca soție pe Sarmida. 

Canidia zimbi bucuroasă, îl luă de mînă şi-l trase să se 
aşeze pe scaun. 

— Stai, trebuie că eşti obosit. Şi Dicomes s-a revoltat din 
nou, continuă ea în glumă, i-a strigat procuratorului că n-o 
vrea pe fata barbarului Decibalos... 

—Aşa, Canidia, e bine că glumești. Pentru fericirea lor, 
mă simt şi eu fericit ! Dar s-a mai întîmplat ceva astăzi ! 

— Ceva care te-a întristat ? 

— Mai mult m-a tulburat. Astăzi procuratorul mi-a spus 
pe nume: taraboste Burio... Și dacă ar fi fost numai asta)... 
Mi-a dat înapoi moșia, cetatea și.. 

Înfiorată, Canidia îl privi cîteva clipe descumpănită. Îl 
credea bolnav. Tor ce auzise socotea că nu fusese cu putinţă. 

—'Te doare rana de la mînă? îl întrebă ea, neștiind ce 
să-i spună. Să-ţi desfac legătura şi să pun alta curată. 

El o cuprinse peste mijloc şi o strînse uşor la piept. 

— Canidia, ce bună eşu cu mine! îi spu e rîzînd, Vezi 
să te porți cum se cuvine cu tarabostele ! 

— Tu taraboste, eu fiică de senator... 

Afară se auzi poarta scîrțiind în ţiținile de lemn, apoi 
câteva bocănituri prin curte şi pe scară. 

— A venit bătrînul Tarse, şopti Canidia, îndreptându-se 
spre uşă. 

— Toţi zeii să vă aducă numai fericire la amindoi! le 
ură bătrînul drept salut după ce intră. M-ai chemat, zeiţă, 
și-am venit ; cînd este vorba de tine, plec la drum și în infern ! 
Tu, bunule Butes, te-ai liniștit, acum s-au potolit toate. Deci- 
balos era în poartă cu cineva, mi-a spus cu bucurie că flăcăul 
Dicomes este acum om în rîndul lumii. Zeiţă, să-mi spui ce-am 


de făcut şi plec, 

Canidia se duse şi luă sumanul şi pieptarul de pe lăvicer. 

— Uite, bunule larse, ţi-am pregătit ceva pentru iarnă. 
Îmbracă-le, să văd dacă îţi vin bine. 

Bătrânul se retrase într-un colț, începu să-şi dezbrace fără 
grabă sagunul vechi, apoi îmbrăcă pieprarul și peste el su- 
manul. Se simțea bine în pieptarul cu blană călduroasă și 
în sumanul nou. 

— Dacă zeii au putere, așa cum cred oamenii, izbucni 
bătrînul copleșit de recunoştinţă, atunci nu se poate să nu 
poarte grijă de sufletul tău şi să nu-ți aducă o nouă fericire! 
Aşa, uite-mă îmbrăcat şi ca un dac; dar am mai fost eu în 
straie dace, cînd m-a îmbrăcat buna Gumida. 

Butes stătuse tot timpul pe scaun şi, îl privise pe bătrîn. 
În el se dădea o luptă, simţea nevoie să se destăinuie cuiva, 
să- şi descarce sufletul. După ce se îmbrăcă, bătrinul măsură 
încăperea în lung și în lat cu mîinile virite adînc în buzu- 
narele sumanului, privind fudul pe lîngă el. Se aştepta ca 
Butes să spună ceva, dar el tăcea și-l privea cu gîndul rä- 
tăcit În altă parte. Văzindu-l așa tăcut, se opri în fața lui: 

— Bunule Butes, Canidia are sufletul de aur, ce-aş putea 
să cer zeilor pentru ea ? 

— Al spus adineauri, bătrîne. 

— Dar parcă te frămîntă ceva, mă priveșu nu ştiu cum... 
Te-am supărat cumva, bunule Butes ? 

Butes se ridică de pe scaun și ofră. Puse mîinile pe umerii 
bătrânului şi îl împinse spre lăvicer. Îi făcu semn şi Canidiei 
să se aşeze, 

— [Ia stai, bătrine ! De mult n-am mai vorbit amindoi. Da, 
mă frămiîntă greu ceva şi nu știu ce hotărire să iau. 

Îi povesti tot ce se petrecuse la procurator și, tot timpul, 
asculindu-l, bătrînul clătinase din cap şi murmurase. 

— Toţi zeii se bucură, şi ne bucurăm şi noi pentru tot 
ce-aţi primit de la procurator, dar nu văd ce te frămîntă? 

— I-am cerut procuratorului timp de gîndire, dacă primesc 
numele de roman pe care el vrea să-l iau! îi spuse întristat. 
Cel din urmă taraboste din neamul Burio să „poarte de acum 
înainte numele de Licinius Carus !... continuă el cu mîhnire. 
Ce spui, băzâne, schimbîndu-mi numele, nu mi-am trădat 
neamul ? 

— Care neam ? îl întrebă scurt bătrînul. 
— Poporul dac ! 

Bătrinul începu să rîdă. îl apucă şi-l strinse de braţ: 

— Tu nu vezi ce se petrece în jurul tău? Se amestecă 
într-una neamurile : romanii își iau femei dace ; dacii, fiice 
de coloni ; veteranii caută văduvele dace şi liberții la fel... 

— Dar poporul dac n-o să piară ! gemu Butes, frecîndu-şi 
apăsat fruntea cu palma. 

— Nici eu nu ţi-am spus asta. Dacii nu vor pieri, dar se 
vor contopi cu ceilalți şi, peste ani şi ani, aici nu vor mai 
fi nici daci, nici romani şi nici alte neamuri, ci nişte oameni 
care vor şti numai că sînt născuţi în aceste locuri şi că vorbesc 
aceeaşi limbă. 

— Să-mi pierd speranţa, bătrîne, să mă „împac cu gîndul 
că dacii nu vor mai fi niciodată liberi şi că legiunile Romei 
nu vor mai fi niciodată alungate de aici ? 

— Şi cui i-ar mai folosi ? Alungînd legiunile, nu poate fi 
izgonit şi poporul, aici toți au cam început să fie una... 

Butes își prinsese capul între mîini şi il asculta nemișcat. 
Și el le vorbise într-un fel asemănător dacilor, celor care îşi 
părăsiseră zeii și numele numai să primească pămînt. Vä- 
zîndu-l că nu se mişcă şi nu spune nimic, bătrînul continuă: 

—'Te frămînți mult, văd că sufletul îţi este chinuit. Să-ţi 
spun 0 poveste, poate că așa mă vei înțelege mai bine: 
Intr-o cetate din Thessalia au trăit, se spune, două familii 
care se duşmăneau de moarte; una avea un flăcău şi alta 
o fată, amindoi frumoși cum nu mai erau alții. Dar zeii au 
făcu ca cei doi tineri să se îndrăgească şi, cum dragostea 
lor era fără speranţă, căci ura dintre neamurile lor era mai 
tare decît o stîncă, din chinuita lor legătură fata a adus pe 
lume un copil. Al cui era copilul ? Nopți de-a rîndul, pruncul 
era dus de o familie şi lăsat la poarta celeilalte. Însă asta 
n-a putut să dureze prea mult, căci s-a aflat în toată cetatea 
şi, de rușinea lumii, cu toată duşmănia ce-i măcina, părinții 
celor doi tineri au luat copilul și au plecar la Delfi, să întrebe 
oracolul. Acolo zeii le-au spus să taie copilul în două și fie- 
care să-și ia partea sa. S-au privit ei, dușmanii, l-au privit 
şi pe copil şi nu s-au îndurat să facă ce le spusese oracolul. 
Au pornit înapoi spre cetatea lor. Pe drum au întîlnit un 

bătrîn, căruia i-au spus necazul ce-i chinuia. După ce i-a 
ascultat, bătrînul i-a privit, scărpinindu-se în barbă, apoi 
rîzînd le-a spus : „De ce vă chinuiţi sufletele ? De cînd zeii 
l-au făcut pe om, copilul este unire; neamurile voastre s-au 
legat prin el pentru totdeauna !* Auzind vorbele bătrânului, 
sufletele celor doi bărbați ce se dujmăneau de moarte s-au 
înfiorat şi duhurile rele au ieşit din ei. Îmbrățişindu-se cu 
lacrimi în ochi, au luat copilul, şi ducîndu-se în cetatea lor, 
au înălţat celor doi tineri o casă mare şi frumoasă cum nu 
mai era alta. Tu ești frămîntat de gindul că primind să-ţi 
schimbi numele, ţi-ai trăda neamul. Dar ce se petrece la 
Marodava, la Serdos, la Magnus, la Porolissum şi peste tot 
în Dacia? În nenumărate case găseşti un veteran trăind cu 
o dacă, un dac a cărui soţie este fiica unui colon, un militar 
care a luat fata unui dac, ori o văduvă de roman care şi-a 
luat ca bărbat un dac şi în toate aceste case se aud tot mai 
des strigătele vesele ale copiilor. Te întreb şi mă întreb, copiii 
acestor oameni ce sînt : daci, romani sau alt neam? Dacă voi, 
dacii, aţi alunga de aici legiunile Romei, n-aţi putea să rupeți 
familiile atîtor oameni şi să tăiaţi în două copiii care s-au 
născut din doi soți de alt neam, cum nu i-au lăsat sufletul 
să taie copilul nici pe cei doi duşmani din poveste. Şi-atunci, 
bunule Butes, pentru ce te întristezi că trebuie să iei un 
nume nou, cînd vezi că ceea ce se petrece aici este adînc şi 
de neschimbat ? 

Butes îşi săltă capul şi-l privi pe bătrîn cu ochii înflăcăraţi 
de dragoste şi de mulțumire. 

— Ce suflet bun ai, bătrine, şi cît de înţelept şi de tare 
te-au făcut durerile vieții! Ai fost chinuit de oameni şi îi 
iubeşti pe oameni ! 

Bătrînul se ridică de pe laviță, începu să rîdă și strigă: 

— Zeii să-i dea sănătate şi viaţă lungă lui Butes Licinius 
Carus, stăpînul Marodavei ! 

Tăcu, fața lui părea dăltuită. Se apropie de Canidia şi se 
opri înaintea ei. Îi vorbi cu voce potolită, plină de vibrații 
adinci : 

— Dacă zeiţa poate să ierte un bătrin, aș mai vrea să vă 
spun cîteva vorbe, care mă ard în suflet încă de cînd te-ai 
întors de la Roma... 

— Spune, bunule Iarse ! îl îndemnă Canidia. 

— M-am gîndit de multe ori la voi... Mai sînteţi în puterea 
Vieţii, trăiţi singuri, nu aveţi pe nimeni..., VĂ aveţi numai pe 
voi... Îndemnul meu ar fi, şi zeii nu s-ar supăra, să rămîneţi 
unul al altuia !... Să-l iertași pe bătrîn, dacă... 

După paloarea ce le acoperi feţele, bătrînul înţelese că atin- 
sese o rană ce le chinuia sufletele. Se întoarse, luă sagunul 
vechi sub braţ şi ieși fără să mai spună ceva. Ajuns în drum, 
îşi ascoase naiul din sîn şi începu să cînte. Rămaşi singuri, 
Canidia şi Butes se priviră mult timp şi ochii le luceau fne- 
caţi în lacrimi de fericire. Tirziu ea se ridică de pe lăvicer, 
murmurînd : 

— Astăzi te-ai frămîntat prea mult, îţi pregătesc ceva să 
mănînci, apoi să te odihnești. Cine poate să mai înţeleagă 
wola zeilor 2... 


Într-o zi, spre seară, la Butes sosi un decurion care îi 
aduce un mesaj din partea procuratorului. Plautius Priscus 
îl vestea că peste două zile se va desfășura un spectacol 
frumos în amfiteatrul din Porolissum și îl ruga să ia parte cu 
un număr cît mai mare de daci. Spectacolul fusese pregătir 
îndelung de lanistul Verus. Procuratorul îl tot amînase, Întfi 
din cauza năvălirii hoardelor de astingi și de îngrijorarea prin 
care trecuse, bănuind o răscoală a dacilor, apoi, pentru că 
aşteptase ca totul să se potolească la Marodava, dornic să 
vadă în tribune cît mai mulţi daci. Ceea ce făcuseră Dicomes 
și Butes cu cetele lor, lovind hoardele de astingi şi sărind 
în ajutorul centuriilor romane Împresurate, îl uimise chiar şi 
pe legatul comandant al legiunii de la Potaissa, care simţise, 
<a şi procuratorul, fiorii unui început de răscoală a dacilor. 
Sfîrşitul neaşteptat al panicii prin care trecuse, sfîrşit pe 
care la început nici nu voise să-l creadă, îi descărcase sufle- 
tul de o povară grea, și legatul trimisese un mesaj procu- 
zatorului, prin care îl îndemnase ca celor doi daci viteji să le 

satisfacă orice dorință, şi Plautius Priscus avusese mulțumirea 
că o făcuse din plin. 

La Marodava frământările se potoliră, iar zilele de petre- 
cere și sărbătoare trecură. Fusese nuntă frumoasă sus la villa. 
Toată Marodava vuise cînd se aflase că tarabostele îşi primise 
înapoi moşia, că el şi Canidia deveneau soți, iar fiica lut 
Decibalos îşi încredința viața viteazului Dicomes. Dar cea 
mai mare bucurie o avuseseră sclavii în ziua cînd noul stăpîn 
pusese să-l lege pe Ampliatus şi-l trimisese la muncă alături 
de ceilalți. Ştia că actorele strinsese mulți bani şi că, văzîn- 
du-l, s-ar fi răscumpărat, de aceea nu voise să-l scape din 
mână sub nici o formă. Pe el îl oprise ca sclav chiar şi după 
ce dăduse libertatea la cea mai mare parte din cei care tru- 
diseră și suferiseră pentru Decimus Silvanus. El cu Canidia 
rămaseră jos în căsuță ce avea interiorul ca al uneia romană, 
iar sus, în villa, acolo unde fusese cetatea, lăsase tînăra pe- 
reche fericită, pe Sarmida şi Dicomes, dăruindu-i şi o mică 
parte din moşie. Așa fusese dorința Canidiei. Restul se făcuse: 
aşa cum de mult gîndise el, Butes: dăduse libertate sclavilor, le 
împărțise pămînt pe care să-și întemeieze gospodării cei ce 
voiau să rămînă la Marodava, înapoiase dacilor ţarinile pe care 
le răpise Decimus Silvanus şi hotărise ca restul moşiei să fie 
lucrat în devălmaşie de toi : daci și sclavi de curînd eliberaţi, 
formînd o obște de al cărei bun mers avea să se ocupe el 
şi Canidia. În Marodava toate se schimbară, însufleţirea luase 
locul deznădejdii, iar ura faţă de romani începu să se topească. 

De dimineaţă tribunele amfiteatrului se umplură de mul- 
timea venită de Îa mari depărtări şi, pentru prima oară, ro- 
mani, coloni şi daci se aşezară amestecați, în locurile pe care 
fiecare le socotise mai bune şi după cum venise, mai devreme 
sau mai tîrziu. Procuratorul nu plecă spre amfiteatru decir 
după ce sosiră oaspeţii: Butes cu Canidia şi Dicomes cu 
Sarmida. Îi luă în tribună, alături de el și de tribunul Flavius 
Severus, far în jur orîndui să se așeze de o parte centurioni 
și funcţionari ai imperiului, iar de cealaltă dacii mai de vază 
din Marodava şi din satele pîrjolite de astingi, a căror căpe- 
tenie era acum Rastrix, lîngă care stătea o pereche nouă: 
fiica sa, Saminia şi Geuio, feciorul lui Sagitulp, pe care dra- 
ostea îi legase cu atîta putere, încît nici zeii n-ar fi putut 

să-i mai despartă. Spectacolul îrtrecu în frumuseţe tot ce se 
văzuse pînă atunci În acest amfiteatru şi, cu tot frigul aspru 
pe. care razele slabe ale soarelui de sfîrşit de noiembrie nu-l 
mai putea învinge, mulțimea se înfierbîntă de mulțumire și 
de veselie. Spectacolul începu printr-un joc în care gladiatori, 
îmbrăcaţi ca romani şi ca daci, arătară deplina înfrățire dintre 
cele două neamuri. Urmă o luptă bine pregătită de lanist : 
de o parte legionari şi luptători daci, iar de cealaltă o mică 
ceată de astingi. Lupta se desfășură cu măiestrie și astingii 
căzură unul cîte unul, loviți cînd de romani, cînd de daci. 
La sfîrşitul luptei, toți cei căzuți pe nisipul arenei, romani, 
daci și astingi, săriră în picioare şi salutară mulțimea. o dată 
cu ceilalți, semn că toată lupta fusese purtată de gladiatori 
anume pregătiți. Mulțimea deliră de plăcere cînd își dădu 
seama că nici unul dintre luptători nu căzuse lovit de moarte 
și că totul fusese numai joc, în care se arătase unirea în 
luptă. a romanilor și dacilor. În arenă se desfăşură după aceea 
şi o luptă adevărată, între astingi năvălitori prinşi, pe capetele 
cărora se puseseră căști de andabaţi. Împinşi de furcile masti- 
goforilor, aceştia se bătură orbește, omorîndu-se între ei. Celor 
scăpaţi cu viață li se scoaseră căştile şi se dădu drumul 
lupilor înfometați care îi sfiziară în cîteva clipe. 

Spectacolul se apropia de stirșit şi mulțimea aștepta ne- 
răbdătoare să vadă ceca ce se zvonise că adusese nou lanistul, 
ceva care nu se mai văzuse la Porolissum. Cînd în arenă 
înaintară mai mulți mimi, mulțimea îi privi nemulțumită, 
apoi pe măsură ce ei îşi arătară măiestria, tribunele răsunară 
de risete, de laude și de voie bună. Cu vorbe meşteșugite şi 
fără prea mult ocol al ruşinii, mimii desfăşurară în faţa 
tribunelor întîmplări scurte, pe care mulți le socotiră adevă- 
rate, din care ieșea batjocorit cînd un negustor, cînd un cen- 
turion, cînd un libert, iar învingătoarea era mai întotdeauna 
o femeie, ajutată de istețimea sau de viclenia ei. Cind după 
mimi se porni o luptă adevărată între doi gladiatori, procu- 
ratorul nu mai urmări spectacolul şi se întoarse spre Butes 
şi spre Dicomes. Îl uimea destinderea pe care mulţumirea 
și fericirea le aduseseră în puţine zile pe feţele lor. Schimbări 
tot atît de mari vedea şi la Canidia. 

— "Trăim vremuri noi, după cum văd, începu cl, s-a mutat 
“veselia aici la Porolissum şi fericirea la Marodava.., 

Butes surîse şi i-o întoarse: 

— Vrei să spui că a venit, în sfîrşit, la Porolissum Înţele- 
gerea, iar la Marodava s-a întors liniştea. 

— Întotdeauna ai găsit răspunsul potrivit, Licinius Carus ! 
continuă procuratorul, numindu-l cu numele cel nou. Mi-ai 
cerut un răgaz şi-mi datorezi un räspuns, ai uitat ? 

— N-am uitat, Plautius Priscus, Canidia știe despre ce 
„este vorba şi răspunsul ţi-l poate da tot ea. 

Candia zîmbi. Privirea ei era acum mai vie şi mai lumi- 
noasă, Îi spuse : 

— Da, Plautius Priscus, acum vorbeşti cu Butes Licinius 
“Carus, dar nu şi cu stăpînul ferme; Marodava... 

Procuratorul îl săgeră cu privirea. Îşi aduse aminte : 

— Ce mi-aţi făcut acolo? Aţi: dat drumul sclavilor, aţi 
împărțit pămînt... v-aţi amestecat... Așadar, voi tot niște răs- 
culați ați rămas ?!... 

— Nişte răsculați care fac bine oamenilor! adăugă Di- 
comes. 

— Adică dacilor, întări procuratorul. 

— Şi sclavilor, continuă Dicomes şi... câteodată, imperiu- 
[ui t... 

— Vă iert, deşi n-ar trebui ; m-am aşteptat să mă poftiți 
la petrecerea voastră, la nunta voastră, la fericirea voastră... 

Butes nu-l lăsă să aştepte răspunsul : 

— Da, m-am gîndit la asta, Plautius Priscus, însă am so- 
cotit că acolo unde se dădea libertate sclavilor şi unde se 
împărțea pămînt dacilor, și celor care au devenit oameni 
liberi, n-ar fi fost bine ca tu să fii de faţă. 

— Din cele ce-aţi făcut voi acolo, cine poate să prevadă 
ce va ieşi mai tîrziu 2!... murmură procuratorul prins de gîn- 
duri. 

— Mai multă unire, mai multă omenie și înţelegere ! La 
Marodava s-a început o viață nouă! rosti Dicomes cu însu- 
flețire. 

Procuratorul îl privi îndelung şi în gînd îi dădea dreptate. 
“Se începuse o viață nouă, pe care o aduseseră îndrăzneala și 
vitejia tînărului, ajutat de înţelepciunea celui mai virstnic. 
îi cuprinse cu brațele peste umeri pe amîndoi şi le spuse 
-cu multă preţuire : 

— Sînteţi doi oameni bravi, în care pot să am încredere 
deplină. Mă aştept la mult ajutor din partea voastră, vreau 
ca aici să fie linişte. Și eu şi voi sîntem sub vremuri şi nici 
eu nici voi nu putem să mai întoarcem cursul prefacerilor 
pe care le trăim. Poate că şi voi gîndiți acum că e mai bine 
să trăieşti la adăpostul puterii Romei, decît să stai în furtuna 
dezlănţuită de triburile barbare care năvălesc dinspre miază- 
noapte şi răsărit. 


Sinaia, august 1966 — Bucureşti, aprilie 1967 

